
Kelionė į žemupį buvo tingiai maloni, nes Danuvijus iš 
pradžių vingiavo nuo Vindobonos į rytus, vėliau, po ke- 
lių dienų, pasuko tiesiai į pietus, tad upė mane, Veloksą ir 
baržininkus gana greitai nugabeno į auksinę vasarą, kuri 
slinko į šiaurę. Danuvijuje buvo daugybė įvairiausių laivų, 
pradedant tokiomis kaip mūsų baržomis ir baigiant karinio 
laivyno patruliniais dromonais* bei didžiuliais pirklių lai- 
vais, dalis kurių turėjo ir bures, ir irklininkus. Tačiau pake- 
liui akis beveik už nieko neužkliuvo, nes upės krantai buvo 
tankiai ir nuobodžiai apaugę miškais, ir šias žalias sienas 
tik kartkartėmis suardydavo miško ruošėjų stovyklavietės 
ar mažos sodybos arba žvejų kaimeliai. Keliuose jų mes su- 
stojome nusipirkti šviežių daržovių ar žuvies, kad papildy- 
tume atsargas, kurių mums parūpino Amalrikas. 

Praplaukėme tik pro dvi šiek tiek didesnes gyvenvietes, 
ir abi jos buvo dešiniajame krante. Pirmoji, įsikūrusi Vale- 
rijos provincijoje, kur Danuvijus suka didelį lanką į pietus, 
kadaise buvo pasienio gynybinis Akvinkumo miestas. Ta- 
čiau dabar jis buvo virtęs griuvėsiais, ir baržos savininkas 
Opas man paaiškino kodėl. Praėjusį šimtmetį Akvinkumą 
taip dažnai niokojo ir plėšė hunai bei kiti svetimšaliai, kad 
Roma iš ten esančios tvirtovės turėjo iškelti savo Legio II 
Adiutrix legioną, ir tada miestas ištuštėjo. 

Kita mūsų praplaukta gyvenvietė buvo Murzos laivyno 
bazė, įsikūrusi toje vietoje, kur Dravuso upė įteka į Danuvijų. 
Šismiestas -tai prieplaukų, molų, sausųjų dokų, laivų remon- 
to dirbtuvių, sandėlių ir neišvaizdžių kareivinių samplaika. 


*Greitais irkliniais laivais. - Vert. past. 

Ten mus vėliavėlėmis įsakmiai sustabdė bokšte budintis 
sargybinis. Kai irklininkai priplukdė baržą prie sargybos 
bokšto, jis palinko per parapetą ir perspėjo, kad neplauktu- 
me tolyn į žemupį. 

Sargybinis mums pranešė, kad piečiau nuo čia tyko pa- 
vojai ir neramumai, nes sarmatai kontroliuoja Senąją Da- 
kiją, esančią toliau nuo Danuvijaus, o ostrogotai - Moeziją 
Primą, kuri yra arčiau. Strateginis Singidunumo miestas, 
dėl kurio varžosi šie du priešininkai, matyt, pasmerktas 
virsti griuvėsiais kaip ir Akvinkumas. Tad Romos karinis 
laivynas įsakė savo Panonijos flotilei nebepatruliuoti Danu- 
vijaus atkarpoje nuo šios bazės iki toliau žemupyje esančio 
tarpeklio, vadinamo Gelžiniais Vartais. Žinoma, paaiškino 
sargybinis, už šio tarpeklio iki pat Juodosios jūros laivybą 
upe saugo Moezijos flotilė. Tačiau dabar čia, beveik trijų 
šimtų romėnų mylių atkarpoje, nuo Murzos iki Geležinių 
Vartų, Danuvijaus nesaugo dromonai, tad visi prekybiniai, 
krovininiai ar keleiviniai laivai turi keliauti savo rizika. 

— O kaip kita jūsų flotilės bazė, įsikūrusi Taurunume? — 
kiek sunerimęs paklausė Opas. 

— Ar niekada nebuvote ten nuvykęs, baržininke? Tau- 
runumas yra priešingame nuo apgulto Singidunumo Sa- 
vos upės krante, ir jo, matyt, laukia toks pat likimas. Mūsų 
laivyno vadas nėra toks kvailas, kad ten laikytų laivus, kol 
sarmatai neišvyti. | 

— O gailestingas Stiksai! - suniurnėjo Opas. - Maniau, 
kad ten gausiu krovinį gabenti į upės aukštupį. 

— Laivyno vadas niekam nėra uždraudęs keliauti ta Da- 
nuvijaus atkarpa, - gūžtelėjo pečiais sargybinis. - Aš tik esu 
gavęs įsakymą patarti to nedaryti. 

Baržos savininkas ir keturi jo įgulos nariai atsisuko į 
mane, tačiau jų žvilgsniai nebuvo labai draugiški. Juos ga- 
lima suprasti - mano kelionės tikslas, Singidunumas, buvo 
beveik tiksliai tos nepatruliuojamos upės atkarpos vidury- 

je. Kol Anekūčiuvomės su sargybiniu, aš galąstuvu galandau 
savo durklų Ir toliau tingiai tęsdamas šį darbą pareiškiau: 

-- Opai, jei kiti laivai paklauso šio patarimo ir slepiasi nuo 
galimų užpuolikų, labai tikėtina, kad krovinys laukia — ir 
belaukdamas genda - tad galėtum gauti gerą kainą už jo 
gabenimą. 

— Balgs-daddja! - suprunkštė Opas. - Kad piratai jį at- 
imtų man dar saugiai nepasiekus aukštupio? Arba kad pa- 
skandintų mano baržą? Ne, ne. Esant tokioms aplinkybėms, 
būtų beprotiška keliauti toliau. 

— Aplinkybės, - ramiai priminiau jam, - taip pat reiškia, 
kad aš jau sumokėjau už visą kelionę. 

— Ak, turint galvoje, kad negausime krovinio, kurį su 
savo vyrais galėčiau pargabenti atgal gyvas ir gauti už tai 
pinigų, iš tavęs paprašiau tik pusę sumos, kurios derėjo pa- 
reikalauti. 

— Tai nebuvo numatyta, kai susitarėme, - šaltakraujiškai 
atsakiau vis dar galąsdamas durklą. - Be to, kai sumokėjau 
tą sumą, kurios prašei, mano piniginėje beveik neliko nė 
numo. Todėl prašau vykdyti sutarties sąlygas. 

Nors jau nebevaidinau Tornareiko, vis dar naudojausi 
gudrybe - tiesą sakant, ir dabar vis dar naudojuosi - ku- 
rios išmokau būdamas Tornareiku. Tai yra, jei dediesi turįs 
valdžią ir tikiesi, kad kiti tau paklus, žmonės dažniausiai 
paklūsta. Todėl tęsiau: 

— Tačiau nusileisiu. Galėsi mane išlaipinti netoli Singi- 
dunumo, kad patys per daug neprisiartintumėte prie pa- 
vojaus. Tik noriu patikslinti. Prieš išsilaipindamas privalau 
pamatyti miestą, kad ir kaip toli jis būtų. Nesutiksiu išsilai- 
pinti kokiame nors tolimame miške. 

Opas tik sugriežė dantimis ir netvirtai tarė: 

— Ojei mes nuspręstume tave išlaipinti čia? Jei padėtume 
greičiau pasiekti krantą išmesdami tave per bortą? 

Jo vyrai sulinksėjo galvomis ir grėsmingai suniurnėjo. 

— Tau sakiau, kad vykstu į Singidunumą kovoti su sar- 
matais, - atsakiau išsiraudamas plauką ir perbraukdamas 
juo savo durklo ašmenis - ilgas plaukas buvo perkirstas 
pusiau. - Galbūt man praverstų iš anksto pasimankštinti ir 
ką nors paskersti. Be to, manau, kad ši barža net ir be įgulos 
galiausiai nuplukdytų mane į kelionės tikslą. 

— Puikiai pasakyta, jaunuoli! - šūktelėjo virš mūsų sto- 
vintis sargybinis. Tada kreipėsi į Opą: - Tavimi dėtas, bar- 
žininke, rizikuočiau išsisukti nuo piratų ir barbarų. 

Tad Opas niurnėdamas ir bjauriai keikdamasis liepė 
savo vyrams ištraukti įbestas į dugną kartis ir plaukti to- 
liau. Likusi kelionės dalis nebuvo labai maloni, ir mes su 
Opu daugiau draugiškai nebesišnekučiavome, o jo vyrai 
be paliovos maištingai niurnėjo. Todėl nuo tos akimir- 
kos stengiausi nė į vieną jų neatsukti nugaros, o naktimis 
miegodavau kaip Virdas, šalia pasidėjęs iš makščių iš- 
trauktą durklą, vienoje rankoje virš dubenėlio laikydamas 
sugniaužtą akmenuką, o kitą ranką apsivyniojęs Velokso 
vadelėmis, kad pajusčiau, jei žirgas dėl kokios nors prie- 
žasties sunerimtų. 

Nors nuo Murzos iki Singidunumo atstumas buvo tris- 
kart trumpesnis nei nuo Vindobonos iki Murzos, įvertinant 
susidariusias aplinkybes, atrodė, kad kelionė užtruko dau- 
giau dienų ir naktų. Tačiau visą kelią nukeliavome saugiai. 
Visame Danuvijuje mes buvome vieni, išskyrus atsitiktinius 
žvejybinius luotus ar durpių šalandas. Atrodė, kad ir upės 
piratai nusprendė tykiai palaukti, kol baigsis karas tarp sar- 
matų ir ostrogotų. 

Kartą ankstyvą rytą mūsų barža aplenkė sausumos ky- 
šulį, valtininkai įsmeigė kartis į upės dugną, kad sustabdy- 
tų laivą, ir Opas be žodžių parodė tolyn. Dešinėje stūksojo 
Taurunumo laivyno bazė, beveik visiškai tokia pati kaip 
Murzos, tik jos moluose ir dokuose nebuvo nei žmonių, nei 
laivų. Toliau Danuvijus ten, kur iš dešinės į jį įteka Savos 

upė, beveik dvigubai praplatėjo. O už šios upių santakos toli 
ryto migloje bolavo Singidunumo miestas. 

Trikampis kyšulys nuo upės nuožulniai kilo aukštyn į di- 
džiulį plokščiakalnį, kuris baigėsi sausumos gilumoje stai- 
giu, svaiginamu skardžiu. Visas kyšulys buvo idealiai tinka- 
ma ginti tvirtovė, iš vienos pusės apsaugota šio skardžio, o 
iš kitų dviejų - upės. Iš tolo nepajėgiau geriau įžiūrėti - ti- 
kriausiai Singidunumo priemiesčiai buvo išsidėstę kyšulio 
šlaite - tačiau pastebėjau, kad visą plokščiakalnio viršūnę, 
kurioje, matyt, įsikūręs pats miestas, supa grėsminga siena. 
Akimis ieškojau kylančių dūmų, tačiau jų neišvydau, tada 
įtempiau ausis norėdamas išgirsti mūšių garsus, bet nieko 
panašaus neišgirdau. Ką gi, jei sarmatai, kaip buvo prane- 
šama, laikė miestą užėmę, vargu ar jie jį padegtų patys ten 
būdami. Tačiau jei, kaip pranešama, miestą buvo apgulę os- 
trogotai, jie taip pat neturėjo elgtis labai triukšmingai. 

— Galite mane išleisti į krantą ir dabar, - tariau Opui, - 
tačiau neketinu perplaukti nei Danuvijaus, nei Savos. 

— Vdi! Nori, kad tave išleisčiau pačioje Singidunumo pa- 
krantėje? Kategoriškai atsisakau priplaukti taip arti! 

— Puiku. Tada liepk savo vyrams nuplaukti į Savos upę. 
Nuplukdyk mane nuo miesto išmintingu, tavo nuomone, 
atstumu, ir aš ten išsilaipinsiu. 

Valtininkai ėmė dar pikčiau bambėti ir keiktis, kad per 
šią kelionę pirmąkart turi išties įtempti visas jėgas, tačiau 
pakluso niūriam Opo įsakymui. O aš tuo metu pabalnojau 
Veloksą, sukroviau ant jo savo mantą, prisisegiau durklą 
prie diržo ir užsimečiau ant peties lanką bei strėlinę su nau- 
jomis strėlėmis. Kai priplaukėme prie patogiai lėkšto Savos 
kranto, maždaug už dviejų ar trijų romėnų mylių prieš sro- 
vę nuo to skardžio prie Singidunumo, barža užplaukė ant 
sausumos, o Opas jos šoninį bortą nuleido į seklų vandenį. 
Nuvedžiau juo Veloksą pats eidamas atbulas, kad vyrai būtų 
priešais mane, ir linksmai jiems sušukau: 


8 GARY JENNINGS 


— Thags izei, bendrakeleiviai. Jums dar liko daug maisto, už 
kurį aš sumokėjau, tačiau palieku jums gardžiuotis šiais ska- 
numynais iš dėkingumo už jūsų nuoširdžias paslaugas. 

Jie visi suurzgė, Opas pakėlė bortą, vyrai ištraukė kar- 
tis iš dumblo, ir barža nuplaukė Savos upe atgal tuo pačiu 
keliu, kuriuo atvykome, Danuvijaus link. Palaukiau, kol 
įsitikinau, kad nė vienas vyras atsisveikindamas nesvies į 
mane kokio nors akmens, tada krantu nusivedžiau Veloksą 
į mišką. Kai priėjome palei upę besidriekiantį taką, sėdau į 
balną, įkišau kojas į savo balnavirves - pasirengęs karui ar 
kitiems likimo iššūkiams - ir leidau nekantraujančiam Ve- 
loksui pamankštinti sustingusius kojų raumenis linksmais 
šuoliais jojant Singidunumo link. 


Tačiau neprijojęs miesto išvydau įspūdingą reginį. Ve- 
loksas užnešė mane ant miškingo kalnagūbrio viršūnės, ir 
ten miškas staiga baigėsi, tad aš sustabdžiau arklį ir pažvel- 
giau žemyn į įdubą, kurioje vyko kažkas keista. Dauboje 
buvo tik kelios išsibarsčiusios medžių grupelės, kitą jos dalį 
dengė žolė ir neaukšti krūmai, tad gerai mačiau, kas vyksta 
apačioje maždaug už trijų stadijų. Abiejose giraitėse, ku- 
rias skyrė ne daugiau nei trys šimtai žingsnių, slėpėsi grupė 
vyrų, įnirtingai laidančių strėles į priešininkus. Negalėjau 
suskaičiuoti, kiek iš viso jų kovėsi, tačiau išvydau dvi de- 
šimtis arklių, apsaugotų dygsniuotais koviniais šarvais ir 
pririštų prie medžių saugioje giraitės pusėje. 

Patraukiau Veloksą nuo kalnagūbrio krašto, kad nesima- 
tytų, kol stebėsiu. Tačiau norėjau ne tik stebėti. Tai turėjo 
būti su sarmatais besikaunantys ostrogotai, o aš, žinoma, 
esu ostrogotų pusėje - tik kurie yra kurie? Niekur nemačiau 
vėliavų, arkliai ir jų šarvai niekuo nesiskyrė, o miškeliuose 
pasislėpusių vyrų negalėjau įžiūrėti. Taip pat negalėjau at- 
spėti, ar kuri nors šalis laimi ir ar strėlių lietus į ką nors pa- 
taiko. Strėlės tiesiog be paliovos skraidė pirmyn ir atgal ore 

prasilenkdamos viena su kita, jos buvo laidomos vienodai 
gausiai ir dažnai, nes nė vienam lankininkui jų netrūko -— 
tereikėjo pakelti priešininko paleistąsias. Netrukus man 
ėmė atrodyti, kad stebiu lygiaverčių priešininkų begalinį, 
vaikišką ir betikslį žaidimą. 

Galiausiai vienai grupei vyrų, matyt, nusibodo bergždžias 
strėlių laidymas, ir jie išniro iš savo slėptuvės su ištrauktais 
iš makščių kardais. Iš būrio, kuriame buvo maždaug dvide- 
šimt karių, du sustabdė tebeskraidančios ore strėlės, ir jie 
raitydamiesi parkrito ant žemės. Kitoje giraitėje tūnantys 
vyrai neišlindo pasitikti savo užpuolikų, bet ir nebelaidė 
strėlių. Jie išniro iš kito giraitės krašto, užšoko ant arklių ir 
pasileido joti tolyn nuo puolančiųjų. 

Tad dabar sužinojau, kurie yra ostrogotai ir kurie sar- 
matai. Tai galėjau atspėti vien tik pastebėjęs, kad viena 
karių grupių nepanoro susikauti kardais. Puolantieji su 
kardais mojavo grėsmingais besirangančios gyvatės for- 
mos gotiškais ginklais, prieš kuriuos, kaip buvo žinoma, 
sudrebėdavo net ir drąsiausi priešai. Tačiau taip pat pama- 
čiau, kad sprunkantys raiti vyrai vilkėjo žvynuotus šarvus 
iš nuluptų arklių kanopų, kurie, kaip kažkada man pa- 
aiškino senasis Virdas, buvo sarmatų išradimas. Kadangi 
puolantieji ostrogotai pasitenkino tik įsiverždami į staiga 
apleistą giraitę — tikriausiai nužudyti ten likusių sužeistų 
sarmatų - ir nemėgino vytis bėglių, aš nusprendžiau tai pa- 
daryti už juos. 

Įspyriau Veloksui kulnais į šonus, ir mes pasileidome 
šuoliais nuo kalnagūbrio žemyn tokiu kampu, kad spė- 
čiau užklupti sarmatus jiems dar nespėjus perkirsti neap- 
augusios medžiais daubos ir išnykti ją supančiame miške. 
Kai mūsų keliai susitiko, vyrai nustebę atsisuko pažiūrėti 
į mane - vienišą raitelį, be šarvų ir neaiškios tapatybės. Jų 
nuostabą pakeitė graužatis, sutrikimas ir siaubas, kai vis dar 
jodamas šuoliais pradėjau leisti į juos strėles. 

Kaip jau sakiau, nė iš tolo neprilygau nei Virdo mitrumu, 
nei taiklumu šaudant iš lanko. Dauguma mano strėlių pra- 
skriejo pro šalį, tačiau išverčiau iš balno du sarmatus, kol 
kiti atsigavo iš nuostabos ir išsisklaidė įvairiomis kryptimis. 
Net tada man pavyko pataikyti į nugarą dar vienam kariui 
ir išmesti jį iš balno. Nė vienas sarmatų net nemėgino pa- 
leisti strėlę į mane, ir aš žinojau, kad jie taip pasielgs. Išsky- 
rus hunus, kurių riestos kojos leidžia daugiau nei žmoniš- 
kai stipriai apkabinti savo arklius, joks kitas karys negalėtų 
raitas iššauti strėlę tikėdamasis, kad ji pataikys į taikinį. Tei- 
singiau būtų pasakyti, joks karys, išskyrus huną arba mane, 
tvirtai besilaikantį balne dėl išrastų balnavirvių. Ir, kaip yra 
sakęs Virdas, tik hunų lankas, kokį aš paveldėjau iš bičiulio, 
gali paleisti strėlę dideliu nuotoliu su tokia jėga, kurios pa- 
kaktų sarmatų Žvynuotiems šarvams perverti. 

Bėgantys vyrai galėjo sustoti, nulipti nuo arklių ir tada 
paleisti į mane strėlių kiek tinkami; tikriausiai jie būtų pa- 
taikę ir mane nušovę, nes buvau be šarvų. Tačiau atsigręžęs 
balne ir pažvelgęs atgal supratau, kodėl jie taip nepasielgė. 
Keturi ostrogotai nuėjo paimti savo arklių ir dabar, laikyda- 
mi po ilgą ietį, jojo manęs link. Vyrai vilkėjo ne žvynuotus, 
o storos odos šarvus, nuo kurių karojo dygsniuoti odiniai 
padurkai. Jų kojos buvo apvyniotos balto audeklo autais, 
kyšančiais iš žemaaulių batų ir kryžmai surištais odiniais 
dirželiais. Vyrų šalmai buvo ne kūgio formos, kaip sarma- 
tų, o labiau priminė romėnų, tik su platesniais skruostus 
dengiančiais galais ir nuo kaktos lanko karančia metalo 
plokštele nosiai apsaugoti. Tad matėsi tik nuožmiai žydros 
ostrogotų akys ir garbanotos geltonos barzdos. Sustabdžiau 
Veloksą ir palaukiau, kol vyrai prijos prie manęs. 

Vienas jų rankos mostu davė ženklą kitiems trims, ir šie 
ėmė ietimis badyti mano išverstus iš balno sarmatus, kad 
įsitikintų, jog priešai tikrai negyvi. Pirmasis vyras sustojo 
netoli manęs, įsikišo ietį į dėklą balne, kad galėtų mane pa- 

sveikinti. Jis tai padarė iškeldamas dešinę ranką, tačiau pla- 
čiai ištiesęs delną, o ne romėnišku papročiu sugniaužęs jį į 
kumštį. Supratau, kad vyras yra šiam būriui vadovaujantis 
karininkas, nes jo šalmas buvo iškalinėtas dekoratyvinėmis 
figūromis, o ties abiem šarvų pečiais jis segėjo po gausiai 
brangakmeniais išpuoštą sagę, vaizduojančią ant užpakali- 
nių kojų stovintį liūtą. Aš tokiu pat būdu su juo pasisveiki- 
nau, ir karys kurį laiką mane įdėmiai apžiūrinėjo. 

Kariūnas atrodė grėsmingai, jo veidą dengė šalmas ir barz- 
da, su šarvais jis atrodė labai stambus ir sėdėjo išdidžiai ant 
šarvais uždengto arklio. Veriamas jo aštraus žvilgsnio jau- 
čiausi labai menkas ir pažeidžiamas. Manau, tą pat patirdavo 
miško gyvūnėliai, atsidūrę toli nuo savo saugaus urvo ir ne- 
randantys jokios slėptuvės, kurioje galėtų pasislėpti suvokę, 
kad juos stebi mano plėšrusis juika-bloth. Tačiau tada kariū- 
no bauginanti išvaizda pasikeitė, nes nusijuokęs jis tarė: 

— Iš pradžių manėme, kad tu - klajojantis hunas, ir dar 
pamišęs, nes puolei priešus vienas ir neturėdamas šarvų. 
Tačiau tada pamačiau virvę, leidžiančią tau raitam naudo- 
tis lanku ir daryti tą taip pat mikliai kaip ir hunai. Kadaise 
aš šaipiausi iš šios tavo virvės. Daugiau taip niekada neda- 
rysiu. 

— Tiuda! - sušukau. 

— Waila-gamotjands! Sveikas atvykęs į karą, Tornai. Kvie- 
čiau tave prie mūsų prisidėti, ir tu tai padarei, be to, vos tik 
atvykęs puikiai pasirodei. 

— Tu tikriausiai taip pat, - tariau, - nes, regis, jau esi pa- 
keltas į vadus. Taip pat tavo barzda nuo tada, kai mačiau 
paskutinį kartą, tapo žaviai vešli. 

— Ak, matyt, mudu turime daug ką vienas kitam papasa- 
koti. Eime. Jok kartu su manimi į miestą, ir pakeliui pasi- 
kalbėsime. 

Trys Tiudos vyrai sekė mums iš paskos pagarbiu atstu- 
mu. Kadangi jojome neskubėdami, tad ir kiti ostrogotai mus 

greitai pasivijo. Vieni jų vedė nukautų sarmatų arklius, kiti 
jojo susmukę savo balnuose, nes buvo arba nukauti, arba 
sunkiai sužeisti, o dar kitus turėjo prilaikyti greta jojantys 
bičiuliai. 

— Ar visą šį laiką buvai Vindobonoje? - paklausė manęs 
Tiuda. - Jei taip, tai Tornareikas ten buvo žaviai svetingai 
priimamas. 

- Ja, iš tiesų, thags izvis, - atsakiau šypsodamasis. - Tik- 
rai nuoširdžiai dėkoju. Tornareikas nebūtų sulaukęs tokio 
svetingumo, jei tu jam nebūtum paklojęs pamatų. Tačiau aš 
labiau norėčiau išgirsti apie tavo nuotykius. Ar radai savo 
tėvą? Ar jis kartu su tavimi dalyvauja šiame žygyje? 

- Ja, radau. Tačiau tėvas žygyje nedalyvauja. Džiaugiuosi, 
kad man pavyko jį pamatyti, nes tėvas buvo apimtas karšti- 
nės ir netrukus mirė. 

— Vdi, Tiuda. Man labai gaila. 

— Man taip pat. Tėvui būtų kur kas labiau patikę žūti mū- 
šyje. 

— Ar dėl šios priežasties esi žvalgų grupėje - ieškai progos 
susikauti - o ne su kariais, apgulusiais Singidunumą? 

- Ne. Žvalgyba yra apsiausties dalis. Matai, mūsų yra 
tik šeši tūkstančiai, o karalius Babajus yra užsidaręs už 
miesto sienų su devyniais tūkstančiais sarmatų. Be to, 
mes turėjome čia atjoti labai greitai ir pasiimti tik tai, ką 
galėjome gabenti su savimi. Kadangi neatsivežėme nei 
akmenų laidymo įrenginių, nei bokštų, nei taranų, kuriais 
galėtume pulti Singidunumą, geriausia, ką galėjome pa- 
daryti, buvo apsupti miestą ir neleisti Babajui su jo kariais 
ištrūkti. Taip pat, kad jiems nebūtų malonu ramiai viešėti 
mieste, mes kartkartėmis apipilame juos strėlių, iš laidy- 
nių paleistų akmenų ir deglų kruša. Be to, patruliuojame 
apylinkėse neleisdami pastiprinimui prisijungti prie Ba- 
bajaus ar užpulti mus iš užnugario. Kol kas nieko daugiau 
negalime padaryti. 

— Bithus contra Bacchium*, - tariau. Tai buvo dar vienas 
madingas posakis, kurį išmokau iš savo pažįstamųjų Vin- 
dobonos aukštuomenėje. Jame minimi du garsūs senovės 
laikų gladiatoriai, kurie buvo to paties amžiaus, vienodai 
stiprūs ir įgudę, tad nė vienas niekada negalėjo pranokti 
kito. Galbūt mano šmaikšti pastaba ir suerzino Tiudą, ta- 
čiau jis turėjo su ja sutikti. 

- Ja, - suniurnėjo jis. — Ir ši padėtis be išeities gali tęstis 
velniškai ilgai. Arba, dar blogiau, ji baigsis. Mums trūksta net 
maisto ir kitų būtiniausių dalykų, o sarmatai turi didžiulius 
vyno rūsius ir svirnus. Jei neišgyvensime, kol mūsų tiekėjų 
virtinės atkeliaus iš pietų, gali tekti pasitraukti. Mūsų turmos 
paeiliui budi prie miesto sienų ir raitos patruliuoja apylin- 
kėse. Tu juk žinai, kaip mane erzina dykinėjimas. Tad sten- 
giuosi išjoti su kiekviena turma, išvykstančia į žvalgybą. Kaip 
matei, kartais mums atsiranda ką veikti. 

— Turėjau galimybę tik trumpai žvilgtelėti į Singidunumą 
iš upės, - pasakiau. - Man atrodo, kad miestas neįveikia- 
mas. Kaip sarmatams pavyko jį užimti? 

— Netikėtai užklupus, - niūriai atsakė Tiuda. - Miestą 
saugojo tik menka romėnų įgula. Tačiau net ir šie keli ka- 
riai - padedami gyventojų - privalėjo sugebėti apginti taip 
saugiai įsikūrusį ir įtvirtintą miestą. Įgulos legatas turėjo 
būti arba nieko neišmanantis kvailys, arba tiesiog išdavi- 
kas. Jo vardas, Kamundas, nėra romėniškas, tad jis kilęs iš 
svetimšalių - gal net iš sarmatų. Galbūt jis jau seniai yra su- 
daręs slaptą sąmokslą su karaliumi Babajumi. Kad ir kas jis 
būtų - kvailys ar parsidavėlis - jei Kamundas vis dar gyvas, 
ketinu jį nužudyti kartu su Babajumi. 

Pagalvojau, kad Tiuda kalba šiek tiek arogantiškai, tar- 
si jis vienas būtų atsakingas už šį ostrogotų žygį prieš sar- 
matus. Tačiau nieko nepasakiau, o Tiudos klausinėjamas 

papasakojau apie savo nuotykius Vindobonoje - žinoma, 
tik apie Tornareiko žygius, nė žodeliu neužsimindamas 
apie Veledą. Galiausiai mūsų mažas būrys pasiekė Singidu- 
numo priemiesčius, įsikūrusius nuo upės aukštyn kylančio 
šlaito papėdėje. Pamatęs miestą iš arčiau, geriau supratau, 
su kokiais sunkumais susidūrė jį apgulę ostrogotai. 

Kaip Vindobonoje ir daugumoje kitų miestų, priemies- 
čiuose stovėjo vargingesnių gyventojų namai, dirbtuvės, 
sandėliai, turgūs, pigios užeigėlės ir panašios įstaigos. Įgu- 
los tvirtovė, puikesni viešieji pastatai, geresni prekybos na- 
mai, prabangesnės tavernos bei deversoriumai ir turtingųjų 
rezidencijos buvo plokščiakalnio viršuje. Kaip jau sakiau, 
visą šią aukštumą supo siena, ir dabar pamačiau, kad ji su- 
ręsta iš didžiulių tvirtai sucementuotų akmens luitų ir yra 
neįveikiamai aukšta. 

Jodamas kartu su Tiuda ir jo vyrais pagrindine gatve, be- 
sidriekiančia nuo upės, neišvydau nė vieno virš sienos ky- 
šančio stogo, kupolo ar bokšto. Maža to, sienoje buvo tik 
vienas įvažiavimas gatvės, kuria kilome aukštyn, gale, ir, 
žinoma, jį buvo užtvėrę didžiuliai arkiniai dvigubi vartai. 
Nors vartai buvo mediniai, tačiau suręsti iš tokių didelių 
rąstų ir sukabinti metalinėmis kabėmis bei prismaigstyti 
sutvirtinančių metalinių smaigų, kad atrodė tokie pat ne- 
sugriaunami kaip ir siena. 

Gatvėse buvo žmonių - ostrogotų beveik tiek pat kiek ir 
miestiečių — ir atrodė, kad kasdienis Singidunumo gyve- 
nimas teka įprasta vaga, tačiau pastebėjau, kad nė vienas 
gyventojas mums jojant pro šalį nenusišypsojo ar pasisvei- 
kindamas nepamojo ranka. Kai Tiudai užsiminiau, kad 
žmonės, regis, nelaiko mūsų gerovės nešėjais, jis atsakė: 

— Ką gi, jie turi priežasčių. Jie bent jau per daug neprieš- 
tarauja, kad mes įsikūrėme jų trobelėse. Tačiau tai beveik 
viskas, ką šie žmonės gali mums pasiūlyti. Babajus nusiaubė 
jų podėlius, rūsius, parduotuvėles ir visas maisto atsargas 

pasiėmė vidun, už miesto sienos, tad žmonės yra tokie pat 
alkani kaip ir mes. Nežinau, ar turtingesnieji, esantieji už 
sienos, yra patenkinti, kad kartu su jais gyvena sarmatai, ta- 
čiau gyvenantieji išorėje yra vienodai nepatenkinti Babaju- 
mi, kad jis užgrobė miestą, Kamundu, kad šis leido Babajui 
tai padaryti, ir mumis, kad nepajėgiame ištaisyti padėties. 

— Abejoju, ar galėčiau padaryti tai, kas dar nebuvo pa- 
daryta, - kukliai tariau. - Tačiau norėčiau pasiūlyti savo 
pagalbą. Galbūt jei jūsų vyriausiasis vadas paskirtų audien- 
ciją, jis man rastų kokias nors pareigas... 

Tiuda plačiai nusišypsojo ir tarė: 

— Tu jau praliejai kitų kraują mūšyje, Tornai. Neskubėk 
pralieti savąjį. Pirmiausia leisk man tave supažindinti su 
mūsų šarvininku Ansila ir liepti jam, kad pasirūpintų tavo ir 
tavo žirgo deramais šarvais. O aš palydėsiu savo sužeistus vy- 
rus pas lekeis* ir pasirūpinsiu, kad juos tinkamai sutvarstytų. 

Tad mes sustojome prie vietinio šarvų meistro dirbtuvės, 
kurioje dirbo kalvis, prižiūrimas tvirto, vidutinio amžiaus 
ir vešlia barzda ostrogoto. Tiuda kreipėsi į barzdočių: 

— Custos Ansila, tai Tornas, mano draugas ir mūsų armi- 
jos naujokas. Išmatuok jį ir pagamink visą įrangą: šalmą, 
šarvus, skydą, ietį, viską, ko jam šiuo metu trūksta. Ir jo 
arkliui. Liepk kalviui pradėti darbą nedelsiant. Tada paro- 
dyk Tornui kelią į mano būstą. Habdi ita swe! - Ansila tyliai 
atidavė pagarbą, o man Tiuda pasakė: - Susitiksime mano 
būste ir pratęsime kalbą, - ir nuėjo. 

Kol meistras virvele matavo mano galvą ir krūtinę, kojų 
galiausiai tarė: 

- Jis jus pavadino savo draugu. 

— Ak, - atsainiai atsakiau, - kai mudu susipažinome, bu- 
vome tik paprasti miško klajokliai. 


*Gydytoją. - Vert. past. 

— Sakai, abu buvote miško klajokliai? 

— Turiu pasakyti, kad nuo to laiko Tiuda gerokai iškilo, — 
tęsiau. — Jis įsakinėja, tarsi vadovautų visiems apsiaustyje 
dalyvaujantiems vyrams, o ne vienai turmai. 

— Vadinasi, tu nežinai, kas yra mūsų vadas? 

— Na... ne, - atsakiau suvokdamas, kad man net į galvą 
nešovė tuo pasidomėti. - Man pasakė, kad jūsų karalius 
Teudemiras neseniai mirė, tačiau negirdėjau, kas paveldėjo 
sostą. 

— Teudemiras — taip jo vardą taria alamaniai ir burgun- 
dai,- pedantiškai pastebėjo Ansila primindamas mano mo- 
kytojus iš vienuolyno. - Mes savo karaliaus vardą tariame 
„Tiudameras“, nes „mer“, suprantama, reiškia „žinomas, 
garsus“. Tiudameras, žinomas tautos. Jis pelnytai galėjo 
pridurti priesagą „reikas, reiškiančią „valdovas“. Tačiau 
daugelį metų karalius ir jo brolis Vala vienodai dalijosi ka- 
raliavimu mums, ostrogotams, todėl jie vadinosi kukliau: 
Tiudameru ir Valameru - Žinomu tautos ir Žinomu išrink- 
tųjų. Net ir tada, kai Valameras žuvo mūšyje, jo brolis at- 
sisakė pakeisti savo vardą bei titulą, kad išliaupsintų save. 
Tačiau dabar, kai Tiudameras mirė, o jo sūnus yra vienin- 
telis karalius... 

— Palauk, - pertraukiau jį pradėdamas suprasti. - Ar nori 
pasakyti, kad mano draugas Tiuda?.. 

— Yra Tiudamero sūnus ir titulo paveldėtojas. Jis yra os- 
trogotų karalius ir, suprantama, mūsų vyriausiasis vadas. Jis 
yra Tiudareikas, Tautos valdovas. Arba tark jo vardą kokia 
nori tarme ar kalba, kuria paprastai kalbi. Pavyzdžiui, ro- 
mėnai ir graikai jį vadina Teodoriku. 

Namas Singidunume, kurį Tiudareikas nusavino savo re- 
zidencijai ir praitoriaūnui,* buvo labai arti miesto sienos. 
Prisiartinęs prie jo - pėsčias, nes Veloksą palikau pririštą 
kartu su kitais kariuomenės žirgais - išvydau, kad ostrogo- 
tai vėl vykdė dar vieną priešokiais rengiamą priešo puo- 
limą. Tarpais išsirikiavę kariai laidė paprastas ir uždegtas 
strėles, laidynėmis svaidė per sieną kumščio dydžio akme- 
nis ar alyvoje sumirkytus ir padegtus linų pluošto gniutu- 
lus. Atsakydami priešininkai nuo dantytos tvirtovės sienos 
ir bokštų su panieka paleisdavo vieną kitą strėlę. 

Tiudareiko namas nebuvo nei geresnis, nei blogesnis už 
tuos, kuriuose apsistojo jo žemesnio rango vyrai, tik (ne- 
galėjau to nepastebėti) šiame name gyvenanti šeima turėjo 
dailią jauną dukterį, kuri parausdavo kiekvieną kartą dirs- 
telėjusi į Tiudareiką arba kai šis pažvelgdavo į ją. Šeimos 
nariai buvo vieninteliai Tiudareiko tarnai. Jaunasis karalius 
aiškiai nereikalavo, kad jį suptų vergiška dvariškių, padė- 
jėjų, pasiuntinių ir panašių pakalikų palyda. Keli jo kariai 
stovėjo prie laukujų durų, kad reikalui esant galėtų nubėg- 
ti pranešti kokią nors žinią, o centurionai arba dekurionai 
kartkartėmis užeidavo į namą pateikti raportą ar gauti įsa- 
kymų. Tačiau joks sargybinis ar įkyrus liokajus nesutrukdė 
man užeiti pas Tiudareiką, o viduje nebuvo jokios priėmi- 
mo ceremonijos. 

Bet kai įžengiau į kuklų kambarį, kuriame sėdėjo Tiuda- 
reikas, - be šalmo ir šarvų, apsivilkęs tik paprastą tuniką ir 
tokias kaip mano aptemptas kelnes, be jokių kariuomenės 

vado ar karališkųjų regalijų - pajutau poreikį priklaupti 
prieš jį ant vieno kelio ir nulenkti galvą. 

— Vūi, kas gi čia dabar? - užprotestavo jis nusijuokdamas. — 
Draugai nesiklaupia ant kelių prieš draugus. 

Nepakeldamas galvos tariau suplūktoms grindims: 

- Iš tiesų nežinau, kaip reikia sveikintis su karaliumi. Iki 
šiol nebuvau nė vieno sutikęs. 

— Kai sutikai mane pirmą kartą, nebuvau karalius. Tad ir 
toliau bendraukime taip pat neoficialiai ir draugiškai, kaip 
tada. Stokis, Tornai. 

Atsistojau ir pažvelgiau jam į akis, kaip vyras vyrui. Pa- 
mačiau, kad jis kažkuo skiriasi nuo to Tiudos, su kuriuo 
anksčiau susidraugavome, ir, manau, būčiau tai pastebėjęs, 
net jei man nebūtų pasakę, kas Tiuda yra iš tiesų. Nors bi- 
čiulis nedėvėjo jokių karališkųjų atributų, jo veido išraiška 
ir laikysena buvo karališka. Žydros akys galėjo būti tokios 
pat linksmos ir šelmiškos, kaip ir tada, kai bičiulis šaukė 
liaupses savo „šeimininkui Tornareikui“, tačiau jos taip pat 
susimąsčiusiai patamsėdavo ar karštai suspindėdavo, kai 
Tiudareikas kalbėjo apie mūšius ir pergales. Anksčiau jis 
buvo tiesiog gražus, mielas jaunuolis. Dabar - ypač gražus 
jaunas monarchas: aukštas, gracingas, raumeningas su vy- 
riška aukso spalvos barzda, saulės ir vėjo nugairinta bron- 
zine veido oda. Jis buvo rafinuoto elgesio, maloningo būdo, 
aiškiai matėsi jo intelektas. Kad savo aukšta padėtimi išsi- 
skirtų iš kitų, Tiudareikui nereikėjo nei karūnos, nei skep- 
tro, nei purpurinių drabužių. 

Galvoje nevalingai šmėstelėjo mintis: „Ak, jei aš būčiau 
moteris!, ir trumpą akimirką pajutau akivaizdų pavy- 
dą raustančiai valstietei merginai, šluotele iš Žąsų sparnų 
šluostančiai dulkes nuo palangės. Tačiau griežtai nuslopi- 
nau ir mintį, ir jausmą, tada paklausiau Tiudareiko: 

— Kaip turėčiau deramai į tave kreiptis? Nepiktnaudžiau- 
siu mūsų draugyste ir nenoriu atrodyti nepagarbus kitų 

tavo vyrų draugijoje. Kaip prasčiokas kreipiasi į karalių? 
Jūsų didenybe? Sire? Meins frūuja? 

— Labiausiai tiktų „vargšelis, - atsakė Tiudareikas ne- 
linksmai. - Tačiau, tiesą sakant, daugelį metų, kol gyvenau 
Konstantinopolyje, visi mane ten vadino Teodoriku, ir aš 
pripratau prie šio vardo. Mano mokytojas šešioliktojo gim- 
tadienio proga net padovanojo auksinį antspaudą, kuriuo 
galėčiau atspausti šio vardo monogramą ant savo laiškų ir 
panašių raštų. Jį iki šiol branginu ir naudoju. Matai? 

Jis sėdėjo prie primityviai suręsto stalo, užversto per- 
gamentais, kuriuose buvo kažkas paskubomis prirašinėta 
kreida. Tiudareikas užlašino žvakės vaško ant vieno jų, pri- 
spaudė savo antspaudą ir parodė man: 

Aš jau supratau, kad antrame skiemenyje kirčiuojamas 
žodis „Teodorikas“ bylojo apie nuoširdžias kalbančiųjų 1o- 
tyniškai ir graikiškai pastangas bent jau panašiai ištarti sve- 
timšalio vardą Tiudareikhs. Be to, vardas turėjo dar vieną 
ypatybę, nes jame buvo du graikiški žodžiai: theds, kuris 
reiškia „Dievas“, ir doron - „dovana“. Tad vardą, kurio ori- 
ginalioji reikšmė buvo „Tautos karalius“, buvo galima inter- 
pretuoti kaip „Dievo duotas“. Taip pat nekilo abejonių, kad 
vardas buvo sukurtas remiantis kitu - Teodozijaus, kuris 
kadaise buvo Rytų imperijos imperatorius, dar ir dabar pri- 
simenamas kaip labai gabus ir nepaprastai populiarus val- 
dovas. Pagalvojau, kad vargu ar monarchas gali turėti ge- 
resnį vardą nei Teodorikas, kuris asocijuojasi su tiek daug 
teigiamų dalykų. 

— Tada vadinsiu tave Teodoriku, - pasakiau. - Tai labai 
pranašingas vardas. Kodėl save pavadinai „vargšeliu ? 

Plačiu rankos mostu Teodorikas parodė į patalpą ir niū- 
riai paklausė: 

— Ar ši vargana ir niekam tikusi pašiūrė tau panaši į ka- 
rališkus rūmus? 

Šluostančios dulkes merginos veide pasirodė gailestis, 
matyt, dėl to, kad ji negalėjo Teodorikui suteikti praban- 
gesnio būsto. 

— Esu, - tęsė Teodorikas, - šešių tūkstančių vyrų, trokš- 
tančių maisto ir pergalių, šeimininkas, bet galiu tik labai 
mažai suteikti ir vieno, ir kito. Kita mano tautos dalis, įsikū- 
rusi žemėse į pietus nuo čia, gyvena kur kas geriau. Negaliu 
jaustis tikru karaliumi, kol neįrodžiau, kad toks esu. 

— Kad grąžintum Singidunumą Romos imperijai? 

— Na, ja. Mano pirmasis karališkas žygis privalo būti sėk- 
mingas. Tačiau ne, ne tik todėl, kad grąžinčiau miestą im- 
perijai ir išbandyčiau save. 

— Tada kodėl? 

Jis man paaiškino kelis dalykus, apie kuriuos pirmiausia 
išgirdau iš senojo Virdo. Beveik tris šimtus metų, kalbėjo Te- 
odorikas, jo gotų tautos šaka - amalingai arba ostrogotai — 
buvo klajokliai be šaknų ir be savo žemių, besiverčiantys 
maisto ieškojimu ir plėšimais. Tačiau vėliau jo tėvas ir dėdė, 
karaliai broliai Tiudameras ir Valameras, sudarė sąjungos 
sutartis su Rytų Romos imperijos imperatoriumi Leonu. 

— Kaip tik dėl šios priežasties, - aiškino Teodorikas, — 
vaikystėje buvau išsiųstas gyventi į Konstantinopolį. Ne- 
buvau Leono kalinys - jis mane augino karališkai - tačiau 
buvau jo įkaitas. Garantas, kad mano tauta nesulaužys šių 
sutarčių. 

Pagal šias sutartis Leonas dviem karaliams sumokėjo di- 
delę consueta dona - kasmetę sumą auksu - kad jų kariai 
patruliuotų ir gintų šiaurines imperijos sienas. Leonas taip 
pat ostrogotams skyrė naujų žemių Moezijoje Sekundoje. 
Ten jie saugiai gyveno ir įsitvirtino kaip ūkininkai ir ker- 
džiai, amatininkai ir pirkliai, stengėsi įdiegti visus šiuolai- 
kinės civilizacijos privalumus bei subtilybes ir siekė būti 

gerbtini Romos imperijos piliečiai. Tačiau neseniai mirus 
imperatoriui Leonui ostrogotams tapo nesaugu, nes sosto 
paveldėtojas Leonas II - arba, tiksliau, tas regentas, kuris 
valdė imperatoriaus vardu - nesilaikė jokių sutarčių su sve- 
timšaliais. 

— Baltingų linijos gotai - mūsų pusbroliai vizigotai - se- 
niai buvo tvirtai ir sėkmingai įsikūrę toli vakaruose esan- 
čioje Akvitanijos provincijoje. Tačiau tą dieną, kai mirė 
senasis Leonas, mes, ostrogotai, netekome žemės, kurią 
galėtume vadinti savąja. Noriu užimti Singidunumą ir pa- 
versti miestą įkaitu, kokiu pats kadaise buvau. Manau, kad 
šitaip galėčiau priversti jaunesnįjį Leoną laikytis jo senelio 
įsipareigojimų mums. Miestas yra prie upės ir iš jo galima 
kontroliuoti visą prekybinę laivybą tarp aukštutinio ir že- 
mutinio Danuvijaus. Ir Romai, ir Konstantinopoliui san- 
dėris, kai mainais už sugrąžintą imperijai Singidunumą 
mums vėl suteiktų teisę į žemes Moezijoje Sekundoje, turė- 
tų atrodyti naudingas, ir mums vėl galėtų mokėti auksu už 
tai, kad saugome palei Danuvijų einančią imperijos sieną. 

— Ir aš taip manu, - pritariau. 

— Tačiau yra vienas „jeigu“, - priminė man Teodorikas. 
— Jeigu man pavyks išplėšti miestą iš karaliaus Babajaus. 
Gali prireikti savaičių, kol mano tiekėjų vilkstinė atvyks čia 
su sunkiais miesto apsiausties įrenginiais, ir tik liufs Guth 
žino, ar mums pavyks ištverti iki to laiko. Mes esame gyvi 
tik misdami arkliena ir arklių pašaru. Sarmatai, kuriems 
nereikia arklių, nes yra už miesto sienų, nesivargino iš iš- 
orėje esančių priemiesčių prisiplėšti avižų, šieno ar sėlenų, 
tad mes maitinamės šiais „skanumynais“. Vienintelės mais- 
tingos mėsos gauname atsipjovę iš arklių, kuriuos pasker- 
džiame patruliavimo metu. 

Ir Teodoriko, ir mano skrandžiai garsiai sugurgė, tarsi 
būtų sužadinti šių žodžių. Mergina tai išgirdusi paraudo ir 
greitai išbėgo iš kambario. 

— Galėčiau įsakyti savo vyrams, - tęsė Teodorikas, - 
išardyti čia esančias tvirtesnes trobeles ir iš rąstų suręsti 
apsiausties bokštus. Tačiau po tokio alinančio triūso jie 
būtų per silpni į šiuos bokštus užlipti, o ką jau kalbėti apie 
grumtynes ant jų. Svarsčiau ir kitas galimybes. - Jis ranka 
parodė į kreida prirašinėtus pergamentus, gulinčius ant 
stalo. - Pagalvojau, kad galėtume pasikasti po vakarinė- 
mis miesto sienomis, kur jos staigiai kyla nuo skardžio 
krašto. Tačiau ten skardis - nėra jokių nuosvyrų, atramų 
kojoms, nėra kaip apsaugoti kasančius vyrus - o sarma- 
tai, be abejonės, turi pasiruošę statines su verdančiu van- 
deniu, alyva, degutu ar dar kuo nors, kad sutrukdytų to- 
kiems mėginimams. 

— Jei kalbame apie nuosvyrą, - pasakiau, - pastebėjau, 
kad miesto vartai įstatyti labai gilioje sienos arkoje. Ir kaž- 
kodėl jie įrengti be grotų, kurios neleistų puolantiesiems 
patekti tiesiai prie vartų. Po ta arka tilptų nemažai karių, o 
sarmatai negalėtų jų apmėtyti akmenimis ar apipilti alyva. 

— Ir kas toliau? Kariai mėgintų pečiais išversti vartus? — 
nusišaipė Teodorikas. - Turėjai taip pat pastebėti, kokia 
tvirta ši užtvara. Joks tik ką nukirstas ir nesendintas rąstas 
nebus pakankamai tvirtas ją išversti, kitaip aš jau būčiau tai 
pamėginęs. Be to, vartai per seni ir per daug suakmenėję, kad 
juos būtų galima sudeginti greičiau negu per pusę gyveni- 
mo. Norint juos išgriauti, reikėtų grandinėmis išsiūbuojamų 
taranų metaliniais antgaliais ir metaline armatūra - mano 
tiekėjų vilkstinė tokių atgabens. Tik kada? 

Mergina sugrįžo ir ant stalo pastatė du garuojančius du- 
benius. Teodorikas su dėkingumu pažvelgė į ją - dėl ko 
mergina vėl išraudo - ir rankos mostu pasiūlė man sėstis 
ant priešais jį esančio suolo. Bičiulis nedelsdamas ėmė go- 
džiai valgyti iš vieno dubens, tačiau aš pirmiausia apžiūrė- 
jau savąjį, kad pamatyčiau, kas patiekta. Tai buvo lipni van- 
denyje virtų avižų košė - o paragavęs supratau, kad ji net be 

druskos. Labai gailėjausi, kad neatsinešiau puikaus Vindo- 
bonos maisto, kuriuo Amalrikas aprūpino Opo baržą. 

— Neraukyk nosies, - šliurpdamas subarė Teodorikas. - 
Žemesnio rango kariai gauna tik sėlenų lukštų. 

Tad kabinau šaukštu pusiau skystą buzą ir stengiausi 
pajusti dėkingumą, kad esant tokioms aplinkybėms aps- 
kritai gavau valgyti. Staiga tąsi pliurza priminė man vieną 
dalyką - seną įvykį - ir galvoje sušvito netikėta mintis. Ta- 
čiau nusprendžiau nieko nesakyti Teodorikui, bent jau kol 
kas, iki viską gerai apsvarstysiu. Tad bičiuliui pasisiūliau: 

— Norėčiau padėti kuo galėdamas: dalyvauti apsiaustyje, 
patruliuoti ar ką tik įsakysi. 

— Manau, tu jau padėjai, - atsakė Teodorikas ranka nu- 
sišluostydamas burną ir plačiai nusišypsodamas. - Turmos 
kariams, kurie matė, kaip tu, jodamas galopu, laidai strėles. 
Ne mažiau nei pusė jų dabar skubiai rezga balnavirves, kad 
galėtų užsidėti ant savo žirgų. Regis, jie tavo išradimą laiko 
labai puikiu. 

— Ak, tai gudrybė, kuria naudojausi dar vaikystėje Žais- 
damas, - kukliai atsakiau. - Tavo vyrams prireiks laiko, kol 
išmoks ja naudotis, ir teks gerokai pasimankštinti, kol įgus 
šaudyti iš lanko jodami įvairiu tempu - tik tada jie galės 
deramai pasinaudoti balnavirvėmis. Jei nori, galėčiau jiems 
parodyti, kaip tai daroma, ir juos patreniruoti. 

— Vai, Tornai, aš tau negaliu įsakinėti. Tik tada, kai tapsi 
vienu iš mūsų, mano pavaldiniu, kariu. 

— Manau, kad pasidalydamas šia šlykščia buza jau pada- 
rei mane savo pavaldiniu, - nusišaipiau. 

— Ne, tu privalai duoti aiths. 

— Aiths? 

— Prisiekti ištikimybę ostrogotams ir man atsakingo liu- 
dytojo akivaizdoje. 

— Labai gerai. Pašauk savo adjutantą ar kitą reikalingą 
žmogų. 

— Ne, ne. Pakaks merginos. Mergaite, ateik čia ir atsistok 
šalia mūsų. Pasistenk atrodyti atsakinga ir nerausk. 

Išgirdusi šiuos žodžius mergina, žinoma, išraudo. 

— Kokie yra priesaikos žodžiai? - paklausiau. 

— Nėra nustatytos priesaikos formos. Kalbėk savais žo- 
džiais. | 

Tad sveikindamas iškėliau dešinę ranką ir kiek galėda- 
mas iškilmingiau tariau: 

— Aš, Tornas, laisvas žmogus, be jokios pilietybės, dabar 
pareiškiu nuo šios dienos esąs ostrogotas, karaliaus Teodo- 
riko Amalingo, kuriam prisiekiu ištikimybę iki gyvenimo 
pabaigos, pavaldinys. Hm... Ar bus gerai? 

— Nuostabu, - atsakė Teodorikas atsakydamas į mano 
sveikinimą. - Mergaite, būk liudytoja. 

— Esu liudytoja, - droviai sušnibždėjo ji ir tapo raudona 
beveik kaip Falernijos raudonasis vynas. 

Teodorikas suėmė mano dešinį riešą, o aš - jo ir šiltai 
pasveikino: 

— Sveikas, gentaini, drauge, kary, geras ir teisingas žmogau. 

— Thags izvis, nuoširdžiausiai. Jaučiu, kad pagaliau turiu 
savo tautą. Ar tai jau visa ceremonija“ 

— Na, galėčiau pakviesti mūsų kapelioną, kad pakrikštytų 
tave arijonu, tačiau tai nebūtina. 

- Tada, jei leisi, aš eisiu. Šarvų meistras liepė grįžti į jo 
dirbtuvę pasimatuoti šalmą. 

- Ja, eik, Tornai. Aš toliau niūriai apžiūrinėsiu savo kreida 
nupieštas schemas. Gal kils kokia nauja mintis. O gal tiesiog 
prigulsiu, - jis dirstelėjo į merginą, kuri dar labiau išraudo, — 
ir kurį laiką pamąstysiu. Gal mane aplankys ir įkvėps mano 
genijus arba net patarnaujančios merginos junona. 

Tik išėjęs iš kambario ir namo supratau, kad, prisiekda- 
mas ištikimybę karaliui ir gentainiams, truputį pamelavau. 
Priesaiką priėmiau kaip Tornas, laisvas vyras. Spėliojau, ar 
kada nors bus svarbu, kad neprisiekiau Teodorikui - net 

tylomis, tik mintyse - ištikimybės iki gyvenimo pabaigos 
kaip Veleda, laisva moteris. 


Prieš nusileisdamas nuo kalvos pas šarvų meistro kalvį 
nuėjau atidžiau apžiūrėti miesto vartų. Jau buvo visiškai 
sutemę, ostrogotai pasitraukė nuo sienos ir nelaidė per ją 
akmenų, o grįstoje atviroje aikštėje priešais vartus nebuvo 
nė gyvos dvasios. Tamsoje man pavyko nuskuosti per tą 
atvirą aikštę nepastebėtam viršuje stovinčių sarmatų sargy- 
binių - bent jau nereikėjo saugotis jų strėlių, o kai atsidū- 
riau po arka, jie manęs negalėjo matyti. 

Vartai buvo tokie platūs, kad pro juos lengvai pravažiuotų 
plačiausias vežimas, ir aukšti, kad net aukščiausiai prikrau- 
tas vežimas už jų neužkliūtų. Tačiau arkoje buvo tamsiau 
nei aikštėje, todėl vartus ištyrinėjau daugiausia apčiuopo- 
mis. Perbraukiau rankomis per juos - ir per abi įsprūdas, ir 
per vienoje jų įtaisytas dureles - nuo vieno šono iki kito ir 
kiek tik pasiekiau į viršų. Sijos ir lentos, iš kurių suręsti var- 
tai, išties buvo tokie masyvūs kaip ir atrodė iš toliau. Taip 
pat nekilo abejonių, kad lentos, kurias apčiuopiau savo pu- 
sėje, einančios skersai, buvo sutvirtintos kitomis, einančio- 
mis vertikaliai, o gal ir dar viena ar dviem įstrižai einančių 
lentų eilėmis. Užpakalyje lentos buvo užremtos didžiuliais 
skersiniais, įtvirtintais akmeninės sienos lizduose. Vartai 
neturėjo vyrių, kuriuos būtų galima laužtuvu atplėšti; kiek- 
viena jų pusė sukiojosi ant viršuje ir apačioje įtaisytų ašių. 

Tačiau, nepaisant viso šios konstrukcijos neįveikiamu- 
mo ir didžiulių metalinių kabių bei smeigų, sutvirtinančių 
kiekvieną vartų pusę, jie buvo mediniai ir seni, o laikui 
bėgant medis susitraukia. Tad viduryje, kur susiduria abi 
vartų pusės, užčiuopiau plyšelį ir dar vieną apačioje, tarp 
vartų ir grindinio, kitą tarp kiekvienos vartų pusės ir me- 
dinės staktos abiejose akmeninės arkos pusėse, taip pat 
mažesnius plyšelius palei įstatytų durelių kraštus. Didžiau- 

sias plyšys, gatvės lygyje, buvo tik maždaug dviejų pirštų 
pločio, o visi kiti siauresni nei pirštas. Kitaip tariant, visi 
plyšiai buvo per siauri, kad į juos tilptų pakankamai dide- 
lis laužtuvas, galintis išversti vartus, jei jį užgultų daugybė 
vyrų. Tačiau vartuose buvo plyšių, ir į juos galima įterpti 
kažką ardančio. Regis, žinojau, kas tas kažkas galėtų būti. 

Savo sumanymą aptariau - bent jau iš dalies - su šarvų 
kalviu ir jo viršininku ostrogotu Ansila. Kalvis jau buvo su- 
formavęs ir sujungęs mano naujojo šalmo šarvą. Jis man 
ant galvos uždėjo audeklo gniužulą - nes, aiškino kalvis, kai 
šalmas bus baigtas, viduje bus odinis pamušalas - uždėjo 
ant jo šalmą ir kreida metale ėmė ženklinti tas vietas, kurio- 
se bus pritvirtintos skruostų ir nosies apsauginės plokštelės. 
Meistrui dirbant tariau: 

— Meistre, pastebėjau, kad vienos šio šalmo dalys yra su- 
jungtos kniedėmis, tačiau kitos kažkaip suplaktos. 

— Sulituotos, - pataisė mane Ansila. 

— Ja, - patvirtino kalvis. - Kad sulituočiau dvi metalo 
plokšteles, padarau jose daugybę negilių griovelių, tada 
tarp jų pripilu bronzos miltelių lydmetalio. Jas suspaudžiu 
ir įkaitinu iki raudonumo, paskui plaku plaktuku, kol deta- 
lės neatskiriamai susijungia. 

— Ar šiuo būdu galėtumėte surinkti mano sugalvotą nau- 
ją ginklą? - paklausiau. 

Kalvis linksmai nusijuokė. 

— Visada iš metalo pagamindavau viską, ko manęs pra- 
šydavo. 

— Tada duokite savo kreidą, - paprašiau, - ir ką nors, ant 
ko galėčiau braižyti. 

Kalvis ir meistras smalsiai žiūrėjo, kaip ant medinės skie- 
dros braižau tai, ką sugalvojau. 

— Vdi! Koks čia ginklas? - paklausė Ansila. - Jis man pa- 
našus į peraugusią žirnio ankštį. Mano dilbio ilgio žirnio 
ankštį. 

- Šis ginklas neskirtas žmonėms žudyti, - paaiškinau. - 
Juo galima laužyti. Tai tarsi trimitas, sugriovęs Jericho 
sienas. 

— Jaunuoli, galėtum jį pasigaminti ir pats, - tarė meistras 
žvelgdamas į brėžinį. - Paprasčiausiai išlenkti iš skardos lapo. 

— Ne, - atšoviau. - Privalau jį pripildyti, taip sakant, tri- 
mito garsu. Tad ginklas turi būti patikimai užsandarintas 
kaip užkemšamas vyno butelis, kad gėrimas nesugestų. 
Reikia taip patikimai užsandarinti, kad iš jo neišeitų net ir 
trimito garsas. | 

— Ak, štai kodėl tau reikia jį sulituoti. Ja, galiu tai padaryti. 

— Gerai. Man jų reikės ne mažiau kaip dvidešimties. Ir 
kaip įmanoma greičiau. 

— Sakiau, kad galiu tai padaryti. Tačiau kodėl turėčiau? 

— Ja, kodėl jis turėtų? — irzliai paklausė meistras. - Čia aš 
esu visų šarvų ir ginklų gamintojas. Aš nurodinėju. 

— Tai duokite nurodymą, meistre Ansila. Tada kalvis - ir 
jūs taip pat - per naktį galėtume gaminti šiuos ginklus ir 
nereikėtų laukti, kol tokį nurodymą rytoj duos Teodorikas. 
Užtikrinu, jis tokį įsakymą duos. 


— Avižomis?! - negalėdamas patikėti sušuko Teodorikas, 
kai jį rytą užkalbinau dar besirengiantį. - Tu nori išversti 
vartus avižomis? Gal nuo alkio pamišai, Tornai? 

— Na, negaliu užtikrinti, kad pavyks, - atsakiau. - Tačiau 
kartą stebuklingai pavyko įgyvendinant paprastesnį suma- 
nymą. 

— Kaip tai gali pavykti? 

Teodorikas apžiūrinėjo atneštą daiktą, kurių kelis per- 
nakt pagamino Ansila ir kalvis. Pagamintas iš plonos skar- 
dos, jis nelabai priminė mano nubraižytą ankštį ir, žinoma, 
buvo visai nepanašus į trimitą. Įtaisas labiau priminė storą 
vienašmenį kardą, suplotą abiejuose galuose. Jis dar nebuvo 
visiškai baigtas, nes kalviui liepiau vieną galą palikti atvirą. 


GARY JENNINGS 
28 


— Per šią angą, - aiškinau, - pripilsime avižų iki pat vir- 
šaus. Tada užpilsime vandens. Paskui kalvis uždės dangtelį 
ir sandariai jį užlituos. Aš su keliais vyrais nubėgsiu prie 
vartų, nes reikės skubėti. Siauruosius vamzdžių galus įgrū- 
sime į vartų tarpus ir plyšius stengdamiesi užpildyti visus, 
nuo vieno krašto iki kito. Tada plaktukais juos tarsi pleištus 
įkalsime į plyšius kuo giliau ir tvirčiau. 

Nutilau atsikvėpti. Teodorikas susimąstęs mane stebėjo, 
tačiau jo lūpose žaidė vos pastebimas šypsnys. 

— O tada? - paklausė jis. 

— Tada parkrisime ant žemės ir lauksime. Sandariame 
inde standžiai sugrūstos avižos brinkdamos turėtų susprog- 
dinti apvalkalus su baisia jėga. Galbūt jos neužteks vartams 
suardyti. Tačiau viliuosi, jog pakaks lentoms išklaipyti, kad 
jos sulaužytų už jų esančius skersinius. Taip pat tikiuosi, 
kad jėgos pakaks vartams susilpninti taip, jog mes pajėgtu- 
me juos pulti - vietoje tarano naudodami tik nukirsto me- 
džio kamieną, kuriuo smūgiuos tavo stipriausi vyrai. 

Vis dar vertinamai žvelgdamas į mane Teodorikas tarė: 

— Neturiu Singidunumo įtvirtinimų plano, tačiau žinau, 
kad siena yra nepaprastai stora. Greičiausiai kitą tos arkos 
galą saugo dar vieneri vartai. 

— Tada paprasčiausiai turėsime vėl viską pakartoti. Mies- 
to gynėjai mums niekaip negalės sutrukdyti. Žinoma, jei 
pateksime į miestą, turėsime atsižvelgti į dar kai ką: mūsų 
bus šeši tūkstančiai ir mes turėsime kautis su devyniais 
tūkstančiais. 

Teodorikas tik numojo ranka. 

— Tu pats nukovei tris mūšiuose užgrūdintus sarmatų ka- 
rius. Jei kiekvienas mano labiau patyręs vyras pajėgs bet jau 
prilygti tavo narsai, užtikrintai galėtume kautis su aštuo- 
niolika tūkstančių. 

— Jei apskritai pateksime į vidų, - perspėjau. - Tačiau 
išbandydami mano siūlomą priemonę niekuo nerizikuo- 

jame. O aš pats esu labiau linkęs avižas naudoti šitaip nei 
toliau valgyti iš jų virtą bjaurią pliurzą. 

- Aš taip pat, - nusijuokdamas pritarė Teodorikas. - Ži- 
noma, pamėginsiu įgyvendinti tavo planą. Ar tuo abejojai? 
Nedelsdamas pasiųsiu vyrus nukirsti medį taranui. O tu 
bėk pas Ansilą ir liepk jam susirasti pagalbininkų, kad pa- 
dėtų gaminti šiuos... kad ir kaip juos vadintum. Tegul kalvį 
atleidžia nuo šio darbo, kad jis galėtų užbaigti tavo šarvus. 
Jei ši tavo gudri priemonė bus sėkminga, tu norėsi būti vie- 
nas pirmųjų, įžengusių į miestą pro vartus. O tam tau reikia 
šalmo, krūtinės šarvų ir skydo. Habdi ita swe! 

Tai buvo pirmas tiesioginis Teodoriko įsakymas, kurį jis 
man davė kaip karalius ir kariuomenės vadas, tačiau vėliau 
aš dažnai išgirsiu šiuos valdingus baigiamuosius žodžius ir 
išvysiu juos parašytus kiekvieno paskelbto įsakymo ar edik- 
to pabaigoje: „Tebūnie taip!“ 


3 


Kai grįžau į ginklų kalyklą, meistras Ansila pakluso Teo- 
doriko nurodymams ir liepė kalvio padėjėjams iškirpti, iš- 
lenkti ir lituoti avižų talpyklas. Tada, kai kalvis grįžo prie 
sudėtingesnio darbo - užbaigti šalmą, Ansila kreipėsi į 
mane: 

— Pažiūrėkime, ko dar tau reikia. Parodyk man savo kar- 
dą. - Ištraukiau jį iš makščių, ir Ansila niekinamai prunkš- 
telėjo išvydęs, kad tai paprastas romėnų armijos gladiatorių 
durklas. - Ar esi kada juo kovęsis? - paklausė jis. - Ką nors 
nužudęs? 

— Ja, kartą, ir sėkmingai nudūriau. 

Nepasakiau jam, kad vienintelė mano auka buvo sena 
neginkluota hunė. 

Ginklakalys suniurnėjo: 

— Tada pasilaikyk jį šiam mūšiui. Tau galiausiai prireiks 
gotiško kardo su gyvatės raštu. Tačiau jo svoris, ilgis ir ran- 
kena turi būti specialiai pritaikyti tavo paties svoriui, ran- 
kos ilgiui, plaštakos dydžiui ir kovos stiliui. Kol kas nau- 
dokis durklu, prie kurio esi įpratęs, nors jis ir prastesnis. 
Štai, paimk vieną šių skydų. Jų nereikia atskirai pritaikyti 
kiekvienam kariui. Visi skydai vienodi. 

Paėmiau vieną ant gegnės eile sukabintų skydų. Jis nebu- 
vo toks didelis, sunkus ir stačiakampis kaip romėnų skydai, 
skirti visam vyro kūnui uždengti ir apsaugoti. Skydas buvo 
apskritas, pagamintas vien iš tankiai supintų pinučių, tik jo 
centrinis kyšulys ir kraštai buvo metaliniai, o pats skydas 
ne didesnis už krepšio dangtį, nes buvo skirtas tik priešo 
smūgiams atremti ar apsisaugoti nuo jo laidomų akmenų. 
Paėmiau už rankenos, įtaisytos tuščiavidurio kyšulio gale, 
ir padaužiau skydą tikrindamas jo tvirtumą. 

— Tačiau, - tęsė ginklakalys, - teks palaukti, kol bus paga- 
minti tavo asmeniniai šarvai, nes jie turi būti specialiai tau 
pritaikyti, o juos pagaminti užtrunka ilgai. Storą odą pir- 
miausia reikia išvirinti, tada, kol minkšta, rūpestingai pri- 
spausti prie tavo liemens, daužant suteikti galutinę formą ir 
kaitinant išdžiovinti, kad taptų beveik tokia pat kieta kaip 
geležis. Bet šiam mūšiui tau prireiks bent kokių nors šarvų. 
Štai ten, kampe, yra atsarginių. Pasirink tinkamiausius. 

Supratau, kodėl buvo atsarginių šarvų. Visi jie buvo labai 
nutrinti, daugelis su praplėštomis, pradurtomis ar išdegin- 
tomis skylėmis, o ant kelių dar buvo likę ankstesnio šeimi- 
ninko kraujo. Taip pat pastebėjau, kad visi šarvai yra ne tik 
pritaikyti, kad gerai priglustų prie kario kūno, bet ir gudriai 
suformuoti taip, jog pečiai, krūtinė, pilvo ir nugaros raume- 
nys atrodytų didesni. Be vargo pasirinkau nudėvėtus šarvus. 
Kadangi buvau gerokai žemesnis ir lieknesnis net už patį ma- 
"iausią suaugusį gotą, kuriuos iki šiol teko matyti, išsirinkau 

mažiausius šarvus - o jie nebuvo labai maži - ir Ansila pa- 
dėjo man laikydamas priekinę ir užpakalinę šarvų dalis, kol 
aš jas rišau šonuose pritvirtintais dirželiais. 

Tada meistras pasitraukė, gana skeptiškai mane nužvelgė 
ir sumurmėjo: 

— Lazdyno riešutas graikinio riešuto kevale. 

Iš tiesų jaučiausi truputį juokingai, nes mano plonas ka- 
klas kyšojo iš raumeningo tarsi Heraklio odinio liemens, o 
dygsniuoti odiniai padurkai kadaravo žemiau kelių. Tačiau 
tai buvo vieninteliai šarvai, kuriais galėjau pasinaudoti, to- 
dėl pasakiau: 

- Ja, jie erdvoki, tačiau nevaržo judesių. Jie man tiks. 

Ginklakalys gūžtelėjo pečiais. 

— Tau trūksta dar storų autų, kuriais gali pasirūpinti pats. 
Štai, kalvis jau baigė tavo šalmą. Pasimatuok ir pažiūrėk, ar 
reikia ką nors pataisyti. 

Nieko taisyti nereikėjo. Nors paėmus į rankas šalmas atro- 
dė sunkus, užsidėjęs ant galvos jo svorio nejutau. Minkštas 
odinis pamušalas gerai prigludo prie galvos, o dirželius užsi- 
segiau po smakru nei per daug suverždamas, nei per laisvai. 
Nosies apsauga patikimai dengė nosį, tačiau jos nelietė. Ausi- 
nės karojo prie mano ausų iki pat žandikaulių. Kaklo apsauga 
buvo pakankamai gili, kad atremtų smūgį, tačiau nuleista ne 
per žemai ir nedraskė šarvų užpakalinės dalies. Įsivaizdavau, 
kad turėčiau atrodyti taip pat grėsmingai kaip Teodorikas, 
kai jis prisiartino prie manęs lauke. Pradėjau jaustis tikras os- 
trogotų karys, tačiau ginklakalys šiurkščiai perspėjo: 

— Jaunuoli, patariu užsiauginti gerą ostrogotišką barzdą. 
Ji apsaugos tavo išsikišusį liauną kaklą. 

Nieko neatsakiau į šiuos žodžius, tik per šalmą tariau: 

— Jame nėra plyšio viršuje, į kurį būtų galima įstatyti pa- 
radines plunksnas. 

— Vai! - sumaurojo Ansila. - Gotai nežygiuoja para- 
duose kaip dabitos romėnai! Gotas judina savo kojas tik 

tam, kad žygiuotų prieš kokį nors priešą! Kai gotas užside- 
da šalmą, jis keliauja į mūšį, o ne tam, kad jį per ceremo- 
niją apžiūrėtų koks nors sumoteriškėjęs romėnų konsulas. 

— Taip pat neketinu puošti šalmo, - tęsė ginklakalys. — 
Neprilipdysiu ir neišgraviruosiu jokių dekoratyvinių ele- 
mentų. Pirma, tam neturiu laiko. Antra, negaliu atspėti, 
kokie papuošimai būtų tinkami, nes nežinau, kokį rangą 
tau suteikė Teodorikas. 

— Kiek žinau, jokio, - linksmai atsakiau. - Tačiau ačiū jums 
abiem, bičiuliai, ir jūsų mokiniams už gerą darbą. Thags izei. 
Kai ateis laikas, grįšiu, kad uždėtume dangtelius ant mūsų 
„Jericho trimitų“. 


Teodorikas pasiuntė vyrus nukirsti tinkamą medį gerokai 
toliau upės aukštupiu nuo miesto, kad sarmatai neišgirstų 
jų keliamo triukšmo. Vyrai išsirinko aukštą tiesų kiparisą, 
nes iš šio medžio kamieno horizontaliai auga daug, tačiau 
nelabai storų šakų. Kai medis nuvirto ant žemės, vyrai nu- 
genėjo kai kurias šakas, tačiau dalį jų tik patrumpino, kad 
strampgalius būtų galima naudoti kaip rankenas, už kurių 
paėmę kariai smūgiuos vartus taranu. Tada jie bukai nutašė 
vieną kamieno galą ir sukietino jį kaitriame lauže. Kai tai 
buvo padaryta, nuplukdė rąstą pasroviui Savos upe, ištrau- 
kė jį į krantą, nakties priedangoje užtempė į kalvą ir paliko 
nematomoje priešams, tačiau patogioje pulti vietoje. 

— Labai puiku, Tornai, - pareiškė Teodorikas. - Dabar 
tavo eilė. 

— Man niekada nėra tekę pulti miesto, - prisipažinau. — 
Koks metas geriausias? Diena ar naktis? 

- Šiuo atveju diena, nes tarp sarmatų yra ir miestiečių. 
Norėčiau, kad mes galėtume juos atskirti ir nenužudytume 
daug civilių. 

— Tada siūlau, - tariau truputį dvejodamas, - paruošti 
avižų talpas ir skubiai jas išdėlioti reikiamose vietose, kol 

neišaušo. Negaliu numatyti, kiek užtruks, kol talpos sprogs, 
tačiau spėju, kad tai įvyks dieną. O gal ir ne. 

Teodorikas paskyrė šešis vyrus eiti kartu su manimi, nes 
ginklų dirbtuvėje jau buvo sumeistruoti dvidešimt aštuoni 
„Jericho trimitai“ - taip dabar visi vadino šiuos įtaisus - o 
aš apskaičiavau, kad vienas vyras gali nešti keturis ir medinį 
plaktuką bei dar pajėgti greitai bėgti. Septyniese mes ilgai ne- 
užtrukome pripildydami šiuos „trimitus“ avižomis. Kadangi 
reikėjo stengtis juos užsandarinti tuo pat metu, kalvio padė- 
jėjai iškart įdėjo į žaizdrą visus dvidešimt aštuonis dangtelius 
ir įkaitino juos iki raudonumo. Tada aš su savo šešiais talki- 
ninkais pripyliau vandens į talpas, kalvis paruošė lydmetalį, 
paeiliui pritvirtino visus „trimitų“ dangtelius, o Ansila su mo- 
kiniais ėmė juos sandarinti įnirtingai taukšėdami plaktukais. 

Kai „trimitai“ atvėso ir juos buvo galima liesti rankomis, 
kartu su vyrais pasikišome po pažastimis po keturis ir kiek- 
vienas pasiėmėme po medinį plaktuką. Nuskubėjome į kal- 
vą prie paskutinės namų, išsirikiavusių palei aikštę prieš 
vartus, eilės, o ten pasislėpęs jau laukė Teodorikas su tuntu 
lankininkų. 

— Pasirengę? - ramiai paklausė Teodorikas. Jis ranka 
mostelėjo į rytų pusę. - Aušra tik pradeda rausti, kaip toji 
man patarnaujanti mergaitė. Manau, nuo šiol ją vadinsiu 
Aurora. 

Supratau, jog Teodorikas tik dedasi ramus, kad visi vyrai 
atsipalaiduotų - ar bent jau aš, nes kylanti saulė pranašavo 
pirmąją mano gyvenimo kaip ostrogotų karys dieną. 

— Kai duosiu ženklą, - aiškino Teodorikas, - mano lan- 
kininkai per tvirtovės pylimą paleis strėlių krušą. Pasinau- 
dodami šia priedanga tu, Tornai, ir tavo „trimitininkai“ 
turėtumėte saugiai pribėgti prie vartų. Pradėkime. Tebūnie 
taip! Kariai, užimkite pozicijas! — Jis ėmė vadovauti lanki- 
ninkams, išnirusiems į gatvę, vedančią vartų link. - Išsiri- 
kiuot! Nusitaikyt! Leist strėles! 

Kai daugybė strėlių išlėkė į orą, jos sukėlė triukšmą, pri- 
menantį staiga kilusį grėsmingos audros vėjo gūsį. Teodori- 
kas ir jo lankininkai kaipmat įsistatė į lankus naujas strėles 
ir paleido jas taip greitai, kaip darydavo senasis Virdas. 

Aš surikau: 

— Vyrai! Sekite paskui mane! - ir mes puolėme vartų link. 

Matyt, viršuje esančius sarmatų sargybinius taip nuste- 
bino Teodoriko strėlių lietus, kad aušros prieblandoje jie 
mūsų nepastebėjo, nes ant mūsų nepasipylė akmeniniai 
sviediniai, ir mes visi septyni sveikut sveikutėliai atsidūrė- 
me po arka. 

Vyrams jau buvau parodęs, ką jie privalo daryti, kad ne- 
gaištume laiko prie vartų. Kartu su vienu kariu pradėjome 
grūsti savo talpas, dėdami jas galais viena prie kitos, į plyšį 
tarp vartų plokščių apačios ir grindinio akmenų ir plaktu- 
kais įkaldami jas kaip įmanoma giliau. Kiti vyrai kišo „tri- 
mitus“ į plyšius šoninėse staktose ir į tarpą tarp plokščių 
vartų viduryje bei aplink pinučių duris. Vienas vyras atsi- 
stojo kitam ant pečių, kad įgrūstų mūsų įtaisus aukščiau, į 
vertikalius plyšius, kurių aš anksčiau nepajėgiau pasiekti. 

Žinoma, viduje esantys sarmatai girdėjo mūsų keliamą 
triukšmą, ir aš įsivaizdavau, kaip jie yra sutrikę. Miesto gy- 
nėjams, kuriems būtų kėlę baimę galingi tarano smūgiai, 
mūsų taukšėjimas turėjo skambėti tik kaip mandagus bel- 
dimas į vartus. Kai su šešiais vyrais baigėme savo darbą, 
vienas jų dar turėjo nepanaudotą talpą ir susirūpinęs dairė- 
si, kur ją įgrūsti, tačiau aš tariau: 

— Palik ją. Parsineškime atgal. Stebėdami talpą žinosime, 
kas vyksta kitose. Ji mums turėtų parodyti, kada talpos iš- 
sipūs ir sprogs, ir ar tas sprogimas atneš mūsų pageidauja- 
mą rezultatą. O dabar visi kartu bėkime atgal į priedangą. 
Pirmyn! 

Ir vėl saugiai grįžome į priedangą, o Teodorikas įsakė 
savo vyrams nustoti laidyti strėles ir pasitraukti už sau- 

gančios nuo priešo namų eilės. Su juo aptarėme, ką turėtų 
veikti ostrogotai laukdami, kol „Jericho trimitai“ atliks savo 
darbą, ir nusprendėme, kad ne kažin ką galima nuveikti. 
Laidydami strėles nesutrukdytume sarmatams patikrinti, 
kas padaryta jų vartams, o tik be reikalo iššvaistytume strė- 
les ir jėgas. Šiaip ar taip, jei miesto gynėjai iš vidaus prieitų 
prie pat vartų, jie negalėtų suprasti, kas padaryta, ir tikrai jų 
neatvertų norėdami apžiūrėti vartus iš išorės. 

Tad Teodorikas tik sušaukė savo centurionus bei deku- 
rionus ir paaiškino, ką privalės daryti karių junginiai, jei 
vartai bus susilpninti. Suprantama, pirmiausia didžiausi, 
sunkiausi ir stipriausi vyrai turėjo kaipmat pulti iš slapta- 
vietės su mūsų laikinu, rankomis nešamu taranu. Jei su- 
griovę pirmuosius vartus arkoje rasime tvirtai užsklęstus 
antrus, vyrai su taranu turės pasitraukti, o kiti likti vietoje 
kaip dabar, kad ir kiek ilgai užtruktų paruošti kitą „Jericho 
trimitų“ rinkinį, ir laukti, kol šie atliks savo darbą. Kai ie- 
timis ginkluotų raitų karių turma galiausiai šuoliais įjos į 
miestą - jiems vadovaus pats Teodorikas - kariai turės iš- 
guldyti visus miesto gynėjus, susibūrusius prie pat vartų. 
Tada įsiverš keturios lankininkų kontubernijos, kad nukau- 
tų ant sienos ar namų stogų užsiropštusius miesto gynėjus. 
Galiausiai likusieji šeši tūkstančiai karių, tarp jų ir aš, turės 
įžengti į miestą pėsti, nešini tik durklais bei skydais. 

— Vyrai turės surengti tikras skerdynes, - sausai karinin- 
kams aiškino Teodorikas. - Nužudyti visus mums pastojusius 
kelią priešus, rasti ir paskersti tuos, kurie mėgins pasislėpti ar 
pabėgti. Neimti jokių belaisvių. Nepadėti sužeistiesiems. Tik 
liepkite savo kariams kaip įmanoma vengti žudyti nelaimin- 
guosius miesto gyventojus. Karys privalo atpažinti bent jau 
moteris ir vaikus ir palikti juos gyvus. Habdi ita swe! 

Įsitempę tarsi geležiniai centurionai ir dekurionai ostro- 
gotu papročiu atidavė pagarbą be žodžių sužvangindami 
savo ginklais. 

— Paklausykite, - tęsė Teodorikas, - ir perduokite tai vi- 
siems jums pavaldiems kariams. Jei kuris nors jų susidurtų 
su priešu, kuris galėtų būti karalius Babajus ar legatas Ka- 
mundas, tegul jo neliečia. Šiedu yra mano. Jei dėl kokios 
nors priežasties man nepavyktų jų rasti ir nužudyti, jiems 
turi būti leista likti gyviems tol, kol užimsime miestą, o tada 
jiems įvykdysime egzekuciją. Tačiau atminkite: jei mūšio 
metu aš nenužudysiu Babajaus ar Kamundo, niekas neturi 
teisės to daryti. Tebūnie taip! 

Karininkai vėl atidavė pagarbą sužvangindami ginklais, 
ir Teodorikas šįkart jiems atsakė. Tada karininkai pasitrau- 
kė, kad nuvestų savo junginius į kalvos šlaituose esančias 
gatveles, kur jų negalės pastebėti sarmatų sargybiniai, ir ten 
surikiuotų juos kolonomis ta tvarka, kuria bus puolamas 
miestas. Kai vyrai išsiskirstė, paklausiau Teodoriko: 

— Ar nedarai labai akiplėšiškų prielaidų? Pirma, kad 
mano ginklai bus veiksmingi. Antra, jei jie bus veiksmingi, 
kad mes tikrai užimsime miestą. 

— Ak, bičiuli Tornai, - linksmai atsakė jis apkabindamas 
mane per pečius. - Iš daugybės saggwasteis fram aldrs*, 
dainuojamų apie Jalką, kuris nužudė milžiną, vienoje pa- 
sakojama, kaip Jalkui pavyko gudrumu įveikti milžiną pa- 
sitelkus pupų virkščias. Pamiršau, kaip tai buvo padaryta, 
tačiau tikiu, kad Torno avižos atliks žygdarbį. O dėl kitų 
dalykų... na, aš stengiuosi mėgdžioti savo tėvą karalių. Jis 
sakydavo, kad niekada neabejoja pergale, todėl visada ją iš- 
kovodavo. Tačiau pasakyk, drauguži, kada paskutinį kartą 
valgei? Eime, papusryčiausi kartu su manimi. Mano mergi- 
na, ją jau vadinu Aurora, verda stirnieną. Tiesą sakant, tai 
tik nugaišusio kovinio žirgo likučiai. 

— Privalau stebėti vieną dalyką, - pasakiau parodydamas 
Teodorikui metalinę talpą ir paaiškindamas kodėl. 


*Senovinių dainų. - Vert. past. 

— Pasiimk, valgydami galėsime ją stebėti. 

Ką gi, per tą trumpą laiką, kol sėdėjome prie stalo, meta- 
liniame inde nieko neįvyko, tačiau vargu ar galėjome tikė- 
tis, kad kas nors įvyks. Padėkojau Teodorikui už valgį - taip 
pat ir Aurorai, priversdamas ją parausti - pasiėmiau talpą 
su avižomis ir nukeliavau į šoninę gatvelę, nes ten laukė tur- 
ma, į kurią buvau paskirtas. 

Ten kankinamai laukiau, kaip ir šeši tūkstančiai ostrogo- 
ty. Laukėme visą dieną. Manau, tądien beveik tūkstantis 
karių sugalvojo priežastį užsukti į gatvę, kurioje buvo įsi- 
kūrusi mano turma, ir pažiūrėti į mane bei tylintį „Jericho 
trimitą. Iš pradžių šie žvilgsniai buvo tik smalsūs arba spė- 
liojantys. Tačiau laikui bėgant jie tapo įtarūs, pašaipūs, net 
pikti. Visi vyrai dėvėjo šalmus ir šarvus, o įdienojus pasidarė 
karšta, tad mes prakaitavome metalo ir odos kiautuose, kū- 
nus niežėjo, o vienintelis maistas, kurį gavome (vieną kartą 
ir gerokai įsidienojus), buvo sėlenų sausainiai ir drungnas 
vanduo. Mums buvo liepta nežvanginti ginklais, kalbėti tik 
pusbalsiu ir nesijuokti bei nedainuoti - tarsi būtų buvę dėl 
ko juoktis ar dainuoti. 

Nusileidus saulei mūsų užsitęsusios kančios šiek tiek 
palengvėjo, nes kartu su prieblanda oras atvėso. Tačiau 
mano „trimitas“ neišleido jokio garso ir nesutrūkčiojo, 
tad neliko nieko kita tik toliau laukti ir tikėtis, kad taip 
atsitiks. Tad mes laukėme, nors kariai pradėjo niurnėti. 
Kai nusileido naktis, vyrai nusivylę ėmė taisytis guolį ant 
kietų gatvės akmenų, o kiekvienos turmos opcijus pasky- 
rė karius paeiliui budriai budėti. Kadangi mano turmoje 
aš nebuvau tarp paskirtųjų budėti, atidaviau savo metalinį 
indą opcijui, žilstelėjusiam kariui, vardu Daila, ir jo pa- 
prašiau, kad kiekvienam perimančiam budėjimą sargybi- 
niui būtų liepta jį stebėti. 

— Jei jis išsipūstų arba sprogtų ar pradėtų šnypšti, ar ką 
nors daryti, - perspėjau, - pažadinkite mane nedelsdami. 

Opcijus negeru žvilgsniu pažvelgė iš pradžių į įtaisą, kurį 
jam padaviau, tada į mane, vilkintį aiškiai per didelius šar- 
vus, ir sausai tarė: 

— Vabalėli, manau, gali ramiai miegoti visą naktį. Mano 
tėvas buvo ūkininkas. Galėjau tau pasakyti, kad reikia ne 
mažiau septynių dienų, kad avižos pradėtų dygti. Jei turėsi- 
me laukti, kol šios avižos išleis šaknis ir suardys vartus, tai 
mes visi čia miegosime didžiąją dalį vasaros. 

Pajėgiau tik neryžtingai sumurmėti: 

— Nemanau, kad avižos turi sudygti... 

Tačiau Daila jau buvo nuėjęs ir skirstė pirmos pamainos 
sargybinius. 

Dėl vieno opcijus buvo teisus. Netrikdomas miegojau 
visą naktį, kol mane pažadino raustanti aušra. Nuskubėjau 
pas sargybinį, kuris nusižiovavo ir numetė man indą su- 
murmėdamas: 

— Nėra ko pranešti. 

Sugavau indą žvelgdamas į jį beveik su tokia pat panieka 
kaip sargybinis ir pro bundančius bei besirąžančius karius 
nukeliavęs pas opcijų Dailą paprašiau leidimo susirasti Teo- 
doriką. 

Ulonų turmoje man pasakė, kad Teodorikas, laukęs ištisą 
naktį kaip ir visi kiti, išvyko į savo praitoriūun. Tad nupė- 
dinau į jo namus ir buvau toks nusiminęs bei sugniuždy- 
tas, kad ėjau susilenkęs ir, spėju, mano odiniai padurkai 
tikriausiai vilkosi žeme. 

— Ką gi, kol kas iš jo jokios naudos, - atsiduso Teodo- 
rikas, kai jam pranešiau liūdną naujieną. - Tačiau vertėjo 
pamėginti. Leisk man bent tave apdovanoti už pastangas, 
Tornai. Štai dar liko šiek tiek arklienos. - Jis šūktelėjo Auro- 
rai. Kai mergina atnešė maisto, Teodorikas padavė jai neby- 
lų „trimitą“ ir paliepė: - Paimk jį ir paslėpk nuo mūsų akių. 

Valgėme tylėdami ir nenusivilkę nereikalingų šarvų. Te- 
odorikas, matyt, neturėjo kitų minčių, kaip būtų galima 

pulti miestą. Aš taip pat, o jei ir būčiau turėjęs, nebūčiau 
drįsęs jų išsakyti. Tad patalpoje tvyrančią tylą trikdė tik 
mūsų skleidžiami garsai kramtant kietą mėsą ir gurkšno- 
jant iš taurių vandenį. Tik staiga iš virtuvės pasigirdo tylus 
ir verksmingas: 

— Ak! 

Per stalą susižvalgiau su Teodoriku, abu vienu metu pa- 
šokome ir puolėme prie durų. Mergina stovėjo atsirėmusi į 
mažytėlaitės virtuvės sieną ir dabar buvo ne išraudusi, o išba- 
lusi ir išplėtusi akis spoksojo į sumūrytą iš plytų viryklę. Ant 
plokščios atbrailos ji buvo padėjusi „trimitą“, o vėliau, matyt, 
ant jos uždėjo ir samtį ilga rankena, nepastebėjusi, kad jį at- 
rėmė į metalinį indą. Dabar mergina spoksojo į samtį, nes 
šis, regis, pats beveik vaiduokliškai šonu slinko viryklės atra- 
ma. Mums stebint samtis pradėjo slinkti truputį sparčiau, 
persisvėrė per atbrailos kraštą ir nukrito ant plūktų grindų. 

— „Trimitas“ suskambo! - džiūgavo Teodorikas. - Jis iš- 
sipūtė! 

— Tačiau labai menkai, - sumurmėjau. 

— Galbūt to pakaks. Būk palaiminta, Aurora! - Jis pakš- 
telėjo į išbalusį merginos skruostą, tada nekantriai pamojo 
man ranka. - Tornai, eime! 

Karalius užsisegė šalmą, pačiupo ietį, kurią buvo padėjęs 
į šalį, kol valgėme, ir išskubėjo iš namo. Aš užsidėjau savo 
šalmą ir nusekiau Teodorikui iš paskos. Vos tik išėjome į 
lauką, išgirdome kylant kitą garsą. Tai buvo tylus čirpimas, 
nuo kurio, regis, virpėjo visas oras. Teodorikas nubėgo į 
gatvę, vedančią tiesiai prie vartų, aš sekiau jam iš paskos. 
Mums bėgant triukšmas vis stiprėjo, jis virto savotiška dai- 
na be žodžių, vėliau šaižiu rypavimu. Ostrogotai, pro ku- 
riuos prabėgome, sutrikę mindžikavo ir tvirtai gniaužė savo 
ginklus. Daugelis karininkų smalsiai dairėsi į vartus kaišio- 
dami galvas iš už juos dengiančių namų kampų. Teodorikas 
nesislapstė; jis neapdairiai nubėgo prie pat atviros aikštės, 

esančios priešais miesto vartus, krašto. Tačiau nuo dantytos 
sienos į jį nebuvo paleista nė viena strėlė: sarmatai, matyt, 
buvo taip pat nustebę bei suglumę kaip ir mūsų vyrai. 

Kai pasivijau Teodoriką, jis rodė ranka į vartus, juokėsi 
ir linksmai šokinėjo. Šis nežemiškas, drebinantis orą garsas 
sklido iš pačių vartų, nes jie buvo įtempti ir neįsivaizduo- 
jamai išklaipyti visose vietose, kur mes su vyrais buvome 
įstatę indus su avižomis, ir apimti agonijos garsiai skundėsi. 
Rypavimas dabar susimaišė su kitais garsais: lenkiamos už- 
sispyrusios senos medienos dejonėmis, pasiduodančio mil- 
žiniškiems įtempimams medžio traškesiu, sukamų smaigų 
ir varžtų džeržgimu. Mačiau ir girdėjau, kaip metalinės ka- 
bės bei įvorės šaižiai džergždamos ar brungzdamos išnyra 
iš paviršinių sijų. 

Staiga silpniausia vartų vieta, pinučių durys, įtaisytos de- 
šinėje pusėje, sulinko ir suskilinėjo. Šios durys buvo tokio 
dydžio, kad pro jas galėjo praeiti tik po vieną žmogų. Kai 
jos suskilo, išvydome, kad viršutinę durų angą iš vidaus 
yra užtvėręs skersinis. Tačiau durys virto sulaužytų pinučių 
raizginiu, kurį galima pašalinti ir padaryti vieno vyro plo- 
čio ir pusės jo ūgio angą. 

Teodorikas akimirksniu apsigręžė ir sušuko arčiausiai 
stovinčiai karių turmai: 

— Dešimt vyrų su kardais! Prie vartų! Išlaužkite pinučių 
duris! Įeikite vidun ir nukelkite visus skersinius! 

Pirmieji dešimt tos kolonos vyrų nedvejodami nubėgo 
per atvirą aikštę. Viršuje esantys sarmatų sargybiniai atsi- 
kvošėjo ir paleido į juos strėlių krušą, tad tik devyni vyrai 
pasiekė vartus, o Teodorikas staiga pasislėpė už netoliese 
esančio namo kampo. Pirmieji kariai, pasiekę pinučių du- 
ris, ėmė jas kapoti kardais ir draskyti rankomis, tada visi 
devyni vyrai paeiliui susigūžė ir įlindo į vidų pro žiojinčią 
skylę. Jei viduje buvo sarmatų, toks vyrų poelgis buvo tikra 
savižudybė, tačiau jie nė akimirką nedvejojo. 

— Atneškite taraną! - sušuko Teodorikas. 

Iš už namų eilės išniro medžio kamienas buku galu. Ne- 
šėjai turėjo iš lėto jį rankomis pernešti palei kampą. Tačiau 
kai taranas atsidūrė pagrindinėje gatvėje atsuktas į mus, 
vyrų vyresnysis pradėjo riaumoti: 

— Kairę! Dešinę! Greičiau! Kairę, dešinę! Kairę, dešinę, 
bėgte! 

Nors pirmieji devyni vyrai buvo tik ką įžengę į arkos vidų 
ir nežinia, ką jie ten veikė ar kas jiems nutiko, Teodorikas 
rankos mostu paragino nešančius taraną vyrus. Jis įsakmiai 
ieties galu parodė į vartus. Tai reiškė, kad vyrai neturi stab- 
čioti laukdami tolesnių įsakymų, o tokiu pat tempu bėgti vis 
labiau įsismarkėdami ir smūgiuoti, nepaisydami, ar vartai 
jau kiek susilpninti, ar stovi taip pat tvirtai kaip ir anksčiau. 

Kaip tik tuo metu vartai prasivėrė į vidų, tik truputėlį, 
maždaug per tris delnus, tačiau to pakako, kad už jų pa- 
stebėčiau sujudimą ir kažkokius nesuprantamus veiksmus. 
Netrukus mes pamatėme, kad ten vyko keli dalykai vienu 
metu. Mūsų devyni vyrai puolė pro pinučių duris ir atsi- 
dūrė - kaip ir buvo anksčiau spėjęs Teodorikas - tarp dve- 
jų vartų, o antrieji buvo patikimai užsklęsti. Tačiau, kaip ir 
buvo įsakyta, jie iš lizdų arkos sienose ėmė lupti du didžiu- 
lius išorinių vartų skersinius ir jų gembes, pritvirtintas prie 
vartų plokščių. Vos tik vyrai pradėjo plėšti šias plokštes, kai 
vidiniai vartai stebuklingai prasivėrė - sarmatų sargybiniai 
neapgalvotai tuo metu išniro pro juos, kad išsiaiškintų, kas 
tie keisti garsai, sklindantys nuo išorinių vartų. 

Tą pačią akimirką mūsų taranas smūgiavo į jau pravertus 
išorinius vartus. Jų skydai trenkėsi į arkų sienas atsiverdami 
į vidų, o bėgančių tarano nešikų smūgis buvo toks stiprus, 
kad jų ginklas plačiai atvėrė ir vidinius vartus. Kilo tikra 
sumaištis, žmonių kūnai lėkė į orą, į šalis, buvo trypiami, 
aidėjo riksmai, keiksmai ir klyksmai. Tačiau mano žvilgsnį 
labiausiai patraukė tarsi snaigės per pūgą staiga pakilę į orą 

švytinčio metalo gabalėliai - tai skraidė mano „Jericho tri- 
mitų“ skeveldros. 

- Ietininkai, susiburkite prie manęs! - sušuko Teodori- 
kas ir nelaukdamas, kol jie atbėgs, nuskuodė prie vartų, ne- 
kreipdamas dėmesio į vis dar lekiančias iš viršaus strėles ir 
peršokdamas per kelis pašautus tarano nešikus. 

Išvydęs tokį Teodoriko troškimą kautis, pajutau beveik 
nesuvaldomą norą sekti paskui jį. Tačiau susitvardžiau ir 
palaukiau, kol pro mane galvotrūkčiais pralėkė raiti ietinin- 
kai, už jų - lankininkų kontubernija, tada dvi ar trys nuo 
žirgų nulipusių raitelių su kardais turmos. Visi pėstininkai 
virš galvų laikė iškėlę skydus, kad apsisaugotų nuo strėlių 
krušos. Palaukiau, kol prisiartino turma, į kurią buvau pa- 
skirtas, įsiliejau į jos gretas ir triumfuodamas plačiai nusi- 
šypsojau mūsų opcijui Dailai. 


4 


Nepajėgsiu papasakoti, kaip vyko mūšis dėl Singidunu- 
mo. Nė vienas jame dalyvavęs karys neįstengtų to padaryti. 
Bet kuris mūšio dalyvis gali papasakoti tik mažytį epizodą, 
kuriame jis dalyvavo. Mūšyje jis mato tik savo artimiausius 
bičiulius ir priešus, Žino tik tai, ar tie keli kariai puola, ar 
traukiasi, žudo ar žūsta patys. Kiti veiksmai nuo jo yra taip 
nutolę, tarsi vyktų kitame žemyne, ir kol mūšis vyksta, ka- 
rys nežino, ar laimėjo, ar pralaimėjo. 

Net atlikdamas mūšyje savo menką vaidmenį, karys gali 
daugybę kitų nereikšmingų dalykų suvokti geriau nei kovą, 
kurioje dalyvauja. Patyręs karys gali beveik nesąmoningai 
mojuoti savo ginklu ir išvengti priešo smūgių, tuo pat metu 
didesnį dėmesį skirdamas erzinantiems dalykams. Aš pats 
pakankamai įgudusiai valdžiau kardą, tad man įkyrūs niek- 

niekiai kėlė didesnį susirūpinimą nei pastangos tinkamai 
naudotis ginklu: 

Mano kakta žliaugiantis ir trukdantis regėjimui prakai- 
tas... erzinantis niežulys pažastyse, atsiradęs dėl to, kad ilgą 
laiką buvau su šarvais... užkimšusios nosį ir geliančios akis 
gatvės dulkės, kurias sukėlė daugybė besikaunančių vyrų... 
ilgai batuose išbuvusios sukaitusios ir apsunkusios pėdos... 
triukšmingi riksmai, kriokimas, keiksmai ir klyksmai... 
kurtinantis kardų smūgių į šalmus, skydus ir šarvus žvan- 
gesys, kuris buvo ne tik garsus, bet ir gluminamai užgulan- 
tis ausų būgnelius, tarsi kas delnais būtų stipriai užspaudęs 
ausis... pykinamai salstelėjęs kraujo kvapas, iš mirštančiųjų 
vidurių išsiskyrusių ekskrementų smarvė ir visur tvyrantis 
aitrus baimės kvapas... 


Kai mūsų turma kolona po keturis karius, laikydama virš 
galvų skydus, bėgo sugriautų vartų link, iš viršaus jau krito 
mažiau strėlių. Tačiau atvirame grindinyje priešais sieną ir į 
tunelį panašioje per ją vedančioje arkoje turėjome skverbtis 
per daugybę kūnų, kurių vieni buvo suglebę, kiti dar trupu- 
tį judėjo. Patekusi į miestą mūsų turma išsisklaidė, ir kiek- 
vienas turėjome kautis savarankiškai. 

Mieste nesusidūrėme su organizuotu pasipriešinimu. Jei 
čia anksčiau ir buvo gerai ginkluota falanga, turėjusi atrem- 
ti mūsų veržimąsi, Teodorikas su savo ietininkais veiks- 
mingai ją išsklaidė. Jo lankininkai be didelio vargo nukovė 
daugumą sarmatų, įsikūrusių ant medinių skydų šioje sie- 
nos dalyje, nes jie nebuvo apsaugoti iš už nugaros. Prie įė- 
jimo į miestą ir sienos pamatų gulėjo daugybė kūnų, tačiau 
sarmatų buvo bent dvigubai daugiau nei ostrogotų. 

Kartu su kitais savo turmos vyrais bėgau miesto gatvių 
labirintu ieškodamas priešų, su kuriais galėčiau susikauti. 
Laikiausi netoli mūsų opcijaus Dailos, nes tikėjausi, kad 
jam greičiausiai pavyks rasti priešų — ir maniau, jog bus 

geriausia likti šalia, kai juos rasime. Kartu su juo prabėgo- 
me pro daugybę vyrų, besikaunančių poromis ir grupėmis, 
tačiau aiškiai matėsi, kad ostrogotai yra pranašesni, todėl 
nesikišome. Tik kartkartėmis pastebėdavome išsigandusių 
miesto gyventojų - vyrų arba moterų - veidus, su nerimu 
spoksančių pro langines, tik per plyšelį pravertas duris ar 
per stogo kraštą. 

Tada vienoje miesto aikščių aptikome nuožmiai besikau- 
nančių vyrų grupę, į kurią Daila prasiskverbė alkūnėmis, 
o aš nusekiau paskui jį. Šeši ar septyni ostrogotai kovėsi su 
beveik tiek pat sarmatų, kurie apsupę lanku saugojo kaž- 
kokį vyrą. Jis buvo pagyvenęs, beginklis, aiškiai išsigandęs 
ir - atsižvelgiant į aplinkybes - labai keistai apsirengęs, nes 
dėvėjo sodriai žalios spalvos togą su auksiniais apvadais. 
Net per ginklų žvangesį girdėjosi, kaip jis įvairiomis kalbo- 
mis garsiai šaukia maldaudamas pasigailėti: 

- Clementia! Eleėo! Armahafrtei! 

Kai su opcijumi prisijungėme prie besikaunančiųjų, sar- 
matai netrukus buvo įveikti. Tačiau turiu prisipažinti, kad 
ne kažin kiek prisidėjau prie šios nedidelės pergalės. Nors 
kelis kartus smogiau savo durklu, pastebėjau, kad mano ro- 
mėniškas gladiatorių durklas tik nuslysta sarmatų žvynuo- 
tais šarvais. Ostrogotų kardai su gyvatės raštu ne nuslysda- 
vo, o perrėždavo šarvus. Trys sarmatai buvo nukauti, kiti 
paspruko. Tada vienas ostrogotų su kardu puolė toga vilkin- 
tį senį, bet Daila buvo vikresnis. Didžiam mano nustebimui 
jis kirto ne seniui, o pervėrė ostrogotą, kuris krito žemėn 
tarsi rąstas. Nė vienas to vyro bičiulis dėl to nenusiminė ir 
net nenustebo - jie tiesiog nusivijo sprunkančius priešus. 
Tačiau aš sušukau opcijui: 

— Tu nužudei saviškį! 

- Ja, - suurzgė Daila. - Jis nepakluso įsakymui, o už ne- 
paklusnumą reikia bausti nedelsiant. Toji būtybė, kurią jis 
norėjo nužudyti, gali būti tik legatas Kamundas. 

Būtybė nuolankiai įvairiomis kalbomis vapėjo padėkos 
žodžius už išgelbėjimą ir būtų puolusi mus abu dėkingai 
glėbesčiuoti, tačiau Daila pasilenkė jam už nugaros ir stai- 
giu, negiliu kardo smūgiu nurėžė pakinklines senio saus- 
gysles. Kamundas suklykė ir sudribo, tarsi jo kojos būtų 
visiškai nukirstos. 

— Dabar jis bus ten, kur visada galėsime rasti, - suurzgė 
opcijus. - O tu, vabaliuk, liksi čia ir saugosi, kad niekas į jį 
nesikėsintų, kol Teodorikas bus pasirengęs... Atsargiai! 

Daila ant stogo pastebėjo lankininką ir rėkdamas atšoko 
į šalį, tačiau jo riksmas mane pasiekė per vėlai. Strėlė tarsi 
medinis plaktukas trenkė man į nugarą dešinėje. Smūgis 
nubloškė į šalį, ir aš kniūbsčias išsidriekiau ant grindinio 
akmenų, o šalmas atsitrenkė į jį taip stipriai, kad vos nepra- 
radau sąmonės. 

Tarsi per miglą išgirdau Dailą sakant: 

— Blogai, vabaliuk. Tačiau aš jam už tai atsilyginsiu. 

Pajutau nubėgančio opcijaus batų dunksėjimą. Ką gi, jis 
tik vykdė įsakymus. Teodorikas buvo paliepęs: „Sužeistie- 
siems nepadėti.“ 

Taip pat girdėjau, kaip verkšlena ir inkščia kažkur ne- 
toliese gulintis legatas perpjautomis sausgyslėmis, tačiau 
buvau per daug apsvaigęs, kad pajėgčiau atsimerkti ir pa- 
matyti, kur jis yra. Buvau visiškai išsekęs ir suglebęs nuo 
parbloškusio ant žemės smūgio, tačiau pajutau, kad mano 
dešinė ranka vis dar laiko suspaudusi durklą, tad pamėgi- 
nau juo remdamasis pasikelti ir apsiversti ant nugaros. Ta- 
čiau pervėrusi mano odinius šarvus strėlė vis dar styrojo 
nugaroje, ir kyšantis jos galas trukdė apsiversti aukštielnin- 
kam. Galėjau pamėginti pasirangyti ir taip nulaužti strėlės 
kotą, tačiau gulėjau nejudėdamas, kad atgaučiau ir sukaup- 
čiau jėgas, nes išgirdau žingsnius. Sužeistas legatas vėl pra- 
dėjo garsiai maldauti, tik šįkart ne pasigailėti, o išgelbėti, ir 
tik graikiškai: 


GARY JENNINGS 
46 


— Boė! Boethėos! 

Jam graikiškai su ryškiu akcentu atsakė šiurkštus balsas: 

- Nurimk, Kamundai. Pirmiausia leisk man įsitikinti, 
kad tavo užpuolikas tikrai negyvas. 

Tik truputėlį prasimerkiau, kad pamatyčiau prie manęs 
besiartinantį karį su kūgio formos šalmu ir žvynuotais šar- 
vais; matyt, jis buvo vienas tų, kurie anksčiau saugojo le- 
gatą, ir dabar buvo atsiųstas į pagalbą. Jis pažvelgė į mano 
nejudantį kūną, strėle pervertus per didelius šarvus ir su- 
murmėjo: 

— Prisiekiu karo dievu Aresu, nejau gotai pradėjo į karą 
siųsti vaikus? 

Tada jis abiem rankomis pakėlė savo kardą, kad suduotų 
man mirtiną smūgį. 

Sukaupęs visas jėgas įkišau jam savo durklą tarp kojų, po 
šarvų padurkais, ir įsmeigiau giliai į kūną. Vyras taip garsiai 
ir siaubingai suriko, kaip dar nebuvau girdėjęs. Jis nugriu- 
vo aukštielninkas šalia manęs, iš jo tarpkojo tryško kraujas, 
karys blaškėsi ant grindinio tarsi įsiutęs krabas, ne steng- 
damasis pakilti ar pulti mane, o išsivaduoti nuo skausmo, 
kuris, matyt, buvo labai aštrus. 

Iš lėto, netvirtai pakilau ir turėjau kurį laiką pastovėti 
nejudėdamas, kad nuslopinčiau pykinimą, ir palaukti, kol 
galva nustos suktis. Tada peržengiau nukritusį vyrą ir at- 
siklaupiau ant jo krūtinės, kad šis nurimtų. Kadangi nega- 
lėjau pradurti šarvų, atlošiau kario galvą apnuogindamas 
jo kaklą ir kiek įmanydamas gailestingiau ir greičiau perrė- 
žiau gerklę, kol durklas atsirėmė į kaulą. 

Tai buvo vienintelės durtynės vienas prieš vieną, kurio- 
ie aš dalyvavau per mūšį už Singidunumą, ir prisiminimas 
pie jį buvo tik nedidelis likęs randas. Buvau visas aptaš- 
ytas krauju, tačiau tai buvo sarmatų kraujas. Ir sarmatų 
arys, ir Daila manė, kad strėlė mane pervėrė kiaurai. Ta- 
iau dėkojau Marsui, Aresui, Tivui ir visiems kitiems karo 

dievams, kad šįkart buvau „lazdyno riešutas graikinio rie- 
šuto kevale“. Strėlė pervėrė tik mano per didelius šarvus ir 
nuslydo šonkauliais net neįbrėždama. 

Įnirtingai rangydamasis ranka pasiekiau nugarą ir var- 
gais negalais nulaužiau styrantį strėlės kotą. Tada nužings- 
niavau prie legato, kuris krūptelėjo išvydęs mano kruviną 
durklą ir ėmė mekenti: 

— Amahairtei! Clementia! 

— Akh, slavdith! - suurzgiau jam, ir legatas užsičiaupė, kol 
valiausi savo durklą į jo puikią togą auksiniais padurkais. 

Pačiupau Kamundą už pažastų ir nutempiau į šalį nuo 
skerdynių vietos - jo sužeistos kojos paliko kraujo dėmes 
ant grindinio akmenų - į giliai įleistą priedurį tolimame 
aikštės krašte. 

Likome ten pasislėpę likusią dienos dalį. Kartkartėmis ka- 
rių grupės - ostrogotų persekiojami sarmatai arba, atvirkš- 
čiai, nuo jų bėgantys ostrogotai - arba nudundėdavo per aikš- 
tę, arba sustodavo ir kaudavosi joje. Vidudienį visi kertantys 
aikštę jau nebepersekiojo, nebuvo persekiojami ir nesustoda- 
vo kautis, nes jie visi buvo ostrogotai, baigiantys valyti mies- 
tą. Dauguma jų naršė ieškodami besislapstančių sarmatų ir 
tikrino, ar visi nukautieji tikrai yra negyvi. Kiti ieškojo saviš- 
kių sužeistųjų, kuriuos įmanoma išgelbėti, ir nešė juos ten, 
kur dirbo lekeis. Vėliau sužinojau, kad mūsų kariai iššukavo 
visus Singidunumo namus, net išvietes, tačiau rado tik kelis 
besislapstančius sarmatus - beveik visi jie drąsiai ir atvirai 
kovėsi iki paskutinio atodūsio. 

Prieš saulėlydį į aikštę, kurioje prieduryje aš vis dar sėdė- 
jau su Kamundu, neskubėdami įžengė du vyrai. Abu dėvėjo 
apdraskytus ir kruvinus šarvus, tačiau buvo be šalmų, nors 
atrodė, kad vienas odiniame krepšyje nešasi savo šalmą ar 
kažką į jį panašaus. Tai buvo Teodorikas ir Daila. Opcijus 
atsivedė karalių parodyti, kur legatas buvo paliktas saugoti, 
ir, matyt, parodyti Teodorikui jo draugo Torno lavoną, nes 

abu vyrai nustebę sušuko, kai išvydo mane gyvą ir tebevyk- 
dantį užduotį - tebesaugantį Kamundą. 

— Turėjau žinoti, kad Daila suklydo! - su palengvėjimu 
tarė Teodorikas ne atsakydamas į mano atiduotą pagarbą, o 
paplekšnodamas per petį. - Tornas, kuris taip šauniai vaidi- 
no šviesiausiąjį, gali įtikinamai suvaidinti negyvą. 

- Prisiekiu Toro plaktuku, vabalėli, - tarė gerai nusiteikęs 
Daila, - tau derėtų visada dėvėti per didelius šarvus. Galbūt 
mums visiems reikėtų tai daryti. 

— Būtų buvę gaila, - tęsė Teodorikas, - jei būtum žuvęs 
ir nepamatęs, kaip užkariavome šį miestą, nes tu mums čia 
labai padėjai. Su džiaugsmu pranešu, kad visi devyni tūks- 
tančiai sarmatų sunaikinti. 

— Ir jų karalius Babajus? - pasiteiravau. 

- Jis pasielgė garbingai. Palaukė manęs, o tada kovėsi taip 
pat nuožmiai ir drąsiai kaip ir bet kuris kitas jo karys. Jis gal 
net būtų mane pranokęs, jei būtų buvęs jaunesnis. Tad iš 
pagarbos jam suteikiau gražią ir greitą mirtį. - Jis mostelėjo 
ranka į Dailą, kuris rankoje laikė odinį krepšį. - Tornai, su- 
sipažink su velioniu karaliumi Babajumi. 

Opcijus plačiai šypsodamasis atidarė krepšį ir už plaukų 
ištraukė nukirstą Babajaus galvą. Nors iš kaklo lašėjo krau- 
jas ir kiti skysčiai, vis dar atmerktos akys žvelgė veriamai, o 
burną buvo iškreipęs įsiūtis. Tai galėjo būti bet kurio sar- 
matų kario galva, tik šią gaubė auksinis vainikas. 

Kamundas, kuris prunkštė mums už nugarų ir bandė įterp- 
ti žodį, staiga apimtas siaubo nutilo. Mes visi trys atsisukome 
į jį. Legatas kelis kartus sužiopčiojo, kol pajėgė išstenėti: 

— Babajus, - sugergždė jis, - mane apgavo prikalbinda- 
mas leisti užimti miestą. 

— Ši būtybė blogai kalba apie mirusiuosius, kurie negali 
apsiginti, - tarė Daila. - Taip pat ji meluoja. Kai šią būtybę 
radome, ją saugojo asmens sargybinis sarmatas, pasirengęs 
žudyti jai paliepus. 

- Žinoma, jis meluoja, - sutiko Teodorikas. - Jei kalbėtų 
tiesą, dabar būtų padoriai žuvęs. Praradęs miestą jis, kaip 
bet kuris tikras romėnas, būtų pasismeigęs ant savo kardo. 
Tačiau jam teks panaudoti manąjį. 

Teodorikas išsitraukė kardą ir vienu kirčiu perrėžė pui- 
kią Kamundo togą ir pilvą. Legatas nesuriko - smūgis tik- 
riausiai buvo per staigus ir aštrus, kad akimirksniu sukeltų 
skausmą - tik aiktelėjęs suspaudė žiojinčią žaizdą, kad ne- 
išsiverstų žarnos. 

— Tu jam nenukirtai galvos, - atsainiai tarė Daila. 

— Išdavikas nenusipelno tokios pačios mirties kaip gar- 
bingas priešas, - atsakė Teodorikas. - Dėl šios pilvo žaizdos 
jis kelias valandas kęs nepakeliamus skausmus, kol mirs. 
Pastatyk čia vyrą, kad stebėtų, kol jis mirs, o tada atneštų 
man jo galvą. Tebūnie taip! 

— Ja, Teodorikai, - atsakė Daila žvaliai atiduodamas pa- 
garbą. 

— Tornai, tu, be abejonės, esi išbadėjęs ir ištroškęs. Eikš 
su manimi. Centrinėje aikštėje surengsime šventinę puotą. 

Pakeliui į aikštę paklausiau Teodoriko: 

— Kalbėjai apie devynis tūkstančius nugalėtųjų. O kaip 
mūsų vyrai? 

- Mums labai sekėsi, - linksmai atsakė jis. - Tačiau aš, 
žinoma, to ir tikėjausi. Žuvo gal du tūkstančiai, dar apie 
tūkstantį sužeista. Dauguma sužeistųjų išgis, tačiau kai ku- 
rie galbūt daugiau nepajėgs kautis. 

Turėjau sutikti, kad ostrogotamas labai sekėsi, atsižvel- 
giant į jiems nepalankias aplinkybes. Tačiau taip pat priva- 
lėjau pridurti: 

— Kalbi gana atsainiai. Juk... tie tūkstančiai yra negyvi 
arba suluošinti. 

Teodorikas paskersakiavo į mane. 

- Jei nori pasakyti, kad turėčiau dėl jų raudoti, ne, aš ne- 
raudosiu. Neraudočiau, jei būtų žuvę visi mano aukštieji 

karininkai - net jei žūtum tu ir visi kiti mano draugai - ir 
nesitikėčiau, kad kas nors raudotų, jei žūčiau aš. Kovoti — 
tai kario pašaukimas, pareiga ir malonumas. Ir žūti, jei pri- 
reiks. Šiandien aš džiūgauju - ir, esu tikras, kartu džiūgauja 
mano žuvę vyrai, kurie dabar yra danguje, Walis-Halloje, 
ar dar kur nors - kad tai, dėl ko jie kovėsi ir žuvo, buvo 
laimėta. 

— Ja, negaliu nesutikti. Tačiau, kaip tikriausiai tau atra- 
portavo opcijus Daila, bent vieną vyrą nužudė jo bičiulis 
ostrogotas - pats Daila. 

— Opcijus pasielgė teisingai. Kaip ir aš, mirtinai sužeidęs 
ana ten gulintį Kamundą. Nepaklusimas vyresnio karinin- 
ko įsakymui yra nusikaltimas, kaip ir neginčijama legato 
išdavystė, o nusikaltėlis turi būti nubaustas nedelsiant. 

— Tačiau, manau, per sąžiningą teismą paaiškėtų, jog 
Dailos auka buvo labiau impulsyvus nei neklusnus. Ja, jis 
pasielgė neapgalvotai, tačiau kovos įkarštyje... 

— Sąžiningas teismas? - abejingai paklausė Teodorikas, 
tarsi būčiau pasiūlęs besąlygiškai atleisti visiems piktada- 
riams. — Vai, Tornai, tu kalbi apie romėnų įstatymus. Mes 
paklūstame seniesiems gotų įstatymams, kurie yra kur kas 
logiškesni. Kai nusikaltėlis sugaunamas darant nusikaltimą 
arba yra neginčijamai kaltas, teismas nereikalingas. Tik jei 
nusikaltimas padaromas slapta arba jei dėl kurios nors ki- 
tos priežasties kyla abejonių dėl nusikaltusiojo, šaukiamas 
teismas. Tokios progos pasitaiko retai. - Bičiulis nutilo ir 
linksmai nusišypsojo. - Taip yra todėl, kad mes, gotai, sten- 
giamės būti tiesmuki bei atviri ir nusidėdami, ir darydami 
gerus darbus. Štai aikštė ir joje vykstanti puota. Pasinerki- 
me į apsirijimo nuodėmę. | 

Teodoriko dekurionai, signalininkai ir opcijai surinko vi- 
sus miesto gyventojus, išskyrus pačius mažiausius vaikus, ir 
visiems davė darbo, tačiau nė vienas miestietis dėl to nesi- 
džiaugė. Aukštesniosios klasės atstovams ir geriau besimai- 


JB LĖŠRŪNAS 51 


tinantiems miestiečiams Singidunumo išlaisvinimas aiškiai 
reiškė ne ką daugiau kaip šeimininkų pasikeitimą. Vyrams 
ir berniukams buvo liepta dirbti nešvarų lavonų surinkimo, 
šarvų nuo jų nuvilkimo, ginklų bei kitų vertybių paėmimo 
ir atsikratymo žuvusiaisiais darbą. Atsižvelgiant į lavonų 
skaičių, šią užduotį, matyt, teks vykdyti daug dienų. Kaip 
sužinojau vėliau, miestiečiams buvo liepta tiesiog numesti 
lavonus nuo atgręžtos į sausumą miesto gynybinės sienos, 
nuo stataus skardžio į apačioje besidriekiančią lygumą, kur 
kiti darbininkai apipylė lavonus alyva bei degutu ir sumetę 
juos į milžinišką krūvą sudegino. 

Miesto moterims ir merginoms buvo įsakyta ištraukti su- 
kauptas maisto atsargas, jas paruošti bei patiekti išbadėju- 
siems ostrogotų kariams ir taip pat išalkusiems priemiesčių 
gyventojams. Tad centrinėje aikštėje visur degė laužai, o iš 
namų kaminų kilo dūmai. Moterys su nukrautais padėklais ir 
lėkštėmis, duonos kepalais ir sūriu, alaus bokalais ir ąsočiais 
zujo ten ir atgal. Aikštėje ir visose į ją vedančiose šoninėse 
gatvelėse buvo pilna karių ir priemiesčių gyventojų - tarp jų 
išvydau Aurorą su tėvais - kurie arba siekė ir čiupo maisto 
porciją, arba laikė nutvėrę elegantišką lėkštę ar dubenėlį ir be 
įrankių godžiai rijo iš jų. 

Minia pagarbiai prasiskyrė praleisti Teodoriką, ir aš pri- 
sigretinęs ėjau kartu su juo. Gavę mėsos, duonos ir vyno, 
radome tuščią vietelę ant gatvės grindinio, ir Teodorikas 
atsisėdo valgyti taip pat nekarališkai (ir godžiai) kaip aš bei 
visi kiti dalyvaujantys puotoje žemiausio rango kariai bei 
berniūkščiai. 

Kai truputį numalšinome alkį ir troškulį, paklausiau Te- 
odoriko: 

— Kas bus toliau? 

- Tikiuosi, nieko. Bent jau ne čia ir kol kas. Singidunumo 
gyventojai labiau džiaugiasi matydami mus nei sarmatus. 
Tačiau apskritai jie nepatyrė labai daug nepatogumų. Sar- 

matai neturėjo galimybės plėšikauti, o aš savo vyrams už- 
draudžiau tai daryti. Taip pat ir prievartauti. Tegul jie patys 
susiranda savo auroras, jei pajėgs. Noriu, kad miestas būtų 
nepaliestas ir jame nebūtų smurtaujama, kitaip man iš jo 
nebus jokios naudos derantis su imperija. 

— Vadinasi, privalai jį užimti ir kurį laiką išlaikyti savo 
rankose. 

— Ja, ir turėdamas tik maždaug tris tūkstančius vis dar 
gyvų ir tvirtų vyrų. Į šiaurę nuo Danuvijaus, Senojoje Da- 
kijoje, yra kur kas daugiau karaliaus Babajaus sarmatų ir 
jų sąjungininkų, scirų. Tačiau kadangi karalius Babajus nu- 
sprendė pats vadovauti užimant Singidunumą ir čia įsikur- 
ti, likusios jo karinės pajėgos liko be vado ir nežino, ką veik- 
ti. Jei šie daliniai iš kokio nors šnipo nesužinos, jog miestas 
krito, o Babajus žuvo, mažai tikėtina, kad jie surengtų ma- 
sinį kontrpuolimą. 

— Tačiau, be abejonės, jie laukia kokių nors Žinių iš čia, - 
tariau. - Vargu ar buvo paslaptis, kad šis miestas ir sarmatų 
karalius yra apgulti. 

— Teisybė. Todėl jau išstačiau sargybinius, kad jie neleistų 
išdavikams ar nelojaliems miesto gyventojams perplaukti 
Danuvijų ir pranešti šią žinią sarmatams. Pusę savo vyrų 
paskirsiu miestui ginti, kad jie pasirūpintų sužeistaisiais ir 
atstatytų vartus. Kol jie tai darys, aš su likusiais vyrais ir 
toliau patruliuosime apylinkėse, kad sučiuptume čia klajo- 
jančius sarmatus ir nė vienam neleistume pasprukti su Ži- 
nia, kad Singidunumas užimtas. Taip pat skubiai išsiunčiau 
pasiuntinį į pietryčius, kad jis pasitiktų mano tiekėjų vilks- 
tines, paragintų jas paskubėti ir pakviestų pastiprinimą. 

— O kokias pareigas užimdamas aš galiu geriausiai pasi- 
tarnauti? — paklausiau. - Sargybinio? Įgulos kario? Pasiun- 
tinio? Žvalgo? 

— Vėl nekantrauji kautis, niu? - linksmai paklausė Teodo- 
rikas. — Vis dar laikai save eiliniu kariu, niu? 

— Tiesiog kariu! - pareiškiau. - Nukeliavau pusę Euro- 
pos, kad juo tapčiau. Ilgai tam rengiausi. Dar Vindobonoje 
tu mane pakvietei juo tapti. Ostrogoty kariu. O kas esi tu 
pats, jei ne karys? 

— Na, aš taip pat esu visų karių vadas. Ir daugybės kitų 
žmonių karalius. Privalau nuspręsti, kaip geriausiai panau- 
doti savo karius visų kitų žmonių labui. 

— Kaip tik to aš ir prašiau. Kad paskirtum man kokias 
nors pareigas. 

— Iėsus, Tornai! Seniai tau patariau: nebūk nuolankus. O 
jei tik apsimeti kukliu, pasielgsiu su tavimi taip, kaip nu- 
sipelno nevykęs apsimetėlis. Paskirsiu tave į lauko virtuvę 
indų plovėju kur nors labai toli nuo kovos veiksmų. | 

— Gudisk Himins, tik ne tai, - tariau, nors žinojau, kad 
Teodorikas juokauja. - Toks buvo mano pirmasis darbas. 
Tikiuosi, dabar manęs gyvenime laukia geresni dalykai. 

— Vai, bet kuris netašytas kaimietis gali išmokti naudotis 
kardu, ietimi ar lanku. Ir bet kuris turintis intelekto bei ga- 
bumų prasčiokas gali būti paaukštintas - į dekurijaus, sig- 
nalininko, opcijaus ar dar kokias kitas pareigas. 

— Puiku, - atsakiau. - Nesu nei nuolankus, nei kuklus. 
Neprieštarausiu, jei galėsiu kilti tarnyboje. 

— Balgs-daddja! - nekantriai pertraukė mane Teodorikas. 
— Turi daugiau nei intelektą ir gabumų. Turi vaizduotę ir 
iniciatyvumo. Šaipiausi, kad apjuosei virve arklį, tačiau pa- 
aiškėjo, kad tai naudingas išradimas. Juokiausi iš tavo avi- 
žomis užpildytų „Jericho trimitų, o jie iš tiesų buvo nau- 
dingi. Leidau tau dalyvauti užimant miestą kaip žemiausio 
rango eiliniui, kad pajustum kovos vienas prieš vieną skonį, 
kaip pats pageidavai. Čia taip pat puikiai pasirodei, ir labai 
džiaugiuosi, kad likai gyvas. Tačiau negi manai, kad ir to- 
liau rizikuosiu vertingu vyru taip pat, kaip rizikuoju žaliau- 
siu rekrūtu? 

Skėstelėjau rankomis. 

— Daugiau negaliu pasiūlyti jokių išradimų. Įsakyk man 
daryti, ką tik pageidausi. 

— Kažkuris senovės istorikas pastebėjo, kad Makedonijos 
generolas Parmenijus laimėjo daug pergalių be Aleksandro 
Makedoniečio, tačiau šis nelaimėjo nė vienos pergalės be 
Parmenijaus, - tarė Teodorikas beveik pats sau. Tada krei- 
pėsi į mane: - Šiuo metu turiu tik vieną maršalą, saio Soasą, 
kuris ėjo tas pačias pareigas ir valdant mano tėvui. Norė- 
čiau, kad tu man tarnautum kaip kitas maršalas. 

— Teodorikai, aš net nežinau, ką veikia maršalas. 

— Seniau jis buvo karaliaus mara-skalks, ir šis pavadini- 
mas apibūdino jo - karališkųjų arklių prižiūrėtojo - parei- 
gas. Dabar jo pareigos yra kitokios ir nepalyginti svarbes- 
nės. Jis yra karaliaus pasiuntinys, perduodantis toli esančiai 
armijai ar aukštiems pareigūnams, kitų šalių karališkie- 
siems dvarams ar monarchams savo karaliaus įsakymus ir 
pranešimus. Jis nėra tik kurjeris, nes maršalas kalba kara- 
liaus vardu ir turi karaliaus įgaliojimus. Tai labai atsakin- 
gos pareigos, nes maršalas, taip sakant, yra paties karaliaus 
dešinioji ranka. 

Spoksojau į Teodoriką nelabai galėdamas patikėti tuo, ką 
girdžiu. Naujiena svaigino ir šiek tiek baugino. Kai ši die- 
na išaušo, buvau paprastas kareivis. Net jei šiandien būčiau 
buvęs savo antruoju „aš - Veleda - mano karo tarnyba ne- 
būtų per daug neįprasta, nes yra žinoma, kad amazonės ir 
kitos karingos moterys kaunasi kaip vyrai ir net išsikovoja 
aukštus karinius laipsnius. Tačiau dabar, dienai baigiantis, 
man buvo pasiūlytas ne bet koks paaukštinimas - tai beveik 
apoteozė — iki karaliaus dvariškio lygio. Buvau įsitikinęs, 
kad joks manamavis nėra tarnavęs kaip karaliaus maršalas, 
ir abejojau, ar tokį laipsnį yra kada nors išsikovojusi kuri 
nors moteris. 

Teodorikas, regis, mano dvejones palaikė nenoru, todėl 
pridūrė: 

— Maršalo postas taip pat reiškia hercogo titulą. 

Dar labiau sutrikau. Gotų hercogo titulas prilygo romė- 
nų kunigaikščiui. O Romoje hercogo titulas buvo penktas 
pagal svarbą, tik imperatorius, karalius, princas ir sosto pa- 
veldėtojas buvo aukštesni nei kunigaikštis. Net jei moteris 
ištekėdavo už kunigaikščio, jai šis titulas nebūdavo sutei- 
kiamas. Žinoma, man nebuvo siūlomas Romos imperijos 
kunigaikščio titulas, tačiau tapti gotų hercogu ir ostrogotų 
karaliaus Teodoriko maršalu taip pat buvo labai daug. 

Trumpai šmėstelėjo mintis, ar, prieš Teodorikui ir man 
sutinkant su šiais naujais santykiais, turėčiau jam atvirai 
pasisakyti apie tikrąją savo prigimtį. Tačiau nusprendžiau 
to nedaryti. Kol kas man pavyko įtikinamai, net pagirtinai, 
pabūti miškų gyventoju, šviesiausiuoju, lankininku ir net 
fechtuotoju. Pamėginsiu tapti sėkmingu maršalu ir herco- 
gu. Jei nesužlugsiu ir neprarasiu šio posto arba jei kaip nors 
nepaaiškės, kad esu manamavis, galėsiu užimti šias parei- 
gas iki gyvenimo pabaigos, o vėliau ilsėtis kape po akmeniu 
su įspūdingu antkapio įrašu. Tai būtų puikus pasišaipymas 
iš istorijos, kad vienas šios epochos maršalų, hercogų, kuni- 
gaikščių, istorikams nežinant, iš tiesų buvo ne vyras. 

Laukdamas, kol prabilsiu, Teodorikas paragino: 

— Į tave pagarbiai kreipsis: saio Tornai. 

— Ak, nereikia manęs įtikinėti, - atsakiau. - Esu pamalo- 
nintas, pagerbtas ir priblokštas. Mąsčiau tik apie vieną da- 
lyką. Spėju, maršalas nedalyvauja mūšiuose. 

— Priklausys nuo to, kur nukeliausi vykdydamas karališ- 
kas misijas. Gali taip atsitikti, kad, norėdamas ten nuvyk- 
ti, turėsi kautis. Šiaip ar taip, nors galbūt tuo ir nepatikėsi, 
tačiau yra ir kitų tokių pat džiugių dalykų kaip mūšis. Tai 
machinacijos, sąmokslai, gudrybės, diplomatinė painiava, 
nuolaidžiavimas - ir valdžia. Karališkasis maršalas privalo 
jų visų paragauti, visuose dalyvauti ir pajusti pasitenkinimą 
jais naudodamasis. 

- Tikiuosi, kad vis tiek teks susikauti. Kad patirsiu nuo- 
tykių. 

— Vadinasi, sutinki tapti maršalu? Gerai! Tebūnie taip! 
Hūils, Saio Thorn! O dabar susirask minkštų grindinio akme- 
nų ir gerai išsimiegok. Rytoj rytą atvyk į mano praitoriūuną ir 
aš tau pasakysiu, kokia bus pirmoji tavo kaip maršalo misija. 
Pažadu, kad ji bus ir kupina nuotykių, ir maloni. 


5 


— Neįmanoma! - aiktelėjau, kai kitą rytą Teodorikas pa- 
sakė, ko iš manęs nori. - Aš? Pakalbėti su imperatoriumi? 
Juk neteksiu žado ir tylėsiu kaip žuvis. 

— Abejoju, - linksmai atkirto Teodorikas. - Tiesa, aš - tik 
menkas karalius, tačiau nepasakyčiau, kad mano akivaiz- 
doje tu būni bežadis. Tiesą sakant, dažnai man atsikerti. 
Kiek mano pavaldinių tai išdrįstų? 

— Tai visiškai kas kita. Kaip pats sakei, kai mes susipaži- 
nome, nebuvai karalius. Ir mes esame maždaug to paties 
amžiaus. Teodorikai, prašau, pagalvok. Esu tik vaikėzas iš 
vienuolyno. Netašytas kaimietis. Niekada neteko net prisi- 
artinti prie imperatoriškojo dvaro... 

- Balgs-daddja, - purkštelėjo jis, ir tai nė kiek manęs nepa- 
drąsino. Dar nuo to laiko, kai gyvenau vienuolyne, tik ir gir- 
džiu, kaip žmonės į mano pareiškimus atsako: „Nesąmonė.“ 

Teodorikas palinko per stalą ir tęsė: 

— Šis naujasis Leonas pats yra vaikėzas. Tornai, seniai 
man sakei, kad buvai vienuolyno abato raštininkas ir tvar- 
kei jo korespondenciją su daugeliu įžymių žmonių. Tad 
2si susipažinęs su aukštą padėtį turinčių garsenybių kalba, 
»gsena ir klasta. Gyreisi, kad tau sėkmingai pavyko apsi- 
netinėti Vindobonos aukštuomenėje. Ką gi, tai, su kuo su- 

sidursi imperatoriškajame dvare, nedaug skirsis nuo to, ką 
pastebėjai tų provincijos didikų draugijoje. Ir šįkart tau ne- 
reikės apsimetinėti, kad esi įtakingas, tu toks būsi. Žinau, kad 
pakankamai gerai kalbi graikiškai, todėl pajėgsi bendrauti su 
mažuoju imperatoriumi Leonu Antruoju ir bet kuriuo vyru 
ar vyrais, padedančiais berniukui valdyti. Dėl tos priežasties 
siunčiu saio Soasą pas imperatorių Julijų Nepą į Raveną - jis 
kalba tik gotiškai ir lotyniškai - o saio Torną siunčiu pas 
Rytų imperijos imperatorių. Tebūnie taip! 

Klusniai linktelėjau ir net atidaviau pagarbą, nors mes 
visi - Teodorikas, Soasas ir aš - sėdėjome prie stalo, o sė- 
dint pagarba paprastai neatiduodama. Mes visi trys tarė- 
mės tame pačiame mažame name už Singidunumo sienos, 
kuriame prieš tai du kartus kalbėjausi su Teodoriku. Savo 
praitoriaunui ir rezidencijai jis galėjo užimti didingesnius 
rūmus mieste, tačiau nusprendė ir toliau naudotis kukliu 
Auroros ir jos tėvų būstu. 

Soasas buvo žilaplaukis, pražilusia barzda vyras, be- 
veik to paties amžiaus kaip Virdas ir net labai į jį panašus. 
Tačiau, kitaip nei Virdas, Soasas buvo labai nekalbus. Jis 
neprieštaravo dėl misijos, į kurią buvo siunčiamas, ne- 
rodė jokio pavydo ar nepasitenkinimo, kad aš taip staiga 
buvau paskirtas maršalu. Jei mes apskritai ką nors vie- 
nas kitam pasakydavome, Soasas, nors tarp mūsų buvo 
nemažas amžiaus skirtumas, visada į mane kreipdavosi 
pagarbiu saio. 

Sakydamas, kad nesu vertas misijos, kurią man siūlo Te- 
odorikas, buvau nuoširdus, nes iš tiesų į ją žvelgiau su tam 
tikra baime. Tačiau, kad likčiau toks pat nuoširdus, turiu 
pasakyti, jog ši perspektyva mane tiek pat ir žavėjo. Nie- 
kada gyvenime nesitikėjau, kad kada nors teks aplankyti 
Konstantinopolio Naująją Romą, o ką jau ir kalbėti apie au- 
dienciją pas patį Rytų imperijos imperatorių. Jaučiausi pa- 
našiai kaip tada, kai pirmą kartą iš vyrų vienuolyno buvau 

išvarytas į moterų: nerimavau ir kartu džiaugiausi galimy- 
be patirti naujų ir netikėtų nuotykių. 

— Neturiu nė menkiausio noro išlaikyti šį miestą savo 
rankose, - tęsė Teodorikas. - Kaip ir visi kiti gimę laisvi 
ir laisvai gyvenantys gotai, nejaučiu meilės jokiam sienos 
apjuostam miestui. Man kur kas labiau patinka mūsų ama- 
lingų miestas Nova, plačiai atvertas Danuvijui ir palei upę 
besidriekiančioms lygumoms. Tačiau jūs, maršalai, šito, Ži- 
noma, nesakysite imperatoriams. Priverskite juos patikėti, 
kad myliu ir branginu Singidunumą, trokštu čia likti amži- 
nai ir noriu šį miestą padaryti savo sostine vietoje Novos. 
Nes aš čia liksiu tol, kol gausiu mainais už Singidunumą tai, 
ko noriu. Arba, vertinant blaiviai, laikysiu šį miestą savo 
rankose tol, kol pajėgsiu. Jūs abu privalote pateikti mano 
reikalavimus Ravenai ir Konstantinopoliui anksčiau nei su- 
rengę kontrpuolimą mane iš Singidunumo galbūt išstums 
sarmatai. 

Per stalą jis man ir Soasui padavė po veleninio popie- 
riaus ritinį, visą prirašytą jo paties ranka ir užantspauduotą 
jo monograma, įspausta į violetinį vašką. 

— Sėdėjau beveik visą naktį kurdamas šiuos raštus, - pa- 
aiškino Teodorikas. - Tavo, saio Soasai, lotyniškai, o tavo, 
saio Tornai, graikiškai. 

Teisindamasis sumurmėjau: 

— Teodorikai, aš šiek tiek kalbu graikiškai, tačiau nemoku 
skaityti. 

- Tau ir nereikia mokėti. Graikiškai skaityti moka kiek- 
vienas Konstantinopolio valdžios atstovas. Šiaip ar taip, ir 
tu, ir Soasas žinote, ką aš noriu pranešti. Imperatoriai priva- 
lo parodyti savo dėkingumą už tai, kad išgelbėjau Singidu- 
numą nuo sarmatų, ir atsiųsti man vadimoniumą - paktą, 
bylojantį apie sutarčių, sudarytų tarp imperijos ir velionio 
karaliaus mano tėvo, atnaujinimą bei ratiikavimą. Tai yra 
patvirtinti, kad mūms, ostrogotams, užtikrinama amžina 

Moezijos Sekundos žemių, kurias suteikė Leonas Pirmasis, 
nuosavybė. Be to, mes norime, kad vėl būtų pradėtas mo- 
kėti consueta dona - kasmetinis trijų šimtų aukso librų mo- 
kestis už tai, jog saugome imperijos sieną. Gavęs šį paktą, 
perduosiu miestą toms karinėms pajėgoms, kurias imperija 
atsiųs jį saugoti. Tačiau tik tada, kai gausiu paktą. Kai įsiti- 
kinsiu jo sąžiningumu ir teisėtumu bei pamatysiu, kad jo 
negali anuliuoti, dezavuoti ar perrašyti joks imperatorius, 
paveldėjęs sostą iš Julijaus Nepo ir paskutiniojo Leono. 

— O kaip saio Soasas ir aš įrodysime imperatoriams, kad 
tu tikrai užėmei Singidunumą? - paklausiau. 

Abu vyrai pažvelgė į mane suirzę dėl įkyrių priekabiavi- 
mų, tačiau Teodorikas paaiškino: 

— Turėtų pakakti karaliaus žodžio. Tačiau, kadangi tu 
įžūliai iškėlei šį klausimą, kiti taip pat gali jį užduoti. Todėl 
ir tu, ir saio Soasas turėsite neginčijamų įrodymų. - Teodo- 
rikas garsiai sušuko: - Aurora, atnešk mėsą! 

Išgirdęs šį keistą įsakymą, tikėjausi, kad mergina atneš 
lėkštes ar padėklus. Tačiau ji išniro iš virtuvės nešina dviem 
odiniais krepšiais, kokius jau buvau matęs anksčiau, ir pada- 
vė juos Teodorikui. Jis atidarė vieną krepšį, pažvelgė į vidų ir 
padavė jį Soasui, duodamas antrąjį man atsainiai tarstelėjo: 

— Aurora taip pat nemiegojo beveik visą naktį. Ji rūkė 
šiuos du daiktus, kad tada, kai juos įteiksite, jie nebūtų pa- 
švinkę ir nedvoktų. Kamundo galva - Julijui Nepui. Baba- 
jaus - Leonui Antrajam. Ar pakankamai svarūs įrodymai, 
saio Iornai“ 

Supratęs priekaištą tik linktelėjau galva. 

— Saio Soasai, tau teks keliauti toliau, per visą žemyną iki 
pat Ravenos. Būtų geriausia, jei išvyktum iškart. 

— Aš jau ten, Teodorikai! - amtelėjo Soasas pašokdamas, 
atiduodamas pagarbą ir išnykdamas per laukujas duris. 

Nespėjus man paklausti, kaip nusigausiu iki Konstanti- 
nopolio, Teodorikas pasakė: 

— Upės krante tavęs laukia barža su didelėmis maisto at- 
sargomis ir patikima įgula. Plauksi Danuvijumi iki mano 
Moezijos miesto Novos. Kadangi jau pažįsti opcijų Dailą, 
siunčiu jį kartu su tavimi ir dar du lankininkus, jei upėje 
susidurtumei su piratais ar kitomis kliūtimis. Barža pakan- 
kamai didelė, tad tilpsite jūs visi ir jūsų arkliai. Tačiau no- 
riu, kad nuvykęs į Konstantinopolį turėtum įspūdingesnę 
derybininkų grupę. Todėl štai čia dar vienas laiškas - mano 
seseriai Amalamenai, esančiai Novoje. Jame nurodyta skir- 
ti tau daugiau karių ir žirgų. Amalamena galbūt ir pati su 
savo tarnais panorės vykti kartu. Kaip ir tu, mano sesuo 
nėra buvusi Konstantinopolyje. Tau jos draugija patiks: ji 
yra daili, žavi ir visų, kurie ją pažįsta, neišskiriant ir manęs, 
mylima. Amalamena taip pat pasirūpins, kad visa tavo pa- 
lyda kelionei sausuma į pietryčius nuo Novos būtų deramai 
aprengta, aprūpinta ginklais ir maistu. Štai! Ar visa tai atro- 
(lo nepakenčiama, Tornai? Ar vis dar baiminiesi būti mano 
maršalu ir pasiuntiniu į imperatoriškąjį dvarą? 

- Ne, ne, ni allis. - Ką dar galėjau atsakyti, jei, kaip tvirtino 
Teodorikas, net moteris gali panorėti keliauti, kad susitiktų 
su imperatoriumi Leonu. — Ar bus dar kokių nurodymų? 

— Ne, tik dedu į tave dideles viltis, kad greitai grįši su pak- 
tu, kurį tave įpareigojau gauti. Tebūnie taip! 


Žilstelėjęs opcijus Daila, dar vakar pažinojęs mane kaip 
žemiausią (ir ūgiu, ir rangu) jo vadovaujamos turmos karį, 
šiandien oficialiai atidavė man pagarbą, kai vedžiau Velok- 
są į baržą. Ir jis tai darė nesišaipydamas - kaip ir kiti du 
lankininkai, raumeningi, to paties amžiaus kaip ir Daila ve- 
teranai — tačiau aš į jų atiduodamą pagarbą atsakiau gana 
droviai ir vėliau susilaikiau duoti nurodymus, kuriuos vyk- 
dydami jie turėtų atiduoti man pagarbą. Be to, man nebuvo 
jokio reikalo duoti įsakymus, nes kelionė vyko be nuotykių: 
nei jiems, nei man nereikėjo kautis su piratais ar upės kran- 

tuose pasaloje tykančiais priešais. Taip pat nereikėjo duoti 
įsakymų ir baržininkams, nes jie kur kas geriau už mane 
išmanė savo darbą ir Danuvijaus užgaidas. 

Iki šiol mano matytas Danuvijus buvo srauni, tačiau plati, 
ruda upė. Dabar, kadangi aukščiau Singidunumo į Danuvi- 
jų įtekėjo Sava, upė tapo dar platesnė, daugiau nei pusės ro- 
mėniškos mylios pločio, ir tolimame krante stūksantys miš- 
kai matėsi tik kaip per miglą. Tačiau vos po vienos dienos 
kelionės į upės žemupį ji visiškai pasikeitė: dabar upė turėjo 
prasiskverbti į rytus tarp dviejų kalnų grandinių Karpatų 
šiaurėje ir Hemuso pietuose. 

Kadangi Danuvijus turėjo pratekėti pro tarpeklį tarp kal- 
nų, kurių skardingos pilkų akmenų uolos iš abiejų pusių 
kilo į neįsivaizduojamą aukštį, buvusi plati upė tapo siau- 
resnė nei vienos stadijos pločio. Iš rudos ji virto putojan- 
čiai balta ir šniokšdama veržėsi per tą siaurą kanalą tarsi 
horizontalus kaskadas. Arkliai plačiai išžergė kojas, o Dai- 
la, lankininkai ir aš sunerimę įsikibome į šonus baržos, ku- 
rią tėkmė blaškė, mėtė, kilnojo, sukiojo ir trankė taip, kad 
mums net dantys barškėjo. Tačiau baržos įgula per šį pašė- 
lusį blaškymą išliko rami ir mitriai darbavosi kartimis bei 
vairiniu irklu išlaikydama laivą upės viduryje saugiu atstu- 
mu nuo uolų, kurios galėjo mus sumalti į šipulius. 

Kadangi man jau teko dalyvauti mūšyje, galiu patvirtinti, 
kad jis paaštrina pojūčius, jausmus ir reakciją. O dabar turiu 
pasakyti, kad, atsidūrus mūšyje tarp žemės ir vandens stichi- 
jų, galima pajusti tokį pat audringą jėgų antplūdį kaip ir bet 
kurioje kovoje vyras prieš vyrą. Plaukiau upe, kuri, matyt, 
kadaise prasigraužė pro kietą uolieną ir dabar triumfuodama 
darė tą patį. Kaip ir mūšyje, mano suvokimas ir budrumas 
gerokai padidėjo. Tačiau pastebėjau ir vieną ne itin ma- 
lonų skirtumą. Patekęs į dviejų galingų stichijų dvikovą, 
negali kovoti kurioje nors vienoje pusėje, vienos stichijos 
laikyti savo sąjungininke, pats smūgiuoti ar atremti smū- 

gius, o gali tik laukti, susigūžti ir viltis, kad gyvas sulauksi 
pabaigos. 

Drįstu teigti, kad kaip tik dėl to senovės pagonys žemės, 
vandens, oro ir ugnies dievus garbino labiau nei kūrybos, 
meilės ir karo. 

Ši pašėlusi, audringa, bauginanti kelionės dalis truko be- 
veik visą dieną, kuri prailgo tarsi savaitė, tačiau baigėsi taip 
pat staiga, kaip ir prasidėjo. Upė išsiveržė pro plyšį tarp kalnų, 
uolos iš abiejų pusių nutolo nuo mūsų, tada tolyn pasitraukė 
Karpatų ir Hemuso kalnai užleisdami vietą paupio miškams, 
pievoms ir pomiškiui. Danuvijus, tarsi jausdamas dėkingu- 
mą, kad buvo išlaisvintas ir gniaužtų, nustojo riaumojęs ir tik 
dūsavo iš pasitenkinimo, liovėsi lėkęs galvotrūkčiais ir dabar 
tekėjo ramiai, vėl parudavo ir išsidriekė iki ankstesnio pločio. 
Baržos įgula nuplukdė mus prie žolingo kranto, kad arkliai 
galėtų parupšnoti žolės, o mes, žmonės, dėkingai atsipalai- 
duoti ant nesikilnojančios tvirtos žemės ir pavakarieniauti. 

Baržos įgula juokėsi, kai mes, keturi kariai ir mūsų ar- 
kliai, svirduliuodami išlipome į krantą, o du lankininkai 
bambėjo, jog įstojo į Teodoriko kariuomenę ne tam, kad 
taptų audringų vandenų jūreiviais. Esu tikras, kad barži- 
ninkams skaudėjo raumenis bei gėlė kaulus taip pat kaip 
Ir mums, tik jie tai slėpė, kad galėtų niekinamai šaipytis iš 
mūsų. Kol valgėme ir gėrėme, baržininkai patarė „sausu- 
mos žiurkėms“ atsipalaiduoti ir pasimėgauti keliomis ma- 
loniomis plaukimo upe dienomis. Jie paaiškino, kad įveikė- 
me Kazano tarpeklį, tačiau kai pasieksime kitą, Geležinių 
Vartų, slenkstį, Kazanas atrodys tarsi ramus romėnų pirčių 
epidariumas. 

Per kitas kelias dienas mums bent jau pavyko pailsinti 
ralūnes ir nugarą bei atsigauti nuo sumušimų ir mėlynių. 
Januvijus palengva tapo platus tarsi ežeras tarp kalnų, o 
bipus jo driekėsi ne krantai, bet užsistovėjusios pelkės ir 
alos, pagrindinė tėkmė buvo tokia dumblina, kad bar- 

žininkai turėjo energingai atsistumti kartimis norėdami 
plaukti greičiau nei upės tėkmė. Tačiau jie nepajėgė judėti 
taip sparčiai, kad įtiktų man, Dailai ir lankininkams, nes 
dabar mūsų kūnai ne skaudėjo, o nepakenčiamai niežtėjo. 
Iš palei upę besidriekiančių pelkių pakilo dideli, tarsi tikri 
debesys uodų, mašalų ir visokių kitokių kraugeriškų vabz- 
džių spiečiai, kurie nepasotinamai vaišinosi mumis ir šėto- 
niškai kankino. 

Atrodė, kad baržininkai - matyt, seniai buvo prie to pri- 
pratę, - į vabzdžių spiečius nekreipė jokio dėmesio, tik ret- 
karčiais prieš veidą pamosuodavo ranka, kad mašalai ne- 
trukdytų žiūrėti. Tačiau mes keturiese be paliovos kasėmės 
iki kraujo ir taip ilgai negalėjome užmigti, kad vos neišsi- 
kraustėme iš proto. Kiekvienas mūsų odos nepridengtas lo- 
pelis buvo paženklintas nagų dryžiais - trys barzdoti kariai 
net išsirovė kuokštus veido plaukų - ir mes buvome taip su- 
kandžioti, kad mūsų veidus ir rankas nusėjo gumbai, akių 
vokai sutino, ir mes beveik nieko nematėme, o paburkusios 
lūpos skaudžiai perštėjo. Nors arklių oda storesnė, tačiau 
jie negalėjo kasytis, tad trukčiojo, nenustygo vietoje, trypė 
kojomis ir taip įnirtingai spardėsi, kad mes išsigandome, 
jog jie prakirs skylę baržos dugne, ir mes visi amžiams nu- 
grimsime į šį pragarą. 

Kai po kiek laiko, kuris mums atrodė ištisa amžinybė, 
Danuvijus ėmė siaurėti ir tėkmė tapo sraunesnė, o vėjas iš- 
vaikė vabzdžius, pajutome tikrą palengvėjimą. Galiausiai, 
kai upė, o kartu su ja ir barža, nėrė į kitą siaurą uolingą tar- 
peklį, vabzdžių visai neliko. Blaškymas, kurį čia teko iškęsti, 
kaip ir buvo perspėję baržininkai, išties buvo smarkesnis 
nei Kazano tarpeklyje ir truko ilgiau. Tačiau Dailą, lanki- 
ninkus, mane - ir, spėju, net arklius - jis iškankino mažiau 
nei mašalai. 

Supratau, kodėl šį tarpeklį vadina Geležiniu. Supantys 
upę skardžiai čia buvo ne pilki, o rausvos rūdžių spalvos. 

Taip pat supratau, kodėl jį vadina Vartais. Uolos buvo taip 
arti viena kitos, kad jų viršuje išsidėstęs bet koks karių bū- 
rys galėjo paleisti į apačią tiek strėlių, didelių akmenų ar 
medžių kamienų, jog būtų užtvėręs kelią bet kokiam laivui, 
netir visiems Romos laivyno dromonams. Tačiau šiuo metu 
Jokia priešiška jėga to nedarė. Tad mūsų barža šokinėdama, 
sukiodamasi, vartydamasi ir trankydamasi be jokių kliūčių 
lėkė baltais purslais putojančiu kanalu. Saugiai praplaukė- 
me Geležinius Vartus, tačiaų po šio sunkaus išmėginimo 
buvome dar labiau pavargę, iškankinti ir ištąsytais viduriais 
nei perplaukę Kazano tarpeklį. Šįkart baržininkai pasigai- 
lėjo savo keleivių. Jie nuyrė baržą prie kairiojo upės kranto 
Ir prišvartavo ją ten ištisoms dviem dienoms, kurių mums 
prireikė, kad atsigautume. 

Čia buvo įsikūrusi pirmoji mūsų per kelionę sutikta gy- 
venvietė. Tai buvo tik kaimelis, tačiau jis didžiavosi garbin- 
gu Severijaus bokštu, nes imperatorius Severijus daugiau 
nei prieš du šimtus metų, įamžindamas pergalę prieš sve- 
timšalių gentis, vadinamas kvadais ir markomanais, čia lie- 
pė suręsti akmeninį bokštą. Matyt, viena sąlygų, kurias im- 
peratorius Severijus iškėlė nugalėtiesiems, buvo įsikurti čia 
ir teikti pagalbą Geležiniuose Vartuose nelaimės ištiktiems 
keliautojams - arba tiems, kurie, kaip mes, įveikę šią kliūtį 
buvo apgailėtinos būklės. Kad ir kaip ten būtų, visi kaimo 
gyventojai iš tiesų buvo išlikusių gyvų tų genčių narių pali- 
kuonys ir su mumis elgėsi tikrai maloniai. Jie mums davė iš 
mėlynųjų verbenų žiedų pagaminto tepalo vabzdžių įkan- 
dimams patepti, ir jis labai sumažino patinimus bei niežulį. 
Taip pat jie davė išgerti valerijono šaknies nuoviro, kad atsi- 
palaiduotų mūsų sudirgę nervai ir skrandžiai. Kai atsigavo- 
me ir pajėgėme valgyti, kaimiečiai pavaišino mus žuvimi iš 
Danuvijaus ir šviežiomis daržovėmis iš savo daržų. 

Likusią kelionės dalį nereikėjo kęsti audringų upės slenks- 
čių, o tikimybė, kad mus užpuls upės piratai, buvo mažesnė 

nei bet kada. Nuo Severijaus bokšto plaukėme nešami srovės 
Danuvijaus žemupiu, kur matėme daug kitų laivų, tarp jų ir 
Moezijos laivyno ginkluotus patrulinius laivus. Upė vėl buvo 
ruda, plati, tekėjo ramiai, o kraštovaizdis, pro kurį plaukėme, 
buvo visiškai tuščias ir monotoniškas, kol pasiekėme savo 
kelionės tikslą - pietiniame krante įsikūrusį Novos miestą. 

Pamaniau, kad Teodorikas, pavadindamas Novą miestu, 
perdėjo. Jau buvau matęs kelis miestus, ir palyginti su jais 
Nova buvo tik miestelis. Dauguma pastatų vienaaukščiai, 
čia nebuvo jokio amfiteatro, vienintelė bažnyčia toli gražu 
neatrodė nedidinga, kelios termos neprilygo romėniškų 
pirčių puošnumui, o tai, ką Daila man parodęs pavadino 
karališkaisiais rūmais ir sodu, tebuvo dvaras, kur kas kuk- 
lesnis nei hercogo Sunjos Vindobonoje. Tačiau Nova buvo 
patraukli, nuo upės pakrantės išsidriekusi į švelniai kylan- 
čią kalvą, čia taip pat buvo daug turgaus aikščių, kurias nuo 
saulės užstojo medžiai ir dabino gėlės. Kaip ir sakė Teodo- 
rikas, miestas tikrai nebuvo apjuostas siena, tačiau Daila 
paaiškino, kad jį užimti toli gražu nėra paprasta. 

— Atkreipk dėmesį, saio Tornai, - tarė jis, kai išlipome į 
krantą, - kad visų gyvenamųjų namų, parduotuvių ir gasts- 
raznų durys išdėstytos taip, kad nebūtų tiesiai priešais kito- 
je gatvės pusėje esančio pastato duris. Taip padaryta todėl, 
kad, jei miestą užpultų ar būtų paskelbtas pavojus, kiekvie- 
name pastate esantys vyrai galėtų stverti ginklus, nerti pro 
duris ir nesusidurti su išbėgančiais iš kitoje gatvės pusėje 
esančio namo. 

— Ja, - pritariau. - Įžvalgiai suplanuota. Tokių atsargumo 
priemonių neteko matyti net miestuose, - ir tuojau pat tak- 
tiškai pridūriau: - Norėjau pasakyti, dideliuose miestuose. 
O dabar pasakyk, opcijau, kaip turėtume pasielgti. Ar tu, 
aš ir lankininkai turėtume apsigyventi vienoje gasts-razny? 

— Ak, ne. Aš su vyrais užlipsiu į kalną, kur ir įsikursime 
už jo esančioje karinėje stovykloje. Taip pat pasiimsime ar- 

klius. Tačiau tu esi maršalas. Tave svetingai sutiks princesė 
Amalamena ir apgyvendins karališkuosiuose rūmuose. 

Linktelėjau ir netvirtai pridūriau: 

— Kaip žinai, esu maršalas naujokas. Ar man derėtų už- 
sidėti visus šarvus ir būti su visais ginklais, kai prisistatysiu 
princesei? 

Daila taip pat buvo taktiškas. | 

- Hm... atsižvelgiant į tai, kad neturi nuosavų šarvų, ku- 
rie būtų pritaikyti tavo... hm... stotui, saio Tornai, patarčiau 
atvykti apsirengus kasdieniais drabužiais. 

Nusprendžiau bent jau apsivilkti švarius drabužius. Kad 
padaryčiau tai nuošaliai, nusinešiau savo mantą į valčių pa- 
šiūrę ir ten pamačiau, kad visi mano drabužiai, kol keliavome 
per putojančio vandens tarpeklius, sušlapo ir suplėko. Nega- 
lėjau gaišti laiko džiovindamas juos saulėje, todėl, nors dra- 
bužiai ir buvo drėgni, apsirengiau geriausius, kuriuos buvau 
nusipirkęs ir dėvėjau Vindobonoje kaip Tornareikas - žino- 
ma, ne togą, tačiau dailią tuniką, švarką ir kelnes, skitiškus 
gatvės batus ir prie tunikos pečių prisisegiau priderintas sa- 
ges. Kai apsirengiau, dvokiau pelėsiais - nors išsitraukiau bu- 
teliuką su rožių aliejumi ir pasišlaksčiau juo - o mano batai 
einant šliuksėjo, maniau, jog atrodau taip, kaip dera kara- 
liaus maršalui. 

Neturėdamas jokių ginklų, tik į makštis įkištą durklą - kad 
parodyčiau, jog kadaise buvau karys, - ėmiau kopti į kalvą 
karališkųjų rūmų link. Pastebėjau, kad dauguma praeivių ir 
žmonių turgaus aikštėse - net kalvių, puodžių ir kitų dirb- 
tuvių atviru priekiu darbininkų - buvo moterys arba labai 
seni ar labai jauni vyrai, tad spėjau, kad tie Novos vyrai, kurie 
nebuvo su Teodoriku Singidunume, tikriausiai keliavo į ten 
su tiekimo ir kariuomenės pastiprinimo vilkstinėmis arba 
įsikūrė rezervo stovykloje kitapus kalvos, kur nuvyko Daila. 

Rūmų taip pat nejuosė jokia siena, tik tanki gyvatvorė su 
ornamentais išpuoštais metaliniais vartais. Juos saugojo du 

sargybiniai - raumeningiausi ir su vešliausiomis barzdomis 
gotai, kokius man yra tekę matyti, apsivilkę visus šarvus, 
užsidėję šalmus ir laikantys ietis. Nužingsniavau prie jų, 
pasisakiau, kas esu, kodėl noriu būti įleistas į rūmus, ir pa- 
rodžiau Teodoriko laišką seseriai. Abejojau, ar vyrai moka 
skaityti, tačiau vyliausi, kad jie atpažins antspaudą. Taip ir 
buvo. Vienas vyras sumaurojo kitam: 

- Eik ir atvesk fauragaggą. 

Tada šiurkščiai liepė man palaukti prievaizdo, kuris ateis 
ir mane palydės. Kol laukiau, vis dar už vartų, sargybinis 
nužvelgė mane nuo galvos iki kojų ne tiek įtariai, kiek ne- 
galėdamas patikėti. 

Iš rūmų pasiramsčiuodamas lazda atėjo prievaizdas - la- 
bai senas, sulinkęs vyras ilga žila barzda. Nors buvo vasara, 
jis vilkėjo sunkų, žemę siekiantį apsiaustą. Prisistatė esąs 
faūragagga Kostula, nusilenkė, kai per vartus jam padaviau 
voką, tada sulaužė vaško antspaudą, išskleidė veleninį po- 
pierių, visą ištisai perskaitė, retkarčiais aukštai iškėlęs Žilus 
antakius žvilgčiodamas į mane. Galiausiai jis vėl nusilenkė, 
grąžino man laišką ir įsakė sargybiniams: 

— Atverkite vartus, sargybiniai, ir iškelkite savo ietis ati- 
duodami pagarbą saio Tornui, mūsų karaliaus Teodoriko 
maršalui. 

Vyrai taip ir padarė, o aš praėjau pro juos stengdama- 
sis atrodyti kuo aukštesnis, tačiau jie vis tiek stūksojo virš 
manęs tarsi Geležinių Vartų uolos. Prievaizdas mandagiai 
paėmė mane už rankos, ir mes nužingsniavome taku. Ir čia 
pat nustebęs jis atitraukė nuo mano rankovės savo ranką ir 
nusišluostė ją į savo apsiaustą. 

— Atleiskite, mano drabužiai drėgni, - teisinausi sutrikęs. — 
Upėje buvo labai šlapia. - Prievaizdas pašnairavo į mane, ir 
aš supratau, kad kaip maršalas kalbu itin kvailai, tad iškart 
pakeičiau temą ir paklausiau: - Kaip reikėtų deramai ati- 
duoti pagarbą ir kreiptis į princesę Amalameną? 

— Pakaks oriai nusilenkti, saio Tornai. O kreiptis į ją ga- 
lite tiesiog „princese“, kol ji leis ją vadinti Amalamena, ką 
tikriausiai ir padarys. Kitaip nei romėnai, princesė nerei- 
kalauja jos vadinti pompastiškais Augustos ar Maximos 
titulais. Tačiau, saio Tornai, paprašysiu atleisti vieną daly- 
ką. Ar galėtumėte truputį palaukti laukiamajame? Privalau 
pranešti apie jūsų atvykimą, o princesė turi atsikelti iš lovos 
ir būti aprengta, kad galėtų jus priimti. 

— Iš lovos? Jau įpusėjo popietė. 

— Oh vdi, princesė nėra apsileidusi miegalė. Ji serga ir yra 
lekeis slaugoma. Tačiau neišduokite, kad jums tai pasakiau. 
Amalamena yra tikra savo tėvo duktė ir brolio sesuo. Ji ne- 
pripažįsta nė mažiausio silpnumo, todėl žiūrės į jus su pa- 
nieka, jei bandysite pareikšti užuojautą ar įsiteikti. 

Neaiškiai sumurmėjau, kad užjaučiu sergančią princesę, ir 
užtikrinau, jog nedarysiu nemandagių pastabų apie jos svei- 
katą. Prievaizdas įvedė mane pro dideles dvigubas paradines 
rūmų duris, palydėjo iki sofos laukiamojoje salėje ir liepė ki- 
tam tarnui atnešti man atsigerti. Tad sėdėjau, iš bokalo sriub- 
čiojau gerą, kartų, tamsų alų ir apžiūrinėjau patalpą. 

Dviaukščiai rūmai buvo pastatyti iš to paties raudono 
akmens, kurį mačiau Geležiniuose Vartuose, viduryje gerai 
prižiūrimo parko grįstais takais, gėlynais ir apsupto dyg- 
liuota gyvatvore. Iš vidaus jie buvo tokie pat nepretenzin- 
gi kaip ir iš išorės, neperkrauti ornamentika kaip romėnų 
stiliaus vilos. Nenuostabu, kad daugumą baldų puošė me- 
džioklės trofėjai. Sofa, ant kurios sėdėjau, dengė stumbro 
kailis, ant mozaikinių grindų buvo patiestos kelios lokenos, 
o ant sienų kabėjo puikūs elnių ir kitų Žvėrių ragai. Taip 
pat išvydau iki tol nematytų meno dirbinių: milžiniškas 
juodos ir cinoberiu nuspalvintos keramikos elegantiškų 
formų vazas ir urnas, papuoštas gracingų dievų ir deivių, 
sportuojančių vaikinų ir merginų, raumeningų medžioto- 
jų ir jų laimikių figūromis. Kostula man paaiškino, kad tai 

graikų meno dirbiniai ir kad santūrus patalpų apstatymas, 
siekiant, kad kiekvienu papuošimu būtų galima gėrėtis ats- 
kirai, - tai graikiškas stilius. 

Laukiamosios salės gale atsivėrė kitos dvigubos durys, ir 
iš jų mane ranka pakvietė senasis Kostula. Atidaviau jam 
savo alaus bokalą, o prievaizdas rankos mostu parodė eiti į 
toliau esančią patalpą. Tai buvo labai erdvi ir didinga menė, 
pro kurios daugybę langinėmis neužvertų langų sklido va- 
saros saulės šviesa. Menėje buvo tokios pat kaip ir laukia- 
mojoje salėje mozaikinės grindys, ji taip pat buvo išpuošta 
medžioklės trofėjais ir graikiškomis urnomis. Tačiau čia 
stovėjo ir vienas praktiškas baldas - aukšta, į sostą panaši 
kėdė, pastatyta palei galinę sieną, gerokai toliau nuo durų, 
ir joje sėdėjo baltai apsirengusi liekna moteris. Rankose ji 
laikė nesulankstytą Teodoriko laišką, tarsi jį skaitytų nie- 
kieno nepadedama. Tai mane šiek tiek nustebino: „svetim- 
šalė“ moteris, tai kas, kad karališkos giminės, moka skaityti. 
Vėliau sužinosiu, kad princesė moka ne tik skaityti ir rašyti, 
bet ir yra labai apsiskaičiusi. 

Ryžtingai ir iškilmingai nužingsniavau princesės link, ta- 
čiau kelias buvo netrumpas, ir visą mano orumą išblaškė 
komiškai žliugsintys batai. Šis garsas patalpoje su aukšto- 
mis lubomis buvo siaubingai sustiprintas. Jaučiausi esąs ne 
maršalas ir hercogas, o klumpinantis vandens vabzdys. 

Matyt, princesė Amalamena galvojo panašiai, nes visą 
laiką, kol prie jos artinausi, buvo palenkusi galvą ir neati- 
traukė akių nuo mano kojų. Kai galiausiai paskutinį kartą 
sušliuksėjęs sustojau priešais jos kėdę, princesė lėtai pakėlė 
galvą. Ji šypsojosi gan maloniai, tačiau skruostų duobutės 
pastebimai virpėjo —- princesė kur kas mieliau būtų garsiai 
nusikvatojusi. Žinau, kad turėjau parausti labiau nei kada 
nors buvo paraudusi Teodoriko Aurora, tad žemai nusi- 
lenkiau, kad paslėpčiau veidą, ir neišsitiesiau, kol išgirdau 
Amalameną tariant: 

— Sveikas atvykęs, saio Tornai. - Amalamena tiesiai žvelgė 
į mane, tačiau dabar jos šypsena buvo mįslinga, ir princesė 
rafinuotai uostė orą. - Ar tu čia atvykai per Rožių slėnį? 

— Ne, princese, - atsakiau pro sukąstus dantis, nes sten- 
giausi užgniaužti pastabą, jog, kad ir kokia buvo Amala- 
menos liga, tai tikrai ne kataras, slopinantis uoslę. - Esu 
pasikvėpinęs rožių aliejumi, princese. 

— Štai kaip! Tu taip sakai? Kaip neįprasta! — Jos skruos- 
tų duobutės vėl bylojo, kad Amalamenai sunku sutramdy- 
ti šypseną. - Dauguma brolio emisarų atvyksta dvokdami 
prakaitu ir krauju. 

Nenorėjau, kad ji mane laikytų netikusiu karaliaus marša- 
lu. Ir labai norėjau padaryti gerą įspūdį Amalamenai, nes ji 
buvo daili, kokios turėtų būti visos princesės. Galėjau įžvelgti 
jos panašumą į vyresnį brolį, tačiau, suprantama, Amalame- 
nos veido bruožai buvo subtilesni, tad, jei Teodorikas buvo 
vyriškai gražus, tai sesuo - moteriškai žavi. Be to, ji nebu- 
vo taip tvirtai sudėta; Amalamena buvo tiesiog vaiduokliš- 
kai liekna, o jos krūtinė - ne kažin kiek didesnė už manąją, 
kai būdavau Veleda. Jei Teodoriko veido oda ir plaukai buvo 
gotiškai šviesūs, tai Amalamenos garbanos buvo sidabriškai 
auksinės, lūpos raktažolių spalvos, o dramblio kaulo spalvos 
veido oda tokia persišviečianti, kad smilkiniuose net paste- 
bėjau blyškiai melsvas kraujagysles. Vardas - „Amalų mėne- 
siena - jai puikiai tiko, nes Amalamena buvo tikras plono, 
išblyškusio ir trapaus jauno mėnulio šviesos įsikūnijimas. Jos 
perlų spalvos veidas ir plaukai dar labiau paryškino gotiškas 
žydras akis, kurios spindėjo taip pat kaip ir Dvynių liepsnos, 
kurias kartą teko matyti - o kaip tik dabar šios akys šelmiškai 
iš manęs šaipėsi, kai Amalamena tarė: 

— Saio Tornai, nesi nė kiek ne didesnis už mane ir, ma- 
nau, nė kiek ne vyresnis, o ant tavo barzdos tiek plaukų, 
kiek ir ant mano. Galbūt ir aš galėčiau trokšti tapti maršale. 
O gal dabar Teodorikas, kaip ir Aleksandras, nori, kad jį 

suptų tik jauni. vyrai? Jei taip, tai jis tikrai pasikeitė nuo to 
laiko, kai mačiau jį paskutinį kartą. 

Tikriausiai buvau apopleksiškai išraudęs ir mano balse 
nuskambėjo susierzinimas, kai atsakiau: 

— Princese, šis titulas man buvo suteiktas už tai, kad pa- 
dėjau Teodorikui užimti Singidunumą, o ne už... 

Išgirdusi šiuos žodžius Amalamena nusijuokė, trumpai 
ir negarsiai. Ji bejėgiškai pamojo man savo plona balta ran- 
ka, net senasis Kostula ėmė kikenti, o aš mielai būčiau pra- 
smegęs skradžiai žemę. Kai princesės linksmumas atslūgo, 
ji pirštų galiukais palietė akis ir tarė: 

— Atleisk. Pasielgiau negražiai. Tačiau tu iš tiesų atrodei 
toks... toks... O Iekeis man sako, kad juokas yra geriausias 
vaistas nuo visų ligų. 

— Tikiuosi, kad taip ir yra, princese, - šaltai atsakiau. 

— Liaukis. Nesi toks jaunas, kad į mane kreiptumeisi kaip 
į vyresnę. Vadink mane Amalamena, o aš tave vadinsiu 
Tornu. Tikiuosi, nepatikėjai, kad rimtai tave erzinu, nes tu- 
rėjai perskaityti mano brolio laišką. 

— Aš jo neperskaičiau, - vis dar įsitempęs atsakiau. — 
Antspaudą sulaužė jūsų fauragagga. Galite jo paklausti. 

— Nesvarbu. Turėtumei didžiuotis, kad kažkas jį per- 
skaitė - arba kad visi perskaitytų. Brolis tave labai giria 
ir vadina ne tik maršalu, bet ir savo draugu. Žinoma, jis 
turi daug draugų, tačiau tai karaliaus draugai. O tu esi Te- 
odoriko draugas. 

— Stengiuosi būti vertu pasitikėjimo draugu, - atsakiau 
dar ne visai atsileidęs nuo princesės šilumos. - Be to, vyk- 
dau skubią misiją, princese. Norėjau pasakyti, Amalamena. 
Jei tik parūpintumėte tai, kas reikalinga ekspedicijai - ma- 
nau, jūsų brolis kaip tik tokį pageidavimą išreiškia šiame 
laiške, — iškart iškeliaučiau ir... 

— Ir aš taip pat, - pertraukė ji mane. - Noriu prisijungti 
prie tavo ekspedicijos. Teodorikas pats man tai siūlo. 

— Manau, tuo metu, kai rašė laišką, - pradėjau, - jūsų 
brolis nežinojo, kad jūs... hm... - nutilau, nes už princesės 
kėdės stovintis senasis Kostula ėmė taip energingai purtyti 
galvą, kad net suvilnijo jo barzda. - Norėjau pasakyti... Nie- 
ko nežinau apie kelią nuo čia iki Konstantinopolio. Kelionė 
gali būti sunki. Netgi pavojinga. 

Amalamena vėl nusišypsojo man taip, kad jos skruostuo- 
se pasirodė duobutės, ir stengdamasi įtikinti tarė: 

— Tačiau mane lydės ir saugos Tornas. Pasak šio laiško, 
negalėčiau keliauti saugiau net lydima Jupiterio ir Miner- 
vos. Negi uždrausi man pačiai tuo įsitikinti? 

Dabar Amalamena klausė, o ne įsakinėjo. O ji buvo prin- 
cesė, mano karaliaus ir draugo sesuo, be abejonės, brangi 
visiems savo žmonėms, be to, sirgo kažkokia liga, kurios 
pavadinimo iki šiol nežinojau, ir aš būsiu atsakingas už vis- 
ką, kas jai atsitiks man globojant. Tad turėjau svarių prie- 
žasčių nuogąstavimams bei blogai nuojautai ir privalėjau 
jas energingai išsakyti. Tačiau spoksodamas į šią trapią ir 
gražią merginą galvojau: „Ak, privalau pasielgti vyriškai!“, 
todėl tepajėgiau ištarti: 

— Niekada nieko tau neuždrausiu, Amalamena. 


6 


Amalamena davė nurodymus faūragaggai dėl pasiren- 
gimo ekspedicijai ir liepė į jos apartamentus atsiųsti kitus 
tarnus bei karo adjutantus, kuriems ji taip pat norėjo duoti 
nurodymus. Tada kreipėsi į mane: 

— Jaudulys dėl kelionės mane šiek tiek išvargino. O gal 
tai padarė sveikatos teikiantis juokas, kurį tu, Tornai, man 
sukėlei. — Ji vėl nusijuokė. - Kad ir kaip ten būtų, dabar 
truputį pailsėsiu. Kostula parodys tau kur gyvensi ir pa- 

sirūpins, kad čia atneštų tavo mantą. Vėl susitiksime per 
nahtamats*. 

Tad mes pasišalinome kartu su senuoju Kostula. Vos tik 
išėjome iš sosto menės, jo paklausiau: 

— Ar tas slaugantis princesę lekeis yra haliuruns**, astro- 
logas ar dar koks nors gkvaksalbons? 

— Ak, nieko panašaus. Jei lekeis Frithila išgirstų šiuos žo- 
džius, jis tave nunuodytų. Jis yra labai išsimokslinęs ir nu- 
simanantis žmogus, tikrai nusipelnantis romėniško titulo 
medicus. Argi karališkoji šeima samdytų ąkvaksalbons? 

— Tikiuosi, ne. Nuvesk mane pas tą Frithilą. Turiu gauti 
jo sutikimą prieš leisdamas princesei - ir tau - pažengti per 
daug toli rengiantis kelionei į Konstantinopolį. 

— Gerai. Tuojau pat vyksime pas Frithilą. Tačiau, saio 
Tornai, leisk man išsikviesti kėdės nešikus. Kelionė per 
daug tolima mano senoms kojoms. 

Įveikę daugybę gatvių ir posūkių, atkeliavome prie gra- 
žaus namo ir įžengėme į laukiamąjį, kuriame buvo daugybė 
pacientų - vyrų, moterų ir mažų vaikų. Aš taip pat palau- 
kiau, kol Kostula nuėjo į toliau esantį kambarį. Netrukus 
iš jo taisydamasi drabužius išėjo moteris, pro duris išlindo 
Kostulos galva ir linktelėjo man. 

— Na? - amtelėjo lekeis, vos tik įžengiau į vidų. Jis buvo 
beveik toks pat senas kaip ir fauragagga, tačiau jo akių 
žvilgsnis buvo kur kas skaidresnis, o judesiai žvalesni. - Kas 
privertė taip skubiai apsilankyti, niu? Atrodai pakankamai 
sveikas. 

— Atėjau pasiteirauti dėl princesės Amalamenos sveikatos. 

— Tada gali tuojau pat išeiti. Hipokrato priesaika drau- 
džia man aptarinėti paciento būklę su bet kuo, išskyrus 
konsultuojantį gydytoją. 


*Vakarienę. - Vert. past. 


**Raganius. — Vert. past. 

Kreipiausi į prievaizdą: 

— Ar jam pasakei, kas aš? 

— Jis pasakė, - tarė Frithila. - Ir man visai nesvarbu, net 
jei būtum vyskupas patriarchas... 

Garsiai trinktelėjau delnu į stalą, už kurio stovėjo gydy- 
tojas. 

— Neaušinsiu burnos. Princesė nori, kad ją lydėčiau į 
Konstantinopolį. 

Frithila šiek tiek sutriko, tačiau tik gūžtelėjo pečiais ir 
tarė: 

— Tau pasisekė, jaunuoli. Nematau jokios priežasties, dėl 
kurios princesė neturėtų pasirinkti tavęs. | 

— Klausyk, Iekeis Frithila, esu ne tik karaliaus maršalas, 
bet ir jo draugas. Nerizikuosiu imti jo seserį į ilgą kelionę, 
Jei neužtikrinsi, kad ji ją ištvers. 

Gydytojas ėmė pešioti barzdą ir susimąstė. Jis prisimer- 
kęs apžiūrinėjo mane. Tada atsisuko į Kostulą ir paliepė: 

- Palik mus vienus. - Kai prievaizdas išėjo, gydytojas dar 
kartą nužvelgė mane ir galiausiai paklausė: - Ar nors kiek 
kalbi lotyniškai ir graikiškai? - Patvirtinau. - Puiku. Tada 
net ir toks nespecialistas kaip tu turėjai pastebėti labai aki- 
vaizdžius princesės marazmą, kakochemiją ir kacheksiją. 

Sumirksėjau. Niekada jokia kalba nebuvau girdėjęs to- 
kių dalykų ir niekada nebūčiau jų pastebėjęs, tačiau, matyt, 
princesė sirgo kur kas rimčiau nei man atrodė. 

- Lekeis, aš tik pastebėjau, kad princesė yra išblyškusi, 
liesa ir greitai pavargsta. 

— Kaip tik tai aš ir pasakiau, - nemandagiai atšovė gydy- 
tojas. - Atrodo, tarsi ji blogai maitintųsi, jos kūno skysčiai 
būtų užteršti ir bendra sveikatos būklė bloga. Kai pirmą 
kartą išvydau ją taip atrodančią, primygtinai reikalavau ją 
npžiūrėti, tačiau princesė nesutiko pareikšdama, kad jau- 
čiasi tokia pat sveika kaip ir visada. Matydamas nusilpusią 
ligonę gydytojas, suprantama, pirmiausia pagalvoja apie 

chlorozę ar kokį nors kitą gimdos uždegimo simptomą. 
Niuė 

— Eee... žinoma. 

— Tačiau princesė tvirtino, kad nejaučia jokių skausmų, 
valgo gerai ir kad visos jos funkcijos yra normalios ir regu- 
liarios. Nepastebėjau karščiavimo, padažnėjusio pulso, jokių 
pūlingų, bjaurių ar kaip nors kitaip reikšmingų išskyrų iš jos 
moteriškų organų. Išskyrus, - jis iškėlė smilių, - išskyrus la- 
bai nedideles skaidrios ir permatomos limfos išskyras. Tai, 
žinoma, sukėlė mano įtarimą, kad negalia yra ne gimdoje, 
o kitoje kūno vietoje. Niu? 

- Žinoma. 

— Tačiau palpuodamas ir perkutuodamas jos krūtinės 
ląstą ir pilvą neaptikau jokių sukietėjimų. Todėl paskyriau 
tik kaloringo maisto, o iš vaistų - geležingo vandens, kad 
sustiprėtų kraujas, ir žarnyną valančių priemonių. 

Šie gydytojo paaiškinimai man nieko nesakė, tačiau su- 
pratau, ką byloja jo veidas, todėl paklausiau: 

— Ir vaistai negrąžino jai sveikatos? 

— Ne, - niūriai pripažino gydytojas. - Tačiau ji vis tiek 
niekuo nesiskundė, tad daugiau į mane nesikreipė, o aš 
savo dėmesį skyriau kitiems pacientams. Deja, tik po kelių 
mėnesių atsitiktinai sutikau Amalameną gatvėje. Mane iš- 
tiko šokas, kai pamačiau, kad jos blyškumas ir suglebimas 
pastebimai padidėjo. Primygtinai pasiprašiau vizito į jos 
apartamentus. Šįkart palpuodamas - oh vdi — užčiuopiau 
sukietėjimą jos pilve. 

- Lekeis, kodėl pasakėte „deja“ ir oh vadi? 

— Todėl, kad... jei būčiau tai aptikęs anksčiau... - jis palin- 
gavo galvą ir atsiduso. - Tai cacoėtic scirrhus. Paslėptas aug- 
lys, nes labai ilgai jo nebuvo įmanoma pastebėti ir jis buvo 
neskausmingas. Kiek pavyko užčiuopti, jis yra ne gimdoje 
ir ne žarnyne, o pilvaplėvėje. Vadinasi, turėtų būti tas, kurį 
mes, lekjos, - su neapykanta - vadiname kreps. Tačiau ne- 

galiu būti tikras iki tol, kol išvysiu, kad jį supančios krauja- 
gyslės išbrinko tarsi vėžio žnyplės. O tą galėsiu pamatyti tik 
tada, kai atversiu princesės pilvą. 

- Norite jį prapjauti?! - sušukau apimtas siaubo. 

— Ak, ne, žinoma, kol princesė gyva. 

— Kol ji gyva? 

— Jaunuoli, kaip tu gali be paliovos kartoti mano žodžius, 
jei nė vieno jų negirdi? - piktai paklausė Frithila. - Princesė 
serga kreps, sekinančiu augliu, augančiu jos pilvaplėvėje. Kiti 
šį auglį vadina dvėsenų kirmėle. Netrukus jis prasiskverbs į 
kitus princesės organus. Amalamena ne tik serga - ji mirs. 

— Mirs!ė 

— Ar nesupranti net tokių paprastų žodžių, niu? Ak, mar- 
šale, tu mirsi. Aš mirsiu. Princesė mirs jauna. Negaliu pasa- 
kyti, kiek jai liko laiko, tačiau tikėkimės, kad nedaug. 

— Nedaug!? 

— lėsus, - suurzgė lekeis pakeldamas aukštyn rankas. Ta- 
čiau tada sukaupęs kantrybę paaiškino: - Jei liufs Guth bus 
gailestingas, ji mirs greitai ir be kančių, o princesės kūnas 
nebus sudarkytas. Jei mirtis užtruks per ilgai, auglys galiau- 
siai prasiverš pro odą kaip baisiai Žiojintis ir pūliuojantis 
abscesas. O jei kreps savo žnyplėmis pačiups kitus organus, 
vienose dalyse princesės kūnas sutins, o kitose bus tarsi 
skeletas ir taps bjaurus. Tokia lėta agonija sukels nepakelia- 
mas kančias, kurių nelinkėčiau nė pačiam velniui. 

— Iėsus, - sudejavau ir tada paklausiau: - Ar nėra jokių 
vaistų... o gal galima operuoti?.. 

Gydytojas vėl palingavo galvą ir atsiduso. 

— Tai ne mūšyje gauta žaizda, kurią galėčiau išgydyti pa- 
prastais žaizdų tepalais. O princesė nėra bukagalvė suskretėlė, 
tikinti demonais, kurią galėčiau apgauti paskirdamas stebu- 
klingų žolelių. Operacija tik suerzintų auglį, ir jis plistų dar 
greičiau. Ak, kartais kyla noras, kad grįžtų seni geri paprasti 
laikai. Tada, jei /ekeis susidurdavo su gluminančia ir nepa- 

gydoma liga, jis įtaisydavo savo pacientą vieškelių kryžkelėje 
vildamasis, kad koks nors praeivis - galbūt svetimšalis - at- 
pažins ligą ir pasakys, kaip matė ją gydant kur nors kitur. 

— Ar nieko negalima padaryti? 

— Lieka tik desperatiškos priemonės. Senovėje buvo siū- 
loma gerti asilės pieną ir maudytis kviečių sėlenų nuovire. 
Tad dabar taikau šias priemones princesei, nors nėra jokių 
duomenų, kad tai kada nors kam nors būtų nors kiek pa- 
dėję. Taip pat, įtardamas, jog auglys yra kreps, duodu prin- 
cesei kalkinės medžiagos, vadinamos vėžio akimi, miltelių, 
nors abejoju, ar jie nors kiek padeda. Dar galiu duoti jai 
brionijos, sukeliančios vėmimą ir laisvinančios vidurius, 
tikėdamasis, kad ji ištirpins ligą sukeliančią medžiagą, ir 
agurklės uogų aliejaus nervams nuraminti. Jei prasidės 
skausmai, duosiu jai mandragoros šaknų žievės gabalėlių. 
Tačiau nenoriu duoti skausmą malšinančių vaistų anksčiau 
nei būtina, nes princesei teks nuolatos didinti dozes. 

— Ir vis tiek leistumėte jai keliauti? - paklausiau negalė- 
damas tuo patikėti. 

— Kodėl ne? Pakeliui į Konstantinopolį rasite daugybę 
melžiamų asilių ir išsijotų nuo sėlenų kviečių. Galiu jai į 
kelionę įdėti vaistų. Tau duosiu mandragoros žievės, jei 
prireiktų. Kelionė Amalamenai gali būti naudingesnė nei 
mano vaistai. Aš jai jau patariau prasiblaškyti ir susirasti 
linksmą draugiją. Ar tu esi linksma draugija, niu? 

— Regis, princesei taip atrodo, - sumurmėjau ir pradėjau 
klausti, tačiau nepajėgiau užbaigti: - Ar jai pasakėte... 

— Ne. Tačiau Amalamena nėra kvaila ir žino, kam skirti 
vėmimą ir viduriavimą sukeliantys vaistai. Jos karštas noras 
pasinaudoti galimybe keliauti tik patvirtina, kad princesė 
žino savo likimą. Abejoju, ar nuo pat gimimo ji buvo nuke- 
liavusi kur nors toliau nuo šio miesto. O jei princesei labiau 
patinka mirti ne gimtinėje, ką gi... man bent jau nereikės 
stebėti, kaip ji miršta. 

— Regis, atsainiai žiūrite į savo žymiausios pacientės liki- 
mą, - kandžiai įgėliau. 

— Atsainiai!? - gydytojas atsisuko ir prikišo savo kaulėtą 
pirštą prie pat mano nosies. - Įžūlus jaunikli! Tebūnie tau 
žinoma, kad aš priėmiau Amalameną per gimdymą. Mie- 
lesnio, laimingesnio ir linksmesnio kūdikio nebuvau matęs. 
Visi ką tik gimę kūdikiai, kai juos pakelia į viršų ir pliaukš- 
teli per užpakalį, pirmąjį oro gurkšnį įkvepia pravirkdami. 
O Amalamena? Ji tai padarė nusijuokdama! 

Plūsdamas mane senukas pravirko. 

— Todėl dabar jai patariu: vaike, stenkis ir vėl juoktis, rasti 
dalykų, kurie tave prajuokintų. Princesė yra viena iš daugelio 
priežasčių, dėl kurių seniai save keikiu, kad pasirinkau pro- 
fesiją, leidžiančią nuspėti mirtį ir visas siaubingas jos smul- 
kmenas, tačiau suteikiančią labai mažai galimybių nuo jos 
apsaugoti. - Jis rankove nusišluostė akis ir tarė pats sau: - Jau- 
nystė praeina... grožis nuvysta... tobulybė išnyksta... - Tada 
vėl suurzgė man: - Ir keikiu visus tokius pernelyg patenkintus 
savimi kvailius kaip tu, kurie tyčiojasi iš gydytojo, nes jis yra 
tik žmogus, o ne Dievas! 

— Nurimkite, /ekeis Frithila, - tariau teisindamasis, susi- 
gėdęs ir pats vos nepravirkdamas. - Leisiu princesei keliau- 
ti kartu, kaip ji to nori, ir pažadu uoliai ja rūpintis. Kaip jūs 
pageidaujate, iš visų jėgų stengsiuosi - net ir toliau atrody- 
damas kaip kvailys - būti jos linksmu draugu, ją juokinti ir 
padėti mėgautis kelione. Taip pat duokite man mandrago- 
ros. Jei būsiu su Amalamena, kai ateis pabaiga, pasistengsiu 
padaryti viską, kad ją palengvinčiau. 


< 


Kai grįžau pas lauke stovintį Kostulą, vis dar buvo vidu- 
dlienis, todėl paprašiau, kad prievaizdas palydėtų mane į 
ar kelias vietas. Pirmiausia nuėjome į valčių pašiūrę, kur 

buvau palikęs savo mantą. Iš jos pasiėmiau tris daiktus, o 
prievaizdas ir jo nešikai likusius sukrovė ant nešamosios 
kėdės. Tada paprašiau, kad Kostula nuvestų mane pas ge- 
riausią miesto gultsmithą* ir su juo supažindintų. Padaviau 
juvelyrui vieną daiktų, kuriuos nešiausi, ir paklausiau, ar jis 
galėtų sugalvoti būdą, kaip tą daiktą aptaisyti auksiniu ap- 
sodu, kad jis būtų dailiai įspūdingas ir tiktų dovanoti. 

— Iki šiol nėra tekę gauti tokio užsakymo, saio Tornai, ta- 
čiau gerai pamąstysiu, kaip tai sumeistrauti. Ja, jis bus pa- 
darytas iki jums išvykstant iš miesto. 

Galiausiai paprašiau Kostulos, kad parodytų, kuri gatvė 
nuves mane per kalvą į už jos esančią karinę stovyklą. Tada 
leidau jam su nešikais ir mano ryšuliais grįžti į rūmus ir to- 
liau keliavau vienas. Matyt, stovyklos sargybiniams buvo 
pasakyta laukti manęs, nes jie nesuabejojo mano tapatybe ir 
neparodė nė menkiausios nuostabos, kad toks neįtikėtinai 
jaunas asmuo yra karaliaus maršalas. Jie gana noriai pakluso 
mano pageidavimui pasiųsti bėgiką pakviesti opcijų Dailą. 
O šis, atvykęs susitikti su manimi, jau buvo atspėjęs mano 
kitą pageidavimą. 

— Saio Tornai, liepiau mūsų fi//smithai** visus kitus dar- 
bus atidėti į šalį ir tave išmatuoti, kad galėtų pagaminti šar- 
vus. O mūsų Aairusmitha*** jau pradėjo kalti tavo kardą, 
kurį patikslins, kai išmatuos tavo ūgį ir rankos ilgį. 

Tad Daila nusivedė mane į šarvadirbio dirbtuvę, ir ten aš 
meistrui padaviau vieną daiktą, kurį buvau pasiėmęs, - šal- 
mą, padarytą man Singidunume, ir paprašiau, kad jį pa- 
puoštų pagal mano rangą. Meistras pasakė, jog tai pada- 
rys, pažadėjo papuošti ornamentais krūtinės šarvus ir ėmė 
mane matuoti, kad galėtų juos pagaminti. 


*Auksakalį. - Vert. past. 
**Šarvadirbiui. - Vert. past. 
*** Ginklakalys. - Vert. past. 

— Taip pat pasistenk, custos*, - šaipydamasis paprašiau, — 
kad su šarvais atrodyčiau truputį didesnis už vabalą. 

Fillsmitha suglumęs pažvelgė į mane, tačiau Daila iš 
mandagumo pašliurino kojomis ir sukikeno, kad iš jo pa- 
sišaipiau. 

Tada Daila nuvedė mane pas kardų kalėją, ir ten pasinau- 
dojau privilegija, kuri daugeliui, net ostrogotų kariams, ne- 
suteikiama - man parodė, kaip gaminami plačiai išgarsėję 
ir labai vertinami kardai su gyvatės raštu. Harusmitha jau 
buvo tolokai pažengęs gamindamas manąjį, tačiau nuošir- 
džiai paaiškino visą gamybos procesą. Tiksliau, beveik visą. 

Iš pradžių, aiškino meistras, kalvis iki raudonumo įkaiti- 
na aštuonis plonus geležies strypus, įgrūda juos į anglis ir 
laiko įkaitintus, kol geležies paviršius sugeria pakankamai 
anglies, kad virstų plienu, tačiau kiekvieno strypo šerdis lie- 
ka grynos geležies. Tada, kol šie strypai yra karšti ir lanks- 
tūs, jie susukami panašiai kaip moterys pina savo plaukus 
į kasas. Kai ši „kasa“ atvėsta, ji vėl įkaitinama, supjaustoma 
dalimis, iš kurių nukalami nauji aštuoni strypai, o šie vėl 
anglyse įkaitinami ir susukami. Šis procesas kartojamas ke- 
lis kartus, o nauji strypai supinami vis kitokia tvarka, kol 
kalvis lieka patenkintas kardo vidurinės dalies sudėtimi. 

Pasidėjęs šerdį ant priekalo, meistras nukalė pradinę kar- 
do formą, tada iš abiejų pusių nuplakė puikiausio grūdin- 
to plieno juosteles, kurios bus pjovimo briaunos. Tada visą 
kardą nušlifavo šlifavimo akmeniu, kad suteiktų išbaigtesnę 
formą, paskui nudildė dilde ir nupoliravo. Per šiuos gamy- 
bos ciklus vidurinėje kardo dalyje ėmė ryškėti būdingas 
melsvas blizgantis raštas, atitinkantis centrinių strypų suvi- 
jimo tvarką, ir net pats ginklakalys negalėjo pasakyti, koks 
šis raštas bus, iki jis pats pradėjo ryškėti. Dažniausiai - ma- 
najame karde taip pat - jis primindavo susivijusias gyvates, 

tačiau galėjo būti panašus į javų pėdą, plaukų garbanas ar 
vandens bangų verpetą. 

— Kardo geležtė yra ne tik graži, - išdidžiai pareiškė meis- 
tras, — bet ir lanksti. Tikimybė, kad mūšyje ji sulūš ar bus 
sulankstyta, yra triskart mažesnė nei iš vieno metalo gabalo 
pagaminto kardo. Kardas su gyvatės raštu yra nepalyginti 
pranašesnis už romėnų ar kitų tautų ginklus. Tačiau tikroji 
jo gamybos paslaptis - tai paskutinė stadija. 

Dabar užbaigtą geležtę - ar tai, kas turėjo ja tapti, - jis 
žnyplėmis laikė virš žaizdro, o pagalbininkai pūtė dum- 
ples, kad medinės anglys ir metalas pulsuojamai raudonai 
švytėtų. 

— Saio Tornai, - tęsė meistras, - dabar privalau jūsų pa- 
prašyti palikti mano kalvę, ko! užbaigsiu kardą. 

Mes su Daila klusniai išėjome į lauką, ir ten aš išgirdau iš 
kalvės atsklindantį šnypštimą bei kunkuliavimą. Netrukus 
išjos išniro meistras su vis dar garuojančia melsvai sidabri- 
ne geležte ir tarė: 

— Baigta. Dabar turiu išmatuoti jūsų rankos ilgį, saio Tor- 
nai, ir mostą, kad atpjaučiau tinkamo ilgio kardą. Paskui tu- 
rėsime parinkti rankeną, skersinę apsaugą, buožę, pasverti 
rankeną, kad būtų parinktas teisingas balansas, ir tada... 

— Kokia yra paskutinės kardo gamybos stadijos paslaptis? - 
paklausiau. - Mes abu su opcijumi girdėjome. Be abejonės, 
jūs užgrūdinote įkaitintą geležtę šaltame vandenyje. 

- Ja, užgrūdinau, - gudriai pritarė ginklakalys, - tačiau 
ne vandenyje. Taip, matyt, daro kiti kalviai, tik ne mes, kar- 
dų su gyvatės raštu gamintojai. Mes jau seniai pastebėjome, 
kad, panardinus karštą metalą į šaltą vandenį, akimirksniu 
susidaro garai. Taip pat sužinojome, kad garai atskiria me- 
talą nuo vandens. Tai trukdo metalui staiga užsigrūdinti 
taip, kaip mes norime. 

— Leiskite, frūuja hairusmitha, spėti, ką naudojate šiam 
tikslui. Šaltą aliejų? Medų? O gal šaltą šlapią molį? 

Meistras tik papurtė galvą ir išsišiepė. 

— Saio Tornai, bijau, jog turėtumėte būti kur kas aukštes- 
nio rango nei maršalas - ar net karalius - kad galėčiau jums 
tai pasakyti. Privalote būti toks ginklų meistras kaip aš. Tik 
mes žinome paslaptį ir šimtmečius pavydžiai ją saugome. 
Todėl tik mes galime pagaminti kardus su gyvatės raštu. 


Kai tą vakarą rūmų valgomajame valgėme nahtamats, per 
stalą princesei padaviau trečią daiktą, kurį buvau pasiėmęs. 

— Nusprendžiau, - tariau, - pasiimti jus kartu į Konstan- 
tinopolį tik su sąlyga, jei visą kelią pirmyn ir atgal sutiksite 
tai nešioti užsidėjusi ant kaklo. 

— Mielai, - sutiko princesė žavėdamasi krištolo ir bron- 
zos daikteliu. - Jis dailus. Tačiau kas tai? 

— Dar visai neseniai buteliuke buvo Nekaltosios Mergelės 
Marijos pieno lašas. 

- Gudisks Himins! Negi tai tiesa? Juk praėjo beveik penki 
šimtai metų nuo to laiko, kai Nekaltoji Mergelė žindė kūdi- 
kėlį Jėzų. 

Ištarusi Jėzaus vardą, Amalamena persižegnojo. 

— Na, šis buteliukas kadaise priklausė abatei, ir ji tvirtino, 
kad pienas tikras. Tikiuosi, jis apsaugos jus tol, kol jumis 
rūpinsiuos. Tikrai nepakenks, kad jį nešiosite. 

- Ne. O kad relikvija būtų veiksmingesnė, aš taip pat ti- 
kėsiu, jog ji tikra. - Princesė pakilo, nusiėmė auksinę gran- 
dinėlę, kurią nešiojo ant kaklo, ir parodė ant jos kabančius 
lu dailius mažmožius. - Brolis man juos davė per paskutinį 
ųlmtadienį. - Ji nusišypsojo taip pat šelmiškai, kaip dažnai 
buvau matęs darant Teodoriką. - Taigi turėčiau būti gerai 
apsaugota nuo nelaimių. Niu? 

Turėjau su ja sutikti. Vienas kabančių papuošalų buvo 
mažas auksinis kryželis, truputį nukirstas viršuje. Dėl jo 
princesė ir šypsojosi išdykėliškai, nes pakabutį buvo gali- 
ima pakabinti ir apverstą, tada jis virstų negrabiai iškirstu 

Toro plaktuku. Antras papuošalas buvo auksinė Teodoriko 
monogramos kopijos miniatiūra. Dabar, kai princesė prie 
tos pačios grandinėlės pririšo manąjį Nekaltosios Merge- 
lės pieno buteliuką, galima sakyti, kad ji ketveriopai buvo 
apsaugota nuo nelaimių. Nors, tiesą sakant, slapta troškau, 
kad buteliukas apsaugotų nuo baisesnių dalykų nei nelai- 
mės kelyje. Lekeis Frithila šaipėsi iš „stebuklingų“ vaistų, ir 
aš galbūt buvau tiesiog dar vienas tų „bukagalvių suskretė- 
lių, kuriuos taip pat pašiepė gydytojas, tačiau vyliausi, kad 
buteliukas gali pasirodyti esąs tikras amuletas ir nuvyti ša- 
lin baisią Amalamenos negalią. 

— O dabar, kai esu gerai apsiginklavusi, - tarė princesė vis 
dar šypsodamasi, - pasakyk man, Tornai, kodėl neužsiaugi- 
ni vešlios gotiškos barzdos, kad... 

— Kad apsaugotų mano ploną kaklą? Jau esu tai girdėjęs. 
Ką gi, viena priežastis ta, kad esu Teodoriko emisaras į grai- 
kiškai kalbančius kraštus. O graikai nenešioja barzdos nuo 
tada, kai tai daryti uždraudė Aleksandras. Kaip sakė šven- 
tasis Ambrozijus, si fueris Romae... Arba šiuo atveju derėtų 
sakyti: Epei en Konstantinopolei... 

Amalamena liovėsi šypsotis ir susimąsčiusi peiliu baks- 
nojo mums patiektą žuvies kepsnį. Netrukus ji pasakė: 

- Žinau, kad nori būti šiltai priimtas imperatoriaus Leo- 
no dvare. Tačiau nesu tikra, ar taip ir bus. 

— Kodėl neturėtų manęs šiltai priimti? 

— Yra veiksnių... ir požeminių tėkmių... apie kurias dar ne- 
spėjai sužinoti. Ar nieko nepastebėjai karinėje stovykloje, kai 
ten lankeisi šiandien popiet? Niekas tavęs nenustebino? 

— Stovykla buvo kur kas mažesnė ir joje buvo mažiau ka- 
rių nei galėjau tikėtis. - Princesė pritariamai linktelėjo. — 
Ar dauguma Teodoriko karių jau keliauja, kad prisijungtų 
prie jo Singidunume, ar jie įsikūrę kitur? 

— Ja, dalis išvyko pas jį, o dalis išsidėsčiusi kituose pos- 
tuose visoje Moezijoje. Tačiau tu gali turėti klaidingą nuo- 

monę apie bendrą skaičių karių, kuriems vadovauja mano 
brolis. 

— Na, žinau, kad apsiausti Singidunumo jis pasiėmė tik 
šešis tūkstančius raitininkų. Kiek dar yra likę? 

— Dar gal tūkstantis raitininkų ir apie dešimt tūkstančių 
pėstininkų. 

— Ką? Man juk buvo pasakyta, kad jūsų tautoje - mano 
tautoje — yra apie du šimtus tūkstančių Žmonių. Jei tik 
penktadalis ostrogotų yra kariai, jų iš viso susidarytų ketu- 
riasdešimt tūkstančių. 

— Teisingai, jei jie visi pripažintų mano brolį esant ostro- 
gotų karaliumi. Ar esi ką girdėjęs apie kitą Teodoriką? 

Prisiminiau, ką kažkada prie laužo pasakojo senasis Virdas. 

— Regis, pamenu, kad tarp gotų buvo keli Teodorikai. 

— Dabar reikšmingų liko tik du: mano brolis ir vyresnis 
Teodorikas, tolimas mūsų tėvo pusbrolis, Tiudameras, ku- 
ris yra ir panašaus kaip tėvas amžiaus. Šis Teodorikas pagy- 
rūniškai pasivadino romėnišku Triarijaus - labiausiai paty- 
rusio kario - vardu. 

Stengiausi prisiminti, ką man seniai buvo sakęs Virdas. 

— Ar tai tas pats Teodorikas, kuris turi dar vieną romėniš- 
ką pravardę? Gana pašaipią ir žeminamą? 

- Strabo*.. Ja, tai jis. Išverstakis Teodorikas. 

- Na, ir ką jis? 

- Daugelis mūsų žmonių jį laiko karaliumi. Šiaip ar taip, 
Jis kilęs iš tos pačios Amalų giminės kaip ir mano tėvas bei 
dėdė. Taigi dar prieš Valamero ir Tiudamero mirtį ostrogo- 
lų tauta buvo pasidalijusi pagal savo ištikimybę šiems bro- 
llams ir pusbroliui. Strabo turi ir kitų ištikimų sąjungininkų. 
Karaliaus Edikos scirus, kuriuos mano tėvas nugalėjo prieš 
pat savo mirtį. Ir karaliaus Babajaus sarmatus, kuriuos tu ir 
mano brolis tik ką nugalėjote. Scirai ir sarmatai dabar gal 

ir nėra tokie galingi jo rėmėjai, tačiau kai mirė mano dėdė, 
o vėliau tėvas, Teodorikas Strabo pasiskelbė vieninteliu ka- 
raliumi. Ne tik ostrogotų, bet ir baltų - vizigotų, įsikūrusių 
toli į vakarus ir galbūt net niekada apie jį negirdėjusių. 

— To vyro smegenys tikriausiai tokios pat sugedusios kaip 
ir akys. Pasiskelbti bet kurios ar visų tautų karaliumi dar 
nereiškia, kad juo esi. 

— Ne. Ir dauguma mūsų žmonių, kurie anksčiau buvo išti- 
kimi mano tėvui, pripažino, kad brolis yra teisėtas jo įpėdinis. 

— Tik dauguma? Kodėl ne visi? Mūsų Teodorikas kauna- 
si, kad užtikrintų kiekvieno ostrogoto žemes, pragyvenimo 
šaltinį ir teises. Ar Išverstakis daro ką nors panašaus? 

— Jam to gali ir neprireikti, Tornai. Vienas arba kitas im- 
peratorius, Leonas arba Julijus Nepas, gali jam visa tai duoti. 

— Nesuprantu. 

— Kaip sakiau, čia yra visokių požeminių tėkmių. Nuo 
neatmenamų laikų Romos imperija bijojo ir nekentė visų 
germanų tautų ir iš visų jėgų stengėsi jas tarpusavyje su- 
kiršinti, kad joms nekiltų noras užgrobti imperiją. Tai ypač 
išryškėjo, kai imperija priėmė katalikiškąją krikščionybę, 
o germanų tautos arijonizmą. - Princesė kilstelėjo gležnus 
pečius ir blyškius, panašius į plunksnas antakius. - Ak, ir 
Roma, ir Konstantinopolis labai mielai germanų tautas va- 
dino savo sąjungininkėmis, kai pasaulyje siautėjo hunai. 
Tačiau Atilai žuvus ir tiems laukiniams išsisklaidžius, ir 
Rytų, ir Vakarų imperijos imperatoriai vėl ėmė taikyti poli- 
tiką, kuria siekiama germanų tautas laikytis įsikibusias vie- 
na kitai, o ne imperijai į gerklę. 

— Tada kodėl Vakarų ar Rytų imperija vienam Teodorikui 
rodo didesnį palankumą nei kitam? - paklausiau. 

— Nė viena imperija ilgai šio palankumo nerodys. Tačiau 
dabar, kai Teodorikas Strabo apsiskelbė visų ostrogotų ir vi- 
zigotų karaliumi, Romos imperijai naudinga - kol kas - jį 
pripažinti. Šitaip imperija bendraudama su Strabo gali bent 

jau apsimesti, kad ji bendrauja su visais Europos gotais ir jų 
- sąjungininkais, ar tai būtų germanai, ar kitų tautų atstovai. 

Nebuvo labai įprasta girdėti moterį kalbant apie politi- 
nius dalykus ir dar sukeliant įspūdį, kad ji žino, apie ką kal- 
ba. Tad turėjau paklausti, nors labai stengiausi, kad mano 
klausimas nenuskambėtų skeptiškai ar globėjiškai: 

— Ar tai jūsų, Amalamena, asmeninis požiūris į susida- 
riusią padėtį, ar tokia yra daugumos nuomonė? 

Princesė perliejo mane deginančiu tarsi Dvynių liepsnos 
žvilgsniu, veriančiu, tačiau linksmu ir atsakė: 

— Spręsk pats. Paskutinė naujiena yra ta, kad Teodorikas 
Strabo savo vienintelį sūnų ir įpėdinį Rekitą, maždaug tavo 
amžiaus jaunuolį, išsiuntė gyventi į Konstantinopolį - pa- 
našiai kaip prieš daugelį metų mano tėvas išsiuntė mano 
brolį, kai šis buvo dar kūdikis, - kaip įkaitą ir Strabo drau- 
gingumo Rytų imperijai garantą. 

— Tada nekyla jokių abejonių, - sumurmėjau. - Strabo iš 
tiesų šiuo metu yra tas Teodorikas, kuriam rodomas palan- 
kumas. Ar jūsų brolis visa tai žino? 

- Jei nežino, labai greitai sužinos. Ir būk tikras: jis pa- 
syviai nesitaikstys su tokia padėtimi. Kai tik galės palikti 
Singidunumą, jis trokš susikauti su Strabo. — Princesė at- 
siduso. - O kaip tik to, žinoma, imperija nori ir tikisi. Kad 
gotas pakeltų ranką prieš gotą. 

- Arba, - viltingai tariau, - mūsų kelionė.į Konstantino- 
polį bus sėkminga ir mes parūpinsime paktą, kurio reika- 
lauja jūsų brolis. 

Amalamena nusišypsojo - truputį melancholiškai, tarsi 
žavėtųsi, tačiau tuo pat metu apgailestautų dėl mano atviro, 
be jokios klastos nuoširdumo ir nepagrįsto optimizmo. 

— Tau, Tornai, papasakojau, kokie yra reikalai. Mūsų sėk- 
mės tikimybė menka. 

— Tada, kaip jau perspėjau anksčiau, galime pakliūti į pa- 
vojų. Aš esu karaliaus maršalas, todėl pagal pareigas priva- 

lau vykdyti šią misiją. Jūs nesate įsipareigojusi. Tad primyg- 
tinai siūlau likti čia. 

Atrodė, kad princesė susimąsčiusi rimtai svarsto mano 
žodžius, tačiau galiausiai papurtė savo dailią galvą ir tarė: 

— Ne. Anksčiau galvojau, kad tūnoti kampe yra saugu. 
Tačiau net ir ten tave gali rasti Likimas. 

Kadangi nebuvau tikras, ar princesė pastebėjo, kad su- 
pratau, ką ji nori pasakyti, nepratariau nė žodžio, ir Ama- 
lamena tęsė: 

— Esu gotų amalingų princesė. Man labiau patinka atvirai 
susidurti su bet kuriuo priešu ar iššūkiu. Vyksiu kartu su 
tavimi, Tornai, ir tikiuosi, kad tavo misijai niekas nesutruk- 
dys. Atmink, kad dabar turiu Nekaltosios Mergelės pieno 
buteliuką. Melskimės, kad jis padėtų įgyvendinti mūsų 
tikslą. 

— Visus mūsų tikslus, princese Amalamena, - tyliai pasa- 
kiau. - Tada kviečiu vykti su manimi. 


Iš Novos išvykome didele ir įspūdinga kolona. Mes, vy- 
rai, sudarėme visą turmą - trisdešimt raitų karių, kurių 
dauguma vedėsi nešulinius arklius ar papildomus žirgus, 
tarp jų ir du elegantiškus baltus mulus. Tik manęs, opci- 
jaus Dailos ir dviejų lankininkų, kuriuos pasiėmėme kartu, 
nevaržė papildomų arklių vadelės, nes aš buvau aukštesnio 
rango karininkas, Daila vadovavo turmai, o du lankininkai 
buvo mano asmeninė apsauga. Princesė Amalamena pri- 
mygtinai tvirtino, kad jos palydai pakaks vienos palydovės, 
tad ją lydėjo cosmeta - maždaug to paties amžiaus ir beveik 
tokia pat daili freilina Svanilda. Didžiąją kelionės dalį šios 
dvi jaunos moterys keliavo arkliais kinkytoje karietoje - 
carruca dormitoria - kurioje naktimis ir miegodavo. Tačiau 
kai tik Amalamena jausdavosi pakankamai žvali, ji jodavo 
greta manęs ant vieno iš baltų mulų, o ant kito, truputėlį 
atsilikusi nuo mūsų, jojo Svanilda. Tais atvejais moterys vil- 

kėdavo trumpus skeltus sijonus ir jodavo apžergusios mu- 
lus taip pat lengvai kaip ir vyrai. 

Ir mes, ir mūsų žirgai buvo išpuošti, kad sukeltume pa- 
garbią baimę paprastiems žmonėms, išvydusiems mus ke- 
lyje, ir kad galėtume atremti bet kuriuos užpuolikus. Arkliai 
buvo apdengti kovinėmis gūniomis, o vyrai dėvėjo odinius 
šarvus ir metalinius šalmus. Ir arkliai, ir vyrai buvo apsi- 
karstę įvairiausiais ginklais. Vyrai laku, pagamintu iš aka- 
cijos sakų, raugerškio sulčių, alaus ir acto, taip išblizgino 
savo, manuosius ir Velokso odinius šarvus, kad jie spindėte 
spindėjo.Visa palyda ir aš taip pat už balno buvome prisi- 
tvirtinę po lokenų apsiaustą, papuoštą lokio dantimis bei 
nagais ir skirtą apsisaugoti nuo blogo oro. 

Dabar mano šalmas - taip pat ir perdėtai vyriški nauji 
odiniai krūtinės šarvai - buvo papuošti ornamentais, vaiz- 
duojančiais prisirpusias vynuogių kekes ir laukinius šernus. 
Šie žvėrys buvo mano maršalo laipsnį ženklinanti emble- 
ma. Ant šarvų buvau užsivilkęs vilnonę skraistę, vadinamą 
chlamys, kurios pakraščiai buvo įmantriai išsiuvinėti žalia 
spalva, o prie dešinio peties ji buvo susegta nauja juvelyrine 
sage, kuri taip pat vaizdavo šerną. Mano kardo diržas buvo 
susegtas Korinto bronzos sagtimi, vaizduojančia demoną 
Iškištu liežuviu. Sagties gamintojas man paaiškino, kad tai 
turėtų apsaugoti nuo tykančių skolių ir kitų nelaimių. 

Nors visa mano apranga buvo neabejotinai vyriška, esu 
tikras, kad moteriškoji mano prigimties dalis vertė mane 
didžiuotis savo šaunumu ir net apgailestauti, kad gotų 
papročiai neleidžia papuošti šalmo legionierių stiliaus 
plunksnomis. Taip pat turbūt mano moteriškoji tuštybė ža- 
dino norą pasipuikuoti prieš draugiją pademonstruojant, 
kaip mano išrastos balnavirvės leidžia nepaprastai šauniai 
laidyti iš lanko strėles. Taip pat labai norėjau rasti pretekstą 
Įspūdingai pamojuoti savo naujuoju kardu su gyvatės raš- 
tu. Tačiau tokį veiksmą galėjau pateisinti tik medžiodamas 

laukinius žvėris maistui, o to, suprantama, neleido mano, 
maršalo, orumas. 

Tad kai tik užsigeisdavome šviežios mėsos, medžiodavo 
du mano lankininkai. Jie, kaip ir Daila, nusikopijavo mano 
išradimą ir ant savo žirgų prisitaisė balnavirves, todėl raiti 
medžiojo taip pat sėkmingai, kaip būčiau medžiojęs aš, ir 
visada atnešdavo daug žvėrienos. Tačiau, kad aptiktų žvė- 
rių, jie, suprantama, turėdavo medžioti gerokai toliau nuo 
mūsų blizgančios ir žvangančios kolonos. Tad niekas iš 
mūsų naujosios draugijos neturėjo galimybės pamatyti, ko- 
kios naudingos yra balnavirvės, ir niekas - tarp jų ir prince- 
sė su savo freilina - nenusprendė jomis pasinaudoti. 

Tiesą sakant, medžioti nebuvo jokio reikalo. Šernieną, 
stirnieną ar briedieną valgydavome ne iš būtinybės, o dėl 
prabangos. Senasis Kostula ir kiti rūmų tarnai ant mūsų ne- 
šulinių arklių prikrovė įvairiausių produktų ir gardumynų. 
Arkliai taip pat tempė vežimus su visų keliautojų drabu- 
žiais, atsarginiais pakinktais ir karietos dalimis, strėlėmis ir 
lankų stygomis bei daugybe brangių dovanų, kurias Ama- 
lamena mums išrinko, kad įteiktume imperatoriui Leonui: 
emaliu aptaisytų brangakmenių, auksu ar sidabru inkrus- 
tuotų papuošalų, kvapaus muilo dėžių, puikaus kartaus 
tamsaus alaus statinių ir kitų dalykų, kuriuos gotai gami- 
no geriau nei bet kas kitas. (Tačiau negabenome nė vieno 
kardo su gyvatės raštu.) Kadangi buvome gerai apsirūpinę, 
o žemės, kurias kirtome, gerai drėkinamos - čia daugiau- 
sia buvo ūkiai, kuriuose galėjome įsigyti šviežių kiaušinių, 
duonos, sviesto, daržovių, ir erdvios ganyklos, kuriose ga- 
lėdavo pasiganyti mūsų gyvuliai ir kuriose mes dažnai įsi- 
kurdavome miegoti minkštose šieno kupetose ar dengtuose 
kluonuose - keliavome be vargų ir sunkumų, kuriuos, kaip 
nuogąstavau, galėjo patirti princesė. 

Princesė ir kiti žmonės iš Novos buvo kur kas geriau susi- 
pažinę su čia esančių kelių būkle. Kai Amalamenos didelė ir 

sunki carruca buvo įtraukta į mūsų žygio koloną, žvelgiau į 
ją įtariai. Tačiau nors neradome tikro, plataus, grįsto romė- 
nų kelio, iki kol beveik priartėjome prie kelionės tikslo, kiti 
keliai, kuriais žygiavome, buvo pakankamai platūs bei tvirti 
ir dažniausiai be stačių įkalnių ar nuokalnių. Prisiminda- 
mas šią kelionę supratau, kad tokių kelių ir turėjau tikėtis. 
Ne tik todėl, kad Konstantinopolis yra naujoji Rytų imperi- 
jos Roma, bet taip pat ir todėl, kad jis yra keleto didelių jūrų 
pagrindinis uostas, tad - kaip ir Roma - Konstantinopolis 
yra plačiai išsišakojusio kelių tinklo centras. Keliai, kuriais 
keliavome, per Moezijos Sekundos provinciją - jos sostinė 
yra Nova - vedė į pietryčius ir toliau per Hemimonto bei 
Rodopio provincijas į provinciją, vadinamą Europa. 

Mūsų kelionė buvo ne tik kad nevarginanti, bet ir be pa- 
vojų - mums nė karto nereikėjo susikauti su plėšikais ar 
aplenkti kokią nors nedraugišką teritoriją. Daila paaiškino, 
kad ištikimi mūsų Teodorikui ostrogotai yra užėmę žemes į 
vakarus nuo mūsų kelionės maršruto, o ištikimi Teodorikui 
Išverstakiui - į rytus. Tad daugiausia keliavome tik palygin- 
ti neseniai apgyvendinta teritorija, ir joje buvo įsikūrę žmo- 
nės, atkeliavę iš ne tokių patogių Žemių, esančių kažkur į 
šiaurę nuo Karpatų kalnų. Gotai juos vadina vendais, romė- 
nai - venedais, graikai - sklavais, o jie patys save vadina slo- 
vėnais. Savo ankstesnių klajonių metu tai šen, tai ten buvau 
susidūręs su jais, tačiau dabar pirmą kartą patekau tarp šių 
lamsiaplaukių, rausvaodžių žmonių plačiomis, plokščiomis 
nosimis ir išsišovusiais skruostikauliais. Nors slovėnai ne 
Itin piktinosi, kad mes keliaujame per jų gyvenvietes, ir ne 
Itin niurzgėdami parduodavo mums maisto, jie mums ne- 
pasirodė labai malonūs. 

Slovėnai nėra tokie laukiniai kaip hunai, tačiau neginči- 
Jamai yra barbariška tauta, nes neturi rašytinės kalbos ir vis 
dar yra paskendę pagoniškuose prietaruose. Jų dievų pan- 
leonui vadovauja turbūt keisčiausias iš visų religijų dievas, 

nes jo vardas - Triglav, kas reiškia „Trigalvis“. Slovėnai iš- 
pažįsta ir saulės dievą Dazbogą, ir dangaus dievą Svarogą. 
Jie neturi tokio baisaus priešininko kaip šėtonas, tačiau bijo 
pikto audrų dievo Stribogo. Visi jų demonai vadinami bie- 
sais, ir, regis, juos valdo žmogėdra ragana, vadinama Baba 
Jaga. Nė vienas civilizuotas žmogus pagal vardus negalė- 
tų atskirti, kurios dvasios yra geros, o kurios blogos, nes jų 
visų vardai yra labai bjaurūs. 

Tiesą sakant, man beveik visi slovėniški žodžiai pasirodė 
bjaurūs, nes daugumoje jų nemalonumus šiurkštumas buvo 
persipynęs su keliančiu pasibjaurėjimą sultingumu. Mes, 
ostrogotai, nepajėgėme lengvai ištarti nė vieno šių žmonių 
vardo, tad vengdavome net paklausti, koks jis, ir pasirink- 
tinai į kiekvieną jų - vyrą ar moterį - kreipdavomės kak, 
siedlonos!, nes jie patys šiais saldžiai gargždžiais garsais, 
reiškiančiais „ei, balnanosi!“, sveikindavo vienas kitą. 

Regis, kaip tik šia savita nosies forma galima paaiškinti 
dar vieną slovėnų nepatrauklų bruožą - sielvartingą ir me- 
lancholišką išraišką, kurią išvysite net mažų vaikų veide- 
liuose. Trumpai papasakosiu, kodėl taip manau. 

Vienintelė sudėtinga mūsų kelio atkarpa pasitaikė Slovė- 
nijos dalyje, vadinamoje Centrine Dakija, kai teko įveikti 
Erškėčiuotą - arba Šipkos - perėją, kaip ji vadinama (arba 
šliurpiant iškosėjama) slovėniškai. Į Amalamenos carrucą 
turėjome įkinkyti dvigubą kinkinį, kad karieta švelniai pa- 
kiltų į kalną ir tada jį perkoptų, tačiau tai nebuvo nepake- 
liamai sunki užduotis. Įveikę Šipkos perėją, kirtome tuos 
pačius Hemuso kalnus, kuriuos jau buvau matęs anksčiau, 
nes jie, padarę didelį lanką nuo Danuvijaus, čia driekiasi iš 
vakarų į rytus. Nusileidę nuo Šipkos, atsidūrėme plačiame, 
ilgame, neapaugusiame medžiais derlingame slėnyje, besi- 
driekiančiame tarp šios ir jai lygiagrečios kalnų grandinės, 
vadinamos Šešėlio kalnais, nes jie nėra tokie didingi kaip 
Hemusas. 

Rožių slėnis, apie kurį jau girdėjau anksčiau, yra didžiau- 
sias pasaulyje rožynas. Iš rožių žiedlapių išgaunamo aliejaus 
godžiai ieško visos Vakarų ir Rytų imperijos myropolos“, 
nes iš jo gaminami kvepalai. Kadangi reikia beveik penkių 
tūkstančių romėnų svarų žiedlapių norint išspausti vieną 
nedidelį buteliuką aliejaus, jis yra brangesnis už gryniausią 
auksą ar rečiausius prieskonius. 

Per ligšiolinę mūsų kelionę stengiausi kiekviena proga — 
kaip buvau pažadėjęs lekeis Frithilai - prajuokinti princesę 
ir pakelti jos nuotaiką. Linksminau ją kvailais juokeliais, 
kuriuos buvau girdėjęs Vindobonoje, ir juokingomis istori- 
Jomis apie svetimšalius, gyvenančius tose vietovėse, kuriose 
teko lankytis. Mano tauškalai versdavo princesę dažnai nu- 
sišypsoti, kartkartėmis sukikenti, o kartais ir garsiai nusi- 
juokti. Tačiau ne aš, o Rožių slėnis taip prajuokino princesę, 
kaip man dar nebuvo tekę girdėti. 

Į slėnį atvykome vasaros pabaigoje, tad žiedlapių rinki- 
mas jau buvo pasibaigęs prieš kelis mėnesius. Tačiau jame 
vis dar gausiai žydėjo nesuskaičiuojama daugybė prasi- 
skleidusių rožių, o mus supantis jų aromatas buvo toks stip- 
rus, kad atrodė, jog net ir oras įgijo rožinį atspalvį. Trumpai 
sustojome Beroėjos mieste, kad Amalamena ir Svanilda 
galėtų pailsėti vienintelėje miesto tavernoje, kurią slovėnai 
vadino krėma, jų drabužiai būtų išskalbti, ir moterys papil- 
dytų įvairių smulkmenų atsargas. 

Tad krėmoje, be kitų dalykų, princesė nusipirko dvi kos- 
metikos priemones, gaminamas tik šiame slėnyje: pudros iš 
rožių žiedadulkių ir lūpų dažų iš rožių žiedlapių. Girdėjau, 
kaip princesė maloningai pasakė savininkui, kad pavydi, 
Jog šis gali visą laiką būti taip maloniai kvepiančioje aplin- 
koje. Vyras nuoširdžiai nustebęs suniurnėjo: 


*Kosmetikos gamintojos. - Vert. past. 

— Malonus kvapas? Sladak miris? - Tada susiraukė ir pik- 
tai suurzgė: - Okh, taj prljav miris! Nosovi li neprestano ble- 
jo mnogo! - Išvertus iš šios barbariškos kalbos, jo žodžiai 
reiškė: „Ak, tas bjaurus dvokas! Nuo jo mums be paliovos 
skauda nosį!“ 

Amalamena prapliupo kvatoti. Ją pralinksmino, kad žmo- 
nės gali būti tokie buki ir keikti ypatingą malonumą visada 
būti apsuptiems palaimingo grožio bei kvapo. Toks nenuo- 
seklumas turėjo būti ypač skaudus žmogui, žinančiam, kad 
jam liko nedaug laiko matyti, kvėpuoti, žavėtis ir mėgautis 
šio pasaulio dovanomis. Tačiau, kaip sakė Frithila, princesė 
visada buvo linkusi juoktis tada, kai kitiems kildavo noras 
verkti. Ir dėl šio nuotykio krėmoje esu linkęs tikėti, kad dėl 
sumaigytų nosių slovėnai yra nepataisomai niūrūs ir nelai- 
mingi, nes nepajėgia užuosti, tad ir žavėtis maloniais kvapais 
bei daugybe kitų puikių dalykų. 


Kirtome Šešėlio kalnų grandinę - tai nebuvo daug pa- 
stangų reikalaujantis žygis - ir toliau keliavome į pietryčius 
per Hebro upės Rodopio ir Europos slėnius - provincijas, 
kurios senovėje buvo vadinamos Trakija. Dauguma jos gy- 
ventojų yra tokie pat tamsiaplaukiai kaip ir slovėnai, tačiau 
jų oda ne rusva, o tamsi, ir jie visi kalba maloniai skamban- 
čia graikų kalba, jų vardai ir visi pavadinimai yra supran- 
tami ir nesunkiai ištariami. Taip pat jų nosys nėra tokios 
ypatingos, o nuotaika kur kas giedresnė nei slovėnų. 

Per likusią kelionės dalį, nepaisant mano pasakojamų gan- 
dų ir juokelių, Amalamenos niekas daugiau taip linksmai 
neprajuokino kaip nuotykis Beroėjoje. Tačiau princesė tikrai 
būdavo patenkinta, kai prašydavau papasakoti man apie daly- 
kus, kurių visiškai neišmaniau. Tad kai jodavome vienas greta 
kito, ji įdomiai ir pamokomai kalbėdavo apie savo karališką- 
ją šeimą, gotus apskritai ir šalis, per kurias keliavome. Žino- 
ma, tos šalys jai buvo tokios pat svetimos kaip ir man, tačiau 

Amalamena buvo išsamiau nei aš išstudijavusi jų analus. Pa- 
vyzdžiui, vienoje mūsų kelionės vietoje princesė papasakojo: 

- Prieš du šimtus metų netoli į vakarus nuo čia Romos 
imperatorius Decijus kovėsi su gotais ir laimėjo mūšį. Ta- 
čiau jame Žuvo trisdešimt tūkstančių romėnų karių ir pats 
Decijus. Ir pergalės, ir pralaimėjimai romėnams visada kai- 
nuodavo labai brangiai, kai jie kaudavosi su gotais. Tad da- 
bar supranti, kodėl imperija seniai mūsų bijo ir neapkenčia, 
tačiau privalo su mumis taikstytis ir yra išbandžiusi visas 
įmanomas kitokias nei karas priemones siekdama mus su- 
skaldyti ir išnaikinti. 

- Tikiuosi įtikinti Rytų imperijos dvarą, kad ir tai gali 
būti rizikinga. 

Tačiau tolima istorija mane domino mažiau nei Amala- 
menos artimesni šioms dienoms pasakojimai apie save ir 
Jos šeimą. Ji man papasakojo apie savo velionio tėvo dau- 
gybę karališkųjų dorybių ir kovinių žygdarbių ir dar entu- 
ziastingiau prisiminė jo gausius geraširdiškus poelgius, dėl 
kurių žmonės ėmė jį vadinti Mylinčiuoju Tiudameru. 

— Ir mano dėdė elgėsi labai panašiai, - pridūrė Amala- 
mena. - Todėl visi žmonės jį vadino Ištikimuoju Valameru. 

Ji prisiminė savo motiną, karalienę Hereleuvą, ir Amala- 
menos balsas užlūžo pasakojant, kaip būdama dar palygin- 
ti jauna karalienė mirė nuo ligos, vadinamos kreps. Maža 
to, aiškino Amalamena, motina labai nuliūdino šeimą, nes 
mirties patale išsižadėjo arijonizmo, kurį tikėjo visą gyve- 
nimą, ir atsivertė į katalikiškąją krikščionybę. 

- Žinoma, - aiškino princesė, - ji buvo siaubingoje ago- 
nijoje ir griebėsi už menkiausio vilties šiaudo, tačiau ir ši 
(lesperatiška priemonė nepadėjo. Tad mes, vaikai, jai atlei- 
dome ir tikimės, kad Dievas jai taip pat atleis. Ar visi dievai. 

Tada, kaip buvo įpratusi, Amalamena vėl pralinksmėjo. 
Ji pirštu pajudino tris talismanus, kabančius ant jos ploną 
kaklą juosiančios grandinėlės, ir linksmai tarė: 

- Net neabejoju, kad kaip tik dėl mano motinos nepasto- 
vumo aš dabar negaliu priimti vienos religijos. Esu pasiren- 
gusi priimti visa naudinga, ką kiekviena jų teikia. Ar dėl to 
manęs reikėtų nekęsti, Tornai? 

— Manau, ne, - atsakiau. - Tikriausiai taip elgtis būtų la- 
bai išmintinga. Aš taip pat nesu jokios religijos vergas. Dar 
neradau tokios, kuri man atrodytų teisinga ir tikra. 

Princesė taip pat papasakojo apie seserį Amalafridą, vy- 
resnę ir už ją, ir už Teodoriką, kuri jau yra ištekėjusi „už her- 
cogo Vulteriko - Garbingojo - kur kas vyresnio net už ją. 

— Ojūs, Amalamena? - paklausiau. - Kada ir už ko keti- 
nate ištekėti? 

Princesė taip liūdnai pažvelgė į mane, kad susigėdau pa- 
klausęs. Tačiau netrukus ir ji ėmė juokauti. Ranka mostelė- 
jusi į mus supantį kraštą, Amalamena atsakė: 

— Kad ištekėčiau, man reikėjo gimti kažkur čia ir labai 
seniai. 

— Kaip laikas ir vietovė gali būti susiję su vedybomis? 

- Skaičiau, jog kadaise kažkur šiuose kraštuose gyveno 
karalius, išleidęs įsakymą, kad tam tikrą metų dieną visos 
merginos, našlės ir kitos bet kurio amžiaus moterys, ga- 
linčios tekėti, privalo būti suvarytos į tamsią salę be langų. 
Tada taip pat turi būti suvaryti visi karalystės vyrai, galintys 
vesti. Kiekvienas vyras privalo išsirinkti moterį - tamsoje, 
tik liesdamas - ir ją vesti. Toks buvo įstatymas. 

- Liufs Guth! Nejau norite pasakyti, kad esate bjauri? 
Arba sena ar negeidžiama?.. 

— Kokia vyriška logika! - pertraukė mane Amalamena 
nusijuokdama. - Kodėl iškart pagalvojai, kad tamsioje salė- 
je tik moterys buvo bjaurios? 

— Na... jūs taip pateikėte... - išlemenau ir, manau, parau- 
dau - ne todėl, kad princesė mane netiktai užklupo, o dėl 
to, kad apie mane pasakė: „vyriška logika“. Galbūt paraudau 
taip pat ir dėl to, kad priverčiau ją nusijuokti, o tai mane 

nudžiugino, nes labai norėjau, jog princesė būtų patenkinta 
Tornu: kaip vyru, linksmu draugu, maloniu kvailiu ar dar 
kuo nors. 

— Kad ir kaip ten būtų, - tęsė Amalamena, - esu tikra, 
kad mano sesuo Amalafrida ištekėjo už Vulteriko tik dėl to, 
jog manė, kad jis labai panašus į mūsų tėvą. O aš neradau 
vyro, kuris būtų panašus į mūsų brolį. 

— Hmė 

— Buvau dar visai vaikas, taip pat ir Teodorikas, kai jis 
išvyko gyventi į Konstantinopolį. Tik miglotai prisimenu 
jį kaip berniuką. Ir tada, vos prieš kelis mėnesius, jis grį- 
žo, suaugęs vyras, jaunas karalius - vyras, patraukiantis bet 
kurios moters žvilgsnį, uždegantis geismu ir skatinantis 
liaupsinti. Net ir jo sesers. - Ji ir vėl nusijuokė, tačiau šįkart 
nelabai linksmai. - Ak, Tornai, man nereikia tau pasakoti. 
Tu pats jį pažįsti. Nors, žinoma, negalėtum jo įvertinti taip, 
kaip padarytų moteris. 

Oh vdi, liūdnai pagalvojau, negi iš tiesų negalėčiau? Ar 
jau nesu jo taip vertinęs? Princesė tik ką mane pavadino 
vyru, o dabar, nors ir netyčia, priminė, kas esu iš tiesų. 
Todėl susimąsčiau: ar Amalamena man yra patraukli, net 
nuostabi tiesiog todėl, kad ji - tikra Teodoriko sesuo? Kad 
ir kaip ten būtų, ji aiškiai leido suprasti, kad, jos nuomone, 
Tornas nė iš tolo neprilygsta Teodorikui. 

Ji ir toliau, nors pati to nesuvokdama, peiliu badė mano 
širdį aiškindama: 

— Net jei kaip senųjų laikų karalienė Artemisija galėčiau 
ištekėti už savo brolio, jis manęs nevestų. Per tą trumpą 
laiką Novoje, kai Teodorikas pavergė visų merginų širdis, 
supratau, kad jam patinka... stipresnės nei aš moterys. — 
Prisiminiau tvirtą kaimietę merginą Aurorą ir tylomis suti- 
kau su princese. Amalamena atsiduso ir pridūrė: - Kadangi 
nelabai tikėtina, kad sutiksiu kitą tokį kaip Teodorikas, gal- 
būt... noriu pasakyti, kad pavargau, Tornai. Gal padėtum 

man nulipti ir pašauktum Svanildą, kad ji manimi pasirū- 
pintų? Kurį laiką važiuosiu karietoje. 

Princesė vis rečiau jodavo ant savo mulo greta manęs ir 
kasdien vis daugiau laiko praleisdavo pusiausėda gulėdama 
carrucoje, tarsi būtų atgulusi į ligos patalą. Būdama greta 
manęs ji vis rečiau garsiai juokdavosi iš mano šmaikščių 
replikų ir narsių pastangų vaidinti juokdarį. Pavyzdžiui, 
Amalamena tik atlaidžiai šypsojosi, kai jai papasakojau 
Vindobonoje girdėtą istoriją apie vyrą, turėjusį dvi meilu- 
žes, kurios palengva jį nupešiojo visai plikai. Tačiau prince- 
sė vis dar nesiskundė, kad kenčia. Ji neatrodė išsekusi, ir nė 
karto nemačiau, kad susirauktų iš skausmo. Nežinojau, ar 
jai kelionėje pavykdavo ir toliau gerti asilės pieną bei mau- 
dytis sėlenų vandenyje. Tačiau kai kartą užuodžiau silpną 
mėnesinių kvapą, nors veide nepastebėjau jokių ženklų, 
pasikviečiau Svanildą į šalį ir diskretiškai pasiteiravau apie 
Amalamenos būklę. Cosmeta patvirtino, kad „princesė tru- 
putį kraujavo“, ir tik prispausta į kampą santūriai pridūrė, 
jog „tai nėra tas sekinantis kraujavimas, kuris trukdytų ke- 
liauti 

Ar dėl kraujavimo, ar dėl progresuojančios ligos, Ama- 
lamena tapo dar blyškesnė ir trapesnė nei tada, kai ją išvy- 
dau pirmą kartą, ir sunku buvo patikėti, kad tai įmanoma. 
Dabar aiškiai mačiau pulsuojančias kraujagysles jos smilki- 
niuose, kaklo šone ir ties plonais riešais. Tiesą sakant, man 
beveik atrodė, kad matau ją kiaurai, tokia ji tapo perma- 
toma. Tačiau, bent jau mano nuomone, princesė neatrodė 
ligota ar išsekusi, tik vis gražesnė. 

Iš dalies dėl to, jog princesė pasakė, kad nesu jos skonio 
vyras, ir iš dalies todėl, jog, manau, visada slapta žinojau, kad 
toks nesu, išryškėjo mano moteriški jausmai. Amalamenos 
jau negeidžiau, o labiau laikiau brangia seserimi, kurią reikia 
lepinti ir rūpintis. Kai tik būdavo įmanoma, stengiausi būti 
šalia jos, dažnai išklysdavau tolokai nuo kelio priskinti jai 

gėlių. Tiesą sakant, perėmiau tokią daugybę nelabai intymių 
Svanildos pareigų, kad freilinai retai pavykdavo nuslėpti savo 
juoką. O Daila net nemėgino slėpti savo rūsčių žvilgsnių, tad 
supratau, kad elgiuosi kaip nedera maršalui, ir truputį suma- 
žinau dėmesį princesei. Kad ir kaip ten būtų, artėjome prie 
mūsų kelionės tikslo, o ten aš ketinau geriausiam Konstanti- 
nopolio gydytojui patikėti rūpintis Amalamena. 


Netoli pietinės Europos provincijos pakrantės pasiekėme 
Via Egnata - platų, gerai grįstą ir gana judrų romėnų ke- 
lią, kuriuo prekės ir keleiviai iš vakarų vyksta į rytus nuo 
Dirakiumo uosto prie Adrijos jūros iki Tesalonikų Egėjo 
pakrantėje ir Perinto prie Propončio* jūros bei įvairių pa- 
keliui įsikūrusių mažesnių uostų, ko! galiausiai pasiekia di- 
džiulį Konstantinopolio uostą prie Bosforo sąsiaurio. Mūsų 
kolona įsiliejo į keliaujančiųjų šia magistrale srautą ir kelia- 
vo kartu iki Perinto, kur mes vėl sustojome visai parai, kad 
Amalamena pailsėtų ir atsigaivintų gerai įrengtuose svečių 
namuose, kurie graikiškai vadinami pandokheionu. 

Princesė papasakojo, kad senų senovėje Perinto uostas 
laivų gausa, turtais ir didingumu konkuravo su Bizantija 
(taip tada buvo vadinamas Konstantinopolis). Paskutiniai- 
siais šimtmečiais Perinto svarba gerokai sumenko, tačiau aš 
vis tiek buvau sužavėtas čia apsilankęs, nes uostas atsiveria 
į beribes melsvai žalias Propončio jūros platybes. Tai buvo 
pirmoji mano gyvenime pamatyta jūra. Miestas įsikūręs ne- 
dideliame pusiasalyje, tad iš trijų pusių jį supo molai ir laivų 
švartavimosi vietos, kuriose buvo pakraunami iš iškraunami 
laivai, o toliau uoste daugybė laivų laukė savo eilės. 

Nors Perinte buvome apsistoję trumpai, spėjau pirmą 
kartą paragauti puikių jūros gėrybių: langustų, austrių, vė- 
žių, šukučių, sepijų, paruoštų savo sultyse. Godžiai valgiau 


“Marmuro jūros. - Vert. past. 

Amalamenos pandokheione, nes ten buvo terasa, iš kurios 
atsiveria vaizdas į uostą. Valgydamas stebėjau, kaip iš lėto, 
tačiau gracingai plaukia irkliniai laivai, vadinami liburni- 
jomis, su dviem ar trimis irklininkų eilėmis. Kai kurių jų 
priekyje ir gale buvo aukšti bokšteliai. Taip pat grožėjausi 
žemais, grakščiais ir greitais patruliniais laivais, vadinamais 
„varnais“ ir „delfinais“. 

Išvydau ir prekybinius laivus, kurie buvo kur kas didesni 
nei matyti upėje: dvistiebius laivus su kvadratinėmis burė- 
mis, kuriuos dėl buko priekio vadino „laivais su obuoliniu 
pirmagaliu“; mažesnius ir greitesnius pakrančių prekybos 
laivus, varomus tik irklais. Šie prekybiniai laivai nuolat at- 
plaukdavo ir išplaukdavo, nes šeimininkai skubėjo baigti 
visas metų keliones iki žiemos, kai visa laivyba sustos ir bus 
plaukiojama tik palei pakrantę. 

Man taip patiko mūsų trumpa viešnagė Perinte, kad ne- 
noriai būčiau iš jo išvykęs, jei nebūčiau žinojęs, jog už trijų 
ar keturių dienų kelio pasieksime kur kas turtingesnį ir gy- 
vesnį jūrų uostą ir, kaip man buvo pasakyta, didingiausią 
visoje Romos imperijoje miestą, kuris senų senovėje buvo 
pavadintas Bizantija, vėliau kurį laiką vadinosi Augusta 
Antonina, o dabar ir visiems laikams - didžiuoju didžiojo 
Konstantino miestu. 

Tam tikra prasme Konstantinopolį mes išvydome gerokai 
anksčiau nei pamatėme. Mūsų kolona vis dar buvo už dviejų 
dienų kelio nuo miesto ir mes ruošėme stovyklą nakčiai ožkų 
ganykloje šalia kelio, kai keli žygio dalyviai garsiai sušuko iš- 
vydę naktiniame danguje rytuose švytinčią geltoną šviesą. 

— Didžiulės ožių bandos šiose pakrantėse nepaliko tiek 
medžių ar krūmų, kad galėtų kilti miško gaisras, - pasa- 
kiau. - Kas galėtų sukelti šį švytėjimą? Audros Dvynių 
liepsnos? Pelkių dvasios? 

— Ne, saio Tornai, - paaiškino vienas kareivis. - Tai Kons- 
tantinopolio phūros*. Aš jau čia buvau ir mačiau jį. Phūros - 
tai laužas, sukurtas ant labai aukšto bokšto, ir jo svarbiausia 
paskirtis - nukreipti laivus į ten esantį saugų uostą. Naktį 
į jį nukreipia šviesa, o dieną - dūmai. Pats tai rytoj pama- 
tysite. 

— Esame ne mažiau kaip už trisdešimties romėnų mylių 
nuo miesto, - paprieštaravo Amalamena. - Ja, galėtume iš- 
vysti dūmų stulpą. Tačiau kaip iš tokio atstumo pastebėti 
paprastą laužą? 

- Jis yra sūstiprintas, princese, - paaiškino kareivis. - Tai 
atlieka geniali išmonė, panaši į išlenktą veidrodį. Laužas 
sukuriamas didžiuliame metaliniame dubenyje, išklotame 
gipsu. Į įgaubtą gipso paviršių prismaigstoma daugybė stik- 
lo šukių, padengtų sidabro plėvele, panašiai kaip papuoša- 
luose aptaisomi brangakmeniai, kad ryškiau spindėtų. Dėl 
to phūros liepsna ryškiai švyti. 

— Tikrai genialu, - sumurmėjo Amalamena. 


*Švyturys. - Vert. past. 

— Kilus karui ar kitai nelaimei, - toliau aiškino kareivis, — 
ugnies prižiūrėtojai odine gūnia uždengdami ir atidengdami 
metalinį dubenį mirkčiojančia šviesa gali siųsti koduotus 
pranešimus. Juos gali perskaityti tolimose kalvose išsidėstę 
sargybiniai. Jie taip pat uždega savo švyturius ir kartoja pra- 
nešimą perduodami jį vis toliau, šitaip sutelkdami karines 
pajėgas ar nukreipdami jas kitur. Sargybiniai taip pat gali 
perspėti miestą apie besiartinantį priešą ar perduoti kokią 
nors kitą skubią žinią. 

Kita naujovė, su kuria susidūrėme, buvo visai nematoma, 
nes tai buvo kvapas - bjaurus, beveik svaiginantis dvokas, 
nuo kurio aš susvyravau savo balne. Kosėjau, žiaukčiojau ir 
apsiašarojau, tačiau ir per ašaras pastebėjau, kad kitiems 
keliautojams šis dvokas neatrodė labai siaubingas. Visi, 
kurių abi rankos nebuvo užimtos, pirštais užspausdavo 
arba abi šnerves vienu metu, arba pakaitomis ir žegno- 
josi. | 

— Gudisks Himins, - aiktelėjau atsigręžęs į Dailą. - Nuo 
šio bjauraus dvoko net normalus žmogus gali tapti toks pat 
paniuręs kaip slovėnas. Pašauk tą kareivį, kuris čia yra bu- 
vęs anksčiau. Paklauskime jo, ar Konstantinopolis visą laiką 
taip aitriai dvokia. 

- Ja, saio Tornai, - gana linksmai patvirtino kareivis, nors 
taip pat buvo užsispaudęs nosį. - Tai, ką jūs užuodžiate, yra 
šventumo kvapas, ir Konstantinopolis didžiuojasi, kad jis 
pasitinka visus atvykstančius. Tiesą sakant, šis kvapas čia 
sutraukia daugybę piligrimų. 

— Vardan dievo, kad ir kokį jį garbintų, kodėl? 

- Jie čia atvyksta garbinti Raštininko Danieliaus. Pažvel- 
kite ana ten. 

Kareivis per laukus parodė į kairę kelio pusę. Tolumo- 
Je pajėgiau įžiūrėti aukštą stulpą su labai netvarkingu lizdu 
viršuje. Stulpą buvo apsupusi grupė žmonių, kai kurie jų 
vaikštinėjo, tačiau dauguma klupėjo. 

— Danielius mėgdžioja garsųjį Simeoną iš Sirijos, - aiški- 
no kareivis, - kuris tapo šventuoju trisdešimt metų išgyve- 
nęs ant aukštos kolonos. Danielius tik penkiolika metų yra 
atsiskyrėlis, gyvenantis ant stulpo, tačiau man sakė, kad jo 
pavyzdys, kai pačiam sau sukeliamos kančios, atvertė daug 
pagonių. 

— Į ką atvertė? - suurzgė Daila. - Net Kirkės* kiaulėmis pa- 
versti žmonės nenorėtų būti tokioje pykinančioje aplinkoje. 

— Į pamaldžius krikščionis, - atsakė kareivis gūžtelėda- 
mas pečiais. - Manau, į tuos, kuriems pažeminimas ir kūno 
marinimas teikia malonumą. Per penkiolika metų susikau- 
pusios Danieliaus išmatos jiems teikia palaimą. 

- Tada palikime jį jiems, - tariau, - o juos jam. Regis, jie 
verti vieni kitų. 

Galiausiai dvokas liko už mūsų, ir po kelių valandų tolu- 
moje išvydome stūksančias Konstantinopolio sienas. Atsi- 
gręžęs kreipiausi į vieną savo lankininkų: 

— Princesė labai nekantravo išvysti miestą. Jok prie jos 
karietos ir pasakyk, kad netrukus jį pamatysime. Paklausk, 
ar princesė pageidauja jai pakinkyti mulą. 

Lankininkas grįžo ir truputį šypsodamasis pranešė: 

— Princesė dėkoja maršalui už rūpestingumą, bet nuspren- 
dė gėrėtis miestu iš savo karietos ir atitraukė jos užuolaidėles. 
Ji mano, kad karaliaus seseriai nedera įžengti į Konstantino- 
polį raitai tarsi barbarų moteriai. 

Tai nebuvo panašu į laisvamanę Amalameną, kuri iki 
šiol šaipydavosi iš „moterims skirtų“ draudimų ir „pado- 
raus“ elgesio. Princesė, matyt, sugalvojo pasiteisinimą, kad 
nereikėtų prisipažinti, jog jaučiasi nelabai gerai ir nepajėgs 
sėdėti balne. Dar kartą sau priminiau, kad, pirmai progai 
pasitaikius, privalau rasti gydytoją. 


“Sen. graikų mitologijoje burtininkė, Odisėjo palydovus, atvykusius į 
Ajajos salą, pavertusi kiaulėmis. - Vert. past. 


GARY JENNINGS 


Sieną, prie kurios artinomės, žinoma, buvo pastatęs 
imperatorius Teodosijus II. Ankstesnioji siena, pastatyta 
miesto įkūrėjo, juosė tik penkias Bizantijos kyšulio kalvas. 
Net ir tada buvo manoma, kad Konstantinas persistengė 
įkurdamas tokį didelį miestą. Tačiau paaiškėjo, kad impera- 
torius buvo teisus, nes dar jam gyvam esant Naujoji Roma 
išsiplėtė už miesto sienų ir dabar, kaip ir Senoji Roma, buvo 
išsidėsčiusi ant septynių kalvų. 

Teodosijaus vėliau pastatyta siena, atskirianti Konstan- 
tinopolį nuo viso Europos žemyno, buvo sunkiausiai įvei- 
kiama iš visų kada nors pastatytų miesto gynybinių sienų. 
Ji driekiasi beveik tris romėnų mylias nuo vienos kyšulio 
pakrantės iki kitos. Iš tiesų tai dvi sienos, stūksančios dvi- 
dešimties žingsniu atstumu viena nuo kitos, su plačiu grio- 
viu priešais jas, o prieš griovį sumūrytas plytinis pylimas. 
Dvigubos sienos yra penkiskart aukštesnės už žmogų, jose 
įstatyti dar aukštesni devyniasdešimt šeši bokštai, kurie pa- 
kaitomis yra apvalūs ir kvadratiniai, o juos jungiančios sie- 
nos vingiuoja zigzagais, kad ginantys tvirtovę kariai galėtų 
veikti sutartinai. 

Pastebėjau, kad visi prieš mus keliaujantys Via Egnatia 
žmonės - pėstieji, raiteliai, gyvulių varovai, ratuotieji, net 
svarbūs asmenys, sėdintys nešamose kėdėse ir karietose, - 
traukiasi į šalis duodami kelią kažkokiai iš miesto atvyks- 
tančiai procesijai. Daila klausiamai pažvelgė.į mane, tačiau 
aš papurčiau galvą. 

— Ne, opcijau. Esame ostrogotai, karaliaus pasiuntiniai, o 
ne vietiniai graikai ar negrynakraujai. Taip žygiuosime ir 
toliau, kol pamatysime, kas prie mūsų artinasi. 

Teisingai pasielgiau nenusileisdamas, tačiau šis mano poel- 
gis nekėlė jokios grėsmės, nes, kaip vėliau paaiškėjo, tai buvo 
atvykstanti mūsų pasitikti imperatoriškoji delegacija - praš- 
matniai pasipuošusių vyrų ant puikių arklių būrys. Jų vy- 
resnysis, apsirengęs prabangiausiai iš visų, pasisveikinda- 

mas iškėlė ranką, ir jo pirmieji žodžiai, nors ir nuoširdūs, 
mane nustebino. 

— Khaire, presbeutės Akantha! - Graikiškai tai reiškė: 
„Sveikas, ambasadoriau Tornai!“, tad nustebau, kad jis žino 
mano vardą. Tada vyras pridūrė: Basileūs Zeno ėthe par 
dmni philėseai!, kas reiškė: „Tave sveikina imperatorius Ze- 
nonas!“ 

Man ir šįkart užteko proto kvailai neleptelėti: „Kas tas 
Zenonas? Aš atvykau susitikti su imperatoriumi Leonu“, ta- 
čiau, matyt, mano veidas ištįso. Kol sėdėjau netekęs žado, 
pagyvenęs vyras tęsė: 

— Imperatorius Zenonas draugystės ženklan siunčia šias 
dovanas, - ir mostelėjo ranka dviem iš paskos jojantiems 
tarnams su dideliais nešuliais. 

Pamojau savo dviem lankininkams, kad priimtų dova- 
nas, ir susitvardžiau tiek, kad pajėgčiau ištarti: 

— Ostrogotų karalius Teodorikas sveikina savo pusbrolį 
Zenoną. Mes taip pat draugystės ženklan norime įteikti do- 
vanų. 

— Kaip suprantu, su jumis keliauja karaliaus sesuo, - tarė 
vyras linktelėdamas galvą į carrucos pusę. - Aš esu Mirosas, 
imperatoriaus oikonėmos, jo rūmų valdytojas. Ar galiu jus 
palydėti? Jums, princesei Amalamenai bei jūsų svitai pa- 
ruošti rūmai, o kariams - deramos patalpos. 

Ranka mostelėjau rūmų valdytojui, kad jotų greta, kiti jo 
delegacijos nariai įsiterpė tarp mano karių, ir mes nukelia- 
vome miesto link. 

Jodamas tariau savo bendrakeleiviui apsimesdamas, kad 
tai nereikšmingas pokalbis, tačiau iš tiesų norėdamas išpeš- 
ti informacijos: 

— Oikonėmos Mirosai, aš dar neilgai gyvenau, tačiau jei 
panorėčiau suskaičiuoti visus rytų ir vakarų imperatorius, 
man gyvam esant atėjusius į sostą ir iš jo pasitraukusius, 
tektų skaičiuoti ant pirštų. 

— Nai, - sutiko jis, tada ir vėl mane nustebino. - O dabar 
vos per kelis mėnesius du buvo pakeisti. 

— Du? - nejučia leptelėjau. 

— Nai. Leonas Jaunesnysis mirė čia, o Julijus Neposas 
buvo nuverstas nuo sosto Romoje. Nejau negirdėjote? 

Susimąsčiau: nei aš, nei saio Soasas nepasimatysime su 
imperatoriais, su kuriais susitikti buvome pasiųsti. 

— Buvau išvykęs, - sumurmėjau. - Į karą. Negaudavau 
žinių apie naujausius įvykius. 

Mirosas pažvelgė į mane taip, kaip, spėju, romėnų kultū- 
rą perėmę graikai žiūri į barbarus. 

— Maršale, ar pakeliui pas mus neskaitėte phdūros siunčia- 
mų liepsnos ir dūmų pranešimų? Paskutiniaisiais mėnesiais 
juose beveik tik apie tai ir buvo skelbiama. Žinoma, ir apie 
tai, kad netrukus atvyksite jūs. 

Susierzinęs prisipažinau, kad nemoku skaityti dangaus 
ženklų ir pridūriau: 

— Galėjau bent jau tikėtis, kad atpažinsiu danguje parašy- 
tą savo vardą. Kaip jums apie tai buvo pranešta? 

Jis gudriai nusišypsojo tarsi norėdamas pasakyti: „Mes, 
graikai, esame visažiniai , bet atvirai paaiškino: 

— Mes visur turime savo katūskopoi - karius, kurie pa- 
truliuodami ir vykdydami žvalgybą nedėvi uniformos. Be 
jokios abejonės, kuris nors jų išgirdo, kaip jūs prisistatėte 
esąs saio Tornas, kai su princese sustojote Beroėjoje ar ku- 
rioje kitoje vietoje. 

— Nejaugi! - šaltai atsakiau nepatenkintas, kad mus slap- 
ta sekė. 

Mes su oikonėmos kolonos priekyje įžengėme per di- 
dingiausius iš dešimties Konstantinopolio vartų - trigubos 
arkos Auksinius vartus. Masyvios bronzinės durys, įtaisy- 
tos dailiame baltame marmure su juodais dryžiais, buvo 
svetingai atvertos ir nupoliruotos, tad išties atrodė kaip 
auksinės. Per dvi viena paskui kitą išdėstytas arkas, kurios 

sudaro vartus, patenkama į miestą. Tačiau trečioji, esanti 
giliausiai, kitokia; ji atvykstantį keliautoją veda per šventojo 
Diomedo bažnyčios, kuri pastatyta tarp sienų ir virš kelio, 
pamatus. Po bažnyčia Via Egnatia baigiasi - arba, kitaip sa- 
kant, keičia pavadinimą - ir tampa Mese, tokia pat plačia ir 
gerai grįsta centrine Konstantinopolio gatve. 

Kai išnirome iš po bažnyčios pamatų, tyčia neatsigręžiau 
balne ja pasigrožėti. Norėdamas parodyti oikonėmos, kad 
imperijos miesto didybė manęs visai nepribloškė, atsainiai 
tariau: 

— Valdytojau, papasakokite man apie pasikeitusius im- 
peratorius, kuriuos minėjote. Mačiau, kaip vaikai žaidžia 
žaidimą „pargriauk visus“, ir galiu prisiekti, kad jie ne- 
pargriauna tokios gausybės žaidėjų, kiek jų paskutiniuoju 
metu žlugo imperijoje. 

- Dėpou, dėpou, papai, - graudulingai sutiko Mirosas. — 
Deja, tai tiesa. Ką galiu pasakyti apie velionį Leoną? Visus 
šešerius savo gyvenimo metus Leonas buvo ligotas ber- 
niukas. Jo bendravardžiui seneliui nereikėjo anūko paskir- 
ti sosto įpėdiniu. Vargšas mažasis Leonas net padedamas 
savo tėvo, kuris buvo jo regentas, tokioms pareigoms netu- 
rėjo nei jėgų, nei širdies, nei noro. Šiaip ar taip, dabar, kai 
abu Leonai yra mirę, tėvas regentas pats užsidėjo purpurinę 
skraistę. 

— Vadinasi, šis regentas ir tėvas - tai Zenonas? 

- Žinoma. Nejau nežinojote, kad jis - Leono Pirmojo sū- 
nus? Jis vedė imperatoriaus dukrą Ariadnę. Velionis Leonas 
Antrasis buvo Ariadnės ir jos vyro, dabar vadinamo Zeno- 
nu, sūnus. 

— Ką reiškia jūsų žodžiai „dabar vadinamo Zenonu'? 

— Jis šiuo vardu pasivadino atėjęs į sostą. Kaip ir garsus 
senovės stoikas filosofas. 

— Maniau, kad tik labiausiai pasipūtę ir pretenzingi vys- 
kupai pasivadina svetimais vardais. 

— Suprastumėte ir pritartumėte Zenonui, jei žinotumė- 
te, kad jis kilęs iš izaurų giminės, o izaurai kalba siaubin- 
gai įmantriu graikų dialektu. Gimęs jis buvo pavadintas 
Tarasikodissa Rusumbladečtes. 

— Papai! - pritariau. - Dabar suprantu. Ačiū, kad paaiš- 
kinote. 

Mes vis dar jojome Mese gatve, ir aš ten išvydau daugy- 
bę naujų bei nuostabių dalykų. Abiejose plačių alėjų pu- 
sėse augo medžiai, jas puošė nesuskaičiuojama daugybė 
bronzinių arba marmurinių dievų, didvyrių, išminčių ir 
poetų skulptūrų, o už jų stovėjo beveik tiek pat akmens 
ir mūro rūmų - nors siaurose gatvelėse pamačiau ir kur 
kas plebėjiškesnių statinių. Mesė gatvė kildama ir leisda- 
masi nuo kalvos galiausiai atvedė mus prie mažesniųjų 
Konstantino aukso vartų statytoje anksčiau ir ne tokioje 
įspūdingoje sienoje. Nuo tos vietos alėja kartkartėmis iš- 
platėdavo virsdama erdvia marmuru grįsta aikšte. Iš Boa 
Forumo aikštės, primenančios milžinišką marmurinę 
plokštę, kažkaip įtvirtintą tarp dviejų kalvų šlaitų, pažvel- 
gėme žemyn į Lukoso upelį, tekantį po aikšte ir nuplau- 
nantį visas miesto atmatas. Teodosijaus Forumo aikštėje 
pažvelgę aukštyn išvydome dirbtinę upę - vieną miesto 
akvedukų, kurį iškeltą tarp dviejų kalvų laikė grakščios 
akmeninės arkos. Konstantino Forumo aikštėje pamačiau 
didingiausią visame mieste miesto įkūrėjo statulą, užkeltą 
ant neišmatuojamai aukštos marmuro bei porfyro kolo- 
nos. Bronzinė statula vaizduoja Konstantiną su sklindan- 
čiu iš galvos spindulių vainiku, todėl jį galima tapatinti 
arba su Apolonu, kurio galvą gaubia saulės spindulių au- 
reolė, arba su Jėzumi Kristumi su erškėčių vainiku ant gal- 
vos; nė vienas miesto gyventojas negalėjo pasakyti, ką iš 
tiesų vaizduoja šis vainikas. 

Tačiau aš tyčia stengiausi nespoksoti ir tęsiau pokalbį su 
imperatoriaus rūmų valdytoju: 

— Puiku. Vadinasi, dabar šią Rytų imperiją valdo impe- 
ratorius Zenonas ir imperatorė Ariadnė. O kas vyksta va- 
karuose? 

— Sakiau, kad Julijus Neposas nuverstas nuo sosto. Jį nu- 
vertė Orestas, kurį imperatorius pats buvo pakėlęs į armi- 
jų generolo rangą. Tada Neposas pabėgo į Ilirikumo saloje 
esantį Salonos miestą. 

— Palauk. Ar ne Salonoje... 

— Nai, - pagiežingai šypsodamasis patvirtino Mirosas. — 
Kaip tik ten buvo ištremtas ankstesnis imperatorius Gli- 
cerijus, kai Neposas jį nuvertė nuo sosto. Neklausk, kodėl 
Neposas pasirinko prieglobstį Salonoje, nes niekingasis 
Glicerijus jį ten nužudė, ir dėl to nėra ko stebėtis. 

— Gudisks Himins. 

— Oud, toliau dar gražiau. - Tik dabar pastebėjęs mo- 
terišką imperatoriaus rūmų valdytojo mėgavimąsi skleisti 
gandus supratau, kad jis - eunuchas. Oikonėmos pasakojo 
toliau: - Matyt, už šį poelgį Glicerijus iš žemesnio rango 
Salonos vyskupo buvo paaukštintas į Milano arkivyskupus. 

— Liufs Guth! Bažnyčia paaukština vyskupą už karalžu- 
dystę? 

Mirosas pasibjaurėjęs susiraukė. 

- Štai jums korumpuota Romos Katalikų Bažnyčia. Gera- 
sis Konstantinopolio patriarchas Akakijus niekada neleistų, 
kad taip atsitiktų mūsų stačiatikiškoje Rytų Bažnyčioje. 

— Sutinku. Tad kas dabar yra Romos imperatorius? 

— To generolo Oresto sūnus. Romulas, niekinamai vadi- 
namas Augustulu. 

— Niekinamai? 

— Ne Augustu, o Augustulu: Mažuoju Augustu. Jis yra 
mažas ir ne itin impozantiškas. Jam tik keturiolika. Tad iš 
tiesų valdo jo tėvas, kaip ir tada, kai imperatoriumi buvo 
velionis jaunasis Leonas. Tačiau niekas nemano, kad Ores- 
tas ar Romulas Augustulas ilgai išsilaikys valdžioje. 

Atsidusęs paklausiau: 

— Įdomu, ar dar kas nors, be manęs, pagalvojo, kad Ro- 
mos imperijoje vyrauja didesnė apgailėtina sumaištis nei 
kada nors anksčiau? Imperatoriai šmėsčioja tarsi vienadie- 
nės peteliškės. Vyskupai tampa žmogžudžiais ir už tai pa- 
keliami į arkivyskupus. Šventieji tupi ant aukštų baslių ir 
dergia ant savo sekėjų... 

— Štai jūsų namai, presbeutės Akantha, - tarė imperato- 
riaus rūmų valdytojas. - Tai puikiausias xenodokhefonas* 
mieste. Tikiuosi, jums ir jūsų palydovams čia nieko netrūks 
ir bus labai patogu. Gal teiktumėtės nulipti nuo arklio ir 
įžengti į vidų? 

Marmurinis pastatas ir jį supanti teritorija išties atrodė 
prabangiai, bet aš neleidau Mirosui pamatyti, jog taip ma- 
nau. Atsilošiau balne ir atrėžiau: 

- Esu tik karaliaus maršalas ir atsakingas už jo karališko- 
sios sesers patogumus. - Atsisukęs į savo lankininkus įsa- 
kiau: - Palydėkite princesę, kad ji nuspręstų, ar jai tiks šis 
kuklus būstas. 

Oikonėomos susierzino, bet nulipo nuo savo arklio, kad 
atiduotų pagarbą Amalamenai. Kai princesė prisiartino 
prie mūsų, pamačiau, kad jai kažkokiu būdu pavyko judan- 
čioje karietoje pasipuošti puikiais drabužiais, papuošalais ir 
pasidažyti. Tarsi pagal mano nurodymą, princesė tik šaltai 
linktelėjo giliai nusilenkusiam Mirosui, karališkai išdidžiai 
praėjo pro jį su Svanilda ir mano lankininkais, įžengė į kie- 
mą, o tada į rūmus. 

Eunuchas, kuris atrodė įsižeidęs, vis dar gyrė man svečių 
namus: 

— Kairiajame rūmų sparne yra prabangi atskira terma 
moterims, o jums ir jūsų tarnams - dešinėje. Jums patar- 
naus daugybė tarnų... tarp jų ir chazarės vergės, kurios 


"Svečių namai. - Vert. past. 

buvo specialiai parinktos dėl ypatingo grožio. Jos stropiai 
patenkins jūsų ir jūsų princesės, hm, poreikius. 

Tyčia nekreipiau į jį dėmesio ir kariškai apsidairiau. Pas- 
tatą supo ne itin aukšta ir nesunkiai įveikiama siena, vartai 
buvo daugiau dekoratyvūs nei masyvūs. Todėl galima ma- 
nyti, kad mes nebūsime čia uždaryti nelaisvėje. Tačiau vis 
dėlto buvome gana giliai tarp miesto tvirtovės sienų. Tad 
kai Mirosas pradėjo aiškinti: „Patalpos kitiems jūsų vy- 
rams...“, ryžtingai papurčiau galvą. 

- Oukh, oukh. Mano vyrai - ostrogotai. Jiems nereikia 
nei stogo virš galvos, nei pagalvės po galva. Įkurdinsiu juos 
kieme. O kalbant apie tarnus, noriu, kad mus aptarnautų 
geriausias miesto gydytojas. Norėčiau, kad jis man patvir- 
tintų, jog ilga kelionė neišvargino princesės. 

— Ją tuojau pat apžiūrės imperatoriaus iatrės, garbingasis 
Alektoras. - Ir su eunuchišku pagiežingumu pridūrė: - Pa- 
stebėjau, kad princesė atrodo vyresnė ir labiau paliegusi nei 
turėtų būti pagal numanomą amžių. 

Į šiuos žodžius taip pat nekreipiau dėmesio. Kai prie mūsų 
prisijungė moterys ir jų ginkluota palyda, Amalamena šelmiš- 
kai tarsi sąmokslininkė pažvelgė į mane ir tik tada šaltai ne- 
žymiai linktelėjo parodydama, kad rūmai ją tenkina. Nulipau 
nuo Velokso ir įsakiau lankininkams iškrauti mūsų atgaben- 
tus gyvulius bei dovanas ir įteikti juos rūmų valdytojo padė- 
jėjams. Kol buvo dalijamos dovanos, Mirosas pasakojo toliau: 

— Kaip matote, princese ir maršale, jūsų būstas yra pato- 
gioje vietoje, netoli įvairiausių pramogų. Hipodromas yra 
ana ten, jame galėsite mėgautis lenktynėmis ir teatro vaidi- 
nimais. O štai ten yra Šventosios Sofijos bažnyčia, kur galė- 
site lankyti pamaldas. O štai ten, Purpuriniuose rūmuose, 
imperatorius suteiks jums audienciją... 

— Tikiuosi, - pertraukiau jį, - kad nebūsime čia tiek ilgai, 
jog prireiktų pramogų ar net pamaldų. Kada Zenonas manc 
priims? 

— Ou4... na... Jums, žinoma, praneš gerokai iš anksto, kad 
galėtumėte pasirengti susitikimui. 

— Pasirengti? Kam pasirengti? Aš ir dabar esu pasirengęs. 

— Oukh, ne visai. Ne visai. Reikia laikytis tam tikrų for- 
malumų. Ne vėliau kaip dieną prieš audienciją jums praneš, 
kad tą dieną galėtumėte pasninkauti. 

— Pasninkauti? Atvykau čia ne tam, kad priimčiau šven- 
tąją Komuniją. 

—- Hm. Tada, paskirtą dieną, jus nuves į purpurinę priė- 
mimo menę, kur bus išdėliotos jūsų dovanos imperatoriui. 
Eidami sosto link triskart sustokite ir pagarbiai luktelėkite. 
Atsidūrę priešais imperatorių, neprivalote pulti kniūbsti 
ant žemės, nes turite ambasadoriaus rangą. Pakaks prieš jį 
priklaupti ir... 

— Palauk, eunuche! - įsikarščiavęs nemandagiai pertrau- 
kiau jį. - Nesu nuolankus prašytojas, atvykęs verkšlenti ir 
meilikauti! 

— Tikrai? - nesutrikęs paklausė Mirosas. - Per ilgą savo 
rūmų valdytojo patirtį mačiau, kad visi užsienio emisarai 
atvykdavo arba pateikti deklaracijos apie karą, arba mal- 
dauti imperatorių, kad jis ką nors suteiktų. Vadinasi, atvy- 
kote paskelbti karą? 

Atsakiau ne iš karto, nes dusau iš pykčio ir pamačiau, kad 
Amalamena pralinksmėjo, šitaip primindama, jog atvykau 
paprašyti Zenono, kad jis kai ką suteiktų. Pasinaudojęs tyla, 
Mirosas dėstė toliau: 

— Imperatorius nevers ilgai klūpėti ir paprašys atsistoti. 
Tada perduosite jam savojo karaliaus Teodoriko sveikini- 
mus - ir pasistenkite šio karaliaus nevadinti imperatoriaus 
pusbroliu ar broliu. Visi žemesni valdovai yra sūnūs. Impe- 
ratorius padėkos jums ir Teodorikui už atgabentas dovanas. 
Tada jis paskelbs dieną, kada turite grįžti į Purpurinius rū- 
mus aptarti reikalą, dėl kurio čia atvykote. - Rūmų valdy- 
tojas nusižiovavo tiesiai man į veidą. - Dėl karo ar ko kito. 

Galiausiai pajėgiau grieždamas dantimis jam pareikšti: 

— Kadangi mus sekėte nuo pat kelionės pradžios, privalai 
žinoti, ko čia atvykau. 

— Aš nesekiau, todėl ir nežinau, - pabrėžtinai abejingai 
atsakė Mirosas. - Mūsų katūskopoi jūsų vilkstinę pirmąkart 
pamatė Rožių slėnyje. Net nežinau, iš kur jūs atvykstate. 

— Tada aš viską papasakosiu jūsų imperatoriui Zenonui, 
ir ne vėliau nei rytoj. Reikalas skubus. Jei tai tenkina impe- 
ratoriaus tuštybę, aš priklaupsiu, tačiau nelauksiu. Pasirū- 
pink, eunuche, kad nebūtų jokių formalumų ir vilkinimo. 

— Tai negirdėta! 

— Dabar tu tai girdi. Ir gali užsiminti Zenonui, kokią Ži- 
nią jam atnešu. Teodorikas iš sarmatų atkovojo Singidunu- 
mo miestą ir jame įsitvirtino. Karalius pajėgus jį išsaugoti. 
Jis gali paversti miestą savo tvirtove ir iš jo rengti žygius į 
Vakarų ar Rytų imperijas. 

— To negali būti! - aiktelėjo Mirosas. - Teodorikas užėmė 
Singidunumą? Mes tikrai būtume apie tai išgirdę! 

- Tada jūsų šnipai ir švyturių ugnys nėra visažinės. Šiaip ar 
taip, atvykau čia pranešti, kad Teodoriką galima prikalbinti 
grąžinti šį svarbų miestą imperijai. Didingajam Zenonui ar 
visiškai nedidingam Romului - tam imperatoriui, kuris už 
Singidunumą greičiau pasiūlys geresnę kainą. Dabar eik ir 
pranešk tai Zenonui. Taip pat jam pasakyk, kad tikiuosi jo 
audiencijos rytoj. Eik! - Vesdamas Veloksą prasibroviau pro 
eunuchą į kiemą taip, jog Mirosas turėjo saugotis, kad arklys 
nenumintų jam kojų. Atsigręžęs pridūriau: - Nepamiršk 
man atsiųsti iatrės Alektorą, apie kurį kalbėjai. 

Numečiau vadeles Dalai ir liepiau, kad pasirūpintų vyrų 
įkurdinimu kieme. Kai lydėjau Amalameną į rūmus, prin- 
cesė lyg ir žavėdamasi pažvelgė į mane ir tarė: 

— Perspėjau, kad čia galbūt tavęs šiltai nesutiks. Tačiau, re- 
gis, tave bent jau priims. Manau, puikiai elgeisi kapotai duo- 
damas įsakymus tam vyrui. Taip ir turi elgtis ostrogotas. 

— Thags izvis, - padėkojau, tačiau suniurnėjau: - Man 
nederėjo kelti reikalavimų. Tai, kad esu karaliaus maršalas, 
turėjo būti pakankamas mandatas. 

- Prisimink, ką rašė Aristotelis, - atšovė princesė. - As- 
meninis grožis yra svaresnė rekomendacija nei bet koks 
laiškas. Neprunkšk. Tikrai esi dailus vyras. - Princesė nusi- 
juokė nežiūrėdama į mane. - Taip pat prisimink, kuo garsė- 
ja šie graikai - jų vyrams labai patinka dailūs vyrai. 

Ne itin nudžiugau išgirdęs, kad princesė mane laiko tik- 
ru vyru, o paskui pasišaipo, jog esu tas, kuris traukia kitus 
vyrus. Tačiau jos pacituotas Aristotelio posakis privertė su- 


simąstyti. 


Oikonėmos neperdėjo girdamas svečių namų prabangą — 
beje, ir chazarių vergių grožį bei paslaugumą. Princesė, Sva- 
nilda, aš ir mano lankininkai kaipmat patraukėme į pirtis. 
Nežinau, kaip buvo aptarnautos moterys, tačiau mus, vy- 
rus, tarnaitės ne tik geismingai nurengė, ištrynė aliejais, nu- 
gramdė odą, išmaudė, nušluostė bei išpudravo, bet ir laidė 
tokius atodūsius, taip mirksėjo akimis ir net slapta kuteno, 
kad nekilo jokių abejonių, jog chazarės yra pasiryžusios ir 
kitaip mus aptarnauti. Be abejonės, mano lankininkai vė- 
liau pasinaudojo šiomis paslaugomis; aš ne. Matyt, per ilgai 
buvau šalia blyškiosios „Amalo mėnesienos“. Tamsiaplau- 
kės ir tamsiaodės chazarės manęs nesužavėjo. Be to, įtariau, 
kad jos - kataskopoi*, ir visai nenorėjau, jog Mirosui ar Ze- 
nonui būtų pranešta apie mano geidulingumą, kūniškumą, 
begėdiškumą ar dar ką nors. 

Kai susisupęs į rankšluosčius išėjau iš termos, radau ma- 
nęs laukiantį gydytoją Alektorą, vanago nosimi, pražilusia 
barzda vyrą, kuris nužvelgė mane taip, tarsi matytų kiaurai, 
ir privertė truputį nejaukiai pasijusti. Tačiau tai liudijo, kad 


*Šnipės. - Vert. past. 

Mirosas įvykdė bent jau vieną mano įsakymą. O tai, kad 
Alektorui buvo suteikta privilegija nešioti barzdą, bylojo 
apie jo išminčiaus statusą, todėl nusprendžiau, jog Alekto- 
ras iš tiesų yra garsus gydytojas. 

— Arjūs - presbeutės Akantha? - paklausė gydytojas. - Ar 
jūs esate pacientas? 

— Oukh, iatrės Alektorai, - atsakiau. - Pacientė - mano 
karališkoji bendrakeleivė, princesė Amalamena. Ar galiu 
pasikliauti, kad išsaugosite paslaptį? 

Jis prislinko arčiau ir piktai žaižaruodamas pažvelgė į 
mane. 

— Esu graikas, kilęs iš Koso salos. Hipokratas taip pat iš 
ten. 

- Atleiskite, - atsiprašiau. - Reikalas tas, kad ir aš pats 
neturėčiau žinoti to, ką ketinu jums pasakyti. 

Tad išklojau viską, ką /ekeis Frithila man papasakojo 
apie Amalamenos ligą, - klausydamas manęs iatrės pom- 
pastiškai linksėjo ir tampė barzdą - daviau jam tam tikrus 
nurodymus ir nusiunčiau į moterų apartamentus. Gydyto- 
jas nuėjo pas princesę, o aš grįžau į termos apoditeriumą 
apsirengti patogiais drabužiais. Tada tiesiog EE po 
rūmus žavėdamasis mūsų būstu. 

Grindis puošė smulkių akmenėlių mozaika, o kai kurias 
sienas — net rafinuotesnė stiklo mozaika. Likusias sienas 
dabino gobelenai, vaizduojantys įnirtingus jūrų mūšius, 
pavėsinėse flirtuojančius įsimylėjėlius, pagoniškų mitų ir 
krikščioniškos istorijos scenas. Visur taip pat buvo dau- 
gybė ir kitų meno kūrinių - didelių ir mažų statulų, dalis 
kurių vaizdavo istorines asmenybes, bet daugiausia dievus, 
didvyrius, satyrus, nimfas ir panašiai. 

Nors kaip tik Konstantinas krikščionybę paskelbė Ro- 
mos imperijos valstybine religija, imperatoriaus vardu pa- 
vadinta sostinė neturėjo šventojo globėjo, o tik globojančią 
dievybę, kuri buvo pagoniškoji deivė Tichė, kas graikiškai 


116 GARY JENNINGS 


reiškia sėkmę. Tad mieste visur matėsi jos statulų, kelios 
buvo ir mūsų xenodokheione. Šios statulos buvo „sukrikš- 
čionintos“ prie galvos pritvirtinant kryžių, bet jos mane ža- 
vėjo ne dėl to. Graikai Tichę vaizdavo kaip bjaurią, storą, 
susenusią moterį. Tačiau Konstantino įsakymu deivę imta 
vaizduoti kaip žavią žydinčią jauną merginą. 

Apžiūrinėjau Zenono atsiųstas Teodorikui dovanas - dau- 
giausia brangakmenius, plono šilko rietimus ir kitas gėrybes, 
kurias nesunku gabenti, - kai prie manęs priėjo neįprastai 
išraudusi Amalamena. Ji buvo truputį supykusi ir leido man 
tai suprasti. 

— Kodėl nusprendei atsiųsti man gydytoją? - paklausė 
princesė. - Aš to neprašiau. 

— Atsakau už jūsų saugumą, princese, vadinasi, ir už jūsų 
sveikatą. - Tada pridūriau: - Džiaugiuosi, kad, regis, šio 
dėmesio nereikėjo. Iatrės tik ką išvyko man netaręs nė žo- 
džio. - Nemelavau tai sakydamas, nes kaip tik tokius nuro- 
dymus buvau davęs gydytojui. 

— Aš ir pati galėjau pasakyti, kad jaučiuosi gerai. - Prin- 
cesė, regis, pajuto palengvėjimą, o aš buvau įsitikinęs, kad 
ir ji liepė iatrės nieko nesakyti. Tada Amalamena linksmai 
pareiškė: - O dabar esu sveikai alkana. 

— Gerai. Netrukus jus pamaitins, - taip pat nerūpes- 
tingai atsakiau. - Buvau nuėjęs pasakyti virėjams, kad 
pamaitintų kieme įsikūrusius mūsų vyrus. Su džiaugsmu 
jums pranešu, kad visi virėjai yra nepaprastai nutukę, o 
tai visada byloja apie skanų ir gausų maistą. Valgomoji 
menė yra ana ten, princese. Leiskite man patikrinti, ar 
mūsų vyrai įsikūrė, ir tada aš prisijungsiu prie jūsų per 
nahtamats. 

Kaip ir buvau paliepęs, iatrės laukė manęs pasislėpęs 
kieme, tad iškart, tačiau ne itin džiaugsmingai pareiškė: 

— Jei princesė pageidauja mirti namie, kad ir kur jie 
būtų, negaišdami gabenkite ją tenai. 

Krūptelėjau. 

— Nejau ji taip greitai mirs“ 

— Auglys jau prasigraužė pro pilvaplėvę, audinius ir odą. 
Dabar ten atsivėrė bjauri apostema* , ir neliko jokių abejo- 
nių, kad tai mirtinas vėžys. 

— Arją kamuoja skausmai? 

— Princesė sako, ne. Ji meluoja. Jei skausmas dar netapo 
nepakeliamas, netrukus toks taps. Sakei, kad atsivežei žole- 
lių. Jei nori, galiu virėjams paaiškinti, kaip įdėti jų į maistą, 
kad princesė nesuprastų. 

Niūriai linktelėjau ir įsakiau greta stovėjusiam kariui at- 
nešti mano vaistažolių kapšelį. 

— Ar dar ką nors galime padaryti? 

Prieš atsakydamas senasis Alektoras pažvelgė į tolį ir pa- 
sikasė barzdą. 

— Kadaise, - susimąstęs pradėjo pasakoti jis, - mes pri- 
pažinome, kad yra deivių, prilygstančių dievams. Tada net 
ir mirtingosios moterys buvo laikomos lygiomis su mirtin- 
gaisiais vyrais. Vėliau atsirado krikščionybė, kuri aiškina, 
jog moterys yra menkesnės už vyrus, liepia moterims patai- 
kauti vyrams ir taip paverčia jas galvijais, tokiais menkais, 
kaip vergams priklausantys vergai. 

— Teisybė, - sutikau nustebęs, kad pokalbis netikėtai pa- 
suko tokia linkme. - Ir kas iš to? 

— Dabar net graži ir inteligentiška princesė yra tik pa- 
puošalas, žaisliukas, kurios lemtis geriausiu atveju yra tapti 
nuolankia, nuo visų nusišalinusia kokio nors princo žmo- 
na. Ji niekada nieko neveiks. Jei tavo princesė Amalamena 
gyventų ilgai, ką ji veiktų? 

Vis dar nesupratau, kodėl mes aptarinėjame abstrakcijas, 
tačiau nusprendžiau, jog galiu filosofuoti taip pat sėkmin- 
gai kaip ir gydytojas. 


*Pūlinys. - Vert. past. 

— Liepsna taip pat nieko neveikia, - atšoviau, - tik dega 
tol, kol išnyksta, ir galbūt ją visą laiką kamuoja kančios. Ta- 
čiau degdama ji suteikia palaimingą šviesą ir šilumą. 

Gydytojas pagiežingai suniurnėjo: 

— Ne kažin ką apie tą liepsną prisimename, kai ji užgęsta. 

— Atleiskite, garbingasis Alektorai, - galiausiai išdrįsau 
paklausti, - kodėl mes šnekamės mįslėmis? 

— Nežinau, su kokia misija čia atvykai, jaunasis Akantha, 
tačiau, regis, princesė labai nori, kad tau pavyktų. Siūlau - ir 
tai vienintelis vaistas, kurį galiu pasiūlyti, - kad paprašytum 
princesės padėti įgyvendinti šią misiją. Kitaip nei dauguma 
moterų, ji šiame pasaulyje bus kažką padariusi - vienintelį 
dalyką per savo labai trumpą gyvenimą - kurį galės prisi- 
minti ir branginti visą amžinąjį pomirtinį gyvenimą. Dau- 
giau neturiu ko pasakyti. Nunešiu žoleles į virtuvę ir duo- 
siu atitinkamus nurodymus. Tegul Tichė šypsosi tau ir tavo 
princesei. 

Pasistengiau nutaisyti linksmą veidą ir nuėjau į trikliniu- 
mą pas Amalameną. Ji jau buvo grakščiai išsidriekusi ant 
sofos ir godžiai valgė - sunku pasakyti, ar tai darė nuošir- 
džiai, ar tik apsimesdama - už jos stovėjo gražiai apsiren- 
gęs jaunas tarnas, kuris, matyt, aiškino įvairius princesei 
nežinomus patiekalus. Kai išsidriekiau ant stačiu kampu 
prie princesės pastatytos sofos, Amalamena džiugiai, tarsi 
mergaitė, pirmą kartą vakarieniaujanti ne namie, pareiškė: 

- Štai, Tornai. Paragauk. Tai vadinamoji pelkių avie- 
na — avių, kurios visą gyvenimą mito tik jūrų dumbliais, 
mėsa. Nepaprastai skani. O padažas pagamintas iš virtų 
jūros dumblių. Ak, pažvelk štai čia. Kiekvienoje bandelėje 
įspausta pirmoji imperatoriaus Zenono vardo raidė. 

— Kad nepamirštume, kam turime būti dėkingi už maistą? 

— Turint omenyje, kad duona dažniausiai yra paprasčiau- 
sias maistas ant stalo, manyčiau, jog tai labai elegantiškas 
papuošimas. Paklausiau Sjuto, kaip tai daroma. - Prince- 

sė parodė į už sofos stovintį jaunuolį. - Jis paaiškino, kad 
kepėjas virtuvėje prieš pašaudamas duoną į krosnį tiesiog 
įspaudžia šį ženklą į tešlą išgraviruota medine trinkele. Ar 
pastebėjai nuostabius užuolaidų piešinius? Sjutas sako, kad 
jie atliekami tokiu pat būdu - įspaudžiami medinėmis trin- 
kelėmis, kurios labai įmantriai išpjaustomos, pamirkomos 
į įvairių spalvų dažus ir tada viena po kitos kruopščiai pri- 
spaudžiamos prie audinio... 

Atlaidžiai šypsojausi klausydamas džiaugsmingo prince- 
sės pasakojimo, o kai jai galiausiai pritrūko pagyrimo žo- 
džių maistui ir rūmams, atsainiai paklausiau Sjuto: 

— Ar tu vergas, ar tarnas? Ar turi kokias nors pareigas? 

— Nesu nei vergas, nei tarnas, presbeutės, - šiek tiek įsi- 
tempęs atsakė jaunuolis. - Tačiau turiu pareigas. Esu dier- 
meneutės, rūmų vertėjas. Kalbu visomis Europos ir keliomis 
Azijos kalbomis. Versiu jums, presbeutės, kai imperatorius 
Zenonas suteiks jums audienciją. 

- Eukharisto, Sjutai, - padėkojau jam, - bet to neprireiks. 
Atleidžiu tave nuo šios pareigos. 

Jaunuolis apstulbo ir įsižeidė. 

— Tačiau aš turėsiu būti su jumis. Juk jūs - būrbaros. 

— Pats tai žinau. Tačiau kodėl turėčiau būti mažiau barba- 
riškas, jei audiencijoje būsi ir tu? 

— Kodėl... kodėl... juk barbaras - tai tas, kuris nekalba 
graikiškai. 

— Ir tai žinau. Tačiau pasakyk man, vertėjau, kokia kalba 
mudu šnekučiuojamės dabar? 

Jaunuolis neatsakė, tačiau užsispyręs kartojo: 

— Visi žino, kad nė vienas būrbaros nemoka kalbėti grai- 
kiškai. 

— Visos išgirstos žinios nebūtinai yra išmintingos ar net 
teisingos. Juk tu supranti, ką aš kalbu, o aš suprantu tavo 
žodžius. Nejau manai, kad Zenonas manęs nesupras? 

Vis dar įsitempęs jaunuolis atsakė: 

— Manęs reikėdavo - ir aš visada būdavau - kai tik impe- 
ratorius suteikdavo barbarui audienciją. 

— Nai, tu būsi, - nuraminau Sjutą, - kadangi princesė taip 
pat dalyvaus audiencijoje, o ji, kaip žinoma, - barbarė. Ji su 
malonumu leis tau išversti savo žodžius, skirtus Zenonui, ir 
Zenono žodžius, skirtus jai. 

Jaunuolis net susvirduliavo. 

— Jos žodžius? 

Amalamena žiūrėjo į mus su vis didesniu susidomėjimu, 
nes pokalbis darėsi vis garsesnis, tad kreipiausi į jaunuolį: 

— Vertėjau, gali pradėti savo darbą išversdamas princesei, 
ką mes tik ką aptarėme. 

Sjutas išvertė. Jis gana gerai mokėjo senąją kalbą. O Amala- 
mena, išgirdusi mano siūlymą, nustebo ne mažiau už vertėją. 
Tačiau Sjutas labai skubėdamas pakartojo jai mūsų žodžius, 
nes degė nekantrumu tęsti pokalbį su manimi graikiškai: 

- Ji negali dalyvauti audiencijoje! Per visą Rytų imperijos 
istoriją nėra buvę ambasadoriaus ne vyro! Imperatorius įsi- 
žeis ir įsius, jei prieš jį pasirodys moteris tokiame vaidme- 
nyje. Tai negirdėta! 

- Tu dabar tai girdi, - atrėžiau ir gotų kalba pridūriau: — 
Dabar gali būti laisvas iki susitikimo Zenono purpurinėje pri- 
ėmimų menėje. Eik ir nuramink savo įsiaudrinusius jausmus. 

Kai Sjutas išėjo, Amalamena ir pralinksmėjusi, ir su dė- 
kingumu pažvelgė į mane. Paskutiniuoju metų apsiblausu- 
sios princesės akys vėl suspindo tarsi Dvynių liepsnos. 

- Ačiū tau už malonią ir netikėtą dovaną - už tai, kad 
Įtraukei mane į savo ambasadorišką palydą. Su didžiausiu 
malonumu vyksiu kartu su tavimi į Purpurinius rūmus. Ta- 
čiau kodėl taip nusprendei? Ir primygtinai reikalavai? 

Pasakiau jai tiesą, nors ir ne visą: 

- Šią mintį, princese, jūs man pati pakišote pacituoda- 
ma Aristotelį. Jūsų grožis turėtų padėti pasiekti daug puikių 
Julykų. 

Viskas vyko taip, kaip buvau nurodęs: kitą dieną anksti 
atvyko eunuchas rūmų valdytojas ir pranešė, kad impera- 
torius Zenonas priims mane dar šįryt. Oikonėmos neabe- 
jotinai tikėjosi, kad išgirdęs šią žinią labai apsidžiaugsiu. 
Tačiau Mirosas rado mane jau laukiantį ir apsirengusį ge- 
riausiais drabužiais - tik ką išblizgintais šarvais, žalia spalva 
siuvinėta mantija, meškenų apsiaustu ir nupoliruotu šalmu 
po pažastimi - ir jo veidas ištįso. Apsimetęs, kad man be- 
veik trūko kantrybė, šiurkščiai pareiškiau: 

— Puiku, Mirosai. Mes pasirengę. Ar pakeliui į rūmus tu- 
rėtume laikytis kokių nors formalumų? 

— Mes? Kas tie mes? 

— Aš ir, žinoma, princesė Amalamena. 

— Oud, papai! - sušuko eunuchas pradėdamas šnypšti, 
taškytis seilėmis ir svirduliuoti beveik taip pat, kaip ir ver- 
tėjas vakar. Tuojau pat nutraukiau šią vaidybą ir tvirtai pa- 
reiškiau, kad Amalamena lydės mane. Mirosas suaimanavo 
mojuodamas rankomis: - Tačiau aš nuverčiau kalnus, kad 
imperatorius sutiktų priimti jus ir mane! 

Pažvelgiau į kiemą. Ten mūsų lydėti laukė nemažas būrys 
sargybiniai, net muzikantų grupė. Vienas vyrų laikė už pa- 
vadžio du arklius, kurių balnai buvo nepaprastai išpuošti, 
su aukštomis atramomis ir baldakimais, tad priminė sostus. 

— Kristau, - suaimanavau, - rūmų vartai yra ne daugiau 
kaip už trijų šimtų žingsnių nuo čia. Joti į juos iškilminga 
procesija tiesiog juokinga. Tačiau jei reikia, tai reikia. Mudu 
su princese josime raiti, o tu, oikonėmos, galėsi eiti kartu su 
palyda. 

Apimtas siaubo Mirosas aiktelėjo, tačiau mes keliavome 
kaip tik taip: Amalamena ir aš raiti, o Mirosas vilkdamas 
žeme ilgą ir sunkų apdarą pėsčias svirduliavo mums iš pas- 
kos. Jo vos nesutrypė sargybiniai, energingai žygiuojantys 
pagal muzikantų grojamą žvalų Lidijos maršą. 

Didieji Konstantinopolio rūmai nėra vienas pastatas; tai 
miestas mieste. Už įspūdingų bronzinių vartų ir Prokone- 
so marmuro sienų slypi penki didžiuliai rūmai, taip pat du 
atskiri gyvenamieji pastatai: oktagonas imperatoriui ir pan- 
teonas imperatorienei; čia, be didžiulės Sofijos katedros, 
įsikūrusios prie pat rūmų sienų, taip pat buvo daugybė baž- 
nyčių ir koplytėlių; sargybinių gyvenamasis pastatas buvo 
per daug didingas, kad jį pavadintum kareivinėmis; vienas 
pastatas buvo naudojamas tik kaip pokylių salė; rūmų kom- 
plekse taip pat buvo daugybė didingų pastatų, kuriuose 
posėdžiavo įvairios tarybos ir tribunolai; čia buvo ginklų 
dirbtuvė ir imperatoriškojo archyvo saugyklos, patalpos 
tarnams ir vergams, arklidės, šunidės, paukščių voljeras... 

Nepriekaištingai prižiūrimi gėlynai driekėsi iki pat mies- 
to dambos palei jūrą. Vieta, kur stovėjo rūmai, dar buvo 
Europa, tačiau kitame Bosforo sąsiaurio krante matėsi Azi- 
jos žemynas. Prie pat vandens - nors Konstantinopolyje 
yra ir keli dirbtiniai uostai - glaudžiasi privatus Bukoleo- 
no uostas, kuriuo naudojasi rūmams priklausantys ir į juos 
atplaukiantys laivai bei valtys. O prie Bukoleono stūkso iš 
skersinių sijų suręstas bokštas su kopėčiomis ir ant viršaus 
užkelta milžiniška metaline degančio švyturio taure. 

Dauguma rūmų pastatų iš išorės papuošti baltu su juo- 
dais dryžiais marmuru iš nedidelės Prokoneso salos. Tačiau 
vidaus sienos, kolonos, žarijų indai ir net sarkofagai dau- 
giausia yra iš Egipto porfyro, o užuolaidų ir kilimų spalvos 
priderintos prie šio akmens, tad šie rūmai ir vadinami Pur- 
puriniais. Kadangi imperatoriaus bei čia gyvenančių didikų 
šeimose gimę vaikai vadinami porphūro-genetės, dauguma 

kitų kalbų pasiskolino šį vertinį, apibūdinantį aukštos kil- 
mės asmenį, - „purpure gimęs“. 

Turint galvoje mus apsupusią prabangą, gali pasirodyti 
keista, kad mane sužavėjo viena gana paprasta puošybos 
detalė. Imperatoriaus sosto menę, kurią nuo dienos švie- 
sos saugojo storos purpurinės šilko užuolaidos, apšvietė 
tik įvairiose vietose išdėstytos lempos ir žarijų puodai, tad 
tamsoje beveik nesimatė jos labai aukštų lubų. Pakėlęs akis 
aukštyn, supratau, kodėl ši menė skendi prieblandoje, - vir- 
šuje, kur turėtų būti kupolas, lubos ar sijos, spindėjo nakties 
dangus, nusėtas daugybės mirksinčių žvaigždžių. 

Visi žvaigždynai buvo tiksliai tose vietose, kuriose jie iš 
tiesų būna danguje giedrą vasaros naktį, ir žvaigždžių spal- 
va bei ryškumas taip pat buvo toks, koks ir yra iš tikrųjų. 
Labiausiai nustebino, kad visa tai buvo atlikta genialiai pa- 
prastai. Kaip vėliau sužinojau, visos šios žvaigždės juodame 
kupole buvo paprasčiausi įvairių atspalvių ir dydžių Žuvų 
žvynai, priklijuoti tiksliai nustatytose vietose, kad atspindė- 
tų apačioje mirksinčių lempų šviesą. 

Jau anksčiau spėjau pamatyti, kaip iš skausmo persi- 
kreipė Amalamenos veidas, kai vienas mūsų patarnauto- 
jų padėjo jai įlipti į puošnų balną. Dabar, padedant išlipti 
iš balno, princesės veidas vėl persikreipė. Tačiau ji žengė 
išdidžiai ir ramiai, kai garbės sargyba palydėjo mus į rū- 
mus ir nuvedė kartu su Mirosu per daugybę koridorių ir 
salių. Vienoje jų ant purpuru dengtų stalų buvo išdėliotos 
mūsų Zenonui atgabentos dovanos - tiksliau, dauguma jų, 
nes vienos dovanos nepadaviau rūmų valdytojui ir dabar 
nešiau ją pats dailiai raižytoje juodmedžio dėžėje. Kadangi 
dėžė buvo didelė ir sunki, Amalamena nešė Teodoriko su- 
lankstytą ir vašku užantspauduotą pergamentą. 

Mudu su princese elgėmės taip pat kaip ir greta einantis 
Mirosas - per sosto menę žengėme iš lėto, stabtelėdami ir 
priklaupėme prieš imperatorių Zenoną. Imperatoriaus sos- 

tas, žinoma, buvo purpuro audeklu aptraukto porfyro ir pa- 
kankamai platus, kad ant jo tilptų du vyrai, tačiau Zenonas 
vienas sėdėjo dešinėje pusėje. Žinojau, kodėl ši „sofa“ yra 
per plati. Šventadieniais imperatorius sėdėdavo kairėje sos- 
to pusėje, o dešinėje pasidėdavo Bibliją, tuo parodydamas, 
kad tomis dienomis valdo Viešpats Dievas. Tačiau darbo 
dienomis, tokiomis kaip ši, imperatorius užimdavo Biblijos 
vietą demonstruodamas, jog jis atstovauja Dievo vietinin- 
kui žemėje arba bent jau rytinėje Romos imperijoje. 

Zenonas buvo nuplikęs vidutinio amžiaus vyras. Jo kres- 
nas kūnas vis dar buvo raumeningas kaip ir bet kurio kario, 
o veido oda buvo plytų spalvos ir tekstūros. Zenonas nese- 
gėjo imperatoriaus togos, bet vilkėjo mantiją bei tuniką ir 
net buvo apsiavęs prie jų priderintus batus. Imperatorius 
labai skyrėsi nuo greta ir už sosto stovinčių padėjėjų. Dau- 
guma jų buvo graikai, tamsūs, garbanoti, išsikvėpinę ir taip 
nepriekaištingai apsirengę, jog, regis, net bijojo pajudėti, 
kad nesuardytų skulptūriškai sudėliotų savo apdaro klos- 
čių. Tačiau vienas padėjėjas, stovintis arčiausiai Zenono de- 
šinės, nors apsirengęs taip pat elegantiškai kaip ir kiti, tik- 
rai nebuvo graikas: maždaug mano amžiaus bei tokios pat 
šviesios veido odos ir būtų ganėtinai gražus, jei ne bukas, 
suirzęs bei neišmanėliškas veidas ir kaklas, niekuo nesiski- 
riantis nuo žuvies. 

— Tai tikriausiai Rekita, - sušnibždėjo man princesė, kol 
klūpėjome nulenkę galvas, - Strabo sūnus. 

Kai Zenonas sukriuksėjo, kad atsistotume, pagarbiai krei- 
piausi į jį pavadindamas sebastės, kas graikiškai atitinka 
kreipinį „jūsų didenybe“, ir save bei princesę pristačiau kaip 
imperatoriaus „sūnaus“ Teodoriko, ostrogotų karaliaus, 
pasiuntinius. Išgirdęs šiuos žodžius jaunasis Rekita - nes 
tai, be jokios abejonės, buvo jis ir, matyt, šiek tiek mokėjo 
graikiškai - pašaipiai nusišypsojo, todėl tą trumpą akimirką 
neatrodė kaip tikras mulkis. Kitas jaunuolis, šįkart vertėjas 
4LĖŠRŪNAS 125 


Sjutas, palinko prie imperatoriaus ir žodis į žodį pakarto- 
jo tai, ką aš pasakiau. Zenonas jį nutildė nekantriu rankos 
mostu, atžariai man linktelėjo graikiškai išvadindamas vam- 
pyru ir visiškai nekreipdamas dėmesio į princesę. 

— Kurios Akantha, - suurzgė imperatorius, - presbeutės 
nedera atvykti į šiuos rūmus šiurkščiai paminant šventas ir 
neliečiamas tradicijas. Be to, tai kenkia pasiuntinio šeimi- 
ninko interesams. 

— Neketinau pasielgti šventvagiškai, sebastės, - atsakiau. — 
Tik norėjau, kad formalumai netrukdytų... 

— Aš jau mačiau, - pertraukė mane Zenonas. - Stebė- 
jau tavo atvykimą per rūmų teritoriją. - Jo akmeniniame 
veide nepasirodė šypsena, tačiau išgirdau ją balse, kai im- 
peratorius pridūrė: - Manau, jog pirmą kartą mačiau savo 
oikonėmos Mirosą einantį pėsčiomis toliau nei nuo stalo iki 
koprėno. 

Paskutinysis žodis reiškia išvietę, ir rūmų valdytojas 
sutrikęs sušnarpštė greta manęs. Įsidrąsinęs pagalvojau, 
kad Zenonas mano reikalavimą suteikti audienciją nedel- 
siant priėmė daugiau su humoru nei smerkdamas, todėl 
tariau: 

— Nuoširdžiai maniau, kad imperatoriui Zenonui mano 
karaliaus laiškas bus labai svarbus, todėl imperatorius pa- 
norės jį kuo skubiau išvysti. Tikiuosi, neįsižeidėte dėl mano 
karštumo. 

— Galiu suprasti tavo nemandagų skubėjimą, - atšovė 
Zenonas, kurio balse jau nesigirdėjo linksmų gaidelių. - 
Tačiau vienam laiškui įteikti pakanka vieno presbeutės. Ko- 
dėl prieš mane yra dar ir sympresbeutės, be to, moteris? 

Kadangi neturėjau jokios svarios priežasties, teatsakiau: 

— Ji - karaliaus sesuo. Princesė. An arkhegėtis. 

— Mano žmona - imperatorienė. Basilissa. Tačiau ji ma- 
nęs nelydi net į žaidynes hipodrome. Toks moters įžūlus 
pasitikėjimas savimi būtų negirdėtas. 

Jam negalėjau atsakyti kaip kitiems: „O dabar girdi“, bet 
man ir neprireikė nieko sakyti, nes Amalamena iš tono su- 
prato, apie ką kalbama, ir pati kreipėsi į Zenoną: 

— Kartą kitas galingas monarchas, karalius Darijus, yra 
suteikęs audienciją niekingai moteriai. 

Žinoma, princesė tai pasakė senąja kalba, bet Sjutas kaip- 
mat išvertė jos žodžius į graikų kalbą. Imperatorius pirmą 
kartą nuo tada, kai įžengėme į sosto menę, pažvelgė į prin- 
cesę, bet jo žvilgsnis buvo grėsmingas. Tačiau Zenonas pa- 
sirodė esąs atlaidus ir šaltai paklausė: 

- Žinau, kad tas Daraivaušas buvo vienas didingiausių 
Persijos karalių. 

Vertėjas išvertė princesei jo žodžius į gotų kalbą, tad 
Amalamena buvo paskatinta tęsti Sjutui vertėjaujant: 

- Karalius Darijus ketino įvykdyti mirties bausmę trims 
karo belaisviams, kai moteris paprašė jų pasigailėti, nes tai 
buvo vieninteliai trys vyrai jos gyvenime: vyras, vienintelis 
jos brolis ir vienintelis sūnus. Moteris taip gailiai maldavo, 
kad Darijus galiausiai sutiko - tačiau ne visiškai. Jis pasakė, 
kad paleis vieną vyrą, ir paklausė moters, kurį ji išsirinks. 

Amalamena palaukė, kol Zenonas nekantriai amtelėjo: 

— Nač 

— Moteris išsirinko brolį. 

— Ką!? Kodėl? 

- Kaip tik to paties paklausė ir Darijus. Jis apstulbo, kad 
moteris nepasirinko nei savo vyro, nei sūnaus, ir norėjo su- 
žinoti kodėl. Moteris jam paaiškino. Ji atsakė galinti ištekėti 
už kito vyro ir susilaukti kito sūnaus, tačiau kadangi abu jos 
tėvai mirę, ji niekada neturės kito brolio. 

Imperatorius nustebęs sumirksėjo, tada tylėdamas pa- 
žvelgė į Amalameną, tik šįkart jo žvilgsnis atrodė truputį 
šiltesnis. Princesė baigė savo kreipimąsi žodžiais: 

— Todėl, imperatoriau Zenonai, esu prieš jus kartu su saio 
Tornu, kad pateikčiau jums karaliaus Teodoriko pageidavi- 

mą sudaryti išmintingą sutartį. - Princesė ištiesė užants- 
pauduotą laišką. - Ir taip pat maldauti jūsų dosnumo vie- 
ninteliam mano turimam broliui. 

Vos Sjutas spėjo Zenonui graikiškai pakartoti Amalame- 
nos žodžius, kai Rekita suriko princesei senąja kalba: 

— Tavo brolis Teodorikas nėra karalius Teodorikas! Šis 
titulas priklauso mano... - Jis nutilo nebaigęs sakinio, nes 
Zenonas nutvilkė jį rūsčiu žvilgsniu. 

Tada imperatorius taip pat rūsčiai pažvelgė į mane ir su- 
maurojo: 

— Jaunoji ponia bent jau nesielgia barbariškai ir žino, 
kaip reikia deramai elgtis rūmuose. - Jis vėl parodė dėmesį 
princesei, dabar kreipdamasis į ją mandagiau ir pavadinda- 
mas antrąja pasiuntine. - Sympresbeutės Amalamena, duok 
man Teodoriko laišką. 

Princesė šypsodamasi padavė laišką, ir imperatorius savo 
ruožtu nusišypsojo jai - mes su Mirosu taip pat nusišypso- 
jome princesei, o Rekita rūsčiai pažvelgė į ją. Imperatorius 
sulaužė visus vaško antspaudus, išėmė pergamentą, per- 
skaitė jo turinį, iš pradžių paskubomis, paskui lėčiau, lais- 
va ranka kasydamasis pliką galvą, ir jo veide atsirado nauja 
raukšlė. 

Galiausiai imperatorius tarė: 

— Kaip man jau buvo pranešta, Teodorikas tvirtina, kad 
įveikė sarmatų karalių Babajų ir dabar laiko užėmęs Singi- 
dunumo miestą. 

Zenonas ypač pabrėžė žodį „tvirtina“, tad aš suskubau 
pareikšti: 

— Sebastos, aš taip pat dalyvavau šio miesto apsiaustyje. Ga- 
liu patvirtinti, jog viskas, kas rašoma šiame laiške, yra tiesa. 

— Tu tai patvirtini, kurios? Įdomu, ar išdrįstum taip pasi- 
elgti, jei pats baisusis Babajus būtų čia? 

— Jis yra čia, sebastės. - Pastačiau juodmedžio dėžutę ant 
grindų ir atsegiau jos užraktus, kad nukristų šoninės sie- 

nelės. Jei išdžiovinta, išrūkyta, parudavusi ir susiraukšlėju- 
si karaliaus Babajaus galva nebūtų įstatyta į plačią auksinę 
juvelyriškai išraižytą taurę, kurią liepiau Novos auksakaliui 
pagaminti, vaizdas nebūtų buvęs toks įspūdingas. Parodžiau 
į šią taurę ir tariau: — Jei pageidaujate išgerti už Teodoriko 
pergalę prie Singidunumo, tiesiog paliepkite, kad kheirour- 
gos* nupjautų Babajaus kaukolės viršų ir įstatytų jį į šį dailų 
auksinį kiautą. Tada įpilkite į jį savo geriausio vyno ir... 

— Eukharisto, kūrios akantha, - sausai padėkojo impera- 
torius. — Pats esu karys, laimėjęs ne vieną pergalę. Tad jau 
turiu tokių taurių, pagamintų iš kaukolių, ir kartkartėmis 
išgeriu iš jų vyno prisimindamas senus priešus. Tačiau ši 
kaukolė gali būti bet kieno. 

- Jei jums, sebastos, niekada neteko sutikti karaliaus Ba- 
bajaus, - tariau, - galbūt jį yra matęs jūsų svitos narys, jau- 
nasis Rekita, tad gal jis patvirtintų Babajaus tapatybę. Kaip 
suprantu, Babajus ir jaunuolio tėvas, Teodorikas Strabo, 
nuo seno... 

— Vai! - suurzgė pertraukdamas mane Rekita. - Mano 
tėvo karališkasis vardas yra Teodorikas Triarijus! - Neži- 
nau, kas jį suerzino labiau: tai, kad jo tėvą susiejau su žu- 
vusiu sarmatų karaliumi ar kad jaunuolio tėvą pavadinau 
Teodoriku Išverstakiu, ar tiesiog tai, jog žinau, kas jis yra. 
Tačiau kai Zenonas dar kartą piktai į jį pažvelgė, Rekita ne- 
norom prisipažino: - Esu matęs karalių Babajų. Tai jis. 

— Labai gerai. Priimu šį patvirtinimą, - ramiai pareiškė 
imperatorius, o Sjutas ėmė versti jo žodžius Rekitai ir prin- 
cesei. - Tačiau ar galiu priimti pageidavimą sudaryti paktą... 
negaliu taip greitai nuspręsti. Teodorikas rašo, kad lygiai 
tokį patį siūlymą jis pateikė Romos imperatoriui. Manau, 
mes abu negalime pasirašyti to paties pakto. Kaip manai, 
ar mažasis imperatorius Augustulas jau svarsto šį siūlymą? 


*Chirurgas. — Vert. past. 

— Oukh, sebastės, - atsakiau. - Nėra net kaip sužinoti, ar 
mano kolega maršalas jau pasiekė Raveną. Tačiau drįsčiau 
manyti... kad miestas atiteks tam imperatoriui, kuris pir- 
masis pasirašys paktą. 

— Sakai, drįstum manyti? Ką gi, aptarkime Teodoriko ke- 
liamas sąlygas. Jis prašo vėl jam mokėti metinį mokestį už 
taikos išsaugojimą šiauriniame imperijos pasienyje. Tačiau 
už tas pačias paslaugas dabar aš esu įsipareigojęs mokėti tris 
šimtus aukso librų kitam Teodorikui. Ar turėčiau nustoti mo- 
kėjęs vienam, kad galėčiau... Siopdo! - piktai riktelėjo impe- 
ratorius, kai mudu su Rekita vienu metu prasižiojome. Mudu 
kaipmat užsičiaupėme, ir Zenonas svarstė toliau: - Dar vie- 
nas dalykas. Jis prašo užtikrinti nuolatinę Moezijos Sekundos 
žemių, kuriose dabar gyvena Teodoriko gentis, nuosavybės 
teisę. Tačiau jis ir tu, kūrios Akantha bei kūria Amalamena, 
turėtumėte žinoti, kad tų pačių žemių pageidauja daugybė 
kitų pretendentų. Tarp jų ir kito Teodoriko gentis. 

Rekita, regis, įsižeidė, kad jo tautą pavadino gentimi, aš, 
matyt, taip pat atrodžiau įsižeidęs. Tačiau Amalamena tik 
maloniai suulbėjo: 

— Atleiskite, sebastės. Saio Tornas ir aš tik ką atkeliavo- 
me nuo pat Dunojaus. Tarp mūsų tautos ir Trakijos graikų 
žemių nematėme jokių gyventojų, kolonistų ar naujakurių, 
tik kelias klajoklių gentis. Šių genčių atstovai nėra Romos 
piliečiai, todėl jiems neleidžiama reikšti teisių į bet kurias 
žemes. 

Atsikosėjęs Zenonas atsakė: 

— Jei ir atmestume pageidaujančius šių žemių Žmones, 
dar lieka krikščionių Bažnyčia. 

— Bažnyčia? 

— Kuria, galbūt dėl to, kad būdama eretikė arijonė nau- 
dojiesi nepriklausomybės privilegijomis, kurių galima pa- 
vydėti, nežinai, jog krikščioniškoji Bažnyčia yra didžiausia 
žemvaldė Romos imperijoje. Kadaise upės ženklino ribas 

tarp tautų, tačiau dabar šios upės tiesiog drėkina didžiulių 
Bažnyčios dvarų ariamus laukus ar teka per jų miškus. O 
jei tik kur nors Žemės neapsaugotos nuosavybės dokumen- 
tais, Bažnyčia reiškia į jas nepaprastai įtikinamas pretenzi- 
jas. Kiekvienam, paaukojusiam žemės, ar tai būtų valstietis, 
ar imperatorius, Bažnyčia žada amžiną palaimą danguje. 
Kalbant konkrečiau... tačiau 044! - Imperatorius skėstelėjo 
rankomis. - Reikėtų per daug aiškinti. 

— Leiskite man, sebastės, - paprašė Mirosas, kuris pade- 
damas vertėjo ėmė aiškinti man su Amalamena: - Kiekvie- 
nas iš penkių patriarchiškųjų krikščionių vyskupų siekia 
padidinti ir sutvirtinti savo valdžią tikėdamasis vadovauti 
visai Bažnyčiai. Suprantama, imperatorius Zenonas rodo 
palankumą mūsų Rytų Stačiatikių Bažnyčios vyskupui 
Akakijui. Tačiau imperatorius taip pat privalo rūpintis ir 
daugeliu plačiai pasklidusių savo valdinių, kurie linksta 
prie Katalikų Bažnyčios vakaruose. Jis taip pat privalo su- 
taikyti daugybės viena kitai priešiškų abiejų Bažnyčių sektų 
prieštaringus pageidavimus bei reikalavimus: chalkedonų 
ir monofizitų, diofizitų ir nestorikų. Šie krikščionys kauna- 
si net gatvėse ir žudo vieni kitus dėl menkiausių religinių 
doktrinų skirtumų. Todėl kai tenka suteikti... 

— O dabar leiskite pasakyti man, - tyčia šiurkščiai ir neti- 
kėtai pertraukiau Mirosą. - Šiose painiose smulkmenose pa- 
metėme iš akių vieną dalyką. - Mirosą, Sjutą ir Rekitą mano 
įžūlumas pribloškė, bet aš nekreipdamas dėmesio kalbėjau 
toliau: - Neišgirdau, kad kuris nors pretendentas į šias žemes 
ar jose jau gyvenantis - nei Išverstakis Teodorikas, nei skla- 
vai, nei godūs krikščionių Bažnyčios vadovai - būtų pasiūlęs 
ką nors apčiuopiamo mainais už šias žemes, o mes su prince- 
se siūlome beveik neįveikiamo Singidunumo miesto raktus. 

Visi, esantys sosto menėje, taip pat ir princesė Amalame- 
na, atsigręžė į imperatorių laukdami, kad šis ims svaidytis 
žaibais. Tačiau jis nustebino net mane pareikšdamas: 

— Presbeutės Akantha sako tiesą. Tokiems karo vyrams 
kaip jis ir aš darbai yra kur kas svarbesni už žodžius, o ap- 
čiuopiami dalykai - už pažadus. Man visą Danuvijų kon- 
troliuojantis miestas čia, žemėje, yra priimtinesnis nei mig- 
loti pažadai po mirties patekti į dangų. Tačiau, kūrios, aš 
reikalausiu neginčijamų teisių į šį miestą. 

— Manau, jūs šias teises jau gavote, sebastės. Sprendžiant 
iš to, ką girdėjau apie naująjį ir ne visai garbingą Romos 
imperatorių, nei jis, nei jo regentas tėvas nesijaučia soste 
pakankamai saugūs, kad pasirašinėtų kokias nors įpareigo- 
jančias sutartis. Tad siūlau mūsų paktą sudaryti tos dienos, 
kai buvo užimtas Singidunumo miestas, data. Duodu savo 
ir Teodoriko žodį - o jo sesuo paliudys ir iškilmingai pri- 
sieks - kad jūsų teisė į miestą yra viršesnė už visų kitų, ir ji 
bus garbingai pripažįstama. 

— Dviejų karo vyrų ir dailios princesės žodis - man pa- 
kankama garantija. Mirosai, pakviesk grammateus*, kad 
nedelsdamas galėčiau padiktuoti paktą. 

Rekita iš nevilties sudejavo, bet Zenonas jį nutildė ve- 
riančiu žvilgsniu ir toliau aiškino man su Amalamena: 

— Teodoriko tautai suteiksiu nuolatinę teisę į Moezijos Že- 
mes. Vėl pradėsiu mokėti consueta dona metinį mokestį. Be 
to, suteiksiu Teodorikui magister militum praesentalis - vy- 
riausiojo Rytų imperijos pasienio karinių pajėgų vado - titu- 
lą, kurį turėjo jo tėvas, kai imperiją valdė Leonas vyresnysis. 

Princesė suspindo iš laimės, o aš sumurmėjau: 

- Labai maloningas poelgis, sebastės. 

- Į jūsų xenodokheioną atsiųsiu kitą grammateus, kad jam 
padiktuotum teisių į Singidunumą atsisakymo aktą. Tada, 
kai tik pasirašysime bei užantspauduosime dokumentus ir 
jais apsikeisime, norėsiu, kad jūs nedelsdami išvyktumė- 
te ir Singidunume skubiai įteiktumėte paktą Teodorikui. 


*Raštininką. - Vert. past. 

Man nepatinka, kad esu priverstas taip be ceremonijų iš- 
leisti svečius, tačiau tikiu, kad abu dar čia grįšite - mūsų 
gerbiamo magister militum Teodoriko draugijoje - ir tada 
turėsite pakankamai laiko susipažinti su mūsų imperatoriš- 
kojo miesto kerais. 


Kol jojome į svečių namus vienas greta kito, lydimi svitos, 
sargybinių ir muzikantų, Amalamena tramdė savo mergai- 
tišką džiūgavimą. Tačiau paskui ji nusijuokė melodingiau 
nei mums groję muzikantai ir sušuko: 

- Tau pavyko, Tornai! Gavai iš imperatoriaus viską, ko 
norėjo Teodorikas, ir dar su kaupu. 

— Ne, ne, princese, ne aš. Aristotelis buvo teisus. Tai jūsų 
grožis palenkė šiurkštų ir irzlų seną karį veteraną. Jūsų gro- 
žis ir žavesys. Princese, jūs - dar viena Kleopatra ar Elena. 

Iš malonumo paraudusi Amalamena suspindo dar la- 
biau, tačiau aš kaipmat pasigailėjau palyginęs ją su šiomis 
dviem karalienėmis. Pasak Plutarcho ir Pausanijaus, abi 
šios moterys mirė per anksti ir nešlovingai. Tačiau, pagal- 
vojau, bent jau gyvendamos jos atliko darbus, dėl kurių 
verta prisiminti šias karalienės, dabar gulinčias kapuose. 
Amalamena padarė tą patį. 

— Dėkoju, Tornai, kad taip galantiškai daliniesi nuopelnais, 
tačiau svarbiausia, jog Zenonas sutiko su mūsų siūlymais. 

— Taip, jis sutiko. Pažiūrėsime, ar laikysis šio susitarimo. 

— Ką? Tu nepasitiki imperatoriaus žodžiu? 

- Jis - izauras, o izauras - tai graikas. Ar skaitėte Vergili- 
jų, princese? Oviguid id est, Times Danaos... 

— Tačiau... tačiau Zenonas visa tai surašo raštu. Kodėl tu- 
rėtumei juo nepasitikėti? 

— Dėl trijų priežasčių. Pirmoji - jo paskutinis žvilgsnis, 
mestas į Rekitą. Tai nebuvo žvilgsnis, bylojantis „Nutilk!“ 
Imperatoriaus žvilgsnis sakė: „Patylėk!“ Tačiau net esant 
tokiam nebyliam sąmokslui Rekitai reikėjo vien dėl vaiz- 

do garsiai protestuoti, ypač kai Zenonas mums perleido jo 
tėvo auksą, karinį vadovavimą ir teises į žemes. Tačiau Re- 
kita yra per kvailas, kad taip pasielgtų. Ir galiausiai, nors 
Zenonas tavo brolį vadino įvairiais vardais bei titulais, jis nė 
karto jo nepavadino ostrogotų karaliumi. Matyt, jis šį titulą 
vis dar saugo Teodorikui Strabo. 

— Dabar, kai visa tai prisimenu, ja, tu teisus. - Amala- 
menos spindėjimas išblėso. - Tačiau... jei jis patiki mums 
paktą... siunčia auksą... 

— Princese, jei dabar turėčiau šiuos pinigus, visus iki pa- 
skutinio mumo pastatyčiau lažybose dėl vieno dalyko. La- 
žinuosi, kad man už nugaros esantis švyturys - juk matė- 
te, kad išvykęs iš rūmų nė karto neatsigręžiau atgal, - jau 
skleidžia dūmų ženklus pranešdamas apie viską, kas ką tik 
įvyko. 

Princesė staigiai atsigręžė balne ir garsiai suaimanavo. 
Taip pat atsigręžęs pamačiau, kad iš švyturio dūmai kyla 
lygiu stulpu, genami tik vėjelio. Tačiau spėdamas neklydau, 
tik numačiau per anksti, nes į švyturį kopėčiomis skubiai 
lipo vyras. Ir aš buvau beveik tikras, kad jis netrukus per- 
duos žinią. 

Tačiau mane labiau suneramino ne tai - Amalamenos ai- 
mana kėlė kur kas didesnį rūpestį. Ji tvirtai užsimerkė ir su- 
kando dantis, o rausvai švytintis veidas tapo žalsvai baltas. 
Princesė susvyravo balne ir tvirtai į jį įsikibo. Spėjau, kad, 
staigiai atsigręžus į švyturį, princesės viduje kažkas plyšo. 
Todėl paėmiau jos žirgo vadeles, prisitraukiau jį arčiau, ap- 
kabinau svirduliuojančią merginą ir šūktelėjau palydai, kad 
paspartintų žingsnį. 

Tuo pat metu net atvirame ore, atsidūręs prie Amalame- 
nos kaip niekada arti, užuodžiau iš jos sklindantį nepažįsta- 
mą kvapą. Kaip jau sakiau, seniai įpratau skirti įvairius kva- 
pus, kuriuos skleidžia moterys, ir pagal juos spręsti apie jų 
nuotaiką, emocijas ar moteriškus negalavimus. Tačiau šio 

kvapo niekada nėra tekę užuosti. Dėl to, kad mano uoslė 
itin jautri, gali būti, jog aš pirmasis užuodžiau šį kvapą - net 
anksčiau už princesę. Kvapas nebuvo nei labai stiprus, nei 
viską užgožiantis kaip Raštininko Danieliaus išmatų dvo- 
kas, tačiau skvarbus, neaiškus ir neišnykstantis kaip dūmų. 
Netrukus jo prisigers visi Amalamenos drabužiai, patalynė 
ir visa, ką princesė palies. 

latrės Alektoras man vėliau paaiškino, kad šis kvapas 
jokiu būdu nėra būdingas tik moterims. Jį skleidžia abie- 
jų lyčių atstovai, turintys mirtiną kreps, kuris pratrūksta ir 
tampa atvira opa. Graikiškai šis kvapas vadinamas brėmos 
musarės - pasibjaurėtina smarve. Šis pavadinimas kvapą 
apibūdina dvejopai, nes žodyje musarės - smarvė - taip pat 
dar yra kitas žodis - mus, reiškiantis žiurkę. Ir kvapas iš 
tiesų primena priplėkusio pelių lizdo tvaiką, tik sumišusį 
su aštresniu kvapu, panašiu į žmogaus šlapimo dvoką su- 
valgius šparagų. Iš patirties mūšio laukuose galiu pridurti, 
kad šis kvapas panašus, nors ne visiškai, į gangrenuojančio 
apleisto pūlingo kovinio sužalojimo dvoką. 

Tačiau aš jau užbėgau įvykiams už akių. 

Kai grįžome į xenodokheioną, švelniai iškėliau princesę 
iš balno, o Svanilda su kitais tarnais atėjo padėti palydėti ją 
į apartamentus. Kadangi dabar Amalamena negalėjo tvir- 
tinti esanti sveika ir nejaučianti skausmų, be to, ji buvo per 
silpna, kad pajėgtų piktintis, jog kišu nosį ne į savo reikalus, 
pasiunčiau vieną chazarę kambarinę atvesti iatrės. 

Alektoras atėjo kartu su grammateus, kurį atsiųsti buvo 
pažadėjęs Zenonas. Raštininkas buvo smulkutis senukas, 
prisistatęs Eleonu. Nuvedžiau jį į tuščią kambarį ir liepiau 
ramiai sėdėti, kol būsiu pasirengęs jo paslaugoms. Tada, kol 
iatros apžiūrinėjo princesę, nekantriai vaikštinėjau tame 
pačiame kambaryje stebėdamas, kaip senasis Eleonas aštri- 
na savo plunksnas ir kaišioja jas į žilus plaukus už ausų bei 
išvynioja pergamento ritinius, poliruodamas juos kurmio 

odele, maišo rašalą rašalinėje, kažkaip sugebėdamas apsi- 
taškyti pats ir aptaškyti aplink stovinčius baldus. 

Alektoras įėjo į mūsų kambarį niūriai linguodamas gal- 
vą. Kai mudu pasitraukėme nuošaliau, gydytojas pareiškė. 

— Jau nebereikia slėpti žolelių. Princesė jas noriai geria. Ta- 
čiau išlindęs į paviršių kirminas graužią ją godžiai ir sparčiai. 
Amalamenai reikės kaskart vis didesnių vaisto dozių. Tau teks 
duoti vaistus. Kambarinei paaiškinau, kaip keisti tvarsčius ir 
visa kita. Tačiau patariu rūpintis princese ir dieną, ir nak- 
tį. Vis dažniau ji fiziškai nepajėgs pati, hm, atlikti kai kurių 
funkcijų. Tad vienos tarnaitės nepakaks. Turėtų būti kelios ir 
tvirtos - turėti ne tik stiprius raumenis, bet ir skrandį. Labai 
abejoju, ar pakaks šių lengvabūdžių paleistuvių chazarių. 

— Pažadu, kad ja bus rūpinamasi tinkamai ir nuolatos, — 
užtikrinau. - Dar kartą meldžiu pasakyti: nejau nieko dau- 
giau nebegalime jai padaryti? 

— Oukh. Nieko, ką aš, kaip gydytojas, galėčiau sąžiningai 
pasiūlyti. Tačiau turiu pasakyti, kad kažkas svarbaus, regis, 
jau buvo padaryta. Princesė atrodo pavydėtinai rami, nors 
yra atsidūrusi labai sunkioje padėtyje. 

— Oud... na... stengiausi kaip įmanydamas geriau įvykdyti 
jūsų, iatros Alektorai, ankstesnį nurodymą. Princesei pavy- 
ko atlikti kai ką tikrai reikšminga. 

— Labai gerai. Stenkitės nuolat jai tą priminti. Jei reikia, 
sutirštinkite spalvas vertindami šio poelgio svarbą. Arti- 
miausiomis dienomis princesei prireiks visos, kokios tik 
įmanoma, dvasinės paramos. 

Kai Alektoras išvyko, liepiau grammateus dar palaukti. 
Tada, prieš pasirodydamas Amalamenos apartamentuose, 
trumpai užsukau į savuosius. Svanilda mandagiai išėjo iš 
kambario, kuriame gulėjo jos ponia, o aš kreipiausi į Ama- 
lameną: 

— Princese, gydytojas sako, kad jūsų sveikata nėra pati 
geriausia. Neabejoju, kad klausiu tuščiai, bet būdamas at- 

sakingas už jūsų saugumą privalau užduoti šį klausimą. Ar 
liksite čia, kur jumis deramai pasirūpins, kol aš skubiai grį- 
šiu pas Teodoriką su paktu? 

Nors ir išsekusi, tačiau princesė pajėgė nusišypsoti. 

— Pats pasakei, kad klausimas tuščias. Taip pat anksčiau 
sakei, kad aš bent iš dalies esu atsakinga už tai, jog paktas 
sudarytas. Todėl tikrai nenorėsi atimti iš manęs malonumo 
dėl to pasidžiaugti ir pasididžiuoti kartu su mano broliu. 

Atsidusau ir skėstelėjau rankomis. 

— Taip pat sakiau ir dar vieną dalyką. Anksčiau. Kad ne- 
turėčiau jums niekada nieko drausti. 

— O aš, Tornai, pažadu, kad nestabdysiu mūsų kolonos. 
Tie naujieji vaistai, panašūs į sutarkuotą medžio žievę, tik- 
rai palengvina mano... laikiną negalavimą... kur kas veiks- 
mingiau nei anksčiau /ekeis Frithilos duoti. Geriant šiuos 
vaistus nereikės sūpuotis carrucoje tarsi tinginiaujančiai 
poniai. Karietą paliksime čia, o aš visą kelią josiu ant savo 
mulo. 

— Ne, ne, nesielkite kvailai. Aš į priekį pasiųsiu raitelį su 
dokumentu. O mes visi galėsime keliauti lėčiau. Turėsime 
carrucą ir visa kita. Lekeis Alektorui prisiekiau, kad būsite 
slaugoma ir lepinama net geriau nei tada, kai jumis rūpin- 
davosi Svanilda. 

— Geriau nei Svanilda? Nesąmonė. Svanilda man patar- 
nauja nuo pat vaikystės. Mes esame ne ponia ir tarnaitė, o 
draugės. 

— Tada ji galės padaryti tikrai draugišką paslaugą. Jums 
leidus, Svanildai esu sugalvojęs kitą užduotį. Kol jos nebus, 
jumis rūpinsiuos aš. Turiu šiokią tokią ligonių slaugymo 
patirtį. 

Žinoma, pagalvojau, mano pacientų - juika-bloth, jaunojo 
Gudinando, senojo Virdo - liūdna dalia nėra pati geriausia 
mano slaugymo gebėjimų rekomendacija. Princesė nusišyp- 
sojo parodydama švelnų dėkingumą, bet tvirtai pareiškė: 

- Ligonės moters slaugytojas vyras? Tai neįmanoma. 

— Amalamena, tai dėl jūsų grožio pavyko sudaryti paktą, 
ir aš neleisiu, kad jūsų laimėjimas nueitų niekais. Doku- 
mentas privalo saugiai ir greitai patekti pas Teodoriką. Jei 
taip neatsitiks, Zenonas galės apsimesti niekada jo nepa- 
sirašęs, neaptarinėjęs ir neprašęs. Juk žinote, kad abejoju 
Zenono sąžiningumu. Ketinu pasirūpinti, kad dokumentas 
tikrai pasiektų Teodoriką, todėl prašau jūsų man ir toliau 
padėti vykdant šią misiją. Tiesą sakant, be jūsų pagalbos 
neįmanoma padaryti to, ką esu sumanęs. O kad tai pasisek- 
tų, pats taip pat esu pasiryžęs desperatiškoms priemonėms. 
Jos galbūt jus šokiruos, prislėgs, sukels pasibjaurėjimą, ta- 
čiau pasikliauju, kad jūs išsaugosite paslaptį, kurią žinosi- 
me tik mudu. 

— Ką tu sumanei, Tornai? - paklausė princesė apsimesti- 
nai sunerimusi, kai aš uždariau duris ir jas užšoviau. - Su- 
gundyti ar išprievartauti? 

Nekreipiau dėmesio į jos vėjavaikišką toną. Nors buvau 
pažadėjęs prajuokinti princesę, kai tik įmanoma, šis daly- 
kas man buvo visai nejuokingas. 

— Netrukus supažindinsiu su mergina, kuri jus slaugys 
kelionėje. Jos vardas Veleda. 

— Jos? Regis, sakei, kad tu... - princesė dabar ne juokais 
sunerimusi nutilo nebaigusi sakinio ir ėmė trauktis lovoje 
toliau nuo manęs, kai pradėjau nusirenginėti. Manau, jog 
Amalamena visiškai pamiršo savo negandas ir visa kita, 
bent jau tą akimirką, kai aš nusimečiau visus drabužius pa- 
silikdamas tik „kuklumo“ raištį, ir aiktelėjo: - Liufs Guth! 


3 


Vėlapsirengęs grįžau į kambarį, kuriame laukė grammateūs 
Eleonas, ir žingsniuodamas jame pirmyn bei atgal pradė- 
jau diktuoti Singidunumo perleidimo sutartį. Iš tų dienų, 
kai buvau raštininkas, prisiminiau oficialius kreipinius ir 
įmantrias frazes, kuriomis pradedami pranešimai. Tačiau 
kai prireikė išdėstyti reikalo esmę, nesugalvojau nieko ge- 
riau nei paprastai pareikšti: „Susiklosčius aplinkybėms, aš, 
Teodorikas, ostrogotų karalius, šiuo perleidžiu Moezijos Pri- 
mos Singidunumo miestą sebastės Zenonui, rytinės Romos 
imperijos imperatoriui“. 

— Oud, papai, - saaimanavo grammateus. Išgirdęs mano 
žodžius, jis papurtė galvą taip pat nusiminęs kaip ir Alek- 
toras, kalbėdamas apie neišvengiamą princesės mirtį. - At- 
leiskite, jaunasis presbeutės, tačiau taip netiks. Oukh, oukh. 

— Kodėl, Eleonai? Juk šiais žodžiais pasakyta tai, ką aš 
noriu pareikšti. Pagarsinta viskas, ką imperatorius nori pa- 
skelbti. 

— Tačiau pasakyta per daug paprastai, per daug tiesmu- 
kai. Teodorikas atiduoda, Zenonas priima. Bet kuris gudrus 
teisininkas tokį paprastą nuoširdumą palaikys iššūkiu ir su 
malonumu užprotestuos jo teisėtumą. Privalote paktą pa- 
gražinti painiais žodžiais. „Perleidžiantysis neatšaukiamai 
sutinka, įgalioja ir atiduoda... visiems laikams atsisako visų 
teisių... prisiekia, kad miestui nėra uždėtas joks turto areš- 
tas, jam netaikoma rinkliava ar priešieškinis...“ Ir panašiai. 
Taip pat, presbeutės, pateikite daug teisės kodekso nuoro- 
dų. „Sutinkamai su tokiu ir tokiu Forum Judicum skirsniu, 
tokiu ir tokiu nuosavybės teisės dokumentu, tokiu ir tokiu 
tomu...“ 

— Nieko neišmanau apie nuosavybės teisės dokumentus, 
skirsnius ir panašius dalykus. 

— Tada leiskite man paberti šių nuorodų ir kitų sunkiai 
suprantamų teisinių įmantrybių, presbeutės. Jos, tiesą sa- 
kant, neturės nieko bendra su dalyko esme. Šios nuorodos 
pateikiamos tik tam, kad teisininkai linksėtų apsimestinai 
pripažindami teisinį išprusimą, o kiti linguotų iš mieguisto 
nuobodulio. 

— Žinoma, laikykimės teisinių reikalavimų, - nusijuokęs 
sutikau. 

Raštininkas nedelsdamas ėmėsi krebždinti savo plunks- 
ną, 0 aš Žiūrėjau per jo petį. Apsimetinėjau taip pat rimtai, 
kaip ir bet kuris teisininkas, nes Eleonas galėjo rengti įsa- 
kymą mano mirties bausmei, ir aš vis tiek nieko nebūčiau 
supratęs. Galiausiai jis pabarstė dokumentą smėliu, nupūtė 
jį ir padavė man tik ką atpjautą pergamentą, kuriame turė- 
jau įrašyti savo pavardę ir titulą. Mano raštas nebuvo toks 
gražus kaip grammateus, tačiau aš nepaprastai išgyriau per- 
gamentą, kuriame pasirašiau. 

- Ou4, - išdidžiai sutiko Eleonas. - Imperatoriškasis 
dvaras naudoja tik pačias brangiausias medžiagas. 

— Įdomu... - tariau apsimesdamas nuolankiai kukliu. — 
Kaip manote, grammateuūs, ar galėčiau paprašyti šio perga- 
mento lapą, kad pargabenčiau namo ir parodyčiau mūsų 
raštininkams, kokiomis kur kas puikesnėmis priemonėmis 
jūs naudojatės čia? 

- Žinoma, žinoma, presbeutės. Aš atsinešiau du lapus, jei 
rašydamas netyčia vieną sugadinčiau. Tačiau nesugadinau. 

Padėkojau raštininkui, tada itin rūpestingai susukau 
pergamentą ir užsikišau už tunikos. Kai lydėjau Eleoną 
iki durų, ten jį pasveikino ką tik atvykęs kitas smulkutis 
senukas: 

— Khaire, Arta. Ar jau baigei imperatoriaus paktą? Tada 
aš palauksiu, ir mes kartu grįšime į rūmus. 

Antrąjį grammateus lydėjo vertėjas Sjutas, kuris paklau- 

sė, ar aš norėčiau, kad jis garsiai perskaitytų tai, ką parašė 
Zenonas - ir jei norėčiau, tai kokia kalba. Atsakiau, kad tiks 
ir graikiškai. Sjutas išvyniojo dokumentą ir pradėjo jį išraiš- 
"kingai skaityti bei oratoriškai gestikuliuoti: 
— Sebastės Zeno Isauriės, Romos imperijos Rytuose im- 
:peratorius — pamaldusis, laimingasis, pergalingasis, am- 
žinai garbusis Zenonas, garsusis antų, avarų ir kutrigurų 
| nugalėtojas - iš savo Naujosios Romos - Konstantinopolio 
"sveikina Tiudareiką Amalingą, Tiudamero Amalingo sūnų, 
jo generolus, senatorius, konsulus, praetorius, tribūnus ir 
maršalus. Jei tavo, Tiudareikai, ir tau brangių žmonių svei- 
kata gera, aš džiaugiuosi. Mano ir man brangių Žmonių 
sveikata taip pat gera. 

Toliau pranešime buvo kalbama apie reikalą, ir Zenono 
rašte buvo pateikta gausybė tokių pat gremėzdiškų teisinių 
įmantrybių, kokiomis Eleonas papuošė manąjį. (Stovėda- 
mas už Sjuto nugaros senasis grammateus mirktelėjo man.) 
Tačiau klausydamasis aš pajėgiau šias įmantrybes atmesti 
ir likau patenkintas, kad Zenonas tikrai suteikė viską, ką 
buvo prižadėjęs: Moezijos Sekundos žemes, kasmetį mo- 
kestį auksu, pasienio karinių pajėgų vado titulą. Praneši- 
mą Zenonas baigė atsisveikinimo žodžių srautu, tačiau nė 
karto į Teodoriką nesikreipė žodžiu „karalius“ arba Rex ar 
kokiu nors kitu titulu, kilmingesniu nei „kariuomenės va- 
das“. Galiausiai Sjutas atsuko man pergamentą, kad paro- 
dytų imperatoriškai brūkštelėtą Zenono parašą su žemiau 
įspaustu purpuriniame vaške antspaudu, vaizduojančiu „Z“ 
raidę su išraitymais. 

— Raštas priimtinas, - linktelėjęs tariau. - Tikiuosi, Ze- 
nonui manasis taip pat tiks. 

Sjutas grąžino paktą raštininkui Artai, kuris jo nesusuko į 
ritinį, o įmantriai sulankstė. Sjutas iš sieninio deglo ištraukė 
purpurinę žvakę ir užlašino vaško trijose skirtingose sulanks- 

tyto pergamento vietose. Arta iš drabužių išsitraukė sunkų 
auksinį imperatoriaus antspaudą, trijose vietose įspaudė tą 
pačią „Z“ raidę su išraitymais ir padavė paketą man. 

— Ačiū jums visiems, gerieji žmonės, - padėkojau. - Kar- 
tu su savo palyda ketinu išvykti, kai tik jūsų imperatorius 
duos žinią, kad yra patenkintas mano dokumentu. Norė- 
čiau iškeliauti rytoj švintant, jei taip palieps imperatorius. 
Mes nedelsdami nunešime šią žinią karaliui Teodorikui. 
Būkite malonūs ir pasakykite tai imperatoriui. 

Kai raštininkai išvyko, atsisėdau prie mažo porfyro sta- 
lelio ir susimąsčiau apie užantspauduotą paktą. Iš tunikos 
išsitraukiau tuščią pergamento ritinėlį, kurį man davė Ele- 
onas; jis buvo tokio paties dydžio, atspalvio ir kokybės kaip 
ir kitas pergamentas. Nesunkiai padirbčiau įmantrų Zeno- 
no parašą, bet prireiktų kelių savaičių kruopštaus darbo, 
kad nukopijuočiau visus Artos parašytus žodžius. O man 
iš tiesų tereikėjo tik kažko panašaus į paketą. Tad nuėjau į 
virtuvę ir iš kepėjo pasiskolinau medinę trinkelę, kuria jis 
į kiekvieną iškeptą ir patiektą duonos kepaliuką įspaudžia 
„Z“, ženklinančią pirmą Zenono vardo raidę. Atsinešiau 
trinkelę prie stalelio, sulanksčiau savąjį pergamentą visiškai 
taip pat, kaip buvo padaręs Arta, tose pačiose trijose vie- 
tose užlašinau purpurinio vaško ir užantspaudavau medi- 
ne trinkele. Įspausta „Z“ raidė buvo be išraitymų, kuriuos 
įspaudžia tikrasis auksinis antspaudas, tačiau šį skirtumą 
galima pastebėti tik atidžiai apžiūrėjus paketą. Grąžinau 
duonos antspaudą kepėjui ir nunešiau abu pergamento pa- 
ketus į Amalamenos menes. 

Per tą trumpą laiką, kai buvau pasitraukęs nuo princesės, 
neįprastas dėl ligos atsiradęs kvapas, regis, sustiprėjo - ben! 
jau man taip pasirodė - tačiau vyliausi, kad Amalamena jo 
vis dar neužuodžia. Todėl tik paklausiau: 

— Ar nusprendėte, princese. Visi, išskyrus Svanildą, pa 
sirengę. 

Ji pažvelgė į mane taip pat, kaip ir prieš man išeinant iš 
princesės menių: truputį su nuovargiu, truputį su nuostaba 
ir gal net šiek tiek su liūdesiu. Atsidususi atsakė: 

— Man vis dar labai sunku galvoti apie tave kaip... Veledą. 

Gūžtelėjau pečiais ir atsainiai prisipažinau: 

— Man pačiam kartais būna sunku. 

Aš pamelavau. Net ir tada, kai labiausiai jausdavausi esąs 
Tornas, niekada nepamiršdavau tos savo dalies, kuri yra 
Veleda. Princesei atskleidžiau beveik visą tiesą apie save. 
Priverčiau ją patikėti, kad esu mergina, persirengusi jau- 
nuoliu, nes taip gyvenime galima lengviau rasti nuotykių ir 
daugiau pasiekti. 

— Aš labai pripratau prie Torno, - ilgesingai prisipažino 
Amalamena. - Net prisirišau prie jo. 

— Ir Tornas prie jūsų, Amalamena. 

— Man bus gaila su juo išsiskirti. 

Turint galvoje princesės negalią, jai vis tiek teks skirtis su 
Tornu, ir Amalamena tą tikrai žinojo. Tačiau aš pasisten- 
giau, kad mūsų santykių kaip vyro ir moters pabaiga atro- 
dytų herojiškiau nei neišvengiama, todėl priminiau: 

- Princese, jūs ir Tornas dalyvaujate labai svarbiame rei- 
kale, kuris yra aukštesnis už asmeninius dalykus. Jei kuriam 
nors jūsų pritrūktų ryžto ar drąsos užbaigti šią misiją, ar jūs 
nesigailėtumėte dar labiau? 

- Ja... ja... - vėl atsiduso princesė ir ištiesė savo gležnus 
pečius. - Veleda - tai buvo senosios religijos vaidilutės var- 
das, reiškiantis paslapčių atskleidėją. Todėl prieš sutikdama 
leisti Svanildai išvykti noriu sužinoti, ar jai gresia pavojai. 

- Tikriausiai mažesni nei jums ir man. Mergina puikiai 
Joja, mudvi esame beveik to paties ūgio. Apsirengusi mano 
vyriškais drabužiais ir jodama arkliu, o ne panelės mulu, 
Svanilda atrodys kaip paprastas keliautojas. Šiaip ar taip, 
esu įsitikinusi, kad ji - vienintelė, galinti išvykti iš Konstan- 
tinopolio nepastebėta. Tad norėčiau, kad jai įsakytumėte iš- 

joti iš čia šiąnakt pačią gūdžiausią valandą ir kaip įmanoma 
skubiau nugabenti štai tą į Singidunumą. 

Ištiesiau Amalamenai tikrąjį paktą. Princesė neatrodė iki 
galo nusprendusi, todėl dar paaiškinau: 

— Turime daryti prielaidą, kad Zenono sekliai įsidėmėjo 
kiekvieną mūsų būrio karį. Jei kuris nors vyras netikėtai iš- 
nyktų, tai būtų iškart pastebėta, kaip ir išvykus jums ar man. 
Tačiau abejoju, ar jūsų cosmeta atkreipė į save dėmesį, nes 
visą laiką kartu su jumis buvo arba carrucoje, arba lauke. Kai 
mūsų kolona iškeliaus, jūs - ir, tariamai, Svanilda - būsite ka- 
rietoje. Aš josiu užsidėjęs visus šarvus ir maršališkai pom- 
pastiškai triumfuodamas mojuosiu šiuo tariamu paktu. - 
Parodžiau princesei kitą paketą. - Bet kuriam stebinčiam 
mus šiame mieste ar dieniniam šnipui mūsų būrys atrodys 
visiškai sukomplektuotas. Bet kuris katdskopoi, sekantis 
mus naktį, matys jus aptarnaujančią tarnaitę, kuri kartu su 
jumis nueis miegoti. 

Nuo šių žodžių princesė lengvai išraudo, o aš apsidžiau- 
giau, kad joje dar liko nors truputis kraujo ir gyvybė syvų, 
kad pajėgtų parausti. Tačiau skubiai pridūriau: 

— Matėte Veledą nusirengusią. Ji nė kiek nesiskiria nuo 
Svanildos ar jūsų. - Žinoma, tai buvo dar vienas melas, ta- 
čiau kiti mano žodžiai nebuvo melagingi. - Vienintelis Ve- 
ledos tikslas - tarnauti jums taip pat atsidavusiai kaip tar- 
naitė ar mylinti sesuo. 

— Niekada neturėjau nei tarnaitės, nei sesers, kuri būtų 
taip įtikinamai panaši į vyrą. - Amalamena šiuos žodžius 
ištarė nusijuokdama, tad vėl apsidžiaugiau matydamas, kad 
ji dar pajėgia juoktis, nors šis juokas buvo liūdnokas. - La- 
bai gerai. Iškviesk Svanildą, ir aš jai duosiu nurodymus. 
Taip pat pasakysiu, kad pakeičiu ją viena šių rūmų kamba- 
rinių chazarių. - Tada įsakmiu ir šelmiškai pašaipiu tonu 
princesė pridūrė: - O dabar, Veleda, eik ir parūpink jai Žir- 
gą bei maisto kelionei. 

Plačiai nusišypsojau, vergiškai nuolankiai nusilenkęs iš- 
ėjau iš menės ir nužingsniavau pas opcijų Dailą paaiškinti, 
kodėl princesės cosmeta apsirengusi vyro drabužiais turi vi- 
durnaktį išvykti. Taip pat jam pamelavau tą patį, ką prince- 
sė pamelavo Svanildai: kad mes kelionei atgal pasamdėme 
vieną chazarių patarnauti Amalamenai. Be to, perspėjau 
Dailą: 

— Neprašyk iš virtuvės jokio maisto. Įdėk į Svanildos bal- 
nakrepšį mūsų atsigabentų atsargų. Patikiu tau, opcijau, šalu- 
tinėmis gatvelėmis nepastebimai palydėti Svanildą ir jos arklį 
iki nejudriausių miesto vartų ir parodyti reikiamą kelią. 

— Viskuo pasirūpinsiu, saio Tornai. Arklys lauks pakin- 
kytas, kai tik mergina bus pasirengusi keliauti. 

Grįžęs į moterų menes, radau Amalameną linksmai be- 
sijuokiančią ir iš lovos stebinčią, kaip Svanilda nerangiai 
velkasi mano duotą tuniką, marškinius, kojines, batus ir 
kepurę. 

— Ne, ne, Svanilda, - linksminosi princesė. - Diržą už- 
sisegei priešingai nei segi vyrai. Dėl mums, moterims, ne- 
žinomų priežasčių sagtį jie ištraukia iš kairės, o liežuvėlį iš 
dešinės... 

Taip pat juokdamasis padėjau sutrikusiai Svanildai. Kai 
mergina deramai apsirengė, daviau jai savo seną ant šarvų 
dėvimą avikailio apsiaustą, nes naktys bus žvarbios. Paskui 
įteikiau piniginę, kurioje pinigų buvo daugiau nei pakanka- 
mai, kad būtų galima nukeliauti iki Singidunumo. Patariau 
piniginėje turėti tik kelias monetas, kitas - kartu su Zeno- 
no paktu - kur nors paslėpti drabužiuose. Kadangi Ama- 
lamena dabar atrodė gerokai pažvalėjusi, pasakiau jai, kad 
trikliniume chazarės dengia stalą, ir paklausiau, ar princesė 
pageidauja ko nors užkąsti. 

— Ak, ne, - atsakė ji truputį susiraukdama. - Tačiau nu- 
sivesk Svanildą ir pasirūpink, kad ji sočiai prisikimštų. Gal- 
būt kurį laiką tai bus jos paskutinis padorus valgis. 

Kad galėčiau įvykdyti princesės nurodymą, turėjau pa- 
liepti merginai ant vyriškų drabužių užsitempti moterišką 
suknelę, idant tarnai nesistebėtų jos metamorfoze. Šitaip 
apsirengusi Svanilda prie stalo jautėsi truputį nepatogiai, o 
vergės tarnaitės žvelgė į ją nustebusios, nes cosmeta, kurios 
padėtis tik truputį aukštesnė nei vergių, paprastai nevaka- 
rieniaudavo su presbeutės. Tačiau tai nesutrukdė Svanil- 
dai pasislėpti nemažą mums patiekto maisto porciją. Nors 
mergina buvo nusiminusi, kad tenka palikti savo ponią, ir 
šiek tiek nerimavo dėl to, kas jos laukia, ji buvo pastebimai 
sužavėta galimybe pačiai vienai išsirengti į tokią atsakingą 
kelionę. 

Vakarieniaudama Svanilda droviai paprašė manęs, kaip 
vyro, patarti, kaip jai derėtų elgtis naujame vaidmenyje. Ka- 
dangi mokyti nebuvo kada, į galvą atėjo tik vienas naudin- 
gas patarimas: 

— Nemanau, kad tau teks dažnai bėgti, Svanilda, ar ką 
nors mesti stebint kitiems žmonėms. Tačiau stenkis neda- 
ryti nei vieno, nei kito. Bėgdama ar ką nors mesdama apsi- 
metanti vyru moteris visada išsiduos. 

Mergina padėkojo už mano išmintingą patarimą, tada, 
prieš prisistatydama opcijui Dailai ir pasirengdama iške- 
liauti, nuėjo atsisveikinti su savo ponia. Aš likau prie stalo ir 
liepiau patarnaujančiai kambarinei atnešti ąsotį vyno, kurį 
tik ką gėrėme, tikėdamasis, kad pavyks prikalbinti princesę 
truputį jo išgerti. Tada priėjau prie lango, išeinančio į Mar- 
muro jūrą, ir pažvelgiau į švyturį. Jo liepsnos mirksėjo ir 
blykčiojo - nebuvo jokių abejonių, kad jos kartoja anksčiau 
dūmais perduotą pranešimą arba jį tikslina. Tad nuėjau į 
savo menes ir netvarkingai sujaukiau patalynę. Jei naktį 
koks nors šnipas sumanytų įkišti nosį ir patikrinti, ką aš 
veikiu, nesimatytų, kad savo lovoje nemiegojau. Atrodytų, 
kad negalėjau užmigti, tad, matyt, nuėjau atsipalaiduoti su 
kuria nors chazare tarnaite. 

Tada nunešiau ąsotį vyno į Amalamenos miegamąjį ir 
prisiverčiau nekrūptelėti, kai užuodžiau bromo kvapą. 
Princesė buvo viena ir vis dar gulėjo lovoje, tačiau dabar 
atrodė beveik tokia pat bekraujė ir liūdna, kaip ir grįžusi iš 
imperatoriaus rūmų. 

— Ar jus kankina skausmai, princese? - susirūpinęs pa- 
klausiau. - Gal jus reikia slaugyti? Gal aš per ilgai palikau 
jus vieną“ 

Ji pavargusi papurtė galvą. 

- Prieš išvykdama Svanilda paskutinį kartą pakeitė mano 
tvarsčius. Turiu prisipažinti, kad nemalonu žiūrėti į mano 
žaizdą... atidengtą. 

— Tada prašom išgerti puikaus Biblisės vyno, - pasiūliau 
pripildamas jai taurę. - Atnešiau jo tikėdamasis, kad vy- 
nas gali paslaptingai pagerinti jūsų sveikatą, nes yra sodrios 
kraujo spalvos. Net jei ir nepagydys, jis tikrai išsklaidys jūsų 
melancholiją. 

Princesė gurkštelėjo, tada gana godžiai išgėrė. Prisipyliau 
taurę ir nusinešiau į miegamojo kertę, kur stovėjo mažesnė ir 
žemesnė tarnaitės lova. Pradėjau rengtis miegoti. Pas gotus 
tai reiškė nusirengti visiškai nuogai, išskytus tada, kai naktys 
būna labai šaltos - ir, žinoma, išskyrus tokius atvejus, koks 
dabar buvo mano, kai turėjau išsaugoti romėnišką kuklu- 
mą ir nenusirišti strėnjuostės. Tiesą sakant, mano kuklumas 
nebuvo visiškai apsimestinis. Nors anksčiau taip pat buvau 
išsirengęs Amalamenai matant beveik nuogai, dabar nepajė- 
giau to padaryti atsainiai. Tačiau nusprendžiau, kad princesę 
miegamajame mažiau varžys kita moteris nei tariamas vyras. 

Kol rengiausi, princesė buvo nusukusi akis į šalį ir net ne- 
kalbėjo, iki apsivilkau lengvą Svanildos chalatą. Tada, ma- 
tyt, tik dėl to, kad kažką pasakytų, Amalamena sumurmėjo: 

— Vynas puikus, Veleda. Ir tikrai raudonas kaip kraujas. 

- Ja, - sutikau ir, tik todėl, kad ką nors pasakyčiau, ne- 
pagalvojęs leptelėjau: - Manau, dėl to jis taip ir pavadintas. 

Nimtos Biblisės, kuri nusižudė, kai visos pastangos sugun- 
dyti brolį žlugo, garbei. 

Kaipmat supratau, kad padariau klaidą, nes princesė atsi- 
gręžusi pervėrė mane Dvynių liepsnos žvilgsniu. 

— Otu, Veleda? - paklausė ji, šįkart vardą pabrėždama ne 
dėl to, kad linksmai pasišaipytų. - Kaip tau sekėsi su mano 
broliu, niu? - Jos mėlyna liepsna degantis žvilgsnis bėgiojo 
mano vos pridengtu kūnu aukštyn ir žemyn. - Juk tu jį tik- 
rai esi įsimylėjusi. 

Sutrikau ieškodamas atsakymo, kuris mažiausiai prislėg- 
tų princesę. Galiausiai labai atsargiai rinkdamas žodžius 
atsakiau: 

- Jei tuo metu, kai pirmą kartą sutikau jūsų brolį, būčiau 
buvusi Veleda, ja, tikrai būčiau jį įsimylėjusi. Ir jis galbūt 
būtų įsimylėjęs mane. Tada jūs galbūt turėtumėte rimtą 
pagrindą įtarti... Tačiau Teodorikas visada mane pažinojo 
kaip Torną. Jei dabar jam atskleisčiau... savo tikrąjį „aš“, jis 
visam laikui išmestų mane iš galvos. Prarasčiau ne tik gali- 
mybę mylėti jį kaip moteris, bet ir netekčiau jo kaip draugo. 
O kartu ir maršalo laipsnio bei hercogo titulo - nepasiekia- 
mų moteriai aukštumų - į kurias įkopiau būdamas Tornas. 
Todėl... - skėstelėjau rankomis, - vien dėl šaltakraujiško 
išskaičiavimo neleidau, neleidžiu ir neleisiu sau mylėti Teo- 
doriko ar puoselėti net ir menkiausias viltis jo geisti. Jei ga- 
liu kalbėti dar atviriau, Amalamena, noriu pasakyti štai ką. 
Jei iš tiesų būčiau vyras arba vyriška moteris, kokią esant 
jūs įtariate Veledą, tai kaip tik jus... 

— Pakaks, — staigiai pertraukė ji mane. - Gailiuosi už- 
davusi šį klausimą. Visa tai juokinga. Baruosi dėl vyro, 
kuris yra mano brolis, su moterimi, kuriai labiau patinka 
būti vyru ir kuri dabar prisipažįsta... v4i! - Princesė išlen- 
kė likusį vyną ir sielvartingai pareiškė: - Tėvai tarsi kažką 
nujausdami davė man Mėnulio vardą. Atsidūriau kupinoje 
beprotybės padėtyje. 

— Ne, brangioji Amalamena, - švelniai paprieštaravau. — 
Meilė - tai ne beprotybė. O jei galite mylėti brolį, tai, be 
abejonės, galite leisti ir seseriai mylėti jus. - Palaukiau, 
tada pridūriau: - Privalote tai man pasakyti dabar. 

Princesė susigūžė lovoje, užsitraukė antklodę beveik iki 
akių, pradėjo pastebimai drebėti ir galiausiai mažo vaiko 
balseliu ištarė: 

— Apkabink mane. Tiesiog apkabink mane, Veleda. Man 
labai baisu mirti. 

Taip ir padariau. Nusimečiau chalatą, palindau po ant- 
klode, pakišau pergamentą po čiužiniu ir apsikabinau 
Amalameną. Be strėnjuostės, prispaudusios prie pilvo 
tvarstį, princesė ant kūno turėjo tik auksinę grandinėlę su 
miniatiūriniu Teodoriko antspaudu ir Nekaltosios Mergelės 
pieno buteliuką, o aš - ant kaklo kabantį auksinį Toro plak- 
tuką. Kaip jau buvau pastebėjęs, kai susitikome pirmą kartą, 
Amalamenos krūtys buvo mergaitiškos, nė kiek ne didesnės 
už manąsias. Tad galėjau laikyti ją prispaudęs prie savęs arti 
ir suteikti saugumo bei šilumos pojūtį. Taip ją laikiau visą 
tą naktį ir visas mums likusias naktis, ir tai buvo visas mūsų 
mylėjimasis, nes kitokio ir nereikėjo. 


Kitą rytą pabudau ir apsirengiau anksti, bet oikonėmos 
Mirosas atvyko anksčiau nei aš spėjau persimesti bent 
žodeliu su Daila. Sušnarpštęs jis pareiškė, kad Zenonas 
yra patenkintas mano dokumentu, kuriuo imperatoriui 
perduodamas Singidunumas. Dar kartą sušnarpštęs Mi- 
rosas pridūrė, kad sebastos net siunčia man pagyrimą 
už tai, kad sutartį padiktavau tobulai pateikęs teisines 
subtilybes. Rūmų valdytojas nebuvo eunuchiškai sarkas- 
tiškas ar arogantiškas; jis vis šnarpštė ir raukė nosį, o aš 
žinojau kodėl. Amalamenos irstančio kūno tvaikas per- 
sismelkė į mano drabužius, galbūt į plaukus ir net į odą. 
Tačiau Mirosas nepaklausė, iš kur šis kvapas, o aš nieko 

neaiškinau, tad savo pranešimą oikonėmos baigė tokiais 
žodžiais: 

— Todėl, presbeutės Akantha, jūs ir jūsų draugija galite iš- 
vykti, kai tik būsite pasirengę, ir imperatorius mano, kad 
negaišuosite. 

— Esame pasirengę išvykti, - atsakiau, - kai tik papusry- 
čiausime. Ir kai tik tu suorganizuosi palydą bei muzikantus 
ir atvesi čia, kad palydėtų mūsų koloną iki Aukso vartų. 

Mirosas nustojo šnarpštęs ir sumirksėjo. 

— Ką? Dar viena oficiali palyda? Na... 

— Tik nesakyk, kad tai negirdėta. Esu įsitikinęs, kad šis 
paktas - vienas reikšmingiausių, dėl kokių yra susitarę tavo 
ponas su manuoju. Jis nusipelno viešų fanfarų. O gal tu taip 
nemanai“ 

Oikonėmos atsiduso ir pažadėjo: 

— Palyda bus atsiųsta. 

Tada iškeliavo. 

Nedelsdamas susiradau Dailą, kuris man pareiškė nespė- 
jus nė prasižioti: 

— Mažoji cosmeta išvyko lygiai vidurnaktį, saio Tornai, ir 
jos nematė nė vienas budintis sargybinis nei, tikiuosi, joks 
slaptas šnipas ar apskritai kas nors. Nuvedžiau ją prie Kara- 
liškųjų vartų, prie kurių net ir dieną būna mažai žmonių. Iš 
ten ji be vargo ras kelią aplink miesto sieną iki Via Egnatia. 
Ji - sumani mergina, manau, be jokio vargo ras kelius, ve- 
dančius į šiaurės vakarus, Singidunumo link. 

— Gerai, - pagyriau. - Tačiau jei pakeliui ją ištiktų kokia 
nors nelaimė, mes turėtume apie tai išgirsti, nes keliausime 
jai iš paskos tais pačiais keliais. 

— Į Singidunumą? - nustebęs paklausė Daila. - Maniau, 
kad mums turite kitų planų, jei nugabenti paktą patikėjote 
cosmetai. 

- Ji gabena dokumentą slapta. O aš tikiuosi įtikinti visus, 
be išimties, kad jį gabename mes. - Parodžiau opcijui mano 

pagamintą paketo imitaciją ir paaiškinau, kodėl įtariu, kad 
Zenonas visiškai nenori, jog paktas kada nors patektų Te- 
odorikui į rankas. - Šį paketą visą kelią gabensiu aš pats ir 
tikrai manau, kad bus pamėginta jį iš manęs atimti. Neži- 
nau kaip - ar prisėlinus pavogti, ar patykoti ir nužudyti, ar 
atvirai užpulti apsimetus pakelės plėšikais... 

— Ar įvykus kokiai nors nenumatytai nelaimei, - suurz- 
gė opcijus. - Tariamai atsitiktinei žemės nuošliaužai, miš- 
ko gaisrui ar dar kam nors. 

— Ja. Be to, mes Teodorikui gabename dar branges- 
nį nei paktas daiktą - jo seserį. Todėl visada būsiu prie 
princesės taip pat arti kaip ir jos naujoji tarnaitė. Die- 
nomis josiu greta jos carrucos. Kasnakt, ar nakvotume 
įsirengę stovyklą, ar rastume nakvynę pastate, miegosiu 
prie princesės lovos atmerkęs vieną akį ir kardą ištrau- 
kęs iš makščių. Kadangi būsiu labai užsiėmęs ir dažnai 
manęs tiesiog nematysi, Daila, užkraunu ant tavo pečių 
didelę atsakomybę. Aš kaip įmanydamas stengsiuosi ap- 
saugoti Amalmeną, tačiau tau ir tavo vyrams patikiu sau- 
goti ir ją, ir mane, ir suklastotą dokumentą, kurį turėsiu 
su savimi. 

— Galėjai manimi ir taip pasikliauti, saio Tornai, - šalto- 
kai atsakė Daila. - Kam dar tas antras pergamentas, gud- 
rybės ir slapta pasiuntinė? 

— Tik dėl atsargumo, senasis kary. Nė kiek neabejoju 
tavo gebėjimais kautis. Atmink, kad mačiau tave mūšio 
lauke. Tačiau jei susidurtume su gerokai gausesniu priešu, 
galėsime žūti žinodami, kad mūsų mirtis ne padėjo Zeno- 
nui bei jo pakalikams Strabo ir Rekitai pasiekti išdavikiškų 
tikslų, o, atvirkščiai, juos sužlugdė. Teodorikas vis tiek tu- 
rės paktą ir visa, kas jame žadama mūsų tautai. 

Ne itin atlyžęs Daila atšovė: 

— Dar geriau būtų, jei mes nežūtume. Aš - ir visi mano 
vyrai — iš visų jėgų stengsimės, kad taip ir būtų. 

— Teisingai, dar geriau. O dabar pats sočiai papusryčiauk 
ir pasirūpink, kad vyrai taip pat prisikimštų pilvus. Pasku- 
tinį kartą gerai pavalgykite Zenono sąskaita. 

Aš pavalgiau labai stipriai, tada nunešiau kupiną padėklą 
Amalamenai ir - kai princesė išgėrė žolelių nuovirą - parei- 
kalavau, kad ji nors kiek pavalgytų, nors negalėjau priversti 
suvalgyti daug. Tada pirmą kartą, vykdydamas Svanildos 
nurodymus, pakeičiau princesės išopėjusios žaizdos tvars- 
čius. Turėjau tai padaryti nekreipdamas dėmesio į Amala- 
menos priešinimąsi, kad ji ir pati gali pasikeisti tvarsčius - o 
kol tvarsčiau, princesė nusuko galvą į šalį, sugniaužė kumš- 
čius, stipriai užsimerkė ir gėdydamasi bei susidrovėjusi ėmė 
drebėti visu kūnu. 

Stengiausi negalvoti, kad intymiai liečiu jaunos gražios 
princesės virpantį nuogą pilvą, matau ją nuogą nuo bambos 
iki pat lytinės klostės, kurią nelabai dengia sidabriškai auk- 
siniai pūkeliai. Griežtai priminiau sau, kad dabar princesė 
yra mano mylima sesuo, ir jos kūnas beveik nesiskiria nuo 
manojo, tik yra ligotas ir jam reikia seseriškos slaugos. 

Kai nuplėšiau senus tvarsčius, iš žaizdos pasklido - pasi- 
kartosiu - neapsakomas dvokas. Net nemėginsiu aprašyti, 
kaip atrodė atvira žaizda, nes visai nenoriu to prisiminti. 
Pasakysiu tik tiek, kad labai apsidžiaugiau, jog ir princesė, 
ir aš jau buvome pavalgę. Kad ir kokie buvo mano jausmai, 
kai pradėjau tvarstyti, juos netrukus pakeitė siaubas - O jį 
netruko pakeisti gailesčio antplūdis. Nuo to karto, kai tik 
keisdavau Amalamenos tvarsčius, turėdavau nuslopinti - ne 
geismą ar gašlumą, ne geidulingą smalsumą, net ne pyki- 
nimą ar bjaurėjimąsi darbu, kurį privalau padaryti, - o tik 
kaskart kylantį norą pravirkti dėl vargšės merginos, pradė- 
jusios pūti dar nespėjus numirti. 

Kai tą rytą pakeičiau tvarsčius, Amalamena buvo tokia 
silpna ir susisielojusi, kad turėjau padėti jai apsirengti ke- 
lionės drabužiais ir paskui pakviesti vieną savo lankinin- 

kų, kad šis paneštų princesės mantą, kol mudu su chazare 
kambarine per kiemą palydėjome princesę į jos laukiančią 
carrucą. Tada ir vėliau pastebėjau, kad Amalamena, pakei- 
tus tvarsčius, kaskart vis labiau suglebdavo. Nežinau, ar tai 
buvo natūrali ligos eiga, ar princesę su kiekvienu tvaiko iš- 
siveržimu apleisdavo gyvybinės jėgos, ar kaskart iš naujo 
priminus apie sveikatos būklę Amalamena tiesiog vis labiau 
prarasdavo valią kovoti dėl gyvybės - tačiau ji pastebimai 
geso kasdien, kas valandą. Ir kasdien jai reikėjo vis didesnių 
žolelių nuoviro dozių skausmui numalšinti. 

Tačiau tą rytą princesei, regis, išties patiko su mūsų ko- 
lonos priekyje ir gale žygiuojančiais palydovais, grojančiais 
triukšmingai linksmą muziką, iškilmingai kirsti miestą nuo 
xenodokheiono iki Aukso vartų. Ji buvo atidengusi užuolai- 
dėles savojoje karietos pusėje, kad galėtų viską matyti ir pa- 
mojuoti žmonėms, stebintiems, kaip mes iškeliaujame, bet 
kitoje pusėje, kur tariamai sėdėjo princesės tarnaitė, užuo- 
laidėlės buvo nuleistos. Procesijai vadovavo Daila, kuris, 
kaip buvau nurodęs, pasirūpino, kad ji vingiuotų daugybe 
gatvių ir alėjų, kirstų daugybę turgaviečių ir paminklais iš- 
puoštų aikščių. 

Jojau greta carrucos ir vėl vilkėjau puošniausiomis ir la- 
biausiai mano maršališkumą pabrėžiančiomis regalijomis, 
plačiai šypsojausi ir mojavau tarsi mūšyje iškovota vėlia- 
va sulankstytu bei purpuriniu laku užantspauduotu per- 
gamentu. Išgirdę mūsų parado sukeltą triukšmą, žmonės 
gatvėse sustodavo ir spoksodavo, kiti net išbėgdavo iš savo 
namų ar dirbtuvių. Jie tikrai neturėjo nė menkiausio supra- 
timo, kam mes atstovaujame ar kokiu paketu aš mojuoju, 
bet nuoširdžiai atsakė į mūsų mostus ir linksmai šūkaliojo: 
ide, blėpo ir nike, tarsi mes vyktume už juos kariauti. Pagal- 
vojau, kad, jei kada nors prireiktų, keli tūkstančiai Kons- 
tantinopolio gyventojų galėtų paliudyti, jog išvykau iš jų 
miesto nešinas oficialiu, imperatoriaus antspaudu patvir- 

tintu dokumentu. Tačiau labiausiai tikėjausi, kad mus vėl 
stebi Zenonas - kartu su visais kitais, susirinkusiais Purpu- 
riniuose rūmuose, - ir mano surengtas vaidinimas jį taip 
pat sėkmingai klaidina. 

Palyda ir muzikantai sustojo prie Aukso vartų, bet mūsų 
kolonai traukiant tolyn muzika grojo ir toliau, tik palengva 
tilo mums už nugarų, o aukštos miesto sienos dar lėčiau 
slėpėsi už horizonto, kai vėl atsidūrėme Ignacijaus kely- 
je tarp pėsčiųjų, raitelių, vežimų ir galvijų. Praėjus dviem 
kelionės iš Konstantinopolio dienoms, vėl skubiai aplen- 
kėme šlykštųjį Raštininką Danielių ir dar dvi ar tris naktis 
matėme švyturių šviesą, bet jie nesiuntė jokių aiškių signa- 
lų. Laikėmės Ignacijaus kelio kasnakt palei jį įsirengdami 
stovyklavietes, kol pasiekėme Perinto uostą. Ten princesė 
ir aš (o Dailai pasakiau, kad ir princesės chazarė kamba- 
rinė) apsistojome tame pačiame netoli uosto įsikūrusiame 
pandokheione, kuriame labai maloniai pailsėjome, kai bu- 
vome apsistoję šiame mieste keliaudami pirmyn. 

Tačiau išvykę iš Perinto nepasukome keliu, kuris kelio- 
nėje į priekį atvedė mus į pietus. Pasukome labiau į vakarus 
nei į šiaurę, į Rodopų kalnų slėnius, kirsdami Makedoni- 
jos Sekundos provincijos kampą ir keliaudami į Dardani- 
jos provincijos miestą Pautaliją. Mums buvo pasakyta, kad 
šis miestas garsėja gydomaisiais mineraliniais šaltiniais 
ir į jį suplūsta ligoniai iš visos imperijos. Tad vildamasis, 
kad princesei šie šaltiniai padės, trims paroms pertraukiau 
mūsų kelionę, ir mudu su princese apsistojome ištaiginga- 
me pandokheione. Trečią naktį atsitiko visiškai netikėtas 
dalykas, tikrai išvadavęs Amalameną nuo ją graužiančio 
pūvančio ir žudančio kirmino. Tačiau dėl to vos neišnyko ir 
Veleda, ir Tornas. 

Kol kas nepastebėjome nieko įtartino, nuo ko reikėtų 
gintis. Tačiau Daila, kaip ir visose ankstesnė mūsų susto- 
jimo vietose, ne tik išstatė sargybinius, bet ir išsiuntė rai- 
tus patrulius. Mūsų būstą Pautalijoje buvo taip pat lengva 
saugoti kaip ir bet kurią atviroje vietoje įkurtą stovyklą, 
nes šį kelių namų kaimelį vargu ar galima pavadinti mies- 
tu. Daugybė karšto vandens šaltinių trykšta gerokai nutolę 
vienas nuo kito, tad aplink kiekvieną jų išdygo atskiros pas- 
tatų grupelės. Prie kiekvieno šaltinio yra pandokheionas, 
kurį sudaro centriniai užeigos namai ir nedidelių kotedžų 
grupelė su miegamosiomis patalpomis ir privačiomis pir- 
timis. Taip pat prie jų spiečiasi kalvės, kelionės reikmenų 
parduotuvėlės, račių ir kitos dirbtuvės. Mūsų pasirinktame 
pandokheione vieną kotedžą užėmiau aš, o kitą - Amalame- 
na ir jos „tarnaitė“ Vyrai įsitaisė guolius kiemuose, arkli- 
dėse ir aplinkiniuose laukuose. Šitaip mes sukūrėme kom- 
paktišką bendruomenę, kurią sargybiniai ir patruliai galėjo 
saugoti iš visų pusių. 

Kadangi visi daugiau ar mažiau galėjome matyti vienas 
kitą, paprašiau princesės, kad dieną ji išeitų iš patalpų ap- 
slrengusi Svanildos drabužiais ir savo šviesius plaukus pa- 
slėpusi po skarele, kad atrodytų, jog cosmeta kartu gyvena 
princesės kotedže. O kaskart nusileidus saulei, aš demons- 
tratyviai su kardu, šarvais ir šalmu iš savo kotedžo atžy- 
gluodavau į Amalamenos, kad visi manytų, jog miegu prie 
princesės slenksčio ar jos lovos kojūgalyje. 

Jau sakiau, kad iš tikrųjų miegojau ne greta princesės 
lovos, o joje ir kasnakt laikydavau ją tvirtai apkabinęs, kol 
užmigdavo. Taip pat padėdavau Amalamenai maudytis, nes 

šiltas ir sulaikantis kraujavimą mineralinis vanduo išsekin- 
davo jos jėgas labiau nei bet kurios fizinės pastangos. Iš pra- 
džių princesė nelabai norėjo pasinaudoti terma ir primygti- 
nai tvirtino, kad jai pakanka ir kempine apsitrinti. 

— Princese, - įkalbinėjau ją, - vietiniai sako, kad visi Pau- 
talijos svečiai, tarp jų ir pats imperatorius Trajanas, giria šių 
šaltinių gydomąją galią. Išsimaudžius šiame vandenyje jūsų 
sveikata tikrai nepablogės. 

— Ne tai man kelia nerimą, Veleda. Kas dar gali man pa- 
kenkti? Tiesiog nenoriu atidengti savo... defekto, kad mudu 
pakankamai ilgai jį matytume. 

— Labai gerai, - sutikau apsidžiaugęs, kad radau svarią 
priežastį nenusiimti savo diržo, slepiančio mano lytinius 
organus. - Besimaudydamos abi būsime romėniškai dro- 
vios. Paskui, kai išsimaudysime, greitai pakeisiu jūsų tvars- 
čius sausais. 

Kai trečią vakarą išėjome iš termos, princesė šiek tiek ste- 
bėdamasi pareiškė: 

— Beveik negaliu tuo patikėti, Veleda, ir galbūt man ne- 
reikėtų to sakyti, kad neprisišaukčiau nelaimės, bet manau, 
jog šis vanduo man padeda. Vis dar esu silpna, bet jaučiuosi 
sveikesnė - ir kūnu, ir protu. Skausmai taip pat labai susilp: 
nėjo... Žinai, šiandien net visai negėriau žolelių nuoviro. 

Nusišypsojęs ją pasveikinau. 

— Iš pradžių maniau, kad jūsų kūnas atrodo rausvesnis 
ir sveikesnis tik todėl, kad įkaito pirtyse. Tačiau dabar opa 
man atrodo mažesnė ir ne tokia grėsminga kaip anksčiau. 

Tiesą sakant, taip pat pagalvojau, kad atvira žaizda galėjo 
sumažėti ir užsitraukti dėl vandens sutraukiamųjų savybių. 
Be to, Amalamenos auglys (brėmos musarės) nesumažė 
jo. Tačiau nusprendžiau rytoj pasakyti Dailai, jog mes visi 
liksime Pautalijoje dar kelias dienas, kad įsitikintume, ai 
princesės sveikata toliau gerėja. Kad ir kaip ten būtų, Ama 
lamena nuėjo su manimi gulti kur kas džiaugsmingesnės 

nuotaikos nei buvo paskutinėmis dienomis. Ir kaip tik tą 
naktį įvyko nenumatytas dalykas. 

- Saio Tornai! - tarsi griaustinis nugriaudėjo lauke. 

Kaipmat prabudau ir supratau, kad pradėjo aušti. Beveik 
tą pačią akimirką iššokau iš lovos ir puoliau vilktis Torno 
drabužius bei šarvus. 

— Ateinu, Daila! - sušukau atpažinęs balsą. 

Viena ranka maudamasis batą, kitą pakišau po čiužiniu 
ieškodamas sulankstyto pergamento, kad įsidėčiau jį į tu- 
niką. Tačiau pergamento ten nebuvo. Apstulbęs visiškai iš- 
budau ir atverčiau tą čiužinio kraštą, kad galėčiau geriau 
apieškoti. Paketo nesimatė. 

— Amalamena! - aiktelėjau. Princesė sėdėjo lovoje. Ji at- 
rodė tokia pat sukrėsta kaip ir aš ir užsitempusi antklodę 
prisidengė krūtis. - Kur pergamentas? Ar jūs jį paėmėte? 
Gal padėjote į kitą vietą? 

- Ne, - silpnu balsu atsakė ji. 

— Tada prašau taip pat apsirengti, tik Svanildos drabu- 
žiais. Stenkitės laikytis atokiau nuo mūsų vyrų, kad jūsų 
neatpažintų, tačiau trumpai pasirodykite lauke kaip tar- 
naitė. 

Nelaukdamas, kol princesė atsakys, užsisegiau šalmą ant 
sutaršytų plaukų ir išskubėjau pro duris vis dar segiodama- 
sis įvairias savo apdaro sagtis. Opcijus laukė manęs laidy- 
damas pykčio žaibus, tačiau - ačiū dievams - rankoje jis 
laikė purpuriniu vašku užantspauduotą pergamentą. Daila 
stovėjo ne vienas. Su juo buvo keli mūsų kariai, ir du jų lai- 
kė apalpusį arba sužeistą vyrą. 

- Saio Tornai, - irzliai pasisveikino su manimi Daila. — 
Jei miegojai atmerkęs vieną akį, siūlau leisti jai pailsėti ir 
kurį laiką pasinaudoti kita. 

Negalėjau jam papriekaištauti dėl nepagarbos aukštesnio 
rango karininkui. Pajėgiau tik teisindamasis paklausti: 

- Kaip jis buvo pavogtas? 

— Tarp mūsų atsirado išdavikas, - paaiškino Daila moste- 
lėdamas susmukusio tarp dviejų kitų vyro pusėn. 

Jo veidas buvo taip smarkiai sumuštas ir toks kruvinas, 
kad aš ne iš karto atpažinau, jog tai vienas iš dviejų mano 
lankininkų. Opcijus nusivedė mane nuošaliau nuo grupe- 
lės, kad galėtų pasikalbėti niekam negirdint. 

— Kiti mūsų sargybiniai tebėra ištikimi ir stebi išplėstomis 
akimis. Jie pamatė, kaip lankininkas slapta įsliūkino į prince- 
sės patalpas. Vyrai spėjo jį nutverti išdavikui nespėjus sulau- 
žyti antspaudų ir pamatyti, kad jis pavogė bevertę imitaciją. 

Pajutau šiokį tokį palengvėjimą, tačiau vis dar buvau pri- 
blokštas - ir dėl dviejų priežasčių. Šis mano asmens sargy- 
binis ne tik mėgino sugriauti taip kruopščiai parengtą pla- 
ną, bet dabar tikriausiai žino, kad aš, saio Tornas, esu visai 
ne tas, kuo ilgai apsimetinėjau esąs. Lankininkas ištraukė 
paketą iš po mano galvos, kai miegojau. Net tamsoje jis tu- 
rėjo suprasti, kad saio Tornas ir „chazarė tarnaitė“ - vienas 
ir tas pats asmuo. Ką gi, mano kaltė nė kiek ne mažesnė nei 
vagies. Santykiai tarp seserų Amalamenos ir Veledos tapo 
tokie intymūs ir jaukūs, kad aš leidau sau jaustis skanda- 
lingai patogiai ir pernelyg nusiraminti. Dabar ir Tornui, ir 
Veledai iškilo grėsmė būti demaskuotiems ir galiausiai nu- 
baustiems arba išvarytiems ar net sunaikintiems. Tačiau 
Daila apie tai neužsiminė nė žodeliu, taip pat nenužvelgė 
manęs tiriančiu ar išraiškingu žvilgsniu - tik smerkiamai 
žaibavo akimis, ką buvo galima suprasti, - todėl ir aš kalbė- 
jau tik apie tai, ką reikia spręsti nedelsiant. 

— Kodėl ostrogotas puolė taip žemai, kad išdavė savo ka- 
ralių ir tautą? 

— Mes taip pat jo šito klausėme, - sausai atsakė Daila. - 
Kaip matote, labai energingai. Galiausiai lankininkas pri- 
sipažino, kad įsimylėjo vieną chazarių kambarinių svečių 
namuose Konstantinopolyje. Ji ir sugundė įvykdyti šią iš- 
davystę. 


GARY JENNINGS 
158 J 


Pagalvojau, kad ir dėl to turiu prisiimti kaltę, nes kaip 
tik aš liepiau abiem lankininkams įsikurti rūmuose, o ne 
kieme kartu su kitais kariais. 

— Buvau apgailėtinai neatsargus, - atsidusau. 

Nesusivaldęs Daila suurzgė: 

— Jawaila". 

— Savaime suprantama, visus xenodokheino tarnus lai- 
kiau šnipais, tačiau man net į galvą neatėjo, kad jie pajėgtų 
priversti kurį nors mano vyrą išversti kailį. 

— Ir dar dėl tokio niekingo reikalo, - suniurnėjo opcijus. — 
Dėl apgailėtinos meilės! Dėl meilės svečių namų rakandui, 
kuriuo jau pasinaudojo daugybė kitų lankytojų. Jam tikrai 
nebus leista mirti kaip kariui. - Daila priėjo prie susmu- 
kusio vyro ir kelis kartus trenkė į jo svyruojančią galvą. — 
Atsibusk, apgailėtinas niekše! Atsibusk, kad galėtume tave 
pakarti! 

— Taip, jis nusipelno būti pakartas, - sutikau. - Tačiau ne- 
darykime spektaklio, kuris nustebintų vietinius gyventojus 
ir sužadintų smalsumą dėl tarp mūsų kilusios nesantarvės. 
Ne, opcijau. Atsikratykime juo greitai, tada supakavę už- 
meskime ant nešulinių arklių ir išmeskime pakeliui lavoną 
kokioje nors negyvenamoje vietoje. 

Daila suurzgė, bet galiausiai sutiko: 

- Ja, tu teisus. - Uždėjęs delną ant kardo rankenos pa- 
klausė: - Tu tai padarysi, saio Tornai, ar aš? 

— Luktelėk, - sustabdžiau jį, nes staiga į galvą šovė neri- 
mą kelianti mintis, tad vėl pasivedėjau opcijų į šalį. - Ar ga- 
lėjo lankininkas išplepėti savo meilužei apie mūsų anksčiau 
pasiųstą kurjerį? 

- Ne, jis negalėjo to padaryti. Nei jis, nei kuris nors kitas 
vyras, išskyrus tave, saio Tornai, ir mane, apie tai nieko ne- 
Jinojo. Aš vienas palydėjau merginą iki miesto vartų. Be to, 


“Taip. - Vert. past. 

niekingas išdavikas taip pat negalės niekam pasakyti, kad 
mes gabename suklastotą paktą. 

Tai, kad Daila pavadino mane vyru, suteikė drąsos pa- 
klausti: 

— O prisipažindamas jis daugiau... nieko nepasakė? 

Opcijus gūžtelėjo pečiais. 

— Visa kita buvo tauškalai. Matyt, mes jam per daug ir per 
stipriai talžėme galvą. 

Tarsi ši pastaba būtų jį prižadinusi, suglebęs belaisvis 
sukrutėjo ir pakėlė galvą. Viena vis dar matančia akimi jis 
pažvelgė į mane, tada į Dailą ir vėl grėsmingai įsispitrijo į 
mane. Kai lankininkas prabilo, iš jo burnos tryško kraujo 
purslai, o dėl išmuštų dantų ir suplėšytų lūpų kalba buvo 
dar neaiškesnė. 

— Tu. Tu nesi... maršalas... ne karys... ne Tornas. - Vyras 
užspringo, nurijo seilę ir vėl pamėgino kalbėti. - Nėra tokio 
vyro, vardu Tornas. 

— Matai? - kreipėsi į mane Daila. - Paistalai. 

— Ne Tornas... ir princesė neturi jokios tarnai... - čia lan- 
kininkas staiga nutilo, nes aš vienu judesiu ištraukiau savo 
kardą iš makščių, žengiau žingsnį į priekį ir perrėžiau jam 
gerklę. 

— O dabar patraukite jį iš mano akių, - paliepiau vyrams, 
kurie vis dar laikė lankininką stačią. - Suvyniokite į antklo- 
dę ir užmeskite ant nešulinio arklio. 

Pagaliau pasitaikė proga panaudoti mano naująjį gotišką 
kardą su gyvatės raštu. Tačiau nelabai galėjau tuo didžiuo- 
tis, nes pirmoji auka buvo tautietis ostrogotas. Ir aš iš tiesų 
jį nužudžiau ne už mėginimą mus išduoti, o kad sutrukdy- 
čiau jam atskleisti mano paslaptį - nes tai mano bičiuliai 
ostrogotai galėtų palaikyti kur kas siaubingesniu dalyku nei 
lankininko išdavystė. Tačiau, priminiau sau, asmens sargy- 
binį nužudžiau ne tik todėl, kad išsaugočiau savo paslaptį. 
Dabar pagrindinis motyvas ją išsaugoti - sudaryti Veledai 

galimybę slaugyti sergančią princesę, o dėl Amalamenos 
geros savijautos galima nužudyti kiek tik nori tokių kaip 
šis, niekšų. Tačiau iš tiesų norėjau, kad mano kardas būtų 
pakrikštytas besikaunančio priešo kario krauju. 

Kol vilko į šalį nužudytą vyrą, opcijus pareiškė: 

— Nemanau, kad jis būtų mus palikęs ir nugabenęs per- 
gamentą atgal į Konstantinopolį. Jis turėjo žinoti, kad mes 
jį vytumės ir galiausiai sugautume. Tikriausiai ketino per- 
duoti paketą kažkam kitam. Ir kadangi tik dabar pavogė 
pergamentą, išdavikas, matyt, su tuo kažkuo ketino susitik- 
ti kur nors netoli nuo čia. 

— Sutinku, - pritariau. - Ir jei iš tiesų kur nors netoli tyko 
priešas ar priešai, kuo greičiau keliaukime iš čia. Antai Ama- 
lamenos chazarė cosmeta savo šeimininkei skina rudenines 
gėles. - (Įsitikinęs, kad žiedai patikimai dengia princesės vei- 
dą, patenkintas linktelėjau.) - Vadinasi, princesė jau taip pat 
atsikėlė. Neleisiu jai iškeliauti deramai nepapusryčiavus. Pa- 
sirūpink, kad vyrai ir gyvuliai taip pat būtų sočiai pamaitinti, 
o tada tegul visi būna pasirengę nedelsiant išvykti. 

Kol Amalamena valgė iš mano atnešto į jos patalpas pa- 
dėklo, paaiškinau jai, kas įvyko. Mano širdis nudžiugo išvy- 
dus, kad princesė dabar valgo su apetitu. 

— Man patiktų čia likti ilgiau, - guodėsi Amalamena. - 
Termos, matyt, man tiesiog stebuklingai padėjo. Šįryt bu- 
vau tikrai išalkusi ir norėjau pusryčių. Tačiau, kaip sakei, 
privalome įvykdyti misiją. Esu pasirengusi — ir jaučiuosi 
pakankamai stipri - ją tęsti. 

— Tada prašau kuo skubiau apsirengti princesės kelioni- 
niu apdaru, - tariau, - tačiau šiąnakt, kai tik įkursime sto- 
vyklą, vėl apsivilkti Svanildos drabužius. - Ištraukęs iš savo 
tunikos atgautą pergamentą pareiškiau: - Be to, šiąnakt, 
manau, miegosiu įsikandęs jį dantimis. 

Kai kolona buvo suformuota ir pasirengusi, o arkliai 
prunkštė nekantraudami pajudėti, opcijus iš priekio atjojo 

į galą, kur aš sėdėjau raitas ant Velokso greta Amalamenos 
carrucos, ir paaiškino: 

- Saio Tornai, iš čia galime keliauti dviem keliais. Negy- 
vas išdavikas tikėjosi, kad mes laikysimės to paties kelio, 
kuriuo atvykome, iš čia einančio tiesiai į šiaurės vakarus į 
Naisą, o paskui į Singidunumą. 

— Suprantu, ką turi galvoje. Vadinasi, jo bendrininkas — 
arba jų gauja ar armija - taip pat tikriausiai tikėsis, kad mes 
išvyksime tuo keliu. Ačiū už pastabą, Daila. Keliausime kitu 
keliu! 

— Iš čia jis driekiasi palei Strimono upę, šiauriau, ir ga- 
liausiai atveda į Serdicos miestą. 

— Serdica mums visai nepakeliui, - atsakiau, - bet keliau- 
sime tuo keliu ir laikysimės jo tol, kol nuo čia gerokai nutol- 
sime. Tada galbūt rasime kitą kelią, atsišakojantį į vakarus, 
ir vėl Žžygiuosime ankstesne kryptimi. Labai gerai. Duok 
kolonai ženklą judėti, Daila. 


Tądien besidriekiančiame palei upę kelyje mes buvo- 
me lyg ir vieninteliai keliautojai; nei pasivijome, nei pra- 
lenkėme kitų vilkstinių, kurios keliautų mūsų ar priešinga 
kryptimi, tik kelias avių ir kiaulių bandas bei jų varovus. 
Aš - taip pat ir opcijus Daila - šiek tiek sunerimau dėl to, ar 
saugu keliauti šia kelio atkarpa. 

Dar labiau mane jaudino tai, kad, nukrypę nuo trum- 
piausio kelio į Singidunumą, mes nebesekėme tuo pačiu 
maršrutu kaip ir prieš mus išvykusi Svanilda. Iki šiol, kas- 
kart sustojus poilsio, aš atsargiai paklausinėdavau. Nė vie- 
nas mano apklaustųjų negalėjo prisiminti, kad pro šalį būtų 
prajojęs smulkus šviesiaplaukis raitelis - ir tai buvo tik ge- 
ros žinios, nes taip pat niekas negalėjo paliudyti matęs ar 
girdėjęs, kad toks vienišas raitelis būtų užpultas, susirgęs ar 
susižeidęs. Galėjau spėti, kad Svanilda sėkmingai pasiekė 
bent jau Pautaliją. Tačiau iki grįšime į jos pasirinktą marš- 

rutą, galėsiu tik tikėtis, kad Svanilda vis dar keliauja pas Te- 
odoriką arba - ko labai norėjau - jau rado karalių ir įteikė 
jam paktą. 

Tačiau netrukus nustojau jaudintis dėl to, kaip sekasi 
Svanildai. Mums su Daila atsirado pakankamai priežasčių 
nerimauti dėl savo kelionės sėkmės, nes iš abiejų pusių mus 
pradėjo spausti kalnai. Atsidūrėme kalvotoje vietovėje, ku- 
rioje Strimono upė buvo išgraužusi siaurą tarpeklį. Kadan- 
gi upę ir greta jos einantį kelią supo stačios uolos, nebuvo 
sunku mums surengti pasalą. 

Tačiau kai mes su opcijumi pradėjome dėl to nuogąstau- 
ti, buvome nukeliavę per daug giliai į tarpeklį, kad prieš su- 
temstant spėtume iš jo grįžti atgal. Turėjome brautis į priekį 
vildamiesi, kad dienai baigiantis spėsime išnirti kitame tar- 
peklio gale. Deja, nespėjome, tačiau mūsų niekas neužpuo- 
lė nei dieną, nei nusileidus sutemoms. Tad kai sutemo tiek, 
kad toliau keliauti nebebuvo tikslinga, radę artimiausią tar- 
peklio praplatėjimą išsukome iš kelio, suskaldėme koloną ir 
ėmėme įsirengti stovyklą. 

— Nenoriu, kad kas nors ant mūsų užridentų akmenis, - 
pareiškė Daila, tad pirmiausia pasiuntėme du vyrus į virš 
mūsų karančios uolos viršūnę. Jie paeiliui saugos stovyklą 
visą naktį. Tada išsiuntėme gerokai toliau nuo stovyklos du 
karius stebėti kelią abiem kryptimis, taip pat vienodais in- 
tervalais išstatėme sargybinius palei upę. 

Kol kiti mūsų vyrai rūpinosi gyvuliais, kūrė laužus val- 
giui virti ir dėliojo mūsų mantą, aš pasirūpinau, kad visi, 
kuriems tai galėjo rūpėti, pamatytų Amalameną, be to, du 
kartus. Iš pradžių ji išlipo iš carrucos su užtrauktomis užuo- 
laidėlėmis vilkėdama princesės drabužiais ir išraiškingai 
rąžėsi po ilgos kelionės. Princesė grįžo į karietą ir - kiek 
vėliau, kai sutemos sutirštėjo, - vėl iš jos išniro vilkėdama 
chazarės tarnaitės apdarą, nešina ąsočiu nuėjo prie upės, 
pasėmė vandens ir grįžo į carrucą. 

Tada, norėdamas apsidrausti, jei mūsų sargybiniams uolos 
viršuje nepavyktų sutrukdyti priešui sukelti nuošliaužą ant 
stovyklos, paėmiau karietos arklius už vadelių, nuvedžiau 
juos atgal, beveik iki tos vietos, kur pasirėmęs ant ieties sto- 
vėjo kelio sargybinis, ir saugiai pastačiau carrucą nuošaliau 
nuo mūsų būrio. Išsikviečiau dar vieną karį ir, kai šis iškinkė 
arklius ir nuvedė juos kartu su manuoju Veloksu į ganyklą, 
kur jau ganėsi kiti gyvuliai, įlipau į karietą pasiteirauti, kaip 
princesei sekėsi keliauti. 

— Puikiai, - taip gyvai ir linksmai atsakė ši, kaip man dar 
nebuvo tekę nei regėti, nei girdėti. - Ir vėl visą dieną nepri- 
reikė vaistų. 

— Tikrai stebuklingai sveikstate. Kadangi nesu nepatiklu- 
sis Tomas, turėsiu pasiūlyti Pautalijos vandenis visiems li- 
goniams, kuriuos ateityje teks sutikti. 

— Taip pat esu alkana kaip šuo, - juokdamasi pareiškė 
princesė. - Visą kelią kramsnojau vaisius, tačiau dabar labai 
norėčiau ko nors sotesnio. 

— Vyrai verda vakarienę. Leiskite man pakeisti jūsų tvars- 
čius, ir valgis bus kaip tik paruoštas. 

Praskleidusi Svanildos drabužius, kuriuos vilkėjo, ir ati- 
dengusi opą, Amalamena ne nusiminė kaip anksčiau, o 
džiugiu balsu pareiškė: 

— Matai? Ji net mažesnė nei buvo šįryt! - Nebuvau dėl to 
tikras, bet patvirtinau, kad opa traukiasi. - Tad netrukus, - 
toliau džiūgavo princesė, - ši nemaloni procedūra taps ne- 
reikalinga. Eik ir atnešk vakarienę. Tada anksti gulsime, o 
gerai išsimiegojusi, geroji Veleda, būsiu dar sveikesnė. 

Grįždamas prie vyrų pagalvojau, kad dėl linksmai lieps- 
nojančių laužų, ant kurių verda vakarienė, apšviečiančių 
abipus stūksančias uolas, mūsų stovykla atrodo tarsi didin- 
gas, be stogo, bet jaukus ir teikiantis ramybę kambarys, at- 
siradęs juodoje naktyje. Nedirbantys ar neinantys sargybos 
vyrai jau išsirikiavo į eilę prie laužų, kur stovyklos virėjas 

Vienas maisto dalytojas padavė man visą vynmaišį, ir aš 
užsimečiau jo diržą ant peties. Kitas ištiesė du medinius 
dubenėlius, o virėjas prikrovė į juos sotaus troškinio. Ne- 
tikėtai visi krūptelėjome išgirdę iš tamsos nuo kelio atskli- 
dusį riksmą: 

- Hiri! Anaslaūhts! 

Tai kelyje išstatytas sargybinis tarsi paklaikęs mėgino 
mus perspėti šaukdamas: „Saugokitės! Užpuolikai!“ Jam 
pavyko sušukti dar vieną žodį: „Thusundi!“, o tada, matyt, 
sargybinį papjovė. 

Ką gi, užpuolikų buvo mažiau nei tūkstantis, tačiau iš 
artėjančio kanopų kaukšėjimo kietai suplūktu keliu buvo 
aišku, kad jų kur kas daugiau už mus. Nesuskubome nė 
apsidairyti, kai įsibrovėliai užpuolė mus iš visų pusių. 
Laužų šviesoje spėjome pamatyti, kad tai ginkluoti rai- 
teliai, vilkintys tokius pačius kaip mūsų gotiškus šarvus 
ir su tokiais pačiais šalmais. Netrukus arkliai kanopomis 
išspardė laužus paskleisdami ore žarijų ir žiežirbų spie- 
čius. Tačiau užpuolėjai nemojavo ginklais; ši pirmoji ata- 
ka, regis, turėjo mus tik išgąsdinti ir užgesinti laužus, nes 
raiteliai vėl dingo. Kaip paaiškėjo vėliau, šie užpuolikai 
nupjovė mūsų pririštų arklių pavadžius ir sukėlę gyvūnų 
paniką juos išvaikė. 

Mūsų vyrai, aš taip pat, metė maistą ar indus ir išsitraukė 
kardus. Visi nubėgo ten, kur buvo palikę savo sunkesnius 
ginklus, tačiau aš stabtelėjau nenuspręsdamas, kur man 
būtų geriausia įsitvirtinti. Nežinia iš kur šalia manęs išdygo 
opcijus Daila. Laužų likučių liepsnoje jį vos buvo galima 
įžiūrėti, tačiau aiškiai girdėjosi jo komandos: 

— Vyrai! Pasirenkite gintis stati! Atstatykite ietis ir persmei- 
kite jų arklius! - Tada Daila atsigręžė į mane ir suriko: - Bėk 
paimk princesę ir... 

- Ją saugo, Daila. 

— Ne. Tam sargybiniui buvo duotas įsakymas. Jei mus už- 
pultų. Nužudyti kitą išdavikę ir tada prisijungti prie mūsų. 
Štai jis kaip tik atbėga. Bėk ir... 

— Nužudyti? - apstulbęs pakartojau. - Kokią kitą išdavikę? 

— Juk ir taip aišku. Ji žinojo, kad mes pasirinkome kitą 
kelią. Tikriausiai ką nors pasiuntė su šia žinia. Chazarė tar- 
naitė. 

— Ak, Daila, Daila... tu suklydai, - ištariau, o gal sudeja- 
vau. 

— Ar girdi mane? Bėk! Jei princesę sučiups, ji taps įkaite. 
Nuvesk ją prie upės. Stenkis keliauti pasroviui, toliau nuo... 

Tačiau kaip tik tuo metu mus vėl užpuolė ir šįkart užpuo- 
likai įnirtingai mojavo kardais, koviniais kirviais ir dygliuo- 
tais vėzdais. Daila savo skydu atmušė raitelio smūgį kirviu, 
kuris tikrai būtų ištaškęs mano smegenis, nes aš stovėjau 
apstulbęs ir paralyžiuotas, kol mane iš svaigulio pažadino 
duslus metalo smūgis į šarvų odą. Užsimojau kardu į priešą 
ir skubiai nubėgau pas princesę, kaip buvo liepęs Daila. 

Bėgti buvo labai sunku, nes širdyje jaučiau tokį sunku- 
mą, tarsi kas būtų ant jos uždėjęs akmenį, tačiau vis tiek 
skubėjau. Skuosdamas pagalvojau, kad Dailai negalima 
priekaištauti dėl klaidingo spėjimo. Šiaip ar taip, viena 
chazarė iš tiesų mėgino suardyti mūsų planus, tad kodėl 
to negalėtų padaryti kita. Žinoma, taip pat buvo tikėtina, 
kad bet kuris priešas, trokštantis atimti mūsų paktą, su- 
žlugus išdaviko, esančio tarp mūsų, bandymui jį pagrobti, 
susiprotės, kad mes jį išaiškinome, ir dabar, saugodamiesi 
priešų, nusprendėme išvykti iš Pautalijos kitu keliu. Nors 
toks paaiškinimas ir buvo logiškas, ar galėjau jį pateikti 
Dailai, kai mus priešas užpuolė tarsi perkūnas iš giedro 
dangaus? Teko gerokai pasistengti, kol įtikinau Dailą, kad 
mūsų draugijoje yra dar viena chazarė tarnaitė. Tad dėl 
šios skaudžios klaidos labiau kaltinti reikėjo ne jį, o mane. 
Ir vėl mane. 

Amalameną radau karietoje. Mano nuogąstavimai pasi- 
tvirtino. Princesė buvo uždegusi tik vieną žvakę ir blausios 
jos šviesos nepakako, kad sargybinis pamatytų, kas iš tiesų 
yra „chazarė tarnaitė“. Tačiau šviesos pakako, kad karys ją 
nužudytu vienu tiksliu durklo dūriu - į išblyškusią mergai- 
tišką krūtinę, truputį žemiau nei karojo flakonėlis su Nekal- 
tosios Mergelės pienu. Iš vienintelės durtinės žaizdos buvo 
išbėgę nedaug kraujo: mano mylima sesuo jo turėjo nedaug. 

Ką gi, pamaniau, tai greitesnė, švaresnė ir gailestingesnė 
mirtis nei princesei buvo numatę du gydytojai. Be to, Ama- 
lamena mirė išdidžiai: nei desperatiškai įsikibusi į paskuti- 
nį gyvybės siūlą, nei maldaudama nutraukti šias siaubingas 
ir lėtas kančias. Šiandien ji buvo laiminga, nerūpestinga ir 
mirė tokia būdama. Princesės veide vis dar matėsi duobu- 
tės skruostuose, kurios atsirasdavo jai šypsantis, o atmerk- 
tos akys, nors ir prarado spindesį, vis dar patraukliai švietė 
Dvynių ugnių spalva. 

Švelniai užspaudžiau jos dramblio kaulo spalvos vokus už- 
dengdamas žydras akis ir taip pat švelniai pabučiavau raus- 
vas perlų spalvos lūpas, kurios dar buvo šiltos. Tada atsidusęs 
apsigręžiau ir susiruošiau pas savo bičiulius, kurių laukė ne- 
išvengiama žūtis. Net per atstumą girdėjau žvangant ginklus, 
bet žinojau, kad tai truks neilgai. Mūsų priešui - spėjau, kad 
tai Teodorikas Strabo - nepavyko pasitelkus gudrybes pa- 
grobti pergamentą, tad dabar jis neabejotinai ketino atimti 
paktą naudodamas brutalią jėgą, todėl atsiuntė tiek karių, 
kad mus visiškai sunaikintų. Dar kartą atsidusau, nes tik 
šįryt pirmą kartą panaudojau savo kardą su gyvatės raštu; 
dabar teks juo mojuoti paskutinį kartą. O Strabo kariai, 
nors ir šlykštūs išdavikai, vis dėlto yra ostrogotai. Tad mano 
kardas bus paragavęs tik gentainių kraujo. 

Tada stabtelėjau. Mirti nebijojau, tačiau ir netroškau; 
mirtis - tai kiekvieno kario tikėtiniausia ir garbingiausia 
baigtis. Tačiau būtų netikslinga mirti, jei gyvas savo ka- 

raliui ir tautai galiu būti naudingesnis. Daila norėjo, kad 
nugabenčiau Amalameną į saugią vietą, nes, jei princesės 
per šias skerdynes nenužudytų, ji taptų Strabo įkaite. Rei- 
kalaudamas už ją išpirkos Strabo iš Amalamenos brolio 
galėtų prašyti bet kokių nuolaidų, net versti Teodoriką at- 
sisakyti visko, ką jam suteikė Zenono paktas. Ką gi, dabar 
Strabo negali panaudoti princesės tokiems grobikiškiems 
tikslams. Tačiau... jei Strabo patikėtų, kad pagrobė prince- 
sę... Ar apsišaukėlė princesė - taip, paimta į nelaisvę, bet 
laikoma saugomiausioje priešo tvirtovėje ir esanti kartu su 
aukščiausiais jo vadais - negalėtų tapti vertingesniu karžy- 
giu nei visa armija už šios tvirtovės sienų“ 

Skubiai nusimečiau šarvus, batus bei kitą kario mantą ir 
nusviedžiau į už karietos tamsoje skendinčius krūmus. Ke- 
tinau net nusviesti savo brangųjį kardą su gyvatės raštu, bet 
apsigalvojau. Atsegiau jo diržą ir makštis, o patį kardą pa- 
skutinį kartą sutepiau krauju, nors tai buvo apsimestinis ir 
graudus veiksmas. Atsargiai įstačiau ginklo smaigalį į sar- 
gybinio Amalamenos krūtinėje padarytą žaizdą, tik lūpo- 
mis ištariau jai kelis atsisveikinimo žodžius, įgrūdau kardą 
iki tos vietos, iki kurios buvo įsmigęs pirmasis, ir palikau su 
styrančia tarsi kryžius rankena. 

Nusirengiau nuogai pasilikdamas tik strėnraištį, kurį vis 
dar ryšėjau, tada iš skrynios ištraukiau geriausius princesės 
drabužius ir papuošalus. Paėmęs juostą susiveržiau krūtis, 
kad jos pasikeltų, suapvalėtų ir atsirastų įskilimas tarp jų. 
Apsivilkau baltą kuokštuotą Amalamenos suknelę, sujuo- 
siau ją paauksuotu diržu, ties kiekvienu pečiu įsisegiau po 
auksinę sagę ir susiradau paauksuotus odinius sandalus. 
Šalmas buvo suspaudęs mano plaukus, tad sutaršiau juos, 
kad atrodytų kuo moteriškiau. Būtų buvę gerai dar pagra- 
žinti veidą kosmetika, bet atokiau vykstančio mūšio žvan- 
gesys jau nutilo, tad tik pasikvėpinau princesės rožių alie- 
jumi palei gerklę, už ausų, palei riešus ir tarp krūtų, kad 

panaikinčiau irstančio kūno kvapą, kuriuo buvo persigėrę 
princesės drabužiai. Tada priklaupiau prie Amalamenos 
kūno ir, pašnibždomis atsiprašęs, nusegiau nuo jos kaklo 
auksinę grandinėlę su trimis apyrankėmis ir užsisegiau ant 
savojo. Galiausiai įsikišau netikrą paktą į savo suknelės pa- 
laidinukę - ir vos spėjau tai padaryti, kai pasirodė mano 
pagrobėjas. 

Su dangų plėšančio perkūno triukšmu staiga prasisklei- 
dė karietos užuolaidos ir tuo pat metu jas praskleidęs vyras 
sumaurojo triumfuodamas dėl to, ką rado. Jis stovėjo lauke 
tarp karietos priekinių ir užpakalinių ratų, storos raume- 
ningos rankos laikė užuolaidas plačiai praskleistas, tačiau 
vyras buvo toks stambus, kad jo šalmas beveik trynėsi į sto- 
gą. Jam gyvuliškai maurojant, aš instinktyviai - ne apsimes- 
tinai - kaip išties baikšti mergina pasitraukiau nuo jo. Karys 
buvo su gotišku šalmu, todėl mačiau tik jo barzdą, burną 
ir akis. Barzda buvo gelsvai žila, iki krūtinės, susitaršiusi ir 
pasišiaušusi tarsi dygliakiaulės dygliai. Maurojanti burna 
buvo prasižiojusi, apsiseilėjusi, joje kyšojo ilgi, beveik ar- 
kliški pageltę dantys. Paraudusios akys priminė milžinišką 
rupūžę; atrodė, kad jų išvirtę obuoliai apžiūrinėja visą ka- 
rietos vidų nuo vienos sienos iki kitos net nesisukiodami. 

Radęs mane, Teodorikas Strabo - arba kaip jo pataikū- 
nai įsiteikdami kreipdavosi Teodorikas Triarijus - liovėsi 
maurojęs ir gergždžiančiu, tarsi besitrinantys vienas į kitą 
antkapio akmenys balsu paklausė: 

— Ist jus Amalamena, niu? 

Linktelėjau, lyg iš baimės būčiau netekęs žado, ir pakė- 
liau auksinę grandinėlę parodydamas kabančius papuo- 
šalus. Strabo palinko arčiau, kad blausioje šviesoje galėtų 
geriau juos apžiūrėti, iš pradžių viena akimi, paskui kita, ir 
su panieka sukriuksėjo: 

— Ja. Kaip tik taip man ir buvo aprašyta. Silpnaprotė, kuri 
prie pat šventojo simbolio nešioja savo nevykėlio brolio 
monogramą. - Tada savo smailia barzdele jis mostelėjo kar- 
du perdurtos princesės pusėn. - O kas tada ten? 

Apsimesdamas, kad sunku kalbėti, atsakiau: 

— Ji buvo... Svanilda. Mano cosmeta. Ji manęs maldavo, 
kad... nužudyčiau. Labai bijojo, kad ją... išprievartaus... ar 
padarys dar ką nors baisesnio. 

Strabo šiurkščiai nusijuokė. 

— O tu nebijai, niu? 

— Mane patikimai globoja, - atsakiau stengdamasis suda- 
ryti įspūdį, kad pats tuo tikiu, ir vėl parodžiau pakabučius 
ant kaklo. 

— Globoja? Kuris globėjas, niu? Pagonių Toras? Kristus? 
Tavo nevykėlis brolis? 

— Ne, šis trečias amuletas, - pakėliau jį atskirdamas nuo 
plaktuko formos kryžiaus ir monogramos. - Flakonėlis su 
Nekaltosios Mergelės pienu. 

— Ak! Su tavo, bjauri mergiote, pienu? - Jis taip garsiai 
nusikvatojo, kad net suvirpėjo kitoje carrucos pusėje už- 
trauktos užuolaidėlės. - Nekaltybė prievartautoją gundo 
dar labiau nei tavo karališkoji neliečiamybė. Aš pats su di- 
džiausiu malonumu nuskinsiu tavo... 

— Nekaltosios Mergelės Marijos pienu, - pertraukiau jį. - 
Tai tikra relikvija. 

Pakėliau akis aukštyn, nutaisiau kvailai pamaldų veidą ir 
laisva ranka persižegnojau. 

Strabo kaipmat nustojo kvatotis, o jo garsiai džeržgiantis 
balsas virto šiurkščiu šnabždesiu. 

— Tikrai? — Vyriškis vėl palinko taip arti, kad akimi be- 
veik palietė flakonėlį, ir taip pat persižegnojo. - Ką gi, - tarė 
jis tuo pačiu gergždžiančiu balsu, kuriame girdėjosi ir pa- 
garbi baimė, ir nusivylimas. - Negalima įžeisti Nekaltosios 
Mergelės Marijos nuplėšiant šlovę merginai, nešiojančiai 
šventą relikviją, tiesa? 

Mintyse padėkojau - ne kuriai nors šventąja paskelbtai 
nekaltai mergelei ar jos neįtikėtinai daug pieno turinčioms 
krūtims, o savo gebėjimui greitai ką nors sugalvoti - už tai, 
kad sužinojau, jog Strabo yra prietaringas ir labai lengvai 
sutramdomas. Tačiau tada savo didžiule ranka jis nelabai 
pagarbiai sugriebė mane už riešo ir ištarė mano titulą su 
dar mažesne pagarba. 

— Eime, princese, prie mūsų laužų. Reikia kai ką aptarti. 

Jis taip stipriai truktelėjo mane iš karietos, kad būčiau 
parkritęs veidu į žemę, tačiau Strabo lydėjo du karininkai, 
kurie mane sugavo, pastatė ant kojų ir laikė sugriebę už 
abiejų rankų. Jie taip pat pasinaudojo galimybe pagrabalio- 
ti įvairias mano kūno vietas, o Strabo tuo metu vėl įlindo į 
carrucą ir iš Amalamenos kūno ištraukė mano kardą. 

— Geras ginklas, - sumurmėjo Strabo nušluostydamas 
Amalamenos kraują, kad galėtų apžiūrėti kardo raštą ir pa. 
tikrinti, ar aštrūs ašmenys. - Tačiau mano kareiviams jis 

"per mažas. Še, opcijau Oceri, tu turi mažametį sūnų. - Jis 
numetė kardą vienam mane laikančių vyrų. - Tegul vaikas 
deramai pradeda savo gyvenimo karjerą. 

Tada Strabo nužingsniavo pirmas - jo vyrai mane prilaikė, 
nes aš tyčia moteriškai klupinėjau ant nelygios žemės - mūsų 
įkurtos stovyklos link. Ji buvo pertvarkoma - Strabo vy- 
rai vėl kūrė laužus, tvarkė išvartytus katilus bei kitą įrangą, 
gėrė ir valgė iš numestų dubenų ir vynmaišių. Eidami sto- 
vyklos link, perlipome per kelis mano buvusio karių būrio 
lavonus. Vienas gulėjo visai prie pat carrucos, kiti - tolėliau. 
Visi vyrai buvo atsigręžę į kelią, iš kur mus užpuolė, ir visi 
jie buvo sužeisti iš priekio. Vadinasi, jie kovėsi iki paskuti- 
nio atodūsio traukdamiesi prie savo princesės, galantiškai 
stengdamiesi apsaugoti ją nuo užpuolikų. 

Strabo vertė mane sustoti prie kiekvieno lavono ir ati- 
džiai apžiūrėti jų veidus. Žinoma, aš juos visus atpažinau. 
Arčiausiai carrucos gulėjo vienas mano lankininkų, likęs 
man ištikimas; tarp daugybės mūsų buvusioje stovykloje 
gulinčių lavonų pamačiau ir opcijaus Dailos. Nors man rū- 
pėjo, kodėl esu liepiamas žiūrėti į kiekvieną veidą, vienas 
dalykas kėlė didesnį nerimą. Slapta glamonėdami du mano 
sargybiniai vis dar nerado po palaidine paslėpto paketo. 
Tad vėl ėmiau karštligiškai svarstyti. Ar ir toliau slėpti su- 
klastotą dokumentą? Gal jį sunaikinti? O gal pamėginti kitą 
gudrybę, kol jo dar nerado ir neatplėšė? 

Paaiškėjo, kad nerimauju be reikalo. Kai atsidūrėme lau- 
žo šviesoje, Strabo — ir visi netoli buvę jo kareiviai - ver- 
tinamai nužvelgė mane nuo galvos iki kojų. Tada Strabo 
gergždžiančiu balsu paklausė: 

- Kuris iš negyvėlių, niu, yra saio Tornas, apie kurį esu 
girdėjęs? 

— Nė vienas, - nemeluodamas atsakiau ir gana drąsiai 
pridūriau: - Galbūt jam pavyko pasprukti gyvam. Tikiuosi, 
kad pavyko. 

— Tikrai. Ar tai jis gabeno Zenono paktą? 

Ir vėl galėjau sakyti tiesą. 

— Kai paskutinį kartą jį mačiau, ja. 

Tada prabilo opcijus Oceris: 

- Triarijau, nė vienas gyvas iš čia neištrūko. Žinome, kad 
niekas neprasmuko keliu pro mus, o aš su savo persiren- 
gusiais vyrais seku šį karavaną nuo tada, kai jie išvyko iš 
Pautalijos. Vyrai man pranešė, kad niekas pro juos keliu 
neprabėgo. Tačiau keli priešai žuvo upės pakrantėje, ir jų 
kūnus nusinešė srovė. 

— Labai gerai, - pareiškė Strabo. - Kai tik perkrimsime 
kelis kąsnius, o kiti kariai grįš suginę išsilaksčiusius arklius, 
vesk savo vyrus ir raskite visus iki vieno nužudytuosius. Jei 
prireiks, keliaukite iki pat Strimono upės žiočių Egėjo jūro- 
je. Raskite man paktą. Tačiau prieš tai, - jis krestelėjo savo 
barzdą mano pusėn, - pradėkite nuo jos. 

Ištrūkęs iš dviejų plačiai išsiviepusių sargybinių sušukau: 

— Nejau drįsite pažeminti Amalingų princesę? 

— Vi! Nejau manai, kad aš tik žaidžiu? Man reikia do- 
kumento. O jei nori išsaugoti orumą, privalai tik parodyti, 
kuris vyrų yra Tornas. 

Tam tikra prasme aš parodžiau. 

— Aš turiu paktą, - iškošiau pro dantis ištraukdamas jį iš 
palaidinės ir abiem rankomis mėgindamas suplėšyti, tačiau 
sudraskyti pergamentą nėra paprasta. 

Opcijus ir kiti vyrai kaipmat vėl mane sučiupo. Strabo 
šaižiai nusijuokė ir prisiartinęs atėmė iš manęs pergamentą. 
Jis tik dirstelėjo į sulankstytą dokumentą, pritariamai link- 
telėjo pamatęs į purpurinio vaško antspaudus įspaustą „Z“ 
monogramą... ir, didžiai mano nuostabai, beveik atsainiai 
įmetė paketą į artimiausią laužą. Tik vėliau sužinojau, kad 
Strabo nemoka skaityti. Žinoma, jei jis būtų išlankstęs per 
gamentą ir pamatęs, kad jis tuščias, visas mano sumanymas 
būtų nuėjęs perniek. Tačiau Strabo pabūgo atplėšti perga 

mentą, nes tada patirtų gėdą apsimesdamas, kad jį skaito, 
arba būtų priverstas ko nors kito paprašyti, kad perskaitytų, 
tada aš iš jo pasišaipyčiau kaip iš neišprususio barbaro. 

Tačiau aš vis tiek pašiepdamas nusijuokiau ir tariau: 

— Tu sunaikinai tik pergamentą, bet ne jo svarbą. Mano 
brolis vis dar yra užėmęs strategiškai svarbų Singidunumo 
miestą. Kaip tik tai įtikino imperatorių suteikti šį paktą ir 
kitus įgaliojimus. Broliui reikia tik paprašyti, ir Zenonas 
parašys, pasirašys ir užantspauduos kitą paktą. Gali tuo ne- 
abejoti. 

Strabo atsainiai suurzgė. 

— Tavo brolis turi Singidunumą, o aš - jo seserį. Pažiū- 
rėsime, kas nusvers. - Nusigręžęs nuo manęs jis kreipėsi 
į opcijų: - Labai gerai, Oceri. Dabar nėra reikalo čia ilgai 
gaišuoti. Pasiųsk du vyrus vėl įkinkyti arklius į carrucą ir 
iš jos išmesti tą negyvą paleistuvę. Kitiems dviem liepk nu- 
vesti šią princesę atgal į karietą ir prižiūrėti, kad nepabėg- 
tų. - Tada kreipėsi į mane: - Apgailestauju, princese, kad 
sutrukdžiau naktinį poilsį. Tačiau noriu, kad auštant visi 
būtume pasirengę keliauti. Laukia varginanti kelionė, o kitą 
stovyklą įkursime tik rytoj vakare. Tad jei pavyktų nusnūsti 
prieš kelionę, patariu tai padaryti. 

Aš tik niekinamai pažvelgiau į jį, tad Strabo vėl atsigręžė 
į opcijų ir tarė: 

- O tu, Oceri, tuo metu... | 

Norėjau išgirsti kitus Strabo duotus nurodymus, tačiau 
mane nutempė į tamsą ir, kai arkliai buvo įkinkyti į karietą, 
du sargybiniai gana šiurkščiai mane į ją įstūmė. Amalame- 
nos kūno jau nebuvo, ją priminė tik nedidelė išdžiūvusio 
kraujo dėmė toje vietoje, kur gulėjo princesė. Paklausiau 
savo sargybinių, kaip buvo pasielgta su palaikais. Baimi- 
nausi, kad toks dailus jaunas lavonas, vis dar minkštas ir 
lankstus, galėjo sugundyti brutalius kareivius įvairiausiais 
būdais iškrypėliškai pasilinksminti. 

— Esame tokie patys ostrogotai kaip ir jūs, - išdidžiai pri- 
minė man vienas vyrų, - ir neišniekiname mirusiųjų. Su 
jūsų tarnaite bus pasielgta lygiai taip pat, kaip ir su šiose 
kautynėse kritusiais kariais. 

Tačiau abu sargybiniai nebuvo tokie skrupulingai dėme- 
singi vis dar gyvai merginai. Kai norėjau užtraukti carrucos 
užuolaidėles, jie man liepė palikti jas atitrauktas abiejose 
karietos pusėse. Tada storžieviškai juokaudami ir vulgariai 
gestikuliuodami jie mėgino prikalbinti, kad eičiau miego- 
ti, - ragindami išsirengti nuogai, - o patys tuo metu mane 
stebėtų pasišviesdami šviestuvu. Nekreipdamas dėmesio į 
jų patyčias nenusirengęs atsiguliau ant Amalamenos kelio- 
ninės sofos ir užsimerkiau mėgindamas truputį pailsėti ir 
apmąstyti nesenus įvykius. 

Norėčiau pasakyti, kad galvojau tik apie savo vargšę prin- 
cesę ir vis dar jaučiau, kad ji yra čia, carrucoje. Jos kvepalus 
užuodžiau, nes pats buvau jais išsikvėpinęs. Tačiau vieninte- 
lis juntamas princesės kvapas, nors ir susimaišęs su svaigiu 
rožių aromatu, buvo bromės musaros, o aš visai nenorėjau, 
kad kas nors man primintų mirštančią Amalameną. Troškau 
ją prisiminti tokią, kokią mačiau paskutinį kartą - gyvybin- 
gą, linksmą ir su viltimi žvelgiančią į gyvenimą. Tikėjausi, 
kad netrukus turėsiu galimybę apsivilkti naujais drabužiais 
ir pakeisti visus karietos apmušalus, prisigėrusius to bjau- 
raus kvapo. 

Žaisdamas su grandinėlės pakabukais tyliai meldžiausi, 
tačiau nesikreipiau į kurią nors konkrečią dievybę: „Prašau, 
padaryk taip, kad Svanilda saugiai atvyktų pas Teodoriką!“ 
Nuo to laiko, kai išvykau iš Kostantinopolio, įvykiai klostėsi 
ne visai tiksliai pagal mano planą, tačiau buvau gyvas ir la- 
bai palankioje padėtyje, ypač jei Teodorikas jau gavo paktą, 
o Strabo vis dar yra įsitikinęs, kad ne. 

Tačiau kai kas kėlė nerimą. Gulėdamas carrucoje girdė- 
jau iš stovyklos sklindančius garsus ir galėjau tik spėlioti, 

kas ten vyksta. Strabo įsakė savo vyrams išrengti visų mano 
karių lavonus. Nugalėtojai prisiplėš ginklų, šarvų, piniginių 
ir visko, kas jiems atrodys vertinga, tada likusią mantą ir 
nuogus lavonus išmes į upę. Manau, jie šitaip jau pasiel- 
gė su Amalamenos lavonu. Kažin ar tai garbingiausios ir 
oriausios iškeliavusiųjų į aną pasaulį laidotuvių apeigos, ta- 
čiau abejoju, ar mirusiesiems tikrai rūpi pompastika. Kaip 
kadaise teigė senasis Virdas, jie toliau gyvens kaip žuvys, 
vandens paukščiai, ūdros, ereliai žuvininkai, žvejai... 

Labiausiai man rūpėjo tai, kad visų šių žuvusiųjų pasi- 
ges negreitai. Bet kurioje upėje gana dažnai plūduriuoja la- 
vonai, tad vietiniai pakrančių gyventojai ir valtininkai per 
daug netriukšmaus atradę dar kelis. Kadangi jie visi plū- 
duriuos nuogi, tikriausiai niekas jų net neišvilks į krantą 
pažiūrėti, ko dar būtų galima prisiplėšti. Ir tikrai niekas ne- 
sivargins jų atpažinti. O Strabo tuo metu keliaus tuo pačiu 
keliu, kuriuo keliavo mano kolona. Nors vilkstinėje bus kur 
kas daugiau vyrų, arklių, atsarginių ir nešulinių arklių, juo 
keliaus ta pati carruca. 

Būdamas toli, Singidunume, Teodorikas ne itin neri- 
maus dėl to, kas nutiko jo maršalui Tornui, seseriai Ama- 
lamenai, opcijui Dailai ir kitiems kariams. Netrukus jis 
pasiųs žvalgus tuo pačiu keliu, kuriuo mes išvykome. Ir ką 
jie ras? Jokių kautynių pėdsakų ir jokių gandų apie jas. Pau- 
talijoje jie sužinos, kad, ja, mūsų kolona išvyko šiuo keliu. 
Tada keliautojai ar gyvenantys palei šį kelią žmonės ir už- 
eigos namų šeimininkai patvirtins, kad, ja, ostrogotų raite- 
lių vilkstinė tikrai traukė šiuo keliu ir, ja, ši vilkstinė lydėjo 
dailią karietą, kuria keliavo graži moteris... 

Teodoriko žvalgai pagalvos, kad saio Tornas staiga nesu- 
prantamai - galbūt išdavikiškai - visą koloną nukreipė kitu 
keliu į Strabo žemes arba į kitą žemės kraštą ar į nebūtį. Ne- 
turėjau nė menkiausio supratimo, kur dabar mane gabena 
Strabo, ir kadangi pats sąmoningai paskatinau jį taip daryti, 

man nelabai rūpėjo, kur vykstame. Tačiau būtų labai gerai, 
jei tas, kuriam tai rūpi, sektų man iš paskos. 

Šitaip svarstydamas užmigau ir pabudau pajutęs staigų 
karietos truktelėjimą. Viduje buvo tamsu nors į akį durk, 
nes vienintelė carrucos lempa visiškai išdegė. Užuolaidėlės 
vis dar buvo atitrauktos, ir aš pajėgiau įžiūrėti, kad mano 
sargybiniai joja iš abiejų karietos pusių. Tad gulėjau klau- 
sydamasis kanopų kaukšėjimo ir visos vilkstinės, keliau- 
jančios siauru tarpekliu, kuris saulei tekant ėmė šviesėti, 
dzingsėjimo, girgždėjimo ir džerškėjimo. Carruca dardėjo 
greičiau ir labiau kratydamasi nei man yra tekę matyti. 

Kolona keliavo plačiai išsidriekusi - tad nė vienai gretai 
nereikėjo ryti prieš ją jojančios sukeltų dulkių - o mano 
karieta buvo gana ilgos vilkstinės viduryje. Tačiau kartais 
kelias darydavo posūkį, ir aš pamatydavau kolonos priekį 
bei galą. Nudžiugau tarp atsarginių arklių išvydęs ir savo 
kehailanų veislės Veloksą. Niekas juo nejojo, net tada, kai 
vyrai pavargusius arklius keisdavo pailsėjusiais, todėl nu- 
sprendžiau, kad kariai vengia joti Veloksu, nes juos glu- 
mina aplink arklio krūtinę apjuostos balnavirvės. Gal jie 
pagalvojo, kad čia kažkokios tramdančios vadelės, bylojan- 
čios, jog arklys yra piktas arba baikštus. Ši mintis privertė 
mane nusišypsoti. Jei mudu su Veloksu uždarys nelaisvėje 
kartu, galiausiai - karštai to tikėjausi - turėsiu galimybę pa- 
rodyti mūsų pagrobėjams, kaip Veloksas ir jo įprastas raite- 
lis moka žaviai joti. 

Keliavome visą dieną, sustodami tik kartkartėmis, kad 
vyrai galėtų pakeisti pavargusius arklius ir visus juos pa- 
girdyti. Kelis kartus per šiuos trumpus sustojimus mano 
sargybiniai atnešė iš kelioninio davinio užkąsti ir atsiger- 
ti: šaltos rūkytos mėsos arba sūdytos žuvies, kietos duonos 
kriaukšlelę ir odinį puodelį vyno arba alaus. Tuo metu man 
taip pat leisdavo trumpai išlipti iš carrucos, kad pamankš- 
tinčiau kojas ir ištuštinčiau šlapimo pūslę. Žinoma, tą da- 

riau moteriškai, nes visada netoliese stovėdavo karys arba 
sargybinis, kurie išsiviepę žiūrėdavo, kaip karališkoji prin- 
cesė lengvinasi nė kiek ne karališkiau nei pati prasčiausia 
kaimietė. 

Keliavome į šiaurės rytus, matyt, tiesiai į Serdicą. Žino- 
jau, kad tai nemažas miestas, tačiau nebuvau tikras dėl to, 
ar jis laikomas Strabo dominija, ar pagrobėjas tiesiog laikė 
miestą patogiu saugoti mane, kol derėsis su Teodoriku. Ką 
gi, pagalvojau, netrukus sužinosiu. Tačiau net ir įtemptai 
keliaudami tą dieną Serdicos nepasiekėme, o kai vakare 
įkūrėme stovyklą palei kelią, sužinojau, kad Strabo ketina 
ne tik laikyti princesę Amalameną įkaite, bet turi ir kitų 
žemų kėslų. 

Carruca, nors vis dar saugoma dviejų sargybinių, buvo 
pastatyta gerokai atokiau nuo kareivių, ir aš maniau, kad 
šitaip siekiama man suteikti truputį nuošalumo valgant, 
miegant ir tenkinant kitus gamtinius poreikius. Ir tikrai, 
man vėl buvo atnešta vyno ir maisto - šįkart karšto - tad 
nereikėjo stumdytis su kitais kariais prie laužų, ant kurių 
virė valgis. Tačiau kai pavalgiau, atlikau būtiną kelionę į 
krūmus, apsiprausiau, kiek leido aplinkybės, ir susiruošiau 
miegoti, staiga prie mano karietos išdygo Strabo. Nepasi- 
sveikinęs ir nepaprašęs mano leidimo - tik dusliai nusi- 
riaugėjęs, kas bylojo, kad jis taip pat sočiai pavalgė, - įlipo į 
carrucą ir atsigulė šalia manęs. 

— Ką tai reiškia? - paklausiau lediniu tonu, 

— Ak, mergaite, praėjusią naktį tikriausiai blogai miego- 
jai. - Jis vėl nusiriaugėjo. - Dabar maloniai pasirūpinsiu, 
kad šiąnakt gerai nusnūstum. Miegosi su manimi pasiten- 
kinusios miegu. Užpūsk lempą ir užtrauk užuolaidėles. O 
gal nori, kad mus stebėtų abu sargybiniai? 

Ne išsigandęs, o nuoširdžiai nustebęs, nes jau buvau pra- 
dėjęs džiūgauti, kad esu apsaugotas nuo išprievartavimo, 
pareiškiau: 

- Sakei, kad gerbsi mano šventą relikviją. Kad manęs ne- 
prievartausi. 

- Ašir neketinu prievartauti. Tu man atsiduosi savo noru. 

— Tikrai to nebus. 

Jis gūžtelėjo savo mėsingais pečiais. 

— Rinkis. Teodorikas Triarijus ar visa stovykla. Arba aš, 
arba visi mano kariai dar šiąnakt. Ilgai nelauksiu, kol tu 
nuspręsi. Manyčiau, kad tariama princesė verčiau atsiduos 
savo Amalingų giminės pusbroliui nei šimtui penkiolikai 
abejotinos kilmės ir aristokratiškumo vyrų. 

— Nebūk toks pasitikintis savimi, - drąsiai atšoviau, nors 
drąsus nesijaučiau. - Galbūt jie - vulgarūs storžieviai, ta- 
čiau tarp jų nemačiau nė vieno tokio neapkenčiamai bjau- 
raus kaip tu. 

Strabo vaiduokliškai nusijuokė. 

— Bjaurus esu visą gyvenimą ir per tą laiką esu prisiklau- 
sęs patyčių ir užgauliojimų daugiau nei pajėgsi man pažerti, 
tad neaušink burnos klykdama: „Prievartauja!“ 

— Princesės neklykia, - atšoviau stengdamasis, kad žo- 
džiai skambėtų taip pat išdidžiai kaip tikros princesės. — 
Klyksmu neįmanoma išreikšti pasišlykštėjimo, paniekos ir 
žeminimo. Tačiau tau, Strabo, kai ką pasakysiu ramiai. Iš 
mano brolio tikiesi koncesijų, nuolankumo, išpirkos ar dar 
kažko. Turėtum žinoti, kad mano brolis nemoka už suga- 
dintas prekes. 

— Vai, jis sumokės anksčiau nei sužinos, kad prekės suga- 
dintos. Galbūt jam net nerūpės tariamas sugadinimas, kai 
sužinos. 

— Ką? 

— Nepamiršk, kad jis - tik nepilnametis pretendentas į 
karaliaus titulą. Daugelis tikrų monarchų yra patyrę, kad 
kartais pravartu sąvadauti savo seserį ar dukterį su galin- 
gesniu monarchu. Tavo nevykėlis brolis galbūt jau seniai 
svarsto kaip tik tokią galimybę - pasiūlyti tave man į žmo- 

nas ar suguloves - mainais už tai, kad pripažinčiau jo pre- 
tenzijas. 

Dėl to labai abejojau, tačiau vienas dalykas tikrai kurstė 
mano smalsumą, todėl paklausiau: 

— Kodėl, seni, nori sugulti su moterimi, kuriai esi atgra- 
sus ir šlykštus? 

— Todėl, kad tu man nesi nei atgrasi, nei šlykšti, - gana 
ramiai atsakė Strabo. 

Tačiau tada jo ramybė akimirksniu išnyko. Ištiesęs savo 
didžiulę ranką, jis sugriebė mane už palaidinės apykaklės, 
stipriai truktelėjo ir nuplėšė nuo manęs plonytį baltą Ama- 
lamenos apdarą. Po juo turėjau tik grandinėlę su amuletu, 
raištį ant krūtų ir dekoratyvinę juostą ant šlaunų. Strabo 
pakraipė galvą, kad iš pradžių viena, paskui kita akimi galė- 
tų vertinamai nužvelgti mane nuo galvos iki kojų. Netrukus 
jis vėl ramiai aiškino toliau: 

— Ne, tu man nesi atgrasi. Gal kiek per liesa mano sko- 
niui, bet bėgant laikui galėsiu tave pastorinti. Na, pakaks 
gudrauti. Parodyk man visa kita. O gal aš pats privalau visa 
tai padaryti? 

Buvau toks supykęs ir įsiutęs, kad galėjau nusimesti abi 
audeklo skiautes, dengiančias mano intymias kūno vietas, 
kad priblokščiau šį gyvulį pasirodydamas, jog turiu ne tik 
krūtis, bet ir vyrišką organą, ir tada mėgaučiausi jo reak- 
cija. Tačiau kadangi sveikas protas pakuždėjo, kad Strabo 
sureaguotų kaipmat mane nužudydamas, susitvardžiau ir 
nusirišau tik raištį nuo krūtų. 

— Mažokos, - vėl įvertino Strabo, - tačiau mergaitiškai 
gundančios, o kai pastosi, jos išbrinks. 

Jis pradėjo iš lėto nusimetinėti drabužius, o aš tik žaiža- 
ravau akimis nieko nesakydamas, tad Strabo dėstė toliau: 

— Ne, tu man nesi atgrasi, be to, neturiu kitų žmonų, 
draugių ar sugulovių. Visos tavo pirmtakės mirė nepalik- 
damos man kitų palikuonių vyrų, išskyrus vieną sūnų Žu- 

vies veidu, Rekitą, kurį tu jau matei. Imperatorius Zenonas 
mano, kad laiko tą sūnų įkaitu versdamas mane gražiai elg- 
tis. Vai! Na, ir tegul laiko tą silpnaprotį. Tačiau tu esi jauna. 
Manau, ne vyresnė už Rekitą. Galbūt pagimdysi man geres- 
nį paveldėtoją. O tada, supranti, mudu būsime neatsiejamai 
susivieniję. 

— Apsaugok, Viešpatie, - atsakiau stengdamasis, kad bal- 
sas skambėtų tvirtai ir šaltai. - Tas vaikas tikriausiai būtų 
toks pat suluošintas kaip ir tu. Rekita tik panašus į žuvį, 
tačiau nėra rupūžė su... 

Pliaukšt! Strabo skėlė man antausį, ir aš pusiau apstulbęs 
nukaitusiu skruostu aukštielninkas nuvirtau ant sofos. 

— Liepiau tau, paleistuve, neaušinti burnos mane įžeidi- 
nėjant. Verčiau panaudok savo burną gausiai prisispjauda- 
ma į delną. Tada pridėk jį prie apatinės kūno dalies, kad su- 
drėkintum, kitaip ji skaudės kur kas stipriau nei skruostas. 
Aš negaištu laiku žaisdamas, kad moteris pasirengtų, o man 
nereikia jokių žaidimų iš tavęs. Nei apsimestinio susijaudi- 
nimo, nei meilinimosi, nei glamonių. Beje, man nereikia ir 
kad išsirengtum visiškai nuoga. Jei tau padės jaustis mažiau 
ištvirkusiai, gali nenusiimti savo apgailėtinų amuletų ir tą 
apsimestinai kuklią romėnišką drovumo juostą. Ar girdi? 
Man iš tavęs tik reikia, kad gulėtum ir kęstum! 

Taip ir padariau, nes nieko kito negalėjau. 

Iš pradžių skaudėjo, nes, nors senas ir pražilęs, Strabo 
buvo labai diržus ir energingas. Tačiau netrukus skausmo 
nejutau. Jaučiausi tik išnaudojamas per pilvą, tad man pa- 
vyko su tuo susitaikyti, tarsi skriaudėjas kaišiotų savo or- 
ganą man į pažastį ar į tarpą tarp krūtų. Jis prakaitavo ir 
seilėjosi ant manęs tarsi didelis ir pavojingas šuo, o kitos jo 
išskyros man tik atrodė bjauriai nešvarios. 

Visiškai nenoriu pasakyti, kad nors kažkaip būtų galima 
sušvelninti brutalų išprievartavimą net tada, kai - spėju — 
prievartauja gražiausias ir švelniausias vyras. Tačiau man 

buvo palankios bent jau trys aplinkybės, garantuojančios 
saugumą. Pirmoji: net jei Strabo būtų toks vislus kaip jautis, 
man nereikėjo baimintis, kad pastosiu ir pagimdysiu kū- 
dikį žuvies ar rupūžės veidu, ar apskritai kokį nors kūdikį. 
Kita džiaugsminga aplinkybė buvo ta, kad man nereikėjo 
žiūrėti į prievartautojo akis. Net kai Strabo įraudęs, išsipū- 
tęs ir įsitempęs veidas atsidurdavo tiesiai virš manojo, jo 
akių rainelės buvo nusisukusios į skirtingas puses, todėl aš 
mačiau tik jo akių obuolių baltymus, tarsi mane būtų už- 
gulęs neregys. Tad nė karto neteko matyti, ar jo akys spindi 
gyvulišku džiaugsmu, ar galbūt manosiose ieško kančios, 
siaubo, pažeminimo ar kitos panašios reakcijos, kuri dar 
labiau sustiprintų prievartautojo pojūtį, kad mane užvaldė. 
Trečia maža paguoda buvo ta, kad pajėgiau galvoti apie 
Amalameną, kol Strabo smaginosi. Prieš tai guodžiausi tik 
mintimi, kad princesė žuvo palyginti maloningai, nuo vie- 
no durklo smūgio, o ne siaubingai irdama. Tačiau dabar 
turėjau svarų pagrindą džiūgauti, kad Amalamena žuvo, 
nes ji mirė nesuteršta ir negėdingai. Buvau įsitikinęs, kad tą 
naktį man pasisekė iškęsti kur kas geriau nei būtų pavykę 
Amalamenai ar bet kuriai kitai moteriai, taip pat ir Veledai. 
Reikėtų priminti, kad tuo metu visiškai nesijaučiau esąs 
Veleda. Buvau Tornas, tik vilkėjau Amalamenos drabužiais 
ir buvau į ją panašus. Žinoma, kad persirengimas atrodytų 
įtikinamesnis, instinktyviai elgiausi kaip moteris, tačiau ja 
nesijaučiau. Šis skirtumas gali atrodyti trivialus, tačiau iš tie- 
sų jis yra labai svarbus. Kiekviena moteris, nuo vaikystės iki 
senatvės, giliai suvokia vieną dalyką. Tuo dalyku ji gali di- 
džiuotis ir jausti malonumą, jei anksti nusprendžia, kad gimė 
būti tik žmona ir motina. Tačiau jei ji turi kitų siekių - pa- 
vyzdžiui, išsaugoti nekaltybę visą gyvenimą ar turėti pasau- 
lietiškesnių troškimų ką nors pasiekti - šis suvokimas gali 
sukelti jos neapykantą, norą tai paneigti ar atmesti. Tačiau 
kad ir kokia būtų moteris - vyriškai atrodanti paleistuvė ar 

amazonė - suvokimas, kad gamta ją pirmiausia sukūrė kaip 
talpyklą, indą su žiedu ir lūpomis, kurį reikia užpildyti, jos 
niekada neapleidžia. 

Tačiau kadangi tuo metu aš nebuvau Veleda, šis suvoki- 
mas neužgožė mano sąmonės, jis net netūnojo pasislėpęs 
kurioje nors tolimoje smegenų kertelėje. Todėl nejaučiau, 
kad prieš mano moteriškumą yra smurtaujama, kad jis su- 
terštas ir išniekintas. Tą naktį buvau tarsi pašalinis stebėto- 
jas, abejingai žiūrintis, kaip Strabo rujoja ant nejudančios 
menkystės - taip pat, kaip labai seniai stebėtojas galėjo ma- 
tyti ištvirkusį brolį Pėterį, ne kartą skriaudžiant dar nesusi- 
formavusį, belytį, nieko nesuprantantį vaiką Torną. 

Nereikia nė sakyti, kad tai nesušvelnino mano tą naktį 
patirtos kančios, pažeminimo ir įsiūčio. Tačiau žinau, kad 
tą naktį demonstruodamas nuobodulį ir abejingumą tikrai 
sumenkinau malonumą, kurio tikėjosi Strabo. Kitas, ap- 
čiuopiamesnis, dalykas dar labiau sumenkino jo pasididžia- 
vimą, kad mane užkariavo ir tapo mano šeimininku. Baigęs 
prievartauti, Strabo atsitraukė, šiurkščiai perbraukė delnu 
per mano tarpkojį, atidžiai apžiūrėjo ranką ir sumaurojo: 

— Nieko sau, sugadinta prekė! Taip, toji vieta ankšta, 
bet tu nesi skaisti! Ak, tu, apgaudinėjanti kekše! Nė lašelio 
kraujo! 

Aš tik šaltai vėpsojau į jį. 

— Tu taip pat apgaudinėjai ir savo patiklų brolį, tiesa? 
Matau, kad prieš mane nebuvo daug vyrų, bet nors vienas 
turėjo būti. Žinau, kad Novoje buvai griežtai saugoma, bet 
pastaruoju metu ilgai keliavai. Tad kas nuskynė tavo nekal- 
tybę? Kas, niu? Gal saio Tornas, su kuriuo keliavai? 

Išgirdęs šiuos žodžius nesusivaldžiau ir garsiai nusijuo- 
kiau. Mano netikėta reakcija, regis, sutrikdė Strabo labiau 
nei tai, kad jau buvau praradęs nekaltybę. 

— Ak, tu, pasileidusi kale! Ką gi, tavo kelionės draugas 
Tornas jau negyvas. Aš pasirūpinsiu, kad daugiau neuž- 

megztum jokių meilės ryšių. Nuo šiol patarčiau išmokti 
mėgautis manimi! Pradėti gali jau dabar! 

Pakėlęs jis mane apvertė, pastatė keturpėsčią ir įsiskverbė 
į mane iš užpakalio, grūsdamasis niršiau nei pirmą kartą. 
Grandinėlė su plaktuko formos kryželiu, monograma ir fla- 
konėliu pašėlusiai tilindžiavo ant mano kaklo - tarsi apimta 
siaubo, kad tapo tokios šventvagystės liudininke, - o mane 
siūbavo pirmyn ir atgal. Tačiau aš nelabai jaudinausi dėl 
drebančių amuletų, nes pradėjau ypač niekinti flakonėlį su 
Nekaltosios Mergelės pienu. Jis man nepadėjo išgelbėti nei 
juika-bloth, nei senojo Virdo, nei Amalamenos, o dabar vi- 
siškai nepalengvino mano nelaimės. Tačiau rimtai nerima- 
vau dėl karoliukais padabintos juostos aplink strėnas, kuri 
laikė mano vyrišką organą prispaustą prie pilvo. Jei Strabo 
siautėdamas nuplėštų tą raištį ir mano organas - mažytis, 
suglebęs ir visai nereaguojantis į tai, kas vyksta, - pradėtų 
kadaruoti, prievartautojas tikrai jį pamatytų. 

Tačiau Strabo juostos nenuplėšė. Nei tada, nei kada nors 
vėliau - nes tai buvo ne vienintelė naktis, kai man teko kęsti 
jo šlykštų dėmesį. Netikiu, kad Strabo tiesiog pamiršdavo 
ją nuimti. Kadangi nė karto nesuklykiau, neverkšlenau ir 
nemaldavau pasigailėti, kad ir kokius siaubingus dalykus 
jis su manimi išdarinėjo arba versdavo daryti jam, spėju, 
jog palikti mano „drovumo raištį buvo vienintelis būdas 
įtikinti save, kad išniekina mano skaistumą. Tad Strabo taip 
ir nesužinojo, kokiai būtybei jis bergždžiai stengėsi atim- 
ti nekaltybę. Strabo įsitikinimu, jis tenkino savo geismą su 
jauna, gražia ir geidžiama princese Amalamena. O aš visa- 
da jaučiausi tik esąs Tornas, ir vienintelė mano reakcija į 
tokį išnaudojimą buvo priesaika sau, jog kada nors Strabo 
dėl to teks karčiai gailėtis. 

Tai jam nemeluodamas pasakiau vieną vienintelį kartą, 
tą pačią pirmąją naktį. Kai galiausiai Strabo visiškai išseko, 
jis nusirito nuo manęs ir šnopuodamas ėmė stebėtis: 

— Labai keista. Pirmą kartą pergulėjau su moterimi ir ne- 
užuodžiau jos malonių syvų kvapo. Galbūt tu, išdžiūvusi 
paleistuve, jų ir neišleidai, bet aš taip pat nejaučiu ir savo 
pažįstamo kvapo. Kodėl taip yra, niu? Regis, tik užuodžiu 
silpną, bet labai nemalonų... kažkokį... 

— Tai artėjančios mirties kvapas, - paaiškinau. 


Ž 


Paryčiu išeidamas iš manęs miegoti kitur, Strabo atitrau- 
kė carrucos užuolaidėles ir liepė jas taip palikti. Lauke bu- 
dintys du sargybiniai šaipėsi iš mano nuogumo. Jie, žino- 
ma, viską girdėjo ir suprato, kas vyko karietoje. Bet man tai 
nerūpėjo, tad nekreipiau į juos dėmesio, susisupau į sofos 
apklotą ir užmigau. Tačiau rytą apsirengiau kitais drabu- 
žiais, kuriuos paėmiau iš Amalamenos mantos, kad į mane 
nespoksotų kiekvienas kelyje sutiktas praeivis. 

Vėlyvą popietę atvykome į Serdicą. Paaiškėjo, kad mies- 
tas nėra pavaldus Strabo ar kuriam nors kitam pretendentui, 
tik Romos imperijai. Jame net buvo dislokuotas penktasis 
Alaudae legionas. Tačiau, kadangi šis legionas priklausė Rytų 
imperijai, o imperatorius Zenonas rodė palankumą Strabo, 
išvydę nemažą būrį ginkluotų ir šarvuotų ostrogotų, legionie- 
riai nepuolė iš kareivinių vyti mūsų lauk. Šiaip ar taip, Strabo 
atvyko ne miesto apsiausti ar plėšikauti, o tik stabtelėti pake- 
liui į savo žemes. Tad daugumą savo vyrų jis paliko, kad šie 
įsirengtų stovyklą už miesto, o sau, man ir aukščiausio rango 
karininkams užsakė kambarius deversoriume. 

Deversoriumas prabanga nė iš tolo neprilygo tam, kurį 
buvau išsirinkęs, kai kelionėje lydėjau Amalingų princesę. 
Gavau labai varganai apstatytą kambarį: jame net nebuvo 
durų ar uždangos, suteikiančios nors kiek privatumo. Ir vėl 

prie kambario pastatė sargybinį, kad sektų mane ar klum- 
pintų iš paskos, kai prireikdavo išeiti į lauko išvietę. Strabo 
kambarys buvo taip pat menkai apstatytas kaip ir mano. 
Jis buvo kitoje koridoriaus pusėje, tiesiai prieš manąjį, kad 
Strabo galėtų neišleisti manęs iš akių. (Net ir atsidūręs ne- 
pavydėtinoje padėtyje, sarkastiškai juokavau, kad Strabo 
vienu metu gali nuo manęs nenuleisti tik vienos akies.) 

Tačiau Strabo bent jau neprieštaravo, kai paprašiau nu- 
siųsti kurį nors savo vyrą kai ką man atnešti iš ryšulių, 
kuriuos jo kariai pagrobė iš mano vilkstinės, kai ją ištiko 
liūdna lemtis. Norėjau, kad man atgabentų balnakrepšį, 
pritvirtintą prie Velokso, kurį išsamiai apibūdinau, kad ka- 
reivis galėtų rasti. Suprantama, prieš paduodami man bal- 
nakrepšį kruopščiai apieškojo tikrindami, ar jame nėra pei- 
lio, nuodų ar ko nors panašaus. Tačiau nieko ypatinga jame 
nebuvo, tik moteriški drabužiai ir blizgučiai, kurie priklau- 
sė Veledai. Kai deversoriumo tarnas į mano kambarį atnešė 
ąsotį vandens, galėjau nusiprausti ne tik kelio dulkes, bet 
ir visas Strabo seilių, spermos ir smegmos praėjusią naktį 
paliktas dėmes bei krešulius - taip pat ir bromos musarės 
kvapą, kuris įsigėrė į mane nuo tada, kai pradėjau vaidinti 
vargšės Amalamenos tarnaitės vaidmenį. Paskui apsivilkau 
Veledos drabužius ir pirmą kartą per pastarąjį laiką pasiju- 
tau švarus ir nedvokiantis. 

Strabo ir jo karininkams nuėjus į valgomąją salę vakarie- 
niauti, aš turėjau likti saugomas sargybinio savo kambaryje, 
kur man atnešė valgį. Jis buvo toks pat prastas kaip ir pato- 
gumai. Tačiau pakako pasijusti švariam, kad kiltų noras pro 
savo kambario langą apžiūrėti Serdicą. Iš atnešusio maistą 
tarno sužinojau, jog Konstantinui Didžiajam miestas taip 
patiko, kad jis vos neišsirinko jo, o ne Bizantijos kaip Nau- 
josios Romos. Nesunku suprasti kodėl. Serdica yra įsikūrusi 
aukštutiniame Hemuso kalnų masyve. Šiame aukštyje oras 
labai naudingas sveikatai, klimatas malonus, o nuo beveik 

visada dvelkiančio vėjelio čia yra švaru ir gaivu. Prie miesto 
stūkso aukščiausia kalnyno viršukalnė, kuria galėjau žavėtis 
pro savo langą. Ji vadinama Culmen Nigrum, tačiau niekas 
man negalėjo paaiškinti kodėl. Juodoji viršūnė - netikslus 
pavadinimas, nes kalną visus metus dengia balta spindinčio 
sniego karūna. 

Pirmą naktį savo kambaryje praleidau vienas. Strabo 
neatėjo manęs prievartauti, matyt, jam kaip ir man reikėjo 
gerai išsimiegoti. Tačiau kitą rytą sargybinis nuvedė mane 
į užeigos kiemą, kuriame lauke Strabo, karinis raštininkas, 
opcijus Oceris ir dar keli karininkai. 

— Noriu, kad tai girdėtum, princese, - kaip visada tyčio- 
damasis pabrėžė mano titulą Strabo. - Ketinu iškelti savo 
sąlygas tavo broliui. 

Jis pradėjo iš lėto diktuoti, nes raštininkas nebuvo įgu- 
dęs ir kamavosi kur kas labiau nei būčiau rašęs aš. Trum- 
pai tariant, Strabo reikalavo, kad Tiudareikas Amalingas, 
Tiudamero Amalingo sūnus, apleistų Singidunumo miestą 
ir perduotų jį imperijos karinėms pajėgoms, kurias netru- 
kus atsiųs imperatorius Zenonas. Be to, Teodorikas priva- 
lo liautis priekabiai reikalauti iš imperatoriaus lengvatų už 
suteiktas žemes, karinių laipsnių, consuetos donos auksu ir 
kitų nepagrįstų privilegijų. Taip pat Teodorikas privalo ne- 
besivadinti ostrogotų karaliumi, atšaukti visas pretenzijas į 
šią aukščiausiąją valdžią ir prisiekti ištikimybę bei nuolan- 
kumą tikrajam karaliui, Tiudareikui Triarijui. Jei Teodori- 
kas sutiks su šiais reikalavimais, Strabo pagalvos, kaip per- 
duoti moterį, Amalameną Amaling, Tiudamero Amalingo 
dukterį, kuri neseniai buvo pagrobta sąžiningame mūšyje 
ir šiuo metu yra jo karo belaisvė. Strabo taip pat užsiminė, 
kad Amalamenos „perdavimas“ gali reikšti naudingą san- 
tuoką nenurodant galimo sutuoktinio, kuri padėtų panai- 
kinti senus nesutarimus tarp išsiskyrusių ostrogotų Amalų 
giminių ir sutvirtinti ilgalaikę taiką bei santarvę. 

'— Matai, - kreipėsi į mane Strabo mirktelėdamas tarsi ru- 
pūžė, - kad nesiskundžiu dėl, hm, jau sugadintos prekės, 
apie kurią kalbame. Kadangi esu tikras, kad nuo brolio nu- 
slėpei savo apgailėtinai sugadintą būklę, jo apie tai neinfor- 
muosiu. Kitaip brolis gali nuspręsti, jog nesi verta, kad jis 
sutiktų su mano reikalavimais. 

Nekomentuodamas šių žodžių, nesuteikiau jam malonu- 
mo. Tik sušnarpščiau nutaisęs princesišką veido išraišką ir 
rodydamas visišką panieką. Strabo pagriebė mane ir prisi- 
traukęs prie savęs pirštais įsikibo į auksinę grandinėlę, ją 
sutraukė ir nuėmė tris pakabučius. 

- Še, - tarė jis sviesdamas man du pakabučius ir grandi- 
nėlę. - Laikyk savo šventuosius žaisliukus, vis tiek jie nieko 
gero tau neatneša. - Trečią papuošalą, auksinę Teodoriko 
monogramą, jis įdėjo į sulankstytą pergamentą, kurį paga- 
liau raštininkas įteikė. - O šis, jei prireiks, įtikins tavo brolį, 
kad tikrai laikau tave įkaite. 

Raštininkas ant sulankstyto dokumento užlašino kelis 
vaško žvakės lašus, o Strabo jį užantspaudavo savo antspau- 
du, kurį sudarė dvi runos, trnas ir teisas - b ir X - ženkli- 
nančios Tiudareiką Triarijų. Tada jis įgrūdo paketą opcijui 
į rankas ir tarė: 

— Oceri, pasiimk tiek vyrų, kiek manai esant reikalinga, 
kad apsigintumėte nuo banditų ir apsisaugotumėte nuo 
nelaimingų atsitikimų. Dumk su šiuo dokumentu į Singi- 
dunumą. Įteik jį tam nevykėliui apsimetėliui Teodorikui į 
rankas ir pasakyk, kad tau liepta laukti raštiško atsakymo. 
Jei jis panorės sužinoti, kur laikoma sesuo, galėsi sąžiningai 
atsakyti, kad nežinai, nes mudu su ja keliaujame. Serdicoje 
ilsėsimės ne daugiau kaip vieną dieną. - Jis nutilo ir dirste- 
lėjo į mane. - Tu žinai, kur mes keliausime. Atgabenk man 
tą atsakymą. Tu josi kur kas greičiau nei mūsų ilga vilkstinė, 
tad ten turėtum atvykti beveik tuo pat metu kaip ir mes. 
Keliauk! 

— Ašjau ten, Triarijau! - amtelėjo opcijus užsisegdamas 
šalmą, pamodamas kitiems karininkams ir pasišalindamas. 

— O tu, - kreipėsi į mane Strabo, - grįžk į savo patalpas. - 
Jis vėl pamerkė savo rupūžišką akį ir gašliai išsiviepė. - Pail- 
sėk, nes artėja naktis. O rytoj išvyksi į tikrai ilgą kelionę. 

Ką gi, svarsčiau sėdėdamas savo kambaryje ir niūriai 
spoksodamas į baltą Juodosios viršūnės kalną, maždaug to- 
kio Strabo pranešimo Teodorikui ir tikėjausi. Tačiau kaip 
į jį reaguos Teodorikas? Net jei Svanilda dar neatvyko ir 
neįteikė Zenono pakto, labai abejojau, kad Teodorikas ten- 
kintų bent vieną Strabo reikalavimą. Net ir dėl savo sesers 
saugumo. Šiaip ar taip, jis yra daugybės žmonių karalius ir 
negali dėl vienos merginos rizikuoti jų viltimis. Tačiau ži- 
nia, kad Amalamena kenčia ir atsidūrė pavojuje, jį prislėgs. 

Jis būtų ne mažiau nusiminęs, jei sužinotų, kad Amala- 
menos jau nėra tarp gyvųjų, tačiau ši žinia bent jau apsau- 
gotų nuo mėginimų išgelbėti seserį, tuo sukeliant pavojų 
sau ir kitiems. Kaip man jį perspėti? Kaip pasakyti: nepasi- 
duok, Teodorikai. Net neapsimetinėk, kad sutinki su Strabo 
grobikiškomis sąlygomis. Tavo padėtis yra tvirta, Teodori- 
kai, o tikras Zenono dokumentas, ją patvirtinantis, kažkur 
yra. Taip pat per daug nesielvartauk dėl Amalamenos. Nors 
tu nežinojai, jos mirtis buvo nulemta iš anksto, ir tavo sesuo 
mirė gražesne mirtimi nei ji pati ar tu galėjote tikėtis. 

Visa tai turėjau pasakyti Teodorikui, tačiau kaip? Rytoj ši 
kuopa vėl trauks toliau. O kai atvyksime į Strabo teritoriją, kad 
ir kur ji būtų, mane dar griežčiau nei dabar uždarys ir saugos. 
Čia, Serdicoje, turiu geriausią ir galbūt vienintelę galimybę 
pasiųsti žinią Teodorikui. Tačiau kaip? Pasiūlyti mano sutrau- 
kytą auksinę grandinėlę kaip kyšį kuriam nors deversoriumo 
tarnui? Neįmanoma. Kai tik tarnas prie manęs prisiartina, jį 
visada stebi sargybinis. O visą likusią dienos dalį į Strabo kam- 
barį, esantį kitoje koridoriaus pusėje, nuolatos ateina ir išeina 
jaunesnieji karininkai gauti nurodymų bei įsakymų. 

Pažvelgiau į du likusius grandinėlės papuošalus. Į relikvinį 
flakonėlį žiūrėjau labai pagiežingai, beveik šventvagiškai. Jei 
ten ir buvo Nekaltosios Mergelės pieno, tai jis turėtų būti ne- 
maistingas ir beskonis; o dėl flakonėlio jau ne kartą įsitikinau, 
kad yra bevertis. Tačiau antrasis? Ar jį laikysime krikščionišku 
kryželiu, ar pagonišku plaktuku, papuošalą buvo galima pa- 
naudoti. Jis buvo auksinis, minkštas ir kietame paviršiuje pa- 
liktų žymę, jei smarkiai brėžtum. Juo galima rašyti. Galėčiau 
palikti žinutę ant kambario sienos, tačiau viltis, jog, man išvy- 
kus, kuris nors tarnas ją pamatys ir atpažins, kad čia raštas, yra 
menka. Dar menkesnė viltis, kad tas tarnas pasivargintų čia 
atsivesti mokantį skaityti - ir visai juoko verta mintis, kad tą 
žinutę kas nors kaip nors perduotų Teodorikui. Tačiau net ab- 
surdiška viltis geriau nei jokia. Atsargiai dirstelėjau į kiūtantį 
prie mano durų sargybinį ir priėjau prie sienos, kurioje buvo 
iškirstos durys, kad sargybinis, neįkišęs galvos į vidų, manęs 
negalėtų matyti. Tada savęs paklausiau: kuria kalba ir kokiu 
raidynu rašyti? Nusprendžiau rašyti ne lotynų, o senąja kalba, 
šitaip tikėtiniau, kad ir prasčiokas supras, jog čia kažkas para- 
šyta. Ir rašysiu runomis, nes jos buvo sukurtos raižyti medyje, 
todėl daugiausia susideda iš tiesių linijų: jas bus lengviau rašy- 
ti mano palaikiu instrumentu. Tada susimąsčiau, ką parašyti. 
Žinutė turi būti kaip įmanoma trumpesnė, tačiau įtaigi... 

Tada buvau taip išgąsdintas, kad vos neišmečiau savo kry- 
želio-plaktuko, nes už durų budintis sargybinis, tarsi atspė- 
jęs mano ketinimus, paliepė: 

— Princese, nedarykite staigių judesių ir nekelkite triukšmo. 

Šalia mano durų visada budėdavo vienas iš dviejų sar- 
gybinių, žinoma, jie nuolatos keisdavosi. Tačiau, išskyrus 
tuos kartus, kai atsikirsdavau į jų užgauliojimus, meilingus 
žvilgsnius ar gašlius siūlymus, visiškai nekreipdavau į juos 
dėmesio. Tad man visai nerūpėjo, ar mane saugo tie patys, ar 
vis kiti vyrai. Tačiau šis neįsibrovė į mano kambarį. Jis kalbė- 
jo stovėdamas kitapus durų, tyliai ir pagarbiai: 
4BLĖŠRŪNAS 191 


— Princese, turiu viską pasakyti greitai, nes šiuo metu 
aplink nieko nėra. 

Truputį mikčiodamas paklausiau: 

— Kas... kas... tu? 

Norėjau žengti arčiau durų, bet sargybinis mane sustabdė. 

— Ne, nesiartinkite. Negalime rizikuoti, kad kas nors mus 
pamatytų besikalbančius. Mano vardas Odvulfas, princese. 
Esu tikras, kad mane pamačiusi nepažintumėte, ir aš iki šiol 
buvau jus matęs tik iš tolo. Tačiau esu vienas jūsų kolonos 
karių - opcijaus Dailos turmos ietininkas - ir keliavau nuo 
Novos iki Konstantinopolio, o paskui iki žudynių vietos 
Strimono upės pakrantėje. 

— Tačiau... tačiau... kodėl likai gyvas? 

— Per nelaimę, princese, - nuoširdžiai susigraudinęs atsa- 
kė karys. - Gal pamenate, opcijus buvo išstatęs sargybinius 
palei kelią ir upę. Kitus du - mane ir vyrą, vardu Augis, — 
nusiuntė į tarpeklio viršų, kad stebėtume iš ten. 

— Ja... ja... Pamenu. 

— Mudu su Augiu tik pradėjome kopti į viršūnę, kai už- 
puolė Strabo su savo vyrais. Kai supratome, kas vyksta, ne- 
delsdami ėmėme leistis žemyn. Tačiau viskas baigėsi labai 
greitai. Apgailestauju, princese. Mudu abu apgailestaujame. 

- Nesigraužk, Odvulfai. Kaip tik geriau, kad likote gyvi. 
Šiandien ketinau prašyti, kad įvyktų stebuklas, ir kaip tik tu 
juo esi. Tačiau kaip atsidūrei čia? 

— Po mūšio kilo didelė sumaištis: vieni Strabo vyrai bė- 
giojo gaudydami mūsų išsilaksčiusius arklius, kiti nuren- 
ginėjo ir plėšė mūsų kritusius bičiulius. Matėme, kaip jus 
nuvedė prie laužo. Vylėmės, kad Strabo pasigailės mūsų 
karaliaus maršalo, tačiau radome tik jo šalmą ir krūtinės 
šarvus. Marodieriai nepaėmė tik šių dviejų vertingų daiktų, 
nes, žinote, maršalas buvo smulkaus sudėjimo, ir jo šarvai 
niekam nebūtų tikę. Tačiau turiu apgailestaudamas praneš- 
ti, kad saio Tornas, matyt, žuvo kartu su kitais. 

— Nebūk toks tikras, - tariau pirmąkart tą dieną nusišyp- 
sodamas. - Maršalas buvo sumanus. 

— Tačiau jis niekada nebuvo bailys, - ištikimai gynė mane 
Odvulfas. - Girdėjau, kaip jis kovėsi Singidunume. Šiaip ar 
taip, mudu su Augiu paėmėme jo šarvus - dėl visa pikta. O 
gal ir vildamiesi, kad maršalas gyvas. 

Sutramdžiau staiga kilusį džiaugsmingą norą garsiai jam 
padėkoti. Mano specialiai pagaminti šarvai nepaliesti; ži- 
nojau, kur yra mano karo arklys ir kardas su gyvatės raštu, 
o dabar, netikėtai, beveik neįtikėtinai, atsirado du drąsūs 
sąjungininkai. 

— Tačiau jūs likote gyva, princese, - toliau aiškino Odvul- 
fas, - tad mudu su Augiu pamanėme, kad galbūt rasime ga- 
limybę jus išgelbėti, jei laikysimės netoli jūsų. 

- Ir judu iki pat čia sekėte paskui Strabo koloną? 

— Ne, ne. Mudu keliavome su kolona. Tiesiog įsimaišėme 
tarp kitų karių ir jojome kartu su jais. Ak, ja, buvo pavojus, 
kad mus atpažins. Tačiau būryje yra daugiau nei šimtas ka- 
rių, tad ne visi vieni kitus pažįsta. Opcijus Oceris gal ir būtų 
suuodęs, kad mes - pašaliniai, tačiau mudu su Augiu stro- 
piai stengėmės nesipainioti jam po kojomis. Tik dabar, kai 
Oceris išvyko, leidausi, kad signalininkas paskirtų mane 
sargybiniu... slavaith, princese, kažkas ateina. 

Kitas jaunesnysis karininkas nutrepseno koridoriumi į 
Strabo kambarį. Tik kai Strabo su juo ėmė garsiai kalbėti, 
Odvulfas vėl tyliai prabilo: 

— Princese, sakėte, kad laukėte stebuklo. Pasakykite ko- 
kio, ir aš pamėginsiu jį atlikti. 

— Pirmiausia, galantiškasis kary, turiu pasakyti, kad nesu 
tavo princesė Amalamena. Tačiau... 

— Ka? - vos ne rėkte išrėkė sargybinis. 

— Tačiau veikiu pagal princesės nurodymus ja apsimes- 
dama, ir Strabo tiki, kad aš - tai ji. 

— Tačiau... tačiau... tada kas jūs? 

— Mane tu taip pat matei tik iš toli. Esu princesės cosmeta 
Svanilda. 

Odvulfas vos neužduso. 

— Liufs Guth! Mudu su Augiu rizikavome gyvybe sekda- 
mi paskui tarnaitę! 

— Kuri, kaip sakiau, veikia pagal Amalamenos nurody- 
mus. Būdamas jai ištikimas tu privalai pasielgti taip pat. 

Mus vėl pertraukė iš kambario garsiai kvatodamiesi išei- 
nantys Strabo su lankytoju, kurie nutolo koridoriumi. Kai 
jie išnyko, Odvulfas išdrįso įeiti į mano kambarį ir įsiste- 
beilijo į mane. 

— Matai? - tariau. - Mano akys pilkos. Amalamenos akys 
buvo mėlynos. 

Karys suraukęs kaktą paklausė: 

— Ką turite omenyje sakydama „buvo“? Ar Strabo nužudė 
ir princesę“ 

— Ne. Strabo mano, kad laiko ją įkaite, o iš tiesų turi tik 
mane. 

Odvulfas papurtė galvą tarsi norėdamas, kad mintys tap- 
tų aiškesnės, tada atsidusęs tarė: 

— Puiku. Jei likote tik jūs, mudu su Augiu jus išgelbėsime. 
Privalome sugalvoti, kaip geriausiai tą... 

— Ne, - nutraukiau jį, - nenoriu, kad mane išgelbėtumėte. 

Dabar karys išpūtė akis. 

— Gal jums su galva negerai, moterie? 

— Daugiau neklausinėk, ietininke Odvulfai. Kol turime 
laiko, privalai klausyti ir daryti tai, ką liepsiu. 

Truputį pasišiaušęs Odvulfas atkirto: 

— Tegul mane prakeikia visi dievai, jei aš suprantu, kas 
čia dedasi. Tačiau nesu įpratęs vykdyti namų tarnaitės įsa 
kymus. 

— Kai juos išgirsi, su malonumu paklusi. Dabar slavdūitli 
ir klausyk. Matei, kaip išvyko opcijus Oceris. Jis keliauja į 
Singidunumą pateikti Teodorikui išpirkos reikalavimų ii 

patvirtinti, kad Strabo laiko Amalameną įkaite. Teodorikui 
reikia pasakyti, kad tai netiesa. 

Kiek pasvarstęs, Odvulfas pripažino: 

- Ja, tą aš suprantu. Kai tik baigsiu sargybą... 

— Ne, ne. Tu niekur nevyksi. Dabar, kai galiu tave atpa- 
žinti, Odvulfai, turi likti su šiuo būriu ir visaip stengtis, kad 
tavęs nesusektų. Pas Teodoriką pasiųsk savo bičiulį Augį. 
Liepk jam šuoliais lėkti paskui Ocerį ir, jei pavyktų, atvykti 
į Singidunumą anksčiau nei opcijus. Paduok jam šį daiktą, 
kad įteiktų Teodorikui. - Padaviau jam savo auksinį Toro 
plaktuką. - Tai bus įrodymas, kad Augis sako tiesą. Liepk 
Augiui perduoti Teodorikui tokią žinią: deja, karalius ne- 
gali nieko padaryti, kad išgelbėtų savo seserį princesę, nes 
ji negyva. 

— lėsus, - suaimanavo Odvulfas persižegnodamas. - Ta- 
čiau sakėte, kad ji nebuvo nužudyta. 

— Ji mirė nuo alinančios ligos. Teodorikas galės tai pa- 
tikrinti nusiųsdamas pasiuntinį į Novą pas rūmų /ekeis 
Frithilą. Tačiau prieš princesei mirštant mudvi susitarėme 
dėl šios apgaulės. Kad aš apsimesiu ja ir šitaip apgausiu 
Strabo. Supranti, kol Strabo mano, jog turi Amalameną, ir 
tikisi, kad Teodorikas nusileis jo reikalavimams, jis nekelia 
jokios grėsmės. Teodorikas gali tęsti, ką sumanęs: įsitvir- 
tinti Moezijoje, užmegzti glaudesnius santykius su Zenonu, 
daryti beveik viską, ką įsigeis. Ar supranti? 

— Aš... manau, suprantu. Tai dėl to nenorite, kad jus iš- 
gelbėtumėme? 

- Ja. Be to, būdama su Strabo galėsiu pamatyti, išgirsti 
ar sužinoti apie jo planus bei sumanymus - vėliau apie tai 
pranešiu Teodorikui, kad jis turėtų pranašumą. 

Odvulfas linktelėjo ir trumpai nutilo. Tada tarė: 

— Atleiskite, Svanilda, kad šiurkščiai su jumis kalbėjau. 
Esate drąsi ir išmintinga mergina. Liepsiu Augiui, kad jis 
Teodorikui ir tai pasakytų. Ar turite dar ką nors? 

- Ja. Oceris primygtinai spaus Teodoriką, kad šis nedelsda- 
mas atsakytų į Strabo reikalavimus. Teodorikas neturėtų siųs- 
ti jokio atsakymo. Tegul Strabo laukia ir spėlioja kaip įmano- 
ma ilgiau. Patariu Teodorikui nužudyti opcijų ir jo palydovus. 
Į Singidunumą Oceris atvyks ginkluotas dviem kardais su gy- 
vatės rašto ašmenimis, kurių vienas yra trumpesnis. Paprašyk 
Teodoriko, kad Ocerį nužudytų trumpesniuoju. 

Odvulfas nusišypsojo ir dar kartą linktelėjo. Tada, išgir- 
dęs koridoriuje triukšmą, iškišo galvą pro duris. 

— Ateina mano pamaina. Nedelsdamas viską paaiškinsiu 
Augiui ir išsiųsiu jį į kelionę. Ar dar ko nors pageidaujate? 

— Prašau tik saugoti mano... Torno šarvus ir atnešti juos 
man, kai iš čia iškeliausime. Šie šarvai mums primins Torną. 

Atvykęs sargybinis neturėjo ko man pasakyti, tik mai- 
vydamasis ir rodydamas nepadorius ženklus aiškino, kad 
su nauju apdaru, kuriuo šiandien vilkiu, atrodau labai pa- 
traukliai, o be jo atrodyčiau dar patraukliau. Tad aš tiesiog 
atsisėdau ir džiūgavau, kad įvykiai pakrypo tokia netikė- 
ta linkme. Žinoma, Odvulfui nepapasakojau visų slaptų 
aplinkybių, turėjusių įtakos mūsų misijai, kai išvykome iš 
Konstantinpolio. O kai kurie dalykai, kuriuos pasakiau, 
turėtų sugluminti Teodoriką Singidunume. Pavyzdžiui, jei 
Svanilda jau ten atvyko, Teodorikas sutrikęs spėlios, kokią 
„Svanildą“ Strabo laiko įkaite, tiksliau, kas savanoriškai šni- 
pinėja Teodorikui, likęs tarp karaliaus priešo karių. Ką gi, 
stengiausi, kad pranešimas būtų toks glaustas, tarsi būčiau 
išraižęs jį ant sienos. 

Jaučiausi toks pakylėtas, kad tą naktį Strabo, atėjęs manęs 
grabalioti, kankinti, prievartauti, tvirkinti ir niekinti, nepa- 
jėgė nei pravirkdyti, nei priversti klykti, alpti ar dar kaip 
nors suteikti jam pasitenkinimą. Visą laiką abejingai gulė- 
jau kurdamas įvairius planus kada nors atsiteisti su Strabo 
už tai, ką jis man dabar daro. 

Kelionė iš tiesų buvo ilga. Atstumas nuo Serdicos iki galu- 
tinio tikslo buvo kur kas didesnis nei tas, kurį mūsų kolona 
įveikė nuo Novos iki Konstantinopolio. Iš Serdicos pasuko- 
me tiesiai į rytus palei pietines Hemuso kalnų papėdes ke- 
liaudami per Trakijos ir Hemimonto provincijas. Tose srityse 
beveik nebuvo kelių, matyt, kaip tik todėl Strabo pasirinko šį 
maršrutą: buvo galima tikėtis, kad čia nesutiks jokių žygiuo- 
jančių varžovo Teodoriko ostrogotų karių būrių. Tad keliau- 
dami tik plūktais vežimų takais iš lėto slinkome į priekį. 

Kolona būtų galėjusi judėti greičiau, jei būčiau pasisiū- 
lęs joti žirgu ir palikti didelę carrucą dormitoria. Strabo ir 
kiti mano pagrobėjai ne kartą urgzdami davė suprasti, kad 
turėčiau kaip tik taip pasielgti, tačiau aš užsispyręs nesuti- 
kau. Jei mane gabena kažkur toli į nelaisvę, tai tegul gabena. 
Šiaip ar taip, apsimetinėjau esąs princesė, tad su manimi 
ir privalo elgtis kaip su princese. Kadangi pakeliui nebuvo 
nė vienos pakankamai didelės gyvenvietės, kuri turėtų nors 
patį primityviausią pandokheioną, taverną, gasts-razną ar 
krchmą, kasnakt turėdavome įsirengti stovyklą po atviru 
dangumi. Tad aš nuo vis šaltesnio ir bjauresnio oro bent 
jau galėjau slėptis carrucoje, o kai Strabo neįslinkdavo pas 
mane, ką jis darydavo kas trečią ar kas ketvirtą naktį, galė- 
davau ramiai išsimiegoti ant karietos sofos. 

Kartkartėmis kirsdavome neblogus romėnų kelius, ta- 
čiau jie visi driekėsi iš šiaurės į pietus. Vienų jų, vedančiu 
į Šipką, arba Dygliuotąją perėją, anksčiau keliavome kartu 
su Amalamena, Daila ir mūsų kariais.Tačiau Strabo nenu- 
krypdavo nuo tiesaus maršruto, nors ilgesniu keliu keliauti 
būtų lengviau ir greičiau, tad nepailsdami slinkome į rytus. 
Vis dar nežinojau, į kokį miestą, miestelį ar tvirtovę keliau- 
jame, tačiau supratau, kad pakankamai ilgai traukdami į 
rytus galiausiai pasieksime Juodąją jūrą. 

Taip ir buvo. Turiu prisipažinti, jog šiek tiek nusivyliau, 
kad Juodosios jūros vanduo, kaip buvo galima tikėtis, ne- 

buvo pragariškai juodas. Tiesą sakant, tai gražus vandens 
telkinys - žydras, pasidabinęs baltų putų nėriniais, kai 
"bangos plakasi į krantą, nuo kurio toldamas ir gilėdamas 
tamsėja, iš melsvo virsdamas melsvai žaliu, paskui sodriai 
žaliu, tada vėl blankdamas, tapdamas žydru ir toli horizon- 
te susiliedamas su dangumi. Juodojoje jūroje maudytis kur 
kas maloniau nei Viduržemio jūros vandenyse, nes vanduo 
ne toks sūrus. Turėčiau pasitaisyti ir pasakyti, kad Juodoji 
jūra yra graži, kai nori tokia būti. Tokį niūrų pavadinimą 
ji gavo dėl to, kad nenuspėjamai net skaisčiausią dieną gali 
nuspręsti apsigaubti tirščiausia rūko marška, kuri apakins 
ir suglumins jūreivį, tarsi būtų užslinkusi tamsiausia naktis. 

Pirmą kartą Juodąją jūrą išvydau, kai atvykome į negyve- 
namą Hemimonto pakrantę. Tada palei krantą pasukome 
į šiaurę, per nematomą sieną į Moezijos Sekundos provin- 
ciją, kuri buvo Teodoriko dominija, todėl Strabo per šias 
žemes vedė kaip įmanoma sparčiau traukdamas vis labiau į 
šiaurę, tad netrukus Juodoji jūra išnyko mums iš akių. Kai 
kirtome kitą nematomą sieną patekdami į Skitijos provin- 
ciją, vėl pasukome į rytus ir galiausiai atvykome į pajūrio 
miestą Konstancijaną. 

Tai dar vienas miestas, kurį įkūrė Konstantinas Didysis, 
o jo pavadinimas kilęs iš imperatoriaus sesers Konstancijos 
vardo. Teisėtai ar neteisėtai, tiesiog todėl, kad buvo užėmęs 
miestą jėga, Strabo jį naudojo kaip savo citadelę ir, matyt, 
laikė „sostine“. Ką gi, Konstancijana tada buvo ir dabar yra 
verta garbingo titulo, nes tai gražus, malonus ir turintis daug 
gyventojų miestas, o jo erdviame uoste laivų - ir pakrantės, 
ir jūrinių - prigužėję tiek pat, kiek Perinte ar Proponte. 

Strabo rezidencija ir praitoriaunas, panašiai kaip Purpu- 
riniai rūmai Konstantinopolyje, buvo po tuo pačiu stogu, 
dengiančiu daugybę pastatų, kareivinių, sandėlių, arklidžių 
ir taip toliau, tik neatrodė tokie didingi. Sujungti į vieną 
kompleksą rūmų, administraciniai ir kariniai pastatai mies- 

tui buvo atgręžę plokščią, tuščią, belangę akmeninę sieną, ta- 
čiau rūmų viduje buvo daugybė sodelių, vidinių kiemelių ir 
didelė paradų aikštė. Mane nuvedė į vieną vidinių kiemelių, 
ir Strabo paaiškino, kad tai bus mano asmeninis pasivaikš- 
čiojimų kiemas. Jį supo aukštos sienos, per aukštos, kad per- 
lipčiau, kurių vienoje pamačiau duris - žinoma, prie jų nuo- 
latos budės sargybinis - vedančias į mano privačias patalpas. 

Kambarių langai žvelgė į vieną sodelių, kurio medžiai 
šiuo metų laiku buvo pliki ir sudžiūvę, o langus dengė tvir- 
tos grotos. Man jau buvo paskirta tarnaitė, turinti nuolatos 
manimi rūpintis, ir ji turėjo atskirą mažą kambarėlį. Vargu 
ar Kamilą galima vadinti garbingu cosmetos vardu, nes ji 
buvo tik senamadiška graikė valstietė. Be to, kaip netrukus 
sužinojau, Kamila buvo kurčnebylė, todėl, neabejojau, ir 
buvo parinkta man į tarnaites, kad negalėčiau prikalbinti 
perduoti žinutės ar mėginti išpešti iš jos informacijos apie 
žmones arba įvykius, susijusius su mano nelaisve. 

Buveinę vargiai buvo galima pavadinti karališka, tačiau 
teko gyventi ir kur kas blogesniuose būstuose, tad džiau- 
giausi, kad bent jau nesu prirakintas grandinėmis tamsia- 
me požemyje. Pasistengiau, kad Strabo nepamatytų jokių 
mano pasitenkinimo ar nuolankumo ženklų, tačiau jam, 
matyt, nerūpėjo, kaip aš jaučiuosi. 

— Manau, tau čia patiks būti, princese, - pareiškė jis. — 
Tikiu, kad taip ir bus. Taip pat tikiu, kad tau šis būstas taip 
patiks, kad tu - dažnai ir aš, o galiausiai ir mūsų sūnus - 
šiose menėse gyvensime ilgai ir laimingai. 


3 


Gerokai anksčiau nei Strabo išdavė savo ketinimus, pui- 
kiai supratau, kad jis nė negalvoja manęs paleisti, net jei 

Teodorikas nusižeminęs įvykdytų visus jo reikalavimus. 
Tuo net neabejojau, nes Strabo jau buvo man išdavęs vie- 
ną paslaptį ir, manau, niekada nepasakys jos dar kam nors. 
Per patį pirmą mūsų susitikimą jis prisipažino, kad labai 
nekenčia savo sūnaus bei numanomo titulo paveldėtojo ir 
kad imperatorius Zenonas klaidingai mano, jog laikyda- 
mas Rekitą įkaitu savo dvare Konstantinopolyje gali mani- 
puliuoti jaunuolio tėvu karaliumi. Jei ištrūkčiau į laisvę ir 
pasakyčiau tik šią vienintelę naujieną, Zenonas, be jokios 
abejonės, savo imperatorišką malonę rodytų ne Strabo, o 
Teodoriko ostrogotams, o gal net iškeltų kokį bereikšmį ki- 
tos, mažesnės germanų tautos karaliuką. Tad manęs į laisvę 
neišleis. 

Kad ir kas įvyktų: ar Strabo pasiliktų mane kaip žaisliuką 
visam laikui, ar nuoširdžiai tikėtųsi, kad pagimdysiu jam 
geresnį titulo paveldėtoją, ar (kadangi niekad nepastosiu) 
galiausiai imtų manimi bodėtis ir nužudytų, buvau tikras 
dėl vieno dalyko - kai Strabo pareiškė, jog šiuose Konstan- 
cijanos rūmuose „gyvensiu ilgai“, tai reiškė iki gyvenimo 
pabaigos. 

Jei iš tiesų būčiau princesė Amalamena, išgirdusi tokį 
nuosprendį tikriausiai pulčiau į neviltį. Tačiau turėjau pa- 
slapčių, kurios mane guodė, ir vyliausi, kad, padedamas 
Odvulfo, sugebėsiu pabėgti, kai tik nuspręsiu, jog jau me- 
tas. Žinojau, kad Odvulfas vis dar yra su mumis, nes ke- 
liaujant keliskart jį atsitiktinai mačiau. Pirmą kartą jis man 
tik vos pastebimai linktelėjo duodamas ženklą, kad Augis 
jau išvyko pas Teodoriką. Vėliau Odvulfas man nedavė 
jokių ženklų, o jei atsitiktinai vienas su kitu prasilenkda- 
vome, jis, kaip ir visi kiti kariai, tik nepadoriai šaipydavosi 
arba geidulingai šnairuodavo, tačiau nė vienas mūsų ne- 
išsiduodavome, kad esame pažįstami. Kadangi čia, Kons- 
tancijanoje, buvo kur kas daugiau Strabo karių - nors, kiek 
galėjau spręsti, gerokai mažiau nei didelė armija - Odvul- 

fui tikriausiai tapo dar lengviau įsimaišyti tarp jų ir neat- 
rodyti įsibrovėliu. Kad ir kaip ten būtų, kartkartėmis jam 
pavykdavo būti paskirtam į sargybą prie mano durų. Tada 
jis stengdavosi sužinoti, ar man ko nors iš jo reikia. Kol 
kas man nieko nereikėjo, tačiau mudu turėdavome progą 
pasikalbėti, nes tarnaitė Kamila negalėjo mūsų vogčiomis 
klausytis, ir tai man buvo malonu, nes daugiau pakalbėti 
neturėjau su niekuo, išskyrus Strabo. 

Strabo su manimi kalbėdavo, ir dažnai - kai nešno- 
puodavo, nekriuksėdavo, nesiseilėdavo poruodamasis ir 
pajėgdamas pakankamai aiškiai tarti žodžius — be to, apie 
dalykus, kurie mane labai domino. Šnekiausias jis būdavo 
tada, kai kūniškai manimi pasinaudojęs gulėdavo tingus ir 
išsekęs, tačiau atviravo ne todėl, kad iš meilės man būtų ne- 
tekęs galvos, o dėl to, jog labai mėgo girtis ir buvo įsitikinęs, 
jog niekada neturėsiu galimybės pasinaudoti paslaptimis, 
kurias jis man atskleidžia. 

Žinoma, ne viskas, ką sakydavo Strabo, buvo didelė pa- 
slaptis. Kai atvykome į Konstancijaną, jis garsiai nepaten- 
kintas purkštavo - ne tik man, bet ir visiems, kurie jį gir- 
dėjo, - kad dar nėra opcijaus Ocerio, kuris turėjo atnešti 
žinią, jog Teodorikas atgailauja, nusileidžia ir nuolankiai 
paklūsta. Oceris galėjo vėluoti dėl daugybės priežasčių, to- 
dėl Strabo dėl to labai netriukšmavo. Tačiau laikas bėgo, o 
opcijus nesirodė, tad Strabo tapo labiau sunerimęs bei suir- 
zęs ir dažnai man urgzdavo: 

— Jei tavo šlykštus brolis delsdamas atsakyti tikisi iš ma- 
nęs išmelsti nuolaidų, jis labai klysta! 

Į tokias jo pastabas tik abejingai gūžčiodavau pečiais, tar- 
si sakydamas, jog su šiais reikalais neturiu nieko bendra, 
jie man nerūpi ir nieko dėl to nedaryčiau, net jei galėčiau. 
Kartą Strabo man pagrasino: 

— Gal tavo brolio silpnuoliškas neryžtingumas pasikeistų, 
jei jam kas savaitę nusiųsčiau po vieną tavo pirštą. 

Nusižiovavęs atsakiau: 

— Verčiau siųsk Kamilos pirštus. Vargu ar Teodorikas pa- 
stebės skirtumą, o Kamilai jie nelabai reikalingi. Ji čia jais 
beveik nesinaudoja. 

— lėsus Xristus, - nuoširdžiai nustebo Strabo. - Gal tik 
apsimetinėji princese, o iš tiesų esi ostrogotė. Plėšrūnė! Kie- 
taširdė kaip haliurunas! Tad koks bus tvirtas, nepalaužia- 
mas ir plieninis sūnus, kai tu jį man pagimdysi! 

Kitą kartą Strabo pasakė man kai ką, kas, matyt, nebuvo 
paslaptis, tačiau mane ši žinia pribloškė. Kai jis ėmė girtis, 
kad imperatorius Zenonas jį labai vertina, remia ir juo pa- 
sikliauja, išdrįsau pareikšti: 

— Tarkime, mano brolis sulauktų paramos iš Romos. Juk 
tada judu su Teodoriku taptumėte lygūs ir atsidurtumėte 
aklavietėje? 

Strabo sodriai nusiriaugėjo ir sumaurojo: 

— Vai! Romoje nėra imperatoriaus. 

- Na, žinoma, aš turėjau galvoje Raveną. Žinau, kad im- 
peratorius dar berniukas ir jį niekinamai vadina Mažuoju 
Augustu... 

— Ne, ne. Audavakras nuvertė nuo sosto ir ištrėmė tą 
berniuką Romulą Augustulą, o jo tėvui, karaliui regentui, 
nukirto galvą. Pirmą kartą per daugiau nei penkis šimtus 
metų nė vienas romėnas nėra tituluojamas skambiu impe- 
ratoriaus vardu. Tiesą sakant, visiškai neliko Romos Vakarų 
imperijos. Jos pavadinimas ištrintas iš pasaulio žemėlapių. 

— Ką? 

— Kur tu buvai, mergaite, jei nežinai tokių dalykų? - Strabo 
atlošė galvą ir negalėdamas patikėti viena akimi įsistebeilijo į 
mane. - Ak, ja, pamiršau. Tu ilgą laiką keliavai. Tikriausiai iš- 
vykai iš Konstantinopolio anksčiau nei miestą pasiekė ši žinia. 

— Kokia žinia? Kas tas Audavakras? 

— Svetimšalis, kaip mudu. Velionio scirų karaliaus Edikos 
sūnus. 

"— Apie Ediką esu girdėjusi, - atsakiau prisiminęs mažą 
kaimą, kurio gyventojams buvo nukirstos plaštakos. - Te- 
odoriko... mano tėvas nukovė karalių Ediką mūšyje ir ne- 
trukus žuvo pats. Tačiau ką Edikos sūnus turi bendra su... 

— Audavakras jaunystėje įstojo į romėnų armiją ir spar- 
čiai kilo karjeros laiptais, kol pasiekė labai aukštą postą. 
Mėgdžiodamas Rikimerą, kitą svetimšalį, paskutiniuoju 
metu Romoje jis tapo „karalių skyrėju“. Tai Audavakras pa- 
sodino jaunąjį Augustulą į sostą, o vėliau nusprendė ber- 
niuką iš jo išmesti. 

— Kodėl? Karalių skyrėjas Rikimeras kažkada buvo tikra- 
sis Vakarų imperijos valdovas, ir visi tą žinojo, tačiau Riki- 
merui pakako būti ne soste, o už jo. 

Strabo gūžtelėjo pečiais ir pavartė akis. 

— Audavakrui to nepakanka. Jis tik ir laukė preteksto. 
Armijos svetimšaliai įteikė peticiją prašydami skirti, pa- 
sibaigus tarnybai, naujakurių sklypus, kurie visada buvo 
skiriami tiems, kurie gimė Italijoje. Augustulas, tiksliau, jo 
tėvas Orestas, kategoriškai atsisakė, tad Audavakras nušali- 
no berniuką nuo sosto, nukirsdino galvą Orestui ir paskel- 
bė, kad jis tenkina peticiją. Svetimšaliai kareiviai džiūgavo 
ir kilnojo Audavakrą ant savo skydų. Tad dabar jis iš tiesų 
valdo imperiją. 

Strabo sukikeno, nes Romos nelaimės jį džiugino, ir pri- 
dūrė: 

- Žinoma, romėnams per sunku ištarti jo vardą senąja 
kalba. Tad jį vadina Odoaceriu, kas lotyniškai reiškia „ne- 
kenčiamas kardas“. 

— Svetimšalis! - nustebau. - Romos imperatorius! Išties 
toks perversmas yra beprecedentis. 

— Ne, jis nepasiskelbė imperatoriumi. Tai būtų per daug 
begėdiška, o Audavakras yra per daug gudrus. Nei Romos 
piliečiai, nei imperatorius Zenonas neleistų jam to padary- 
ti. Tačiau, regis, Zenonas visiškai mielai leidžia Odoaceriui 

valdyti vakaruose, kol šis demonstruoja paklusnumą Rytų 
imperatoriui, kitaip tariant, vieninteliam Romos imperijos 
likučių imperatoriui. 

Strabo vėl nusiriaugėjo, tarsi jam visiškai nerūpėtų, kad 
kalba apie eros, galbūt net šiuolaikinės civilizacijos ar mums 
žinomo pasaulio pabaigą. 

Vis dar apsvaigęs tariau: 

- Jau nesuskaičiuoju, kiek imperatorių per mano gyveni- 
mą valdė Romą arba Raveną. Tačiau niekada net nesapna- 
vau, kad pamatysiu svetimšalį - ne, laukinį barbarą, jei jis 
yra sciras - valdantį yrančią didžiausią, kokia tik aprašyta 
istorijos analuose, imperiją. 

— Kad ir kaip ten būtų, - kandžiai įgėlė Strabo, - labai 
abejoju, kad Odoaceris kada nors sudarytų sąjungą su vyro, 
nužudžiusio jo tėvą, sūnumi. 

— Ne, - buvau priverstas sutikti ir atsidusau. - Teodorikas 
negali tikėtis jo draugystės. 

— Antra vertus, jei vienas svetimšalis gali taip aukštai iš 
kilti, - toliau dėstė Strabo, - tą gali padaryti ir kitas. 

Jis išvertė akis tarsi rupūžė, sekanti skanią musę, ir, klas 
tingai nusišypsojęs, prabilo iš lėto, tarsi laukdamas, kada 
galės tą musę praryti: 

— Odoaceriui gali pavykti suvienyti besikivirčijančias va 
karų tautas ir suburti jas į tokią galingą sąjungą, kad Zeno 
nui prie pat jo Rytų imperijos durų atsirastų labai nepato 
gus kaimynas. Tikiu, kad tokie laikai ateis. Tačiau kol taip 
atsitiks, toliau leisiu Zenonui laikyti mano netikėlį sūnų 
Rekitą ir manyti, kad šitaip jis užsitikrina mano nuolanku 
mą. Tegul sau mano, kad esu jo silpnas ir vergiškai nuo 
lankus pavaldinys. Tada, kai Zenonui prireiks, kad kas nors 
įsiveržtų į Odoacerio žemes ir jas užkariautų... kas tai galc: 
padaryti geriau už ilgalaikį, ištikimą ir vertą pasitikėjimo 
Zenono numylėtinį Tiudareiką Triarijų? Niu? O tada... pa 
žiūrėsime, kaip ilgai išsilaikys Zenono imperija. Niu? 

Puiku. Leidausi pagrobiamas tik todėl, kad iššniukštinė- 
čiau apie Strabo siekius bei planus ir jau juos sužinojau. Jie 
stebėtinai paprasti: Strabo troško valdyti visą pasaulį. Tai 
atrodė taip įmanoma ir tikėtina, jog man kilo pagunda ne- 
delsiant pradėti rengtis bėgti, kad šuoliais nulėkčiau pas Te- 
odoriką ir jį perspėčiau. 

Tačiau norėjau ištirti dar kelis dalykus - vienas jų mane 
ypač domino nuo pat pirmos atvykimo į Konstancijaną 
dienos. Tad kitą naktį, kai Strabo suglebęs ir mieguistas 
šnopuodamas gulėjo šalia manęs, užkalbinau jį apie tai, kas 
man rūpėjo. 

- Pasakojai, kad tavo armija nenugalima ir Zenonas jos 
bijo, - pradėjau. - Tačiau aš nemačiau jokios armijos, tik 
Igulą, ir joje karių mažiau nei Teodorikas laiko mūsų mieste 
Novoje. 

— Skeit! - vulgariai nusikeikė Strabo. - Mano armija yra 
tikra, o ne tranų avilys. Tarnaudami įguloje vyrai tampa tin- 
giniai ir neišmanėliai. Daugumą jų laikau mūšio lauke, kur 
Ir turėtų būti kariai. Jie ten kaunasi, kaip ir dera kariūnams. 

- Su kuo? 

— Su bet kuo, - toliau mieguistai aiškino jis, tarsi tai būtų 
visiškai nereikšminga. - Neseniai dvi man pavaldžios gen- 
tys, esančios šiaurėje, Danuvijaus deltos pelkėse, - dvi ma- 
žos herulių genties atšakos - susivaidijo nežinia dėl ko ir 
be mano leidimo pradėjo tarpusavyje kariauti. Nusiunčiau 
savo armiją, kad tą karą numalšintų. 

- Kaip tavo armija žino, kurią kariaujančią šalį palaikyti? 

- Ką? Jiems įsakyta išnaikinti visus kariaujančius vyrus, 
0 moteris ir vaikus paimti vergais. Kaip dar turėčiau nu- 
bausti už nepaklusnumą? - Jis tingiai pasirąžė ir garsiai 
Išleido dujas. - Tačiau kai prasidėjo karas, nemažai maiš- 
taujančių karių bailiai pasidavė, kad jų nenužudyčiau. Tad 
(lalis mano armijos kaip tik dabar grįžta čia atsivesdama 
karo belaisvius - kaip man sakė, po tris šimtus iš kiekvie- 

nos kariaujančios šalies. Aš juos visus nužudysiu, kad 
Konstancijanoje visi galėtų pasilinksminti. Galbūt uždė- 
jęs prievartavimo tuniką. Arba užsiundęs laukinius žvėris. 
Dar nenusprendžiau. 

— Tačiau jei savo armiją nuolatos laikai mūšio lauke, o čia 
lieka tik nedidelė įgula, kas gali sutrukdyti Teodorikui - ar 
kuriam nors kitam priešui - apgulti Konstancijaną? - toliau 
kamantinėjau. - Manyčiau, kad tu, tavo įgulos kariai ir visi 
Konstancijanos gyventojai kapituliuotų iš bado tavo armijai 
nesuskubus atvykti į pagalbą. 

Strabo niekinamai suprunkštė. 

— Vai! Moters žodžiai — tai tik oro virpinimas! Šio mies- 
to nepajėgtų apgulti visos Europos armijos drauge paėmus. 
Juk matei uostą. Jei prireiktų, Juodosios jūros laivynas net 
ir dešimtmečius galėtų tiekti armijai maistą ir atsargas, kad 
ji pajėgtų gintis. Tik jei visos Europos laivynai užblokuo- 
tų Konstancijaną, jai iškiltų grėsmė. Tačiau joks laivas čia 
nepateks prieš tai nepraplaukęs pro Bosforo sąsiaurį. Tad 
aš būčiau gerokai iš anksto perspėtas apie priešo laivyną ir 
galėčiau imtis priemonių jį atbaidyti. 

— Ja, turėjau ir pati tai suvokti. 

- Klausyk, pasileidusi paukštyte. Šį miestą galima su- 
griauti tik iš vidaus, jei kiltų gyventojų arba kariuomenės 
sukilimas. Tai dar viena priežastis, dėl kurios didžiąją ka- 
riuomenės dalį laikau toli nuo čia. Gerai žinoma, kad armi- 
jos sukyla prieš savo vadus. Tačiau turiu pakankamai didelę 
įgulą — ir šiuos vyrus be paliovos brutaliai bauginu - kad 
galimiems maištautojams atimčiau norą tą daryti. 

— Vargu ar tavo kariai arba miesto gyventojai žavisi to 
kiomis priemonėmis, - drąsiai pareiškiau. 

— Man nė kiek nerūpi jų Žavėjimasis, taip pat ir tavo. 
Atsikrenkštęs jis nusispjovė ant grindų prie mano kojų. 
Nors nesu slaviškas išlepusių romėnų mėgdžiotojas, va 
dovaujuosi dviem jų senovinėmis sentencijomis: Divide c! 


GARY JENNINGS 
5 


impera - skaldyk ir valdyk. Tai išmintingas patarimas. An- 
troji sentencija man patinka dar labiau: Oderint dum metu- 
ant - tegul tavęs nekenčia... svarbu, kad bijotų. 


< 


Kai Odvulfas vėl buvo paskirtas mane saugoti, jis užsimi- 
nė apie tą patį dalyką. 

— Tie keli kariai, su kuriais susipažinau, laiko mane sil- 
pnapročiu, - aiškino ietininkas. - Kad paaiškinčiau, kaip 
tarp jų atsiradau, papasakojau prasimanytą istoriją, kad 
anksčiau buvau Teodoriko armijos ietininkas, tačiau, kai, 
žaidžiant kauliukais sugavo mane sukčiaujant, žiauriai nu- 
baudė nuplakdami pririštą prie stulpo, todėl pabėgau nuo 
savo bičiulių ir įstojau į Strabo armiją. 

— Man toks pretekstas atrodo visai protingas, - pareiš- 
kiau. - Kodėl jie tave laiko silpnapročiu? 

- Jie sako, kad tik tas vyras, kurio galvoje vietoj smegenų — 
mėšlas, gali iškeisti Teodoriko armiją į Strabo. 

— Kodėl jie taip mano? Juk patys tarnauja jo armijoje. 

— Jų šeimos seniai prisiekė ištikimybę Amalų giminės 
Strabo atšakai. Jie jaučiasi įsipareigoję jam tarnauti, tačiau 
yra labai nepatenkinti. Ak, jie puikūs kariai, ja, ir Strabo 
nuolat suteikia jiems galimybę kautis. Tačiau net ir kai ne- 
vyksta mūšiai, Strabo dažnai juos siuntinėja į varginančias 
keliones ir liepia tūnoti svetimuose kraštuose. 

— Girdėjau apie tai. 

- Išskyrus tuos atvejus, kai suteikiamas atokvėpis paski- 
riant čia, į Konstancijanos įgulą, kariai labai retai gali mė- 
gautis miesto teikiamomis pramogomis. Jiems beveik ne- 
tenka pasilinksminti viešnamiuose, skaniai pavalgyti, daug 
išgerti ir galbūt šauniai pasišvaistyti kumščiais tavernoje, 
kariai net negali tingiai pasilepinti maudynėmis termoje. 

- Odvulfai, ar turėčiau suprasti, kad Strabo kariai galėtų 
jį palikti ir pereiti pas Teodoriką? 

— Ak, ne. Tik negreitai. Jie patys, jų tėvai ir seneliai per 
daug seniai yra įsipareigoję Amalų giminei, iš kurios kilo 
Strabo. Manau, jų nepasitenkinimas galėtų virsti atviru vai- 
du ir maištu, tačiau tam reikėtų subtilių agitatorių, tokių 
kaip šventikai, bet jų turėtų būti daug ir tai tęstųsi daug 
metų. 

— Tačiau, - susimąstęs tariau, - jei Strabo būtų pašalintas... 
jei kariai netektų vado, kuriam yra prisiekę ištikimybę... 

Odvulfas pažvelgė į mane panašiai kaip Strabo, kai jam 
pasiūliau amputuoti tarnaitės pirštus. 

— Svanilda, - tarė jis, - esu girdėjęs apie amazones, 
tačiau nesitikėjau, kad teks su ja susipažinti. Ar siūlai jį 
nužudyti? Pati? Gležna mergina prieš užsigrūdinusį karį? 
Čia, jo rūmuose, jo mieste, jam priklausančių teritorijų 
gilumoje? 

- Jei tą padaryčiau aš - ar kas nors kitas - kaip manai, ar 
kariai, netekę Strabo, priimtų Teodoriką kaip savo karalių? 

— Iš kur man žinoti? Aš pats esu tik paprastas karys. Be 
abejonės, jie būtų labai sutrikę ir sunerimę. Tačiau atmink, 
Svanilda, kad Strabo valdžia atitektų jo sūnui Rekitai. 

— Manau, net Strabo nenorėtų, kad jo šauniems vyrams 
tektų kęsti žuvį, o ne karalių. Tačiau pasakyk man, Odvul- 
fai, kaip tau pavyko taip ilgai neišsiduoti? Gal galėtum dar 
truputį čia pabūti? 

— Tikiuosi, galėčiau, ja. Nepaskirtas į jokią turmą, nepri- 
valėdamas atsiliepti, kai pašaukia rikiuotėje, apskritai netu- 
rėdamas jokių pareigų jaučiuosi keistai ir nekariškai. Tačiau 
prisitaikiau. Kad ir kur eičiau, visada ką nors nešuosi. Ką 
nors didelio ir matomo: netašytą rąstą, glėbį iečių, kurias 
reikia nublizginti, balną, kurį reikia sutaisyti. Bet kuris 
mane pamatęs karininkas pagalvoja, kad vykdau kažkurio 
kito karininko paliepimą ar užduotį. 

— Tada elkis taip ir toliau. Lik nematomas. Esu kai ką su- 
maniusi ir, jei pamėginsiu tai įgyvendinti, man tavęs prireiks. 

Netrukus iš nedidelio mūšio kažkur šiaurėje turėtų grįžti 
Strabo karių būrys. Jie kartu atsives šimtus herulių genties 
karo belaisvių. Kai kariai ir belaisviai atvyks, pasirūpink, kad 
tave paskirtų mane saugoti. Tada tau pasakysiu, ką sugalvo- 
jau. Užtikrinu, Odvulfai, netrukus vėl pasijusi karys. 


Strabo dabar beveik visą laiką būdavo įtūžęs, plūsdavosi 
ir dažnai šlitinėdavo girtas. Jo nuolatos paraudusios rupū- 
žės akys dabar buvo baisesnės nei bet kada. Ir visa tai dėl to, 
kad opcijus Oceris vis dar nepasirodė. Žinoma, Strabo taip 
pat siuto ant manęs ir koneveikė radęs patogiausią auką iš- 
lieti savo pyktį. Pradėjau ne juokais baimintis, kad jis gali 
mane taip stipriai sužaloti, jog nepajėgsiu įgyvendinti savo 
sumanymo. Vieną naktį jis girtas ėmė mauroti: 

— Velniop pirštus! Išpjausiu tavo p...ą ir nusiųsiu tavo ne- 
tikėliui broliui! Ar Teodorikas atpažins, kad tai jo sesers? 

— Abejoju, - atsakiau kaip įmanydamas šalčiau ir atšo- 
viau kaipmat pameluodamas: - Tu pats jau turėtum ją ga- 
nėtinai gerai pažinti, tačiau tai ne visada tau pavyksta. 

— Kač 

— Praėjusią naktį buvai labai girtas, o šis kambarys tam- 
sus, tad vietoj savęs tau į lovą paguldžiau Kamilą. 

— Liufs Guth! - sudejavo Strabo. Jo viena akis vėl persi- 
kreipė, kad apstulbusi pažvelgtų į Kamilą, kuri kaip tik tuo 
metu įšiūravo į kambarį. - Tą nepatrauklią prostitutę? - Ta- 
čiau netrukus jis atgavo pusiausvyrą ir atšovė man taip pat 
pameluodamas: - Stebėjausi, kodėl tą naktį, nors ir neišta- 
rei nė garso, buvai kur kas energingesnė ir uoliau atsiliepei 
į mano veiksmus nei įprastai. - Sugriebęs Kamilą už storo 
riešo Strabo suriaumojo: - Pažiūrėkime, ar ji vis dar yra 
geresnė už tave. O tu, kekše, lik čia ir žiūrėk. Gal išmoksi 
lovoje elgtis kaip dera tikrai moteriai. 

Pajutau mažutį sąžinės priekaištą, kad tarnaitę priverčiau 
būti pažemintą, prislėgtą ir suterštą. Tačiau labai jos nesi- 

gailėjau. Galbūt tai vienintelis jos lytinių santykių patyri- 
mas. Ir, fhags Guth*“ , bent kartą ne man teks tai kęsti. 

Galiausiai baigęs, Strabo išsidriekė ant lovos atgauti kva- 
pą, o nuoga Kamila, išterliota muixa ir bdėlugma, išsvirdu- 
liavo pro duris. Kai Strabo vėl pajėgė kalbėti, atsargiai palie- 
čiau kitą temą, kad vėl nesužadinčiau jo įsiūčio. 

- Dažnai mano brolį vadini niekdirbiu. Šį žodį jau esu 
girdėjusi iš kitų Žmonių, šnekančių senąja kalba. Tačiau 
taip ir nesupratau, ką iš tiesų reiškia niekdirbys. 

Prieš atsakydamas Strabo paėmė atsineštą vyno ąsotį ir 
atsigėrė didelį gurkšnį. 

— Tai manęs nestebina. Tu - moteris, o šis žodis - vyriškas. 

— Suprantu, kad tai nėra meilus žodelis. Jei įžeidinėji 
mano brolį taip, kaip aš spėju, galėtum bent jau paaiškinti, 
kaip jį užgaulioji. 

— Ar žinai žodį tetzte, niu? 

— Jis reiškia „menkysta“. 

— Na, o niekdirbys reiškia beveik tą patį, tik yra kur kas 
užgaulesnis. Jį vaizduoja runa nauts, kuri panaši į dvi kam- 
pu sukryžiuotas šakeles. Juk moki runų alfabetą, niu? 

- Žinoma. Nauts žymi garsą „n“, o pati reiškia menkystą. 

— Teisingai, o niekdirbys yra menkesnis už menkystą. 
Jis yra niekingas, menkas, bailus, niekšiškas, net nevertas 
paniekos. Tai bjauriausias įžeidimas, kokį gotas gali mesti 
gotui. Ir jei vyrą kitas pavadina niekdirbiu, jis privalo su- 
sikauti su įžeidėju - mirtinai. Jei jis šitaip nepasielgia, yra 
išstumiamas iš bendruomenės, visi jo tautiečiai, gentainiai, 
giminės ir net šeimos nariai jo šalinasi. Jis net nelaikomas 
žmogumi. Jis yra toks... na, toks niekdirbys... kad, jei kas 
nors, turėdamas bent menkiausią priežastį, jį nužudytų, pa- 
gal gotų įstatymus net nebūtų teisiamas. 

— Ar esi mano brolį pavadinęs niekdirbiu jam į akis? 


*Ačiū Dievui. - Vert. past. 

— Kol kas ne. Nors esame tolimi pusbroliai, dar nė karto 
nebuvome susitikę. Tačiau susitiksime. O kai tai įvyks, paža- 
"du, kad pažvelgsiu jam tiesiai į akis - iš ko šaipaisi, kekše? - ir 
garsiai bei viešai paskelbsiu, jog Teodorikas yra niekdirbys. 
Tuo pat metu įsmeigsiu niekdirbio kuolą. 

— Kas yra niekdirbio kuolas? 

— Tiesiog dvi kampu sukryžiuotos šakelės, kad atrody- 
tų panašios į nauto runą. Ištarus įžeidimą, šį kuolą reikia 
įsmeigti susitikimo vietoje. Tada pradeda veikti užkeiki- 
mas, nepaisant, ar tas vyras puola kautis tuoj pat, ar vėliau, 
ar apskritai nesikauna, ar net jei jis nugali kovoje. Tai be- 
veik tas pat kaip insandjis - šėtono prakeiksmas. 

— Tikrai? Tada... jei dabar tave pavadinčiau niekdirbiu... 
ir rasčiau šakeles, iš kurių sudėčiau niekdirbio kuolą... 

Strabo nusikvatojo. 

— Nesivargink, kekšele. Net nemėgink sugadinti mano 
geros nuotaikos savo grasinimais. Juk sakiau: tik vyrai meta 
iššūkį pavadindami kitą niekdirbiu. O kad tu ir toliau bū- 
tum sveika, kekše, patariu liautis svaidyti tokias įžūlias pas- 
tabas, nebent pajėgtum užsiauginti švancą, jei nori nemote- 
riškai rodyti nepagarbą vyro pranašumui. 

— Tu teisus, ja, - nuolankiai pritariau. - Reikės taip ir pa- 
daryti. 

— Puiku... puiku, - vėl apsnūsdamas sumurmėjo Strabo, 
nepamatęs mano piktdžiugiškos šypsenos. 


Vėliau kelias dienas uoliai vaidinau savo tarnaitės tar- 
naitę. Vargšė, nelaiminga būtybė, matyt, labai susijaudino, 
išseko ir buvo visiškai palaužta: ji gulėjo aukštielninka ant 
gulto savo kambarėlyje, nieko neveikė, tik verkė. Tad sėdė- 
jau prie jos guosdamas ir ramindamas, taip pat atnešdavau 
ko nors užkąsti, kai Kamila pajėgdavo praryti kąsnelį. 

Mums pavyko pradėti bendrauti gestais ir mimika, tad 
galiausiai supratau, kad Kamilą pribloškė ne skausmas, nu- 

alinimas ir net ne sielvartas. Priešingai, ji verkė iš džiaugs- 
mo, nes trumpai pabuvo paties karaliaus Tiudareiko Tri- 
arijaus „žmona. O nejudėdama gulėjo todėl, kad iš savo 
koilios neišleistų gličios Strabo bdėlugmos, nes tikėjosi, jog 
kažkiek vyriškos spėrmatos pateks į jos hystėrą, ir ji, nors 
būdama tik paprasta šliundra, taps nesantuokinio princo 
motina. 

Kai Strabo vėl pasirodė mano miegamajame, regėjosi, 
kad jį netrukus ištiks apopleksija, tad jis neprievartavo nei 
manęs, nei Kamilos. Jis tik atėjo putodamas ir vartydamas 
akis parėkauti: 

— Mano kantrybė baigiasi! Patikimasis opcijus Oceris ne- 
drįstų versti manęs sutrikusio laukti. Tai per tavo niekdirbį 
brolį jis čia negrįžta. Prisiekiu visais dievais, tavo kryželiu, 
plaktuku ir Nekaltosios Marijos ekskrecijomis, kad lauksiu 
ne ilgiau kaip dvi dienas! Šįvakar atvyks karo belaisviai he- 
ruliai. Esu nusiteikęs rytoj priversti juos labai gailėtis, kad 
nekrito mūšio lauke. Tačiau kai su jais susidorosiu ir kitą 
dieną dar nebus žinios iš Singidunumo, prisiekiu, kad... 

- Noriu kai ką pasiūlyti dėl karo belaisvių, - pertraukiau 
jį neleisdamas vėl grasinti, kad pašalins mano intymias 
kūno dalis. 

— Hmė 

— Arjau nusprendei, koks bus jų likimas? Užpjudysi lau- 
kiniais žvėrimis? Uždėsi kankinimo tunikas? 

- Ne, ne, - nekantriai atšovė Strabo. - Šios bausmės per 
švelnios, kad numalšintų mano kraujo troškulį. 

— Tad leisk man pasiūlyti kai ką tikrai didinga, - apsi- 
mestinai nuoširdžiai tariau. - Ar tai buvo amfiteatras, kai 
įjojome į Konstancijaną“ 

- Ja, puikus ir didelis, iš baltojo Parijos marmuro. Tačiau 
jei nori pasiūlyti gladiatorių kautynes, aš joms nepritarsiu. 
Kovos vienas su vienu yra dar menkesnės ir nuobodesnės 
nei... 

— Tai būtų milžiniškos kautynės, - energingai pertrau- 
kiau jį. - Juk tos gentys tave supykdė, nes mėgino viena 
kitą išskersti, niu? Tai ir leisk joms tą padaryti. Visiems iš 
karto. Priversk juos tai padaryti. Apginkluok visus tų šešių 
šimtinių vyrus kardais, bet neduok skydų. Atvesk juos visus 
į areną. Trys šimtai vienos genties vyrų susikaus su trimis 
šimtais kitos. Kad jų noras kautis būtų didesnis, gali paža- 
dėti paleisti po vieną likusį gyvą kiekvienos genties karį. 
Toks mūšis prilygtų Kaligulos ar Nerono sumanymams. 
Arena tikriausiai iki kulkšnių skendėtų kraujyje. 

Strabo susižavėjęs papurtė galvą vos neapversdamas akių 
akiduobėse ir prislopinęs balsą tarė: 

— Labai norėčiau, kad Oceris grįžtų laiku ir man nereikė- 
tų tavęs luošinti, Amalamena. Būtų gaila sunaikinti vienin- 
telę mano sutiktą moterį, kurios skoniai taip puikiai dera 
su manaisiais. Tave pavadinau plėšrūne ir šėtone, ir tu tokia 
esi. Kaligula su Neronu - kad ir kur jie būtų: Valis-Aloje ar 
Avalonyje - dabar vėl turėtų mirti iš pavydo, kad aš tave 
radau. 

— Tada parodyk savo dėkingumą, - tariau. - Leisk man 
sėdėti šalia tavęs ir stebėti spektaklį. 

Piktai pažvelgęs jis samurmėjo: 

— Na... 

— Dar nė karto nebuvau iškėlusi kojos iš šių kambarių. 
Taip pat čia nieko neįleidi, išskyrus įgulos kapelioną, kuris 
ateina sekmadieniais. Jis man pasakė, kad, būdama tokia 
puolusi ir suteršta, neturiu jokios vilties patekti į krikščio- 
nišką rojų. Tad leisk man pačiai save neatšaukiamai pasiųsti 
į pragarą. Na, Triarijau. Nejau plėšrūnei nesuteiksi galimy- 
bės dalyvauti žudynėse? Nejau šėtonei neleisi pasimėgauti 
jos pranašystėmis? 

Strabo prunkštelėdamas nusijuokė. 

— Toks pageidavimas teisėtas. Tačiau būsi prirakinta prie 
sargybinio. Ir tikiuosi, moterie, kad spektaklis tau patiks. 

Aš veltui neaušinau burnos sakydamas, kad kitas prasiliejęs 
kraujas bus tavo. 

Kai vakare pasikeitė sargyba, kitas sargybinis, atnešęs ant 
padėklų mano ir Kamilos vakarienę, kaip ir tikėjausi, buvo 
ietininkas Odvulfas. Jis man pasakė, kad paimti į nelaisvę he- 
ruliai, maždaug po tris šimtus kiekvienos genties vyrų, jau at- 
vyko į miestą ir iškart buvo suvaryti į Konstancijanos amfite- 
atro požemius. Taip pat buvo atginta ir keli šimtai moterų bei 
vaikų, kurių daugumą jau paskirstė sirams vergų pirkliams. 

- Paliko tik gražiausias moteris ir mergaites, kurios jau 
yra pakankamai suaugusios, kad būtų panaudotos kaip mo- 
terys. Kaip įsivaizduoji, įgulos kareiviai jau siaučia links- 
mindamiesi. 

- Ar jie labai girti? 

— Ak, taip, net per daug. Į mane skersakiuoja, nes nesvir- 
duliuoju ir nevemiu. 

— O kaip belaisviai vyrai? Ar jie siunta dėl to, kaip elgia- 
masi su jų žmonomis ir vaikais? 

Odvulfas gūžtelėjo pečiais. 

— Turbūt ne labiau nei būčiau pasipiktinęs aš, jei pralai- 
mėčiau mūšį ir būčiau paimtas į nelaisvę. Tokių dalykų rei- 
kia tikėtis. 

— Ja, ir aš taip manau, - buvau priverstas sutikti. - Tačiau 
gal gali tuos herulius kaip įmanoma labiau sukiršinti? Ar 
galėtum tarp jų patekti? 

- Šiąnakt galėčiau padaryti viską, ko pareikalausi, Svanil- 
da, nes kiti įgulos kariai arba girti, arba užsiėmę, hm, kitais 
reikalais. 

— Tada taip ir padaryk. Pasakyk belaisviams, kad Strabo 
vyrai išnaudoja jų moteris ir mergaites... tarkime... vadina- 
muoju frankišku būdu. Ir graikišku. 

Odvulfas nustėro. 

- Jie tuo nepatikės! Niekas nepatikės, kad ostrogotai galė- 
tų būti tokie iškrypę. 

— Priversk juos patikėti. Šiaip ar taip, šie ostrogotai yra 
labai girti, todėl prarado savitvardą ir padorumą. 

— Kalbi bjauriau nei koks kareivis, - suniurnėjo Odvul- 
fas vėl gūžtelėdamas pečiais. - Pasistengsiu. Tačiau kam to 
reikia? | 

Pradėjau jam pasakoti apie masines gladiatorių kautynes, 
kurios bus paskelbtos rytoj, nes man pavyko įtikinti Strabo 
sutikti su mano siūlymu. Odvulfas kelis kartus pertraukė 
mane susižavėjimo kupinais šūksniais ir vėl pakartojo, kad 
esu amazoniškai linkusi į žiaurumus. Tačiau karys nurimo 
ir ėmė pritariamai linkčioti, kai paaiškinau, ką dar jis turėtų 
pasakyti požemyje po arena uždarytiems hiruliams. 

— Prisiekiu Toro plaktuku, - sumurmėjo jis, - tavo protas 
genialus. Ar jis pravers ir tau, ir man, dar pamatysime. 

— Kai baigsi deramai agituoti, provokuoti ir instruktuoti 
belaisvius - ir gerokai sutemus, tačiau kol visi įgulos kariai 
dar girtaus - noriu, kad atgabentum maršalo Torno šarvus 
ir atvestum jo arklį. Mudu su Strabo rytoj sėdėsime cen- 
trinėje pakyloje amfiteatro arenos aukšte. Tad pririšk arklį 
ir paslėpk šarvus patogioje vietoje prie atskiro įėjimo į tą 
pakylą. 

— Maniau, kad šarvus laikome tik kaip prisiminimą. Tu 
nori jais vilkėti? 

— Saio Tornas buvo ne ką stambesnis už mane, - atsainiai 
atsakiau. - Man šarvai turėtų tikti. Be to, jis mane pamokė 
joti arkliu su tomis balnavirvėmis. Atmink, Odvulfai, kad 
dar visai neseniai ostrogotės buvo narsios karės. 

— Tačiau... princesės tarnaitė... 

— Tikiuosi, kad netapau apgailėtinai gležna. Daryk kaip 
sakau. Ir dar vienas dalykas. Rytoj Strabo tikrai parinks 
patikimą sargybinį, kad mane prie jo prirakintų. Tačiau tu 
stenkis laikytis kaip įmanoma arčiau manęs. 

— Nesibaimink, - užtikrino Odvulfas. - Rytoj visų galvos 
bus sunkios. Be vargo pasirūpinsiu, kad mane paskirtų bu- 

dėti netoli tavęs. Beje, Svanilda, abu pasimelskime, kad tavo 
planas būtų sėkmingai įgyvendintas. Jei nepavyks pabėgti, 
dienos pabaigos gyvi nesulauksime. 


4 


Kitą rytą apsirengiau geriausiais Veledos apdarais ir pa- 
sidabinau puikiausiais papuošalais bei kosmetika, kurią 
atsivežiau iš Novos, taip pat užsidėjau iš bronzinės vielos 
spirale susuktą krūtų pakėlėją, nusipirktą prieš daugelį 
metų tolimajame Aidų slėnyje. Norėjau, kad Strabo - pa- 
skutinį kartą - išvystų mane tikrai, neginčijamai moterišką, 
visiškai negrėsmingą, kad neapsigalvotų ir neatšauktų savo 
sprendimo leisti kartu vykti į amfiteatrą. 

Kamila man nepadėjo rengtis. Jau ne pirmą rytą ji meiliai 
glamonėjo savo krūtinę - pakaitomis spaudė apnuogintas 
dideles tarsi pagalvės krūtis - matyt, tikėdamasi, kad iš jų 
ištrykš motinos pienas. Žinoma, jai pavyko tik išspausti 
blyškios limfos, kurios iš savo krūtų galėtų išsunkti bet kuri 
stambi moteris ir net eunuchas. Tačiau man šovė į galvą 
pikta mintis. Nusiėmiau nuo kaklo auksinę grandinėlę, nu- 
sukau dangtelį nuo relikvinio flakonėlio ir, didžiai Kamilos 
nuostabai įspaudęs kelis jos syvų lašus į krištolinį buteliuką, 
vėl uždengiau kamšteliu. 

Netrukus atvyko prašmatniai pasipuošęs Strabo. Jis vilkėjo 
ne sunkius šarvus, o ploną tuniką ir prie diržo buvo prisise- 
gęs gausiai brangakmeniais puoštą durklą. Plaukai buvo su- 
šukuoti, o paprastai susitaršiusi barzda tvarkingai pakirpta. 
Jis atlošė galvą, kad kiekviena akimi atskirai nužvelgtų mane 
nuo galvos iki kojų, pasitrynė delnus, išsiviepė ir šiltai tarė: 

— Amalamena, nuoširdžiai džiaugiuosi, kad iki rytdie- 
nos man nereikės amputuoti tos tavo kūno dalies. Dabar 

atrodai kaip niekada graži ir gundanti. Kai kovos arenoje 
sužadins mudviejų kraujo geismą, galėsime smagiai pašėlti 
naktį. Žinau, kad man tai patiks. Tikrai labai gaila, kad tai 
bus paskutinis kartas. 

— Nebent, - pertraukiau jį, - man nusišypsotų Frėja arba 
Taikė ar kita laimės deivė. 

— Ak, ja, jei kažkur užtrukęs Oceris staiga išdygtų tarsi 
iš po žemių. Eime žiūrėti skerdynių, kurias išvysti tu taip 
troškai. 

Strabo pamojo ranka šarvuotam kariui, kurį atsivedė 
kartu, ir šis ant mano dešinio riešo užsegė metalinį vergų 
antrankį, kuris grandine buvo sujungtas su lygiai tokiu pat 
antrankiu ant kario kairiojo riešo. Tiesą sakant, antrankis 
buvo giliai įsirėžęs į vyro ranką, nes jis buvo stambesnis net 
už Strabo. Nepaprastai storas. Spėju, kad Strabo specialiai 
parinko tokį stambų karį, kad nepajėgčiau jo pavilkti norė- 
damas pabėgti, jei vyras staiga griūtų negyvas. 

Kadangi amfiteatras buvo netoli rūmų, trise nuėjome į jį 
pėsčiomis, lydimi vos kelių sargybinių. Mes įžengėme pro 
miesto garbingiesiems skirtą įėjimą, o sargybiniai liko už 
vartų. Kai keliais laipteliais pasikėlėme į pakylą, pamačiau, 
kad man ten pastatyta patogi kėdė, o Strabo - aukšta sofa. 
Prieš išsidriekdamas ant jos, jis nusimovė sandalus ir apsi- 
avė įmantriai, net ant padų, karoliukais siuvinėtas šlepetes. 
Gulintį ant aukštos sofos Strabo galėjo matyti visu ūgiu į 
amfiteatrą sugužėję pavaldiniai, o šlepetės turėjo byloti, kad 
jų karalius, Tiudareikas Triarijus, yra toks egzaltuotas, gar- 
sus ir tingus, kad jam niekada net nereikia vaikščioti, jei 
pats to neįsigeidžia. 

Atrodė, kad visi Strabo pavaldiniai Konstancijanoje su- 
sirinko pasigėrėti karaliumi. Jie užpildė visas amfiteatro 
kerteles, nuo geriausių vietų apačioje iki kietų suolų aukš- 
čiausiose eilėse. Tik mūsų pakyloje nebuvo sausakimšai 
prisigrūdę žiūrovų: čia buvome tik aš, pririštas prie sargy- 

binio, kuris susikūprinęs stovėjo prie mano kėdės, išsidrė- 
bęs ant sofos Strabo ir dar vienas sargybinis - ačiū Dievui, 
tai buvo Odvulfas - kuris ginkluotas ir šarvuotas įsitempęs 
stovėjo už Strabo nugaros. 

Buvo įprasta surakinti metaliniais pančiais vieną antran- 
kį uždedant kaliniui ant dešinio riešo, o grandine sujungtą 
kitą antrankį — ant sargybinio kairio riešo, nes daugumos 
žmonių (taip pat ir mano) dešinė ranka yra stipresnė. Ta- 
čiau spėjau pamatyti, kad mano storasis sargybinis kardą 
yra prisisegęs diržo dešinėje ir jo ranka nuolatos trukčioda- 
vo manąją, kai jis krapštydavosi nosį ar kasydavosi tarpu- 
kojį. Vadinasi, sargybinis kairiarankis. Fortūna tądien man 
tikrai šypsojosi. 

Strabo tingiai mostelėjo balto audeklo skiautele, ir are- 
nos durys atsivėrė. Ant smėlio sugužėjo belaisviai heruliai, 
genami daugybės ginkluotų sargybinių. Vyrai buvo visiškai 
nuogi, tik ant jų krūtinių margavo žali arba mėlyni lopai, 
žymintys, kuriai genčiai jie priklauso. Kiekvienos genties 
kariai buvo suvaryti į priešingus arenos kraštus. Vyrai buvo 
ginkluoti romėniškais gladiatorių durklais, ir tai reiškė, kad 
kova bus artima ir be jokių apsaugos priemonių, nes belais- 
viams skydų neišdalijo. 

Strabo vėl davė ženklą. Sargybiniai grįžo atgal už arenos 
durų ir patikimai jas užrėmė, kad nė vienas kovos dalyvis 
negalėtų pabėgti ar pasislėpti. Priešinguose arenos kraš 
tuose susispietę heruliai mindžikavo, matyt, aptarinėdami 
padėtį, kai kurie rodė į kitoje pusėje stovinčius vyrus, iš 
terliotus skirtinga spalva. Tačiau netrukus visi atsigręžė | 
pakylą. Taip pat ir ant suolų sėdintys miestiečiai, kurie ėmė 
skanduoti: Let fairwitl gaggan! - ragindami Strabo: „Tepra 
sideda linksmybės!“ Aš taip pat atsigręžiau, bet tik todėl, 
kad dirstelėčiau į Odvulfą. Šis linktelėjo patvirtindamas, 
kad padarė viską, kaip buvo liepta, ir tada suraukė veid 
tarsi sakydamas: „Dabar liko tik laukti.“ 

"Strabo nusišypsojo šelmiškai delsdamas, kad paerzintų 
savo nekantraujančius pavaldinius. Tada tingiai pakilo nuo 
sofos ir priėjo prie pakylos parapeto kreiptis į gladiatorius. 
Jei šiems vyrams anksčiau nebuvo tekę matyti Strabo, jie 
tikriausiai stebėjosi, kaip šis pajėgia vienu metu spoksoti 
į abu kovotojų būrius. Strabo kalba buvo maždaug tokia, 
kokią aš jam anksčiau buvau pasiūlęs: maištaujantys gen- 
tainiai, kurie panoro išskersti vieni kitus nepaisydami ka- 
raliaus valdžios, dabar turės galimybę kaip tik tai padaryti. 
Žalieji kausis su mėlynaisiais. Jei abiejose pusėse liks po 
vieną gyvą vyrą, jiems ne tik bus išsaugota gyvybė, bet ir 
suteikta garbė tapti karaliaus dvaro sargybiniais. 

- Hūifsts skleideis hdifstjandūu! - baigė savo kalbą Stra- 
bo: - Kaukitės nuožmiai! 

Tada jis tingiai grįžo ant savo sofos, atsigulė taip, kad visi 
matytų karoliukais papuoštus šlepečių padus, ir numetė 
balto audeklo skiautę duodamas ženklą pradėti kautynes. 

Ir jos prasidėjo, tačiau ne taip, kaip tikėjosi Strabo ir kiti 
žiūrovai. Kova ėmė vykti taip, kaip buvau sumanęs aš ir su- 
kurstė Odvulfas, ir kaip mudu abu vylėmės. Nukritus balto 
audeklo skiautei, mėlynieji ir žalieji nepuolė kautis vieni su 
kitais. Jie atsigręžė į šonines arenos sienas. Vieni vyrai su 
durklais dantyse pašokę įsikibo į parapetą ir persirito per jį. 
Kiti, atsispyrę nuo sudėtų savo bičiulių delnų, lipo per sie- 
ną. Atsidūrusieji viršuje pasilenkę tempė apačioje esančius 
bičiulius aukštyn. Žiūrovai, kuriems ant kelių ėmė stačia 
galva ristis nuogi vyrai, grūsdamiesi mėgino pasitraukti iš 
kelio. Tačiau dauguma - tarp jų ir Strabo - buvo taip pri- 
blokšti, kad pajėgė tik sėdėti palinkę į priekį, spoksoti į dar 
nematytą netvarką ir nustebę sutartinai murmėti. 

Tačiau netrukus murmėjimas virto klyksmu ir riksmais, 
kai nuogi heruliai ėmė mojuoti durklais. Belaisviai kirto ne- 
sirinkdami, žudydami bejėgiškai susigrūdusius suoluose vy- 
rus, moteris ir vaikus. Kai kurie žiūrovai mėgino užsidengti 

nuo užpuolikų rankomis tarsi skydais, tad nukirstos galūnės 
skraidė ore, taip pat pirštai, plaštakos, ausys, nosys, galvos — 
daugiausia vaikų, nes jas buvo lengviausia nukirsti - neatpa- 
žįstami kūnų gabalai ir ryškiai raudono kraujo čiurkšlės. 

Triukšmas virto kurtinama kakofonija. Skersdami ir dur- 
dami heruliai tarsi bepročiai šaukė ir juokėsi. Žaliesiems 
kapojant minią vienoje amfiteatro pusėje, o mėlyniesiems — 
kitoje, aukos, kurios dar pajėgė, klykė, kitos gargaliavo pro 
kakluose ir kitose vietose pradurtas žaizdas, o tie žiūrovai, 
kurių dar nespėjo užpulti, rėkė, bliovė ir trypė vieni kitus 
stengdamiesi užsiropšti aukščiau. Praėjimuose ir ant laiptų 
buvo išstatyta daugybė Strabo ginkluotų sargybinių, kurie 
mėgino sulaikyti užpuolikus, tačiau sargybinius nubloškė 
atgal ir vertė iš kojų minia, kurią jie stengėsi apginti. Nors 
buvo ir daugiau sargybinių, kurie galėtų padėti - tų, kurie 
suvarė herulius į areną, - tačiau jie dykai ir be naudos sė- 
dėjo po amfiteatru už durų, kurias patys buvo užrakinę. Jie, 
be abejonės, girdėjo viršuje kilusią sumaištį, bet nė vienas 
neabejojo, kad tai tik skerdžiančių vienas kitą mėlynųjų ir 
žaliųjų keliamas triukšmas. 

Strabo dar nespėjus iki galo suvokti, kas vyksta, mano 
asmeninis sargybinis atsipeikėjo iš paralyžiaus, kurį sukėlė 
nuostaba, ir kaire ranka mėgino išsitraukti kardą. Tačiau aš 
jam sutrukdžiau truktelėdamas savo antrankiu surakintą 
dešinę. Kai savo svoriu užgulus grandinę man pavyko iš- 
tiesti sargybinio ranką, už mūsų nugarų švystelėjo Odvul- 
fo kardas su gyvatės rašto ašmenimis ir nukirto sargybinio 
plaštaką truputį aukščiau antrankio. Jau sakiau, kad vyras 
buvo labai storas, tad metalinis antrankis buvo giliai įsirė- 
žęs įjo riešą, todėl ant mano riešo karojo ne tik grandinė su 
dviem antrankiais, bet ir sunki, kraujuojanti ir trūkčiojanti 
sargybinio plaštaka. Nors vyras buvo sunkiai sužeistas, jam 
kažkaip pavyko kaire ranka išsitraukti kardą ir jis ėmė ener- 
gingai gintis nuo Odvulfo kirčių. 

Tuo metu atsipeikėjęs Strabo pašoko ir sumaurojo ant 
manęs: 

— Ak, tu, dvokianti kale, čia tavo darbas! 

Jis taip pat turėjo kardą ir užsimojo kirsti mane. Būčiau 
kaipmat žuvęs. Tačiau kadangi buvau tik beginklė moteris, 
Strabo nesivargino deramai atsistoti ir tiksliai nusitaikyti ar 
net užsimoti iš visų jėgų. Jo kardas tik nuslydo atsitrenkęs 
į mano suraitytą bronzinį krūtų pakėlėją. Nuo skausmingo 
smūgio man užėmė kvapą, ir aš susvirduliavau. Tačiau Stra- 
bo nespėjus užsiimti tinkamos padėties ir vėl užsimoti kar- 
du - šįkart kirtis būtų mirtinas - nukirtęs sargybinį Odvul- 
fas vėl užsimojo kardu, ir Strabo susmuko prie mūsų kojų. 
Nors buvau apstulbęs, pamačiau, kad Strabo nekraujuoja. 

— Kirtau jam... kardo plokštuma... - paaiškino Odvulfas 
šnopuodamas, - tu man nepasakei, kaip elgtis... nežino- 
jau... ar nori, kad... jis jau dabar žūtų. 

— Manau... ne, - atsakiau švokšdamas ir mėgindamas at- 
gauti kvapą ir tuo pat metu dairydamasis po amfiteatrą. 

Sargybiniai, kurie buvo užsirakinę arenos požemiuose, 
pagaliau išlipo į viršų ir, pamatę, kas vyksta, ėmė ropštis sie- 
nomis pulti herulių. Abiejuose amfiteatro kraštuose voliojosi 
kūnai - suglebę, besirangantys, įvairios kūnų dalys - vieni 
gulėjo ten, kur buvo pakirsti, kiti iš lėto virto nuo atbrailų 
ar riedėjo laiptais. Tikriausiai pirmą kartą gladiatorių kovų 
istorijoje arenos smėlis buvo nepriekaištingai švarus, tačiau 
didžiulė balto Parijos marmuro taurė skendėjo kraujyje. 

Heruliai žudė tik palei dvi ilgąsias amfiteatro sienas. Jie 
ir jų persekiotojai dar nespėjo pasukti abiejų išlenktų pas- 
tato pusių link. Tuose galuose sėdėję žmonės - taip pat ir 
visi, buvę prie mūsų centrinės pakylos ir virš jos, - galė- 
jo pabėgti pro išėjimo vartus. Tačiau ten susidarė didžiulė 
spūstis - žmonės stumdėsi, grūmėsi alkūnėmis, kumščia- 
vosi, kandžiojosi, rangėsi, draskė vieni kitus - todėl šaukė 
ir klykė taip pat kaip tie, kuriuos skerdė. Kai kurie jų žuvo 

braudamiesi pro duris - daugiausia moterys ir vaikai - nes 
juos sumušė ir sutrypė stambesni, labiau išsigandę ir nuož- 
mesni nelaimės draugai. Kad ir kaip ten būtų, niekas am- 
fiteatre nekreipė nė menkiausio dėmesio į mus, stovinčius 
ant pakylos. 

— Dar... nenoriu, kad Strabo žūtų, - kreipiausi į Odvul- 
fą. - Tik trokštu, kad jis gailėtųsi, jog nežuvo. Atsuk mano 
antrankio varžtą. Man trijų rankų nereikia. Dabar paduok 
žuvusio sargybinio kardą, o pats padėk man. - Paaiškinau 
jam, kaip ir kur panaudoti ginklus. - Kirsk per kelius ir al- 
kūnes, sąnarius atskirti lengviau nei perkirsti kaulus. 

Kai mes pradėjome kapoti Strabo, jis vis dar buvo be są- 
monės, tačiau kaipmat ją atgavo. Žinoma, jis priešinosi tarsi 
išprotėjęs, o buvo labai stambus ir stiprus. Tačiau kai nuo 
Odvulfo smūgio neteko sąmonės, Strabo jėgos sumenko, ir 
jos ėmė dar labiau nykti, kai iš galūnių pradėjo trykšti krau- 
jas. Be to, Strabo vilkėjo tik drabužius, o Odvulfas - sun- 
kius šarvus, aš taip pat nebuvau geibi moteris. Kai ėmėme 
kirsti paskutinę galūnę, Strabo tik gailiai ir beprasmiškai, 
kaip ir kiti jo nelaimingi Konstancijanos pavaldiniai, klykė 
ir maldavo pasigailėti. 

Galūnes netrukome amputuoti. Amfiteatre vis dar virė 
kovos - tarp žuvusiųjų ir mirštančiųjų dabar jau buvo daug 
herulių ir daugybė sargybinių - kai aš galiausiai pakilau ir 
atsistojau prie ant nugaros gulinčio Tiudareiko Triarijaus 
likučių. Tačiau nesikreipiau į jį šiuo vardu. 

— Parše, - tariau vėl šnopuodamas, nes buvau išsekęs, - 
kol nukraujuosi... gali ropoti... keturpėsčias. Ant savo ketu- 
rių strampų. Kaip tikras paršas. Niu? 

Dabar Strabo tylėjo, tačiau iš jo žvairų akių per smilkinius 
upeliais tekėjo ašaros ir maišėsi su kraujo klanu, kuris išsi- 
driekė ant pakylos. Pakėliau vieną nukirstą galūnę - blauz- 
dą su pėda, ant kurios vis dar buvo užmauta karoliukais pa- 
puošta šlepetė - ir atrėmiau stačią į sofą. Tada paėmiau kitų 

galūnę - ranką su plaštaka - ir sukryžiavęs atrėmiau į jau 
stovinčią taip, kad jos kartu panėšėtų į nauto runą. 

— Palieku prie tavęs niekdirbio kuolą, - tariau. - Galėsi į 
jį spoksoti iš lėto mirdamas. Spoksok kuria tik nori akimi. 
Kaip pats man sakei, niekdirbio kuolas siųs tau mano pra- 
keiksmus iki paskutinio tavo kiauliškos širdies tvinksnio. 

— Eime, Svanilda, - paragino Odvulfas. - Minia jau pra- 
sibrovė pro ana tas duris. Galėsime ant laiptų į ją įsimaišyti 
ir nepastebėti ištrūkti į gatvę. 

- Ja, - pritariau pažvelgdamas į tą pusę, kur rodė Odvul- 
fas. - Kur mūsų arkliai ir Torno šarvai? 

— Gerai ir saugiai paslėpti, - nusijuokė karys. - Name, 
tiesiai per gatvę nuo atskiro įėjimo į pakylą. Jame gyvenan- 
tys Žmonės atėjo čia pasižiūrėti spektaklio, tad pagalvojau: 
kodėl nepasinaudoti tokia proga? 

— Puiku. Keliauk ten. Aš netrukus ateisiu. - Palinkęs prie 
Strabo tariau: - Liko dar kai kas. 

Strabo sutrukčiojo nukirstas galūnes tarsi norėdamas 
užsidengti nuo smūgio. Tačiau aš tik nusisegiau nuo gran- 
dinėlės relikvinį flakonėlį, atkimšau ir sugrūdau krištolinį 
indą jam tarp blyškiai pamėlusių lūpų. 
nai šaipydavaisi iš Nekaltosios Mergelės pieno. Galbūt da- 
bar norėsi jo pažįsti kalbėdamas paskutinius savo poterius. 

Atsikėlęs apsidairiau, ar greta nestovi Odvulfas ir ar ne- 
girdi mūsų pokalbio. 

— Taip pat noriu truputį tave paguosti prieš mirtį, - tyčio- 
jausi toliau. - Nesigėdyk, kad tave nužudė moteris. Aš nesu 
princesė Amalamena. - Paskui tyčia jam pamelavau, nors 
vyliausi, kad tai tik pusiau melas. - Amalamena yra sau- 
gi pas savo brolį Teodoriką, taip pat ir tikrasis paktas, kurį 
pasirašė imperatorius Zenonas. Leidausi sučiumpamas ir 
laikomas nelaisvėje tik todėl, kad tu apie tai sužinotum, kai 
jau bus per vėlu. 
J3LĖŠRŪNAS 223 


Strabo niūriai atsiduso ir sukarkė tarsi varlė: 

— Tai kas tu... kale... esi? 

Nerūpestingai jam atsakiau: 

— Visai ne kalė. Ir net ne plėšrūnė. Esu plėšrūnas. O tu ti- 
kėjaisi, kad aš tau pagimdysiu sūnų, niu? - Nusijuokiau. - Tu 
gulėdavai ne su moterimi ir ne moteris dabar tave paskelbė 
niekdirbiu. 

Pakėlęs krauju permirkusį sijoną nusimečiau strėnraištį. 
Strabo taip išpūtė akis, kad obuoliai vos neišvirto iš akiduo- 
bių paskui smilkiniais riedančias ašaras ir neištirpo kraujo 
klane. Paskui, man tariant paskutiniuosius žodžius, Strabo 
stipriai užsimerkė. 

— Tave apgavo, iš tavęs pasityčiojo, pergudravo, nukirto 
galūnes, kad taptum paršu, ir nužudė plėšrūnas, vardu Tor- 
nas, manamavis. 


Norėčiau pasakyti, kad tądien viskas vyko taip, kaip bu- 
vau suplanavęs, tačiau negaliu. 

Paslėpęs konfiskuotą kardą tarp sukruvinto apdaro klos- 
čių, per išėjimo vartus ir laiptus nubėgau paskui Odvulfą 
pakeliui peršokdamas per sutryptus žmones. Tačiau laiptų 
apačioje minia užstojo man kelią. Pamačiau, kad ir Odvul- 
fui nepavyko nusigauti toliau, nes ką tik pabėgę Žiūrovai, 
iš įsiūčio pamišę, apsupę nutvėrė karį ir, stumdydami bei 
tampydami į visas puses, šaukdami laidė keiksmus: 

— Tai vienas Strabo bailių sargybinių! Nori pabėgti! 

— Kodėl jis nekovoja su tais demonais! 

— Mano gražuolė duktė žuvo! O šis gyvas! 

— Neilgai gyvens! 

Odvulfas mėgino prieštarauti, tačiau per baisų triukš- 
mą niekas jo negirdėjo. Būdamas tikras karys jis, žinoma, 
negalėjo išsitraukti kardo ir imti kautis su nekaltais mies- 
tiečiais. Aš būčiau galėjęs tai padaryti, kad išgelbėčiau jam 
gyvybę, tačiau minia buvo per daug tirštai susigrūdusi, kad 

laiku spėčiau prasibrauti prie ietininko. Vyriškis, kuris šau- 
kė: „Neilgai gyvens!“, pačiupęs ištraukė Odvulfo kardą iš 
makščių. Karys mėgino kažką pasakyti, bet vyras su tokia 
jėga dūrė kardu jam į pražiotą burną, kad smaigalys išlindo 
pro sprandą. 

Kai visiškai nekaltas Odvulfas parkrito su styrančiu iš 
gerklės kardu tarsi kryžiumi, ženklinančiu jo kapą, minia, 
regis, atgavo protą. Supratę, kokiame baisiame nusikaltime 
jie ką tik dalyvavo - ir nežinodami, kad Strabo jau nebegali 
jų už tai nubausti, - žmonės nudūmė laiptais žemyn ir išsi- 
sklaidė gatvėje. Sekiau jiems iš paskos truputį lėčiau ir stab- 
telėjau prie Odvulfo atiduoti paskutinę gotišką pagarbą. 

Miesto gatvėse knibždėte knibždėjo žmonių. Dauguma 
jų aiškiai buvo pabėgę iš kilusio sąmyšio, nes jų puošnūs iš- 
eiginiai drabužiai buvo apšlakstyti krauju ir suplėšyti į sku- 
tus. Vieni jų bėgo namų link, kiti tiesiog stovėjo apstulbę 
tylėdami ar verkdami ir rypuodami. Taip pat ne nuo am- 
fiteatro, bet į jį bėgo daugybė ginkluotų kareivių paremti 
viduje besikaunančių bičiulių. Šioje sumaištyje niekas neat- 
kreipė dėmesio į susitaršiusią ir kraujais aptaškytą moterį. 
Ne visiškai apsimesdamas, kad esu išsekęs, klupdamas ir 
svirduliuodamas slinkau palei amfiteatro sienas, kol pasie- 
kiau duris, pro kurias anksčiau buvau įėjęs į areną kartu su 
Strabo ir sargybiniu. 

Kitoje gatvės pusėje stovėjo puikūs rūmai, matyt, pri- 
klausantys kilmingai šeimai. Pastūmęs neužsklęstas lau- 
kujas duris, prabangiai apstatytame koridoriuje radau savo 
brangų ir išsiilgtą Veloksą su balnavirvėmis ir net balnu bei 
kamanomis - nė neįsivaizduoju, kaip Odvulfas jas rado. Iš- 
vydęs mane Veloksas iš džiaugsmo sužvengė. Koridoriuje 
stovėjo dar vienas arklys, tačiau, kadangi Odvulfas juo ne- 
galės pasinaudoti, nusprendžiau žirgą palikti, kad dar la- 
biau nustebinčiau tuose rūmuose gyvenančius žmones, jei 
jie grįš namo. Ant kampe stovinčio stalo gulėjo tvarkingai 

sukrauti mano šalmas, krūtinės šarvai ir meškenų apsiaus- 
tas. Svarsčiau, kaip geriausiai šią mantą suderinti su mo- 
teriškais drabužiais, kuriais vilkėjau, kai pamačiau išsigan- 
dusį veidą, spoksantį į mane pro vidines koridoriaus duris. 

Pamojau pirštu taip valdingai, tarsi būčiau rūmų šeimi- 
ninkas, ir prie manęs šlepsėdamas prisiartino senas tarnas, 
paliktas saugoti namus, kol šeima buvo išėjusi pasilinks- 
minti. Senolis tikrai buvo priblokštas, kai Odvulfas du ar- 
klius atvedė į namus, tačiau dabar jis nustebo ne mažiau, 
nes amazoniškai atrodanti jauna moteris liepė nusivilkti tu- 
niką, kelnes ir odinius batus. Kadangi laikiau iškėlęs vis dar 
kruviną kardą, tarnas neprieštaraudamas skubiai pakluso. 
Tada, kai paėmiau jo drabužius, liko stovėti drebėdamas ar 
iš. baimės, ar iš šalčio. 

Kad daugiau nešiurpinčiau senuko, pasislėpęs tarp dvie- 
jų arklių nusimečiau viršutinius drabužius. Brangakme- 
niais puoštą sagę, auksinę grandinėlę ir bronzinį krūtų 
pakėlėją įgrūdau į Velokso balnakrepšius. Senolio tunika 
ir kelnės man visai neblogai tiko; batai buvo gerokai per di- 
deli, tačiau daug vaikščioti nereikės, o joti tiks. Kai padoriai 
apsirengiau, paliepiau sargui padėti man užsisegti krūtinės 
šarvus. Tada užsisegiau šalmą ir užsimečiau ant pečių meš- 
kenų apsiaustą. Kadangi neturėjau diržo kardui prisijuosti, 
pasiskolintą ginklą už rankenos vadelėmis prisirišau prie 
balno. Senajam tarnui numečiau savo krauju permirkusią 
suknelę, jei šis neturėtų kuo užsidengti savo plonų dreban- 
čių kojų. Nusivedžiau Veloksą prie laukujų durų ir pravėręs 
palaukiau, kol gatvėje neliko karių. Atsigręžęs į tarną tariau: 

— Senuk, pasakyk savo šeimininkams, kad antrasis arklys 
yra Tiudareiko Triarijaus dovana. 

Tada išsivedžiau Veloksą į gatvę, užšokau ant žirgo ir ris 
čia nujojau - į vakarus, į žemyno gilumą, toliau nuo jūros. 

Miestą apėmusioje sumaištyje skubantis raitelis ostrogo 
tų kariniu kostiumu nekrito niekam į akis taip pat, kaip ir 

išsekusi moteris. Prajodamas pro karį ar sargybinius tik su- 
šukdavau: 

— Gaims bokos! Skubus pranešimas! 

Nė vienas jų nedrįso manęs stabdyti. Kai saugiai prajojau 
pro paskutinį sargybinį miesto pakraštyje, leidau Veloksui 
sulėtinti žingsnį. 

Pavyko ištrūkti. 

Vėl keliavau toks pat vienišas ir beveik be jokių išteklių 
kaip ir tada, kai vaikystėje išvykau iš Balzamo žiedo. Vie- 
nintelis ginklas, kurį turėjau, buvo pasisavintas kardas, ku- 
ris mano ūgiui nelabai tiko. Neturėjau nei puikaus Virdo 
dovanoto hunų lanko, nei strėlių; taip pat dingo ir beveik 
visa mano manta, išskyrus tai, ką palikau Novoje. Tačiau 
turėjau Amalamenos auksinę grandinėlę, kurią galėjau 
naudoti kaip pinigus. Galėčiau iškeisti jos atskiras grandis 
ir vienintelį likusį papuošalą - auksinį kryželį-plaktuką - į 
būtiniausius daiktus, kurių pats nepajėgčiau prasimanyti. 
Manęs laukė ilga kelionė žiemą, tačiau ne vieną jų jau esu 
iškentęs. Nesitikėjau, kad iškiltų neįveikiamų kliūčių grįž- 
tant pas Teodoriką. 

— O kokią puikią istoriją aš jam su malonumu papasako- 
siu! - nesusivaldęs garsiai sušukau. 

Niekas, išskyrus Veloksą, manęs negirdėjo, tačiau arklys 
pakarpė į mane ausimis, tarsi atidžiai klausytųsi. Tad kalbė- 
jau jam toliau: | 

— Ką gi, nužudžiau karalių lygiai taip pat, kaip Teodori- 
kas nužudė sarmatų karalių Babajų. Ar bent jau nužudžiau 
konkurentą, pretenduojantį karaliauti ostrogotams. Galbūt 
pasiekiau dar daugiau. Galbūt nuo šio tirono išgelbėjau ne 
tik gotų tautas. 

Tada nutilau, nes turėjau pripažinti, kad šis mano žygdar- 
bis ir pabėgimas daugeliui kitų labai brangiai kainavo. Tik 
dievai žino, kiek Konstancijanos gyventojų paaukojo savo 
gyvybes, kad mano tikslas būtų įgyvendintas. O ką ir kalbėti 

apie šešis šimtus nelaimingų herulių. Žuvus Odvulfui, taip 
pat netekau ir ištikimo bičiulio. Tačiau pajėgiau rasti priežas- 
tį, kad netektų dėl to nepaprastai gailėtis. Dabar, kai Odvulfo 
nėra kartu, man nereikės persirengti - tiksliau, kaitalioti iš- 
orę prisitaikant prie įvairių aplinkybių. O kai pas Teodoriką 
grįšiu vienas, tikrai bus lengviau paaiškinti, kas esu. 

Vai! Ir kas gi tu esi? 

Šių žodžių garsiai neištariau, jie nuskambėjo galvoje prieš 
mano valią. Matyt, tą norėjo sužinoti mano vidinis balsas. 

Kas tu toks, toliau kamantinėjo vidinis balsas, kad taip 
atsainiai pateisini šiandienį kraujo praliejimą kaip tiesiog 
būtiną tavo tikslams įgyvendinti? Ar, kaip ir juika-bloth, 
tikrai tapai visiškai abejingas visiems kitiems žemės pada- 
rams? Prisimink, kaip gyreisi Strabo, kad esi plėšrūnas. Ir 
tai ne pirmas kartas, kai arogantiškai juo pasivadini. 

Nekantriai, piktai nuvijau šias mintis į šalį. Neleisiu, kad 
mano sentimentali ir jautri moteriškoji prigimtis trukdytų 
didžiuotis vyriškais laimėjimais arba juos slopintų ar men- 
kintų. Kol kas vis dar esu Tornas. Tornas! Tornas! 

— Prisiekiu visais dievais, - sušukau pasauliui, - jei ir esu 
plėšrūnas, tai gyvas ir neuždarytas į narvą! 

Daugiau netariau nė žodžio. Patraukiau į vakarus ieško- 
damas Danuvijaus upės, kad galėčiau keliauti į jos aukštupį. 

Visą kelią nuo Konstancijanos į vakarus Danuvijaus link 
keliavau nuobodžia, žolėmis apaugusia, be jokių medžių 
lyguma, kurioje judėjome tik mudu su Veloksu ir žvarbaus 
vėjo kedenama išdžiūvusi ruda žolė. Tačiau nors dieną man 
nepadėjo saulė, o naktį Fenisės žvaigždė, kirtau lygumą 
nepaklysdamas, nes keliavau pagal griuvėsius neįtikėtinai 

ilgos ir kadaise buvusios aukštos akmeninės sienos, pasta- 
tytos imperatoriaus Trajano įsakymu, kai jis prieš beveik 
keturis šimtus metų išstūmė dakiečius į šiaurę. 

Kai pagaliau prijojau Danuvijaus krantus, upė mano ke- 
lią į vakarus kirto įkypai. Tad norėdamas keliauti į aukštupį 
turėjau pasukti į pietvakarius. Kadangi jojau ne keliais, ne- 
sutikau jokių pasiuntinių, nors buvau tikras, kad jie skrieja 
įvairiomis kryptimis skleisdami žinią apie skerdynes Kons- 
tancijanoje ir Strabo žūtį. Būtų buvę įdomu išgirsti, kokias 
žinias pasiuntiniai neša pasauliui ir su kokiomis - iš Ze- 
nono, Rekitos ir visų kitų suinteresuotų asmenų - grįžta. 
Tačiau turėjau vengti didesnių kelių, nes žinojau, kad juo- 
se galiu sutikti patrulius, ieškančius dingusios „princesės 
Amalamenos“. 

Nors dabar jojau palei upę ir vis tiek nesutikau jokių 
keliauninkų, buvau ne vienintelis kelyje. Danuvijuje retai 
nebūna jokių laivų - pirklių burlaivių, baržų, žvejų laivų 
ar greitų Moezijos laivyno dromonų - ir jais plaukiantys 
keliautojai arba ramiai leidosi pasroviui, arba įnirtingai ir- 
klavo prieš srovę, tarsi nematydami civilių ir kariškių suju- 
dimo, kylančio tarp prie šios upės krantų įsikūrusių „žemės 
kirminų“. 

Danuvijus iš lėto sukosi lanku palengva kreipdamas 
mane vis labiau į vakarus, tad netrukus prijojau Durostoru- 
mą, romėnų miestą-tvirtovę, kuris taip pat buvo prekybinis 
upių uostas ir Moezijos laivyno aprūpinimo bazė. Iš Skiti- 
jos provincijos vėl patekau į Moeziją Sekundą, kuri bent jau 
nominaliai priklausė Teodorikui. Tvirtovės palei upę įgulą 
sudarė Italijos pirmojo legiono kariai, nors šis legionas, ne- 
paisant pavadinimo, priklausė Zenono Rytų imperijai. Įgu- 
loje tarnavo daugiausia svetimšaliai - ostrogotai, alamaniai, 
frankai, burgundai bei kitų germanų genčių atstovai. Visi 
kariai save laikė „romėnais legionieriais“, o legione tarnau- 
jantys ostrogotai nepalaikė nei Strabo, nei Teodoriko. 

Mane palaikė pasiuntiniu iš Skitijos - matyt, niekas 
anksčiau už mane iš šiaurės neatvyko - ir iš karto palydė- 
jo į iš pažiūros labai sumanaus vado Celerino, kuris buvo 
tikras romėnas, tai yra gimęs Italijoje, pretoriumą. Jis taip 
pat mane palaikė nepriklausomu pasiuntiniu ir labai šir- 
dingai sutiko, tad perdaviau jam vienintelę žinią: Tiuda- 
reikas Triarijus negyvas, o Juodosios jūros uoste Konstan- 
cijanoje vyrauja sumaištis. Patyręs karys Celerinas arba 
buvo įpratęs girdėti pribloškiančias naujienas, arba išmo- 
ko tokiais atvejais nerodyti jausmų. Jis tik kilstelėjo anta- 
kius ir palingavo galvą. Tačiau tada maloningai pranešė 
man naujieną, kuri neseniai jį pasiekė iš vakarų. Ši žinia 
mane iš tiesų nudžiugino. 

Tiudareikas Amalingas, mano Teodorikas, sėkmingai su- 
darė sutartį su imperatoriumi Zenonu. (Patyliukais, tačiau 
aistringai padėkojau dievams; Svanilda su paktu saugiai at- 
vyko pas Teodoriką, ir Zenonas jau negali jo anuliuoti.) To- 
dėl Celerinas pasiuntė gana didelį būrį savo Italijos legiono 
karių į Singidunumą. Teodorikas formaliai perleido miestą 
jam, vadinasi, imperatoriui Zenonui, kuris netrukus pasiųs 
kur kas gausesnes karines pajėgas, kad apsaugotų miestą 
nuo galimų barbarų antpuolių. 

Kaip tik šiuo metu, aiškino Celerinas, Teodorikas yra 
savo gimtajame Novos mieste, kur pergrupuoja ir dislokuo- 
ja įvairias ostrogotų karines pajėgas, kad apgintų Moezijos 
žemes, dabar neginčijamai priklausančias ostrogotams. Ti- 
kimasi, kad Teodorikas netrukus užims Zenono suteiktą 
jam postą - visų karinių pajėgų, saugančių imperijos sieną 
palei Danuvijų, tarp jų ir Italijos pirmojo legiono, vyriau- 
siojo vado. Celerinas nuoširdžiai tikino, kad su malonumu 
laukia, kada galės prisiekti ištikimybę savo naujajam vy- 
riausiajam vadui. 

Tą naktį ir dar dvi paras praleidau Durostorume gai- 
vindamasis puikioje miesto termoje, kartu su Veloksu il- 

sėdamiesi patogiose patalpose ir maitindamiesi kur kas 
geresniu maistu nei iki šiol. Pakeliui į Danuvijaus aukš- 
tupį buvo tik vienas didesnis miestas - Prista, kuriame 
įsikūrusios tik odų raugyklos, dažyklos, plytų degimo 
dirbtuvės, čerpių ir puodų degyklos, todėl ten ilgiau ne- 
užsibuvau. 

Galiausiai atvykau į Teodoriko Novą. Per tą ilgą laiką, kai 
buvau išvykęs iš miesto, patyriau daugybę nuotykių, tačiau 
su malonumu prisiminti beveik neturėjau ko, išskyrus labai 
trumpas saldžiai karčias artumo su Amalamena akimirkas, 
kurios, regis, buvo prieš nesuskaičiuojamai daug metų, o 
gal dešimtmečių ar net šimtmečių. 


— Tornas gyvas! Vadinasi, gandai buvo tikri! 

Tokiais džiugiais žodžiais pasitiko mane Teodorikas, kai 
įžengiau į sosto salę, kurioje pirmą kartą susipažinau su 
Amalamena. Matyt, mane atpažino, kai jojau per miestą, 
ir žinia iškart buvo perduota į Novos rūmus. Be karaliaus, 
manęs pasitikti laukė dar keturi žmonės. 

Kai gotiškai atiduodamas pagarbą iškėliau ranką, Teodo- 
rikas juokdamasis ją nuleido. Mudu romėniškai paspaudė- 
me vienas kito dešinį riešą, paskui apsikabinome kaip ilgai 
nesimatę broliai ir beveik tuo pat metu sušukome: 

— Kaip gera vėl tave matyti, senas bičiuli! 

Du salėje stovintys vyrai atidavė man pagarbą iškeldami 
rankas, vienas oriai linktelėjo, o moteris baugščiai nusišyp- 
sojo. Jie choru pakartojo Teodoriko sveikinimą: 

— Waila-gamotjands! 

Atidavęs pagarbą vidutinio amžiaus vyras buvo mano 
kolega maršalas saio Soasas. Kur kas vyresnis vyras, ku- 
ris man tik linktelėjo, buvo /ekeis Frithila, o graži mergi- 
na - Svanilda. Atidavusio pagarbą jaunuolio nepažinojau, 
tačiau spėjau, kad tai pasiuntinys Augis, velionio Odvulfo 
bičiulis ietininkas. Tikriausiai tai ir buvo jis, nes jaunasis 

karys spoksojo į mane, tarsi būčiau prisikėlusi Torno gūis* 
ar Torno pavidalą įgavęs skolis, nes kaip tik per Augį į Novą 
nusiunčiau žinią apie Torno žūtį. 

— Čia nepakvietei tik vieno žmogaus, Teodorikai, — ta- 
riau. - Strabo opcijaus Ocerio. Labai nekantrauju vėl pa- 
naudoti savo kardą. 

— Jis jau pakabintas tavo būstinėje. Tačiau opcijaus iš- 
kviesti nėra galimybių. Augis perdavė tavo siūlymą, kaip 
turėčiau pasielgti su Oceriu ir jo palydovais. Nejau manai, 
kad juo nepasinaudojau? 

— Thags izvis, - padėkojau. 

— Tave kaipmat vėl aprengsime, tačiau pirmiausia leisk 
pasveikinti... pagirti... už nepaprastai sėkmingai įvykdytą 
misiją. Įrodei, kad esi tikras ostrogotas, pavyzdinis marša- 
las, vertas hercogo titulo. Tačiau mane pasiekė tik prane- 
šimų apie šią misiją nuotrupos. Privalai papasakoti viską 
ir užpildyti spragas. Galbūt pirmiausia mums - ypač ap- 
stulbusiam Augiui - paaiškink, kaip atsitiko, kad nežuvai. 

Skėstelėjau rankomis tarsi apgailestaudamas ir atsakiau: 

— Ne, pirmiausia leisk man pareikšti užuojautą dėl tų, ku- 
rie tikrai žuvo. Dėl opcijaus Dailos ir visos mano turmos, 
išskyrus čia stovintį galantiškąjį Augį. Tikiuosi, kad misijos 
sėkmė verta liūdnai sumokėtos kainos. Labiausiai gedžiu 
dėl žuvusios tavo brangiosios sesers, Teodorikai. Pamilau 
Amalameną gal net labiau už tave. 

— Man nereikėjo tau užkrauti šios atsakomybės, - ap- 
gailestaudamas pareiškė Teodorikas. - Tačiau aš nė ne- 
nutuokiau, kad sesuo serga. Žinoma, Frithila man viską 
papasakojo ir paaiškino, kad joks mirtingasis negalėjo jai 
padėti. 

— Stengiausi kaip išmanydamas, - atsakiau. - Dariau vis- 
ką, ką liepė /ekeis. Stengiausi pakelti jos nuotaiką. 


“Dvasia. - Vert. past. 

- Ir... ji drąsiai pasitiko mirtį, - šie Teodoriko žodžiai nu- 
skambėjo labiau kaip tvirtinimas nei klausimas. 

Tik truputį iškreipdamas tiesą atsakiau: 

- Ja. Ji drąsiai laukė artėjančios mirties žinodama, kad tai 
neišvengiama. Tačiau pabaigoje šios drąsos neprireikė. Kai 
mačiau Amalameną gyvą paskutinį kartą, ji atrodė sveika, 
linksma ir net turėjo gerą apetitą. Ji labai linksmai liepė 
man nueiti ir parnešti vakarienę. Kai grįžau, princesės jau 
nebuvo tarp gyvųjų. Tai įvyko greitai, lengvai ir ramiai. 

Atsidusęs Teodorikas tarė: 

— Džiaugiuosi dėl to. Taip pat džiaugiuosi, kad tu likai 
gyvas ir gali man tai papasakoti. Dabar mano širdgėla su- 
mažėjo. Tačiau kas buvo toji belaisvė, kurią Strabo apsimes- 
damas palaikė mano seserimi? Moteris, už kurią opcijus 
Oceris reikalavo išpirkos? 

— Strabo neapsimetinėjo. Jis tikėjo, kad ta moteris - tik- 
ra tavo sesuo princesė. O iš tiesų ji buvo viena tarnaičių 
chazarių, kurios mumis rūpinosi Purpuriniuose rūmuose. 
Amalamena pasamdė ją kaip cosmetą, kai Svanildą su Ze- 
nono paktu išsiuntėme pas jus. Manau, kai Augis čia atvyko 
jums pranešti, kad Strabo įkaite laiko ne Amalameną, o jos 
pakaitalą, tikroji Svanilda, - mostelėjau ranka į merginos 
pusę, — suprato, kas yra toji moteris. 

— Taip, Svanilda išdrįso šitaip spėlioti, - patvirtino Te- 
odorikas. — Tačiau aš negalėjau tuo patikėti. Kaip Strabo 
galėjo suklysti tamsiaplaukę, alyvų spalvos odos chazarę 
tarnaitę palaikyti Amalingų princese? 

— Toji moteris buvo tikrai gabi cosmeta, - pradėjau me- 
luoti. - Ji labai sumaniai pasišviesino plaukus ir veido odą 
pajėgdama iš tolo suklaidinti net mūsų vyrus. Ar ne tiesa, 
Augi? - Ietininkas linktelėjo išpūtęs akis. - Vėliau, kai Stra- 
bo ją paėmė įkaite, man pavyko palaikyti su ja ryšį. Kaip ir 
Augis bei kitas mūsų ištikimas karys Odvulfas, aš nepaste- 
bėtas šmižinėjau tarp Strabo karių. 

Augis dar labiau išplėtė akis ir nepatvirtino šių mano žo- 
džių. Jis, be abejonės, stebėjosi, kaip galėjo nepamatyti ma- 
nęs besislapstančio. Tad gana desperatiškai melavau toliau: 

— Norėjau tą chazarę tarnaitę atsigabenti čia, kad tave, Teo- 
dorikai, nustebinčiau ir kad tu ją pagirtum, nes mergina pui- 
kiai suvaidino savo vaidmenį. Deja, ji kartu su kitomis ne- 
kaltomis aukomis žuvo per skerdynes Konstancijanoje, kai... 

— Palauk, - pertraukė mane Teodorikas nusijuokda- 
mas. - Manau, būtų geriausia, jei savo pasakojimą pradė- 
tum iš pradžių. Štai, sustumkime šias sofas. Svanilda, gal 
nueitum į virtuvę atnešti ko nors atsigerti? Pasakojimas bus 
ilgas, ir Tornui tikrai išdžius gerklė. 

Taigi papasakojau jam viską ar beveik viską, kas nutiko 
nuo tada, kai mūsų draugija iškeliavo iš Novos, iki pat tos 
dienos, kai grįžau. Vos tik man pradėjus pasakoti, nešinos 
raižyta milžiniška sidabrine taure su šviežiu auksaspalviu 
midumi, kurios viduje dailiai styrojo paukščio formos auk- 
sinis samtis, iš virtuvės grįžo Svanilda su dar viena mo- 
terimi. Pastačiusios taurę mūsų rato viduryje moteriškės 
pasišalino, nes joms nederėjo klausytis vyriškų kalbų. Savo 
pasakojimo nepertraukiau, tačiau atpažinau antrąją mote- 
rį. Dabar ji buvo kur kas ištaigingiau apsirengusi nei tada, 
kai mačiau paskutinį kartą, jai pūpsojo didžiulis pilvas ir iš 
elgesio supratau, kad ji yra naujoji cosmetos Svanildos šei 
mininkė. 

Tai mane suglumino, bet nusprendžiau apie šią moteriš 
kę paklausti vėliau. Kai moterys išėjo, o aš pasakojau toliau, 
kuris nors mūsų kartkartėmis panardinęs samtį į taurę pa 
sisemdavo saldaus gėrimo. Šis gėrimas paprastai patiekia 
mas tada, kai šnekučiuojasi keli vyrai, ir vadinamas „bro 
lybės taure, todėl visi privalo draugiškai paeiliui gerti iš to 
paties samčio. 

Susirinkusiems viską papasakojau labai panašiai kaip Čia, 
tik elausčiau, praleisdamas tokias smulkmenas, kaip šlykš 

čias Amalamenos ligos apraiškas. Kad galėčiau paaiškinti, 
kodėl likau gyvas, negalėjau savęs pavaizduoti kaip kario 
didvyrio, besikaunančio iki paskutinio atodūsio. Pareiškiau, 
kad Amalameną mirtis ištiko Pautalijoje ir kad mudu su op- 
cijumi Daila slapta ją ten palaidojome - nežinant net mūsų 
vyrams - ir nuo to laiko Svanilda apsimetusi chazarė viena 
keliavo karieta. Papasakojau, kaip, sužinoję apie lankininko 
išdavystę, mudu su Daila nusprendėme pakeisti maršrutą 
ir keliauti palei Strimono upę, kol galiausiai pasiekėme gilų 
tarpeklį, kur mus užpuolė Strabo kariauna. Pasakiau, kad ko- 
viausi kartu su savo vyrais (žinodamas, kad Augis negalės to 
paneigti, nes jis tuo metu buvo užsiropštęs ant uolos). 

Tada, aiškinau, supratau, kad mūšį pralaimėsime, ir pa- 
mačiau, kaip iš carrucos Strabo vyrai velka chazarę, apsi- 
metusią Svanilda. Man iškart gimė mintis chazarę paversti 
princese Amalamena. Nusimečiau savo šarvus, nes jie būtų 
išdavę mano rangą, ir apsivilkau kautynėse žuvusio smul- 
kesnio vyro šarvais. Prisiartinęs prie chazarės spėjau jai 
paskubomis pašnibždėti nurodymus ir perduoti princesės 
vėrinį. Tada susitikusi su Strabo chazarė išdidžiai pasiskel- 
bė esanti princesė Amalamena - ir Strabo ja patikėjo. 

- Jis dėl to neabejojo iki pat paskutinės savo gyvenimo 
dienos, - aiškinau. - Tačiau tai jam netrukdė niekšingai 
išnaudoti merginą pažeidžiant visas garbingo karo kon- 
vencijas. Džiaukis, Teodorikai, kad tai buvo ne mūsų Ama- 
lamena. Prabėgus vos dviem naktims po pagrobimo, Stra- 
bo atėmė nekaltybę moteriai, kurią laikė esant princese ir 
kurią, pagal visų karių elgesio kodeksą, laikydamas įkaite 
turėjo saugoti. 

Tai išgirdęs Teodorikas suurzgė ir, nors neturėjo kardo, 
ranka nevalingai palietė diržą. 

Toliau pasakojau, kad manęs persirengusio nė vienas 
Strabo vyras ir net du mano turmos kariai, kurie taip pat 
Įsiskverbė į priešo gretas, neatpažino kaip įsibrovėlio. 

— Tik Serdicoje mudu su Odvulfu pagaliau atpažinome 
vienas kitą. Tada nusiuntėme Augį risčia pas jus, kad pa- 
sakytų, jog į Strabo išpirkos reikalavimus galima nekreipti 
dėmesio. Nuo to laiko mudu su Odvulfu, kai tik galėdavo- 
me, pakaitomis saugodavome apsimetėlę Amalameną. Aiš- 
kinome jai, ką sakyti ir kaip elgtis Strabo akivaizdoje, kad 
jis būtų apgautas, praradęs budrumą ir nieko nenutuoktų, 
kol mudu ką nors sugalvosime. 

Trumpai papasakojau apie kelionę iš Serdicos į Kons- 
tanctijaną ir kaip Strabo vis labiau niršo, kad dingo Oceris, 
ir vis labiau prievartavo chazarę. 

— Moteris man papasakojo, kad Strabo ją žagindavo kas 
antrą ar trečią naktį ir kad ketino imti ją į žmonas tikėda- 
masis sulaukti geresnio titulo paveldėtojo nei netikėlis sū- 
nus Rekita. Be to, jis tvirtino, kad tu, Teodorikai, bailiai ne- 
kreipsi dėmesio į šį įžeidimą, nes džiaugsiesi susisaistęs su 
galinguoju Strabo giminystės ryšiais. 

Teodorikas riebiai nusikeikė ir suurzgė: 

— Thags Guth, kad tai buvo ne mano sesuo. Nesvarbu. 
Priversiu tą pasipūtėlį šliužą gailėtis šių žodžių. 

— Galbūt jis jau gailisi, - tariau ir ėmiau pasakoti apie tai, 
kaip įsiutęs Strabo ėmė grasinti, kad supjaustys apsimetėlę 
princesę ir kaip aš ją pamokiau prikalbinti Strabo sureng 
ti paimtų į nelaisvę herulių kautynes, o Odvulfas juos pri 
kurstė surengti visiškai kitokį pasilinksminimą. 

Papasakojau, kaip įsiutęs Strabo nudūrė chazarę mudviem 
su Odvulfu nespėjus sukliudyti ir kaip paskui mudu su lanki. 
ninku nubaudėme Strabo atlikdami jam „operaciją ir bebai 
mis Odvulfas buvo netikėtai nužudytas, kai veržėsi į laisvę. 

— Taigi, - nuolankiai baigiau, - kaip ir Jobo pasiuntinys, 
aš vienintelis ištrūkau, kad galėčiau visa tai jums papasakoti. 

Vėl nurimęs Teodorikas tarė: 

— Tačiau tau labai puikiai pavyko atlikti misiją, į kurių 
buvau pasiuntęs. Aš ir visa mano tauta esame tau skolingi. 

Žinoma, savo mylimai sesei pastatysiu puikų paminklą. O 
kitą, tik truputį kuklesnį, - Odvulfui, Dailai ir visiems žu- 
vusiems jų bičiuliams. Čia esantį Augį neseniai pakėliau į 
ietininkų signalininkus. Atsidėkodamas chazarei, kuri la- 
bai kilniai pasitarnavo, paprašysiu rūmų dvasininką, kad 
už jos sielą paaukotų mišias. Ar ko nors nepamiršau, saio 
Tornai? 

— Ne, - atsakiau. - O aš nelabai ką daugiau turiu papa- 
sakoti, išskyrus kai kuriuos gandus, susijusius su valstybės 
reikalais. Jie tikriausiai nieko, išskyrus tave, Teodorikai, ne- 
sudomins. 

Teodorikas suprato, ką noriu pasakyti, pakilo, pasirąžė ir 
paskelbė, kad susirinkimas baigtas. Mums palengva žings- 
niuojant durų, vedančių iš sosto salės, link, Frithila sulaikė 
mane paėmęs už rankos. 

— Labai įdomus pasakojimas, - pareiškė jis. - Niekada 
neteko girdėti, kad vėžiu sergantis ligonis mirtų taip greitai 
ir ramiai. Galbūt man vertėtų tave pasikviesti prie lovų tų 
ligonių, kuriuos graužia pūvantis kirminas. 

— Princesė žuvo ne nuo mano rankos, - puoliau ginčytis. 

— Nesvarbu. Iš tavo pasakojimų suprantau, jog pakanka 
atsidurti netoli Torno, kad žūtum. 

— Atleiskite, /ekeis. Aš ir taip labai kenčiu gailėdamasis 
visų tų, kurie... 

— Tikrai? Aš taip pat galiu pacituoti Jobo knygą: „Ar ere- 
lis pakils aukštyn pagal tavo komandą? Iš savo aukštai su- 
sukto lizdo ji ieško grobio ir pamato jį iš tolo. Vos tik išvy- 
dusi skerdeną ji kaipmat atsiduria prie jos.“ 

Niūriai nusišypsojęs Frithila išėjo pro duris. Kodėl jis nu- 
sprendė pacituoti kaip tik šiuos žodžius? Ir kodėl Biblijoje 
apie plėšrūną sakoma „ji? 

Gydytojas su lankininku iškeliavo. Likome mudu su Te- 
odoriku ir maršalas Soasas. Grįžtant atgal prie mūsų sofų, 
pašnibždomis paklausiau Teodoriko: 

— Ar toji žavi ir dailiai apsirengusi panelė, kuri padėjo 
atnešti midaus taurę, - tai ta pati mergina iš Singidunumo, 
kurią vadindavai Aurora? 

— Ja, - atsakė Teodorikas visiškai nepritildydamas balso. 
Aš ją ir dabar vadinu Aurora. Niekaip negaliu prisiminti 
tikrojo jos vardo. Taip atsitiko, kad ji laukiasi mano kūdi- 
kio, tad... - karalius nusišypsojo truputį išdidžiai, truputį 
kvailai ir gūžtelėjo pečiais. 

— Sveikinu abu, - apsidžiaugiau. - Tačiau... tu ją vedei ir 
negali prisiminti jos vardo? 

— Vedžiau? Gudisks Himins*, ne. Negalėjau to padaryti. To- 
dėl, suprantama, jai negali būti suteiktas joks oficialus titulas. 
Tačiau dabar ji gyvena buvusiuose Amalamenos apartamen- 
tuose ir atlieka karaliaus žmonos pareigas. Aurora atliks jas 
tol, kol rasiu moterį, kurios rangas leistų jai tapti mano žmona. 

— Ojei nerasi“ 

Teodorikas vėl gūžtelėjo pečiais. 

— Mano tėvas niekada neturėjo teisėtos karalienės. Mano, 
Amalamenos ir kitos sesers, Amalafridos, motina buvo tik 
jo sugulovė. Tai mums nesukėlė jokių kliūčių ar sunkumų. 
Tad norėdamas pratęsti savo karališkąją giminę aš tik pri- 
valau Auroros vaiką ar vaikus pripažinti savais. 

Kai vėl išsidriekėme ant sofų, pagalvojau, kad Teodori- 
ko pergalė Singidunume iš tiesų reiškia dar dvi netikėtas 
pergales. Ir aš, ir Aurora, būdami visiškai nežinomi, staiga 
šoktelėjome į neregėtas aukštumas: aš tapau maršalu ir her- 
cogu, ji - karaliene de facto. Tikriausiai buvau vienintelis 
visoje žemėje, kuris žinojo, kaip įskaudinta jaustųsi Ama- 
lamena sužinojusi, kad jos dievinamas brolis susisaistė tė: 
vystės saitais su kita, kur kas žemesnio rango nei ji moteri- 
mi. Ja, Amalamenai tikriausiai plyštų širdis. O aš? Ar manc 
nors truputį graužė pavydas? 


*Apsaugok Viešpatie. - Vert. past. 

Kai atsigėrėme midaus, prabilau: 

— Aš jau ilgai kalbėjau. Kiti mano nugirsti gandai ir pa- 
skalos gali palūkėti. Norėčiau sužinoti, kas vyko čia, kol 
buvau išvykęs. 

Teodorikas mostelėjo Soasui, ir šis labai trumpai, vos 
keliais žodžiais papasakojo apie savo misiją į imperatoriš- 
kąjį dvarą. Kaip jau žinojau, atvykęs į Raveną, Soasas rado 
ne imperatorių Julijų Nepą, o mažąjį Augustą, kuris netru- 
kus turėjo užimti sostą. Dėl šių permainų - karūnavimo 
ceremonijų, naujų patarėjų skyrimo ir taip toliau - Soasas 
buvo priverstas laukti, kol galės įteikti Teodoriko pra- 
nešimą ir išrūkytą legato Kamundo galvą. Net tada, kai 
sumaištis nurimo ir jaunasis imperatorius pradėjo skir- 
ti audiencijas, eilėje prieš Soasą laukė daugybė emisarų. 
Kai pagaliau visai priartėjo Soasui skirtos audiencijos lai- 
kas, įvyko dar vienas perversmas - baigėsi ne tik Romulo 
Augustulo valdymas, bet žlugo ir visa Romos Vakarų im- 
perija, tad išnyko pati koncepcija, kad imperiją valdo du 
lygiateisiai imperatoriai. Aūudavakras, taip pat Žinomas 
kaip Odoaceris, tapo karaliumi ir Rytų imperijos impe- 
ratoriaus Zenono pavaldiniu. 

— Supratau, kad nėra prasmės Odoaceriui įteikti Teodo- 
riko, kuris nužudė jo tėvą, peticiją , - baigė savo pasakoji- 
mą Soasas. - Tad išvykau karštai tikėdamasis, - jis palinko į 
mano pusę, - kad mano jaunajam kolegai pasiseks geriau. — 
Tada Soasas pirmą kartą man girdint pajuokavo: - Vis dar 
turiu puikią išrūkytą galvą, jei kas nors panorėtų. 

Nusijuokęs Teodorikas kreipėsi į mane: 

— Net jei Soasui būtų pavykę pasirašyti sutartį su Odo- 
aceriu, be Zenono pritarimo ji nebūtų galiojusi. Dabar, 
kai turiu Zenono paktą, man visai nerūpi, ką apie tai 
mano Odoaceris. Šios Moezijos žemės yra mūsų, con- 
sueta dona vėl mokama, o man priklauso karinis ma- 
gistratas. 

— Tačiau, kaip jau sakiau, Zenonas visai nenorėjo, kad tu 
gautum šį pergamentą, - įsiterpiau. - Ar jis nemėgino deza- 
vuoti* dokumento, kai šis buvo tau įteiktas? 

— Be abejonės, Zenonas būtų labai norėjęs tą padaryti. 
Tačiau kaip? Kai atvyko Svanilda, iškart išsiunčiau pasiun- 
tinį, kad lėktų šuoliais ir perduotų Zenonui mano nuošir- 
džią padėką bei ištikimybės priesaiką, taip pat paprašytų 
atsiųsti savo legionierius, kurie atleistų mane nuo Singidu- 
numo valdytojo pareigų. Savo atsakyme Zenonas beveik 
neslėpė nuostabos - net nepasitenkinimo - tačiau jau buvo 
įkišęs pirštą į paties paspęstus spąstus. Taip pat jis buvo la- 
biau užsiėmęs svaigulį keliančiais reikalais Romoje nei kon- 
kurencijos tarp Teodoriko Amalingo ir Teodoriko Strabo 
kurstymu. 

— Taip pat, - pakišau mintį, - galbūt jį jau buvo pasie- 
kusios užuominos, kad Strabo nėra toks ištikimas ir uolus 
šalininkas, kokiu apsimeta. 

Tada papasakojau, ką „Amalamenai“ atvirai prisipaži- 
no Strabo: kad Zenonas, laikydamas įkaitu sūnų Rekitą, iš 
tiesų visai negali paveikti Strabo ir kad jis tikisi, jog kada 
nors Zenonas pakurstys Strabo nuversti scirą Odoacerį iš 
Romos karališkojo sosto. Baigiau pacituodamas Strabo žo- 
džius apie Odoacerį: 

— Jei vienas svetimšalis gali taip iškilti, tą patį gali pada- 
ryti ir kitas. 

Šelmiškai žybtelėjęs akimis Teodorikas paklausė: 

— Ar nori pasakyti, kad man derėtų įgyvendinti Strabo 
ketinimus? Kad aš nuversčiau Odoacerį ir uzurpuočiau jo 
valdžią Vakarų imperijoje? 

— Tu bent jau esi įgaliotas suvienyti visus ostrogotus, - 
atsakiau. - Strabo valdoma Konstancijana šurmuliuoja, o 
visa Scirija yra sutrikusi. Dabar, kai Strabo Žuvo, jo žemės ir 

žmonės neteko vado, o tu esi paskirtas vyriausiuoju karinių 
pajėgų vadu, tad tikrai galėtum tapti visų ostrogotų karaliu- 
mi net nesišvaistydamas kardu. 

— Viena smulkmena, - įsiterpė maršalas Soasas. - Strabo 
gyvas. 

Gal išgėriau per daug midaus? Negalėjau patikėti, kad iš 
tiesų išgirdau šiuos žodžius. Teodorikas užjaučiamai pa- 
žvelgė į mano apstulbusį veidą ir paaiškino: 

— Kol tu, Tornai, čia keliavai aplinkkeliais, pasiuntiniai iš 
Konstancijanos tiesesniu keliu ir greičiau atskubėjo į Kons- 
tantinopolį, Raveną, Singidunumą bei visus kitus didesnius 
miestus, tarp jų ir į mūsų. Jie pranešė, kad Strabo sužeistas, 
bet gyvas. 

— Neįmanoma! - aiktelėjau. - Mudu su Odvulfu paliko- 
me jį su nukirstomis galūnėmis, iš kurių tryško kraujas. Net 
jo lūpos buvo pamėlusios. 

— Ak, neabejoju tavo žodžiais, Tornai. Pasiuntiniai aiš- 
kino, kad Strabo prikaustytas prie lovos ir pas jį nieko ne- 
įleidžia, išskyrus kelis patikimiausius /ekjos*. Na, kitaip ir 
būti negali, jei jis, kaip tu paaiškinai, tapo paršu. Tačiau, 
matyt, jį rado dar nespėjus visiškai nukraujuoti. O gal tai 
buvo Dievo įsikišimas. Bent jau taip pasakojama. 

— Hmė 

— Pasakojama, kad Strabo iš naujo pasiaukojo Viešpa- 
čiui Dievui ir prisiekė būti geresnis krikščionis arijonas nei 
buvo iki šiol. 

— Dabar tą padaryti neturėtų būti sunku. Tačiau kodėl? 

- Norėdamas parodyti savo dėkingumą už tai, kad išven- 
gė mirties ir kad sveiksta. Jis už visa tai dėkoja Nekaltosios 
Mergelės Marijos pienui, kurio išgėrė. 

Man buvo lemta dar kartą pamatyti Strabo, tačiau tik iš 
tolo. Tai įvyko po kelerių metų, todėl papasakosiu, kai ateis 
laikas. 

O anksčiau šėlęs senas tironas, regis, gyveno laikydama- 
sis duotų prieš mirtį įžadų elgtis krikščioniškai pamaldžiai ir 
nuolankiai. Visi žmonės stebėjosi ir spėliojo, kodėl jis daugiau 
niekada nejodinėja, nesišvaisto kardu, neatiminėja nekalty- 
bės merginoms ar neveda savo vyrų kariauti arba plėšikauti. 
Nuo šiol jis gyveno taip užsidaręs, kad galėjai pamanyti, jog 
įlindo į urvą, kuriame nieko neveikia, tik meldžiasi vienu- 
moje. Buvo sakoma, kad jį lanko tik naujoji žmona Kamila, 
neseniai gimusio sūnaus Bairano motina. O ji niekam nepa- 
sakojo - nes būdama kurčnebylė negalėjo - apie Strabo pri- 
vatų gyvenimą. Keli vyriausieji karininkai, kuriuos įleisdavo 
pas Strabo gauti nurodymų ar patarimų arba nuobaudų, iš 
šių susitikimų išeidavo tokie pat nebylūs kaip ir karalienė. 

Suprantama, aš tikėjau šiais pasakojimais apie Strabo vie- 
nuolystę, nes žinojau, dėl kokių priežasčių jis šitaip elgiasi. 
Be to, labai pralinksmėjau išgirdęs, kad prasčiokė ir neiš- 
vaizdi tarnaitė tapo karaliene. Be abejonės, jai pavyko tai 
pasiekti pastojus, kai girtas Strabo ją išprievartavo - o aš ži- 
nojau, kad šis vyras labai troško susilaukti kitų palikuonių. 
Žinoma, Strabo galėjo ir nevesti Kamilos, kaip Teodorikas 
nevedė Auroros. Tačiau, spėju, negalėdamas siekti ar prie- 
varta pasiguldyti į lovą geresnės moters nei senamadiškoji 
Kamila, turėjo tenkintis tokia karaliene, kokią galėjo rasti. 

Sklido gandai, kad Strabo išsižadėjo visų piktų kėslų 
užkariauti dalį imperijos, tačiau aš tai aiškinau ne staiga 
atgimusiu jo krikščionišku tikėjimu, o susiklosčiusiomis 

aplinkybėmis. Tariamas Strabo pamaldumas buvo tik mė- 
ginimas būtinybę paversti dorybe. Kai visur pasklido žinia, 
kad dabar Teodorikas Amalingas yra vienintelis ostrogotų 
karalius, didžioji Strabo armijų dalis su dėkingumu pri- 
siekė ištikimybę karaliui Teodorikui. Taip pat ir dauguma 
miestiečių bei kaimiečių - ne tik ostrogotų, bet ir kitų tautų, 
net slovėnai - nuo Singidunumo vakaruose iki Konstanci- 
janos rytuose ir Pautalijos pietuose. 

Strabo liko tik armijos likučiai, kuriems daugiausia pri- 
klausė vyrai, kraujo ryšiais susiję su Amalų gimine, o paval- 
diniais buvo tik šių karių šeimų nariai. Strabo ir jo paval- 
diniai tapo klajokliais ir bastėsi iš vieno miesto-citadelės, 
kuriais jis man gyrėsi, į kitą, bet ten juos sutikdavo ne itin 
palankiai. Kartkartėmis jie sukaupdavo ryžto ir pradėda- 
vo nedidelį karą ar atsitiktinį plėšikavimo išpuolį. Tačiau 
šie išsišokimai tik suerzindavo Zenoną ar Teodoriką, ir pa- 
prastai arba imperatoriaus, arba karaliaus legionai be vargo 
nuvydavo plėšikautojus. 

(Pasakysiu, kad Strabo galėjo padaryti tai, kas mane būtų 
įskaudinę arba suerzinę, tačiau jis to niekada nepadarė ar 
bent jau aš apie tai negirdėjau. Jis niekam niekada neužsi- 
minė, kad tariamoji princesė Amalamena jam parodė savo 
intymias kūno vietas - labai intymias — ir pareiškė iš tiesų 
esanti Tornas, manamavis. Galiu tik spėti, kad Strabo šį in- 
cidentą išmetė iš galvos kaip neįtikėtinas agonijos sukeltas 
haliucinacijas.) 

Strabo sūnus taip ir nepersikėlė gyventi pas tėvą, liko 
Konstantinopolyje. Jei anksčiau Zenonui jo kaip įkaito vertė 
buvo menka, tai dabar jis ją visai prarado, todėl nebegyve- 
no Purpuriniuose rūmuose. Tačiau tėvas, matyt, anksčiau jį 
buvo apsčiai aprūpinęs pinigais, galbūt net daugiau nei pats 
dabar turėjo. Sklido kalbos, kad Rekita pajėgė išsinuomoti 
patogų būstą šiame puikiame mieste ir mėgautis tingiu bei 
maloniu aristokrato gyvenimu. 

Grįžęs į Novą ir vėl susitikęs su Teodoriku tikėjausi pailsėti 
ir atsigauti, kol karalius maršalui Tornui paskirs kitą misiją. 
Tačiau Teodorikas buvo per daug užsiėmęs savais reikalais. 
Svarbiausia karaliaus pareiga - rūpintis savo pavaldinių po- 
reikiais ir norais. Tapus tikru ostrogotų karaliumi, Teodoriką 
užgriuvo daugybė administracinių smulkmenų, kurioms rei- 
kėjo jo dėmesio. O pradėjęs vadovauti Danuvijaus pasienio 
karinėms pajėgoms, jis taip pat privalėjo rūpintis daugybe ka- 
riškų reikalų. Be to, kai Aurora pagimdė kūdikį, paaiškėjo, jog 
Teodorikas yra žaviai mylintis žmoną vyras ir puikus tėvas. 
Jei jam kada nors ir pavykdavo atidėti į šalį skubius reikalus, 
Teodorikas laiką leisdavo su žmona ir dukrele Averagne. 

Nenoriu pasakyti, kad mane ignoravo ar pamiršo - prie- 
šingai. Gavau viską, kas priklauso garbingam hercogui, ir 
netrukdomas galėjau mėgautis savo turtais. Teodorikas 
suteikė man neseniai mirusio ir nepalikusio nei našlės, nei 
atžalų, nei jų palikuonių didiko dvarą - tai buvo klestintis 
ūkis ant Danuvijaus kranto, kurį valdė nuomojantis žemę 
valdytojas, o dirbo vergai. Dvaro dirbami laukai, sodai, vy- 
nuogynai ir ganyklos buvo beveik tokio pat dydžio kaip Šv. 
Damijono vienuolyno žemės Balzamo žiede. Pagrindinis 
pastatas, kuriame gyvenau, buvo ne rūmai, o tik paprastas 
kaimiškas namas, tačiau jis buvo tvirtai suręstas, patogiai 
įrengtas ir pakankamai didelis, kad jame galėtų įsikurti tar- 
nai. Mano laisvi darbininkai ir vergai su šeimomis gyveno 
atskiruose būstuose. Dvare buvo kalvė, malūnas, alaus da- 
rykla, bitynas ir pieninė. Visi šie padaliniai veikė tvarkin- 
gai ir efektyviai. Svirnuose, arklidėse, kiaulidėse, avidėse ir 
rūsiuose buvo gausu gėrybių, kurias teikia žemė: galvijų, 
kiaulių, arklių, paukščių, javų, vynuogių, sūrių, vaisių ir 
daržovių. Jei nuspręsčiau tapti kilmingų žemvaldžiu, visą 
likusį gyvenimą gyvenčiau užsiėmęs, pelningai ir sočiai. 

Tačiau nuomojantis mano žemę valdytojas gerai išmanė, 
ką reikia daryti, kad ūkis klestėtų, tad aš leidau jam ir toliau 


GARY JENNINGS 
4 J 


vadovauti ir neapsimetinėjau įkyriu prižiūrėtoju. Stebinda- 
mas ir žavėdamas savo darbininkus, aš pats jiems kartkar- 
tėmis talkindavau taip pat stropiai ir nuolankiai kaip ver- 
gai — dirbau tuos nuobodžius darbus, kuriuos teko atlikti 
jaunystėje: melžiau karves, pešiau vištas, valiau vištides ir 
panašiai. 

Savo valdžią rodžiau tik vienoje gyvulininkystės srityje. 
Kai perėmiau dvarą, arklidėse ir ganyklose buvo tik ne- 
aiškios veislės arkliai, ne kažin ką geresni už žemaitukus, 
kuriais jodinėjo hunai. Tad nupirkau dvi kehailanų veislės 
kumeles - už kainą, kurios būtų pakakę nusipirkti dvarą, - 
ir sukergiau su jomis Veloksą, o vėliau - jų kumelaites. Po 
kelerių metų turėjau gyvulių bandą, iš kurios gražiai pasi- 
pelniau. Kai viena mano kumelių atsivedė beveik visiškai 
tokį patį kaip jo tėvas juodą kumeliuką - ant jo sprando net 
buvo „pranašo nykščio atspaudas“ - savo arklidžių prižiū- 
rėtojui pasakiau: 

— Šio kumeliuko neparduosime. Jis liks man ir pakeis 
savo tėvą, kurio niekas, išskyrus mane, nebuvo apžergęs. Ir 
kadangi tikiu, jog tokios puikios veislės arklių palikuonys 
nusipelno tokios pat pagarbos kaip ir karalių ar vyskupų, 
pavadinsiu jį Veloksu antruoju. 

Jau pirmą kartą pabalnojus Veloksas antrasis priprato 
prie mano sugalvotų balnavirvių, užmestų jam ant krūti- 
nės, ir be vargo išmoko sklandžiai šokti, nors mano balnas 
buvo uždėtas neromėniškai įmantriai, taip pat mitriai ir 
tvirtai laikydavosi ant kojų, kai aš imitavau kautynes sėdint 
balne, kad ir jam tektų šokinėti ar staigiai sukiotis. Galiau- 
siai jis taip buvo ištreniruotas, kad, jei prieš sėdant ant ar- 
klio man kas nors užrištų akis, nepajėgčiau atspėti, kuriuo 
Veloksu joju. 

Išskyrus rūpinimąsi arkliais ir paprastus nuobodžius dar- 
bus, didžiąją laiko dalį dvare leidau be tikslo dykinėdamas, 
taip pat kaip, pasak kalbų, Rekita gyveno Konstantinopo- 

lyje. Tačiau dvare būdavau ne visą laiką. Per ilgai keliavau, 
kad dabar norėčiau iki gyvenimo pabaigos įsikurti vienoje 
vietoje. Tad kartkartėmis ant kurio nors Velokso užmesda- 
vau balną bei ryšulį ir kelias dienas, savaites, o kartais ir 
visą mėnesį klajodavau. (Ilgesnėms kelionėms pradėjau vis 
dažniau išsirinkti Veloksą antrąjį, nusprendęs, kad jo tėvas 
nusipelnė tingiai pasiganyti ganykloje ir pasimėgauti ku- 
melėmis.) Žinoma, kaskart gaudavau Teodoriko leidimą iš- 
vykti ir pasiteiraudavau, ar keliaudamas galiu kuo nors jam 
pasitarnauti. Kartais karalius atsakydavo: 

— Na, jei atsitiktinai pamatytum klaidžiojančius barba- 
rus, įsidėmėk, kiek jų, kaip ginkluoti, kokiais keliais klai- 
džioja, ir grįžęs pranešk man. 

Aš stropiai vykdydavau šiuos nurodymus, tačiau nė karto 
nebuvau pasiųstas į konkretesnę misiją, tad spėliojau, kada 
ir kur Teodorikas mane išsiųs. 

Kelionės man kaip visada teikdavo pasitenkinimą, tačiau 
taip pat buvo malonu turėti namus, į kuriuos galima grįž- 
ti. Anksčiau man nieko panašaus neteko turėti. Kadangi 
vis dar gedėjau dėl Amalamenos - arba, jei pasakyti atvi- 
riau, į mano šios gražuolės troškimą nebuvo atsiliepta ir 
jau niekada nebus - visai netroškau, kad žmona sudarytų 
man draugiją kaimo vienumoje. Tiesą sakant, ne kartą teko 
atremti ponios Auroros geranoriškus ketinimus suporuoti 
mane su Novos dvaro netekėjusiomis moterimis, prade- 
dant kilmingomis našlėmis ir baigiant cosmeta Svanilda. 
Tad iš dalies nenorėdamas susigundyti ilgalaikiais ryšiais 
ir iš dalies todėl, jog iš vergų savininkų buvo tikimasi des- 
potiškų nepagrįstų reikalavimų, kartkartėmis pasiimdavau 
vergę, kad sušildytų mano lovą. 

Mano dvare jų buvo daugybė, ir kelias išbandžiau, ta- 
čiau tik dvi vergės buvo ganėtinai dailios ir patrauklios, kad 
jomis pasinaudočiau dažniau. Narandžės, moters iš alanų 
genties, mano malūno prievaizdo žmonos, plaukai buvo 

neįtikėtinai ilgi ir juodi tarsi varno. Renatos, suevų genties 
merginos, mano ūkvedžio dukters, plaukai taip pat buvo 
nepaprastai ilgi ir sidabriškai auksiniai, tokie pat kaip Ama- 
lamenos. Prisimenu judviejų vardus, jų žavius plaukus, taip 
pat prisimenu, kaip moteris ir mergina, atsidėkodamos už 
suteiktą garbę, uoliai stengėsi suteikti man kuo daugiau 
malonumo. Tačiau tik tiek ir tepamenu. 

Be to, reikėjo patenkinti ir kitą mano prigimties pusę. 
Kaip Veleda, norėjau atsikratyti prisiminimų apie šlykštų- 
jį Strabo ir jo atstumiančius užgauliojimus. Kadangi kas- 
kart, kai Strabo mane prievartaudavo, užgniauždavau savo 
moteriškumą, jaučiau poreikį įsitikinti, kad išlikau mote- 
riškai seksualus. Tą galėjau lengvai padaryti atsiduodamas 
vergams; turėjau augalotų ir patrauklių, tvirtų tarsi eržilai 
vyrų. Tačiau nenorėjau vargintis keisdamas savo išvaizdą. 

Tad iš dvaro gaunamų pajamų kaip Veleda nusipirkau 
nedidelį apstatytą namą Novoje. Pirkdamas jį ir prisikal- 
bindamas vyrus, kurie man atrodė tinkami kartu leisti laiką 
tame nuošaliame kampelyje, - valandą, naktį ar ilgiau - tu- 
rėjau būti atsargus, nes Nova yra kur kas mažesnė už Vin- 
doboną, kurioje buvau Veleda, ar Konstancija, kur buvau 
pasivadinęs Juhiza. Čia, Novoje, negalėjau rizikuoti krisda- 
mas į akis ir sukeldamas apkalbas bei spėliones: kas ši nau- 
ja moteris, kada ji atvyko ir ko siekia? Vengdavau aukšto 
rango karininkų, su kuriais kada nors gali tekti susidurti 
kaip Tornui, ar Teodorikui pažįstamų vyrų arba kilmingų 
didikų, ar šiaip žinomų žmonių, su kuriais vėliau galėčiau 
susitikti karaliaus dvare. 

Žinoma, buvau patenkintas sužinojęs, kad vis dar esu pa- 
trauklus vyrams, galiu juos lengvai sugundyti ir sužavėti, ir 
kad mano moteriškieji aparatai, jausmai ir syvai dar nesu- 
silpnėjo. Tačiau nė vienas sugulovas Novoje nesukėlė man 
tokios meilės ir geismo, kokį Konstancoje buvau pajutęs 
savo pirmajam meilužiui Gudinandui. Nė vieno šių vyrų 

prie savęs ilgai nelaikydavau - greičiausiai atsikratydavau 
tais, kurie nužemintai mane įsimylėdavo ir maldaudavo 
tęsti santykius. Nesigailiu nei Torno, nei Veledos tų dienų 
laisvo elgesio ir nemanau, kad už tai turėčiau ko nors atsi- 
prašyti. Tai buvo vienas tų mano gyvenimo laikotarpių, kai 
aš - abi mano pusės - turėjau laiko ir galimybių mėgautis 
linksmybėmis. 

Įsigydamas meilužių ir juos išvarydamas galbūt elgiausi 
plėšrūniškai, tačiau nė vienas laisvas vyras ir nė viena ver- 
gė niekada nesiskundė, kad pasimylėjęs ar pasimylėjusi su 
manimi pajuto nuoskaudą. Jei kam ir atnešiau kančių, tai 
savo meilužių būsimiems meilužiams ar meilužėms arba jų 
žmonoms ar vyrams, kurie tikriausiai, palyginti su manimi, 
atrodė kur kas blogesni lovos partneriai. 

Prisimenu tik vieno meilužio - Vidamero - vardą, ir tam 
yra priežasčių. Nors jo draugijoje buvau tik du kartus, pa- 
žintis su Vidameru čia, Novoje, nulems kitą susitikimą — 
man nuostabiausią ir galbūt fantastiškiausią, koks tik gali 
nuspalvinti bet kurio žmogaus gyvenimą. Su Vidameru, 
kaip ir su kitais vyrais, susipažinau Novos turgaus aikštėje 
ir mudu sugalvojome priežastį vienas kitam prisistatyti bei 
susipažinti. Vidameras buvo ketveriais ar penkeriais metais 
jaunesnis už mane, apsirengęs kaip ir visi gotų jaunuoliai, 
užimantys garbingą padėtį visuomenėje, tačiau jo drabužiai 
buvo sukirpti truputį kitaip, tad spėjau, kad jis yra ne ostro- 
gotas, bet vizigotas. Per pirmą mūsų neįpareigojantį pokalbį 
Vidameras mano spėjimą patvirtino. Jis čia atvyko net iš 
Akvitanijos, kad įteiktų pranešimą, ir bus Novoje tik tol, kol 
sulauks rašytinio atsakymo, tada vėl iškeliaus į gimtuosius 
kraštus. 

Tokia padėtis mane tenkino. Laikini svečiai man buvo pri- 
imtinesni nei nuolatiniai gyventojai. Mažiau tikėtina, kad Vi- 
dameras taps mano vieninteliu ištikimu meilužiu ir galiausiai 
virs pavojingu įkyruoliu. Man vertėjo nuodugniai jaunuolį 

ištardyti, kad įsitikinčiau, jog jis neapsimeta ir tikrai yra įga- 
liotas pasiuntinys. Gal ir būčiau taip padaręs, tačiau susižavė- 
jau juo iš pirmo žvilgsnio. Taip atsitiko todėl, kad Vidameras 
beveik kaip dvynys buvo panašus į jaunąjį ir tuo metu man 
nežinomą Teodoriką, su kuriuo pirmą kartą susipažinau ir 
keliavau Panonijoje. Vidamero veido bruožai ir odos spal- 
va buvo beveik tokia pati, jaunuolis buvo vyriškai sudėtas 
ir beveik toks pat gražus, be to, laikėsi viliūgiškai atsainiai. 
Tad kitaip nei buvau įpratęs elgtis pirmą kartą susipažinęs su 
nauju vyru, Vidamerą parsivedžiau namo jau tą pačią dieną 
ir suteikiau jam įvairesnių malonumų nei paprastai apdova- 
nodavau naują meilužį pirmą kartą sugulus į lovą. 

Ką gi, turiu prisipažinti, kad ir aš patyriau daugiau ma- 
lonumo nei paprastai pajusdavau per pirmą susiporavimą. 
Vidameras buvo toks panašus į jaunąjį Teodoriką, kad aš 
net atmerktomis akimis pajėgiau įsivaizduoti, jog guliu su 
juo. Be to, buvo dar viena, svaresnė priežastis. Visada ma- 
niau, kad Teodoriko meilės instrumentas turėtų būti žaviai 
didelis. Kaip tik toks ir buvo Vidamero, ir jaunuolis jį nau- 
dojo pagirtinai meistriškai. 

Taip ilgai mėgavausi palaiminga ekstaze, kad, kai paga- 
liau su Vidameru atsiskyrėme vienas nuo kito, nuspren- 
džiau apdovanoti jį už šį nuostabų patyrimą ir pakeičiau 
padėtį lovoje norėdamas jaunuoliui skirti dar intymesnį 
dėmesį. Tačiau kai palinkau prie jo organo ir pamačiau, 
kad šis yra nenatūralios ryškiai kaštoninės spalvos, atšokęs 
sušukau: 

- Liufs Guth! Tu užsikrėtęs? 

— Ne, ne, - atsakė Vidameras nusijuokdamas. - Tai tik 
apgamas. Paragauk ir įsitikinsi. 

Taip ir padariau. Vidameras sakė tiesą. 

Vakare paprašiau, kad Vidameras išeitų, nes turėjau per- 
sirengti kitam renginiui. Tad mudu išsiskyrėme karštai vie- 
nas kitam dėkodami, žerdami komplimentus ir reikšdami 

viltį, kad vėl kada nors susitiksime. Abejoju, ar Vidameras 
to tikėjosi, o aš tokių vilčių tikrai nepuoselėjau. 

Tačiau mudu vis dėlto susitikome, ir dar tą patį vakarą. 
Renginys, apie kurį užsiminiau, vyko Teodoriko rūmuose, į 
kuriuos karalius pakvietė maršalą Torną dalyvauti smagio- 
je šventėje. Nežinojau, kad šis susibūrimas rengiamas pa- 
siuntinio Vidamero garbei. Kadangi su šiuo jaunuoliu buvo 
supažindinta nemažai dvariškių, Vidameras tikrai negalė- 
jo suprasti, kad su vienu jų jau buvo susitikęs, tik kitomis 
aplinkybėmis. Tačiau, suprantama, vis tiek jaučiausi truputį 
nepatogiai, kai Teodorikas sustatė mus vieną priešais kitą ir 
draugiškai tarė: 

- Saio Tornai, būk malonus ir pasveikink mano pusbro- 
lį Vidamerą, mano velionės motinos velionio brolio sūnų. 
Nors Vidameras gimė kilmingoje Amalingų giminėje, prieš 
kelerius metus jis nusprendė ieškoti laimės ostrogotų kara- 
liaus Baltingo Euriko dvare Tolozoje, Akvitanijoje. 

Atidaviau pagarbą iškeldamas ranką ir kiek įmanydamas 
gilesniu bei vyriškesniu balsu kreipiausi: 

— Waila-gamotjands. 

Vidameras atsakė į pasveikinimą neparodydamas, kad 
mane pažino. 

— Vidameras čia atvyko kaip emisaras, - toliau aiškino 
Teodorikas, - kad praneštų žinią, jog mūsų bičiulis kara- 
lius Eurikas ir romėnų karalius Odoaceris sudarė sutartį, 
pagal kurią nuo šiol jų valdas skirs Alpės. Žinoma, mūsų tai 
neliečia, tačiau aš džiaugiuosi gavęs šį pranešimą vien dėl 
to, kad jį paskelbė Vidameras, atvykęs pas mus paviešėti. 
Mudu nesimatėme nuo vaikystės. 

— Linkiu maloniai praleisti laiką Novoje, jaunasis Vida- 
merai, - mandagiai tariau. 

— Ak, aš jau dabar nepaprastai maloniai jį leidžiu, - atsa- 
kė Vidameras nei nusišaipydamas, nei dviprasmiškai apie 
ką nors užsimindamas. 

Paskui, kai daugybė svečių gerdami ir šnekučiuodamiesi 
vaikštinėjo po menę, man pavyko laikytis atokiau nuo Vi- 
damero. Kai visi suėjome į valgomąją menę ir išsidriekėme 
prie vidurnakčio vakarienei padengtų stalų, išsirinkau sofą 
tolėliau nuo Teodoriko ir Vidamero. Tačiau, matyt, gėriau 
stalo vynus ir midų godžiai ir neišmintingai, nes paryčiu 
leptelėjau siaubingai neatsargią pastabą. 

Teodorikas pasakojo pusbroliui apie savo karjeros įvy- 
kius per tuos metus, kai jie buvo išsiskyrę — ir, kad pasa- 
kojimas būtų linksmas, prisiminė tik lengvus ir džiugius 
nuotykius. Kiti svečiai klausėsi susidomėję, tik kartkartė- 
mis prapliupdami kvatotis arba pertraukdami Teodoriką 
savo pačių prisiminimais, kurie dažniausiai būdavo netak- 
tiški arba tiesiog nešvankūs. Kažkodėl ir aš pajutau poreikį 
leptelėti kandžią repliką. Galiu tik spėti, kad, matydamas 
Teodoriką ir Vidamerą greta vienas kito ir beveik negalė- 
damas jų atskirti, apgirtęs susipainiojau ir pamiršau, kokia 
tuo metu buvo mano tapatybė. Šiaip ar taip, buvau per daug 
apgirtęs, kad prisiminčiau, jog derėtų nekristi į akis. 

— .. ir tada, Vidamerai, - pasakojo linksmai nusiteikęs 
Teodorikas, - kai apsiautėme Singidunumą, susiradau vie- 
tinę mergiotę, kad būtų su kuo leisti laiką. Ji ir dabar yra su 
manimi. Aš ne tik jos neatsikračiau - pažvelk! - Jis mos- 
telėjo ranka į tą pusę, kur žmona kartu su kitomis rūmų 
damomis gulėjo pusiausėda. - Ji dauginasi! 

Iš tiesų labai aiškiai matėsi, kad Aurora vėl nėščia, tačiau 
Teodoriko pokštavimas jos nesuerzino. Moteris parodė Te- 
odorikui liežuvį, o kai visa draugija nusikvatojo, taip pat 
ėmė juoktis. Tada aš garsiai sušukau perrėkdamas aidintį 
juoką: 

— Taip pat atkreipk dėmesį, kad Aurora jau neberausta! 
Teodorikai, papasakok Vidamerui, kaip Aurora rausdavo! 
Vai, ji taip išrausdavo, kad jos veidas tapdavo tokios pat 
spalvos kaip apgamas ant Vidamero švanco! 

Juokas menėje kaipmat nutilo, tik šen bei ten girdėjosi su- 
glumusių moterų kikenimas. Tarsi nebūtų pakakę leptelėti 
tokią intymią smulkmeną, aš dar pavartojau žodį „švancas“, 
kurį ištarus mišrioje vyrų ir moterų draugijoje į kalbantįjį 
žiūrima susiraukus. Kelios moterys skaisčiai išraudo — taip 
pat ir Vidameras - o visi svečiai atsigręžė į mane ir ėmė 
apstulbę spoksoti. Tyla, žinoma, netrukus būtų suardyta 
pasipylus klausimams, ar aš juokauju, ir, jei juokauju, ką 
tuo noriu pasakyti. Tačiau per vėlai supratęs, kad pasiel- 
giau netaktiškai, atgavau protą ir apsimečiau taip apgirtęs, 
kad netekau sąmonės, nuvirtau nuo sofos ir išsidriekiau ant 
marmurinių grindų. Pasigirdo dar kelių moterų kikenimas 
ir pasipiktinusių vyrų niurnėjimas: Dumbs-munths!* Užsi- 
merkęs gulėjau nejudėdamas ir pajutau palengvėjimą išgir- 
dęs, kad Teodorikas toliau pasakoja savo istorijas, ir niekas 
daugiau nebeužsimena apie mano kvailą išsišokimą. 

Tačiau negalėjau gulėti amžinai. Laimė, man į pagalbą 
atskubėjo maršalas Soasas ir gydytojas Frithila, tačiau jie 
smerkiamai šnarpštė. Vyrai užpylė šalto vandens man ant 
galvos ir į gerklę, ir aš neužspringau, o apsimečiau, kad at: 
gavau sąmonę. Nerišliai tardamas žodžius jiems padėkojau 
ir leidausi nuvedamas į tolimą menės kertę, kur mane pa 
sodino ant suolo atremdami į sieną. Kai vyrai mane pali. 
ko, priėjo gražioji cosmeta Svanilda, paglostė galvą ir ėmė 
guosdama šnibždėti. Aš jos miglotai atsiprašiau už kvailį 
poelgį. 

Galiausiai svečiai ėmė skirstytis, ir Svanilda mane pali: 
ko. Svarsčiau, kaip įtikinamai, tačiau per daug nekrentani 
į akis išsvirduliuoti iš rūmų, kai netikėtai išvydau prie ma 
nęs stovintį pražergtomis kojomis ir užsidėjusį rankas an! 
klubų Vidamerą, kuris tyliai, kad niekas neišgirstų, tačiau 
pakankamai garsiai, kad negalėčiau nesureaguoti, paklausė: 


*Kvaila burna. - Vert. past. 

- Iš kur Žinai apie mano apgamą? 

Išsiviepiau kaip įmanydamas kvailiau ir atsakiau tyčia 
vos apversdamas liežuvį: 

— Matyt... na... matyt... mudu buvome atsidūrę toje pa- 
čioje šiltoje lovoje. 

— Tikrai, - ne paklausė, o patvirtino Vidameras. Paėmęs 
už smakro jis atlošė mano galvą ir atidžiai pažvelgė į veidą. 
Tada nė kiek neabejodamas pareiškė: - Ji dar turėtų būti 
šilta, jei spėjai šmurkštelėti į tą lovą per trumpą laiką, kai aš 
išėjau, o tu spėjai atvykti į šį pokylį. 

Nesugalvojau, kaip atsikirsti, tad vėl tik skystai nusišyp- 
sojau. Nepaleisdamas smakro Vidameras atidžiai apžiūri- 
nėjo mano veidą, tada galiausiai tarė: 

— Nurimk. Nesu plepys. Tačiau apie tai pagalvosiu... ir 
prisiminsiu... 

Tada Vidameras išėjo iš menės. Netrukus išsvirduliavau 


ir aš. 
< 

Po tos nakties gal ir būčiau šalinęsis karaliaus rūmų, kol 
mano siaubingai kvailą poelgį visi pamirštų. Tačiau man 
buvo nepaprastai smalsu, ar visam laikui užsitraukiau gėdą 
prieš Teodoriką, Aurorą ir visus dvariškius. O dar labiau 
man rūpėjo sužinoti, ar Vidameras triukšmingai nepasi- 
skundė dėl mano nesvetingumo, parodyto užsienio emisa- 
rui. Tad nepaisydamas nerimo (ir siaubingo galvos skaus- 
mo) kitą rytą anksti pasirodžiau karaliaus rūmuose. 

Mano būgštavimai gerokai atlėgo, kai Teodorikas manęs 
neišbarė, o tik išsiviepė ir pasišaipė, kad pasigėriau iki aisa- 
nasa - kas senąja kalba reiškia „kol nosis tapo varinė“. Jis 
taip pat pasakė, kad Vidameras jau iškeliavo į Akvitaniją tik 
ntlaidžiai pasijuokęs iš mano girto nepadoraus poelgio. Vos 
tik pažvelgusi į mane Aurora motiniškai sukvaksėjo ir nu- 
šlepsėjo į virtuvę paruošti taurę Kamerinumo vyno, sumai- 

šyto su pelynais ir balzaminiu skaisteniu. Atnešusi gėrimą, 
Aurora nusišypsojo ir paaiškino: 

— Tagl af wulfa. 

Senąja kalba tai reiškė: „Man įkandusio vilko uodega“. Aš 
su dėkingumu išmaukiau taurę iki dugno. 

Taigi neužsitraukiau nenuplaunamos gėdos, ir niekas 
man neprikaišiojo trumpo nepadoraus išsišokimo. Be to, 
nei Teodorikas, nei Aurora, nei kas nors kitas daugiau ma- 
nęs nekamantinėjo, iš kur žinau apie apgamą ar kitas men- 
kas Vidamero paslaptis, kurias išplepėjau. Tačiau nors nie- 
kas manęs ir nesmerkė, aš pats save niekinau, nes žinojau, 
kad Vidameras pasielgė kur kas padoriau už mane. Kad ir 
kokių įtarimų jis turėjo apie mano gilią, tamsią paslaptį, 
jaunuolis niekam apie ją neprasitarė. Bent jau taip aš ma- 
niau. Tik vėliau - ir kituose kraštuose - suvoksiu visus to 
lemtingo Veledos, Vidamero ir Torno susitikimo atgarsius. 

Užsiėmiau įvairiais darbais - bet tai ne tas pats, kas Žy- 
giai - kol vieną gražią dieną suvokiau, kiek daug laiko pra- 
bėgo. Tą supratau, kai jodamas iš savo ūkio į Novą gatvėje 
sutikau karališkojo dvaro gydytoją Frithilą. 

— Ar girdėjote naujieną, saio Tornai? - paklausė jis. - Va- 
kar vakare ponia Aurora pagimdė dar vieną dukterį. 

— Tikrai? Tada privalau skubėti į rūmus pasveikinti ir 
įteikti dovanas. Tačiau... gudisks Himmins... - tariau skai- 
čiuodamas mintyse. - Tai reiškia, jog lengvabūdiškai po- 
ilsiauju nuo tada, kai dar nebuvo gimęs pirmas karaliaus 
kūdikis. O mažoji Averagnė jau gerokai prastypusi. Kaip 
greitai prabėgo laikas? - Frithila tik sumurmėjo, todėl pri- 
dūriau: - Kodėl jūs, /ekeis, nesidžiaugiate galėdamas pagar- 
sinti tokią puikią naujieną? 

— Tai kad ji ne visai linksma. Ponia gimdydama mirė. 

— Gudisks Himins! — ištariau dar kartą. Žinia mane pri- 
bloškė, nes broliškai mylėjau Aurorą. - Juk ji buvo tokia 
tvirta moteris, stipri kaimietė. Ar buvo kokių nors nepalan 
kių aplinkybių? 

— Jokių, - atsakė Frithila bejėgiškai skėstelėdamas ranko 
mis. - Kai atėjo laikas gimdyti, ji buvo sveika kaip ir visada. 
Gimdymo skausmai nebuvo didesni nei įprastai, o pribuvė 
ja tinkamai masažavo ponią, kad palengvintų jos kančias. 
Gimdymas vyko nesunkiai, ir kūdikis gimė visiškai sveikas. 
Tačiau ponia staiga atsidūrė komoje ir neprabudo. - Gydyto 
jas gūžtelėjo pečiais ir užbaigė: - Gutheis wilja theins - tokia 
Dievo valia. 

Kai nuėjau paguosti Teodoriko, jam ištariau tuos pačius 
žodžius: 

— Gutheis wilja theins. 

— Sakai, Dievo valia? - su kartėliu paklausė jis. - Atimti 
nekaltą gyvybę? Atimti iš manęs mylimą karalienę? Iš dvie- 
jų vaikų atimti motiną? Ir tai - Dievo valia? 

- Pasak Šventojo Rašto, - tariau, - Dievas nuskriaudė net 
pats save. Jis atidavė vienintelį savo sūnų... 

— Akh, balgs-daddja! - suurzgė Teodorikas, ir aš apstul- 
bau, kad Šventąjį Raštą jis pavadino „nesąmone“. Paskui 
ėmė šaukti dar šventvagiškiau: - Dėl tos Biblijos istorijos 
saldžialiežuvės melagystės aš atsisakiau atsiversti į Kristų, Jį 
girti ar Juo žavėtis. 

— Kodėl taip kalbi? 

Niekada nesidomėjau Teodoriko požiūriu į religiją aps- 
kritai ir į krikščionybę konkrečiai, todėl labai nustebau iš- 
girdęs karalių kalbant tokias šventvagystes. 

— Pagalvok, Tornai. Mums sakoma, kad, siekdamas iš- 
pirkti mūsų, mirtingųjų, nuodėmes, Kristus ant kryžiaus 
narsiai kentė neapsakomas kančias. Tačiau Jėzus žinojo, 
kad miręs pateks tiesiai į dangų, mėgausis amžinuoju gy- 
venimu ir Jį garbins visas krikščioniškasis pasaulis. Ar su- 
pranti? Kristus niekuo nerizikavo. Net menkiausia motina 
rizikuoja kur kas daugiau už Jį. Kad suteiktų gyvybę kū- 
dikiui, ji kenčia tokias pačias kančias. Tačiau jei ji per šias 
kančias mirtų, jos laukia nežinia - niekas negarantuoja, kad 
motinos auka atvers jai kelią į dangų. Ne, ni allis. Motina 
yra kur kas drąsesnė ir nesavanaudiškesnė už Kristų, todėl 
labiau nusipelno pagyrimo, išaukštinimo ir pagarbos. 

— Manau,esi pernelyg suirzęs, senas bičiuli, - atsakiau. - Ta- 
čiau galbūt sutinku su tavimi. Man toks palyginimas nieka- 
da nebuvo atėjęs į galvą. Galbūt nė vienas krikščionis nėra 
apie tai pagalvojęs. Tačiau, Teodorikai, labai tikiuosi, kad 
nepradėsi tokių pažiūrų skelbti kitur, išskyrus artimiausių... 

- Žinoma, ne, - užtikrino bičiulis liūdnai nusijuokda- 
mas. - Visai netrokštu tapti savižudžiu. Esu krikščioniškos 

tautos karalius ir privalau viešai gerbti savo pavaldinių įsi- 
tikinimus, kad ir ką aš apie juos galvočiau. - Jis giliai atsi- 
duso. - Karalius visada privalo išlikti politikas. Turiu net 
susivaldyti, kad nespirčiau senajam saio Soasui, kai jis perša 
mintį - beje, jau įpiršo - jog Auroros mirtis gali būti į gera. 

— Į gera?! - sušukau. - Kaip šis beširdis, susiraukšlėjęs, 
bejausmis senis... 

— Į gera mano tautos labui. Tai yra dėl karaliaus įpėdinio. 
Soasas sako, kad nauja karalienė - arba dar geriau, oficiali 
žmona - galbūt man pagimdytų berniuką, o ne vien dukras. 

- Ja, į tai reikia atsižvelgti, - buvau priverstas sutikti. 

— Jei netyčia ši dukra būtų mano paskutinė palikuonė, 
daviau jai mūsų tautos vardą. Ji bus pakrikštyta Tiudagota. 
Gotė. 

— Tikrai karališkas vardas, - pagyriau. - Esu tikras, kad 
mergaitė jį pateisins. 

— Tačiau man trūks brangiosios Auroros. Ji mokėjo pa 
guosti. Ir buvo tyli. Tokių kaip ji nedaug. Abejoju, ar Soasui 
pavyks rasti man kitą tokią, tačiau maršalas jau sudarinėja 
tinkamų princesių sąrašą. Jis viliasi suieškoti tokią nuotaką, 
vedybos su kuria ostrogotams atneštų naudingą sąjungą su 
kitu stipriu monarchu. Tačiau, kad taip įvyktų, aš pats tu 
rėčiau būti karališkesnis. Aš ir mano tauta privalome tapti 
svarbesni nei klusnūs Zenono sarginiai šunys. 

Atsikosėjęs atsargiai tariau: 

— Pakeliui į čia, Teodorikai, aš svarsčiau. Jau senokai tu 
arba aš — nieko rimto neužkariavai. Anksčiau sakydavai: 
Huarbodūu mith blotha!, bet paskutiniuoju metu... 

- Ja, ja, - sumurmėjo karalius. - Aš net nepasivarginau 
vadovauti savo vyrams malšinant kelis įkyrius Strabo maiš 
tus. Žinau, žinau. 

— Ir nė vienas mūsų nežygiavome kartu su savo vyrais, 
priminiau, - kai jie tramdė maištingą suevų gentį, šėlstan 
čią Izeros lygumose, apie ką aš tau pranešiau. Gali būti, 

Teodorikai, kad mudu - kaip tu mėgdavai sakyti - ėmė 
graužti taikos rūdys. 

— Arba šeiminio gyvenimo rūdys, - giliai atsidusęs prita- 
rė Teodorikas. - Tačiau dabar, kai Auroros nebėra... Mano 
speculatores* praneša, kad Strabo vėl ketina įkyrėti. Jie sako, 
kad tas nenaudėlis nori sudaryti sąjungą su nemažomis at- 
skalūnų rudžių, įsikūrusių šiaurėje, pajėgomis. Jei taip at- 
sitiktų, Tornai, - ne, kai tai įvyks, - kils karas, kuris mums 
abiem suteiks pasitenkinimą. 

— Tačiau kol tai įvyks, norėčiau, kad karalius leistų man 
išvykti į svetimas šalis sudrėkinti kardą, pamankštinti rau- 
menis ir atgaivinti kovos instinktus. Jau seniai jų nenaudo- 
jau. Nuo to laiko, kai grįžau iš Skitijos, Teodorikai, nevyk- 
džiau jokios tavo misijos, tik atsiunčiau kelis atsitiktinius 
pranešimus iš savo kelionių, kai dykinėjau. 

— Tačiau šie pranešimai visada būdavo tikslūs ir nepa- 
prastai naudingi. Tavo iniciatyva neliko nepastebėta ir neį- 
vertinta, saio Tornai. Tiesą sakant, tavo patikimas tarnavi- 
mas jau įkvėpė mane skirti tau naują misiją. Ji bus panaši 
į žygį. Ketinau ją vykdyti pats, kai savo naujagimei dukrai 
parinkau Tiudagotos vardą. Ir kai saio Soasas patarė ieškoti 
nuotakos. 

— Ei? —- nustebau. - Nori, kad aš tau rasčiau ir įvertinčiau 
princesę, kuri galėtų tapti tavo žmona? 

Teodorikas pirmą kartą nuoširdžiai nusijuokė. 

— Ne, noriu, kad tu atliktum istorinę ekspediciją. Esu įsi- 
tikinęs, kad mano naujagimė duktė, gotė, apie savo protė- 
vius turėtų Žinoti viską. O jei aš noriu rasti nuotaką iš gar- 
sios karališkos šeimos, taip pat privalau įrodyti, kad mano 
kilmė nepriekaištinga. Be to, ir mano tauta privalo žinoti, 
kaip ji atsirado ir kaip tapo ostrogotais. 

Vis dar suglumęs atsakiau: 


*Šnipai. - Vert. past. 

— Tačiau tu bei tavo tauta ir taip žino šiuos dalykus. Visi 
gotai yra kilę iš karaliaus-dievo Gauto. Tavo duktė ir tu pats 
esate karaliaus Amalo palikuonys. 

— Tačiau kieno karalius buvo Amalas ir kada? Supranti, 
Tornai, viskas, ką mes, gotai, žinome apie savo istoriją - tai 
tik legendų, mitų, spėliojimų ir senų žmonių prisiminimų 
rinkinys, kuris niekada nebuvo užrašytas. Leisk man pa- 
kviesti linkusį į prisiminimus senuką - tavo bičiulį maršalą 
Soasą. Jis tau geriau paaiškins, ko aš prašau. 

Prisijungęs prie mūsų Soasas, kaip visada, kalbėjo tik tai, 
kas absoliučiai būtina. 

— Mes patikimai žinome tik truputį daugiau nei dviejų 
šimtmečių gotų istoriją, iki tų laikų, kai visi gotai gyveno 
žemėse į šiaurę nuo Juodosios jūros. Apie ankstesnius lai- 
kus nežinome nieko patikimesnio nei saggwasteis fram al- 
drs, o šiomis senolių dainomis pasikliauti negalima. Tačiau 
jose visose minima, kad gotų protėvynė vadinosi Skandza. 
Dainose teigiama, kad gotai iškeliavo iš Skandzos, perplau- 
kė Sarmatijos jūrą, kirto Vendų įlanką ir įsikūrė Gintarinėje 
pakrantėje. Iš ten per nesuskaičiuojamą daugybę laiko jie at- 
keliavo iki Juodosios jūros krantų. 

— Tornai, tau siūlau, - įsiterpė Teodorikas, - pakartoti gotų 
migracijos kelią, bet pradėti nuo Juodosios jūros ir sekti jų ke: 
liu į šiaurę, kol rasi kokių nors įrodymų, kad toks kelias buvo. 
Esi patyręs ir bebaimis keliautojas. Puikiai moki kelias užsienio 
kalbas, tad galėsi paklausinėti žmonių, dabar gyvenančių pa 
lei gotų migracijos kelią. Esi įgudęs rašyti, todėl galėsi užrašyti 
viską, ką sužinosi, o vėliau šiuos užrašus sudėlioti į rišlią istori 
ją. Norėčiau, kad atsektum senuosius gotus iki pat Gintarinės 
pakrantės, kur jie tariamai buvo įsikūrę. O tada - iki Skandzos, 
jei gotai tikrai iš ten atkeliavo ir jei tau pavyks ją rasti. 

Tada vėl prabilo Soasas: 

— Romėnų istorikai miglotai užsimena apie Skandijos salą, 
esančią kažkur Sarmatijos vandenyno šiaurėje. Šios salos 

pavadinimas negali būti atsitiktinai panašus. Tačiau ji gali 
būti tik įsivaizduota, kaip ir kitos, kurių buvimu romėnai 
tiki: Avalonio ir Aukštutinio Tulio. Net jei Skandija iš tiesų 
egzistuoja, iki šiol ji tebėra terra incognita“. 

— Arba kol tu, Tornai, ją rasi, sala bent jau mums bus terra 
nondum cognita, - įsiterpė Teodorikas. - Taip pat privalau 
tave perspėti: jei vos menamas senasis kelias tave nuvestų 
tik iki Gintarinės pakrantės, būk ten atsargus. Tai gimtosios 
žemės rudžių, su kuriais, kaip pranešama, nori susivienyti 
Strabo ir pradėti karą su mumis. 

— Kaip suprantu, rudžiai yra turtingi, nes prekiauja ten 
randamu gintaru, - tariau. - Kodėl jie staiga tapo nepaten- 
kinti ir yra pasirengę mesti šią prekybą bei pradėti karą? 

— Ak, taip, gintaro pirkliai yra turtingi. Tačiau renkan- 
tys gintarą juodadarbiai mažai uždirba ir privalo gyventi iš 
žemdirbystės bei gyvulininkystės, o žemė ten nelabai der- 
linga. Tad kaip ir visi plebėjai jie skursta, kenčia dėl savo 
likimo ir yra pasirengę sukilti dėl bet kokio tikslo. 

— Regis, mūsų protėviai, vos tik išsilaipinę žemyne, iškart 
suskilo į kelias gentis: baltingus, kurie vėliau pasivadino vi- 
zigotais, amalingus, kurie tapo ostrogotais, ir gepidus, kurie 
ir dabar žinomi kaip gepidai, - toliau pasakojo Soasas. - Jų 
genties pavadinimas, matyt, yra kilęs iš žodžio gepanta - lė- 
tas, apsnūdęs, vangus - nors man niekada gepidai neatrodė 
vangesni už kitus. į 

— Galbūt, Tornai, savo istorinėse paieškose rasi ir šio pa- 
vadinimo paaiškinimą, - nusišypsojęs įsiterpė Teodorikas. 

— Taip pat buvo dar viena žmonių grupė, - aiškino marša- 
las, - kuri visiškai atsiskyrė nuo gotų. Bent jau taip sakoma 
senovinėse dainose. Regis, tai buvo moterų būrys, kurias 
vienas paliko vyrai, išvykę į mūšį. Tada priešas aplenkė gotų 
karius ir užpuolė neapsaugotas moteris. Tačiau moterys 


"Nežinoma žemė. - Vert. past. 

taip sumaniai gynėsi ir visiškai sutriuškino užpuolikus, jog 
paskui nusprendė, kad joms vyrų nebereikia. Jos išsirinko 
karalienę, ėmė gyventi savarankiškai ir įsikūrė Sarmatijoje — 
kai kas sako, kad taip atsirado legenda apie amazones. 

- Nelabai tikėtina, - paprieštaravo Teodorikas. - Jei taip 
būtų iš tiesų, tada mūsų, gotų, istorija siektų gilią senovę - lai- 
kus, ankstesnius nei atsirado graikai, nes jie pirmieji maž- 
daug prieš devynis šimtus metų aprašė amazones. 

— Taip pat galiu pridurti, - sausai pareiškė Soasas, - jog 
nė vienoje saggws fram aldrs neaiškinama, kaip amazonėms 
pavykdavo daugintis be vyrų. 

— Kartą girdėjau pasakojimą apie gotes, - įsiterpiau. — 
Jame teigiama, kad gotų vadai išvarė grupę nekenčiamų šė- 
tono apsėstų moterų. Ir šioms raganoms pavyko daugintis 
be vyrų. Klajodamos tyruose jos poruodavosi su demonais 
skoliais, ir jų palikuonys buvo siaubingi hunai. Kaip ma- 
note, ar mano girdėtas pasakojimas ir Soaso istorija apie 
amazones yra kaip nors susiję? 

— Tą tu turėsi išsiaiškinti ir paskui papasakoti mums, - 
pareiškė Teodorikas draugiškai paplekšnodamas man per 
petį. - Prisiekiu Toro kūju, labai norėčiau keliauti kartu su 
tavimi. Tik pagalvok! Aprėpti naujus horizontus, įminti 
"daugybę mįslių... 

— Regis, šiame žygyje laukia daugybė iššūkių, - pasa- 
kiau, - tačiau vis tiek nenorėčiau būti svetur, kai tu susikau- 
si su Strabo ir jo sąjungininkais. 

— Jei rudžiai pajudės į pietus prisijungti prie Strabo, tu 
apie tai sužinosi galbūt net anksčiau už mane, - nerūpestin- 
gai atsakė Teodorikas. - Galėsi vykti į pietus kartu su jais. 
Arba galbūt pasinaudoti pranašumu, kad seki jiems iš pas- 
kos. Man būtų visai ne pro šalį turėti žvalgą priešo užnuga- 
ryje. Šiaip ar taip, prieš tau išvykstant išsiųsiu pasiuntinius 
visomis pasaulio kryptimis. Jie paprašys visų mano pažįsta- 
mų svetimų šalių monarchų ir romėnų legatų svetingai tave 

sutikti ir padėti tavo ekspedicijoje. Taip pat kelionės metu 
pranešinėsiu visas naujienas apie tai, kas vyksta čia. Žino- 
ma, aš tau duosiu visą reikiamą mantą, palydovus ir arklius. 
Ar norėtum įspūdingos palydos, ar tik kelių tvirtų karių? 

— Manau, nieko, thags izvis. Į tokį ypatingą žygį norėčiau 
išvykti vienas, ypač jei tektų prasmukti pro priešiškai nu- 
siteikusias tautas. Vyksiu ginkluotas, bet be šarvų. Galbūt 
bus geriau, jei kai kur manęs iškart neatpažins kaip ostrogo- 
to. Man nereikės nieko, išskyrus manąjį puikų arklį ir tiek 
mantos, kiek pajėgsiu gabenti už balno. Ja, vyksiu taip pat, 
kaip jau esu įpratęs, - būsiu miškų klajoklis. 

— Habūi ita swe! - tarė Teodorikas. Jau seniai nebuvau 
girdėjęs jį ištariant šį valdovo patvirtinimą: „Tebūnie taip!“ 


Iš rūmų nukakau tiesiai į savo namus mieste. Ten iš spintų 
ir stalčių surinkau Veledos apdarus, kosmetiką ir papuoša- 
lus. Kai ką iš jų apsivilkau, kitus kartu su Torno drabužiais, 
kuriais vilkėjau, susukau į ryšulį. Išėjęs iš namo, užrakinau 
laukujas duris ir pasibeldžiau pas kaimynus. Ten gyvenanti 
senutė jau kurį laiką pažinojo Veledą ir sveikindavosi su ja 
linktelėdama galvą, tad mielai sutiko prižiūrėti mano na- 
mus, kol „būsiu išvykusi . 

Nujojau tolokai nuo miesto, tada išsukau iš kelio į giraitę, 
kur vėl persirengiau, kad į savo ūkį grįžčiau kaip šeiminin- 
kas Tornas. Namuose visus Veledos apdarus ir papuošalus 
išdėliojau kartu su kitais daiktais, kuriuos ketinau pasiimti į 
kelionę. Kol kas nebuvau nieko konkretaus sugalvojęs, kaip 
panaudosiu šiuos drabužius - tiesiog norėjau pasirengti 
tiems atvejams, kai geriau bus būti Veleda, o ne Tornu. 

Kitas dvi dienas praleidau tardamasis su visais savo lais- 
vaisiais ūkininkais nuomininkais. Išklausiau jų visų atas- 
kaitas apie darbus ūkyje, už kuriuos jie buvo atsakingi, ir 
paklausiau apie ateities planus. Su kai kuriais pasiūlymais 
sutikau, kitus liepiau atidėti ateičiai arba visai atsisakyti. 

Savo ruožtu pateikiau savo siūlymų, daviau konkrečių nu- 
rodymų ir galiausiai likau patenkintas, kad man nesant ūkis 
ir toliau klestės. Taip pat per tas dvi dienas nuolatos gal- 
vojau, kas man galėtų praversti kelionėje, atidėdavau tuos 
daiktus į šalį, kad vėliau supakuočiau, paskui dažniausiai 
jų atsisakydavau kaip nereikalingų. Galiausiai suvyniojau 
tik Veledos apdarus, kelis Torno drabužius, maisto atsargas 
kelionei, žvejybos valą ir kabliukus, gertuvę ir taurę, odinę 
svaidyklę, titnagą ir pintį bei saulės akmenį - paskutinį iš- 
likusį senojo Virdo palikimą. O likusias dvi naktis skyriau 
atsisveikinimams: vieną - su moterimi, Narandže, kitą - su 
mergina, vardu Renata. 

Gražų saulėtą gegužės rytą išjojau iš savo ūkio vilda- 
masis, kad esu panašesnis į dykinėjantį klajūną nei į kara- 
liaus maršalą. Niekaip negalėjau nuslėpti Velokso pirmojo 
puikios veislės, tačiau specialiai liepiau arklininkams dvi 
dienas jo nešukuoti. Mano viršutiniai drabužiai buvo pa- 
tys prasčiausi, ir nors pats išsiaštrinau ir nusišveičiau pui- 
kų kardą su gyvatės raštu, įsikišau jį į nusitrynusias senas 
makštis. 

Pirmiausia nuvykau į rūmus Novoje pranešti Teodori- 
kui, kad išvykstu. Mudu atsisveikinome be didelių ceremo- 
nijų, bet karalius man nuoširdžiai palinkėjo raitos staigos 
uh bairtos dagos - tiesių kelių ir giedrų dienų - ir, kaip jau 
buvo pasielgęs ankstesniais kartais, davė nurodantį mano 
tapatybę mandatą su karališka monograma bei antspaudu. 
Išėjęs į rūmų kiemą pamačiau, kad prievaizdas Kostula, ku- 
riam buvau palikęs laikyti už vadelių savo arklį, dabar laiko 
du arklius. Ant antrojo sėdėjo cosmeta Svanilda, apsivilkusi 
kelionės drabužiais ir už balno pasidėjusi ryšulį. 

— Gods dags, Svanilda, - pasisveikinau. — Ar tu taip pal 
šiandien išsiruošei į kelionę? 

- Ja, jei leisite man prie jūsų prisijungti, - atsakė ji trupu- 
tį drebančiu balsu. 

Prisiartinęs pamačiau, jog merginos veidas paburkęs, o 
akys paraudusios, ir nusprendžiau, kad ji be paliovos verkė, 
kai mirė jos ponia. 

Paėmiau jos arklio vadeles, pamojau Kostulai, kad pasi- 
trauktų, ir švelniai tariau: 

- Žinoma, Svanilda, gali joti kartu su manimi, kol mūsų 
keliai išsiskirs. Kur tu vyksti? 

— Noriu keliauti su jumis iki galo, - atsakė ji tvirtesniu 
balsu. - Girdėjau, kad susiruošėte į ilgą kelionę. Noriu būti 
jūsų skydo nešėja, tarnaitė, kelionės draugė, jūsų... viskuo, 
kuo tik panorėsite. 

— Palauk... - pradėjau, bet Svanilda energingai, nerimas- 
tingai, net nekantriai kalbėjo toliau: 

— Apverkiau dvi savo mylimas ponias ir dabar neturiu 

nė vienos, todėl noriu turėti poną. Noriu, kad jūs, saio Tor- 
nai, būtumėte mano ponas. Prašau, neatsakykite man. Juk 
žinote, kad esu gera jojikė ir daug keliavau. Su jumis iš čia 
vykau į Konstantinopolį. Vėliau jūsų paliepimu įveikiau dar 
didesnį kelią - viena - vilkėdama jūsų drabužiais. Ar prisi- 
menate? Jūs mane išmokėte apsimesti vyru. Patarėte nieka- 
da, matant kitiems, nebėgti ir nieko nemesti... 
; Per ilgus mūsų pažinties metus Svanilda dar niekada ne- 
buvo tiek daug kalbėjusi. Tačiau dabar jai, matyt, greičiau 
ritrūks kvapo nei žodžių, tad įsiterpiau į jos tiradą. 
| — Visiškai teisingai, geroji Svanilda. Tačiau tada mes ke- 
iavome bent jau daugiau ar mažiau civilizuotais Romos 
mperijos kraštais. Šįkart aš pateksiu į terra incognita, atsi- 
dursiu tarp priešiškai nusiteikusių, o gal net laukinių žmo- 
nių ir... 

— Todėl ir privalote pasiimti mane. Į vieną keliaujantį 
vyrą žiūrima įtariai, manoma, kad jis kelia grėsmę. Tačiau 
vyras su greta jo esančia moterimi atrodo neįdomus ir ne- 
pavojingas. 

— Sakai, neįdomus? - nusijuokiau. 

— Na, jei norite, aš galiu ir vėl vilkėti jūsų drabužiais. Gal- 
būt bus pravartu, jei mane laikys jūsų mokiniu. Ar net... — 
sutrikusi ji nukreipė žvilgsnį į šalį, - jūsų meilužiu. 

— Klausyk, Svanilda, - griežtai tariau, - privalai žinoti, 
kad visus šiuos metus - iš dalies dėl tavo brangios ponios 
Amalamenos atminimo - neturėjau nei Žmonos, nei sugy- 
ventinės, nors man buvo daug kartų siūloma. Vūi, ponia 
Aurora man net siūlė tave. 

— Ak, suprantu, kodėl nenorite imti manęs kaip oficia- 
lios žmonos ar sugulovės. Aš nė iš tolo neprilygstu Ama- 
lamenai ir nesu skaisti, bet taip pat ir nesu labai patyrusi 
su vyrais. Tačiau jei priimsite mane neformaliai, tik mūsų 
bendros kelionės laikui, pažadu tuo požiūriu būti kiek įma- 
noma geresnė ir stengtis išmokti visko, ko panorėsite mane 
išmokyti. Saio Tornai, iš jūsų neprašau jokių pažadų. Kai 
kelionė baigsis ar bet kuriuo kitu metu, jums tereikės pasa- 
kyti: „Svanilda, keliauk“, ir aš nesiskųsdama liausiuosi būti 
jus mylinti kelionės draugė, liksiu tik nuolanki tarnaitė. - Ji 
ištiesė drebančią ranką ir virpančiomis lūpomis pridūrė: 
Prašau, neatsakykite man, saio Tornai. Be ponios ar pono aš 
esu vieniša ir atstumta našlaitė. 

Šie žodžiai mane sugraudino. Kadaise ir aš buvau at- 
stumtas našlaitis. Todėl tariau: 

- Jei nori dėtis mano žmona ar sugulove, nuo šiol priva- 
lai į mane kreiptis ne „saio Tornai“, o tiesiog Tornai. 

Svanilda akimirksniu nušvito ir, nors jos akys vis dar 
buvo paraudusios, o veidas paburkęs, mergina vėl atrodė 
beveik spindinčiai graži. 

— Vadinasi, paimsite mane kartu? 

Ir aš paėmiau. Dėl ko vėliau labai gailėjausi. 

Aš vėl nusprendžiau keliauti palei Danuvijų, tad mudu su 
Svanilda patraukėme į žemupį tuo pačiu keliu, kuriuo pa- 
bėgau iš Strabo Skitijoje. Nors, kaip jau sakiau, nesu linkęs 
tą patį kartoti du kartus, dabar gana išdidžiai ir su malonu- 
mu rodžiau Svanildai įvairius patrauklius vaizdus, kuriuos 
prisiminiau iš ankstesnės kelionės, tad ši ekskursija atrodė 
visiškai nauja ir kitokia. 

Remdamasis ankstesnių kelionių su Svanilda patyrimu 
nė kiek neabejojau, kad ji bus sumani ir patyrusi kompa- 
nionė. Taip ir buvo. Mergina man pasipasakojo, kad ne 
visada buvo išranki namisėda, nes užaugo miške tarp me- 
džiotojų ir kerdžių. Ji taip pat mikliai kaip ir aš svaidykle 
nušaudavo smulkius žvėrelius - ir kur kas gardžiau nei aš 
paruošdavo iš jų maistą. (Mergina net pasiėmė nedidelį 
metalinį puodą, ko aš niekada nebūčiau sugalvojęs.) Tiesą 
sakant, ji mane išmokė tokių maisto gaminimo gudrybių, 
kurių, manau, nežinojo ir patyręs senasis miškų klajoklis 
Virdas. Pavyzdžiui, jei virdami mėsą į puodą įdėsite ke- 
lias beržo šakeles, tai puodas neprisvils, o mėsa neprilips 
prie sienelių. Varles nesunku pagauti naktį naudojantis iš 
nendrės pasidarytu deglu ir aštria lazdele, o užpakalinės 
varlių kojelės yra mėsingos ir skanios, jei jas išvirsite su 
prieskoninėmis žolelėmis, - apie tai niekada nebūčiau pa- 
galvojęs. 

Apie Svanildą visada buvau geros nuomonės. Dabar pra- 
dėjau ją branginti ne tik dėl jos praktinių gebėjimų, bet ir 
dėl patrauklių moteriškų savybių. Pamenu, kaip ji pirmą 
mūsų kelionės naktį iš šiurkščiai apsirengusios keliautojos 

beveik stebuklingai tapo švelnia, dailia ir gundančia jauna 
moterimi. 

Užslinkus sutemoms mudu, sustoję plačioje, žolės prižė- 
lusioje laukymėje prie upės, išsivirėme ir suvalgėme kiškį, 
kurį buvau sumedžiojęs pakeliui. Tada nuėjau išsimaudyti 
seklumoje, vėl apsirengiau, grįžau, įlindau į miegui skirtus 
kailius ir tik tada nusirengiau. Svanilda nuėjo maudytis tik 
visiškai sutemus. Ji ilgokai teškenosi, ir man parūpo, kodėl 
taip gaišta. Kaip paaiškėjo, mergina tik laukė, kol patekės 
mėnulis. Savo šiurkščius kelionės drabužius ji paliko ant 
kranto ir atėjo proskyna - žengdama iš lėto ir erzinamai 
man visa matoma - vilkėdama tik mėnesienos šviesa. 

Kai Svanilda ištirpo mano glėbyje, sutrikęs ir susižavėjęs 
tariau: 

— Brangioji, tu tikrai žinai, kaip reikia apsirengti, kad ir 
kokia būtų proga. 

Mergina nusijuokė ir droviai atsakė: 

— Tačiau... kitų dalykų... jau sakiau... privalai mane išmo 
kyti... 
Ką gi, nedaug ko ją galėjau išmokyti apie kelionę mišku. 
Tačiau kitų dalykų ją išmokiau, ir Svanilda buvo stropi bci 
gabi mokinė - galbūt dėl to, kad mokiau labiau žaismingai 
nei didaktiškai. Pavyzdžiui, pamenu, kaip kartą ją linksmi 
nau vardydamas visus graikiškus žodžius, susijusius su mo 
ters krūtimi, kuriuos išmokau būdamas Konstantinopolyje. 
Svanildai jie buvo ir pamokomi, ir juokingai intriguojantys, 
nes mūsų senojoje kalboje tik vienas žodis apibūdina šių 
kūno vietą. 

— Tai, ką mes vadiname brusts, yra visa krūtinė, - aiš 
kinau, - graikiškai vadinama kolpos. Tačiau kiekviena šių 
dalių, - švelniai apglėbiau delnu jos krūtį, - yra mastės, v 
šis plyšys tarp jų, - paglosčiau tarpą tarp krūtų, - vadina 
mas stenon. Kiekvienos mastės rausva priekinė dalis yra 
stethūne, - ėmiau pirštu vedžioti tą vietą, - 0 šis mažytis 

gumbelis steth4ne viduryje vadinamas thelė. Žiūrėk, kaip 
thelė reaguoja į mano švelniausią prisilietimą. Šios sujau- 
dintos būsenos jis vadinamas prusos. 

Mergina suvirpėjo iš pasitenkinimo ir paklausė: 

— Kaip manai, Tornai, kodėl graikai sugalvojo visus šiuos 
žodžius? 

- Jie visada garsėjo išradingumu. Taip pat manoma, kad 
jie yra kur kas gašlesni ir labiau nesivaržantys nei šiaurie- 
čiai. Galbūt graikai sukūrė šiuos žodžius - ir daugybę kitų, 
aprašančių žmogaus kūno dalis bei jų funkcijas, - kad ga- 
lėtų aistringiau mylėtis. O gal mokyti jaunuolius ir nekaltas 
mergeles, kurie yra mylėjimosi meno naujokai. Kaip jau 
pastebėjai - ir šiuo metu tai matosi - vien ištarus šiuos Žo- 
džius ir parodžius, įvardytos moters kūno dalys žaviai su- 
sijaudina. 

Kaip galima spėti, ši kelionė mums abiems taip patiko, 
kad mudu neskubėjome jos užbaigti, greičiau buvome lin- 
kę ją tęsti kaip įmanoma ilgiau. Tačiau, prabėgus maždaug 
dviem nerūpestingos kelionės savaitėms, atvykome į Danu- 
vijaus pakrantėje įsikūrusį Durostorumo miestą-tvirtovę ir 
apsistojome gerai įrengtame hospitiume. Svanildą palikau 
lepintis prabangioje termoje, o pats nuvykau į Italikos le- 
giono štabą. Komendantas, su kuriuo buvau susipažinęs 
anksčiau, jau buvo išėjęs į atsargą. Tačiau jį pakeitęs vadas, 
žinoma, buvo Teodoriko pavaldinys, tad karaliaus marša- 
lę jis sutiko labai svetingai. Mudviem gurkšnojant vieną iš 
daugybės Durostorumo vynų, komendantas papasakojo 
paskutines naujienas iš Novos. Pranešimai buvo įprasti, ne- 
Išgirdau jokių grėsmingų žinių apie Strabo žingsnius su ta- 
rlamais sąjungininkais rudžiais ar be jų. Tad nebuvo jokios 
priežasties nutraukti savo žygį ir grįžti pas Teodoriką. 

- Saio Tornai, taip pat nėra jokio reikalo, - paslaugiai pa- 
»lūlė komendantas, - sunkiai dūlinti sausuma. Kodėl jums 
Čia neišsinuomojus baržos, kad galėtumėte patogiai plaukti 

Danuvijumi? Juodąją jūrą pasieksite kur kas greičiau ir ke- 
lionėje mažiau išvargsite. 

Prie upės pasidomėjau galimybėmis išsinuomoti baržą. 
Ir kaip tik ten aptikau pirmuosius ankstyvųjų gotų, kurių 
kelio ieškojau, pėdsakus. 

Vienos baržos savininkas, kurį pakalbinau, buvo toks 
senas, kad galėjo būti vienas tų ankstyvųjų gotų. Truputį 
nepatikliai jis paklausė, kodėl sutinku mokėti nemažą sumų 
už baržą ir plaukti iki Juodosios jūros, jei negabenu jokių 
prekių. Kadangi mano misija nebuvo laikoma paslaptyje, 
tiesiai jam paaiškinau, kad ieškau tėvynės, kurioje kadaise 
gyveno mano protėviai gotai. 

— Tada plaukti upine barža bus tinkamas būdas ją rasti, - 
pareiškė savininkas. - Ieškant tų žemių jums nereikės api. 
plaukti visos jūros pakrantės. Štai ką galiu pasakyti: seniai 
seniai gotai gyveno vienoje konkrečioje vietovėje - deltoje, 
vadinamoje Danuvijaus žiotimis, kur didingoji upė įteka į 
jūrą. 

Dabar aš truputį nepatikliai paklausiau: 

— Iš kur jūs tai Žinote? 

— Vai, nejau iš mano kalbos nepastebėjote, kad esu kilęs 
iš gotų gepidų atšakos? Be to, mes, baržininkai, privalome 
žinoti, kas gyvena prie mūsų upės. Todėl, suprantama, ži. 
nome, kas ir kur gyveno anksčiau. Ne tik prieš metus, bei 
ir prieš šimtmečius. Mes gerai žinome, kad senais laikais 
gotai buvo įsikūrę Danuvijaus žiotyse. Puiku, jei turite pi 
nigų, kuriuos galite švaistyti, aš ir mano įgula nugabensimc 
jus į tą deltą. 

Iškart jį pasamdžiau, paliepiau jau kitą dieną susiruoš 
ti į kelionę ir daviau avansą nurodydamas pakrauti į baržą 
daug maisto, taip pat pašaro dviem arkliams. Paskui pa 
svarstęs liepiau pakrauti įvairių gerų Durostorumo vynų, 
kad jų pakaktų dviem keleiviams. Tada grįžau į hospitiumų 
tikriausiai paskutinį kartą, kol grįšime į civilizuotą pasaulį 

drauge su Svanilda pasimėgauti ilgomis maudynėmis ele- 
gantiškoje termoje. 

Kitą rytą mūsų barža atsiyrė nuo kranto, vos tik įgulos 
nariai saugiai pririšo arklius laivo viduryje. Padėjau Svanil- 
dai išdėlioti mūsų mantą ir pakloti miegui skirtus kailius 
po baldakimu laivagalyje. Tada mane pašaukė savininkas, 
kuris stovėjo prie vairinio irklo. 

— Ar tas raitelis ne jūsų ieško? 

Pakėlęs galvą krantinėje, iš kurios mes ką tik išplaukėme, 
pamačiau arklį su raiteliu. Vyras sėdėjo pasistiepęs balne ir 
prisidengęs delnu akis spoksojo į mus, bet nemojavo ar kitaip 
nemėgino atkreipti mūsų dėmesio. Mačiau tik liekną siluetą - 
iš upės vidurio nepajėgiau įžiūrėti jo veido bruožų - bet vyras 
man pasirodė pažįstamas. 

— Galbūt tarnas iš hospitiumo, - tariau Svanildai. - Ar 
mes ten nepalikome jokių savo daiktų? 

Dirstelėjusi į mūsų mantą, ji atsakė: 

— Nieko svarbaus. 

Tada daviau ženklą senajam vairininkui plaukti toliau. 
Kai atsidūrėme už upės vingio, raitelis dingo mums iš akių, 
ir mes jį pamiršome. 

< 


Visa mūsų kelionė į upės žemupį priminė tingias die- 
nas, kurias ilgai leidau Novoje. Srauni Danuvijaus tėkmė 
nešė mus kur kas sparčiau nei būtume joję arkliais, bet 
čia, arčiau žemupio, jai kelio nepastojo nei slenksčiai, nei 
kaskados. Man nereikėjo nieko daryti, tvarkyti reikalų, su 
kuriais būčiau susidūręs keliaudamas sausuma, net rūpin- 
tis, kur įsigyti maisto. Kartkartėmis įmesdavau į vandenį 
valą, kad pagaučiau šviežios žuvies, ir kelis kartus tiesiog 
dėl įdomumo buvau paėmęs vairinį irklą. Svanilda adė ir 
lopė baržininkų drabužius ir prireikus nukirpdavo jiems 
plaukus bei barzdas. Tačiau mudu ištisas dienas daugiausia 

drybsodavome mėgaudamiesi šiltu vasaros oru ir grožė- 
damiesi slenkančiais pro šalį vaizdais bei praplaukiančiais 
laivais. Naktimis užsiimdavome kitomis linksmybėmis. Tik 
vienintelį kartą prisiminiau žygio užduotį, kai baržos savi- 
ninko paklausiau, ar jis žino, kodėl jo gotų genties atšaka 
vadinama gepidais. 

Savininkas nežinojo, tad pasakė tik tiek: 

— Ką turite galvoje? Tai mūsų pavadinimas. Taip pat galė- 
tumėte paklausti, kodėl ši upė vadinama Danuvijumi. Tie- 
siog taip vadinama. 

Upė tolydžio platėjo, netrukus praplaukėme plačiausią 
man iki tol matytą jos atkarpą, bet upė vis dar platėjo. Ga- 
liausiai ėmėme plaukti tarp plačiai išsidėsčiusių žemų ir miš- 
kingų negyvenamų salų ir salelių, kalvų ir kalvelių. Paskui 
miškai salelėse ir nutolusiuose krantuose ėmė retėti, matė- 
si tik pavieniai medžiai. Dar vėliau liko tik pomiškis, kuris 
galiausiai užleido vietą nendrėms ir pelkių žolėms bei plū- 
duriuojantiems susipynusių vandens augalų kuokštams. 
Pasirodė spiečiai kraujasiurbių ir kitų vabzdžių, pakilusių iš 
dumblo. Jų buvo tiek pat daug, jie buvo ištroškę kraujo ir va- 
rantys iš proto, kaip ir tie, su kuriais susidūriau prie Geleži- 
nių vartų. Tačiau kaip tik tuo metu baržos savininkas plačiai 
mostelėjęs ranka paskelbė: 

— Na, štai. Danuvijaus Žiotys! 

— Iėsus! - sušukau. - Ar mūsų protėviai gotai buvo lai- 
mingi gyvendami čia? Pelkėje? 

— Ak, neniekinkite šių žemių. Jos derlingos ir plačios. 
Mes dar esame už keturiasdešimties romėniškų mylių nuo 
tos vietos, kur daugybė upės atšakų įteka į Juodąją jūrą. Ši 
delta yra išsidriekusi plačiau nei daugelis Romos provinci- 
jų. Ir kur kas dosnesnė už kai kurias jų. 

— Tik ne grožio, - sumurmėjo Svanilda. 

— Brangioji ponia, - sausai atrėžė senis, - manau, mūsų 
protėviai kitus dalykus vertino labiau nei grožį. Pirmiau- 

sia jie rūpinosi, kaip išsimaitinti, o šios Danuvijaus Žiotys 
teikė daugybę galimybių. Pažvelkite į žvejų valtis, ir dabar 
plaukiojančias šiuose kanaluose, nes čia gausu žuvies. Eše- 
rių, karpių, šamų ir šimtai kitų rūšių. Ar matėte didžiulius 
paukščių pulkus? Didžiųjų baltųjų garnių, ibių, pelikanų. 
Salelėse taip pat daugybė žvėrių, medžiojančių žuvis ir 
paukščius: šernų, laukinių kačių, rajūnų, kiaunių... 

Baržininko entuziazmas buvo įtaigus. Dar kartą apsidai- 
riau ir dabar į šias vietas žvelgiau senųjų gotų, perkirtusių 
visą Šiaurės Europą, ieškančių tinkamos vietos įsikurti ir 
tikriausiai alkanų, akimis. 

— Ja, gotai čia buvo sotūs ir laimingi, - toliau kalbėjo 
baržos savininkas. - Mėsą, kurios iškart nesuvalgydavo, jie 
rūkydavo ir sūdydavo, rinko kailius, plunksnas ir pūkus, 
kuriuos labai pelningai parduodavo visoje Juodosios jūros 
pakrantėje - net Konstantinopolyje ir dar toliau. Gotai nie- 
kada nebūtų iš čia išsikraustę, jei jų nebūtų privertę įsibrovę 
hunai, kurie juos išstūmė į vakarus. 

— Tada kas yra tie žmonės žvejų valtyse? - paklausiau. 

— Dabar čia daugiausia gyvena tauriai ir chazarai, kurie 
taip pat moka puikiai atpažinti tinkamą įsikurti vietą. Ta- 
čiau keliems senovės gotams pavyko pasislėpti nuo plėši- 
kaujančių hunų - arba jie grįžo čia, kai hunai buvo sunai- 
kinti. Ja, tai šen, tai ten galima aptikti gotų šeimyną - tiesa, 
jų nedaug, todėl gentimi nepavadinsi - vis dar arba vėl 
žvejojančią, spendžiančią spąstus, medžiojančią laukinius 
paukščius, prekiaujančią, taigi patogiai gyvenančią. Jei čia 
liksite kurį laiką, būtinai juos rasite. 

— Tačiau kur mes apsistosime? - paklausė Svanilda, nes 
aplink, išskyrus žvejų valtis, nieko nesimatė. 

— Noviodunume, - atsakė senis. - Rytoj mes į jį atplauk- 
sime. Kadaise tai buvo nemažas miestas, paskui jį nusiaubė 
ir sudegino hunai. Tačiau tai, kas liko, vis tiek klesti, nes 
upė čia yra pakankamai gili, kad galėtų praplaukti ir išmes- 

ti inkarą Juodosios jūros pirklių laivai. Tad mieste yra ke- 
lios gasts-raznos, siūlančios gana padorią nakvynę. - Bar- 
žos savininkas nutilo, paskui nusijuokė. - Jūsų laukia gana 
netikėtas vaizdas, kai pirmą kartą išvysite į Noviodunumą 
atplaukiančius jūrinius laivus. 

Baržininkas buvo teisus, nes kitą dieną pamatėme vieną 
jūrinį laivą ir miestą - abu iš gana toli. Toje vietovėje kran- 
tai yra beveik vandens lygyje, o visi Noviodunumo pasta- 
tai — tik vienaaukščiai. Tad didžiulis, išlenktas tarsi obuolys 
dvistiebis Juodosios jūros laivas atrodė kaip kraštovaizdžiu 
slenkantis ir atsargiai besisukiojantis kanale kalnas. Mažos 
žvejų valtys ir kiti laiveliai tik dar labiau pabrėžė jūrinio lai- 
vo dydį. Artėdamas prie miesto laivas atrodė gerokai už jį 
aukštesnis. Vaizdas buvo toks netikėtas, kad regėjosi, jog tai 
sapnas. 

Kai mūsų barža atplaukė į miestą, didysis prekybinis lai- 
vas jau buvo išmetęs inkarą toliau nuo kranto, o maži luotai 
su prekėmis zujo iš laivo į sausumą ir atgal. Mūsų įgula pri- 
sišvartavo prie doko, ir aš padėjau abu mūsų arklius išvesti 
į krantą. Tada žengiau į judrią palei doką besidriekiančią 
gatvę, apsidairiau. Dauguma žmonių buvo tamsiaplaukiai 
ir tamsiaodžiai: chazarai ir tauriai, kurie, kaip manau, yra 
chazarų rasiniai pusbroliai. Tačiau taip pat mačiau aiškiai 
germaniškos kilmės šviesiaplaukių ir šviesiaodžių žmonių. 
Čia, kaip ir bet kuriame netoli jūros esančiame uoste, buvo 
romėnų, graikų, sirų, žydų, slovėnų, armėnų ir net kai kur 
sušmėžuodavo nubietis ar etiopas. Girdėjosi ir tokia pati 
gausybė kalbų, retsykiais tų tautų, kurias ką tik išvardijau, 
bet dažniausiai (ir garsiausiai) aidėjo uosto pirklių šnekta, 
sudaryta iš visų šių kalbų, matyt, ji visiems buvo lengviau- 
sia ir suprantamiausia. 

Tarp prisišvartavusių netoli mūsų baržos laivų buvo ir 
Moezijos laivyno dromonas, tad aš užkalbinau jo vadą, 
kuris, suprantama, kalbėjo lotyniškai, ir paklausiau, ar jis 

galėtų rekomenduoti kurį nors hospitiumą arba taverną. 
Kol Svanilda su baržininkais balnojo arklius ir krovė ant jų 
mūsų mantą, sumokėjau baržos savininkui, padėkojau už 
malonią kelionę ir palikau jį dokuose dairytis krovinio, kurį 
galėtų gabenti atgal į upės aukštupį. Tada nusivedžiau Sva- 
nildą ir mūsų arklius į pasiūlytus svečių namus. Jie vadinosi 
pandokheionu, juos tvarkė graikai, bet namai buvo toli gra- 
žu ne prabangūs ir ne itin švarūs. Tačiau karo laivo vadas 
man pasakė, kad tai geriausia nakvynės vieta Noviodunu- 
me, tad sau ir Svanildai išnuomojau kambarį bei aptvarą 
arklidėje mūsų arkliams. | 

Pandokheione termos, suprantama, nebuvo, liepėme tar- 
nams iš baseinų atnešti pašildyto vandens į mūsų kambarį 
ir pasiruošėme maudytis. Aš paklausiau savininko, ar mies- 
te yra prefektas - arba kūrios ar seniūnas, kad ir koks būtų 
jo titulas - kurį galėčiau aplankyti su mandagumo vizitu 
kaip karaliaus maršalas. 

Graikas kiek pagalvojo ir paskui atsakė: 

— Nėra jokio oficialiai paskirto miesto šeimininko. Ta- 
čiau galite aplankyti Meirosą Dumblininką. 

— Tai bent titulas, - sumurmėjau. 

- Jis, matyt, yra seniausias miesto gyventojas ir tikrai įta- 
kingiausias pirklys, todėl čia, Noviodunume, laikomas vy- 
resniuoju. Jį rasite savo sandėlyje netoli doko, iš kurio ką 
tik atvykote. 

Sandėlis buvo toks pat nekrintantis į akis, kaip i ir visi kiti 
mano aplankytieji, tik skendėjo tamsoje, o viduje tvyrojo 
šlykštus dvokas. Sustojau tarpduryje ir ėmiau dairytis, iš 
kur sklinda ši smarvė. Iš šešėlio išniręs vyras tarė „sveikas, 
nepažįstamasai“ šešiomis ar aštuoniomis kalbomis, kurių 
tik kelias supratau. Tai buvo nepaprastai storas senis, ir aš jį 
palaikiau chazaru, nes vyro veidas buvo alyvų spalvos, no- 
sis kumpa, o vešli, garbanota ir labai juoda barzda nesideri- 
no su garbiu amžiumi. 

Į jo pasveikinimą atsakiau tik dviem kalbomis - salve 
ir hdils — ir ištiesiau savo kredencialus. Priėjęs arčiau prie 
šviesos senis, regis, mane atpažino, nes draugiškai tarė: 

- Žinoma, čia saio Tornas. Karalius Teodorikas atsiuntė 
pranešimą, kad turėtumėte pasirodyti, o prieš valandą man 
pranešė, jog atvykote. Leiskite prisistatyti. Lotyniškai vadi- 
nuosi Meirusas Teranijus. Graikiškai - Meiros Terastios. O 
mano gimtąja kalba - Meiras ben Teradionas. 

- Ist jus Iudaius, niu?* - leptelėjau senąja kalba. 

- Ik im, ja**. Ar jaučiate antipatiją žydams? 

— Ni allis. Neguaguam***, - skubiai atsakiau. - Tačiau... 
na, Romos imperijoje nėra įprasta matyti žydą, užimantį 
aukštesnes pareigas. 

— Taip, tai anomalija. Arba neelegancija, kaip pasakytų 
chitimai. 

— Chitimai? 

— Mano gimtąja kalba taip vadinami romėnai. Kertu la- 
žybų, maršale, kad jau girdėjote ir kitą mano vardą. 

— Ee... taip. Tačiau nieko nedrįsčiau pavadinti Dumbli- 
ninku. Sakyčiau, ši pravardė - tai ne visai komplimentas. 

Senis sukikeno. 

— Labai vaizdžiai pasakyta. Aš prekiauju šia preke. 

— Jūs prekiaujate dumblu? 

— Jūs tikrai jį užuodėte. Jo pilnas visas pastatas. 

— Tačiau... kam jūs parduodate dumblą? Ir kur? Vargu ar 
pasaulyje atsiras tokia vietovė, kurioje nebūtų savo dumblo. 

— Tikriausiai pastebėjote, kad mano dumblas ypač dvokia. 

— Todėl manyčiau, kad jis yra visiškai bevertis. 

— Ak, jūs neatsižvelgiate į vaizduotės galią ir į tai, kokią 
vertę ji gali suteikti bet kam. 


*Arjūs - žydas? - Vert. past. 
**Taip, esu. - Vert. past. 
***Visiškai ne. Jokios. - Vert. past. 

— Matyt, ne, nes net nenutuokiu, apie ką jūs kalbate. 

— Apie vaizduotę, jaunuoli! Dauguma pirklių prekiauja tik 
daiktais. Jie tėra prekeiviai. Aš prekiauju vaizduote. Matote, 
aš ne visada buvau pirklys. Jaunystėje, kai klajojau, buvau po- 
etas, dainius, pasakininkas, o kai užėjo sunkūs laikai - net 
chazenas, tai yra pranašas. Tačiau visos šios profesijos buvo 
menkai apmokamos, o man metų daugėjo, ir augo poreikis 
įsikurti nuolatinai. Tad kartą, labai seniai, atsidūriau prie 
Danuvijaus žiočių ir apsidairiau. Žinojau, kad dauguma 
žmonių susikrauna turtus prekiaudami kailiais, žuvimi ar 
plunksnomis. Bėda ta, kad visi šie pelningi deltos produktai 
jau buvo išgraibstyti. Šiose pelkėtose žemėse buvo likusios 
tik pelkės. 

Jis nutilo ir pakreipęs galvą pažvelgė į mane, tad aš tariau: 

— Ir dumblas. 

- Ja! Ypač dvokiantis šios deltos dumblas, Paprasti prekei- 
viai net nenorėtų jo uostyti. Tačiau aš... aš turėjau vaizduo- 
tę. Taip pat pranašo chucpą*, o būdamas pranašas patyriau, 
kokie patiklūs yra žmonės. Tad nusipirkau mažų puodelių, 
pripildžiau juos dumblu ir ėmiau siūlyti kaip stebuklingą 
vaistą nuo sąnarių reumato ar odos raukšlių. Ir žmonės juos 
pirko - tuščios, senstančios moterys ir skausmų kamuoja- 
mi senukai - darydami prielaidą, kad efektyviausi vaistai 
būna patys nepatraukliausi. Man net pakako įžūlumo tam 
šlykščiam dumblui duoti bjaurų pavadinimą - saprės pėlet- 
hos, supuvęs mėšlas - reikalauti už jį nežmoniškos kainos. 
Dėl atgrasaus pavadinimo ir siaubingos kainos dumblas 
tapo labai geidžiama preke. Jau daugelį metų pardavinėju 
šį baisų mėšlą turtingiems chitimams net Romoje ir Rave- 
noje, turtuoliams yevanimams Atėnuose ir Konstantinopo- 
lyje bei kitų tautų, įsikūrusių tarp šių didžiųjų, turtingoms 
moterims ir vyrams. Dėl sapros pėlethos aš tapau toks pat 


*[žvalgumą. - Vert. past. 

turtingas kaip ir jie. Ak, patikėkite, vaizduotė yra stebuklin- 
gas dalykas! 

— Sveikinu jus. Ir jūsų vaizduotę. 

- Thags izvis. Žinoma, kai pasikinkiau vaizduotę, daugiau 
nereikėjo beveik niekuo rūpintis. Norint parduoti dumblą, 
daug pastangų nereikia. Manęs, kitaip nei daugumos pre- 
kybininkų, nekamuoja nei nuolatinis nerimas, nei neviltis. 
Tad turiu daug laisvo laiko užsiimti piliečių ir provincijos 
reikalais, retsykiais pabūti pranašu tiems, kuriems prirei- 
kia tokių paslaugų, ir gana dažnai daryti paslaugas tokioms 
garsenybėms kaip mūsų karo vadas Teodorikas. Ir su vizitu 
atvykęs jo maršalas. Saio Tornai, leiskite man padovanoti 
jums puodelį stebuklingo dumblo. Jūs dar per jaunas, kad 
kamuotų reumatas, bet galbūt jūsų draugė turi raukšlių... 

— Ji dar nesena, thags izvis. Be to, pats ketinu nuvykti į 
pelkę. Jei prireiks, ten pasiimsiu dumblo. 

- Žinoma, žinoma. Tad kuo galiu jums padėti, maršale? 
Teodoriko pranešime sakoma, kad jūs - keliaujantis isto- 
rikas, ir prašoma jums visapusiškai padėti. Ar tose pelkėse 
ieškote istorijos? 

- Ir visur kitur, kur tik ją galima rasti, - atsakiau. - Ži- 
nau, kad kaip tik čia buvo įsikūrę senovės gotai, vėliau hu- 
nai išstūmė juos į vakarus. Taip pat žinau, kad gyvendami 
šiuose kraštuose gotai ne tik žvejojo, statė žvėrims spąstus 
bei prekiavo, bet ir tapo jūrų kariais bei puldinėjo daugelį 
miestų nuo Trapezo iki Atėnų. 

— Ne visai, - paprieštaravo Dumblininkas iškeldamas pirš- 
tą. — Gotai visada kariaudavo tik pėsti arba raiti. Žemės kir- 
minai. Jūreiviai buvo kimerai - taip jie vadinami senoviniuo- 
se pasakojimuose. Dabar ši tauta vadinama alaniais. Jie taip 
pat gyveno Juodosios jūros pakrantėje. Gotai prikalbindavo 
alanius gabenti gotų karius į šiuos plėšikavimo žygius - lygiai 
kaip jūs pasamdėte baržininkus, kad atgabentų čia. Alaniai 
plukdydavo gotus jūra, o šie kaudavosi ir plėšikaudavo. 

— Įsidėmėsiu šią pataisą, - pasakiau. 

— Šie iš jūros puldinėjantys gotai, - toliau pasakojo Mei- 
rusas, - garsėjo arba, tiksliau, pelnė blogą šlovę savo trum- 
pu ir žiauriu pranešimu, kurį visada iš anksto nusiųsdavo į 
miestą, prie kurio artindavosi jų laivas. Kad ir kokia kalba 
būtų parašytas pranešimas, jame būdavo tik trys žodžiai. 
Tributum aut belum. Gilstr aiththau baga. Duoklė... arba 
karas. 

— Tačiau kai gotai galiausiai sudarė sąjungą su Romos 
imperija, išmoko gyventi taikiai ir pradėjo perimti romėnų 
kultūrą bei papročius, visa tai baigėsi, tiesa? 

— Ja, gotai penkiasdešimt metų mėgavosi auksiniu gau- 
sos ir taikos amžiumi. Kol užpuolė hunai su jų vadeiva Ba- 
lamberu. - Meirusas liūdnai palingavo galvą. - Anksčiau 
romėnai apie gotus sakydavo: „Tai Dievo bausmė už mūsų 
nuodėmes“, o paskui gotai tą patį sakė apie hunus. 

— Ir visi žino gotų istoriją kaip tik nuo tų laikų, - tariau. — 
Aš viliuosi sužinoti, ką ir kur gotai veikė prieš įsikurdami 
prie Juodosios jūros. 

Dumblininkas giliai atsiduso. 

— Aš esu senas, oh vdi, labai senas, bet nepakankamai, 
kad galėčiau į tai atsakyti. Ir aš galiu išpranašauti tik atei- 
tį, bet ne praeitį. Sakėte, kad ketinate klaidžioti po pelkes. 
Ten bent jau rasite išsibarsčiusius gotų palikuonis. Gal tarp 
jų bus senolių, ir jie galbūt prisimins, ką pasakojo jų tėvai 
ir tėvų tėvai. Leiskite jums pasiūlyti patikimą vadovą, saio 
Tornai. - Atsigręžęs į sandėlio gilumą, kur dirbo keli vyrai, 
Meirusas sušuko: - Ei... Lerva! 

— Lerva? - nustebęs pakartojau. 

- Iš tiesų jo vardas Maghibas. Tačiau kaip tik jį siunčiu 
pargabenti žaliavos, ir Maghibui visada pavyksta rasti gli- 
čiausio ir labiausiai dvokiančio dumblo. Jis rausia dum- 
blą, - Meirusas gūžtelėjo pečiais, - todėl ir gavo Lervos 
pravardę. 

Pasirodė nedidelio ūgio riebaluotu veidu armėnas, visas 
išsiterliojęs dumblu. Jis atropojo panašiai kaip vikšras ir su 
ryškiu akcentu tarė gotiškai: 

- Jūsų paslaugoms, frduja. 

Susigūžęs Maghibas klausėsi, ką Dumblininkas jam aiš- 
kina savo kalba. Tada kažką suburbuliavo ta pačia kalba. 

- Sutarta, - kreipėsi į mane Meirusas. - Kai tik susiruoši- 
te keliauti į nuošalius kraštus, atvykite čia pasiimti Lervos. 
Jis tvirtina pažįstąs įvairių tikėjimų gotus - vizigotus, ostro- 
gotus, gepidus - kurie gali Žinoti apie praeitį. 

— Thags izei, - padėkojau jiems abiem. Kai Lerva vergiš- 
kai nuolankiai pasitraukė ir išnyko prieblandoje, paklau- 
siau Dumblininko: - Gerasis Meirusai, jūs, regis, žinote 
viską, kas įmanoma, apie pavadinimus, taip pat ir tai, kaip 
jie buvo duoti. Galbūt žinote, kaip atsirado gotų gepidų pa- 
vadinimas? 

Senis nusijuokė ir atsakė: 

- Žinoma. 

Truputį palaukęs paraginau: 

— Gal malonėtumėte man pasakyti? 

— Ak, galvojau, kad mane tikrinate. Ar tikrai nežinote? 
Gepidų pavadinimas kilęs iš gotų žodžio gepanta - lėtas, 
tingus, apatiškas. 

— Taip ir aš girdėjau spėliojant. Tačiau kodėl juos taip pa- 
vadino? 

Senasis žydas susidėjo putlias rankas ant savo didžiulio 
pilvo. 

— Kai buvau dainius, dainuodavau įvairiausias senovines 
gojų“ dainas ir neabejoju, kad jas girdėdami mano protėviai 
vartėsi kapuose. Vienoje jų buvo pasakojama, kaip gotai 
atvyko čia iš tolimosios Europos žemyno šiaurės. Daino- 
je buvo sakoma, kad gotai atplaukė trimis laivais, kuriuose 


“Ne žydų. - Vert. past. 

buvo trys atskiros gentys arba tautos ar kaip ten dar tais 
senais laikais buvo vadinami žmonių junginiai. Vienas lai- 
vas atsiliko nuo kitų dviejų ir savo keleivius išlaipino vėliau. 
Pastarieji ir paskesnių kelionių metu gaišdavo, vilkindavo 
laiką ir atsilikdavo, todėl, - žydas vėl nusijuokė, - ir buvo 
pavadinti lėtapėdžiais arba gepidais. 

Aš nusijuokiau kartu su juo. 

- Įtikinama istorija. Ją taip pat pasižymėsiu. Esu jums dė- 
kingas. Rytoj atvyksiu, - tariau nusišypsodamas, - su savo 
nesusiraukšlėjusia drauge ir mudu pasinaudosime vadovu, 
kurį jūs taip kilniaširdiškai pasiūlėte. Ar jam reikėtų atvesti 
papildomą arklį? 

— Ne, ne, nesugadinkite man šios būtybės. Lerva įpratęs 
tursenti ristele šalia mano carrucos, kai aš išsiruošiu toliau 
nuo namų. Pažadu jį rytą papildomai pamaitinti, kad turėtų 
jėgų bėgti. Tad iki rytojaus. 


Kitą rytą, kai senąjį žydą supažindinau su Svanilda ir šis 
galantiškai pareiškė, kad jai niekada neprireiks jo dumblo, 
Meirusas kreipėsi į mane: 

— Saio Tornai, mudu vis kalbame apie vardus. Dabar aš 
norėčiau paklausti, ar jums žinomas Toro vardas? 

— Okasjo nežino? - atsakiau. - Tai senosios religijos Per- 
kūno dievas. 

— Ar dažnai šis dievas seka jums iš paskos? Turiu pasaky- 
ti, kad jis iš tiesų nelabai panašus į dievą, bet yra arogantiš- 
kas ir stačiokiškas kaip Perkūnas. 

— Apie ką jūs kalbate? 

— Apie neseniai atvykusį jaunuolį - arba dievą, jei To- 
ras — tikrasis jo vardas, kaip atvykėlis tvirtina. Jis yra pa- 
sidabinęs šio dievo emblemomis. Ant kaklo - Toro kūjį 
vaizduojantis pakabukas. Jo mantijos sagė ir diržo sagtis pa- 
puoštos bjauriu kampuotu kryžiumi, simbolizuojančiu ratu 
sukamą Toro kūjį. Jis su savo arkliu išlipo į krantą iš kitos 

baržos netrukus po to, kai atplaukėte jūs. Tai maždaug jūsų 
amžiaus, ūgio ir veido spalvos vyras. Ir be barzdos, nors aš 
manyčiau, kad dievas turi būti barzdotas. Jis klausinėjo apie 
jus, pasakė jūsų vardą ir gana tiksliai jus apibūdino. Pagal- 
vojau, kad jis yra jūsų kolega, padėjėjas, mokinys ar kažkas 
panašaus. 

— Nei vienas, nei kitas. Aš jo nepažįstu. 

— Keista, nes jis jus pažįsta. Sakė, kad nespėjo jūsų pa- 
sivyti Durostorume. Regis, yra gan stipriai įsižeidęs, kad 
turėjo jus vytis iki čia. Jis dejavo, skundėsi ir urzgė - tikrai 
kaip dievas. 

Prisiminiau raitelį, kuris mus stebėjo aukštupyje, kai bar- 
ža atsiskyrė nuo kranto. Tačiau visiškai nežinojau, nei kas 
jis, nei kodėl seka man iš paskos. Tad truputį nekantriai pa- 
reiškiau: 

— Kad ir kas jis būtų, man nepatinka, kai mane persekioja. 

— Tada džiaugiuosi, kad apsimečiau, jog nei jūsų mačiau, 
nei kada nors esu apie jus girdėjęs. Tačiau tasai Toras atėjo 
pas mane, Dumblininką, teirautis apie jus, vadinasi, jis vei- 
kia greitai ir yra sumanus. Jis labai greitai išsiaiškino, jop 
aš esu, taip sakant, Noviodunumo informacijos šaltinis, ir 
tikėjosi, kad jūs pas mane apsilankysite. Jis tikrai dar kartą 
čia atvyks jūsų ieškoti. 

Suirzęs, bet nežinodamas dėl ko, atšoviau: 

— Man visai nerūpi, kaip jis pasielgs! Aš jo nepažįstu. Nie: 
kada neteko girdėti, kad kas nors pasivadintų dievo vardu. 

Tada Svanilda tyliai tarė: 

— Gerai pagalvojus romėnų abėcėlėje vardui Toras trūks 
ta tik vienos raidės, kad susidarytų tavo vardas, Tornai. 

Jos atsaini pastaba mane suglumino. 

— Tu teisi, - sumurmėjau. - Labai retai teko matyti savo 
vardą parašytą. Iki pat šios akimirkos apie tai nepagalvojau. 

Galbūt man vertėjo susimąstyti apie šį nedidelį atradimą, 
bet Meirusas nesiliovė įkyriai kamantinėjęs: 

— Maršale, noriu konfidencialiai paklausti: galbūt šis as- 
muo - senas jūsų priešas“ 

Ir vėl, nesuprantama kodėl, nepaprastai sudirgęs iškošiau 
pro dantis: 

— Kiek pamenu, niekada neturėjau priešo - nei dievo, 
nei mirtingojo - vardu Toras. Tačiau jei šis vyras yra mano 
priešas ir vėl pas jus pasirodytų, pasakykite, kad man labiau 
patinka, kai priešai ateina iš priekio, o ne iš už nugaros. 

— Gal malonėtumėte palaukti ir pats jam tai pasakyti? 
Manyčiau, jums turėtų bent jau būti smalsu jį pamatyti. 
Nežinia kodėl - galbūt kažką nujausdamas - pratrūkau: 

— Prašau mane suprasti, Dumblininke! Manęs visiškai 
nedomina nepažįstamas įkyruolis. Žmogui, kuris tarsi šuo 
seka mano pėdomis, jaučiu pagarbos ne daugiau nei prie- 
kyje keliaujantys gotai jautė gaišliems gepidams. Pakvieski- 
te savo Lervą, ir mes iškeliausime. Jei koks nors dievukas iš 
tiesų yra pasiryžęs mane rasti, jis gali pliumpinti į pelkes. 

- Jūsų valia, saio Tornai. Tad jei šis žmogus vėl apsilanky- 
tų, ar galiu jam pasakyti, kuria kryptimi iškeliavote? 

- lėsus Xristus! Nusišikt man ant jo. Galite jį įgrūsti į savo 
sumauto dumblo statinę! 

Meirusas atstatė rankas tarsi gindamasis. 

— Oh vdi! Jūs kalbate taip pat nuožmiai, piktai bei val- 
dingai kaip ir jis. Kaip tikras dievas. Prisiekiu savo tėvais, 
norėčiau pamatyti, kaip judu susitiksite. Toras ir Tornas. 


3 


Mudu su Svanilda iš Noviodunumo išjojome lėta žingi- 
ne, kad Lerva neatsiliktų nuo mūsų. Miesto pakraštyje Sva- 
nilda atsigręžė atgal ir patikrinusi pranešė: 

— Niekas mums iš paskos neseka, Tornai. 

- Galbūt dievai mėgsta ilgiau pamiegoti, - subambėjau. - 
Tegriebia velnias tą miegalių. 

— Mano frūuja Dumblininkas paaiškino, kas jus domina, 
frūuja Tornai, - kreipėsi į mane Lerva, kuris, matyt, bėgda- 
mas galėjo kalbėti ir neuždusti. - Supažindinsiu jus su sena 
ostrogotų pora, kuriems, kaip ir visiems senyviems Žžmo- 
nėms, patinka kalbėti apie praeitį. 

— Labai gerai, Lerva. Tačiau ar mums pavyks raitiems ke- 
liauti po pelkę? Gal retsykiais teks grįžti prie upės? 

— Ne, ne. Vietomis žemė bus nemaloniai pažliugusi, bet 
aš gerai žinau takus, aplenkiančius pačias pelkėčiausias vie- 
tas. Galite manimi pasikliauti, frūuja, nuvesiu jus be pavojų 
ir nepatogumų. 

Aplink driekėsi lygumos, apaugusios sidabriškai žalio- 
mis plunksnuotomis žolėmis, kurios, jei augtų vertikaliai, 
siektų man virš galvos net sėdint ant Velokso. Tačiau jų lai- 
bi stiebeliai buvo palinkę prie žemės, tad žolės vilnijo tarsi 
bangos Lervos ir arklių kelių aukštyje. Ten, kur žolė neaugo, 
vešėjo melsvažiedžiai šalavijai, jie skleidė aštrų aromatą, kai 
ant jų užlipdavai. 

Dažnai išvysdavome iki šiol man nematytų paukščių pul 
kus: žvilgančių ibių grakščiais snapais, pelikanų išpampu 
siais snapais, baltųjų garnių elegantiškomis plunksnomis. 
Nematėme jokių deltoje besiveisiančių žinduolių, bet suti 
kome klajojančias galvijų bei avių bandas, kurias šeiminin 
kai paleido laisvai ganytis, tad gyvuliai buvo gerokai sulau 
kėję. Kaip ir buvo perspėjęs Lerva, žemė dažnai žliugsėjo ir 
kilnojosi po arklių kanopomis, tačiau šen bei ten iškildavo 
kalvelės, kurios buvo pakankamai sausos ir tvirtos, kad ant 
jų galėtų stovėti namas, ir kaip tik ant jų vietiniai gyventojai 
buvo surentę savo būstus. 

Rytui įpusėjus, dangų staiga aptraukė debesys, ir mus ap 
gaubė sutemos. Turėjau išsitraukti savo saulės akmenį, kad 
galėčiau pasitikrinti, ar vis dar keliaujame į šiaurę. Tačiau 

netrukus debesys tapo tokie tiršti ir juodi, kad mano akmuo 
neberodė blyškaus saulės lopo. Sublyksėjo žaibai, nudundė- 
jo perkūnas, ir mus staiga kiaurai permerkė lietus. Žaibai 
blykčiojo kur tik pažvelgsi, ir man tapo neramu, kad esame 
aukščiausi objektai lygumoje. Svanilda nutarė pajuokauti: 

— Kaip manai, gal šį griaustinį pasiuntė Toras norėdamas 
mus rasti? 

Tačiau jos juokas nesumažino mano nerimo. 

Buvau pamiršęs tą žmogų ir dabar ne itin nudžiugau, 
kai man jį priminė. Šiaip ar taip, pasislėpti nebuvo kur, tad 
Lerva vedė mus toliau pliaupiant lietui. Netrukus visi trys 
turėjome susigūžti ir užsidengti galvą rankomis, o mūsų ar- 
kliai sunerimę pradėjo trypčioti, nes lietų pakeitė skaudžiai 
talžanti kruša. Šalti vynuogių dydžio ledo gabalėliai tarsi 
akmenėliai šokčiojo ant plunksnuotos žolės, ir netrukus 
žemė pasidengė kunkuliuojančia balta danga. Kruša kapojo 
taip skaudžiai, kad beveik patikėjau, jog tai Toras tyčia mus 
talžo. Stengdamasis perrėkti triukšmą Lerva sušuko: 

— Nesibaiminkite, frūuja, deltoje dažnai netikėtai kyla 
škvalas. Tačiau ilgai netrunka. 

Vos jam ištarus šiuos žodžius, audra pradėjo silpti, ir mes 
keliavome toliau. Arkliai slydinėdami kanopomis traiškė 
ledo gabaliukus. Tačiau kruša liovėsi, išniro saulė, taip pat 
staiga kaip ir buvo dingusi, storas ledo sluoksnis ištirpo, 
krušos suplaktos žolės ėmė tiestis nusikratydamos vandens 
lašelius, ir vėl išsiskleidė jų plunksnos. 

Artėjant saulėlydžiui pasiekėme kalvelę, ant kurios stovė- 
jo gana neblogai suręstas medinis namas. Kai prisiartinome 
prie kalvos papėdės, Lerva sušuko, ir pro pastato duris, už- 
dengtas oda, išniro dvi žmogystos. 

— Hūils, Fillein un Baūts! - sušuko joms Lerva. 

— Hūils, Maghib! - atsakė žmogystos. 

Kaip dažnai būna su senais žmonėmis, negalėjai atskirti, 
kuris jų vyras, o kuris žmona - abu buvo sulinkę, drabu- 

Žiai vienodi, veidai raukšlėti — tik vyro veidą dengė vešli žila 
barzda, o moteriai augo reti ūsiukai ir keli gyvaplaukiai ant 
smakro ir skruostų. Mudu su Svanilda nulipome nuo ar- 
klių, o Lerva visus supažindino: 

— Čia - gerasis Fileinas ir geroji Bauts, abu ostrogotai. - 
Tada jis kreipėsi į senukus: - Senoliai, didžiuojuosi galėda- 
mas jums pristatyti frūują Torną, ostrogotų karaliaus mar- 
šalą, ir jo bendrakeleivę, ponią Svanildą. 

Fileinas mane nustebino, nes jis, užuot pasisveikinęs ir 
atidavęs pagarbą, irzliai atšovė: 

— Tornas? Tornas? Nėra tokio karaliaus maršalo. Kara- 
liaus Tiudamero maršalo vardas - Soasas. Galbūt aš jau pa- 
senau ir mano protas nusilpo, bet tai prisimenu. 

Nusišypsojęs paaiškinau: 

— Atleiskite, garbingasis Fileinai. Teisybė, Soasas vis dar 
maršalas, bet aš esu kitas maršalas. Karalius Tiudameras 
jau daugelį metų miręs. Šalį valdo jo sūnus, Tiuda jaunes 
nysis, kuris dabar vadinamas Tiudareiku arba Teodoriku. 
Tai jis mane paskyrė maršalu ir saio Soaso kolega. 

— Tikiuosi, iš manęs nesišaipote, niu? - nepatikliai pa 
klausė senukas. - Sakote tiesą? 

— Gali būti, - įsiterpė žmona tokiu pat laibu ir drebančiu 
balsu. - Ar pameni, vyre, kai gimė tas sūnus? Mes jį vadino 
me pergalės vaiku. - Atsigręžusi į mane ji paklausė: - Vadi 
nasi, Tiuda jau užaugo ir yra karalius, niu? Vdi, kaip bėga 
laikas! 

— Laikas bėga, - melancholiškai tarsi aidas pakartojo 
Fileinas. - Tada... waila-gamotjamds*, saio Tornai. Mūsų 
kuklūs namai yra jūsų. Ir jūs tikriausiai išalkote. Užeikite 
į vidų. 

Lerva nuvedė mūsų arklius už namo tikėdamasis rasti 
jiems pašaro, o mudu su Svanilda nusekėme paskui senukus. 


*Sveiki atvykę. - Vert. past. 

Fileinas pažarstė židinio žarijas, kad suliepsnotų, o Bauts 
nuo gegnių ilga dvišaka lazda nukabino stirnienos gabalą. 
Abu šeimininkai prakalbo laibais senukų balsais. 

- Ja, pamenu, kaip gimė jaunasis Tiuda, - čepsėdamas 
bedante burna susimąstęs tarė Fileinas. - Tuo metu abu 
mūsų karaliai, broliai Tiudameras ir Valameras, tolimojoje 
Panonijoje kovėsi su hunais ir... 

Bauts jį pertraukė: 

- Karalių Tiudamerą mes vadinome Švelniuoju, o Vala- 
merą - Ištikimuoju. 

Linktelėjau pritardamas, nes mane užplūdo malonūs pri- 
siminimai. 

— Kartą man tai pasakojo Tiudamero duktė, princesė 
Amalamena. 

Tikriausiai mano balsas nuskambėjo ilgesingai, nes Sva- 
nilda, kuri padėjo senutei ruošti valgį, dėmesingai pažvelgė 
į Mane. 

— Kaip jau sakiau, - toliau pasakojo Fileinas, - mus pa- 
siekė žinia, kad broliams karaliams pagaliau pavyko išguiti 
hunus ir ostrogotai daugiau niekur nėra pavergti. Taip pat 
sužinojome, kad tą pačią dieną Tiudamero moteriškė pa- 
gimdė sūnų. 

—Todėl, - įsiterpė Bauts, - jaunąjį Tiudą visada vadinda- 
vome pergalės vaiku. 

— Vadinasi, - kreipiausi į Fileiną, - iki Tiudamero ir jo 
brolio neturėjote jokių kitų šeimininkų, išskyrus hunų va- 
deivas? 

— Ak, ne! Labai seniai aš, kaip ir visi ostrogotai, buvau šių 
dviejų brolių tėvo, karaliaus Vandalaro, valdinys. 

- Jį vadino Vandalų užkariautoju, - paaiškino Bauts kartu 
su Svanilda užkeldama ant ugnies didžiulį metalinį puodą. 

— O Vandalaro tėvas valdė, kai aš dar nebuvau gimęs, - 
pasakojo Fileinas, - bet aš žinojau jo vardą. Karalius Vide- 
reikas. 

— Jį vadino Vendų užkariautoju, - vėl įsiterpė Bouts dė- 
dama tarp žarijų plokščius apskritus paplotėlius. 

Nusprendžiau, kad šiuose namuose Fileinas registruoja 
karalių vardus, o Bauts - pravardes. Tačiau vienas dalykas 
mane glumino, todėl paklausiau: 

— Gerbiamasis Fileinai, kaip visus šiuos vyrus galite va- 
dinti karaliais? Pats sakėte, kad visa ostrogotų tauta buvo 
hunų vergijoje iki tol, kol juos išgujo broliai Tiudameras ir 
Valameras. 

— Cha! - atšovė šeimininkas, ir jo girgždančiame sename 
balse tvirčiau suskambo pasididžiavimo gaidelės. - Tai ne- 
sutrukdė mūsų karaliams būti karaliais, o kariams - kariais. 
O hunai, nors ir laukiniai, buvo išmintingi. Jie žinojo, kad 
mūsų žmonės niekada nepaklus jų įsakymams. Tad leido 
nenutrūkstamai tęsti mūsų karalių valdžią, o mūsų kariai 
vykdė mūsų karalių įsakymus. Skirtumas buvo tik tas, kad 
dabar mes kovėmės ne su savo protėvių, o su hunų priešais. 
Tai nesvarbu. Kariui kiekvienas mūšis yra vertas kovos. Kai 
hunai, traukdami į vakarus, panoro nukariauti nelaimin- 
guosius vendus, gyvenusius Karpatų kalnų slėniuose, kaip 
tik mūsų karalius Videreikas padėjo pasiekti šį tikslą. O vė- 
liau, kai hunai nusprendė išstumti vandalus iš Germanijos, 
mūsų karalius Vandalaras vedė karius į šį žygį. 

— Sakote, hunai beveik visas tautas, tarp jų ir gotus, išstū. 
mė į vakarus. Kaip atsitiko, kad jūs gyvenate čia? 

— Pamąstykite, jaunasis maršale. Romėnai, hunai ar kuri 
kita tauta gali siaubti skersai ir išilgai. Žemė daugybę kartų 
gali keisti šeimininką. Ji gali būti persunkta krauju ir nu. 
sėta kaulais, kapais ar rūdijančiais šarvais. Tačiau visa tai 
išnyksta per vieną Žmogaus gyvenimą. Ir aš buvau to liudi 
ninkas. Tačiau žemė niekada nesikeičia. 

— Ar norite pasakyti... kad žmogus turi būti ištikimas ne 
kintančiai žemei? Ne priesaikoms, karaliams ar giminei? 

Senukas atsakė ne išsyk. 

- Prieš šimtą metų Balameras atsivedė čia plėšikaujan- 
čius hunus. Tačiau mūsų tėvai dirbo šias žemes dar anks- 
čiau nei prieš šimtą metų. Tiesa, hunai įsibrovė į mūsų te- 
ritoriją ir pareiškė, kad ji priklauso hunams, bet grobikai 
jos neniokojo — ir gerai darė. Jiems reikėjo visų užkariautų 
žemių teikiamų gėrybių, kad galėtų pavalgydinti ir aprengti 
savo karius ir toliau plėšikauti Europoje. 

— Ja, - sumurmėjau, - suprantu. 

— Tačiau ką hunai išmanė apie žemdirbystę? Kad žemė 
maitintų, reikia žmonių, mokančių dirbti laukus. Tad nors 
užpuolikai privertė mūsų karalius ir karius bei jaunus vy- 
rus arba kartu su jais žygiuoti į vakarus, arba bėgti nuo jų, 
seniams, moterims ir vaikams jie leido turėti savo ūkius ir 
dalytis derliumi su hunų tiekimo gurguolėmis. 

Kai Svanilda ir senoji Bauts atnešė maistą nuo židinio 
prie stalo - su daržovėmis virtą stirnieną, sukrautą ant pa- 
plotėlių, - pokalbis trumpam nutrūko. Kadangi visiškai su- 
temo, o patalpą apšvietė tik židinio ugnis, senasis Fileinas 
paėmė du degančius nuodėgulius, įkišo į praskeltas pliaus- 
kas ir pastatė ant stalo kaip deglus, kurių šviesoje pradėjo- 
me valgyti. Tuo metu senoji žmona nunešė paplotį Lervai. 
Paskui Fileinas iš patalpos kampe stovinčios statinės prilei- 
do į bokalus alaus, pastatė priešais mus ir sukikenęs tarė: 

— Atkreipkite dėmesį, saio Tornai. Mes vis dar laikomės 
senovinių gotų papročių. Kadangi deltoje neauga tinkami 
salyklui javai, alų esame priversti pirkti Noviodunume. 
Taip pat pigiai galėtume nusipirkti graikiško ar romėniško 
vyno. Tačiau senovėje tvirti ir geriantys alų gotai niekino 
tuos, kurie geria vandeniu skiestą vyną, ir laikė juos sumo- 
terėjusiais ištižėliais. Tad... - jis vėl sukikeno, pakėlė savo 
bokalą ir palinkėjo: - Hdils! 

Tada grįžo prie pradėto pokalbio: 

— Maršale, anksčiau klausėte, ar žmogus privalo būti išti- 
kimas savo gimtajai žemei, ar protėviams. Manau, kiek-vie- 

nas turi nuspręsti pats. Kai hunai leido nepajėgiantiems ka- 
riauti ostrogotams toliau gyventi čia ir dirbti žemę, dauguma 
išdidžiai atsisakė šios lengvatos. Jie nesutiko atsiskirti nuo 
savo kariaujančių brolių ir kartu su jais patraukė į vakarus, 
nusprendę visą likusį gyvenimą būti nelaimingi benamiai ir 
bežemiai. 

- Daugelio šių žmonių gyvenimas nebuvo ilgas, - įsiterpiau. 

Fileinas gūžtelėjo savo gležnais pečiais ir atsakė: 

— Na, o keli pasirinko galimybę išlikti. Jie iš čia nepasi- 
traukė. Tarp likusiųjų buvo mano ir brangiosios Bauts pro- 
seneliai. Negaliu nei savo, nei Bauts protėvių smerkti už tokį 
sprendimą, nes tada manęs tikriausiai nebūtų. Tačiau kai 
gimė vėlesnės kartos, kai kurie jaunesni vyrai nepanoro am- 
žinai vergauti hunams. Aš buvau tarp jų. Patikėkite, maršale, 
ne visada buvau toks, koks atrodau dabar. 

Susigrūdęs paskutinį permirkusį riebalais papločio kąsnį į 
burną ir kramtydamas dantenomis senukas ėmė apžiūrinėti 
savo rankas. Jos buvo senos, sulysusios, gyslotos ir nusėtos 
senatvinių dėmių. 

— Kadaise šios rankos buvo jaunos ir stiprios, todėl ma 
niau, kad nusipelno geresnio darbo nei knistis pelkėje. 

— Akh, ja, - įsiterpė senuko žmona. - Tais laikais jis buvo 
žavus, augalotas jaunuolis, todėl mes jį vadinome Tvirtuoju 
Eileinu. Jo ir mano tėvai nusprendė mus sutuokti, kai buvo 
me dar beveik vaikai. Suprantate, jie norėjo užsitikrinti, kad 
mudu neapleisime žemės. Tačiau kai Fileinas nusprendė tapti 
kariu, aš jo neatkalbinėjau. Didžiavausi juo. Mūsų tėvams pri 
siekiau, kad liksiu ir dirbsiu už du, kol Fileinas grįš. 

Abu senukai vienas kitam nusišypsojo, šiltai ir meiliai. 
Tada Fileinas atsigręžė į mane. 

— Tad aš pabėgau ir prisijungiau prie karaliaus Vandalaro ar 
mijos, kuris tuo metu kariavo su vandalais. Suprantama, kartu 
su karaliumi ir kitais jo kariais kariavau mūsų pavergėjų hunų 
pusėje. Tačiau man tai atrodė vyriškesnis užsiėmimas. 

- Jūs kariavote... kartu su karaliumi Vandalaru? - nuste- 
bęs paklausiau. - Tačiau... tai turėjo būti ne mažiau kaip 
prieš septyniasdešimt metų. 

— Aš jau aiškinau, - paprastai atsakė Fileinas. - Tada bu- 
vau jaunas. 

Taip pat nustebusi kaip ir aš prabilo Svanilda: 

— Vadinasi, judu su ponia Bauts buvote vedę dar anksčiau... 

Fileinas nusišypsojo ir linktelėjo. 

- Ir didžiąją laiko dalį gyvenome štai čia. Sa malonumu 
prisimenu savo kariškas dienas. Tačiau taip pat džiaugiuosi, 
jog, kai mūšyje buvau taip sunkiai sužeistas, kad paleistų iš 
kariuomenės, grįžau namo pas savo brangiąją Bauts. Nuo 
to laiko mudu ir gyvename po šiuo stogu, žemėje, kurią dir- 
bo mūsų protėviai. 

— Kai Toro kūjis apsukamas ratu aplink mergaitę ir ber- 
niuką, - paprastai paaiškino senolė, - jiems lemta visą gy- 
venimą būti kartu. 

Išgirdęs Toro vardą vėl truputį suirzau, tad nutariau pa- 
keisti pokalbio temą. 

— Grįžkime į laikus iki karalių Vandalaro ir Videriko... 

— Ne, negrįžkime, - pertraukė mane Fileinas. - Ne šią- 
nakt. Mes, seniai, esame įpratę eiti gulti vos tik sutemus, o 
dabar jau gerokai vėliau. Mudu miegame šiame kambary- 
je. Jaunasis Lerva įsitaisė šieno kūgyje už namo. Judu galite 
savo miegamuosius kailius nusinešti į palėpę. 

Atsigulę su Svanilda tamsioje palėpėje stengėmės nekelti 
triukšmo ir netrukdyti apačioje miegantiems senukams, tik 
kurį laiką tyliai kalbėjomės. 

— Argi tai ne žavu, Tornai? - paklausė Svanilda. - Kad 
vyras ir moteris taip ilgai gyvena santuokoje? 

— Na, žinoma, tai neįprasta. Vyras, tokio amžiaus kaip 
Fileinas, turėtų būti pergyvenęs tris arba keturias žmonas, 
kurios būtų mirusios gimdydamos. 

Svanilda papurtė galvą. 

— Kol gaminome valgį, Bauts man pasakė, kad Dievas - o 
gal ji turėjo galvoje dievą Torą, kuris juos subūrė, - nepalai- 
mino atsiųsdamas vaikų. 

Kadangi išgirdęs šį vardą vis suirzdavau, piktai atsakiau: 

— Galbūt šis geradaris Toras jiems atsiuntė Lervą ne tik 
kaip pažįstamąjį, o ir kaip sūnaus pakaitalą. 

Svanilda nutilo, paskui tarė: 

— Tornai, ar matei už šio namo augančius du didelius me- 
džius? 

— Ką? 

— Ąžuolą ir liepą. 

Kažkokie prisiminimai šmėstelėjo galvoje, bet buvau per 
daug apsnūdęs, kad pajėgčiau knaisiotis atmintyje. Man pa- 
dėjo Svanilda. 

— Pameni senosios religijos pasakojimą? Kartą senolis ir 
senolė taip ilgai mylėjo vienas kitą, kad jais susižavėję se- 
nieji dievai pasiūlė patenkinti bet kokį jų norą. Kai atėjo 
laikas mirti, senukai paprašė tik vieno... 

— Kad jiems būtų leista mirti tą pačią akimirką, - įsiter- 
piau. - Dabar prisiminiau. Kadaise girdėjau šią istoriją. 

— Jų noras buvo patenkintas, - toliau pasakojo Svanil- 
da, - ir dievai pavertė senukus ąžuolu ir liepa, kad jie ir 
toliau galėtų vešėti vienas greta kito. 

— Svanilda, - švelniai prikišau, - tu apie du paprastus kai- 
miečius sukurpei visą legendą. 

— Tu pats ką tik pasakei, kad jie yra nepaprasti. Atsakyk 
man atvirai, Tornai. Ar galėtum laimingai gyventi su viena 
moterimi visą likusį gyvenimą? 

- Iėsus, Svanilda! Tikriausiai nė vienas to negalėtų pasaky- 
ti, nebent Žvelgtų į praeitį. Niekas negalėjo Fileinui ir Bauts 
išpranašauti, kad jie taip ilgai gyvens kartu. Tik dabar, kai 
paseno, jie gali atsigręžti į praeitį ir tą pranašystę prisiminti. 

— Ak, Tornai, - skubiai ir apgailestaudama tarė Svanilda, - 
aš neprašiau jokių įžadų... 

— Tu prašei, kad išpranašaučiau. Siūlau to paprašyti seno- 
jo Meiruso, Dumblininko. Jis tvirtina turįs pranašo galių. 
Paklausk jo, ką mudu prisiminsime, kai būsime tokie seni 
kaip Fileinas ir Bauts. O dabar, brangioji, miegokime. 


Kitą rytą Fileinas sumanė patikrinti, ką sugavo paukščių 
tinklais, kuriuos išskleidė pelkėje, ir paprašė manęs keliauti 
drauge. Svanilda pasisiūlė likti ir padėti Bauts siuvimo dar- 
buose, nes, kaip prisipažino senolė, jos „akys jau nebe tos“. 

— Garbingasis Fileinai, - kreipiausi aš, - jūsų jėgos taip 
pat vargu ar tokios, kokios buvo anksčiau. Jei jūsų tinklai 
užmesti toli, tiesiog parodykite kelią, ir mudu su Lerva jais 
pasirūpinsime. 

— Vai, aš galbūt ir senas, bet vis dar ne toks kaip kiti. Juk 
karalius Ermanareikas mirė sulaukęs šimto dešimties metų. 
Jis galbūt būtų gyvenęs dar ilgiau, bet nusižudė. 

— Karalius Ermanareikas? - nustebau. - Kas jis? 

Kaip ir buvo galima tikėtis, senoji Bauts kaipmat pasakė 
jo pravardę. 

— Ak, Ermanareikas, - susimąsčiusi tarė ji. - Tai buvo ka- 
ralius, kurį daugelis vadino ostrogotų Aleksandru Didžiuo- 
ju. 

Tačiau daugiau ji nieko nepridūrė, tad laukiau, kol Fi- 
leinas papasakos apie šį karalių, kai mudu keliausime pa- 
tikrinti tinklų. Nusileidę nuo kalvos, kirtome kelis laukus, 
apžėlusius sidabriškai žaliomis žolėmis, kuriuose žemė buvo 
gana tvirta. Tačiau netrukus prasidėjo kemsynai, vis labiau 
ėmė žliugsėti vanduo, ir mums teko aukštai kilnoti kojas 
triukšmingai traukiant jas iš lipnaus dumblo. Atsidūrėme 
tarp aukštesnių už mus nendrių; pro jas braunantis į šalis 
šokinėjo varlės ir rangėsi žalčiai išbaidydami paukščius, ku- 
rie arba pakildavo į orą, arba skubiai žirgliodavo toliau nuo 
mūsų. Fileinas, nors atrodė senas ir gležnas, tvirtai kaip ir aš 
liumpsėjo per pelkę bei dar pajėgė neuždusdamas kalbėti: 

— Klausėte apie Ermanareiką, maršale. Kai buvau jaunas, 
iš senolių išgirdau, ką jie, būdami jauni, girdėjo iš savo se- 
nolių. Ir štai ką jie man liepė įsiminti. Ermanareikas buvo 
karalius, pirmasis atvedęs ostrogotus iš tolimosios šiaurės 
čia, prie Danuvijaus žiočių. Tada, kaip ir dabar, šis kraštas 
buvo vadinamas Skitija, tik dabar čia jau nebegyvena išsi- 
gimę skitai. Karalius Ermanareikas, palaisvindamas vietą 
savo tautai, išgrūdo juos į Sarmatiją, kur jų palikuonys ir 
dabar primityviai bei vargingai gyvena. 

— Ja, - sumurmėjau, - teko girdėti keistų istorijų apie 
tuos kadaise buvusius didingus skitus. 

Linktelėjęs galvą Fileinas pasakojo toliau: 

- Tačiau, prieš atvykdami čia, ostrogotai keliavo per dauge- 
lio kitų tautų žemes. Tad pakeliui Ermanareikas privertė šias 
tautas pripažinti ostrogotus savo valdovais ir gynėjais. Todėl 
jis buvo net tik ostrogotų, bet ir daugelio kitų tautų karalius. 
Štai kodėl skelbiama, kad Ermanareikas prilygo legendiniam 
Aleksandrui Didžiajam. Deja, visi šie didingi žygdarbiai 
pavirto į nieką, kai karalius patyrė pirmą ir vienintelį pra- 
laimėjimą. Iš tolimųjų rytų užplūdo hunai, o Ermanareikui 
tuo metu sukako šimtas dešimt metų - jis buvo per senas, 
kad pajėgtų deramai apsiginti. Supratęs, kad hunai nugalės, 
karalius, bausdamas save už vienintelę nesėkmę, nusižudė. 
Dabar būkite atsargus, saio Tornai. Eikite tik mano pėdomis. 
Abipus driekiasi bedugniai klampieji smėlynai. 

Paklusau jo nurodymui ir ėmiau sekti iš paskos, bet Fi- 
leino pasakojimas pradėjo kelti vis daugiau abejonių, todėl 
tariau: 

— Gudisks Himins, žmogau, tas karalius turėjo gyventi ne 
mažiau kaip du šimtus dešimt metų, kad pajėgtų dalyvauti 
visuose įvykiuose, pradedant gotų atvykimu čia ir baigiant 
vergyste hunams. 

- Jei jau esate toks visažinis, - irzliai atkirto senukas, - tai 
ko klausiate manęs, nes aš žinau labai mažai. 

- Atleiskite, garbingasis Fileinai. Matyt, yra daug isto- 
rijos variantų. Aš tik noriu juos palyginti ir atsijoti tikrąją 
istoriją. 

— Ką gi, vieno dalyko, susijusio su karaliumi Ermana- 
reiku, nuginčyti neįmanoma, - burbtelėjo Fileinas. - Po jo 
niekas, išskyrus Amalų giminę, nebuvo ostrogotų karaliais. 
Atkreipkite dėmesį, kad sostą nebūtinai paveldėdavo vy- 
riausias karaliaus sūnus, jis atitekdavo geriausiam Amalų 
palikuoniui. Pavyzdžiui, Ermanareikas taip pat turėjo sūnų. 
Šį princą vadino Gražiuoju Hunimundu, bet karalius įpėdi- 
niu paskyrė ne tokį gražų, tačiau gabesnį sūnėną. 

— Labai įdomu, gerasis Fileinai, - nuoširdžiai tariau. - Tai 
man naujiena. 

Regis, šie mano žodžiai paglostė pasišiaušusį senuką. 

— Jau praėjome klampaus smėlio liūną, saio Tornai, - pa- 
aiškino jis. - Toliau nesunkiai matysite kelią tarp nendrių. 

Fileinas net pasitraukė į šalį praleisdamas mane eiti 
pirmą. 

Žingsniuodamas į priekį paraginau senuką pasakoti 
toliau: 

— Vadinasi, Ermanareikas sostą paliko sūnėnui... 

— Ja, sūnėnui Valavaranui. Bauts jums pasakytų, kad šis 
karalius istorijoje žinomas kaip Atsargusis Valavaranas. Po 
jo valdė karalius Vinitaras, Teisingasis. Vėliau buvo karaliai, 
apie kuriuos pasakojau vakar vakare. Sakykite, saio Tornai, 
ar paskutinysis karalius, Teodorikas, jau užsitarnavo au- 
knamo*, kad mano brangioji Bauts galėtų ją įsiminti kartu 
su kitomis? 

— Ne, bet esu tikras, kad užsitarnaus. Neabejoju, kad ši 
auknamo bus įsimintina ir pagiriamoji. - Tada netikėtai 
šventvagiškai nusikeikiau: - Akh! Skeit!** 


*Pravardę. - Vert. past. 
"*Šūdas. - Vert. past. 

— Ekskrementas Teodorikas? - rimtu veidu paklausė 
Fileinas. - Vargu ar tokia pravardė yra pagiriamoji. Beje, 
maršale, norėjau jus perspėti - priekyje telkšo vanduo. 

Kadangi jau buvau jame atsidūręs iki kaklo, tik piktai pa- 
žaižaravau akimis į senuką, kuris sausutėlis stovėjo krante 
virš mano galvos ir iš visų jėgų stengėsi sutramdyti pikt- 
džiugišką kikenimą. 

— Jei jau esate vandenyje, saio Tornai, galėtumėte padėti 
senukui, kad jam nereikėtų sušlapti. Ar ištrauktumėte man 
laimikį, niu? 

Fileinas mostelėjo ranka dešinę, ir aš pamačiau tinklus. 
Jie buvo sumaniai užmesti. Aš buvau įkritęs arba į Danu- 
vijaus intaką, arba į nedidelį kanalą, maždaug tokio paties 
pločio kaip romėnų vieškelis ir, matyt, ne gilesnį nei žmo. 
gaus ūgis. Abipus driekėsi nendrėmis apaugę krantai, nuo 
kurių vieno aš taip kvailai nuslydau. Šioje nendrių tankmė: 
je upelis buvo tinkamiausia vieta paukščiams nutūpti, kai 
jie čia atskrisdavo susisukti lizdą, pasimaitinti ar tiesiop 
pailsėti. Fileinas skersai upelio buvo užmetęs tris tinklus, 
ir į kiekvieną jų buvo pakliuvę penki šeši nemaži paukščiai, 
kurie, kaip ir aš, ne itin atidžiai žiūrėjo sau po kojomis. 

Pasišokinėdamas nusiyriau per vandenį iki artimiausio 
tinklo, kuris buvo nunertas ne iš virvių, o iš kruopščiai su 
pintų nendrių pluoštų. Mėgindamas išnarplioti tinkle įstri 
gusį negyvą didžiulį baltąjį garnį pamačiau, kad paukštis 
stengdamasis išsivaduoti smarkiai suplėšė tinklą. Kaip tik 
tuo metu Fileinas man šūktelėjo: 

— Nesivarginkite, maršale. Traukite tinklus čia. Juos vis 
tiek reikės taisyti. 

Kol vilkau tinklus, Fileinas vaikštinėjo pakrante pirmyn 
ir atgal grabaliodamas po vandeniu ir traukdamas kažko 
kius mažus daikčiukus. Kai atitempiau prie kranto pasku 
tinį tinklą, pirmiausia išlipau pats, tada išvilkau į sausumį 
tinklus. Prie manęs priėjo Fileinas, nešinas kažkuo tunikoju 

tarsi skreite. Tada iš jos išbėrė nemažą krūvą žvilgančių mė- 
lynųjų midijų. 

— Kaip pajėgdavote parnešti į namus tinklus su paukš- 
čiais, o dabar dar ir moliuskų? - paklausiau jo. - Šis krovi- 
nys bus gana sunkokas net mums dviem. 

— Kam reikalingi tie paukščiai? - atšovė senukas, išplėš- 
damas garnį iš tinklų, greitai nupešdamas ilgas nugaros 
plunksnas ir išmesdamas paukščio kūną į nendres. - Kiau- 
nės ir erniai mums už juos padėkos. 

Jis mitriai pešė garnių nugarų bei galvų plunksnas, gar- 
banotas pelikanų keteras ir - sukeldamas mano nuostabą - 
traiškė plonus, lenktus ibių snapus, kuriuos, nežinia kodėl, 
pasiliko. 

— Kas gali pirkti snapus? - paklausiau. 

- Lekjos. Medikai. Gydytojai. 

— Kuriems galams? 

— Kalbant atvirai, maršale, dėl skeit - šį žodį jūs neseniai 
pavartojote. Gydytojas tvirtai suriša dvi snapo puses, dai- 
liai nupjauna galą ir prie storesniojo pririša odinį kapšelį. 
Tada, kad palengvintų vidurių užkietėjimu sergančio paci- 
ento kančias, įgrūda snapą jam į užpakalį ir suvaro skeit 
sužadinančią klizmą. Saio Tornai, aš dirbu, o jūs dykinėjate. 
Gal galėtumėte nupešti tą urvinės anties patiną, kurį neši- 
mės namo. Ne, apsigalvojau, paimkime du. Atšvęsdami tokį 
puikų laimikį padoriu maistu pavaišinsime ir Lervą. 

Baigę savo darbus namo grįžome tuo pačiu keliu - aš, 
nešinas dviem antimis, kurias nupešiau, ir ryšuliu tinklų, 
į kuriuos suvyniojome midijas, o Fileinas - brangiomis 
plunksnomis ir ibių snapais. Tą vakarą, nors Lervai ir vėl 
maistas buvo paduotas lauke, visi penki gardžiai prisival- 
gėme laukinės anties, įdarytos midijomis ir iškeptos židinio 
pelenuose. Vėliau palėpėje, kai mudu su Svanilda gulėjo- 
me sotūs ir apsnūdę, pralinksminau ją pasakodamas, kaip 
karaliaus maršalas praleido dieną komanduojamas seno 

kaimiečio, verčiamas dirbti juodą darbą ir net kaip be ce- 
remonijų buvo šio prasčioko senuko įstumtas į upelį, bet 
sužinojo daug naudingų dalykų. 


4 


Kitą rytą per pusryčius senukas pareiškė: 

— Saio Tornai, ketinu jus su jūsų smalsumu ir nepatiklu- 
mu užkrauti ant kito Žmogaus pečių. 

— Klausykite, gerbiamasis Fileinai, - paprieštaravau, - 
dar turiu daugybę klausimų, kuriuos norėčiau užduoti kaip 
tik jums. 

— Ne, ne. Aš kartu su savo senąja moteriške ir jūsų jau- 
nesniąja visą dieną taisysiu tinklus. Nenoriu, kad mane kas 
nors blaškytų. Jūs savo klausimus užduosite mano kaimy- 
nui Galindui. 

- Jūsų kaimynui? - nustebęs pakartojau, nes niekur arti 
nemačiau kitų namų. 

- Ak, šioje deltoje nėra arti gyvenančių kaimynų, bet iki 
sutemų spėsite nukakti į Galindo buveinę ir grįžti. 

- Galindas. Tai gepidiškas vardas, tiesa? 

- Ja. Kadangi jis gepidas, galbūt jums papasakos visiškai 
kitokį vietinės istorijos variantą. Jis yra keliavęs net toliau 
nei aš. Jaunystėje Galindas tarnavo romėnų legione kažkur 
Galijoje. 

- Esu įsitikinęs, kad jis nebus toks įdomus pašnekovas 
kaip jūs, gerbiamas Fileinai, tačiau esu dėkingas už patari- 
mą. Kaip aš rasiu tą Galindą? 

- Aš jau paaiškinau Maghibui. Jis jus ten nuves. Galin- 
das - gepidas, todėl yra tingus ir atsiskyrėliškai įsirausė tar- 
si austrė vienoje tolimiausių šių pelkių dykynių. Jis gyvena 
vienas, be moters ir vengia bet kokios draugijos. Tačiau ke- 

lias nuo čia iki jo atsiskyrėliško būsto yra tvirtas, tad judu 
su Maghibu galėsite joti raiti. 

- Jei jis vengia draugijos, iš kur žinote, kad panorės susi- 
tikti su karaliaus maršalu? 

Fileinas pasikasė barzdą. 

- Teisybė. Tai, kad jūs —- maršalas, Galindui nepadarys 
jokio įspūdžio.Tačiau paminėkite mano vardą, ir jis ne per 
daug niurnėdamas jus priims. Kadangi jis gepidas, tai nesi- 
vargins jūsų pamaitinti. Liepsiu Bauts judviem su Maghibu 
suvynioti vakarykščio maisto likučių. 

Lauke Makhibas, švilpaudamas ir niūniuodamas tarsi 
linksmai nusiteikęs vaikas, balnojo du arklius. Prisimi- 
niau Meiruso, Dumblininko, žodžius: „Neišlepinkite man 
tos būtybės“, tad nusprendžiau, kad tai vienas tų retų atve- 
jų Maghibo gyvenime, kai jam nereikės striuoksėti greta 
raito šeimininko. Tačiau kai Bauts ir Svanilda atnešė mūsų 
krepšius ir maistą, Lerva atidžiai stebėjo, kaip aš užlipu 
ant Velokso, ir tada pamėgino mane pamėgdžioti, bet 
per daug energingai, nes perskriejo per balną ir, didžiam 
mūsų visų, taip pat ir arklių, susižavėjimui, nukrito kitoje 
arklio pusėje. Supratau, kad Lervos niekas niekada „nele- 
pino . Vyrukas apskritai niekada nėra jojęs raitas. Liepiau 
jam susikeisti arkliais, nes Veloksas buvo su balnavirvė- 
mis, tad ant jo sėdėti paprasčiau. Taip pasielgiau ne todėl, 
kad būčiau maloningas šeimininkas - tiesiog nenorėjau 
gaišti kelionėje, jei Lerva vėl iškristų iš balno, o paskui 
mėgintų užsiropšti. 

Kurį laiką Lerva buvo neįprastai tylus - jis arba stengėsi 
išsilaikyti balne, arba nenuklysti nuo Fileino nurodyto ke- 
lio. Tačiau vėliau po truputį įsišnekėjo ir netrukus vėl tapo 
kalbiu armėnu. Už šį plepėjimą pasijutau jam dėkingas. Be- 
galinėse pievose, išsidriekusiose po žydru dangumi, nusėtu 
pumpotaukšlius primenančiais debesėliais, nieko įdomaus 
pamatyti ar išgirsti negalėjai - net nebuvo apie ką galvoti, 

nebent apie tai, kad pievos ir dangus neturi pabaigos - tad 
Lervos plepumas šiek tiek blaškė nuobodulį. 

Daugiausia jis ulbėjo apie savo fr4uja Meiruso nuosta- 
bius gebėjimus numatyti ir žerti išmintį, kaskart neapsa 
komai padidinant šeimininko pelnus, bet, guodėsi Lerva, 
nei jam, nei kitiems Meiruso darbininkams papildomai 
nenubyrėdavo nė vienas numas. Todėl, aiškino Lerva, jis 
labai trokšta nukreipti savo gebėjimus į tokią veiklą, kuri 
jam atneštų daugiau asmeninės naudos. Kadangi jam pa 
vyksta suuosti geriausias dumblo rūšis, Lerva mano, kad 
pajėgtų užuosti ir vertingesnes medžiagas, esančias anl 
žemės arba po ja. Ištaręs šiuos žodžius jis pašnairavo į 
mane ir pridūrė: 

— Frduja Meirusas sakė, kad ketinate pakartoti senųjų 
gotų kelią iki pat tolimųjų Vendų įlankos krantų. 

— Ją. 

— Ir tas įlankos krantas vadinamas Gintaro pakrante? 

— Taip. 

— Ir ten randama daug gintaro? 

— Taip. 

— Arjūs, būdamas ten kartu su ponia Svanilda, ieškositv 
gintaro“ 

— Ne. Man rūpi kiti reikalai.Tačiau jei netyčia užlipčiau 
ant gintaro luito, žinoma, jo nepalikčiau. 

Tada Lerva nustojo kalbėti apie gintarą ir prabilo apic 
nereikšmingus dalykus, išmintingai leisdamas man pačiam 
spręsti, ar būtų naudinga pasiimti į šiaurę žmogų, kurio 
nosis, taip sakant, yra įbesta į žemę. Na, daugiau sakyti ii 
nebuvo ko: armėno nosis ir taip aiškiai kyšojo. Tačiau kai 
prisiartinome prie varganos lūšnelės, Lerva dar kartą pri 
minė savo gebėjimus. 

— Matote, frauja, kaip man puikiai sekasi viską rasti. Tai 
turėtų būti vieta, į kurią mane nukreipė senasis Fileinas, sc 
nojo Galindo buveinė. 

Jei čia buvo ta vieta, tai lauke sėdintį senąjį Galindą pa- 
matėme iš tolo, nes senukas arba buvo toks stambus kaip 
jo lūšna, arba lūšnelė buvo ne ką didesnė už Galindą. Tie- 
nudrėbtas kupolas, kuris gyventi tiko ne ką labiau nei pati 
retsykiais sukunkuliuojanti pelkė. Tačiau savininkas statinį 
nuo įsibrovėlių buvo aptvėręs grėsminga tvora, tarsi ši turėtų 
saugoti miestą-tvirtovę. Vargu ar Galindą dažnai aplankyda- 
vo raiteliai - mudu su Lerva šįryt nematėme nė vieno - bet 
už maždaug dviejų stadijų nuo lūšnelės durų Galindas buvo 
išsikasęs tokį gilų ir platų griovį, kad jis galėtų apsaugoti nuo 
kavalerijos antpuolio. 

Žemė čia buvo gana kieta, tad mes tikriausiai būtume sė- 
kmingai apjoję kliūtį, tačiau nusprendžiau ją gerbti bent jau 
tiek, kad nulipau nuo arklio ir padaviau jo vadeles Lervai, o 
pats nuėjau pėsčias, persiropščiau per griovį ir priėjau prie 
fHegmatiškai sėdinčio senuko. Draugiškai jam pamojavau, 
bet Galindas nepratarė nė žodžio ir net nekrustelėjo. Tada, 
net nepažvelgdamas į mane, pareiškė: 

— Eik šalin. 

Jis galbūt nebuvo toks senas kaip Fileinas, nes turėjo 
mažiau raukšlių ir kelis dantis, bet turėjo būti bent jau 
mano bičiulio Virdo metų, jei šis dar būtų gyvas. Vyras 
buvo visiškai pražilęs, o jo žandenos driekėsi iki pat vil- 
ko kailio drabužio, tad atrodė kaip plaukų kalnas, kurio 
priekyje kyšojo veidas. Supratau, kodėl jis sėdi lauke, nes 
belangė iš dumblo drėbta lūšna buvo tik prieglobstis mie- 
goti. Židinys - keli pajuodę akmenys ant žemės, palei jį 
kabėjo, matyt, visa Galindo manta: puodas, dubuo ir van- 
dens ąsotis. 

- Jei jūs - Galindas, - paaiškinau, - sukoriau ilgą kelią, 
kad pasikalbėčiau su jumis. 

- Tada turėtum žinoti ir kelią atgal, iš kur atvykai. Ke- 
lauk ten. 

— Aš čia atvykau iš Fileino, jūsų pažįstamojo, buveinės. 
Jis man sakė, kad jūs kadaise tarnavote romėnų legione 
Galijoje. 

— Fileinas nuolat per daug kalba. 

— Gal kartais tarnavote Vienuoliktajame legione, Klaudi 
ja Pija Fidelis, kuris buvo įsikūręs Lungdunume, Galijoje? 

Vyras pirmąkart dirstelėjo į mane. 

— Jei esi mokesčių rinkėjas, sukorei tikrai ilgą kelią, ka.l 
įvertintum didžiausią dvarą visoje imperijoje. Apsidairyk. 

— Aš - ne mokesčių rinkėjas. Esu istorikas, renkantis ži 
nias, o ne mokesčius. 

— Neturiu nei vieno, nei kito. Tačiau taip pat esu smalsus. 
Ką žinai apie Klaudiją Piją, niu? 

— Turėjau labai gerą draugą, kuris kadaise tarnavo tame 
legione. Jis buvo iš Alavo salų atvykęs britonas, vardu Vir 
das, Vilkų draugas. Lotyniškai jo vardas Uiridas. 

— Arjis buvo raitininkas, ar pėstininkas? 

— Raitininkas. Mūšyje Katalaunijos lygumose Virdas jojo 
prieš vėliavnešius. 

— Tikrai? Aš buvau tik pėstininkas, pediculus. 

Pamaniau, kad Galindas nestokoja humoro jausmo. Lo 
tyniškai pėstininkas — pedes, bet pediculus nėra mažybinc 
šio žodžio forma. Pediculus lotyniškai - utėlė. 

— Vadinasi, jūs pažinojote Virdą? 

- Jei esi istorikas, privalai žinoti, kad legioną sudaro dau 
giau nei tūkstantis vyrų. Kaip mes visi galėjome būti artimai 
pažįstami, niu? Tu per daug prisiartinai, ir aš esu priverstas 
sėdėti tavo šešėlyje, nors tavęs nepažįstu. 

— Atleiskite, - atsiprašiau ir pasitraukiau į šalį, kad sc 
nukas vėl atsidurtų saulės atokaitoje. - Esu Tornas, kara 
liaus Teodoriko Amalingo maršalas. Jis mane atsiuntė | 
šiuos kraštus rinkti tikslios istorijos apie gotus. Fileinas 
mano, kad jūs galėtumėte papasakoti vertingų dalykų apic 
gepidus. 

- Liepčiau tau iškart keliauti po velnių, bet paminėjai le- 
gionierių, kuris kadaise jojo priešais vėliavnešius. Aš tose 
lygumose netoli Kabilonumo taip pat koviausi su hunais. Jei 
tavo bičiuliui ten užteko drąsos joti priešais vėliavas, jis — ti- 
kras vyras. Ir jei jis vėliau susidraugavo su tavimi, vadinasi, 
ir tu turi būti šio to vertas. Puiku. - Senukas didingai mos- 
telėjo ranka, tarsi siūlytų sėstis į sostą, o ne ant plikos že- 
mės. - Gali sėstis... tik ne saulėtoje pusėje. Tai ką naudinga 
norėtum išgirsti? 

— Na... tikiuosi, man atleisite, kad šitaip pradedu, bet... 
kaip jaučiatės, kai jus vadina gepidu? 

Senukas kurį laiką žiūrėjo į mane akmeniniu veidu, pas- 
kui atsakė: 

— O kaip tu jautiesi neturėdamas jokio vardo? Tornas - 
ne vardas, tai runų rašmuo. 

— Žinau. Tačiau toks iš tiesų yra mano vardas. Galiu tik 
pasakyti, kad jau seniai prie jo pripratau. 

— O aš pripratau būti vadinamas gepidu. Klausk kitą klau- 
simą. 

— Turėjau galvoje žeminančią žodžio gepidas prasmę... 

— Vail - pasipiktinęs nusispjovė ant žemės Galindas. - 
Kalbi apie tą seną mitą? Kad gepidų pavadinimas kilęs iš 
žodžio gepanta? Tingūs, lėti, nevalyvi ir taip toliau? Sakaisi 
esąs istorikas, bet tiki vaikiškomis balgs-daddja? 

— Na... apie tai girdėjau iš autoritetingo šaltinio. Kelių au- 
toritetingų šaltinių. 

Senukas gūžtelėjo pečiais. 

- Jei tave toks aiškinimas tenkina, ne man ginčytis su is- 
torikais. Klausk toliau. 

— Ne, ne, ne. Gerasis Galindai, jei žinote kitą šio žodžio 
kilmės aiškinimą, labai norėčiau jį išgirsti. 

— Žinau, iš kur iš tiesų kilo šis pavadinimas. Senovinė- 
je Skandzoje, iš kurios mes visi, gotai, kilome, amalingai ir 
baltingai gyveno lygumose. Mes, gepidai, buvome bairgos - 

kalniečiai. Kai vėliau amalingai ir baltingai pradėjo vadin- 
tis rytų ir vakarų gotais, mes ir toliau išdidžiai vadinomės 
kalnų gotais. Gepidas - tai tik šiuolaikinis, sutrumpintas 
žodžio ga-bairgs tarimas. Gali tuo tikėti arba ne, kaip nori. 

— Žinoma, tikėsiu, - užtikrinau maloniai nustebintas šio 
naujo pasakojimo. - Toks aiškinimas kur kas įtikinamesnis 
nei visų pripažintas. 

— Jaunasis istorike, patarčiau per daug nepasikliauti jo- 
kiais pavadinimais ar vardais. Kiek pažįsti Placidijų, Irenų ir 
Virginijų, kurios nėra nei ramios, nei taikios, nei skaisčios?" 
Vardas gali būti nepagrįstas, nepastovus ar net apgaulingas. 

— Teisybė, - sutikau, nors neprisipažinau, kad pats kar. 
tais tyčia ar net siekdamas suklaidinti keičiu vardus. 

— Prisimenu vieną dalyką, susijusį su vardais ir pavadini- 
mais, iš tų laikų, kai tarnavau Klaudija Pijos legione. - Ga- 
lindas įbedė žvilgsnį į begalinę pievą. Senuko veidas tapo 
mąslus, tarsi prieš save matytų Katalaunijos lygumas, kurios 
kovėsi prieš beveik keturiasdešimt metų. - Mes dainuodavo 
me daug kariškų dainų, ir ne visos jos buvo romėniškos, nes 
legione tarnavo įvairių tautų atstovai — taip pat ir vyrai iš Ala 
vo salų, kaip Žinai, - tačiau, kad ir kokios tautos būtų daina, 
mes ją dainuodavome bendra visiems legiono kalba - lotynų. 
Tie britonai turėjo savų dainų, bet kartu su mumis, gotais, 
dainuodavo mūsų saggwasteis fram aldrs. Taip pat pamenu, 
kaip dainuodavome seną saggws**, pasakojančią apie vizigo 
tų didvyrio Alareiko žygius ir gyvenimą. Kalbant taisyklinga 
romėnų lotynų kalba, jo vardą reikėtų tarti Alarikus, bet tic 
atvykėliai iš Alavo salų dainuodavo darkyta britonų lotynų 
kalba ir jo vardą tardavo „Arturas“. - Senasis Galindas staiga 
iš prisiminimų grįžo į šiandieną ir piktai amtelėjo: - Po vel 
nių, maršale! Tu man vėl užstoji saulę! 


*Angl. placid - rami, virgin - skaisti. - Vert. past. 
**Sagą, sakmę. - Vert. past. 

- Čia ne aš. Tai dar viena prakeikta audra jūsų deltoje. 

Netikėtai į pumpotaukšlius panašūs debesys ėmė didėti, 
driektis ir susiliejo į ištisą maršką, užtemdžiusią dangų. 

— Akh ja, - beveik palankiai pritarė Galindas. - Torui čia 
patinka švaistytis savo kūju. 

- Jūs tikite Torą, tiesa? - paklausiau, nors vėl suirzau tar- 
damas šį vardą. - Vadinasi, išpažįstate senąją religiją? 

- Jei ir išpažįstu kokią nors religiją, esu mitraistas, nes ka- 
daise buvau romėnų legionierius. Tačiau, manau, nėra nieko 
bloga pripažinti, kad esti ir kitų dievų. O jei ne Toras - per- 
kūno dievas, tada kas, niu? 

Tarsi Galindas būtų prisišaukęs, rytinį horizontą perrė- 
žė Žaibas, ir oras sudrebėjo nuo griaustinio. Iškrito pirmieji 
lietaus lašai, ir aš šventvagiškai nusikeikiau. 

Senukas pažvelgė į mane. 

— Ar bijai Toro pykčio? 

— Neijo, nei kitų, - atšoviau. - Man tik nepatinka audros, 
kai jos sukelia nepatogumų. 

— Man audros jokių nepatogumų nekelia. - Didžiai mano 
nuostabai, Galindas išsinėrė iš vilko kailio ir kelių kitų skar- 
malų, kuriuos vilkėjo po apačia. - Dėl lietaus man nereikia 
toli tursenti iki upelio, kad išsimaudyčiau. Gal prisidėsi prie 
manęs, maršale? 

— Ne, thags izvis. 

Nusukau žvilgsnį į šalį nuo jo prakaulaus ir gauruoto kūno, 
apnuoginto lietui, kuris dabar ėmė pliaupte pliaupti. Jau ne- 
simatė nei Lervos, nei arklių, kuriuos buvau palikęs prie 
griovio. Galėjau tik tikėtis, kad gyvūnai saugūs - žinoma, ir 
Lerva, nes arkliai pabėgtų, jei mano palydovas nepajėgtų 
jų sulaikyti. Tad sėdėjau nepatogiai susigūžęs ir klausiausi 
pasakojimo apie gepidų tautos istoriją, kol nuogas Galindas 
mėgavosi jo kūną prausiančia liūtimi. 

— Kad įrodyčiau, jog gepidai visada bent jau prilygdavo 
kitiems gotams, papasakosiu apie du mūšius, kurie vyko 

netoli nuo čia, tačiau seniai, kai valdė Konstantinas Didysis. 
Tada imperatorius dar nebuvo vadinamas „didžiuoju“, bet 
jau matėsi jo didingumo požymiai - kai jis nugalėjo jung 
tinę ostrogotų ir vizigotų armiją. Tačiau paskui, po aštuone: 
rių ar devynerių metų, kai gotai gepidai kovėsi su vandalais, 
Konstantinas su savo armija perėjo į vandalų pusę - ir pir- 
mą kartą gyvenime patyrė pralaimėjimą. Tai buvo vienas iš 
nedaugelio jo patirtų pralaimėjimų. 

— Ja, tai tikrai byloja apie gepidų šlovę, - pagyriau kaip 
įmanydamas entuziastingiau, nors buvau kiaurai permirkęs. 

— Atkreipk dėmesį, maršale: dabar, kai esu nepriekaištin- 
gai švarus, Toro sukelta audra silpsta. Netrukus pasirodys 
palaimingoji Mitros saulė ir mane išdžiovins. 

— Džiaugiuosi, kad palaikote gerus santykius su tokia 
gausybe dievų. - Apsidžiaugiau pro retėjantį lietų pamatęs, 
kad Lerva ir arkliai vis dar stovi ten, kur juos palikau. - 
Tačiau, gerasis Galindai, kodėl įsikūrėte čia, negyvenamoje 
dykynėje, nors tikrai esate pakankamai nuovokus ir galite 
puikiai gyventi civilizuotame pasaulyje? 

Senukas dar kartą nusispjovė ant žemės. 

— Prisižiūrėjau pasaulio, kai beveik trisdešimt metų ro 
mėnų armija mane vertė per jį žygiuoti. 

— Tačiau ir išėjęs į atsargą galėtumėte gyventi neatsisky 
ręs nuo žmonių ir neskursdamas. 

— Atsiskyręs? Skursdamas? Kai man draugiją palaiko Mit. 
ra bei Toras ir mėgaujuosi jų siunčiama saule bei lietumi“ 
Maistui turiu paukščių kiaušinių, varlių, skėrių ir portula 
kų. O pasimėgavimui rūkau hanafą. Ko dar reikia mano 
amžiaus žmogui“ 

— Rūkote hanafą? 

— Tai nusmurgusių skitų palikimas. Ar niekada neraga- 
vai? Trobelėje yra sausų malkų, maršale. Būk malonus ir 
užkurk mano židinyje ugnį, tada tau parodysiu. 

Kurdamas židinį pasiteiravau: 

— Dabar išgirdau daug įdomių dalykų apie gotų gyveni- 
mą, kai jie įsikūrė čia, Danuvijaus žiotyse. Tačiau gal galėtu- 
mėte man papasakoti, kaip jie gyveno - ir kaip jiems sekėsi 
ilgų klajonių metu - iki atvykdami čia? 

- Visiškai nieko nežinau, - linksmai atsakė senolis. - Štai, 
pastatyk šį puodą ant ugnies ir įdėk į jį hanafos. 

Iš savo vilko kailinių, kuriuos vėl užsivilko, Galindas iš- 
traukė saują kažkokių miltelių. Įbėriau juos į tuščią puodą 
atpažinęs, kad tai džiovintos laukinio augalo, lotyniškai va- 
dinamo cannabis, sėklos. 

— Štai ką tau pasakysiu, - toliau porino Galindas. — Ge- 
riausia, kas nutiko gotams, - visiems - yra tai, kad hunai 
juos atginė čia. 

— Kodėl taip sakote? 
rangytis, anglėti ir rūkti. 

- Čia jie gyveno per daug patogiai. O kai nusprendė tapti 
padoriais Romos piliečiais, perėmė jų papročius ir elgse- 
ną, greitai tapo nuobodūs, pasipūtę ir patenkinti savimi. Jie 
pamiršo iš protėvių paveldėtą nepriklausomybės troškimą, 
atkaklumą ir drąsą. 

Senolis palinko virš puodo, giliai įkvėpė dūmų, kurie kilo 
iš svilinamų žolelių, ir pamojo man ranka, kad pasekčiau 
jo pavyzdžiu. Taip ir padariau, įtraukiau pilnus plaučius 
saldžiarūgščio kvapo, kuris nebuvo nei atgrasus, nei labai 
malonus. Man buvo neaišku, kodėl Galindas tai vadina 
„pasimėgavimu“. 

— Tie ramūs, ištižę gotai, - toliau aiškino senolis, - net 
pradėjo mėgdžioti romėnus priimdami krikščionybę - ir 
tai buvo jų didžiausia silpnybė. 

— Kodėl taip sakote? - dar kartą paklausiau gana apdujęs. 
Tiesą sakant, kalbėti darėsi sunku, nes, regis, nuo tų dūmų 
staiga apsvaigau. 

Galindas dar kartą giliai įkvėpė dūmų ir tik tada atsakė: 

— Nejau gotams reikėjo priimti rytietišką religiją? Krikš- 
čionybė - tai tikėjimas, geriausiai tinkantis pirkliams: ji ne- 
siūlo nieko, išskyrus pelningus mainus. Juk ji skelbia: daryk 
gera ir tau bus atlyginta. 

Negalėjau jam atsikirsti, net jei būčiau norėjęs, nes jau- 
čiausi labai apgirtęs. Nors Galindas sėdėjo tiesiai priešais 
mane, jo žodžiai, regis, sklido iš kažkur toli, tarp jų girdėjau 
aidą, tarsi žodžiai stumdytųsi vienas su kitu. 

— Ak, maršale, tu sėdi persikreipęs, - nusišaipė iš manęs 
senolis. - Vadinasi, jauti hanafos dūmų poveikį. Tačiau jį 
galima geriau pajusti uždaroje erdvėje. 

Galindas rankos mostu pakvietė mane dar kartą pauos- 
tyti, bet aš apsvaigęs papurčiau galvą. O senolis šįkart ne tik 
palinko virš ugnies, bet vilko kailiu užsidengė ir galvą, ir 
puodą. Kailis kilnojosi aukštyn ir žemyn, kai Galindas ke- 
liskart įkvėpė dūmų. Kai jis galiausiai pakėlė galvą, senuko 
akys švytėjo, o veide suspindo nepaprastai kvaila šypsena. 
Galindas kalbėjo toliau, o man jo žodžiai aidėjo, tarsi sklis- 
tų iš toli: 

— Gotų laimei, hunai juos iš čia išvijo. Dar visai neseniai 
gotai medžiodavo kilnodamiesi iš vienos vietos į kitą. Jie ba- 
davo, kentė troškulį ir nepriteklių. Tie, kurie nežuvo mūšyje, 
mirė iš bado, nuo ligų ar šalčio. Tačiau ir tai buvo į naudą. 

— Kodėl taip sakote? 

Supratau, kad jau trečią kartą kvailai uždaviau tą patį 
klausimą, tarsi nežinočiau kitų žodžių. Tiesą sakant, man ir 
šiuos žodžius ištarti — iš lėto, darant pertrauką tarp kiekvie- 
no - buvo gana sunku, nes, regis, mano paties žodžiai, taip 
pat kaip Galindo, aidėjo galvoje. 

— Tai gerai, nes tie, kurie mirė, buvo silpni ir bedvasiai. 
Liko tik stiprūs ir drąsūs. Dabar, kai Romos imperija yra 
taip apgailėtinai susiskaldžiusi, atėjo metas gotams atgimti. 
Jie galėtų tapti galingesnė jėga nei kada nors yra buvę. Gotai 
galėtų tapti naujaisiais romėnais... 

Senasis atsiskyrėlis tikrai apsvaigo prisirūkęs hanafos, 
todėl tauškė nesąmones. Tačiau aš nesijaučiau turįs teisę jį 
kritikuoti, nes pats taip pat sunkiai kaip Galindas pajėgiau 
mąstyti ir kalbėti. 

— Ojei gotai išstumtų romėnus ir taptų Vakarų pasaulio 
šeimininkais... na.... tada pasaulis būtų dėkingas, kad gotai 
priėmė arijonų krikščionybę, o ne Anastazijaus, kurią išpa- 
Žįsta romėnai. 

Mane apėmė siaubas, nes pradėjau baimintis, kad nieka- 
da nepajėgsiu ištarti nieko kito, kai ketvirtą paklausiau: 

— Kodėl taip sakote? 

— Per visą istoriją skirtingų tikėjimų europiečiai dėl vie- 
nos ar kitos priežasties kariavo vieni su kitais. Tačiau nie- 
kada, iki atsirandant krikščionybei, mūsų Vakarų pasau- 
lio vyrai nežudė vienas kito dėl tikėjimo, siekdami savąjį 
primesti kitiems. - Galindas nutilo ir dar kartą užsitraukė 
savo šlykščių dūmų. — Tačiau krikščionys arijonai bent jau 
yra pakantūs kitoms religijoms, taip pat ir pagonybei bei 
tiems, kurie neišpažįsta jokios religijos. Todėl jei domi- 
nuotų gotai, jie nereikalautų ir net nesitikėtų, kad visi kiti 
išpažintų tuos pačius dalykus, į kuriuos tiki jie. Saggws 
was galiuthjon! 

Nuo paskutiniųjų senolio žodžių pašokau, nes jis juos iš- 
dainavo, tiksliau, išmaurojo: 

- Saggws was galiuthjon, Haifsts was gahafijon! 

Matyt, tai buvo Galindo kariškų laikų reliktas - „Sus- 
kambo daina, ir prasidėjo mūšis!“ Nors iš pradžių atrodė, 
kad senolis yra sveiko proto, dabar supratau, kad jis jau se- 
niai rūko žoleles, todėl yra nepagydomai išprotėjęs. 

Mudu išsiskyrėme be didelių ceremonijų. Truputį netvir- 
tomis kojomis pakilau ir atsisveikinau su Galindu. Jis tik 
romėniškai atidavė man pagarbą, nes ir toliau su įkvėpimu 
dainavo. Apsvaigęs nusvirduliavau per lygumą, persiropš- 
čiau per griovį ir atėjau pas Lervą, kuris ištikimai laikė ar- 

klius. Stipriai užsimerkiau, kad pajėgčiau susikaupti prieš 
mėgindamas ką nors pasakyti, ir su palengvėjimu išgirdau 
save tariant kitus nei „Kodėl taip sakote?“ žodžius, nors jie 
nuskambėjo gergždžiamai: 

— Grįžkime į Fileino buveinę. 

Lerva tiriamai mane nužvelgė. 

— Kaip jūs jaučiatės, frduja? 

— Manau, gerai, - tepajėgiau išsunkti, nes nežinojau, ar 
vienąkart parūkius hanafos jos poveikis išlieka visam laikui. 

Tačiau nuo gryno, lietaus atgaivinto pievų oro ir jojimo 
neskubia risčia protas palaipsniui prašviesėjo. Kai sutemus 
grįžome į Fileino ir Bauts namus, vėl jaučiausi sveikas ir 
blaivus. Lerva nulipo nuo Velokso ne taip veržliai, kaip mė- 
gino rytą ant jo užšokti, ir atsistojęs ant žemės sudejavo. 
Dabar aš jo paklausiau: 

— Kaip jautiesi? 

- Blogai, frūuja, - silpnu balsu atsakė jis. - Manau, mano 
kojos išlinko visam laikui. Ir nuo jų nusitrynė oda. Ar rai- 
teliams visada taip gelia visą kūną ir jie būna sustingę, kai 
nulipa nuo arklio? 

— Tik pirmą ar antrą kartą, - atsakiau. - Na, gal trečią. 

— Ak, tikiuosi, man nereikės joti dar kartą. Verčiau bėg- 
siu greta arklio, nes, manau, armėnai iš prigimties yra linkę 
bėgioti. 

— Balgs-daddja, - nepiktai nusišaipiau. - Eik ir išsikask 
krieno šaknį. Susitarkuok ir pasitrink skaudamas vietas. 
Rytą pasijusi geriau. 

Fileinas ir Bauts nevakarieniavę laukė, kol mudu su Ler- 
va grįšime, nors šįvakar vėl buvo patiekta tik stirnienos su 
žalumynais. Lerva, nubalnojęs ir pašėręs arklius, savo mais- 
tą, kaip visada, išsinešė į lauką. Mudu su Svanilda sėdome 
prie stalo kartu su senukais, ir valgydamas aš papasakojau, 
kas vyko pas Galindą, taip pat pasakiau, kad jis perėmė ski- 
tų įprotį mėgautis kvailumą sukeliančiais žolelių dūmais. 

"- Sakiau jums, - su piktdžiugišku pasitenkinimu pareiš- 
kė Fileinas, - kas jis ne toks protingas kaip aš. Šiaip ar taip, 
Galindas - gepidas. 


5 


Kai kitą rytą išvykome, Lerva bėgo greta mano bei Sva- 
nildos arklių ir be paliovos tarškėjo išsklaidydamas kelio- 
nės per pievas nuobodulį. Kurį laiką jis tik pasakojo gandus 
apie įdomius Noviodunumo gyventojus. Tačiau galiausiai, 
kaip ir tikėjausi, prabilo apie būsimas keliones: 

— Kur judu su ponia keliausite toliau, frūuja? 

— Kai ko paklausinėsiu Meiruso, tada porai naktų apsi- 
stosime pandokheione pailsėti ir atsigaivinti. Paskui susi- 
krausime ten paliktą mantą ir patrauksime tolyn į šiaurę, 
Sarmatijos tyrų link. Visi šaltiniai tvirtina, kad ankstyvieji 
gotai atvyko kaip tik iš ten. 

— Ar vėliau keliausite į Gintarinę pakrantę? 

Nusijuokiau. 

— Nepamiršau tavo nosies, Lerva. 

+ Jo nosies? - nustebusi paklausė Svanilda. 

Kadangi ji nebuvo girdėjusi apie armėno svajones, papa- 
sakojau, kaip jis gyrėsi savo gebėjimais viską užuosti. 

- Ieškoti gintaro, - tarė Lervai Svanilda, - išties yra kil- 
nesnis užsiėmimas nei ieškoti dumblo. Tačiau ar tavo frūuja 
Meirusas nenusimins sužinojęs, kad jį palieki? 

— Jis veikiau pasipiktins, mano ponia, - atsakė armėnas. — 
Be to, abejoju, ar man reikės ką nors sakyti. Meirusas, tariant 
mūsų kalba, yra vardapetas, jūsiškai - khazzenas, kitaip sa- 
kant, išminčius. 

Ir tikrai, kai sutemus grįžę į miestą pirmiausia nuvykome 
į Meiruso sandėlį, senasis žydas stovėjo lauke, tarsi lauktų 

mūsų. Taręs mudviem su Svanilda trumpą pasveikinimą 
hūils, jis draugiškai patapšnojo Lervai per petį ir saldžiu 
balsu pragydo: 

— Kaip gerai, kad grįžai, mano berniuk. Stipriai pasigedo- 
me tavo nosies. Pastarosiomis dienomis žemės kasėjai atga- 
beno labai mažai dumblo. Teko suvokti, kad mano patyręs 
dumblo ieškotojas nusipelno geresnio atlygio už savo dar- 
bą. - Armėnas prasižiojo norėdamas kažką sakyti, bet tokia 
galimybė jam nebuvo suteikta. - Lerva, tai yra Maghibai, 
eik į mano namus ir pailsėk. Tau teko nubėgti ilgą kelią. Kai 
tik pasveikinsiu sugrįžusį maršalą ir jo ponią, mudu aptar- 
sime tavo naują, padidintą algą. 

Nusiminęs Lerva nušiūravo gatve nusivesdamas mūsų 
arklius. Dumblininkas atsigręžė į mus plačiai išskėtęs 
rankas. 

— Waila-gamotjands, saio Tornai. - Rankos mostu jis pa- 
kvietė mus į sandėlį, kur atsisėdome ant šieno ryšulių. - Esu 
tikras, kad jums nepaprastai rūpi sužinoti... 

-Pirmiausia, - pertraukiau jį, - ar yra kokių žinių iš Teo- 
doriko. 

— Ne, nieko, išskyrus kasdienius reikalus. Nieko negirdėti 
apie Strabo ir jo sąjungininkų rudžių sukilimą, jei tą turė- 
jote omenyje. 

— Taip, tą. Sakote, nė žodelio? Įdomu, ko jie laukia? 

— Ak, manau, kad žinau. Labai tikėtina, kad jų pajėgos 
neišsiruoš į žygį, kol deramai neapsirūpins. Kai bus nu- 
imtas derlius. Ja, spėju, kad jie pajudės rugsėjį arba dar 
vėliau, kai nuims derlių. Ir prieš sukaustant Žiemos spei- 
gams. 

— Skamba įtikinamai, - sutikau linktelėdamas galvą. - Jei 
taip bus iš tiesų, man galbūt pavyks užbaigti šį žygį ir grįžti 
pas Teodoriką... 

— Na, na, - ragino mane Meirusas. - Nejau nenorite kai 
ko paklausti? 

"Žinojau, ką jis turi omenyje, bet nenorėjau senajam žy- 
dui suteikti malonumo pasiteiraudamas, kas nauja girdėti 
apie mįslingąjį Torą. Todėl paklausiau: 

— Ja, noriu paklausti apie... kas tai būtų? Istorija? Teologi- 
ja? Kad ir kaip ten būtų, pasakykite - kadangi kaip tik jūs, 
žydai, mums davėte Kristų... 

Meirusas susiūbavo ant kulnų ir sušuko: 

— Al lo davar! 

Supratau, kad tai nuostabos šūksnis jo kalba. 

— Ir kadangi Kristus mums davė krikščionybę, - kalbėjau 
toliau, - galbūt jūs galėtumėte patvirtinti, ką neseniai išgir- 
dau. Skaitydamas Bibliją, susidariau įspūdį, kad jūs, žydai, 
dažnai kariaudavote judaizmo vardan - stengdavotės per 
prievartą primesti savo tikėjimą kitoms Rytų tautoms. 

— Ak, tikrai taip. Galiu tai patvirtinti primindamas Ma- 
kabio žygius. Ši pavardė reiškia „plaktukas“, ir ji labai tiko 
šiems karžygiams.Vienas Makabių, nugalėjęs kažkurią tau- 
tą, net nelaukė, kol jos žmonės atsivers į kitą tikėjimą. Jis 
liepė kaipmat apipjaustyti visus vyrus. 

— Ir, kaip suprantu, jūs, žydai, taip pat nuolatos kovojo- 
te tarpusavyje stengdamiesi vieni kitus priversti sutarti dėl 
tikėjimo. 

— Tikrai taip, - pakartojo Meirusas. - Amoso knygoje 
rašoma: „Ar du žmonės, nesutardami tarpusavyje, gali eiti 
kartu?“ Pavyzdžiui, ne vieną šimtmetį tarp fariziejų ir sadu- 
kiejų vyko kova, kartais smurtinga. 

— Tačiau mes, vakariečiai, bent jau taip man buvo pasa- 
kojama, nors ir dažnai kariaudavome vieni su kitais, nieka- 
da neskelbėme karo dėl religinių priežasčių. 

- Žydų požiūriu, - sausai atšovė Meirusas, - jūs niekada 
neturėjote religijos. 

— Norėjau pasakyti, kad mes nekariavome dėl religijos iki 
to meto, kol krikščionybė tapo vyraujanti. 

- Žydų supratimu ir gojai neturi religijos. 


2BLĖŠRUNAS 313 


— Išklausykite mane, prašau. Kol dar nebuvo įsitvirtinusi 
krikščionybė, mes, europiečiai, nekariavome šventųjų karų. 
Ji gimė Rytuose ir iš ten atkeliavo pas mus. O Rytuose, kaip 
ką tik patvirtinote, šventieji karai nebuvo naujiena. Juk Jė- 
zus buvo žydas, vadinasi... 

Dumblininkas abiem rankomis susiėmė už galvos ir su- 
aimanavo: 

- Bevakashd! Girdėjau, kaip daugelis nedorų krikščionių 
plūdo žydus už tai, kad buvo nužudytas Kristus. Jūs esate 
pirmas, kurį girdžiu mus kaltinant už tai, kad Jį jums pri- 
metėme. 

— Tačiau... ar tai nėra mūsų iš Rytų paveldėtas palikimas? 
— Ayin hardh! Užduokite klausimą, į kurį galėčiau atsakyti! 
Papurčiau galvą. 

— Daugiau klausimų neturiu. 

— O aš turiu, - droviai įsiterpė Svanilda. - Noriu paklaus. 
pone Meirusai. 

Dumblininkas atsigręžė į ją su dideliu palengvėjimu. 

— Ja, vaikeli. 

— Neseniai galvojau apie vieną dalyką, kurį mudu su Tor 
nu aptarinėjome, ir tada jis pasiūlė paklausti jūsų. 

Meirusas palinko į priekį, kad tamsoje galėtų geriau ma 
tyti Svanildą. Tada tiriamai nužvelgė mane, kurį laiką paty 
lėjo ir tarė: 

— Klausk. Atsakysiu, jei pajėgsiu. 

— Norėčiau žinoti... ar galite išburti... ar mudu su Tornu... - 
Ji nutilo ir paskui staigiai paklausė: - Ar mudu su Tornu ilgai 
būsime vienas kitam brangūs? 

Meirusas nužvelgė mudu veriamu žvilgsniu ir kurį laiką 
neryžtingai glostė savo barzdą. 

— Nejau negalite atsakyti į šį klausimą? - paraginau. 

— Ja, galiu išpranašauti. Tačiau nežinau, ką tai reiškia. 
Nieko išmintinga apie tai negaliu pasakyti. Nenorėčiau 
jums atsakyti sausai ir nesuprantamai. 


t 

:- Na, na, - paprieštaravau. - Negalite sužadinti mūsų 
smalsumo ir paskui nieko nepasakyti. 

— Ar esate tikri, kad norite išgirsti atsakymą? 

- Taip, - vienu balsu atsakėme su Svanilda. 

Meirusas ištiesė savo galingus pečius. 

— Kaip paliepsite. - Pirmiausia jis kreipėsi į mane: - Jums 
Svanilda bus brangi iki gyvenimo pabaigos. 

Negalėjau suprasti, ko jis dvejojo, nes šioje pranašystėje 
nemačiau nieko grėsminga, ypatinga ar net įžvalgaus. Sva- 
nilda buvo labai patenkinta išgirdusi tokį atsakymą. Mergi- 
na šypsojosi laiminga, kai Meirusas tarė jai: 

— Tau Tornas bus brangus iki rytdienos vidudienio. 

Svanildos šypsena išnyko, ji labai sutriko. Aš taip pat su- 
glumau, bet netrukus atsitokėjau ir pasiskundžiau: 

— Na, ir kokia čia pranašystė? Ji visai nelogiška. 

— Aš jums taip ir sakiau. Tačiau matau tik tai, ką matau. 

- Jei galite tik tiek išburti, Dumblininke, bent jau pamė- 
ginkite spėti, ką tai reiškia. 

— Velniai griebtų, maršale! Iš pradžių reikalaujate, kad 
atsakyčiau už viso pasaulio krikščionių žiaurų elgesį. Da- 
bar norite, kad būčiau atsakingas už jūsų ateitį. Galbūt 
viską geriau suprastumėte, jei užduotumėte klausimą, ku- 
ris jus seniai kamuoja. Kas girdėti apie žmogų, besivadi- 
nantį Toru? 

— Gerai! Tad kas girdėti apie tą tykojantį šunsnukį? 

— Suprantama, jis buvo čia užsukęs dar kartą. Buvo toks 
pat arogantiškas, reiklus bei paniuręs kaip ir anksčiau. Beje, 
įr jūs tampate toks pat, kai tik išgirstate minint jo vardą. Pa- 
sakiau jam, kad iškeliavote į deltą, bet turėtumėte grįžti. Jis 
suurzgė, kad neketina dumblu terliotis kojų sekdamas pas- 
kui jus. Taip pat pareiškė, kad lauks jūsų čia, o aš turiu jums 
pranešti, jog Toras apsistojo tame pačiame pandokheione 
kaip ir jūs. Ir jis tikisi - šiuos žodžius Toras ištarė labai ty- 
čiodamasis - kad jūs bailiai nesislapstysite nuo Toro kūjo. 

Niekinamai suprunkščiau dėl tokios patyčios. Tačiau 
tada Meirusas pridūrė: 

— Taip pat jis pasakė, jog tikisi, kad jūs nesislapstysite u7 
moters sijono. Tikriausiai jis mano, kad jūs ponią Svanildą 
laikote tik kaip skydą apsisaugoti nuo antpuolių. 

— Man nė kiek nerūpi, ką jis mano. Ar sako. Netrukus 
išsiaiškinsiu, ką jis pajėgia nuveikti. 

— Jūs su juo susitiksite? - beveik entuziastingai paklausė 
Dumblininkas. 

— Tuojau pat? - sunerimo Svanilda. 

- Žinoma. Negaliu versti dievo laukti. Tačiau kadangi jis, 
regis, niekina moterų draugiją, susitikti vyksiu vienas. - Pa 
kilau ir išėjau į lauką. Meirusas su Svanilda nusekė iš pa 
skos. - Meirusai, ar Svanilda galėtų trumpai apsistoti kur 
nors netoli? 

— Mano namai yra ana ten, - atsakė senasis žydas paro 
dydamas ranka. - Ji apsistos pas mane, ir aš liepsiu tarnams 
paruošti jai vakarienę, o Lervai įsakysiu pasirūpinti arkliais. 

— Tačiau... Tornai... - maldaujamai kreipėsi į mane Sva 
nilda. - Mudu taip ilgai ir taip toli keliavome kartu. Nejau 
dabar privalome išsiskirti? 

— Toras norėjo matyti tik mane. Taip ir bus. Vyksiu vie 
nas ir pėsčias, turėsiu tik kardą. Ilgai neužtruksiu, brangio 
ji. Noriu vieną kartą baigti tą mus apsėdusį prakeikimą. 

— Eime, ponia Svanilda, - linksmai pakvietė Meirusas 
paimdamas merginą už parankės. - Labai džiaugiuosi tu 
rėdamas viešnią. Pas mane retai kas lankosi. Be to, noriai 
išklausysiu jūsų patarimų dėl mano komercinių planų. 
Jiedviem tolstant tamsia gatve, senolis entuziastingai da 
lijosi savo planais. - Nusprendžiau išplėsti savo verslą ii 
pradėti prekiauti gintaru. Todėl norėčiau išsiųsti Lervą | 
šiaurę kartu su jumis ir maršalu, jei neprieštarausite - | 
Gintarinę pakrantę, kur Lerva bus mano žvalgytojas, agen 
tas 1r... 

Dumblininko balsas nutolo, o aš, ryžtingai žingsniuoda- 
mas priešinga kryptimi, nusišypsojau - senasis žydas, ma- 
tyt, iš tiesų gebėjo nuspėti ateitį. 


Pandokheione užtrukau ilgiau nei tikėjausi ar ketinau. Kai 
galiausiai iš jo išvykau, pagalvojau, kad Svanilda tikriausiai 
nerimauja dėl manęs, o Meirusas, be abejonės, miršta iš 
smalsumo norėdamas sužinoti, kuo baigėsi mano susitiki- 
mas, todėl grįždamas norėjau paspartinti žingsnį, bet kojos 
buvo tarsi medinės. Galvoje pynėsi įvairiausios mintys, tad 
kai grįžau į pakrantės sandėlių rajoną, turėjau ilgiau pasi- 
dairyti, kol atpažinau Meiruso man parodytą namą. Visą 
kelią nuo pandokheiono kūriau istoriją, kurią galėčiau pa- 
pasakoti. Tačiau, matyt, nepavyko suvaldyti veido išraiškos, 
nes, kai batu pabeldžiau į durų staktą, pats Meirusas įleido 
mane į vidų ir vos tik dirstelėjęs sušuko: 
| — Ak, saio Tornai, esate išblyškęs kaip gais!* Prašom grei- 
čiau į į vidų. Atsigerkite gerą gurkšnį iš šio vynmaišio. 

» Su dėkingumu atsigėriau, o tuo metu šeimininkas, Sva- 
nilda ir Lerva, susispietę priemenėje, stebėjo mane apimti 
nerimo, vilčių ir blogos nuojautos. 

; — Ar ten įvyko dvikova, Tornai? - sulaikiusi kvapą pa- 
klausė Svanilda, kai aš pagaliau nuleidau vynmaišį. 

— Arjūs nugalėjote, frūuja Tornai? - baikščiai pasiteiravo 
Lerva. 

„ - Na, jis yra čia, pajėgia stovėti ant kojų ir nekraujuoja, - 
pareiškė Meirusas. 

* - Arjūs nugalėjote dievą, frūuja Tornai? - neatstojo Ler- 
va. - Kovoje vienas su vienu? 

: — Toras - ne dievas, - atsakiau bandydamas atsainiai nu- 
šijuokti. - Jokios dvikovos nebuvo. Jis - ne priešas. Jo taria- 
mai piktas persekiojimas tebuvo išdaiga. 


Vaiduoklis. - Vert. past. 

— Ak, aš taip ir maniau! - sušuko Svanilda nusijuokdama 
ir apsivydama mane rankomis. - Labai džiaugiuosi, kad tai 
tik pokštas! 

Meirusas nepratarė nė žodžio, tik prisimerkęs apžiūrinė- 
jo mane. 

— Išminčiau, - mėginau paerzinti jį kaip įmanydamas 
atsainiau, - stebiuosi, kad nepajėgėte nieko panašaus iš 
burti. 

— Aš taip pat, - sumurmėjo senasis žydas nenuleisdamas 
žvilgsnio nuo mano veido. 

— Esu išblyškęs tik todėl, kad ten vykau tikėdamasis dvi 
kovos ir dar neatsikračiau tos niūrios nuotaikos, - dar kart; 
nusijuokiau. - Tačiau paaiškėjo, kad mūsų tariamas grės 
mingasis persekiotojas yra... jūs, Meirusai, beveik teisingai 
apie jį galvojote iš pat pradžių. Tai mano kolega, atsiųstas 
padėti man vykdyti istorinę ekspediciją. 

Dabar Dumblininkas susimąstęs suraukė kaktą, ir aš pa 
maniau, kad jis labai norėtų pasijuokti iš ankstesnio visų 
mūsų nerimo. 

Tačiau Meirusas tepasakė: 

— Užeikite, maršale. Pavalgykite. Valgis dar ant stalo. 

— Papasakok mums, - linksmai paprašė Svanilda, - kas 
Toras yra iš tiesų ir ko jis čia atvyko. 

Mano galvoje sukosi visai kitos mintys, o ne noras nu 
malšinti alkį, bet pasistengiau paslėpti vidinį susijaudinimį 
ir kaip įmanydamas parodyti, kad esu išalkęs. Svanilda su 
Meirusu, matyt, jau buvo pavalgę, tad klausydamiesi ma 
nęs tik gurkšnojo vyną. Regis, Lerva taip pat buvo sočiai 
prisikirtęs, bet jis draugiškai ir godžiai šveitė kartu su ma 
nimi, galbūt todėl, kad tai buvo pirmas kartas, kai jam leido 
valgyti prie stalo. Savo istoriją stengiausi pasakoti nesklan 
džiai, kad neatrodytų, jog esu ją surepetavęs, - nors iš tiesų 
tai buvau ne kartą padaręs mintyse, - nuotrupomis, užkąs 
damas ir atsigerdamas vyno. 

— Nežinau, ar tai tik sutapimas, - pareiškiau, - ar tiesiog 
visi karaliai mąsto panašiai. Kad ir kaip ten būtų, beveik 
tuo pačiu metu, kai Teodorikas nusprendė sužinoti tikslią 
gotų istoriją, lygiai tą patį Akvitanijoje sugalvojo ir jo pus- 
brolis, vizigotų karalius Jurikas. Tad Jurikas, kaip ir Teodo- 
rikas, išsiuntė savo Žmogų atsekti senąjį kadaise klajojusių 
gotų kelią. Suprantama, Jurikas paliepė savo žmogui susto- 
ti Novoje, kad pareikštų pagarbą Teodorikui ir paaiškintų 
savo misiją. O Teodorikas, žinoma, jam papasakojo, kad aš 
vykdau tą pačią užduotį ir jau esu išvykęs. Tad Toras puolė 
mane vytis. Kaip mes visi žinome, jis buvo beveik pasivijęs 
mane Durostorume. Spėju, kad, sekdamas mūsų pėdomis, 
jis nutarė paįvairinti savo kelionę ir juokais apsimetė mus 
„persekiojąs - tuo sukeldamas įspūdį, kad seka mums iš pas- 
kos dėl kažkokios tamsios, paslaptingos priežasties. - At- 
'sainiai pamojavau kaulu, kurį graužiau. - Kaip sakiau, tai 
tik pokštas. Ir sutapimas. 
| — Koks nepaprastas sutapimas, - suurzgė Meirusas. - Net 
ir vardai panašūs: Toras ir Tornas. 

— Ja, - linksmai įsiterpė Svanilda. - Ar vardas Toras — 
taip pat tik pokštas? 

— Ne, - atsakiau. - Gal tai ir sutapimas, bet Toras yra jo 
tikrasis vardas. - Pirmą kartą pasakiau jiems tiesą - bent 
jau dalį tiesos. - Mūsų susitikimas iš pradžių buvo visai ne- 
idraugiškas. Priverčiau pandokheiono savininką graiką pa- 
(rodyti, kur yra Toro kambarys, ir įsiveržiau į jį su ištrauktu 
„kardu. Jei Toro kardas būtų buvęs po ranka, mudu tikriau- 
siai būtume nužudę vienas kitą, taip ir nespėję išsiaiškinti. 
Tačiau Toras buvo nusirengęs, ketino eiti miegoti, tad susi- 
laikiau nesmogęs pirmas. Žinoma, paskui, kai jis papasako- 
jo savo istoriją, mudu nuoširdžiai pasijuokėme. — Svanilda 
su Lerva taip pat nusijuokė, tarsi ir jie būtų buvę ten, bet 
senasis žydas nė nešyptelėjo. — Štai ir visa istorija. Dabar 
Toras kartu su manimi vyks į šią misiją ir... 

— Kartu su mumis, - pataisė Svanilda uždėdama ranką 
ant manosios. 

— Mudu kartu keliausime į šiaurę, - pasakojau toliau. - Ir 
gali būti - nes dar neturėjau laiko jo paklausinėti - Toras 
jau dabar žino tai, ko nežinau aš. Galbūt jis pasiūlys, kur 
mudu galėtume sėkmingiausiai ieškoti... patikimesnių įro- 
dymų nei senos dainos ir migloti prisiminimai... 

— Manau, - įsiterpė Svanilda, -Lerva taip pat norėtų ke- 
liauti kartu su mumis, jei tu sutinki. 

— Ja, - pritarė Dumblininkas, staiga pabudęs iš apmąsty- 
mų. — Mėginu įtikinti Maghibą, kad jis vyktų ieškoti man 
gintaro. 

— Tačiau aš norėjau ieškoti pačiam sau, - gailiai pareiškė 
armėnas. 

— Maghibai, tau pakaks rizikos, kad kaišiosi savo nosį 
tuose tolimuose kraštuose. Leisk man imtis kitos rizikos, 
susijusios su verslu. Aš tau ir toliau mokėsiu nesumažintų 
algą, o paskui gausi nemažą pelno, kurį gausiu už atgabentą 
į Noviodunumą gintarą, dalį. Supranti? Tu niekuo nerizi 
kuoji, jei savo nosimi nepajėgtum suuosti gintaro. 

Vargšelio nosis visai nukaro, ir Lerva liūdnai sušniurkš 
čiojo. 

— Aš tau net padovanosiu arklį, jaunasis Maghibai, 
maloningai pažadėjo Meirusas, - kad nereikėtų pėsčiam 
klumpinti iki pat Gintarinės pakrantės. 

Išgirdęs šį siūlymą, Lerva krūptelėjo. Tada atsiduso ir be 
jėgiškai skėstelėjo rankomis parodydamas, kad pasiduoda. 

— Na, štai! - džiaugsmingai šūktelėjo Dumblininkas. - 
Saio Tornai, ar jūs, kaip karaliaus maršalas, pasirūpinsi 
te, kad šis garbingas karaliaus pavaldinys saugiai pasiektų 
Vendų įlankos krantus? 

— Taigi... - atsakiau pirštais barbendamas į stalą. - Supras 
kite. Šią misiją pradėjau vienas, tačiau keliaujant atsirado 
partnerių. - Svanilda nustebusi pažvelgė į mane, tad krei 

piausi tiesiai į ją: - Tau, brangioji, iš pat pradžių sakiau, kad 
mūsų laukia terra incognita,* kurioje galbūt sutiksime dau- 
gybę laukinių. Juo mūsų bus mažiau, tuo tikėtiniau, kad 
išliksime gyvi ir gausime informaciją, kurios aš ieškau. — 
Tada pažvelgiau į kitus. - Negaliu kartu nepaimti naujo 
kolegos, nes Toras yra kito karaliaus emisaras, kuriam pa- 
tikėta tokia pati misija. Turiu pasakyti, kad ši ekspedicija 
tampa chaotiška. 

Svanilda atrodė siaubingai įskaudinta, Lerva - labai nusi- 
minęs, tik Meirusas nieko nesakančiu veidu ramiai žiūrėjo į 
mane. Tad savo įtikinėjimus baigiau žodžiais: 

— Tikiuosi, visi suprantate. Privalau šį reikalą aptarti su 
Toru. Negaliu vienas nuspręsti, kas nuo šiol sudarys mūsų 
draugiją. 

Svanilda liūdnai linktelėjo. Lerva taip pat. 

— Dabar, - aiškinau toliau, - privalau grįžti į pandokheioną 
ir su Toru susėsti mano kambaryje prie užrašų bei žemėla- 
pių, kuriuos sudariau kelionės pradžioje. Pasidalysiu su juo 
viskuo, ką iki šiol sužinojau, taip pat pasistengsiu išsiaiš- 
kinti, ką žino jis. Tada aptarsime, ką veiksime toliau ir ką 
pasiimsime kartu. Tai tikriausiai užtruks visą naktį, ir kai 
mudu galiausiai nueisime gulti, miegosime ilgai. Kadangi 
kambarys taip pat priklauso ir Svanildai, o juo naudosis To- 
ras, norėčiau jūsų, Meirusai, paprašyti, kad svetingai leistu- 
mėte jai pasilikti čia, kol aš rytoj atvyksiu jos pasiimti. 

— Gerai, - šaltai atsakė Dumblininkas, o atsigręžęs į Sva- 
nildą kreipėsi į ją maloniai: - Ar suteiksi senukui garbę pri- 
imdama jo kvietimą šiąnakt apsistoti pas jį? 

Priblokšta Svanilda dar kartą linktelėjo ir nepratarė nė 
žodžio, tik man išvykstant palinkėjo labos nakties. 


Kai atvykau, Toras jau buvo mano kambaryje ir paklausė: 


> ai 
*Lot. nežinoma žemė. - Vert. past. 

— Ką jiems pasakei? 
— Aš jiems pamelavau. 


6 


— Pamelavai? - abejingai paklausė Toras. - Ar buvo verta 
vargintis? 

— Senasis Dumblininkas įtariai kibo prie visų atsitikti- 
nių sutapimų, susijusių su mūsų netikėtu susitikimu. Jei 
tik jis - ar kas nors kitas - žinotų, kiek tų atsitiktinumų 
turėjo atsirasti, kad mudu susieitume... 

— Ja, neįtikėtina. Tačiau tu esi neįtikėtinas. Aš taip pal 
neįtikėtinas. Tad tegul neišmanėliai ir toliau netiki. Kodėl 
mudviem turėtų rūpėti, ką apie mus galvoja kiti? Be to, tu 
man dar nepasakei... ką apie mane galvoji. Ar aš nesu gra 
žus? Geidžiamas? Žavus? 

Toras nuogas gulėjo mano lovoje ir gundomai šypsojo 
si išsidriekęs šiltoje lempos šviesoje, kad geriau matytųsi 
jo veidas ir kūnas, kurį tikrai būčiau pagyręs, įvertinęs ir 
liaupsinęs, tačiau taip pasielgdamas būčiau begėdiškai ne 
kuklus, nes Toro veidas ir kūnas buvo labai panašūs į mano. 

Vis dar šypsodamasis ir rangydamasis Toras sušnibždėjo: 

— Kartą girdėjau šventiką sakant, kad vieninteliai nepa 
taisomi lengvatikiai yra tie, kurie netiki stebuklais. 

Prisiminiau, kaip pirmą kartą pamačiau Torą iš tolo Du 
rostorumo doke, kai mano barža atsiyrė nuo kranto, ir nei 
tada iš didelio atstumo tame siluete įžiūrėjau kažką keistai 
pažįstama. Toras buvo vizigotas, dvejais metais jaunesnis ii 
per pirštą žemesnis už mane, toks pat lieknas ir šviesiaodis. 
Iš veido mes neatrodėme tarsi tapatūs dvyniai - Toro vei 
das buvo ryškesnės trikampio formos ir aštresnių bruožų 
bet mus abu buvo galima laikyti neįtikėtinai patraukliais 

arba gražiais. Abu buvome bebarzdžiai, Toro plaukai tokios 
pat blyškiai auksinės spalvos kaip ir mano, tokie pat vidu- 
tiniškai ilgi, tinkami ir moteriai, ir vyrui. Jo balsas taip pat 
buvo dviprasmiškas, švelnus, bet duslus. Pastebimiausias 
skirtumas tarp mūsų apsirengusių buvo tas, kad Toro akys 
žydros, o mano pilkos. 

Tačiau nusirengusių... 

— Pažvelk į mane, - tarė Toras pakildamas iš lovos ir at- 
sistodamas greta. 

— Aš jau ir taip Žiūriu. 

— Pažiūrėk dar. Mudu visą gyvenimą ieškojome vienas 
kito. Pažvelk į mane ir pasakyk, jog labai džiaugiesi, kad aš 
radau tave, o tu mane. Pasakyk, kad jau seniai norėjai mane 
turėti... kol aš tave... nurengsiu. Tada aš spoksosiu į tave, 
Tornai, ir kalbėsiu švelnius žodžius. 

Man dar niekada nebuvo tekę matyti nuogo manamavio, 
jei neminėsime mano paties atspindžio vandenyje arba veid- 
rodyje, bet tada, suprantama, nematydavau viso savo kūno. 
Per trumpą -mūsų ankstesnį susitikimą Toras mane apstul- 
bino išdidžiai parodydamas tai, ką aš pavadinčiau pagrin- 
diniais dalykais, o aš truputį santūriau parodžiau savuosius. 
Šitaip du manamaviai pasirodė vienas kitam, kas esą. 

Žiūrėdamas į visiškai nuogą Torą nusprendžiau, kad 
jo pasikreipusios į šonus krūtys yra truputį didesnės nei 
mano, jų speneliai didesni, moteriškesni. Toro bamba buvo 
taip pat nežymiai įdubusi kaip ir manoji, jo gaktos plaukai 
garbanotesni ir ryškesnės trikampio formos. Negalėjau pa- 
lyginti mūsų sėdmenų, nes savųjų niekada nebuvau matęs, 
tačiau vyliausi, kad ir manieji yra tokie pat stangrūs, persi- 
kų spalvos ir dailios formos. Toro vyriškas organas, kuris 
dabar buvo pasistojęs, tarsi kviestų apžiūrėti, buvo trum- 
pesnis ir storesnis už manąjį - sakyčiau, jis buvo trumpo- 
kas, panašesnis į peraugusį moterišką gumbelį, - ir erek- 
cijoje atsikišęs į priekį, o ne stačias. Organo apačioje buvo 

ne sėklidžių kapšelis, o skelta sterblė, tokia kaip mano, ir 
Toras dabar ją buvo truputį praskleidęs, tarsi pasirengusią 
bučiniui burną. 

Aš taip pat nusirengiau demonstruodamas panašius su- 
sijaudinimo ženklus, bet Toras godžiai žiūrėjo tik į mano 
gerklę. 

— Labai džiaugiuosi, kad ir tu turi Veneros apykaklę. 

— Ką? 

— Nežinojai, kad ją turi? Nejau nepastebėjai, kad ir aš ją 
turiu? 

— Neturiu nieko. Tik esu susijaudinęs, ir mano oda pa- 
šiurpusi. Kas ta Veneros apykaklė? 

— Tai maža raukšlė, juosianti tavo kaklą, štai čia. - Toras 
piršto galiuku perbraukė raukšlę, ir mano visas kūnas su- 
virpėjo. - Vyrai jos neturi, tik kai kurios moterys. Ir bent 
jau du laimingi manamaviai. Tai ne raukšlė, nes jas turi net 
mažiausios mergaitės gerokai anksčiau nei pajėgia pasinau- 
doti jos teikiamais privalumais. 

— Kokiais privalumais? 

— Veneros apykaklė byloja apie milžinišką seksualinių 
malonumų alkį. Nejau nesi matęs, kad kai kurios moterys 
ant kaklo yra užsirišusios kaspiną? Štai čia. Jos be reikalo 
stengiasi nuslėpti šį požymį, - Toras nusijuokė, - arba apsi- 
mesti, kad jį turi. 

Nors nepastebėjau, kad mudu turime Veneros apykakles, 
vieną ryškų mūsų kūnų skirtumą pamačiau iškart. Manaja- 
me buvo tik trivialios nelaimingos praeities Žymės: mažytis 
randas, kertantis kairį antakį, kurį labai seniai sumušė bur- 
gundas valstietis, ir pusmėnulio formos randas ant dešinės 
rankos, kai Teodorikas išpjovė gyvatės įkandimo pažeistus 
audinius. Tačiau Toro nugarą, tarp menčių, bjaurojo išties 
baisus randas. Jis buvo spindinčiai baltas ir susiraukšlėjęs, 
labai senas, tad Torui jis turėjo atsirasti vaikystėje. Manau, 
delno dydžio randas atsirado ne susižalojus, nes buvo „su- 

spausto“ kryžiaus formos - keturios stačiu kampu išsidės- 
čiusios atšakos vaizdavo ratu sukamą dievo Toro kūjį. Žiū- 
rint į randą mane nutvilkė skausmas, tarsi būčiau pajutęs 
deginantį sopėjimą, kai kažkas pjaustė ar degino glotnią 
vaiko Toro odą. 

— Kaip jis atsirado? - paklausiau. 

— Jį paliko mano pirmas meilužis, - atsainiai paaiškino 
Toras, tarsi jam nė kiek nerūpėtų nei meilužis, nei randas. - 
Tada buvau labai jaunas ir nelabai ištikimas. O jis buvo labai 
pavydus ir nelabai atlaidus. Todėl ir išdegino gėdos žymę. 

— Kodėl jis tau išdegino šį ženklą? 

Toras atsainiai gūžtelėjo pečiais. 

— Matyt, toks buvo jo ironiškas humoras. Supranti, Toro 
kūju mojuoja virš jaunavedžių, kad šie būtų ištikimi vienas 
kitam. Tačiau aš stengiuosi iš visko išpešti naudos. Šis ran- 
das pakišo man mintį pasivadinti Toru, kai būnu vyras. 

— Sakei, kad tavo moteriškas vardas yra Genovefa. Ar se- 
niai jį turi? 

- Kiek tik pamenu. Vienuolės jį man davė kūdikystėje. 
Jos taip mane pavadino didžiojo vizigotų karžygio Alareiko 
žmonos karalienės garbei. 

— Įdomu, - tariau. - Aš savo vardus gavau atvirkščiai. Vy- 
rišką Torno vardą - kūdikystėje, o vėliau pasirinkau mote- 
rišką Veledos vardą. 

Toras viliojamai nusišypsojo ir ėmė intymiai glostyti. 

— Gal nerviniesi, Tornai -Veleda? Ar dėl to taip ilgai kal- 
bi? Na, Tornai! Mudu labai ilgai laukėme šios nakties. Štai. 
Gulkime ir įrodykime, kad ne veltui turime Veneros apy- 
kakles. 

Kai mudu sugulėme, truputį virpančiu balsu prisipažinau: 

— Maniau esąs patyręs ir atsidavęs žemiškiems malonu- 
mams. Tačiau... tai pirmas kartas... 

— Ak, man taip pat tai pirmas kartas. Kiek žinau, tai gali 
būti pirmas kartas žmonijos istorijoje. Taigi... šį pirmąjį 

kartą... kuo mudu būsime? Ar tu būsi Tornas, ar Veleda? Ir 
kuo būti man - Toru ar Genovefa? 

— Aš... atvirai sakant, nežinau, kaip pradėti... 

— Tada tvirtai apsikabinkime ir pradėkime bučiuodamie- 
si, paskui pažiūrėsime, kas bus... 

Apsikabinę bučiavomės neilgai, nes netrukus kažkuris 
mūsų, pamiršau kuris, tyliai nusijuokė ir sušnibždėjo: 

— Negaliu apsikabinti tavęs taip tvirtai, kaip norėčiau. 

— Ja. Kažkas tarp mūsų yra įsibrovęs. 

— Tiesą sakant, tarp mūsų įsibrovę du daiktai. 

— Jie nori būti patenkinti. 

- Ir jie labai įkyrūs, tiesa? 

— Turime bent vienam jų paklusti. 

— Ja. Šitam. Tavajam. 

— Ja... a-a-k. 

Turiu prisipažinti, kad, susiporavus su Toru, švelnūs pri- 
siminimai apie kitų meilužių sukeltus malonumus pradėjo 
blėsti ir nykti. Neseniai su Svanilda patirti malonumai atro- 
dė tik apyšilčiai palyginti su tais, kuriais mėgavausi dabar. 
Tokie pat atrodė visi kiti mano ankstesnio gyvenimo su- 
ėjimai ir partneriai: Vidameras, Renata, Narandžė, Dona, 
Deidamija ir kiti, kurių vardus pamiršau - net Gudinandas, 
apie kurį ilgai saugojau brangius prisiminimus. 

Visiems abiejų lyčių atstovams turiu pareikšti, kad du ma- 
namaviai ne tik turi daugybę fizinių priemonių sujaudinti 
vienas kitą, bet ir geba jas nepaprastai įvairiai naudoti. Taip 
pat turėtų būti savaime suprantama, kad tokiu būdu sukel- 
ti įvairiausi malonumai tęsiasi beveik be galo. Nors mūsų, 
kaip ir normalių vyrų, vyriškiems organams reikėjo laiko 
pailsėti ir atsigauti, moteriškieji organai, kaip ir normalių 
moterų, galėjo funkcionuoti beveik nepaliaujamai neišei- 
kvodami energijos, eskuduoti*, reaguoti ir jausti. Galėjo 


*Išskirti skysčius. - Vert. past. 

būti, kad mudviejų moteriški ištekliai viršijo normalius, nes 
mudu, kaip tvirtino Toras, turėjome Veneros apykakles. 

Galbūt ne taip aiškiai pasireiškia dviejų manamavių, 
esančių seksualiame glėbyje, patiriamas jaudulys, ekstazė, 
apsvaigimas, aistra. Galiu tik apytikriai tai apibūdinti pasa- 
kydamas, kad tuo metu pajuntamas triskart stipresnis po- 
jūtis nei jį patiria poruodamasis vyras su moterimi arba vy- 
ras su vyru ar moteris su moterimi. Elirtuodamas su kitais 
partneriais ar partnerėmis kartais įsivaizduodavau, kad aš, 
arba mudu abu, esame kitas žmogus ar keli žmonės iškart. 
Tačiau mudu su Toru iš tiesų buvome keli žmonės tuo pat 
metu, nes fiziškai vienu metu buvome ir vyras, ir moteris. 
Todėl, atėjus palaimos akimirkai, kiekvienas mūsų dalijosi 
kitų trijų ekstaze. 

— Šįkart padarykime tai kitaip. 

— Ja. Gerai. 

— Ja... a-a-k. 

Tik vienas dalykas trukdė man iki galo mėgautis šia nak- 
timi — tai kažkur galvoje kirbanti nedidelė mįslė. Nuo to 
laiko, kai Svanilda pasakė, kad vardai Toras ir Tornas yra 
panašūs, kaskart išgirdęs Toro vardą aš tapdavau... Koks?.. 
Sumišęs? Susirūpinęs? Susijaudinęs? Sunerimęs? Tačiau 
kodėl? Galbūt nujaučiau, kas iš tiesų yra Toras. Tačiau var- 
gu ar galimybė sužinoti, kad toks esu ne vienintelis, mane 
būtų suerzinusi ar išgąsdinusi. Šiaip ar taip, nuo pat vaikys- 
tės, kai sužinojau, kas esu, ilgesingai troškau sutikti panašų 
į save. 

Tad galbūt nujaučiau kažką kita? Kad atsitiks kažkas bai- 
saus, kai Tornas ir Toras susitiks? Negalėjau ir tuo patikėti. 
Jei gamta kada nors yra nulėmusi, kad du žmonės suteiktų 
vienas kitam džiaugsmo, būtų vienas kitam atsidavę, tai jie 
privalėjo būti Toras ir Tornas. Mačiau, kad Toro nekankina 
jokie būgštavimai. Vos tik išgirdęs apie mano egzistavimą — 
kad tame pačiame pasaulyje ir tuo pačiu metu gali gyventi 

dar vienas manamavis - Toras iškart nekantriai susiruošė 
manęs ieškoti. 

Dėl to kaltas Vidameras, vizigotų karališkojo dvaro Tolo- 
soje emisaras, nes lankydamasis pas savo pusbrolį Teodoriką 
Novoje jis iš pradžių puikiai praleido laiką su miestiete Vele- 
da, o paskui susitiko su hercogu Tornu. 

Tada, išsiskirdamas su manimi, Vidameras pasakė: 

— Aš tai apsvarstysiu... ir prisiminsiu... 

Matyt, jis taip ir pasielgė, tik, regis, niekada iki galo nesupra- 
to, kas iš tiesų sieja Veledą ir Torną. Šiaip ar taip, per šventinį 
susibūrimą Tolosoje, matyt, apsvaigęs nuo vyno, Vidameras 
užsiminė apie Novoje jį sugluminusius du žmones. Jis turbūt 
tik nerimtai ar net nešvankiai spėliojo apie tų žmonių prigim- 
tį. Tačiau vienas pobūvio svečių, išgirdęs šiuos žodžius, iškart 
suprato tai, ko Vidameras nepajėgė. Jau kitą rytą Toras pasibal- 
nojo arklį ir nušuoliavo į rytus, į Novą. Ten sužinojęs, kad aš 
išvykau į ekspediciją, nusekė iš paskos ir keliavo tol, kol galiau- 
siai mane rado. Štai kaip mudu atsidūrėme vienas kito glėbyje. 

— Ak, - linksmai pasiskundė Toras, - nuo paskutinio ran- 
gymosi mane suėmė mėšlungis. 

Aš nusijuokiau. 

— Matyt, kaip tik tai apaštalas turėjo galvoje sakydamas, 
kad dvasia norėtų, bet kūnas nepajėgia. 

— Ne kūnas, o raumenys. Nesu toks sportiškas kaip tu. 
Truputį pailsėkime. 

Kol vos virpėdami, nes buvome išsekę, gulėjome, pa- 
klausiau: 

— Torai, ar prisimeni, ką tiksliai pasakė Vidameras? 

— Ne. Jis man tik užsiminė, o ne iš tiesų pasakė, ką galiu 
rasti. Veleda, kurią jis minėjo, galėjo būti tikra moteris, ap- 
gaudinėjanti visus Novoje apsimesdama vyru Tornu. Tačiau 
aš vis tiek išvykau... turėdamas viltį... 

— Sukorei tokį kelią genamas tik vilties, - susižavėjęs pa- 
gyriau. 

- Turiu pasakyti, kad tu surengei velniškas lenktynes. 
Visą laiką gyvenau mieste, buvau išlepęs ir visai nesižaviu 
nuotykiais. Man visiškai nepatinka keliauti tyrais. 

— Jei tau nepatinka keliauti, tai kodėl įsigijai arklį? 

- Ašjo neįsigijau. Pavogiau. 

— Pavogei? - sušukau apimtas siaubo. - Juk tai sunkus 
nusikaltimas! Tave pakars... nukryžiuos... 

— Tik jei būčiau toks kvailas, kad grįžčiau į Tolosą, kur jį 
pavogiau, - nerūpestingai atkirto Toras. 

Nustėrau. Dar niekada neteko girdėti, kad nusikaltėlis 
taip ' atsainiai prisipažintų įvykdęs baisų nusikaltimą. Ži- 
noma, aš taip pat ne visada buvau įstatymus gerbiantis ir 
neturintis nuodėmių mirtingasis, bet apie savo nusižengi- 
mus niekada nesu kalbėjęs nerūpestingai ir linksmai apie 
juos galvojęs. Tačiau net ir tų žmogžudysčių, kurias įvyk- 
džiau, neprilyginčiau niekšybei pavogti kito žmogaus, savo 
tautiečio, arklį. Šią piktadarybę gotų įstatymai ir papročiai 
smerkia labiau nei žmogžudystę. Labiausiai mane jaudino 
tai, kad piktadarys, netyčia ar sąmoningai pasielgęs labai 
nemoraliai, buvo artimiausias man savo dvasia žmogus pa- 
saulyje... mano dvynys... likimo siųstas partneris...tiesą sa- 
kant, beveik aš pats. 

Matyt, pajutęs, kad nuliūdau ir jam nepritariu, Toras pa- 
kilo ir ėmė vaikštinėti po kambarį, paskui atidarė spintą, 
kurioje prieš išvykdamas į deltą kartu su Svanilda buvau 
palikęs nereikalingus drabužius. Radęs tarp jų Veledos ap- 
darus, Toras juos paėmė ir liesdamas pirštais ėmė apžiūri- 
nėti. Jį ypač sužavėjo suvytas bronzinis krūtų laikiklis, kurį 
buvau nusipirkęs Hauštate. Toras jį užsidėjo ir vis dar nuo- 
gas priėjo prie dubens su vandeniu, kur kraipydamasis ėmė 
žavėtis savo atspindžiu. Jis jau buvo man parodęs savo mo- 
teriškus apdarus - tarp jų ir tokį patį kaip mano strėnraištį 
vyriškam organui paslėpti - tad garsiai nesipiktinau, kad 
bičiulis begėdiškai žaidžia su mano daiktais. Be to, matyda- 

mas bjaurų kūjo formos randą ant jo nugaros pajutau To- 
rui gailestį ir buvau linkęs atleisti net svarbesnius dalykus. 
Galbūt jis negerbia kitų žmonių turto dėl to, kad vaikystėje 
buvo skriaudžiamas. 

- Ar neketini grįžti į Tolosą? - paklausiau. - Maniau, kad 
priklausai miesto aukštuomenei, jei dalyvavai pobūvyje ka- 
raliaus rūmuose. 

— Jei priklausyčiau aukštuomenei, grįžčiau, - atsakė To- 
ras ir dar kartą mane apstulbino paaiškindamas: - Esu - 
tiksliau, buvau - karaliaus Juriko žmonos karalienės Ra- 
gnos cosmeta. 

— Ką? Vyras cosmeta? Cosmeta, vardu Toras? 

— Vardu Genovefa. Ir ne vyras. Gimtojoje Tolosoje ir ki- 
tose vizigotų žemėse, kur buvau nukeliavęs su karaliene, 
mane pažinojo ir gerbė kaip sumanią cosmetą. Labai sten- 
giausi nesuteršti savo reputacijos. Genovefa visada būdavo 
apdairi, kai panorėdavo pasielgti netaktiškai. Toru tapda- 
vau tik tada, kai norėdavau patenkinti savo vyrišką aistrą. 
Tokias atvejais vogčiomis nusėlindavau į pigų viešnamį, kur 
moterys daug neklausinėja su jomis rujojančių vyrų. 

— Įdomu, - tariau dar kartą. - Aš taip pat labai stengda- 
vausi neišsiduoti, tik darydavau atvirkščiai. Aš viešai gyve- 
nau kaip vyras. 

— Juk sakiau, kad mane švelniai auklėjo. Buvau pamesti- 
nukas, kurį vienuolės užaugino ir išmokė tinkamų moteriai 
darbų: siūti, valyti, virti, o galiausiai kosmetikos taikymo ir 
plaukų dažymo bei garbanojimo meno. Tada palikau vie- 
nuolyną ir pradėjau gyventi savarankiškai. 

— Tačiau kol gyvenai vienuolyne, ar nė viena vienuolė ne- 
pastebėjo... na... kad esi kitoks? 

Toras nusišypsojo. 

— Ką vienuolės gali žinoti apie tokius dalykus? Kai bu- 
vau vaikas, jos reiškė man užuojautą - vargšė mergaitė, ka- 
muojama apgailėtino, bet nesukeliančio negalios nenorma- 

lumo. Kai lytiškai subrendau, vienuolės pamatė, kad mano 
nenormalumu galima pasinaudoti. Jos galbūt nežinojo, kaip 
tai pavadinti, bet juo naudojosi, slapta - visos, pradedant 
vienuolyno vyresniąja ir baigiant naujokėmis. Tačiau visą 
laiką, kol gyvenau tarp vienuolių, jos mane laikė tik keistai 
išsivysčiusia moterimi. Aš jaučiausi taip pat. 

— Kaip sužinojai tiesą? 

— Kai sukako keturiolika, vienuolyno vyresnioji rado man 
vietą pas vieną Tolosos matroną. Netrukus ponios vyras dailiai 
mergaitei sugalvojo ir kitokių darbų. Kai jis pamatė mano... ne- 
įprastą įrankį, ne sutriko, o tik labai apsidžiaugė. Vyras jį pava- 
dino „per daug išsiskleidusia rože“ ir aiškino, kad mano orga- 
nas jį žavi bei jaudina. Matyt, jam nė į galvą neatėjo, kad mano 
įrankis vieną gražią dieną gali pradėti konkuruoti su jo. Tačiau 
ponia tai suprato, kai vieną kartą mudvi maudėmės kartu ir ji 
pamatė mano per daug išsiskleidusią rožę. Tai ji mane išmokė 
elgtis kaip vyras - bent jau tuo požiūriu. 

Toras nutilo ir gūžtelėjo pečiais. 

— Ak, mano bendravardi, karaliaus Alareiko žmona, kara- 
lienė Ragna, taip pat buvo svetimautoja. Daugiau nei metus 
aptarnavau šeimininką ir šeimininkę, kartais vos ne vieną po 
kito. Ponia puikiai žinojo, kad esu jos vyro nimfa, ir niekada 
dėl to neprieštaravo. Tačiau kai karalius nutvėrė mane ener- 
gingai vaidinantį satyrą jo žmonai, įsiuto, o paskui pravirko. 
Tada jis išdegino man žymę nugaroje ir išvarė. 

— Na, tikėkimės, tavo nuoskaudos, skandalai ir veidmainys- 
tės baigėsi. Galbūt nuo šiol pajėgsi patenkinti visus savo geis- 
mus nesislapstydamas ir neieškodamas. Ar klaidžiodamas. 
 — Nori pasakyti... su tavimi? — Toras numetė ant žemės 
mano Veledos apdarus ir nusišypsojo. - Su tavimi ir nesi- 
slapstant? Tik su tavimi? - Netrukus Toras atsigulė greta 
manęs ir ėmė švelniai glamonėti. - Ar tai reiškia, kad tu jau 
mane įsimylėjai? O gal tai tik geismas? Tačiau ir geismas 
reiškia meilę! 

— Palauk, palauk, - švelniai tariau. - Leisk man papasa- 
koti, ką draugams pasakiau apie tave. 

— Kodėl? 

- Kad nepaneigtum mano pasakojimo, kai kalbėsi su 
Meirusu, Svanilda ar Lerva. 

— Kodėl turėčiau su jais kalbėti? 

— Nes dabar mes visi vienaip ar kitaip susiję su mano mi- 
sija surinkti gotų istoriją. 

Toras atsitraukė nuo manęs. 

— Tikėjausi, kad po šios nakties tu mesi tą kvailą misiją. 

— Mesiu? Aš vykdau karaliaus užduotį! 

— Na, ir kas? Aš nepaaiškinęs ir neatsiprašęs pabėgau 
nuo karalienės, kad rasčiau tave. Tikriausiai karalienė Rag 
na mane prakeikė. - Toro, matyt, tai negąsdino, nes jis su 
prunkštė ir pridūrė: - Esu tikras, kad dabar, netekusi mano 
paslaugų, šėlsta kaip tikra ragana. 

— Man glosto širdį tai, kad labai energingai manęs ieško 
jai. Tačiau privalau priminti, kad buvai tik cosmeta. Aš esu 
karaliaus maršalas. 

Toras pasitraukė nuo manęs dar toliau ir irzliai pareiškė: 

— Akh, ja. Tik cosmeta. Niekingas tarnas prašo atleisti, 
jūsų šviesybe. Esi kur kas pranašesnis už mane. Aš privalau 
amžinai tenkinti tavo norus. 

— Nurimk. Neketinau tavęs menkinti ar... 

— Tavo rangas aukštesnis, Tornai, bet tik tada, kai esi ap 
sirengęs ir prisisegęs savo skiriamuosius ženklus. Dabai 
lovoje aš matau tik du nuogus manamavius, kurie abu yra 
nenormalūs, visų normalių žmonių niekinami. Nė vienas 
jų nėra nei geresnis, nei aukštesnės visuomeninės padėties 
už kitą. - 

— Teisybė, - sutikau, bet įsitempęs. - Tačiau privalai su 
tikti, kad tau tektų išsižadėti kur kas mažiau nei maršalo 
rango. 

Toras staiga vėl atlyžo. 

— Ak, mes baramės, tarsi banalūs vyras ir žmona. Dau- 
giau taip nesielkime. Mudu privalome atsispirti prieš visą 
pasaulį. Na... leisk man tave vėl apkabinti... 

Netrukus mes darėme tai, kas kitiems dviem bet kurios 
lyties žmonėms būtų anatomiškai neįmanoma. Ir šio veiks- 
mo kulminacija buvo tokia stulbinamai dangiška, kurios 
kitos lyties, išskyrus manamavius, atstovams aprašyti neį- 
manoma, o ir pasakyti galima tik tokiems manamaviams, 
kaip Toras ir aš, kuriems nusišypsojo nepaprasta laimė rasti 
kitą manamavį ir su juo susiporuoti. 

Taip pat turiu prisipažinti dėl vieno dalyko, antraip kitų 
mano veiksmų nebus įmanoma suprasti. 

Jei jau atvirai, paryčiu buvau apgailėtinai apsvaigęs. Jokiu 
būdu neįsimylėjau, net nebuvau apkvaišęs dėl Toro, tiesiog 
mane sukrėtė jo suteikto lytinio pasitenkinimo perteklius. 
Vargu ar reikia sakyti, kad manęs niekada nekamavo krikš- 
čioniška drovumo yda, aš niekada neslopinau savo lytinio 
alkio ir nepraleisdavau progos jį numalšinti. Tačiau dabar 
pasijutau tarsi rajūnas, kuris ilgą laiką kukliai maitinosi ir 
galiausiai atsidūrė prie gausiai skanumynais nukrauto stalo, 
kad ir vėl patenkintų savo nepasotinamą rajumą. Kadangi 
dabar tapau tarsi savo lytinio persisotinimo įkaitu, supra- 
tau, kodėl girtuokliai tampa vyno vergais arba kodėl senasis 
atsiskyrėlis Galindas bodėjosi bet kokios draugijos ir kom- 
forto, išskyrus tą, kurį jam teikė prakeiktų žolelių rūkymas. 

Kai baigėme dar vieną jausmingo ištvirkavimo raundą ir 
mūsų kūnai suspindo nuo prakaito, kreipiausi į Torą: 

— Kadangi atsekei mane iki čia ir žinojai apie mano eks- 
pediciją, turėtum kartu joje dalyvauti, o ne raginti ją mesti. 

— Nekenčiu kelionių ir gyvenimo po atviru dangumi 
sunkumų, - atšovė bičiulis. - Man kur kas labiau patiktų 
turėti pastogę. O kad ją turėčiau - kartu su tavimi - pri- 
valau nedvejodamas atsisakyti savo dvilypės asmenybės 
abejotinų privalumų. Taip pat neturėčiau bijoti būti toks, 

koks esu, ir linksmai iškęsti nešlovę, kurią galiu užsitraukti. 
Kodėl tu nenori pasielgti taip pat, Tornai? Novoje sužino. 
jau, kad esi gana turtingas, ir man parodė tavo puikų dvarą. 
Kodėl mudviem paprasčiausiai negrįžti ten, kartu gyventi 
nerūpestingai, patogiai ir laimingai, prasčiokams leidžiani 
galvoti ir sakyti, ką tik jie užsimano. 

— Liufs Guth! - sušukau. - Aš dirbau, koviausi ir žudžiau, 
kad pelnyčiau hercogo titulą bei turtus ir įgyčiau padėtį 
visuomenėje. Ar ilgai, tavo manymu, būčiau hercogas, jei 
karalius Teodorikas sužinotų, kad kilmingą titulą suteikė 
manamaviui? Ar ilgai būčiau turtingas? Arba turėčiau tą 
dvarą? Ne, neatsisakysiu visko, ką turiu, vien tik todėl, kad 
parodyčiau, jog metu iššūkį normaliam pasauliui. 

Staiga supratau, kad kalbu kaip krikščionis: atkakliai 
trokštu būti geras ir dorai elgtis tik todėl, kad už tokį elgesį 
bus atlyginta. Todėl pridūriau: 

— Mudu su Teodoriku susidraugavome gerokai anksčiau 
nei jis tapo karaliumi, o aš jam prisiekiau ištikimybę, ir Teo 
dorikas paskyrė mane maršalu. Mudu susitikome pirm; 
kartą, kai Teodorikas išgelbėjo mane nuo mirties įkandus 
gyvatei. Jam esu skolingas daugiau nei vasalo ištikimybų 
karaliui, jam esu skolingas vyro draugišką ištikimybę. Įgy 
damas hercogo privilegijas taip pat prisiėmiau ir atsakomy 
bę. Maža to, privalau išsaugoti savigarbą. Sutikau įvykdyti 
šią misiją, todėl ją tęsiu. Gali vykti kartu, Torai, arba likti ii 
laukti. Rinkis pats. 

Galbūt šie žodžiai nuskambėjo tvirtai ir valdingai, bet iš 
tiesų tai buvo silpnavalio žmogaus išsisukinėjimas. Neužsi 
miniau apie trečią galimybę: kad Toras galėtų grįžti į Tolos; 
arba iškeliauti ir palikti mane visam laikui. Toras turėjo pa 
stebėti, kad išvardijau tik dvi iš trijų galimybių, tačiau nero 
dė jokio džiaugsmo, tik paniuręs tylėjo. Tad laukdamas, kol 
jis pasakys ką nors panašaus į „Vyksiu kartu su tavimi“ arba 
„Aš tavęs palauksiu, tarstelėjau: 

— Beje, mano draugė Svanilda anksčiau taip pat buvo cos- 
meta. Iš pradžių Teodoriko sesers princesės, paskui... 

Į šiuos mano žodžius Toras sureagavo audringai: 

— Štai kaip! Reikalauji, kad būčiau ištikimas, bet pats visą 
kelią nuo Novos turėjai tą prostitutę. 

— Nieko iš jos nereikalavau... - mėginau prieštarauti. 

— Sakei, kad man daugiau nereikia nieko ieškoti. Ar klai- 
džioti. O dabar teigi, jog nuo šiol turėsiu tavimi dalytis su ta 
kekše? 

— Ne, ne, - neryžtingai užginčijau. - Taip būtų neteisinga. 
Vildamasis, kad tu sutiksi keliauti su manimi, jau kalbėjau 
su Svanilda... ir leidau suprasti, kad netrukus galiu atsisakyti 
jos draugijos... 

— Tikiuosi, taip ir bus! O kas tas Lerva, apie kurį kalbėjai? 
Gal tavo sugulovas vyras? 

Išgirdęs tokį absurdišką kaltinimą buvau priverstas nusi- 
juokti, dėl ko mano perspėjimas Torui tapo nebe toks griežtas. 

— Klausyk. Sakydamas, kad be drabužių ir kitų paviršuti- 
niškumų esame lygūs, buvai teisus. Jei nuo šiol norime būti 
pora, pažadu, kad nesielgsiu kaip valdingas vyras ar valdinga 
žmona. Tačiau tą patį privalai pažadėti ir tu. Atmink viena: 
tai mano ekspedicija. Vykdysiu ją kartu su tais, kuriuos pats 
pasirinksiu, ir, kad ir kiek mūsų būtų, kai reikės spręsti ar 
įsakinėti, aš būsiu mūsų grupelės vadas. 

— Ajajai! - staiga pralinksmėjo Toras. - Dar vienas barnis? 
Kodėl tu vis ieškai priežasčių bartis, Tornai, ir tuščiai eikvoji 
mūsų pirmąją naktį? Eikš, pasibučiuokime, pamirškime bar- 
nius, o tada grįžkime prie... 

— Torai, netrukus pradės švisti. 

— Na, ir kas? Kai pritrūksime jėgų arba vaizduotės daryti 
ką nors kita, miegosime. Tada galėsi vykti į savo ekspedi- 
ciją, o aš, žinoma, keliausiu kartu su tavimi. Gotų klajonių 
maršrutui jau keli šimtai metų, jis gali dar truputį palaukti. 
Mano... geismas... yra primygtinesnis. O tavo, niu? 


43LĖŠRŪNAS 335 


Tuo metu nei aš mylėjau Torą, nei Toras mane. Tačiau rei- 
kia pripažinti, kad mudu nuo pat bendravimo pradžios buvo 
užvaldęs beveik beprotiškas vienas kito geismas, tarsi mus 
būtų apkerėjusios piktosios dvasios ar gašlumo skoliai. Mus 
buvo apėmusi nimfolepsija, nes kai dar kartą tą naktį susipy- 
nėme, kažkuris suaimanavo: 

— Ak, kaip norėčiau tau pradėti kūdikį... 

O kitas atsakė: 

— Ak, kaip norėčiau tau pagimdyti kūdikį... 

Tačiau neprisimenu, kuris mūsų ištarė tuos ar kitus žodžius. 


- lėsus Xristus! 

Šiuos žodžius Svanilda ištarė negarsiai, bet aš prabudau ir 
pagalvojau, kad tai vienintelis kartas, kai išgirdau Svanildą 
tariant Jėzaus vardą kaip keiksmažodį. Tada su palengvėjimu 
prisiminiau, kad mudu su Toru esame susisupę į antklodes, 
nes pro kambario langą sklido ryški dienos šviesa, ir Svanil- 
da pamatė, kad mudu gulime apsikabinę. Paskui trinktelėjo 
durys, ir mergina atatupsta išėjo iš kambario. Išsiritau iš lo- 
vos, bet Toras tik nusijuokė: 

— Ji akylai tave saugo, niu? 

— Nutilk, - suurzgiau ir ėmiau apgraibomis rengtis. 

— Na, jei ji anksčiau nenutuokė apie tavo paslaptį, tai dabar 
žino. Ir jei pažįsti moteris - o aš jas labai gerai pažįstu - ji ne- 
trukus apie tai papasakos visiems. 

— Aš taip nemanau, - sumurmėjau. - Tačiau privalau būti 
tikras. 

- Yra tik vienas būdas užčiaupti moteriai burną. Žeme, kai 
ją palaidoji. 

— Ar tu nutilsi pagaliau? Prakeikimas, kur mano kitas batas? 

Toras atsikėlė, pagrabaliojo po lova ir išsiviepęs pada- 
vė man batą. Nors buvau susierzinęs, jaučiau kaltę ir neri- 
mą, vėl susižavėjau ryškios saulės apšviestu nuogu jo kūnu. 
Kad ir kaip būtų negalantiška, turėjau pripažinti, jog Toro 

judesiai gracingesni nei Svanildos. Tačiau kai jis apsigręžė 
ir skaisčiame jo kūne pamačiau mirtinai baltą randą, vaiz- 
duojantį Toro kūjį, krūptelėjau. 

— Palydėsiu Svanildą į Meiruso namus, - tariau. - Tu, To- 
rai, lik čia. Apsirenk, papusryčiauk, daryk, ką išmanai. Tik 
niekam nesirodyk akyse. Duok man laiko nuraminti Sva- 
nildą ir išsiaiškinti, ką ji suprato. Susitiksime vėliau dokuo- 
se, prie Meiruso sandėlio. 

Apsigręžiau eiti, bet Toras sustabdė mane nepamiršta- 
mu moterišku judesiu, įrodančiu nuosavybės į mane teisę: 
nuėmė pūkelį nuo mano tunikos prieš išleisdamas į viešu- 
mą. Tada išskubėjau iš nakvynės namų. Maniau, kad Sva- 
nilda bus jau toli nubėgusi, bet ji tik liūdnai sliūkino per 
pandokheiono arklidžių kiemą. Kai ją pasivijau, paklausiau, 
kas pirmiausia atėjo į galvą: 

— Ar jau pusryčiavai, Svanilda? 

- Žinoma, - aštriai atsakė ji. - Jau beveik vidudienis. Pa- 
valgiau pas Meirusą. 

Kai mergina atsigręžė į mane, jos veidas buvo ne per- 
kreiptas pykčio, o apsipylęs ašaromis. 

Nusprendžiau neatidėlioti ir neišsisukinėti. 

- Brangioji, juk pati man sakei prieš šios kelionės pradžią, 
kad bet kuriuo metu galiu tau pasakyti: „Pakaks, Svanilda'. 

Ji nusišluostė ašaras. 

— Ak, brangusis Tornai, aš pati save drąsinau, kad kada 
nors tavęs neteksiu. Galbūt dėl kitos dailios princesės, to- 
kios kaip Amalamena. Tačiau niekada nesitikėjau, kad ne- 
teksiu tavęs dėl vyro. 

Su dėkingumu atsidusau. Vadinasi, mudu su Toru buvo- 
me pakankamai užsikloję antklodėmis. Svanilda manė ži- 
nanti tik tai, ką matė. 

— Tačiau aš jau anksčiau tau sakiau, - aiškinau, - kad 
mudu su Toru praėjusią naktį turėjome daug ką aptarti. Tad 
kai įveikė miegas, tiesiog kritome į lovą. 

— Vienas kitam į glėbį. Neveidmainiauk, Tornai. Aš tau 
nepriekaištauju. Šiaip ar taip, man nederėjo jūsų užklupti. 
Man nerimą kelia tik tai, kad... maniau, jog gerai tave pa- 
žįstu. 

Nelabai nudžiugau, kad mudu su Toru palaikė niekingais 
concacati*, tačiau tai buvo geriau nei mus atpažintų, kas 
esame iš tiesų, ir galbūt garsiai apie tai paskelbtų. 

— Man labai gaila, Svanilda, kad tu tai sužinojai. Ar beni 
jau kad sužinojai taip nemaloniai. Tačiau dar yra ir kitų da- 
lykų, apie kuriuos tu nenutuoki. Jei tą žinotum, galbūt pa- 
lankiau į mane žiūrėtum. 

— Aš apie tave blogai negalvoju, - nuoširdžiai pareiškė 
Svanilda. - Leisiu tau... rinktis. Tačiau tavęs nepaliksiu. Tęs- 
kime misiją kartu. 

— Ne. 

Svanilda negalėjo patikėti. 

— Tu išsižadi ekspedicijos? 

— Ne, išsižadu tik tavo draugijos. Norėčiau, kad grįžtum 
į Novą. 

Mergina atrodė labai prislėgta. 

— Ak, Tornai, kai tau sakiau, kad gali man pareikšti: „Sva 
nilda, pakaks , turėjau galvoje, jog nuo tos akimirkos būsiu 
nuolanki tavo tarnaitė. Prašau... leisk man būti nors ja. 

Papurčiau galvą. 

— To negalėtum pakęsti nei tu, nei aš, nei kas nors kitas. 
Privalai tą suprasti, ir geriau dabar nei vėliau. 

Svanilda visai nusiminė. 

— Prašau, Tornai! 

— Svanilda, aš nelabai tikiu pranašais, bet galbūt kartkar- 
tėmis verta jų paklausyti. Vakar vakare Meirusas išprana- 
šavo, kad kaip tik šiandien tu nustosi mane mylėti. Siūlau, 
kad taip ir padarytum. 


*Homoseksualais. - Vert. past. 

- Negaliu! 

— Pasistenk. Tada mums bus lengviau išsiskirti, o tą pa- 
daryti mudu privalome. Dabar eikime kartu į senojo žydo 
namus. Esu apdujęs, nes per mažai miegojau. Paprašysiu 
Meiruso vyno, kad jis mane prikeltų, ir ko nors užkąsti. 

Pasitikdamas mane Meirusas tik suurzgė, nelabai noriai 
liepė tarnui atnešti valgyti ir skvarbiu žvilgsniu šnairavo tai 
į mane, tai į Svanildą. Ji atsekė paskui mane tylėdama, vos 
vilkdama kojas ir liūdnu veidu. Tačiau mergina neišdavė 
Dumblininkui, ką sužinojo pandokheione, tik pasakė, kad 
nusives ten savo arklį pasiimti kambaryje likusių daiktų. Aš 
pats turėjau pranešti Meirusui, kad siunčiu Svanildą namo, 
į Novą, - kad mūsų draugija nebūtų per didelė, paaiškinau. 
Tai išgirdęs senasis žydas dar labiau paniuro, tad pamėgi- 
nau jį pralinksminti pranešdamas: 

— Mudu su kolega Toru aptarėme žvalgytojo klausimą ir 
nusprendėme, jog leisime Lervai joti kartu, bei pasistengsi- 
me, kad jis saugiai pasiektų Gintarinę pakrantę. 

— Thags izei jums abiem, - gižiai saumurmėjo Meirusas. 

Aš toliau neskubiai valgiau ir gėriau, kol senasis žydas 
išsitiesęs padėkojo: 

— Thags izvis, saio Tornai. Tikiuosi gerai pasipelnyti iš šio 
sumanymo ir esu tikras, kad Maghibui bus pravartu pama- 
tyti pasaulį. Taip pat viliuosi, kad armėnas ir naujasis jūsų 
draugas Toras bus bent pusę tiek vertingi kompanionai, 
kiek buvo Svanilda. | 

Nesiteikiau atsakyti į šiuos Dumblininko žodžius ir pa- 
kilau nuo stalo. 

— Tada eime, pasakysime Lervai, kad ruoštųsi kelionei. 
Taip pat norėčiau apžiūrėti arklį, kurį jam pažadėjote. 

— Maghibas laukia jūsų sandėlyje. Pasakysiu arklininkui, 
kad atvestų kelis arklius, ir jūs išrinksite. 

— Gerai, - pritariau. - Toras taip pat ten prie mūsų prisi- 
jungs. Judu ir vėl pasimatysite. 

— Biy yom sameakh. 

— Ką? 

— Pasakiau: „Ak, kokia džiaugsminga diena“, - suurzgė 
Meirusas ir nuėjo galinių durų link. 

Aš išėjau pro priekines. 

Lerva stovėjo sandėlio tarpduryje, tarsi nekantriai manęs 
lauktų, tačiau mane išvydęs, regis, nenudžiugo. Armėnas 
laikė pabalnoto ir apkrauto ryšuliais Svanildos arklio vade- 
les, tad nusprendžiau, kad mergina taip pat yra čia ir laukia 
viduje, kad atsisveikintų, kai mes visi susirinksime. 

— Hūils, Lerva! Turiu tau gerą naujieną. Jei vis dar esi 
nusiteikęs ieškoti nuotykių, mudu su Toru kviečiame joti 
kartu. 

Lerva nepuolė karštai dėkoti ar šokinėti iš džiaugsmo, tik 
tarė: 

— Ponia Svanilda... 

- Žinau, - pertraukiau jį. - Mes visi su ja atsisveikinsime. 

- Jūs žinote? - spigtelėjo jis ir išvertė akis. 

— Kas tau atsitiko? - paklausiau. 

— Man? - sumekeno Lerva ir parodė į sandėlio vidų. 

Spėliodamas, ką armėnas turi galvoje, žengiau į patalpą. 
Kai akys netrukus apsiprato su tamsa, supratau, ką Lerva 
norėjo pasakyti: nuo aukštos kampinės sijos karojo odinių 
pakinktų raizginys, tvirtai įsitempęs, nes apatiniai jo dirže- 
liai buvo apsiviję aplink mažo kadarojančio lavono kaklą. 

Akimirksniu išsitraukiau kardą, perrėžiau odinius pa- 
kinktus ir sugavau suglebusį kūną, tačiau iškart supratau, kad 
gaivinti jau per vėlu. Švelniai paguldęs dar šiltą lavoną ant 
šieno ryšulio, lyg sau, lyg ir lūkuriuojančiam Lervai pasakiau: 

— Kaip žmogus gali tokią gražią saulėtą dieną įslinkti į 
šią drėgną, dvokiančią patalpą ir pasidaryti tokį siaubingą 
dalyką? 

- Ji tikriausiai manė, kad jūs pritarsite, - pasigirdo gargž- 
dus balsas, ir aš supratau, kad šalia mūsų stovi Meirusas. - 
Svanilda visada buvo pasirengusi padaryti bet ką, kad tik 
jums įsiteiktų. 

Dumblininko žodžiuose buvo per daug tiesos, kad ga- 
lėčiau prieštarauti, tad mėginau išsisukti kalbėdamas dvi- 
prasmiškai. Atsigręžęs piktai pareiškiau: 

— O gal ji tiesiog padarė tai, ką jūs išpranašavote, Dum- 
blininke? Kodėl mėginate apkaltinti mane, jei galėjote nuo 
to apsaugoti? 

Meirusas nepasidavė. 

— Aš tik išpranašavau, kad baigsis jos meilė jums. Nenu- 
mačiau, kaip tai įvyks - per paskutinį meilės padiktuotą 
poelgį. Ar pasiaukojimo. Ji jūsų išsižadėjo, saio Tornai. Ta- 
čiau dėl ko? 

— Galbūt dėl pareigos ir likimo, - pasigirdo dar vienas 
švelnus, bet prikimęs balsas. - Vykdantis misiją vyras netu- 
rėtų temptis nereikalingą paprasčiausią... 

— Torai, užsičiaupk, - amtelėjau, o Meirusas pervėrė 
atvykėlį smerkiamu žvilgsniu. 

Kurį laiką visi tylėjome, paskui aš vėl prabilau: 

- Ašją išsiunčiau namo, į Novą. Pamiršau, ką kartą Svanil- 
da man yra sakiusi. Neturėdama ponios ar pono, ji jausdavo- 
si vieniša našlaitė. Matyt, tai pastūmėjo ją... - pakėlęs galvą 
pamačiau, kad Toras žvelgia į mane šaipydamasis, beveik 
įžūliai. Tad iš visų jėgų pasistengiau apsimesti esąs vyriškai 
šiurkštus. - Kad ir kokia būtų priežastis, - kalbėjau toliau 
kaip įmanydamas šalčiau, - gaila... kad Svanilda tai pada- 
rė... - Išsigandau, kad mano balsas tuoj užlūš, tad atsigręžęs 
kreipiausi į Meirusą: - Suprantate, ji - krikščionė ir padarė 
mirtiną nuodėmę pasipriešindama Dievo valiai, Jo malonin- 

gumui ir bausmei. Svanilda turi būti palaidota be kunigo, 
apeigų ir nuodėmių atleidimo, ji nusipelnė būti prakeikta ir 
užkasta nešventintoje žemėje, nepaženklintame kape. 

Meirusas su panieka nusispjovė: 

— Tsephūva. 

Matyt, tai buvo itin nešvankus keiksmažodis. 

— Galite blogai galvoti apie judaizmą, maršale, bet ši re- 
ligija nėra tokia šalta ir žiauri kaip krikščionybė. Palikite 
vargšę merginą man. Aš pasirūpinsiu, kad ji būtų palaidota 
su nekrikščioniška užuojauta, padoriai ir oriai. 

— Ačiū jums, gerasis Dumblininke, - iš visos širdies pa- 
dėkojau. - Atsilygindamas už jūsų paslaugą noriu pasiūlyti 
arklį Lervai. - Atsigręžiau į armėną. - Jei vis dar nori keliauti 
su mumis, ana ten stovi jau pabalnotas Svanildos arklys. 

Maghibas neryžtingai dairėsi tai į mane, tai į Meirusą, tai 
į Torą, kol galiausiai šeimininkas paragino: 

— Imk jį, Maghibai. Jo veislė geresnė už bet kurio arklio 
iš mano arklidės. 

Lerva skėstelėjo rankomis parodydamas, kad pasiduoda. 

Tada Meirusas - ir tai man pasirodė keista - paklausė ne 
manęs, 0 Toro: 

— Frūuja Torai, gal malonėtumėte perskaityti mano para- 
šytą pergamentą ir patikrinti, ar jis teisingas? Šiame doku- 
mente Maghibui suteikiama teisė atstovauti mano intere- 
sams prekiaujant gintaru. 

Toras lengvai išraudęs šastelėjo nuo ištiesto pergamento ir, 
regis, akimirką sutriko. Tada, vėl pradėjęs elgtis, kaip nuola- 
tos kartojo Meirusas, „arogantiškai , išdidžiai pareiškė: 

— Nieko neišmanau nei apie prekybą gintaru, nei apie 
raštvedybą. Taigi nieko nežinau apie nuobodų raštininkų 
užsiėmimą skaityti. 

— Tikrai? - sumurmėjo Meirusas ir padavė pergamentą 
man. -Maniau, kad karaliaus Juriko emisaras, pasiųstas 
rinkti istoriją, privalo mokėti skaityti. 

Apsimesdamas, kad pastarieji žodžiai man nepadarė jokio 
įspūdžio, išskleidžiau dokumentą, perbėgau jį akimis, linktelė- 
jau ir įsikišau į tuniką. Tačiau iš tiesų buvau sutrikęs labiau nei 
Toras. Nors nebuvau toks įžvalgus kaip Dumblininkas, prieš 
pasirinkdamas privalėjau įsitikinti, kad Toras yra pakankamai 
kvalifikuotas būti mano „kolega istoriku“. Tiesiog pamaniau, 
kad toks iškalbingas žmogus, koks yra Toras, turėtų būti raš- 
tingas. Tačiau karališkojo dvaro cosmeta, nuolat girdinti rūmų 
ponių pokalbius, lengvai išmoksta tariamo rafinuotumo ir 
kultūros. Kad ir kaip ten būtų, kreipiausi tik į Lervą: 

— Svanildos mantoje gali rasti miegamųjų kailių, žieminį 
kelioninį apsiaustą. Esi ne daug stambesnis už ją... Ten taip 
pat yra rakandų maistui gaminti. 

— Atleiskite, frūuja, - nuolankiai numykė Lerva, - aš ne- 
moku gaminti maisto. 

— Bent jau tiek moka Toras, - tariau šelmiškai leisdamas 
suprasti, kad Toras galbūt daugiau nieko nemoka, ir paju- 
tau pasitenkinimą išvydęs, kaip jis iš pykčio užriečia galvą. 
Tada paskelbiau pirmąjį savo, kaip šios grupės vado, įsaky- 
mą: - Šioje kelionėje valgį mums gamins Toras. 

Kai pasilenkiau paskutinį kartą pabučiuoti Svanildą, To- 
ras vėl piktai nužvelgė mane. Tačiau lūpomis paliečiau tik 
negyvos merginos ranką, nes pasikorusio žmogaus veidas 
yra per daug siaubingas, kad galėtum jį bučiuoti. Mintyse 
atsisveikinau su ja ir pažadėjau: jei po šios kelionės liksiu 
gyvas ir parašysiu gotų istoriją, dedikuosiu ją Švanildai. 


Kai Lerva susikrovė savo mantą už balno, visi trys išjo- 
jome iš Noviodunumo. Šįkart neleidau armėnui joti mano 
Veloksu nusprendęs, kad jam laikas pradėti mokytis rai- 
telio meistriškumo nesinaudojant balnavirvėmis. Taip pat 
pagalvojau, kad Lerva tik pusę dienos praleis balne, nes iš- 
siruošėme į kelionę gana vėlai, tad jam ne per daug įskaus 
kūną ir per naktį jis atsigaus ir kitą dieną vėl pajėgs joti. 

Kadangi jau buvau prisižiūrėjęs monotoniškų pievų, apsi- 
džiaugiau, kad Lerva vedė mus ne tiesiai į šiaurę. Patraukėme 
į Danuvijaus aukštupį, grįždami į vakarus. Lerva paaiškino, 
kad maždaug po poros dienų turėtume rasti Danuvijaus in- 
taką Piretą, atitekantį iš šiaurės, tada keliausime į jo aukštupį. 
Tad trauksime į šiaurę miškingu upės slėniu ir galėsime gro- 
žėtis žaliu peizažu ir maitintis gausybe miško žvėrių. 

Pastebėjau, kad nors Lerva jojo ant savo arklio kratyda- 
masis tarsi netvarkingai sumesta pagalių krūva ir nepajėgė 
priversti arklio bėgti tolygia risčia, kažkokiu būdu jis įsi- 
gudrindavo visada joti greta manęs, kad aš įsiterpčiau tarp 
jo ir Toro. Tai, kad Lerva akivaizdžiai šalinosi Toro, vertė 
mane spėlioti, kas šis Toras yra iš tiesų - arba tiksliau, kad 
aš apie jį beveik nieko nežinau. 

O ir tai, ką žinojau, vargu ar galima laikyti vertomis pa- 
gyrimo savybėmis. Toras buvo išsišokėlis prasčiokas, baisus 
savimyla, toks arogantiškas, kad gyrėsi savo neišmanymu, 
ir toks įžūlus, kad pasivadino dievo vardu. Jis prisipažino, 
kad yra vagis, neturintis elementariausio padorumo jaus- 
mo, negerbiantis valdžios, įstatymų ir papročių, niekinantis 
kitų žmonių nuosavybę, teises ir jausmus. Jis buvo fiziškai 
patrauklus, tad kiekvienas sutiktasis norėtų su juo susidrau- 
gauti, bet Toras elgėsi taip šiurkščiai, kad draugiškumo jam 
jausmas kaipmat dingdavo. Palengva turėjau pripažinti, kad, 
regis, niekas nemėgo Toro. Kažin ar jis patinka net man? 

Tarsi išgirdęs mano mintis, Toras prabilo: 

— Kol kas šioje kelionėje dieviškas vardas man labai pra- 
vertė. Jis, matyt, kitiems kelia pagarbią baimę. Manęs nė 
karto neužpuolė plėšikai, neapvogė vagys ir neapgavo gasts- 
raznų savininkai. Galiu tik spėti, kad grėsmingas vardas 
mane saugo. Jau sakiau, kad stengiuosi pasinaudoti kiekvie- 
na smulkmena. Tornai, gal mums vertėtų pasiųsti Lervą į 
priekį, kad jis žmonėms skelbtų apie atvykstantį Torą. Tai 
galėtų mums padėti išvengti nepageidaujamų susidūrimų. 

Atmečiau šį jo siūlymą. 

— Esu daug kartų keliavęs po šį žemyną skersai ir išilgai, 
ir man niekada nereikėjo šitaip apsidrausti. Manau, galime 
be to apsieiti, Torai, ir nežeminti Lervos verčiant jį vaidinti 
mūsų vergą. 

Toras suirzęs garsiai suprunkštė, bet nemėgino primygti- 
nai įtikinėti, tad aš grįžau prie savo apmąstymų. 

Toras kaip asmenybė visiškai nepatrauklus. Tačiau turė- 
jau prisipažinti, kad neketinau nutraukti mūsų santykių, 
nors jo būdas labai atgrasus. Toks sprendimas nedaro man 
garbės. Tarsi girtuoklis ar senasis atsiskyrėlis Galindas - 
kurie tikrai mėgaujasi ne pigiu vynu ar dvokiančiomis žo- 
lelėmis, o tik jų poveikiu - aš taip pat negalėjau išsižadėti 
Toro, kaip jie nepajėgė atsispirti vynmaišiui ar dūmams. 
Kad ir koks buvo išorinis Toro grožis ir abejotina moralė, 
buvau geismo, kurį tik vienintelis visame pasaulyje Toras 
galėjo patenkinti, vergas. Turiu prisipažinti, kad gailėjausi 
neliepęs Lervai joti priekyje mūsų. Nenorėjau praleisti nė 
vienos nakties be Toro savo glėbyje, bet taip pat negalėjau 
leisti, kad Lerva mus pamatytų ar išgirstų. Tačiau netrukus 
sužinojau, kad Toro tokie suvaržymai visai nekamuoja. 

— Didelio čia daikto, - atšovė jis, kai sustojome įkurti sto- 
vyklą ir aš užsiminiau apie savo būgštavimus. - Tegul tas 
storžievis pasipiktina. Juk jis tik armėnas. Neketinu atsisa- 
kyti savo malonumų, net jei jis būtų vyskupas. | 

- Tu neketini, - sumurmėjau, - bet aš nenoriu išsiduoti. 
Puikiai žinai, kaip armėnai mėgsta kalbėti. 

— Tada leisk man bent iš dalies nusimesti kaukę. Kol Ler- 
va ten rūpinasi arkliais, aš apsirengsiu Genovefos drabu- 
žiais ir dėvėsiu juos tol, kol jis bus su mumis. Galime jam 
pasakyti, kad tik dėl svarbių valstybinių paslapčių iki šiol 
buvau persirengęs vyru. - Mintis atrodė išmintinga, ir aš 
pagalvojau, kad tai - kilniausias Toro gestas, iki bičiulis pa- 
šaipiai pridūrė: - Tu mane paskyrei grupės virėja. Tad tu- 
ABLĖŠRŪNAS 345 


rėčiau apsirengti šiam vaidmeniui tinkančius drabužius ir 
nuolankiai vergiškai elgtis, kaip dera maršalo pavaldinei. 

Norėdamas pajuokauti atkirtau: 

— Na, kai sutems, mudu pakaitomis būsime vienas kito 
pavaldiniai. 

Tačiau nė vienas nenusijuokėme, ir aš iškart susigėdau, 
kad leidausi į vulgarybes. 

Vis dėlto gudrybė veikė gana sėkmingai. Kai atėjo Ler- 
va, nešinas glėbiu malkų laužui, jis tik truputį nustebo ra- 
dęs mane šnekučiuojantį ne su Toru, o su jauna moterimi. 
Armėnas linktelėjo, kai pristačiau ją kaip „Genovetfą , ir, jei 
turėjo kokių nors abejonių dėl mūsų sukurptos istorijos, 
garsiai jų neišsakė, tik tarė: 

— Kadangi šiandien nieko nesumedžiojome, net nema- 
tėme nė vieno žvėries, galbūt jūs, frūuja Tornai ir frdujin 
Genovefa, būsite patenkinti sužinoję, kad aš apsidrausda- 
mas iš frūuja Meiruso virtuvės paėmiau rūkytos mėsos ir 
sūdytos žuvies. 

Mudu abu labai nudžiugome ir padėkojome Lervai už rū- 
pestingumą, o Genovefa net noriai ėmėsi virėjos darbo - nu- 
ėjo su puodu prie upės ir atnešė vandens maistui išvirti. Nei 
ji, nei Lerva nesišaipė ir nepriekaištavo man, kaip grupės 
vadui, kad pamiršau apsirūpinti maistu. Tačiau supratęs, 
kad ši klaida -— tai dar vienas apsvaigusio proto požymis, 
nusprendžiau mažiau dėmesio skirti savo naujajam bičiu- 
liui ir nuo šiol labiau rūpintis savo pareigomis. 

Kai pavalgėme kuklią vakarienę ir Genovefa smėliu iš- 
šveitė mūsų indus, o aš nakčiai apkasiau laužą, kiekvienas 
pradėjome tiesti savo kailius miegui. Lerva pagarbiai pasi- 
traukė toliau palei upę, kad mūsų nematytų. Tačiau abejoju, 
ar jis mūsų negirdėjo, nes Genovefa-Toras ir Tornas-Veleda 
tą naktį laidė palaimingus šūksnius. 

Kitą dieną ir visas likusias kelionės dienas - bent jau die- 
nos metu - Toras liko persirengęs Genovefa, ir Lerva visada 

kreipdavosi į jį frūujin, o aš - Genovefa. Pradėjau ją laikyti 
tik moterimi - bent jau dieną - ir pastebėjau, kad minty- 
se ėmiau Torą vadinti „ji. Iki to laiko nei kalbėdamas, nei 
mintyse nevartojau nei įvardžio „ji, nei „jis“, nei jokio kito, 
nes nei senojoje, nei lotynų ar graikų kalbose ar, kiek man 
žinoma, jokioje kitoje kalboje nėra įvardžio, tinkamo ma- 
namaviui. 


Iš ankstesnių kelionių į šį Danuvijaus ruožą gerai žino- 
jau, kad upė čia labai vingiuota, raitosi, išsišakoja į daugybę 
atšakų ir ją supa tokia daugybė ežerų bei tvenkinių, tad ga- 
liu neatpažinti intako, kurio link mes keliaujame, bet Lerva 
iškart jį atpažino, vos tik atvykome. Nors Piretas ne toks 
įspūdingas kaip galingasis Danuvijus, į kurį jis įteka, upė 
vis dėlto yra gana plati. Ja plaukė nemažai baržų, o miš- 
kinguose krantuose kartkartėmis išvysdavome klestinčių 
ūkių ir kaimų, kai kurie jų buvo pakankamai dideli. Upėje 
knibždėte knibždėjo žuvų, o Lerva, pasirodo, buvo suma- 
nus žvejys. Miškuose šmirinėjo daugybė žvėrių, ir man bū- 
davo sunku išsirinkti, kurį sumedžioti vakarienei. 

Kraštas į šiaurę nuo Danuvijaus buvo vadinamas Seną- 
ja Dakija, o visi Romos piliečiai, gyvenantys į pietus nuo 
Danuvijaus, jį laikė pirmykščiais tyrais be kelių, kuriuose 
gyvena tik laukiniai barbarai. Tačiau aš jau seniai žinojau, 
kad „barbarai yra visi kiti, tad nelabai bijojau susidurti su 
tikrais laukiniais. Tiesą sakant, dabar sužinojau, kad dau- 
guma šių kraštų Žmonių, nors ir neturėjo civilizacijos tei- 
kiamų patogumų bei papročių, laukiniuose tyruose įkūrė 
civilizuotas saleles, kuriose taikiai ir gana laimingai gyveno. 
Tiesa, tai šen, tai ten mes susidurdavome su tikrais barba- 
rais, klajoklių šeimomis ir gentimis, kurios tik klajojo ir gy- 
veno iš medžioklės bei miško teikiamų gėrybių. Tai buvo 
tautų, vadinamų avarais ir kutrigurais, palikuonys, matyt, 
hunų giminaičiai, nes jų veido oda buvo gelsva, akys padri- 


2BLĖŠRŪNAS 347 


busios, o jie patys - gauruoti, purvini ir utėlėti. Nė vienas 
mūsų sutiktas grėsmės nekėlė, tik įkyriai prašė išmaldos - 
ne pinigų, bet druskos, nereikalingų drabužių ar mūsų su- 
medžiotų žvėrių likučių. 

Gyvenvietėse, kurias pakeliui aptikdavome, gyveno įvai- 
rių tautybių žmonės: slovėnai, kurios nors iš trijų atšakų 
gotai ar kitų, iš germanų tautų kilusių, palikuonys. Tačiau 
daugiausia čia buvo senųjų dakų, tikrųjų šių kraštų gyvento: 
jų, ainių, kurie senų seniausiai susigiminiavo su romėnų ko- 
lonistais ir išėjusiais į atsargą kariais. Šie palikuonys kalbėjo 
darkyta, bet suprantama lotynų-kalba ir vadinosi rumaniais. 
(Tačiau kaimynai slovėnai ir germanai juos pašaipiai vadi- 
no valakiais, t. y. „vapaliotojais'.) Suprantama, kiekvienoje 
bendruomenėje, net mažiausioje, buvo graikų, sirų ir žydų 
palikuonių. Jie, be išimties, buvo turtingiausi gyventojai, nes 
prekiavo prekėmis, gabenamomis baržomis Pireto upe. 

Mes, trys keliautojai, retai ilgiau apsistodavome slovė: 
nų kaimuose, nes jei ten ir būdavo nakvynės namai, tai tik 
nepatraukli krėma. Germanų bendruomenėse visada buvo 
galima rasti padorią gasts-razną, o rumanių - pakenčiamą 
hospitiumą (rumanių dialektu tariama ospitunas), kuriuose 
kartais net būdavo primityvi pirtis. Aš taip dažnai nebūčiau 
stojęs nakvynės, bet Genovefa primygtinai reikalaudavo 
kaip įmanoma dažniau sustoti ir atsigauti nuo „kelionėje 
apėmusio sąstingio“. Tad užsakydavau mums kambarį - 
Lerva, suprantama, miegodavo arklidėje kartu su arkliais. 
Tačiau aš tvirtai priešindavausi dažniems Genovefos mė- 
ginimams gaišti laiką, nors ji labai prašydavo ir maldauda- 
vo arba - kaip tikra, panaši į Ksantipę žmona - plūsdavo 
mane, užėjus įsiūčio priepuoliui. 

Kad ir kaip ten būtų, laikas gasts-raznose ar ospitunuo- 
se nebuvo praleistas tuščiai, nes keliuose jų aptikau naujų 
istorinių duomenų. Kaip žinoma, nakvynės namai būna 
įsikūrę prie judrių kelių ir paprastai visą laiką jų savinin- 


GARY JENNINGS 
318 


kai būna tos pačios šeimos nariai. Kadangi tokios įstaigos 
šeimininkas pats niekada niekur nekeliauja ir būna užsiė- 
męs tik kasdieniais darbais, vienintelė jo pramoga - klau- 
sytis apsistojusių svečių pasakojimų. Vėliau šias istorijas jis 
perpasakoja kitiems, taip pat ir savo sūnums, kurie po jo 
tampa įstaigos savininkais. Tad laikui bėgant kiekvienas už- 
eigos šeimininkas sukaupia daugybę pasakojimų, gandų ir 
juokų. Kai kuriuos jis būna išgirdęs neseniai, bet dauguma 
būna seni - net senoviniai - papasakoti tėvo sūnui iš kar- 
tos į kartą. Ir kai šiam apsamanojusiam namisėdai atsibos- 
ta klausytis kitų žmonių kalbų, jis pradeda pasakoti pats, 
tad aš nesunkiai iš visų gotų ir rumanių savininkų išgirdau 
daugybę pasakojimų bei prisiminimų. 

Ne viską, ką išgirdau, galima laikyti istoriniais faktais, 
kai kuriais pasakojimais buvo visai neįmanoma tikėti, o 
kai kurias istorijas jau buvau girdėjęs anksčiau. Tačiau kar- 
tais mane taip pakerėdavo koks nors nuobodžiai kalbantis 
nakvynės namų savininkas, kad užsisėdėdavau su juo prie 
ospituno židinio gerokai po vidurnakčio, kol Genovefa su- 
irzusi pakildavo ir pertraukdavo: 

— Ši istorija neturi nieko bendra su mūsų ekspedicija, be 

to, jau gerokai po vidurnakčio. Eime į lovą, Tornai. 
“ Būdavau priverstas išeiti. Tačiau ne visada daug praras- 
davau šitaip pasielgdamas, nes Genovefa dažnai būdavo 
teisi. Dauguma šių rumanių pasakotojų tik persakydavo se- 
novinius pagoniškus mitus bei pasakas. Viename ospitune 
savininkas man iškilmingai pareiškė: 

— Jaunuoli, jei visą gyvenimą gyvensi dorai, numiręs pa- 
teksi į Avalonio laimės salas ir ten gyvensi palaimoje. Ta- 
čiau po kurio laiko turėsi atgimti ir ateiti į šį pasaulį nauju 
kūnu. Suprantama, nė vienas protingas Žmogus savo noru 
neišsižadės laimės salų, kad atgimtų. Tau bus.duota atsi- 
gerti užmiršimo vandens iš Letos upės. Jo išgėręs pamirši 
palaimą, kuria mėgavaisi Avalonyje, todėl patenkintas grį- 

ši į žemę ir kęsi daugybę išmėginimų, kuriuos kiekvienam 
mirtingajam tenka patirti. 

— Fui, Avalonis! - suurzgė gasts-raznos šeimininkas go 
tas. — Tai tik iškreiptas romėnų - ir rumanių - supratimas 
apie gotų pomirtinį pasaulį Walis-Halla, Votano „išrink 
tųjų menę“. Pagonys iki šiol tiki, kad išrinktieji valtai - tai 
drąsiai mūšyje žuvę kariai. Juos nepaprastai nuožmios, bel 
gražios merginos, vadinamos walis-karja, pakelia ir iškil 
mingai nugabena į Walis-Hallą. 

Tokių pasakojimų aš jau buvau girdėjęs, bet savininkai 
gotai papasakojo ir tai, ko nežinojau, ir šios žinios buvo la 
biau susijusios su mano renkama istorija. Man papasakojo, 
kad kai gotai išvyko iš savo ankstyvųjų gyvenviečių Gin 
tarinėje pakrantėje, juos į žemyno gilumą, į pietus, ieškoti 
naujos tėvynės prie Danuvijaus žiočių vedė karalius Filime 
ras. O karalius Amalas Laimingasis buvo Amalingų gimi 
nės pradininkas. 

Taip pat daug nauja sužinojau apie ankstyvųjų gotų pa 
pročius ir gyvenimo būdą. 

— Mūsų protėviai, - pasakojo vienas senukas, - dar prieš 
įsigydami arklius ir išmokdami joti, kai medžiojo pėsti, 
patobulino paprastą ietį padarydami ją besisukančią. Me 
džiotojas apsukdavo spirale ieties kotą - supranti, tvirtai jos 
nepririšdamas - tada, laikydamas virvės galą, iš visų jėgų 
sviesdavo ietį. Sparčiai išsivyniodama virvė priversdavo pa- 
leistą ietį suktis, tad ji skrisdavo tiesiau ir stipriau smogda- 
vo į taikinį. 

— Vėliau, - pasakojo kitas senolis, - po ilgų klajonių mūsų 
protėviai atsidūrė lygumose, kur, laikui bėgant, išmoko pa- 
naudoti arklius ir jais jodinėti. Nuo tada gotai kovėsi ir me- 
džiojo raiti, naudodamiesi kardais, ietimis ir lankais. Jie taip 
pat išrado ginklą, kurio nežinojo net geriausi pasaulyje rai- 
teliai - hunai. Tai buvo sliutras - ilga virvė su kilpa gale ir 
slankiojančiu mazgu. Šuoliuodamas risčia gotų karys galėda- 

vo užmesti šią kilpą iš labai didelio atstumo, stipriai užveržti 
ant aukos - ar tai būtų medžiojamas žvėris, ar žmogus, ar 
jo arklys - ir akimirksniu surišti grobį. Svarbiausia, kad šis 
ginklas buvo tylesnis net už strėlę, jis idealiai tiko iš pasalų 
užpulti priešo raitelį arba pargriauti išstatytą sargybinį. 

Šimtmečius klajodami gotai išrado ne tik ginklų. 

- Jie išmoko alanių, senovės dakų ir kadaise buvusių kul- 
tūringų skitų menų, - papasakojo man viena senolė. - Šios 
tautos dabar išsisklaidė arba išsigimė ar visai išnyko, bet jų 
menai gyvuoja gotų amatininkų protuose ir rankose. Mūsų 
juvelyrai moka susukti aukso vielą į žavų filigraną, išplakti 
skardą, įtrinti emalį į raižinius, įtvirtinti brangakmenį auk- 
so ar sidabro lakšte, kad akmuo spindėtų ryškiau. 

Tačiau palengva lavindamiesi, kultūrėdami ir tobulėda- 
mi gotai, regis, netapo ištižėliai ir nepamiršo savo kartais 
žiaurių elgesio taisyklių. 

— Nė vienas gotų karalius niekada nėra primetęs jokio įsta- 
tymo savo pavaldiniams, - aiškino dar kitas senolis. - Vie- 
ninteliai gotų įstatymai buvo sumanyti dar senovėje ir tik ilgą 
laiką jų laikantis paaiškėjo, kad šiuos įstatymus reikia gerb- 
ti. Žmogus, sugautas darant nusikaltimą, yra laikomas kal- 
tu. Tarkime, jis nužudo savo gentainį be svarios priežasties. 
Tada jam skiriama bausmė būti velionio giminaičių nužudy- 
tam arba sumokėti jiems didelę išpirką. Todėl mūsų senojoje 
kalboje „kaltė“ ir „skola“ - tas pats žodis. Arba jei padaromas 
nusikaltimas ir nusikaltėlis nesučiumpamas jį darant, tik kalti- 
namas, kad jį įvykdė, savo nekaltumą jis geriausiai gali įrodyti 
kankinamas. Arba jis gali būti teisiamas dalyvaujant teisėjui 
ir savo nekaltumą įrodyti pakankamai pasitelkęs vadinamųjų 
priesaikos davėjų, kurie paliudytų, kad teisiamasis yra doras. 

Senolis nutilo ir nusišypsojo. 

— Žinoma, bet kuris, turėjęs reikalų su civilizuotais teisė- 
jais, vargu ar patikės jų sprendimu, nes teisėjai gali lengvai 
pakeisti savo nuomonę gavę kyšį arba iš savanaudiškų pas- 

katų. Tačiau nė vienas gotų teisėjas šitaip niekada nesielg- 
davo. Teisėjo kėdė būdavo užtiesta tikra žmogaus oda, nu- 
dirta nuo ankstesnio teisėjo, kuris buvo korumpuotas. Tai 
galėjo atsitikti labai seniai, nes oda dažnai virsdavo nusi- 
trynusia apdriskusia skiaute... nes nedaug paskesnių teisė- 
jų išdrįsdavo nekreipti dėmesio į šį perspėjimą visada būti 
teisingiems ir sąžiningiems. 

Tikiuosi, pakankamai aiškiai parodžiau, kad gasts-raznų 
savininkai gotai man papasakojo kur kas daugiau naudingų 
dalykų nei ospituny šeimininkai rumaniai. Tačiau ir gotai, 
ir rumaniai mane perspėjo dėl to paties dalyko. Pirmiausiai 
šį perspėjimą išgirdau iš rumanio šeimininko. 

— Jaunuoli, žiūrėk, kad tu ir tavo palydovai ir toliau ke- 
liautų tik į šiaurę. Arba į šiaurės vakarus, jei paieškos jus ten 
nuvestų, bet jokiu būdu nenukrypkite į rytus. Dar pakeliavę 
į šiaurę pasieksite Tiraso upę. Kad ir ką darytumėte, likite 
jos vakariniame krante, nes rytiniame upės krante prasi- 
deda Sarmatijos plokščiakalnis, o jo spygliuočių miškuose 
tyko siaubingosios viramnos. 

— Nesuprantu rumanių žodžio viramnos, - pasakiau. 

— Romėnų lotynų kalba tai būtų viragines. 

- Ak, ja, - tariau. - Šias moteris senovės graikų istorikai 
vadino amazonėmis. Ir jūs norite man pasakyti, kad jos iš 
tiesų egzistuoja?! 

— Negaliu tvirtinti, kad jos - tikrosios amazonės. Tačiau 
galiu pasakyti, kad tai nepaprastai karingų moterų gentis. 

Genovetfa girdėjo šį mūsų pokalbį ir, kaip bet kuri mote- 
ris, susidomėjo galimomis varžovėmis. 

— Ar šios moterys tokios gražios, kaip apie jas kalbama? 

Rumanis skėstelėjo rankomis. 

- Ir to negaliu pasakyti. Niekada jų nemačiau ir nepažįs- 
tu nė vieno, kuris būtų jas matęs. 

— Tai kodėl jų bijote? - paklausiau. - Ir apskritai, iš kur 
žinote, kad jos ten yra? 

— Atsitiktiniai keleiviai užklysdavo į jų žemes, ir kai ku- 
riems pavykdavo ištrūkti gyviems, kad papasakotų siau- 
bingas istorijas apie tai, ką teko iškentėti atsidūrus šių mo- 
terų rankose. Man neteko sutikti nė vieno išlikusio gyvo, 
bet pasakojimų girdėjau. Taip pat gerai žinoma, kad grupė 
rumanių kolonistų taip desperatiškai troško nuosavos že- 
mės, kad sykį kirto Tirasą ketindami Sarmatijos miškuose 
išsikirsti plotą. Nuo to laiko niekas nei apie juos, nei apie 
paliktus kitame krante artimuosius nieko negirdėjo. 

— Tai tik gandai, - nusišaipė Genovefa, - o ne įrodymas. 

Savininkas pažvelgė į ją. 

— Man pakanka ir gandų. Visai netrokštu ieškoti įrody- 
mų. Ojeijūs būsite išmintinga, nerizikuosite tapti įrodymu. 

— Esu girdėjęs pasakojimų apie tą niršių moterų gentį, - įsi- 
terpiau. - Tačiau nė vienas pasakojimas nepaaiškina, kaip 
jos dauginasi, jei ten tik moterys. 

— Sako, kad jos bjaurisi ir lytiniais santykiais, ir vaikų 
gimdymu, bet atlieka tai kaip pareigą, kad jų gentis neiš- 
nyktų. Todėl-jos kartkartėmis sutinka susiporuoti su kitų 
laukinių Sarmatijos genčių vyrais, pavyzdžiui, su kutrigu- 
riais. Tačiau kai gimsta kūdikiai, viramnės berniukus palie- 
ka mirti ir augina tik mergaites. Dėl to nė vienas karalius 
nėra pasiuntęs savo karių išnaikinti viramniųy. Koks karys 
norėtų su jomis kovoti? Jei nenužudytų iš karto, jis negali 
tikėtis, kad liks gyvas paimtas į nelaisvę, kol bus išpirktas. 
Ar galima tikėtis pasigailėjimo iš moterų, kurios žudo net 
savo kūdikius? 

— Kokia nesąmonė! - nekantriai pertraukė jį Genovefa. 
Tada kreipėsi į mane: - Kodėl klausaisi balgs-daddja, kurios 
neturi nieko bendra su mūsų paieška? Jau seniai metas mie- 
goti, Tornai. Eime pailsėti. 

Rumanis dar kartą pažvelgė į ją. 

— Mūsų kraštuose yra toks posakis. Tas, kuris nusipliko 
liežuvį ir kitiems prie stalo nepasako, kad sriuba labai karš- 

ta, nėra sąžiningas. Aš kaip įmanydamas stengiuosi būti są- 
žiningas. 

— Vis dėlto, - tariau pusiau juokais, - būtų įdomu sužino- 
ti, ar šios niršios moterys gražios. 

Genovefa nutvilkė mane žvilgsniu, o rumanis pažvelgė į 
ją liūdnai susimąstęs. Tada perspėjo: 

— Labiausiai gundanti sriuba gali nuplikyti liežuvį. 

Tą patį perspėjimą išgirdome ir iš užeigų šeimininkų 
gotų, kurie amazones vadino baga-ginons - karžygėmis. 
Kartą net visą dieną praleidau viename Slovėnijos kaime, 
kad sužinočiau, ar jo gyventojai yra girdėję apie tokią mo- 
terų gentį. Jie buvo girdėję ir, kiek supratau slovėniškai, jas 
vadino pozorzheni - moterimis, kurių reikia saugotis. Visi, 
kurie kalbėjo apie moteris, gyvenančias pievose į rytus nuo 
Tiraso, mus rimtai perspėdavo: 

— Venkite tų vietų. 


o 


Mums nukeliavus Pireto slėniu apie šimtą aštuoniasde 
šimt romėnų mylių, upė staiga pasuko į vakarus. Tad ją 
palikome ir patraukėme tiesiai į šiaurę, kol, nužygiavę ke 
lias mylias per banguotas kalvas, pasiekėme Tiraso slėnį ir 
ėmėme keliauti prieš srovę, tai yra į šiaurės vakarus. Laikė 
mės vakarinio upės kranto ne dėl to, kad paisėme išgirstų 
perspėjimų, bet paprasčiausiai mums nebuvo nei reikalo, 
nei noro kirsti upę. 

Atsidūrėme nuo Karpatų kalnų taip toli į šiaurę, kaip dar 
niekas mūsų nėra buvęs, ir išvydome daugybę mums ne- 
įprastų dalykų. Čia pamatėme turbūt didžiausią pasaulyje 
laukinį raguotį - didįjį šiaurės briedį. Šio gyvūno ragai gali 
varžytis su kai kurių medžių vainikais. Taip pat sutikome 

mažiausių pasaulyje arklių - pilkšvai rudos spalvos ponių, 
kuriuos vietos slovėnai vadina tarpanais. Kadangi nakvy- 
nės namų keliautojams buvau mažiau ir atstumai tarp jų 
didesni, dažniau nakvodavome po atviru dangumi ir turė- 
davome pasikliauti savomis maisto atsargomis. Nežudžiau 
maistui briedžių, nes tektų palikti labai daug jų mėsos, o 
miško klajoklis taip niekada nepasielgtų. Tačiau keliskart 
vakarienei valgėme tarpano mėsos, kurią Genovefa labai 
skaniai išvirė. Tirase Lerva kabliuku sužvejodavo įvairiau- 
sių Žuvų, o dar lengviau buvo pačių pasigamintais tinklais 
traukti krūvas mažų baltųjų sykų ar sidabrinių aukšlių arba 
dar mažesnių gružlių, kurie visi buvo labai skanūs. 

Nors Genovefa labai puikiai gamino valgį, šis darbas jai 
nepatiko, todėl ji dažnai bambėdavo. Tad kai tik aptikda- 
vome nakvynės namus, nors tai būtų tik slovėniška krėma, 
Genovefa primygtinai reikalaudavo joje apsistoti, o aš nu- 
sileisdavau, kad tik mudu su Lerva negirdėtume jos aima- 
navimo, kad reikia gaminti maistą. Šiose užeigose taip pat 
susidūrėme su netikėtais mums dalykais. Regis, šiaurės slo- 
vėnai daugiausia maitinasi tirštomis sriubomis, tad krėmų 
savininkai savo svečiams beveik nieko kito nepatiekia. Tad 
valgėme iš mums neįprastų sudedamųjų dalių išvirtas sriu- 
bas - rūgštynių, alaus, rūgščią ryžių ir jaučio kraujo su vyš- 
niomis - ir visos jos buvo neįtikėtinai skanios. 

Vienoje krėmoje nakčiai buvo apsistojęs kitas keleivis, ir 
aš kaipmat su juo susipažinau, nors jis buvo rudis, vadinasi, 
galbūt būsimas mano ir mano karaliaus priešas. Džiaugiau- 
si galėdamas su juo susipažinti tiesiog dėl to, kad šis vyras 
buvo gintaro pirklys, pirmasis, su kuriuo man teko pasi- 
kalbėti, ir nuo Gintaro pakrantės keliavo į pietus su pilnu 
vežimu šios brangios medžiagos, kad ją parduotų artimiau- 
siame turguje, kur pasiūlys geriausią kainą. Vyras išdidžiai 
parodė man savo prekių pavyzdžius - skaidrius įvairiausių 
spalvų gintaro luitus, pradedant blyškiai geltonais ir bai- 

giant aukso spalvos, rausvais bei bronziniais. Kai kuriuose 
jų matėsi puikiai išlikę gėlių žiedlapiai, paparčio lapų gaba- 
lėliai ar net laumžirgiai. Aš jais visais nuoširdžiai žavėjau- 
si. Pašaukiau iš arklidžių Lervą ir supažindinau su ginta- 
ro pirkliu, tada mes trise susėdome prie židinio ir ėmėme 
gurkšnoti alų. Kai mudu su Genovefa nuėjome į miegamąjį, 
Lerva su pirkliu vis dar šnekučiavosi. 

Miegamajame Genovefa ėmė bambėti: 

— Manau, laikas man vėl tapti Toru. Atsibodo būti nieki- 
namai. 

— Niekinamai? Kas tave niekina? 

— Ar kada nors nepažįstamam žmogui esu pristatoma 
vardu? Ni allis! O tas didžianosis armėnas? Ja waila! Gal- 
būt Genovefos vardas yra nereikšmingas. Tačiau Toro - ki- 
tas reikalas. Žmonės išsyk atkreipia į jį dėmesį. Man labiau 
patinka, kai mane pastebi, o ne laiko tik didžiojo maršalo 
Torno priedu. Šioje kelionėje esu tik tavo tarnaitė virėja. 
Draugijose mane laiko tavo keliaujančia kekše ir globėjiš- 
kai nekreipia į tai dėmesio. Siūlau, kad nuo šiol mudu keis- 
tumės vaidmenimis. Kartais tu būsi Veleda, o aš - Toras, 
kitais kartais — atvirkščiai. Pažiūrėsime, kaip tau patiks būti 
moterimi ir vidutinybe. 

— Man tai nepatiks, - kantriai atsakiau. - Tačiau ne dėl to, 
kad kada nors, būdamas moterimi, jausčiausi menkesnis už 
kitus, o tik todėl, kad esu karaliaus maršalas ir juo privalau 
būti, kol vykdau karaliaus užduotį. Tu gali elgtis kaip nori. 
Būti moterimi ar vyru, kada tik įsigeisi. 

- Puiku. Šiąnakt noriu būti Toru ir niekuo kitu. Štai... 
pridėk čia delną ir suprasi, kad esu Toras. 

Tad visą tą naktį aš buvau tik Veleda. Toras jodinėjo ant 
manęs nuožmiai, tarsi bausdamas ir keršydamas, be palio- 
vos naudodamasis visomis mano, kaip moters, ertmėmis. 
Tačiau Torui nepavyko manęs pažeminti, nors jis ir labai 
stengėsi. Moteris gali būti švelni ir nuolanki nesijausdama, 

kad keliaklupsčiauja, ir tuo pat metu nuoširdžiai - ak! vir- 
pėdama! - mėgautis šiuo pojūčiu. 

Per pertraukėles, kai Toras ilsėdavosi, kad atgautų jėgas, 
aš mąsčiau. Dar ankstyvoje jaunystėje pastebėjau įvairius 
savo asmenybės vyriškus ir moteriškus bruožus, vėliau 
stengiausi tobulinti patraukliąsias abiejų lyčių savybes, o 
niekingąsias slopinti. Tačiau šis mano dvynys, regis, elgėsi 
kaip tik priešingai, tarsi būtų mano veidrodinis atspindys, 
kuriame viskas matoma taip pat, tik atvirkščiai. Toras turė- 
jo visas smerktinas vyro savybes: jis buvo nekantrus, val- 
dingas, savanaudis, reikalaujantis dėmesio ir godus. Geno- 
vefa visus nepatrauklius moters bruožus: ji buvo irzli, įtari, 
pagiežinga, reikalaujanti dėmesio ir godi. Į abi šias būtybes 
buvo miela žiūrėti ir jos teikė didžiulį pasitenkinimą lytiškai 
santykiaujant. Jei būčiau moteris, neilgai pakęsčiau šiurkštų 
Torą kaip savo vyrą. Būdamas vyras neilgai pakęsčiau vai- 
dingą Genovefą kaip žmoną. Tačiau aš intymiai bendravau 
su abiem. 

Pradėjau suprasti tai, ką mano juika-bloth patyrė šeria- 
mas nevirtais šerno viduriais, - plėšrūną iš vidaus gali su- 
graužti jo paties grobis. Jaučiau, kaip iščiulpiamos mano 
jėgos, valia, mano esybė, tarsi mano viduriai nematomai 
kraujuotų. Kad susigrąžinčiau nepriklausomybę ir savitu- 
mą, o gal kad tiesiog išlikčiau, privalau atsikratyti šio grobio 
ir atprasti nuo pražūtingo maisto. Tačiau kaip tą padaryti, 
jei šis maistas toks skanus, kad neįmanoma jam atsispirti, ir 
jis jau tampa mano įpročiuė 

Noriu tikėti, kad galiausiai aš pats tą būčiau padaręs savo 
valia, bet už mane pasistengė Genovefa. Vėliau dažnai spėlio- 
davau, ar jos bendravardė, didžiojo vizigotų karaliaus Alarei- 
ko arba Alariko, arba Artūro, žmona, buvo nors kiek panaši 
į manąją Genovefą. Jei ji tokia buvo ir senovinėse dainose 
sakoma tiesa - kad karalienė buvo nutverta svetimaujant su 
geriausiu karaliaus kariu, Landfridu, - ar karalius Alareikas, 

sužinojęs apie išdavystę, jautė tą patį, ką ir aš, - palengvė- 
jimą, sumišusį su įsiūčiu. Atvirai sakant, mano įsiūtis taip 
pat buvo persipynęs ir su sarkastišku džiaugsmu, nes manoji 
Genovefa parodė savo palankumą žmogui, kur kas menkes- 
niam nei karys. 

Regis, Toras, vieną vienintelę naktį pabuvęs tik Toru, 
pasitenkino taip geista įvairove. Keliaujant toliau, daugiau 
nekilo kalbų apie tai, kad reikėtų pasikeisti vyro ir moters 
vaidmenimis ar kostiumais. Genovefa liko Genovefa, o aš 
likau Tornu, ir keliaudami į Tiraso aukštupį mudu kasdien 
rengdavomės taip pat. Vėl atsidūrėme vietovėje, kurioje be- 
veik nebuvo kur apsistoti, todėl kas vakarą Genovefa turėjo 
gaminti mums valgį, tik dabar ji beveik nesiraukydavo ir 
tik truputį niurnėdavo. Kad puode atsirastų žuvies, Lervai 
pakakdavo tik pasitraukti iš tako į upės pakrantę ir įmesti 
valą su kabliuku. Tačiau norėdamas parūpinti mėsos aš tu- 
rėdavau nusigauti giliau į mišką ir atitolti nuo upės. Nors 
šalia jos besidriekiantį kelią vargu ar buvo galima pavadinti 
judriu vieškeliu, juo vis tiek keliaudavo vienas kitas žmo- 
gus, todėl žvėrys laikėsi atokiau. 

Vieną popietę pasiėmęs Veloksą patraukiau ieškoti laimi- 
kio, bet kol išbaidžiau ir sumedžiojau didelį, riebų auths- 
haną, nuklydau gana giliai į mišką, tad į savo kelionės drau- 
gų įrengtą stovyklavietę grįžau jau gerokai po saulėlydžio. 
Lerva paėmė Velokso vadeles nė žodeliu neužsimindamas, 
kad, kol manęs nebuvo, atsitiko kažkas neįprasta, o Geno- 
jos sukurto laužo. Tačiau aš kaipmat supratau, kad kažkas 
ne taip. 

Net atviroje laukymėje, kurioje tvyrojo troškus laužo 
dūmų kvapas, užuodžiau, kad Genovefa turėjo lytinių san- 
tykių. Žinoma, čia nebuvo nieko ypatinga; mudu juos tu- 
rėdavome beveik kasnakt; tačiau aš pradėjau atpažinti Ge- 
novetos skleidžiamus kvapus taip pat gerai kaip savuosius. 


|) 

Šįkart kvapas man buvo neįprastas - jis buvo vyriškas, bet 
nebūdingas nei Torui, nei Tornui. 

Žiūrėjau, kaip Genovefa peša auths-haną, ir kurį laiką 
nieko nesakiau. Mintyse perkračiau visus žmones, kuriuos 
tądien buvome sutikę kelyje. Jų buvo penki: du raiteliai su 
kelionmaišiais, ant mulo keliaujantis vyras su moterimi ir 
pėsčias angliadegys, svirduliuojantis nuo didžiulės naštos. 
Kiekvienas vyrų bent jau dirstelėjo, o gal net ir ilgiau pa- 
spoksojo į mano dailią kelionės palydovę. Taip pat kol aš 
medžiojau, pro šalį galėjo keliauti ir keli kiti. 

Genovefa movė paukštį ant iš tiesios šakos padaryto ieš- 
mo, kai aš niūriai paklausiau: 

— Kas jis? 

— Kas „kas“? - savo ruožtu paklausė ji nepakeldama akių 
ir uždėdama iešmą virš laužo ant dviejų dvišakių lazdelių. 

— Neseniai gulėjai su kitu vyru. 

Dabar Genovefa pažvelgė į mane įžūliai, bet tuo pat metu 
ir atsargiai. 

— Ar prisėlinai, kad galėtum mane pasekti? Ar matei 
mane kažką panašaus darant? 

— Man nereikia sekti. Užuodžiu vyro išskyras. 

- Štai kaip. Maniau, kad mano jutimai aštrūs. Tikriausiai 
turi šeško nosį. - Ji abejingai gūžtelėjo pečiais. - Ja, gulėjau 
su vyru. 

— Kodėl? | 

— O kodėl ne? Atsirado vyras ir pasitaikė proga, o tavęs 
nebuvo. Apsimečiau, kad mano arkliui kanopoje įstrigo 
akmuo. Liepiau Lervai joti tolyn. - Tada Genovefa šaltai 
pridūrė: - Turėjau nedaug laiko, bet jo pakako. 

— Genovefa, kodėl taip niekingai pasielgei? - jausmingai 
paklausiau. - Juk mudu turime viską, ko tik galėtume... 

— Atsiprašau, - atšovė Genovefa vartydama akis, tarsi 
jai būtų trūkusi kantrybė. - Gal ketini man pamokslau- 
ti apie ištikimybę ir pastovumą? Juk sakiau, kad atsibodo 

būti tavo priedėliu. Noriu, kad mane pastebėtų. O tas vy 
ras pastebėjo. 

— Kas? - sumaurojau. - Kuris vyras? - Sugriebiau Geno 
vefą už pečių ir įnirtingai papurčiau. - Apžiūrėdavau kiek 
vieną sutiktą vyrą. Kuris jų sugulė su tavimi? 

Nuo mano purtymo Genovefos dantys taip barškėjo, kad 
ji pajėgė atsakyti tik nuotrupomis: 

— Tai... buvo... angliadegys. 

— Kas? - suriaumojau toks apstulbęs, kad net ją palei 
dau. - Kodėl iš visų šiandien sutiktų vyrų pasirinkai tą aps 
murgusį ir purviną kaimietį slovėną? 

Genovefa patenkinta kvailai nusišypsojo. 

— Ak, jau esu turėjusi slovėnų. Tačiau niekada nemėginau 
su tokiu seniu. Ar su tokiu purvinu. Turiu pripažinti, kad 
nusivyliau, bet tai man buvo naujiena. 

- Meluoji! Žinai, kad nužudysiu nusižengėlį, todėl sten 
giesi apsaugoti tikrąjį kaltininką. 

— Ni allis. Man visiškai nerūpi, ką tu nužudysi, jei tai man 
nesudarys nepatogumų. 

— Lerva! - surikau. - Nenubalnok Velokso. Atvesk jį čia. 

Lerva, be abejonės, girdėjo mūsų kivirčą, tad atsargiai 
prisėlino slėpdamasis už arklio. 

— Prižiūrėk maistą, - paliepiau jam. - Vartyk iešmą. 
Mudu grįšime greičiau nei paukštis iškeps. 

Tada įkėliau Genovefą į balną, pats užšokau jai už nu 
garos ir spyriau kulnais Veloksui, kad lėktų šuoliais. Tik 
truputį grįžę keliu atgal radome senuką. Jis tupėjo pric 
nedidelio iš savo anglių sukurto laužo ir kepė ant šake: 
lių užmautus grybus. Senolis nustebęs pakėlė akis, kai aš 
nukėliau Genovefą nuo arklio ir nutempiau prie jo. Tada 
išsitraukiau kardą, pridėjau jį angliadegiui prie gerklės ir 
suurzgiau Genovefai: 

— Liepk jam prisipažinti. Noriu tą išgirsti iš jo. 

Vargšas senukas ėmė mikčioti: 

- Prosim... prostm, - slovėniškai tai reiškia „prašau“ ir iš 
siaubo išsprogino akis. 

Staiga iš jo gerklės ant barzdos ir mano kardo rankenos 
pasipylė kraujas. Paskui senukas atšlijo nuo manęs, ir aš pa- 
mačiau jo nugaroje styrantį Genovefos peilį. 

— Štai, - tarė Genovefa žaviai nusišypsodama. - Ar aš iš- 
taisiau padėtį, Tornai? 

- Neturiu jokių įrodymų, kad tai buvo jis. 

— Ne, turi. Tik pažvelk į jo giedrą veidą. Tai žmogus, kuris 
mirė laimingas. 

Genovefa pasilenkusi ištraukė peilį, atsainiai nušluostė jį 
į senuko skarmalus ir įsikišo į makštis. 

— Jei turėčiau tavimi patikėti, - tariau lediniu balsu, - 
tada tu mane su tuo pačiu vyru apgavai du kartus. Aš pats jį 
norėjau nužudyti. - Prikišau kardo smaigalį Genovefai prie 
smakro. Kita ranka pagriebiau ją už tunikos ir prisitraukiau 
prie savęs. — Noriu, kad žinotum, jog ir tau padarysiu tą 
patį, jei dar kartą mane apgausi. 

Žydrose Genovefos akyse pamačiau neapsimestinę bai- 
mę, kai ji nuoširdžiai pripažino: 

— Tikiu. 

Tačiau užuodžiau iš jos burnos sklindantį riešutų skonio 
vyriškų išskyrų kvapą, todėl šiurkščiai pastūmiau ją į šalį ir 
pagrasinau: 

— Taip pat žinok, kad tai sakau ir Torui, ir Genovefai. Ne- 
ketinu tavimi dalytis su kitomis moterimis lygiai taip pat, 
kaip ir su kitais vyrais. 

— Tikiu. Tikiu. Matai? Aš ir toliau taisau padėtį. - Genove- 
fa rado tuščią senuko maišą ir ėmė krauti į jį medžio anglis. 
Net prirenku anglių vietoje tų, kurias išeikvojau mūsų laužui. 
O dabar įmeskime lavoną į upę, grįžkime į mūsų stovyklą 
ir pavakarieniaukime. Po viso šio jaudulio jaučiuosi išalkusi. 

Genovefa per visą vakarienę valgė godžiai ir nerūpestin- 
gai moteriškai čiauškėjo apie nereikšmingus dalykus, tar- 

si tą dieną nieko ypatinga nebūtų įvykę. Lerva paėmė tik 
auths-hana kaulus, tarsi stengtųsi niekam nekristi į akis it 
būti nematomas. Aš prarijau tik porą kąsnelių, nes buvau 
praradęs apetitą. 

Prieš eidamas gulti pasivedžiau Lervą toliau, kad negir 
dėtų Genovetfa, ir daviau nurodymus, kurių jis nuo šiol tu 
rės laikytis. 

— Tačiau, frduja, - inkštė jis, - kas aš toks, kad drįsčiau 
šnipinėti frdujin? Arba neklausyti jos paliepimų? Juk šioje 
kelionėje esu tik nešulys. 

— Darysi tai, ką aš tau liepiu, nes aš esu šios grupės va 
das. Jei man dar kada tektų pasišalinti, būsi mano akys 
ir ausys. - Tada su liūdnu humoru pridūriau lyg jam, lyg 
sau: - Labai norėčiau, kad tavo didelė nosis pajėgtų... 

— Mano nosis? — išsigandęs sušuko Lerva, tarsi aš gra 
sinčiausi ją nupjauti. - Kas negerai su mano nosimi, frduju 
Tornai? | 

— Nieko, nieko, - nuraminau. - Saugok ją, kad galėtum: 
užuosti gintarą. Tiesiog būk mano akys ir ausys. Daugiau 
niekada neišleisk ponios Genovetos iš akių. 

— Tačiau nepasakėte, ką turėčiau žiūrėti ir ko klausytis. 

— Nesvarbu, - suniurnėjau bjaurėdamasis savimi, kad 
tapau pavydo graužiamu raguotu vyru. - Tiesiog pranešk 
man net pačius paprasčiausius įvykius ir palik man juos 
vertinti. O dabar eime miegoti. 

Bent jau tą naktį buvau praradęs apetitą ne tik maistui. Tai 
buvo viena iš nedaugelio kartu praleistų naktų, kai nei Tor 
nas ar Toras ir nei Veleda ar Genovefa visiškai neišdykavo. 


Per kitas porą savaičių ne daugiau kaip tris kartus me 
džiodamas nutolau tiek, kad suteikčiau Genovefai progį 
netinkamai pasielgti. Visus tuos kartus grįžęs į savo draugi: 
ją rasdavau Genovefą atrodančią visiškai nekaltai ir neuž 
uosdavau jokių svetimų kvapų, o Lerva man nieko nesakė. 

Jis tik kilstelėdavo antakius ir skėstelėdavo rankomis duo- 
damas suprasti, kad neturi ko pasakyti. Tad daugiau nebuvo 
tuščiai praleistų naktų. Būdamas ir Tornu, ir Veleda uoliai 
stengiausi paskatinti Genovefą ir Torą už dorą elgesį, ir jie- 
du gana aistringai atsakydavo į mano dėmesį stengdamiesi 
įtikinti, kad joks pašalietis neeikvojo jų energijos. 


Tiraso upė tekėjo į mus vis labiau iš vakarų ir darėsi vis 
siauresnė, tad supratome, kad artėjame prie jos ištakų. Pas- 
kutinėje mūsų aptiktoje krėmoje jos šeimininko paklausiau 
kelio, ir šis mums patarė kirsti Tirasą, nes upei susiaurėjus 
nebus sunku rasti brastą ir keliauti tiesiai į šiaurę. Šeiminin- 
kas paaiškino, kad maždaug už keturiasdešimties romėnų 
mylių atsidursime kitos upės, kuri slovėniškai vadinasi Bu- 
kas, aukštupyje - pirmą sykį išgirdau apie upę, tekančią iš 
pietų į šiaurę - ir keliaudami pasroviui pasieksime Gintaro 
pakrantę. 

Stebėtinai geru keliu, kuriame sutikome nemažai vežimų, 
nukeliavę maždaug pusę šio atstumo pasiekėme kaimą, kurį jo 
gyventojai vadino Lvivu. Nors slovėniškas pavadinimas buvo 
sunkiai ištariamas, Lvivas buvo patogi vieta sustoti ir pailsėti. 
Įsikūręs tarp Tiraso ir Buko upių, kaimas buvo pakankamai 
didelis, kad jį galėtum pavadinti miesteliu, nes turėjo tur- 
gų ir buvo visų šio krašto žemdirbių, kerdžių, amatininkų ir 
kitų, atgabenančių čia savo prekes plukdyti viena ar kita upe, 
prekybos centras. Radome hospitiumą, kuriame apsistodavo 
turtingesni atvykę pirkliai ir jų šeimos nariai; jis buvo gana 
neblogai įrengtas ir net turėjo atskiras moterų ir vyrų termas. 

Kadangi Lvivas buvo labai rami vieta, ir aš čia tikėjausi 
sėkmingai paklausinėti apie istoriją, be to, mes dar ilgai ne- 
rasime kitos tokios gyvenvietės, nusprendžiau apsistoti il- 
giau nei vienai nakčiai, galbūt kelioms dienoms. Kai mudu 
su Genovefa sunešėme savo mantą į hospitiumo aparta- 
mentus, ji man tarė: 

— Na, Tornai, tu negali ir nenori atsisakyti savo garbin 
gos vyro, maršalo ir hercogo tapatybės. Tačiau aš galiu kada 
tik panorėjusi atsikratyti savosios ir ketinu šitaip pasielg 
ti. Pakaitomis būsiu tai Toras, tai Genovefa, kad galėčiau 
pasivaikščioti po šio kaimo parduotuves ir dirbtuves, pa: 
žiūrėti, kokios prekės čia siūlomos vyrams ir moterims, ir 
galbūt kai ką nusipirkti sau kaip vyrui arba kaip moteriai. 
Maža to, kaip žinai, buvau auklėjama rafinuotai ir esu iš 
rankiai elegantiška, bet pastaruoju metu retai maudžiausi, 
ir tai tik upės vandenyje. Tad ketinu lepintis pakaitomis 
moterų ir vyrų termose. Šio miestelio gatvėse ir nakvynės 
namuose yra pakankamai daug žmonių, todėl niekas ne: 
pastebės mano dviejų asmenybių panašumo. O jei kas nors 
ir atkreips į tai dėmesį, kas čia tokio! Bet kokios paskalos, 
menkystų skleidžiamos nežinia kur esančiame kaime, tavęs 
neturėtų trikdyti. 

Gal būčiau pasipiktinęs tokiu ultimatyviu pareiškimu, 
bet mane pralinksmino, kad arkliavagė, sanguliautoja, ne 
laimingo seno valstiečio žudikė mano esanti rafinuota ir 
elegantiška. Todėl tik atlaidžiai pasakiau: 

— Daryk kaip išmanai. 

Tačiau vis dėlto nuėjau į arklides ir pasakiau Lervai, kad 
„valstybiniais sumetimais“ frūujin Genovefa čia kartkartė- 
mis pasirodys kaip jaunuolis Toras. 

— Kad ir kaip ji atrodytų, noriu, jog visada ją sektum, taip 
pat pateiktum man išsamią ataskaitą, kai pareikalausiu. 

— Pasistengsiu, - atsakė Lerva, bet atrodė labai nusimi- 
nęs. — Yra vietų, į kurias frdujin galės įeiti, bet aš ne. 

— Tada stebėk, kaip ji įeis ir išeis, - atšoviau suirzęs ne 
tiek dėl to, kad Lerva nenori šnipinėti, kiek todėl, kad ne- 
garbingai kurstau jį šitaip elgtis. 

Nuo to laiko Genovefa tik vakarieniaudama su manimi 
hospitiumo valgomajame elgėsi kaip mano palydovė ir tik 
porą kartų buvo su manimi išėjusi pasivaikščioti. Dažniau- 


GARY JENNINGS 
354 


siai ji buvo Toras. Aš, suprantama, visada maudydavausi 
vyrų termoje kaip Tornas. Jei termoje ar kur nors kitur kai- 
me susidurdavau su Toru, abu stengėmės apsimesti nepa- 
žįstantys vienas kito. Tačiau pasiklioviau Lerva, kad jis seka 
Genovefą tuo metu, kai aš to negaliu daryti, ir buvau paten- 
kintas, kad ir Toras, ir Genovefa elgiasi padoriai, nes Lerva 
apie nieką įtartina man nepranešė. Daugiausia laiko leisda- 
vau susipažindamas su vietiniais senoliais, kai tik rasdavau 
juos dykinėjančius hospitiume - arba vyninėse ir aludėse, 
įsikūrusiose aplink Lvivo turgaus aikštę - ir klausinėdamas 
apie šio regiono protėvių istoriją. 

Tačiau sutikau vos kelis germanų kilmės gyventojus. 
Dauguma buvo slovėnai suplotomis nosimis, ir jie nieko 
nežinojo nei apie savo tautos kilmę, nei apie jos istoriją. Jie 
tik galėjo niūriai ir. melancholiškai pasakyti, kad slovėnai 
atkeliavo iš šiaurės rytų nuo čia ir laikui bėgant nuklydo į 
pietvakarius. 

Vieno senuko, sėdėjusio tavernoje prie turgaus aikštės, 
paklausiau: 

— Gal jūsų protėvius iš savo žemių išginė hunai? 

— Kas žino? - atsainiai atsakė jis. - O gal tai buvo pozorz- 
henos. 

— Kas? — nustebau, nes jau kurį laiką nebuvau girdėjęs šio 
žodžio. 

Kamuodamasis jis pakartojo tai kitais žodžiais, ir aš su- 
pratau. Senukas norėjo pasakyti: „moterys, kurių reikia 
saugotis“. 

- lėsus, - sumurmėjau. - Girdėjau apie jas iš prietaringų 
kaimiečių miškų tankmėje įsikūrusiose kolonijose, bet ne- 
galiu patikėti, kad civilizuoti Lvivo gyventojai galėtų bijoti 
moterų genties. Ar net tikėti tokiu absurdišku mitu. 

— Mes tikime, - paprastai atsakė senolis. - Stengiamės 
neišprovokuoti jų pykčio, kai šios moterys atvyksta čia. 

— Ką! Jos atvyksta čia? 

— Kiekvieną pavasarį, - patvirtino senolis, - bet tik ke 
lios. Jos atjoja į Lvivą nusipirkti būtiniausių prekių, kurių 
negali gauti tyrlaukiuose rytuose. Jas nesunku atskirti nuo 
kitų moterų, atvykstančių į turgų, nes atjoja ginkluotos ir 
nuogos iki liemens, tarsi būtų žvėrių kailius dėvintys barba 
rai, be to, begėdiškai ir pasipūtėliškai žygiuoja kratydamos 
savo nuogas krūtis. 

— Kuo jos prekiauja? 

— Moterys atsiveda nešulinius arklius su šūsnimis ūdrų, 
kurias jų gentis sumedžioja per žiemą, kailių. Žinoma, ūdrų 
kailiai nėra labai vertingi, kaip ir midijų perlai. Tačiau, kaip 
sakiau, mes bijome erzinti šias siaubingas moteris, tad mai 
nydamiesi su jomis prekėmis būname nepaprastai dosnūs. 
Dėl to, kiek pamenu, jos niekada nėra užpuolusios nei 
mūsų kaimo, nei apiplėšusios vienkiemių. 

— Vadinasi, iš tiesų jūs tik žinote, kad jų pasipūtėliškumas 
yra apsimestinis, - skeptiškai pareiškiau. - Kad ir kokios 
jos buvo praeityje, dabar šios moterys gali būti silpnos ii 
romios kaip katytės. 

— Abejoju, - paprieštaravo senolis. - Jaunystėje buvau 
vienas tų nedaugelio vyrų, kurie ana toje gatvėje sustabdė 
pabėgusį arklį, atšuoliavusį iš rytų. Kai nukėlėme raitelį, 
supratome, kad jis miršta, bet vargšas nieko nepapasakojo 
nei apie savo nuotykius pas pozorzhenas, nei apie tai, kaip 
pavyko iš jų ištrūkti. Jis ir negalėjo papasakoti, nes rankoje 
laikė savo išrautą liežuvį. Jo desperatiškas pabėgimas turėjo 
būti siaubingai skausmingas, nes nelaimėliui buvo nudirta 
visa oda. Tiesą sakant, mes nusprendėme, jog tai vyras tik 
todėl, kad kitoje rankoje jis laikė savo genitalijas. 

Grįžau į hospitiumą pavalgyti, bet pasirinkau netinkamą 
metą, nes svečių namai buvo prigužėję lankytojų. Valgo- 
masis nebuvo pakankamai erdvus, kad kušetes jame būtų 
galima sustatyti atokiau viena nuo kitos. Čia tik stovėjo su- 
grūsti ilgi grifeliu dengti stalai ir suolai. Įsispraudžiau ant 

suolo tarp dviejų vakarieniaujančių vyrų ir pamačiau, kad 
sėdžiu tiesiai priešais Torą. Kai mūsų žvilgsniai susitiko, jis 
iš nuostabos išsižiojo, norėjo pašokti nuo stalo, bet buvo 
tvirtai įspraustas savo vietoje. 

Išsyk supratau, kodėl mano netikėtas pasirodymas išgąs- 
dino Torą. Nors ore tvyrojo įvairiausi kvapai - daugybės 
žmonių kūnų, lęšių sriubos, duonos ir stipraus alaus - už- 
uodžiau nuo Toro sklindantį su niekuo nesupainiojamą 
intymiausių moters išskyrų salotų skonio dvelksmą, kuris 
vis dar buvo šviežias. Išskyros buvo visai neseniai išleistos — 
nes kai moters syvai pasensta, jie įgauna žuvies kvapą - ir jų 
neišskyrė nei Veleda, nei Genovefa. Toras, matyt, pastebėjo, 
kaip išsiplečia mano šnervės, nes jo veide pasirodė išgąstis, 
o akys neramiai lakstė ieškodamos, kur pabėgti. Tačiau ma- 
tydamas pilną valgomąjį žmonių jis, regis, pasijuto tvirčiau, 
tad įsiteikdamas nusišypsojo man per stalą ir, kad tik aš iš- 
girsčiau per šurmulį patalpoje, tarė: 

- Šįkart nutvėrei mane nespėjus maloniai ir švariai išsi- 
maudyti termoje. Tačiau juk nežudysi manęs čia, brangus 
Tornai, kur tiek daug žmonių? Tai sukeltų pakankamai di- 
delį šurmulį, apie kurį išgirstų Torno karalius ir kiti draugai. 

Toras buvo teisus: tuo metu nieko padaryti negalėjau. Ir 
vėl netekau apetito, tad prasispraudžiau pro abipus sėdin- 
čius vyrus, kurie nusikeikė dėl mano šiurkštaus elgesio, al- 
kūnėmis prasiyriau pro prigužėjusią žmonių patalpą - vėl 
sulaukdamas keiksmų - ir nudūmiau į arklides jausdamas, 
kaip niežti rankos pasmaugti Lervą. 

— Ak, tu, nevykėli! - įsiutęs surikau, pagriebiau Lervą ir 
ėmiau purtyti vargšą tarsi balno gūnią. - Ar esi tik tingus? 
Gal visiškas neišmanėlis? O gal esi nusikalstamai man ne- 
ištikimas? 

— Fr-frūuja, - lemeno šis, - k-ką aš padariau? 

— Ko nepadarei, - atšoviau ir trenkiau armėną į arklidės 
sieną. - Toras... norėjau pasakyti, Genovefa, persirengusi 

Toru, šiandien čia, Lvive, su kažkuo santykiavo, nors jai tai 
uždrausta. Ar tingėjai ją pasekti? 

— Ne, frduja, - suaimanavo Lerva bejėgiškai susmukda- 
mas ant grindų, - aš sekiau paskui ją. 

— Tai kur Toras... kur Genovefa, persirengusi Toru, nuė- 
jo? Nejau nęepajėgei suprasti, kad ji eina su kažkuo susitikti? 
Kad turi kažkokį pasimatymą? 

— Ne, frūuja, - atsakė armėnas, susiriesdamas į kamuo- 
lį ir rankomis užsidengdamas galvą. - Žinojau, kad tame 
name įsikūręs /upanaras. 

— Ką? - priblokštas paklausiau. - Paprasčiausias viešna- 
mis? Tu žiūrėjai, kaip Toras... kaip persirengusi Genovefa... 
kaip padori moteris drąsiai įeina į lupanarg? Ir neatbėgai 
man pranešti apie tokį negirdėtą įvykį? 

— Ne, frduja, - sudejavo Lerva, bet netrukus pasielgė drą- 
siau nei tikėjausi. Jis pakėlė rankomis uždengtą susisielojusį 
veidą ir narsiai pareiškė: - Jūs teisingai mane apkaltinote, 
frūuja. Aš jums buvau nusikalstamai neištikimas. 

Sulaikiau iškeltą smogti kumštį ir grieždamas dantimis 
liepiau: 

— Pasiaiškink. 

— Aš jums nepranešiau ir daugiau dalykų. 

— Tada kaipmat pasakyk! 

Inkšdamas ir pasikūkčiodamas, jis ėmė pasakoti: 

— Nežinau, kokia moteris yra frdujin Genovefa. Kokia 
moteris išdrįstų eiti į lupanarg. Noviodunume maniau, kad 
ji - vyras, vardu Toras. Tad kai pirmąsyk man pasiūlėte ke- 
liauti kartu, nerimavau, kad vieną gražią dieną judu susipe- 
šite dėl žaviosios ponios Svanildos, ir baiminausi, jog man 
nebus saugu, kai tai įvyks. Tačiau vos tik Svanilda mirė, pa- 
aiškėjo, kad Toras taip pat yra moteris. Negalėjau atskirti, 
kur yra pavydas, o kur konkurencija, bet jūs atrodėte gana 
laimingas, todėl... 

— Tai ne pranešimas, o paistalai! 

Tačiau Lerva pasakojo toliau: 

— Todėl nusprendžiau nieko nesakyti... ir nieko nedaryti 
kelionės metu, kas galėtų sukelti jūsų pavydą ir prišaukti 
bėdą... nematyti nieko daugiau, išskyrus tai, ką privalau. 

— Kvaily, aš tau liepiau matyti! Juk įsakiau tau nenuleisti 
akių nuo Genovefos! 

— Tačiau tuo metu, frduja, ji jau kartą buvo sulaužiusi iš- 
tikimybę jums. Tą pačią dieną, kai liepėte pradėti ją sekti. 

Nenoromis turėjau tą pripažinti. 

- Žinojau, kad ji taip pasielgė. Genovefa tau liepė joti pir- 
myn, o paskui sugulė su angliadegiu. Štai kodėl tau liepiau 
nuo tada nenuleisti nuo jos akių. 

— Angliadegiu? 

— Suodinu senuku, kuris prasilenkė su mumis kelyje, - 
nekantriai paaiškinau. - Tu jį tikrai matei. Nusenęs slovėnų 
valstietis. Visiškas niekas. - Karčiai nusijuokiau. — Štai ko- 
kio menkystos meilužio glėbyje ji buvo. 

— Ak, ne, -meilužis buvo dar menkesnis nei slovėnas, 
frūuja Tornai! - sušuko Lerva nuleisdamas galvą ir imda- 
mas daužyti ją kumščiais. - Klystate dėl angliadegio arba 
jus suklaidino. Vienintelis menkysta, kurio glėbyje tą dieną 
atsidūrė fr4ujin Genovefa, buvo dar menkesnis armėnas! 

— Tu!.. - ėmiau kvailai mikčioti. - Tu!.. Kaip tu drįsai? 

— Tai ne aš išdrįsau. Niekada nebūčiau išdrįsęs, - skubiai 
ėmė pasakoti Lerva, kol dar nesukapojau jo į gabalus, bet 
aš buvau per daug apstulbęs, kad pajėgčiau išsitraukti kar- 
dą. - Jei atsisakysiu, ji gąsdino pradėsianti šaukti, kad yra 
prievartaujama, tada aš būsiu nužudytas, todėl galėčiau ja 
pasimėgauti ir tik rizikuoti, kad būsiu nužudytas. Frdujin 
Genovefa aiškino, kad jai seniai smalsu, ar teisybė sakoma 
apie vyrus didelėmis nosimis. Štai dėl ko aš labai išsigan- 
dau, frūuja Tornai, kai netrukus po to jūs užsiminėte apie 
mano didelę nosį. Kad ir kaip ten būtų, jai paaiškinau, kad 

tarp vyro nosies ir jo švanco nėra jokio ryšio. Pasakiau, kad 
visų armėnų nosys didelės, tačiau nepažįstu nė vieno, kurio 
švancas būtų didesnis už mano menką daikčiuką. Armėnių 
moterų nosys taip pat didelės, bet jos apskritai neturi švan- 
co. - Jis nutilo ir susimąstęs pridūrė: - Tačiau nė viena tų 
moterų neturėjo... kažko ten, apačioje... tokio didelio, kokį 
radau pas frdujin Genovetą... 

Aš tik spoksojau į armėną, tad šis skubėjo pasakoti toliau: 

— Tačiau, nepaisydama mano protestų, frūujin Genove- 
fa reikalavo parodyti. Kai ji pasitenkino, pasakė, kad bu- 
vau teisus, ir ėmė tyčiotis iš mano neištikimybės. Tada jūs, 
frūuja Tornai, grįžote iš medžioklės, ir aš antrą kartą nusi- 
kalstamai pamelavau. Paskui buvo antras, trečias, ketvirtas 
ir penktas kartai, nes frūujin Genovefa - kartais apsirengu- 
si kaip Toras - nuo pat tos akimirkos, kai mes atvykome į 
Lvivą, dūko ne mažiau kaip dukart per dieną su vyrais arba 
moterimis, ir kaskart ji skubėdavo į termą apsivalyti prieš 
vėl guldama su jumis į lovą. Tiesą sakant, baiminausi, kad 
ji nuo šių nešvarių slovėnų gali pasigauti kokią nors blogą 
ligą ir užkrėsti jus. Tačiau, frūuja Tornai, kaip aš galėjau visa 
tai papasakoti neišsiduodamas? Suprantama, žinojau, kad 
turėsiu pasakyti, nes vėliau ar anksčiau tai turėjo paaiškėti. 
Esu pasirengęs priimti bausmę. Tačiau, prašau, prieš nužu- 
dydamas mane leiskite grąžinti vieną daiktą, kuris priklau- 
so jums. 

Buvau per daug įsiaudrinęs, kad pajėgčiau atsakyti, tad 
Lerva nuskuodė į arklides ir netrukus grįžo nešinas kažko- 
kiu daiktu. 

— Radau jį paslėptą ponios Svanildos miegamuosiuose 
kailiuose, kai juos išvyniojau, - paaiškino armėnas. - Pa- 
maniau, kad jums gali rūpėti, kas šiam daiktui nutiko. O 
kadangi aš netrukus mirsiu... 

Tačiau aš to daikto anksčiau nebuvau matęs. Ir dabar žiū- 
rėdamas į jį bent jau laikinai pamiršau savo įsiūtį, sutrikimą 

ir sielvartą. Tai buvo iš lapų ir šakelių nupintas vainikas, 
kokius dykinėdamos darželiuose moterys dažnai nusipi- 
na iš gėlių ir tarsi karūną užsideda ant galvos. Iš pradžių 
pamaniau, kad Svanilda jį nupynė tiesiog neturėdama ką 
veikti. Tačiau paskui pamačiau, kad vainikas nupintas iš 
ąžuolo lapų, kurie dabar buvo sudžiūvę bei trapūs, ir mažy- 
čių liepžiedžių kekių, kurios vis dar kvepėjo, nors jau seniai 
buvo nuvytusios. Prisiminęs legendą apie ąžuolą ir liepą, 
supratau, kodėl Svanilda su tokia meile nupynė šį vainiką 
ir kodėl jį saugojo. Vartydamas jį rankose tyliai, liūdnai ir 
švelniai tariau: 

— Manau... senojo Meiruso pranašystės pabaiga netiksli. 
Esu tikras, jog Svaildai, kad ir kur ji dabar būtų, esu brangus 
iki šiol. 

— Ja, kad ir kur ji būtų, - užjaučiamai šniurkščiodamas 
pritarė Lerva. - Kad ir kur ji būtų, ten ją pasiuntė Toras. 

Pakėliau akis nuo sutriušusio vainiko ir griežtai pažvel- 
giau į Lervą. Man net nereikėjo klausti. Susigūžęs ir dar la- 
biau išsigandęs armėnas ėmė aiškinti: 

— Maniau, kad jūs žinojote, frūuja. Kaip jau sakiau, tada 
jūs atrodėte gana laimingas. Tai Toras ją įveikė, užnėrė kilpą 
ant kaklo, nutempė prie sandėlio gegnės, pakabino ir paliko 
raitytis bei spardytis, kol vargšė pasismaugė. Manau, Toras 
žinojo, kad aš tūnojau šešėlyje, ir jam, matyt, tai visai nerū- 
pėjo. Todėl nusprendžiau, kad jūs ir jis... ar ji, na... 

— Pakaks, - šiurkščiai pertraukiau jį, - nutilk. 

Lerva užsičiaupė vos ne barkštelėdamas dantimis, o aš 
vis dar vartydamas rankose ąžuolo lapų ir liepžiedžių vai- 
niką stovėjau ir svarsčiau. Kai vėl prabilau, man visai nerū- 
pėjo, kaip Lerva gali suprasti mano žodžius. 

— Tu teisus. Tikrai. Aš buvau tylus sąmokslininkas, kai ši 
dvokianti kalė ir smirdantis šunsnukis darė blogus darbus. 
Mudu su Toru buvome dvi vienos monetos iš prasto metalo 
pusės. Ją reikia dėti į lydymo krosnį ir išlieti iš naujo. Kad 

tai įvyktų, aš pirmiausia turiu išpirkti kaltę. Pradėsiu nuo 
to, kad leisiu tau, Lerva, gyventi. Nuo šiol net pagarbiai va- 
dinsiu tave Maghibu. Pasiruošk kelionei. Mudu išvykstame. 
Keliausime tik mudu. Pabalnok mano ir savo arklius, o ant 
trečiojo sukrauk mūsų mantą. 

Numečiau vainiką, kad jis man netrukdytų, ir išsitrau- 
kęs kardą per arklidę nužingsniavau į hospitiumo valgo- 
mąjį. Jame apsidairiau. Toro čia jau nebebuvo. Laiptais nu- 
skubėjau į mūsų kambarį ir radau duris plačiai atidarytas. 
Toras buvo pasirodęs kambaryje ir, matyt, labai skubėjo iš 
jo dingti, nes mūsų daiktai buvo netvarkingai išmėtyti ant 
grindų. Paskubomis naršydamas po jo paliktus daiktus su- 
pratau, kad jis apsirengė Genovefos apdaru ir pasiėmė tik 
Genovefos drabužius bei papuošalus, o iš Toro daiktų pasi- 
ėmė tik kardą. Taip pat pamačiau, kad jis nugvelbė ir vieną 
mano daiktą - susuktą bronzinį krūtų laikiklį, kuris jį suža- 
vėjo, kai Toras pirmąsyk išvydo šį daikčiuką. 

Išgirdęs apačioje garsų riksmą, priėjau prie lango. Kie- 
me bėgiojo hospitiumo šeimininkas, tarnai ir arklininkai. 
Šeimininkas suriko, kad kas nors pakviestų Iėkarą, tai yra 
gydytoją. Atbėgęs į arklidę pamačiau Maghibą, aukštiel- 
ninką išsidriekusį ant šiaudų tarp dviejų pabalnotų arklių. 
Iš jo krūtinės styrojo man pažįstamo peilio rankena. Ta- 
čiau šįsyk Genovefa per daug skubėjo. Maghibas buvo gy- 
vas, turėjo sąmonę, vis dar buvo pajėgus kalbėti, bent jau 
išsunkti kelis žodžius pro burbulais trykštantį iš burnos 
kraują: 

— Mėginau ją sustabdyti... frūujin mane nudūrė... paėmė 
arklį... išjojo į rytus... rytus... 

Linktelėjau supratęs, kodėl Maghibas pabrėžė pastarąjį 
žodį. 

— Ja, - patvirtinau. — Ji girdėjo pasakojimus apie tas 
nuožmias, aikštingas moteris ir žino, kad su jomis turi daug 
bendra. Vadinasi, ji vyksta ten. 

Negalėjau patikėti, kad tokia trapi būtybė kaip Genovefa 
pasiryžtų gyventi atšiauriomis sąlygomis, kurias tenka kęs- 
ti bet kuriai klajoklių genčiai, įsikūrusiai miškuose. Tačiau 
tikėtina, kad ji nusprendė kurį laiką slapstytis tarp šių mo- 
terų tikėdamasi, jog ten jai bus saugu. 

— Tavo sužeidimas nėra mirtinas, Maghibai, be to, atėjo 
gydytojas. Tegul sutvarsto žaizdą ir pradeda tave gydyti. Kai 
sustiprėsi, keliauk Gintarinės pakrantės link. Teks nusigauti 
iki Buko upės ir paskui traukti pasroviui. Prisijungsiu prie 
tavęs, kai atsiskaitysiu su išdavike. 

Palikau Maghibą globoti /ėkarui ir nuėjau sumokėti hos- 
pitiumo šeimininkui už armėno nakvynę bei slaugą. Tada 
susikroviau mantą ant Velokso ir nujojau į rytus, į Sarmati- 
ją, pas moteris, kurių reikia saugotis. 


9 


Didžiulis ir neaiškiai apibrėžtas regionas, vadinamas Sar- 
matija, užima vakarinį Azijos kyšulį, o į rytus nuo jo drie- 
kiasi visa Azija, toks neišmatuojamai milžiniškas žemynas, 
kad jo ribų nežino net chorografai*. Tačiau persekiodamas 
Genovetfą aš ir nesitikėjau ištyrinėti visą žemyną. Jei ji iš tiesų 
pabėgo slapstytis pas amazones - ar baga-ginonas, ar virami- 
nes, ar pozorzhenas, ar kaip dar jos vadintųsi - tai tas moteris 
turėčiau rasti ne per daug toli nuo Lvivo, nes jos kasmet at- 
siunčia savo pasiuntines mainytis prekėmis. Net maniau, kad 
man pavyks jas rasti anksčiau nei Genovefai, nes žinojau vie- 
ną dalyką, apie kurį ji tikriausiai net nenutuokė. Man sakė, 
kad amazonės maino ūdrų kailius ir midijų perlus, vadinasi, 
jos turėtų gyventi netoli švaraus ir sraunaus upelio. 


*Geografai, žemėlapių sudarytojai. - Vert. past. 

Kai dvi dienas pajojęs nuo paskutinių Lvivo priemies- 
čių ir miestą supančių vienkiemių atsidūriau spygliuočių 
miško glūdumoje, lioviausi būti Tornas. Paslėpiau vyriškus 
drabužius bei šarvus ir apsivilkau Veledos apdarą, kad su 
amazonėmis susitikčiau kaip moteris ir galbūt nebūčiau iš- 
syk atstumta. Net pasistengiau atrodyti skandalingai mote- 
riška, nes apie amazones sužinojau dar vieną dalyką, apie 
kurį Genovefa tikriausiai net nenutuokė. Viršutinės kūno 
dalies nepridengiau nei tunika, nei palaidine, tik pasirišau 
juostą, kad krūtys pakiltų aukščiau ir atrodytų didesnės. 
Tad jojau nuogas iki pusės ir džiaugiausi, kad ankstyvo ru- 
dens oras vis dar šiltas ir nekelia nepatogumų. 

Keliavau beveik neįžengiamu žiemą vasarą žaliuojančių 
medžių mišku, bet tai šen, tai ten aptikdavau upelių. Prie 
upokšnių sustodavau atsigerti arba pripildyti savo gertuvę, 
bet neieškojau amazonių, nes upeliai buvo per maži, kad 
juose galėtų žaisti ūdros ar veistis midijos. Taip pat ir prie 
pelkių arba stovinčio vandens kūdrų ar kitų nesraunių van- 
dens telkinių neieškojau amazonių. Tačiau galiausiai, prač- 
jus penkioms ar šešioms dienoms nuo to laiko, kai išvykau 
iš Lvivo, pasiekiau gana platų, veržliai tekantį upokšnį, pui- 
kiai tinkantį veistis ūdroms. Nusprendžiau porą dienų ke- 
liauti pasroviui ir, jei nerasiu jokių gyventojų ženklų, kirsti 
jį ir patraukti prieš srovę. Krantai buvo apaugę minkšta ve- 
lėna ir samanomis, tad Veloksas risnojo beveik taip tyliai 
kaip vilkas, o aš atsargiai dairiausi jodamas po nusvirusio- 
mis virš vandens pušimis. Tačiau, kaip paaiškėjo, buvau ne- 
pakankamai atsargus. 

Kažkoks daiktas tyliai sušmėžavo man prieš akis ir netru- 
kus pajutau, kaip jis skausmingai apsiveja mano kūną tie- 
siai po krūtimis ir prispaudžia rankas prie šonų. Nespėjus 
suvokti, kas atsitiko, buvau išmestas iš balno. Aš nenukri- 
tau, bet likau kadaroti ore, o Veloksas ramiai nužingsniavo 
toliau. Pajutęs, kad manęs nėra, žirgas sustojo ir nustebęs 

žiūrėjo, kaip jo raitelis sūpuojasi kilpoje arklio aukštyje nuo 
žemės. Tik dabar prisiminiau, kad man pasakojo apie sliut- 
rą, tylų senovės gotų ginklą. 

Prispaustomis prie šonų rankomis negalėjau išsitraukti 
nei kardo, nei peilio, tad liko tik bejėgiškai kadaroti. Išgir- 
dau traškant šakas, kai kažkas prisiartino apačioje, matyt, 
pririšęs kitą virvės galą, kai ji įsitempė nuo mano svorio. 
Beveik nenustebau išvydęs moterį, kuri nuo šakos nušoko 
ant žemės ir piktai įsistebeilijo į mane. 

Žinau, kad visose legendose, pradedant Homero ir bai- 
giant Herodoto, amazonės aprašomos kaip gražuolės. Aš pats 
norėjau sužinoti, ar jos iš tiesų tokios. Ką gi, gaila, bet turiu 
nuvilti tuos, kurie žavisi šiomis legendomis, nes amazonės 
tikrai negražios. Net ir Homeras būtų tą supratęs, jei būtų 
labiau pagalvojęs. Juk suprantama: moterys, visą gyvenimą 
gyvenančios laukiniuose tyruose, žiemą ir vasarą leidžiančios 
atvirame ore, pasikliaujančios tik savo jėgomis, kad išgyven- 
tų, neturinčios vyrų, kurie už jas nudirbtų sunkesnius darbus, 
greičiau turėtų panėšėti į nuožmius žvėris nei į dailias me- 
džiotojas dianas. Pirmoji, kurią sutikau, atrodė tikrai žvėriš- 
kai, kaip ir jos seserys, su kuriomis netrukus susipažinau. 

Nuo medžio šakos ji ne nuslydo grakščiai kaip nimfa, o 
sunkiai plumptelėjo ant Žemės tarsi numesta rupūžė. Dėl 
to nereikėjo stebėtis: tas, kas visus metus gyvena lauke, pri- 
valo sukaupti nemažą apsauginį riebalų sluoksnį, tačiau 
šios moters riebalų buvo tikrai per daug. Nors jos rankos 
buvo raumeningos kaip medkirčio, o kojos stambios kaip 
kovos vežimo važnyčiotojo, ant liemens, šlaunų ir sėdme- 
nų pūpsojo riebalų bangos. Moteris segėjo tik sijoną iš kaž- 
kokio žvėries odos, kuri beveik nesiskyrė nuo jos pačios, 
šiurkščios, nelygios ir vėjų nugairintos, panašios į stumbro. 
Amazonė kaip ir aš buvo iki pusės nuoga. Kitaip nei pasa- 
kojimuose ar statulose vaizduojamos šios moterys, ši ne- 
buvo nusipjovusi vienos krūties, kad būtų lengviau įtempti 

lanko stygą. Ji turėjo abi krūtis, ir šios nebūtų įkvėpusios 
skulptoriaus: krūtys labiau priminė susiraukšlėjusį tešme: 
nį su ruplėtais speneliais. Amazonės kerpa tik plaukus ir, 
matyt, jų net nešukuoja. Mano sutiktosios tamsūs plaukai 
buvo susivėlę tarsi demblys, panašūs dembliai styrojo jos 
pažastyse. Akys, kurios visą gyvenimą žiūrėjo prieš saulę 
ir vėją, buvo paraudusios ir žvairos. Basos kojos buvo ilgais 
pirštais, suskilinėjusios ir kibios, kad galėtų lengvai laipio- 
ti po medžius. Dideli delnai buvo nusėti nuospaudomis, o 
nagai suragėję kaip kalvio. Ištiesusi ranką moteris nutraukė 
mano diržą, prie kurio buvo prisegtas kardas ir peilis. 

Tai darydama ji pražiojo burną, kuria galima traiškyti 
kaulus, ir parodė pageltusius ir aplūžinėjusius dantis. Su- 
mečiau, kad ji manęs kažko klausia. Tai buvo senoji kalba, 
bet taip sumišusi su svetimais žodžiais, kad aš beveik nieko 
nesupratau. Nepajėgdamas net gūžtelėti pečiais pamėginau 
nutaisyti suglumusį veidą. Moteris paklausė dar kartą, stro- 
piau rinkdama žodžius, visi jie buvo gotiški, bet tariami taip 
barbariškai, kaip dar niekada nebuvau girdėjęs. Supratau, 
kad ji teiraujasi, kas aš ir ką čia veikiu. Kaip įmanydamas 
pasistengiau parodyti, jog virvė mane yra užveržusi, todėl 
trūksta kvapo ir negaliu atsakyti. 

Moteris turėjo ne tik mano ginklus, bet ir savo peilį, o ant 
pečių buvo užsimetusi lanką su strėline. Tačiau ji apžiūrinė- 
jo mane ir svarstė, kol galiausiai, matyt, nusprendė, kad yra 
stipresnė. Tikriausiai taip ir buvo, nes užpuolikė prisiartino 
prie manęs, sugriebė už kojų ir pakėlė į viršų, kad galėčiau 
per galvą nusimauti kilpą, tada nuleido ant žemės. Ji mikliai 
trūktelėjo kadaruojančią virvę, ir ši išsilaisvinusi nukrito. 
Tada moteris nežiūrėdama į virvę ją suvijo, nes mažomis 
paraudusiomis akutėmis įtemptai mane sekė, kol aš jai at- 
sakiau papasakodamas prasimanytą istoriją. 

Pasakiau jai, kad esu vargšė pikto ir smurtaujančio vyro 
žmona, daugelį metų kentusi jo keiksmus ir mušimą - o 

ypač jo šlykštų gašlumą - ir nusprendžiau ilgiau nebekęsti. 
Tad pabėgau iš jo vergijos ir atjojau čia ieškoti pagalbos bei 
prieglobsčio pas savo miško seseris. 

Tada laukiau, kad moteris pasakys, jog esu antra bėglė, 
atvykusi čia per pastarąsias kelias dienas. Tačiau amazonė 
tik dirstelėjo į Veloksą ir įtariai pareiškė: 

— Tavo žiaurus vyras, svistar“, išgalėjo tau padovanoti 
puikų žirgą. 

— Ak, ne. Jis? Ni allis. Aš tą žirgą pavogiau. Jis ne koks nors 
vargšas valstietis, o Lvivo pirklys ir turi visą arklidę žirgų. Pa- 
siėmiau jo geriausią kehailanų veislės žirgą. 

- Šis žirgas dabar ne tavo, - suurzgė moteris, - o mūsų. 

— Tada galėsite įsigyti dar vieną, - tariau šelmiškai nusi- 
šypsodamas, - jei jis čia pasirodys vydamasis mane. 

Moteris kiek pagalvojusi pritarė: 

- Ja. - Ji net truputį pralinksmėjo. - Ir truputį pasilinks- 
minti. 

Puikiai supratau, ką ji turi galvoje, tad dar šelmiškiau nu- 
sišypsojau. 

— Norėčiau tai pamatyti. Ir dalyvauti. 

Regis, moteris patikėjo mano tariamu pasišlykštėjimu 
„gašlumu“ ir net pritarė mano apsimestiniam norui daly- 
vauti „pasilinksminime“, bet dabar pagrobėja kritiškai nu- 
žvelgė mane ir pareiškė: 

- Nesi pakankamai tvirta, kad taptum walis-karja. 

Tad štai kaip jos save vadina - walis-karja - pagoniškais 
mūšio lauko angelais, kurie rūpinasi Žuvusiaisiais ir juos iš- 
neša. Gal šios moterys iš tiesų yra tų angelų palikuonės? Jei 
taip, tada tenka dar kartą liūdnai nusivilti, nes sakoma, kad 
ir walis-karja buvo gražios. 

Nutariau dar pameluoti. 


"Sese. - Vert. past. 

— Svistar, aš buvau tokia pat patraukliai tvirta kaip ir tu. 
Tačiau beširdis vyras marino mane badu. Bet vis tiek esu 
stipresnė nei atrodau, moku medžioti, žvejoti ir spęsti spąs 
tus žvėreliams. Leiskite man pačiai maitintis, ir aš pažadu 
ėsti kaip kiaulė. Netrukus tapsiu riebi - nutukusi - stora. 
Prisiekiu. Leiskite man pasilikti. 

— Ne aš tai sprendžiu. 

— Tada leisk man kreiptis į jūsų karalienę. Ar vadę. Ar 
vyriausiąją walis-karja. Ar koks ten būtų jos titulas. 

— Unsar modar. Mūsų motina. - Moteris vėl susimąstė. 
Šįkart giliai. - Gerai. Eime. 

Nešina mano ginklais ir savuoju sliutru moteris paėmė 
už pavadžio Veloksą ir nušlepsėjo pakrante palei upės tėk 
mę. Žingsniavau greta jos ir labai džiaugiausi sužinojęs, kad 
aš čia atvykau anksčiau nei Genovefa. 

— Jūsų vadė tikrai negali būti tikroji visų walis-karja 
motina, - tariau. - Ar ji vadovauja kaip genties motina 
pagal paveldėjimo teisę? O gal balsuojant? Ar vieningai 
išrenkama? Kaip ji tampa vade? Ir kaip man derėtų į ją 
kreiptis? 

Mano pagrobėja vėl susimąstė, paskui atsakė: 

— Ji vadovauja, nes yra seniausia. Seniausia ji tapo dėl to, 
kad ilgiausiai išliko gyva. O gyva išliko todėl, kad buvo nuož- 
miausia, labiausiai troško kraujo, buvo negailestingiausia ir 
pajėgi nužudyti bet kurią mūsų. Tau derėtų į ją kreiptis taip, 
kaip kreipiamės mes - pagarbiai, dievinamai - Modar Lubo. 
Motina Meile. 

Vos garsiai nenusijuokiau, nes vardas visiškai nesiderino 
su vadės apibūdinimu, tačiau tik paklausiau: 

— O kuo tu vardu, svistar? 

Moteris ir vėl susimąstė, bet galiausiai pasakė, kad jos 
vardas Gašanga. Prisipažinau, kad dar niekada neteko gir- 
dėti tokio vardo, ir moteris paaiškino, kad jos vardas reiškia 
„gražuolė“. Man šiaip taip pavyko sutramdyti juoką. 

Po truputį prie mūsų prisijungė kitos moterys, išlindu- 
sios iš už prie upės augančių medžių, nulipusios nuo jų ar 
atjojusios basos ant mažų, gauruotų, liūdnai atrodančių ark- 
lių iš miško gilumos. Pamačiusios mane ir Veloksą jos ėmė 
triukšmingai šūkauti ir spiegdamos klausinėti Gašangą. Ta- 
čiau ši didžiuodamasi savo grobiu nieko neaiškino, tik ran- 
ka davė ženklą prasiskirti, kad mes galėtume praeiti. Visos 
moterys, net jauniausios, buvo labai panašios į Gražuolę, 
kitaip sakant, jos atrodė kaip didžiulės laukinės karvės, va- 
dinamos stumbrais. 

Mudu su Gašanga žygiavome aštuonių ar dešimties mote- 
rų procesijos priekyje, kol galiausiai pasiekėme jų gyvenvietę. 
Nevadinu jos kaimu ar net stovykla, nes tai buvo tik plati miš- 
ko laukymė, kurioje matėsi netvarkingai ratu sumesti pajuodę 
akmenys, aptveriantys laužą valgiui virti, miegamieji kailiai ir 
pagalvės, prikimštos pušų šakelių, ant virvių ir pavadžių su- 
kabinėti įvairūs virtuvės rakandai ir odos, peiliai, skirti žudyti 
ir kapoti, mėtėsi apgraužti kaulai ir kiti valgio likučiai. Ant 
kelių medžių apatinių šakų karojo raudonai mėlynos sker- 
denos, nusėstos dūzgiančių musių. Moterims, matyt, nerei- 
kėjo pastogės ar neužteko sumanumo ją suręsti, nes niekur 
nesimatė nei palapinių, nei pašiūrių, nei pačių primityviausių 
namų. Man dar nebuvo tekę matyti tokio vargano kaimo. Pa- 
lyginti su juo hunų gyvenvietės buvo rafinuotai civilizuotos. 

Čia išvydau gal dešimt ar dvylika moterų, kelias mergai- 
tes, kurios dar buvo mažos ir neturėjo krūtų, bei pustuzinį 
ropojančių ir šliaužiojančių kūdikių. Vaikai buvo visiškai be 
drabužių, murzini ir tik mergaitės. Mažų mergaičių ir kū- 
dikių oda dar nebuvo sušiurkštėjusi, raumenys nepūpsojo, 
bet jų kūnai jau buvo liūdnai išsipūtę. Palyginti su šiomis, 
hunų moterys buvo gražuolės. O aš, Veleda, be abejonės, 
čia spindėjau kaip aukso grynuolis tarp kiemo akmenų. 

Galėjau pagrįstai tikėtis, kad ši gorgonų minia, netikėtai 
išvydusi mano dailų veidą, spoksos išsižiojusi ir su pavydu. 

Tačiau jei būčiau pasipūtusi ir nekukli moteris, walis-karju 
sutikimas būtų mane pažeminęs. Taip, šios moterys spok. 
sojo - ir susižavėjusios — bet ne į mane, o į Veloksą. Į manc 
jos tik kartkartėmis nepritariamai, beveik pasišlykštėjusios 
dirstelėdavo, o šiaip buvo nukreipusios žvilgsnius nuo ma 

nęs, tarsi būčiau taip vaiduokliškai deformuota būtybė, kad 
normalioms moterims kelčiau pykinimą. Pagal šių moterų 
standartus, iš tos, kuri buvo pavadinta Gražuole, visai ne 

buvo šaipomasi. 

Visi, girdėję, kad amazonės bjaurisi vyrais, gali pagalvoti, 
kad tai sorores stuprae bendruomenė, kurioje lytiškai mė 
gaujasi tik viena su kita. Tačiau netrukus sužinojau, kad tai 
netiesa. Nors jos turėjo visus įprastus moteriškus lyties or 
ganus, buvo visiškai neseksualios, maža to, šios moterys nu 
tik kad nesidomėjo lytiniais santykiais, bet šlykštėjosi vien 
apie juos išgirdusios. Todėl nenuostabu, kad idealią walis 
karja jos įsivaizdavo negražią, beformę ir negracingą, kuria 
vyrai bjaurėtųsi, ir tik tokios pat bjaurios moterys galėtų ją 
socialiai priimti. Vos tik atvykęs pas walis-karja nežinojau, 
kodėl jos tapo tokios, bet išsyk supratau, kad šioje minioje 
išsiskiria tik viena keistuolė - Veleda. Net nedrįstu įsivaiz. 
duoti, kokia būtų reakcija, jei šios moterys sužinotų, kas aš 
esu iš tiesų. 

Gašanga pririšo mano arklį, tada, lydima seserų būrio, 
pro medžius palydėjo mane į greta esančią mažesnę lauky- 
mę. Tai buvo jų Modar Lubo „rūmai“ po atviru dangumi. 
Ši laukymė taip pat buvo prišnerkšta maisto likučiais bei 
kitomis šiukšlėmis, bet joje puikavosi du daiktai; kuriuos 
galima pavadinti baldais. Virš miegamojo čiužinio kabojo 
tarp dviejų medžių šakų ištemptas elnio kailis. Laukymės 
viduryje stovėjo iš didžiulio pūvančio kelmo grubiai iš- 
skaptuotas „sostas“. Jame išdidžiai sėdėjo, tiksliau pasakius, 
drybsojo, Motina Meilė. Į ją pasižiūrėjęs galėjai patikėti, 
kad seniausioji walis-karja iš tiesų yra pati baisiausia. 

Visos Modar Lubo dukros atrodė tik kaip bjaurios stum- 
brų patelės, o ji pati buvo kaip prietaringų pagonių legendi- 
nis drakonas. Motinos Meilės oda, kaip ir bet kurios senos 
moters, buvo susiraukšlėjusi ir šlakuota, taip pat ji buvo 
nusėta panašiais į roplių žvynais, karpomis ir gyslomis; 
plokščios senos krūtys priminė šarvų plokšteles. Senės ran- 
kų ir kojų nagai buvo ilgi kaip plėšraus paukščio, o keli likę 
dantys atrodė tarsi iltys. Ji buvo kur kas stambesnė ir plau- 
kuotesnė už savo dukras; ant galvos pūpsojo žilų pleiskano- 
tų plaukų kuokštas, o palei burną augo gyvaplaukiai. Nors 
sklindantis iš burnos dvokas nepriminė drakono svaidomų 
liepsnų, jis buvo toks gaižus, kad bet kurį priešą galėjo at- 
baidyti per aštuonis žingsnius. 

Kitos genties moterys į mane tik dirstelėjo, o ši, kai pa- 
sakiau savo vardą ir pradėjau kartoti pasakaitę, kurią buvau 
sukūręs Gašangai, grėsmingai įsispitrijo į mane. Vos spėjau 
ištarti kelis žodžius, kai senė kažką suurzgė, matyt, klaus- 
dama: 

- Zaban ghadim, balad-id? - Kadangi tik tuščiai spokso- 
jau į ją, Modar Lubo paklausė gotiškai: - Ar nekalbi senąja 
kalba? 

Tai mane dar labiau suglumino, tad tik pajėgiau išlementi: 

— Aš kalbu senąja kalba. Kaip ir jūs, Modar Lubo, ką tik 
kalbėjote. 

Ji niekinamai perkreipė lūpas ir nusišaipė: | 

— Miestietė, - tada išdidžiai pamojo savo letena duodama 
man ženklą tęsti savo pasakojimą. 

Jai papasakojau kur kas išsamiau nei Gražuolei, savo pra- 
manytam vyrui priskirdamas įvairiausias šlykštybes. Ypač 
pabrėžiau, kad patyriau smurtą ne tik pirmą, bet ir visus 
kitus kartus, kai vyras naudojosi savo vedybinėmis privi- 
legijomis. Ir kadangi apsimetinėjau, jog kaip ir amazonės 
šlykščiuosi poravimosi aktu, pasistengiau galvą laikyti nu- 
leistą, kad Motina Meilė nepamatytų raukšlės aplink mano 

kaklą, nes galbūt ji žino, ką ši raukšlė byloja apie tikrąjį mo 
ters seksualumą. Papasakojęs apie savo tariamą vyrą kaip 
tikrą brutalumo ir geidulingumo įsikūnijimą, pasakojimų 
baigiau prašymu: 

— Modar Lubo, maldauju, kad jūs ir jūsų dukros suteik 
tumėte man prieglobstį, taip pat maldauju, kad mane ap 
saugotumėte, nes tas šlykštus vyras taip lengvai neatsisakys 
indo, į kurį pila savo gašlias sultis. Gali būti, kad jis atvyks 
manęs ieškoti. 

Senė pasimuistė savo soste ir irzliai atšovė: 

— Nė vienas sveiko proto vyras čia neatvyks. 

— Ak, jūs jo nepažįstate, - toliau įtikinėjau. - Jis čia gali 
atvykti pakeitęs išvaizdą. 

Modar Lubo suprunkštė, labai panašiai kaip drakonas, ir 
nepatikliai paklausė: 

— Pakeitęs išvaizdą? Gal tau pasimaišė protas? 

Nuleidau galvą ir prisiverčiau parausti. 

— Man mirtinai nesmagu jums tai pasakoti, Motina. Ta 
čiau jis... kartais prievarta užsikėlęs mane ant savęs norėda 
vo vaidinti žmoną, o man liepdavo būti vyru. Jis gulėdavo 
nejudėdamas, priversdavo mane užlipti ant jo ir... 

— Kokia šlykštynė! Liaukis! 

— Jis įgudo apsimetinėti, jei žinote, kas tai yra, Motina... 
lotyniškai tai vadinama transvestitus muliebris. Jis rengdavosi 
mano drabužiais. Netrukus išmoko tai daryti labai įtikina- 
mai. Jis net liepė mūsų Iėkarui Lvive padaryti įpjovas krūti- 
nėje, į kurias įsikišdavo vaško gniutulus... štai čia... ir Čia. 

Giliai įkvėpęs atkišau savo krūtis ir pabaksnojau jas pirštu 
parodydamas, kad krūtys tikros. Mažos senosios drakonės 
ropliškos akutės išsiplėtė ir tapo beveik žmogaus dydžio, vi- 
sos, susispietusios aplink mus, walis-karja taip pat išpūtė akis. 

Atsidusęs pridūriau: 

— Kartais pakeitęs išvaizdą jis net išdrįsta išeiti į gatvę, ir 
nepažįstami Žmonės palaiko jį moterimi. | 

— Mes taip nesuklystume! Tiesa, dukros? - Visos ener- 
gingai papurtė savo panašias į jaučio galvas. - Kad ir kaip 
moteriškai jis atrodytų ar elgtųsi, neišlaikytų paprasčiausio 
patikrinimo prikišant prie jo laužo nuodėgulį. Vaškas tirps- 
ta. Ir dega. 

Senės dukros ėmė žvaliai linkčioti ir šaukti: 

— Bakh! Bakh! 

Supratau, kad šitaip jos išreiškia savo pritarimą, tad ir aš 
prisijungiau: 

— Macte virtute! Puiki mintis, Motina! 

— O tu, - kreipėsi į mane Modar Lubo perverdama savo 
šiurpiu žvilgsniu, - ką tu gali pasiūlyti be puikaus arklio ir 
įmantrių lotyniškų posakių? 

— Ne visą laiką buvau miestietė, - atsakiau. - Moku me- 
džioti, žvejoti, spęsti spąstus... 

- Tačiau neturi pakankamai riebalų, kad galėtum nardyti 
šaltame vandenyje ir žvejoti midijų perlus. Privalai prisi- 
auginti kūno ant šių išstypusių kaulų. Pasistenk. O dabar 
pasakyk, ką žinai apie mus, walis-karja? 

— Na... girdėjau daug pasakojimų. Nežinau, kurie jų tei- 
singi. 

— Privalai sužinoti. - Senė parodė į vieną savo moterų. — 
Morga yra mūsų ketab-zadan - senovinių dainų dainininkė, 
kaip tu pasakytum. Šįvakar ji tau padainuos. Šitaip pradėsi 
mokytis ir mūsų senosios kalbos. 

— Vadinasi, esu priimta? 

— Kol kas. Ar liksi su mumis - tai kitas kausimas. Ar pa- 
bėgusi iš Lvivo palikai ten vaikų? 

Šis klausimas mane užklupo netikėtai, bet atsakiau sąži- 
ningai: 

— Ne. 

— Ar esi bergždžia? 

Pagalvojau, kad bus geriausia visą kaltę suversti jau ir 
taip gerokai apšmeižtam vyrui. 

— Ko gero, bergždžias jis, Motina. Turint galvoje jo iškry 
pėliškumą ir visa kita... 

— Pažiūrėsime. - Ji kreipėsi į mano pagrobėją: - Gašan 
ga, tu už tai būsi atsakinga. Pasiųsk žinią kutriguriams, kad 
norime paslaugos. Kai jų vyras atvyks čia, duok jam šią mo 
terį. - Tada ji tarė man: - Jei pastosi, liksi. 

Moterį, kuri atstūmė savo sutuoktinio rodomą dėmesį, 
versti priimti visiškai nepažįstamą vyrą į meilės guolį - griež 
toka priėmimo tarp savųjų sąlyga. Ypač kai tas vyras - gelto 
nodis, bjaurus, turintis parazitų ir panašus į huną kutriguris. 
Tačiau aš nieko nesakiau, tik nuolankiai linktelėjau. 

— Gerai. Esi laisva. Visos galite keliauti. Jūsų motina nor: 
pailsėti. 

Senė garsiai atsiduso, pasikėlė iš savo sosto ir nušlepsėjo 
prie čiužinio. Dabar, kai Modar Lubo pakilo iš didžiulės kč 
dės, pamačiau, kad ji uždengta spalvotais taškais išmarginti 
oda, matyt, dėl grožio. Nors oda buvo susidėvėjusi; nusitry 
nusi ir kraštuose apspurusi, nesunku buvo atpažinti, kad ji 
nudirta ne nuo žvėries, o nuo žmogaus, nes buvo plona ii 
lanksti. 


Gašanga grąžino man diržą, kardą bei peilį ir parodė lais 
vą vietą laukymėje, kurioje galėjau pasitiesti savo miegani; 
jį kailį ir pasidėti mantą. Tada likusią dienos dalį praleidau 
demonstruodamas savo virvę. 

Mano naujosios seserys vis dar nedrįso žiūrėti man į aki“ 
ir toli gražu ne visos pakankamai gerai mokėjo gotų kalb. 
kad galėtų su manimi bendrauti, bet joms buvo smalsu, ko 
dėl Velokso krūtinę juosia ta virvė. Tad aš užšokau ant Žirpu 
ir pademonstravau virvės paskirtį. Paskui seserys viena pu 
kitos pamėgino pačios. Žinoma, tokios storos moterys nv 
gali įšokti į balną; jos lipo ant Velokso panašiai kaip rop“ 
čiamasi į medį. Tačiau raitos walis-karja savo ilgomis pėdu 
mis geriau nei aš įsikibdavo į balnavirvę. Mano gudrybe“ 

patogumas nustebino ir nudžiugino moteris, tad kelios jų 
puolė gamintis balnavirves savo arkliams. Netrukus paaiš- 
kėjo, kad nė viena walis-karja nesugeba sudurti virvės, tad 
aš pamokiau jas šios gudrybės. 

O mane sudomino jų tylus ginklas sliutras. Jį pasidary- 
mėto, atrodė, kad tai nesudėtinga. Jos užmesdavo kilpą ant 
medžio šakos ar ropojančio kūdikio ir tvirtai užverždavo. 
Tačiau kai aš pamėginau, tą dariau taip nerangiai, kad vi- 
sas prajuokinau. (Jų juokas buvo ne tik žeminantis, bet ir 
skausmingas, nes nuo šaižaus spiegimo man vos nesprogo 
ausų būgneliai.) Tačiau aš joms parodžiau, kaip galima pa- 
tobulinti sliutrą — virvės gale padaryti kilpelę, o ne surišti 
storą mazgą. Kai aš padariau tokį sliutrą ir kelios moterys jį 
išmėgino, virvė slydo sklandžiau ir tyliau, tad iš manęs lio- 
vėsi šaipytis. Man net paskolino sliutrą, kad galėčiau vienas 
treniruotis nuošaliau, kur niekas iš manęs nesijuoks. 

Žaisdamas su ginklu ir tik labai iš lėto išmokdamas mi- 
kliau jį mėtyti svarsčiau, ką iki šiol pavyko sužinoti apie 
walis-karja. Jos naudojasi sliutru kaip ginklu. Jų Modar 
Lubo „teisėjo kėdę“ yra užsidengusi nuo žmogaus nudirta 
oda. Kitaip tariant, jos naudojasi bent dviem ankstyvųjų 
gotų išradimais. Todėl galima tikėti legenda, kad labai 
seniai, kai gotai migravo per šiuos kraštus, kai kurios jų 
moterys buvo tokios nepakenčiamos, kad jas pašalino iš 
bendruomenės. Peršasi logiška išvada, kad šioms mote- 
rims pavyko gyventi savarankiškai, tad jos liko čia ir iš- 
saugojo senuosius papročius, bet taip ir neišmoko jokių 
menų ar galantiškumo, kurio vėliau įgijo gotai. O mano 
sutiktos walis-karja yra tiesioginės jų palikuonės. Jei taip 
yra iš tiesų, gerai suprantu, kodėl senieji gotai išvarė savo 
pro-pro-promočiutes. Padavimuose sakoma, kad šios mo- 
terys buvo piktos raganos, bet gal jos buvo tiesiog tokios 
bjaurios, kaip ir jų atžalos. 

Jei mano teorija teisinga, ji patvirtina, kad senovinėse 
dainose pasakojama istorija yra tikra. Tačiau lieka vienas 
neaiškus klausimas. Kaip paaiškinti šių moterų atsidavimą 
būti visiškai neseksualiomis? Galbūt tos pirmykštės panie- 
kintosios taip pasipiktino dėl to, kad jas išvarė, jog prisiekė 
nuo tada visą laiką verstis be vyrų. Tačiau nūdienės jų pa- 
likuonės ne tik išsižadėjo vyrų ir atsikratė savo moteriško 
seksualumo; jos taip pat nebeturi jokių kitų moteriškų ins- 
tinktų ir bruožų. 

Maža to, kad jos yra patenkintos būdamos storos ir bjau- 
rios, regis, šios moterys tyčia susiformavo nemalonius 
balsus. Girdėjau daugelio vyrų balse metalinį žvangėjimą, 
o daugumos mano pažįstamų moterų balsas skambėdavo 
maloniai tarsi sidabro varpelis, bet šios walis-karja, jaunos 
ir senos, kalbėjo šiurkščiais gergždžiančiais variniais bal- 
sais. Jų tingumas ir apsileidimas taip pat buvo labai nemo- 
teriški. Jos gyveno tokiame purve, kuris būtų kėlęs siaubą 
kiekvienai normaliai moteriai. Jų dukros vaikščiojo mur- 
zinos ir dvokiančios, nors upė visai čia pat. Šios moterys 
vilkėjo kailius, nes pamiršo ar niekada neišmoko moteriškų 
verpimo, audimo, siuvimo menų... 

Kai mane pakvietė kartu pavakarieniauti, pamačiau, kad 
jos visai nemoka gaminti maisto. Man padavė kažkokio 
neatpažįstamo žvėries pusžalių vidurių porciją ir netvar- 
kingai sumestų nežinomų žalumynų krūvą. Maistas buvo 
patiektas ant platano lapo, nes moterys nemokėjo iškepti 
nei duonos, nei papločių. Saumurmėjau, kad net aš galėčiau 
pagaminti geriau, ir mane nugirdo Gašanga. Ji pasakė, kad 
man, kaip ir kiekvienai, ateis eilė, nes šio darbo jos visos 
bodėjosi. 

Kai pavalgėme, moterys ėmė mėgautis vieninteliu turimu 
malonumu. Jį jau buvau matęs. Ant laužų žarijų jos užbėrė 
sausų hanafos lapų, tada uždengė šiuos primityvius židinius 
kailiais ir paeiliui kaišiojo galvą po šiais baldakimais, kad 

įkvėptų dūmų. Taip elgėsi net jaunos mergaitės, o kai kurios 
moterys pakėlė net mažiausius kūdikius, kad ir šie galėtų 
pakvėpuoti. Nuo hanafos jos apkvaišo skirtingai, bet visos 
nepadoriai. Vienos apsvaigusios svirduliavo tamsoje, kitos 
nerangiai šoko, dar kitos kiek neša plaučiai nerišliai spyga- 
vo savo variniais balsais, o kelios tiesiog nuvirto ir pradėjo 
knarkti. Šis vaizdas nepagerino mano nuomonės apie wa- 
lis-karja. Tik kelios mūsų susilaikė nuo šio malonumo: aš, 
nes nenorėjau apsvaigti, keturios ar penkios, kurios šiąnakt 
turėjo budėti sargyboje įsitaisiusios medžiuose, ir Morga, 
nes Motina Meilė jai liepė man dainuoti. 

Vardas Morga reiškia „Paukštė, bet stora moteris jos 
nė kiek nepriminė. Jei klausytis variniais balsais kalbančių 
moterų buvo nemalonu, tai jų dainavimas tiesiog kankino. 
Tačiau iš Morgos padainuotos senovinės dainos kai ką su- 
žinojau. Nors moteris dainavo į gotų kalbą įpindama man 
nežinomų žodžių, daina buvo tokia be galo ilga, kad man 
pavyko suprasti, apie ką ji. Tai buvo saga, pasakojanti apie 
tai, kaip atsirado walis-karja gentis, ir ji patvirtino mano 
nesenus spėliojimus. 

Saga prasidėjo pasakojimu apie tai, kaip seniai seniai bū- 
relis moterų atsiskyrė nuo pagrindinės gotų grupės - at- 
kreipkite dėmesį: atsiskyrė, o ne buvo iš jos išmestos. Šia- 
me pasakojimo variante moterys buvo visai ne išvarytos 
raganos. Visos jos buvo skaisčios gotų našlės bei mergelės, 
kurios turėjo nuolat gintis nuo gotų vyrų paleistuviškų kė- 
sinimųsi į jų dorybę. Kai joms tai pagaliau įkyrėjo, moterys 
rado išsigelbėjimą pabėgdamos savo noru. Jos patraukė į 
laukinius tyrus ir juose klajojo. Net kęsdamos alkį, šaltį, 
siaubą ir visas kitas negandas, jos rado jėgų ir stiprybės pri- 
siekti, kad ši maža grupelė visada liks tik moteriška. 

Galiausiai, pasakojama dainoje, moterys pasiekė nuos- 
tabų Skitijos miestą, nes tais laikais Sarmatija buvo vadi- 
nama Skitija, o skitų tauta vis dar buvo galinga. To miesto 

moterys kaip seserys priėmė klajonių išvargintas gotes, jas 
pamaitino, aprengė, palepino ir pasiūlė likti. Tačiau gotės 
atsispyrė pagundai tapti miestietėmis, nes buvo pasiry 
žusios vienos išlikti ir suklestėti. Jos perėmė kai kuriuos 
skitų įpročius, pavyzdžiui, susipažino su svaiginančiu ha- 
nafos dūmų poveikiu. Dvi skitų religijos dievybes, Tabitą 
ir Argimpasą, jos nusprendė laikyti savo deivėmis globė 
jomis. Taip pat gotės iš savo seserų skičių priėmė įvairių 
dovanų, kurių prireiks gyvenant laukiniuose tyruose, ir 
išvyko iš miesto visą laiką gyventi miške. Prie iškeliavusių 
iš miesto gočių prisijungė daugybė skičių, kurias gotėms 
pavyko įtikinti nekęsti vyrų. 

Morga spiegdama dainavo apie tai, kaip nuo to laiko go- 
tės ir skitės gyveno nepriklausomai ir savarankiškai, kaip 
joms patogiu laiku pasinaudodavo vyrais, tačiau tik kaip 
apsėklintojais ir jų rasės pratęsėjais. Tačiau šioje sagos vie- 
toje aš klausiausi ne taip įtemptai ir vėl pradėjau spėlioti, 
nes daina man jau daug ką paaiškino. 

Pavyzdžiui, supratau, kodėl moterų gimtoji gotų kalba 
yra sudarkyta ir prikaišiota, kaip jos vadina, senosios kal- 
bos žodžių. Tai, matyt, skitų kalba ir, kiek man žinoma, ji 
yra senesnė nei gotų. Kad ir kaip ten būtų, šios walis-karja 
yra hibridai, susiliejusių ankstyvųjų gočių ir skičių palikuo- 
nės, o vyrai, kuriuos jos „panaudodavo“ apvaisinimui, ga- 
lėjo būti įvairių kitų rasių atstovai. Atvirai sakant, pajutau 
didelį palengvėjimą sužinojęs, kad šios siaubingos moterys 
bent jau nėra mano kraujo seserys. 

Iš Morgos dainos sužinojau dar kai ką, nors tai nebuvo 
aiškiai išreikšta žodžiais. Supratau, kodėl walis-karja yra fi- 
ziškai nepatrauklios ir visiškai abejingos seksualumui bei 
moteriškumui. Iš senųjų istorijos knygų žinojau, kad ski- 
tai, kadaise buvę intelektualūs ir energingi, laikui bėgant 
pasidarė stori, suglebę ir apatiški. Ir vyrai, ir moterys tapo 
visiški eunuchai ir prarado domėjimąsi sekso malonumais. 

Pasak istorijos knygų, šis apgailėtinas derinys, dėl kurio su- 
mažėjo jų jėgos, ir negebėjimas daugintis buvo skitų žlugi- 
mo priežastis. 

Todėl man tapo aišku, kad šios walis-karja ne pačios 
nusprendė būti storos, bjaurios, kvailos, tingios ir nesek- 
sualios; jos tiesiog paveldėjo šias savybes, kai susimaišė 
su skitėmis. Pamenu, kaip labai seniai įsidėmėjau vieną 
skitų žodį - enarios, kuris reiškia „vyras-moteris, - nes 
maniau, kad juo apibūdinami tokie kaip aš manamaviai. 
Tačiau dabar turiu manyti, kad šis žodis apibūdina tik vy- 
rišką moterį. Tai tikriausiai buvo skitų atitikmuo žodžiui 
walis-karja. 

Išvykęs iš Lvivo persekioti klastingąją Genovefą maniau, 
kad beprasmiškai nukrypstu nuo savo istorinės misijos. 
Bet, pasirodo, atsitiktinai radau vertingos informacijos, ku- 
rios kitaip nebūčiau gavęs. Nenoriu girtis, kad atradau vie- 
nintelį šimtmečių senumo legendos apie amazones šaltinį, 
nes žinau, kad graikai apie jas kalbėjo keli šimtai metų prieš 
atsirandant walis-karja. Tačiau buvau patenkintas, kad kaip 
tik aš suvokiau gotų indėlį į legendą apie amazones. 


10 


Genovefa rado kelią pas walis-karja trimis dienomis vė- 
liau. Per tą laiką aš apsimetinėjau, kad iš visų jėgų stengiuo- 
si tapti bjauria walis-karja. 

Kaip ir buvo liepusi Motina Meilė, demonstratyviai go- 
džiai valgiau šlykštų maistą, kurį mums tiekdavo pakai- 
tomis gaminančios virėjos, nors dažniausiai vėliau pasi- 
šalindavau ir beveik viską išvemdavau. Kartkartėmis net 
pamėgdžiodavau savo seses pakišdamas galvą po gobtuvu 
virš laužo ir truputėlį įkvėpdamas hanafos dūmų tiek, kad 

mano akys spindėtų, o burna atviptų kaip ir jų, tačiau nic 
kada neprisikvėpuodavau tiek, kad prarasčiau protą. Taip 
pat šiek tiek pramokau jų skitų kalbos. 

Kai kuriais atžvilgiais ji nelabai skyrėsi nuo gotų. Mote- 
rys galėtų sakyti ne Modar Lubo, o Madar Khobi, ne dautar, 
o dokhtar, bet šiuos žodžius buvo lengva suprasti. Kiti, ala 
nių kalbos, - o ji, manau, kilo iš persų - žodžiai man buvo 
svetimi. Tačiau išmokau į visas kreiptis ne svistar, o khahar, 
mėtomą virvę su kilpa vadinti ne sliutru, o tanabu ir mo- 
ters krūtis - kharbuzė (šis žodis reiškia „arbūzai“ ir puikiai 
apibūdina kitų moterų krūtis, bet ne mano). Tad netrukus 
pakankamai pramokau skitų kalbos, kad galėčiau lengviau 
susikalbėti, bet, reikia pripažinti, sesės nelabai buvo linku 
sios mane pamokyti daugiau. 

Jos man liepdavo: „Khahar Veleda, nepamiršk paaukoti“, 
kai savo laidyne sumedžiodavau kiškį ar auths-haną arba 
sužvejodavau ešerį. Tad aš, kaip jos man buvo nurodžiu- 
sios, nupjaudavau žvėrelio, paukščio ar žuvies galvą ir pa- 
dėdavau ant niekuo neišsiskiriančio kipariso kelmo, kuris 
buvo altorius šių moterų garbinamoms deivėms. Ir tai buvo 
vienintelės apeigos, kurias man teko matyti skirtas Tabitei 
ir Argimpasai. Kaip supratau, Tabitė buvo romėnų pago- 
nių židinio deivės Vestos, o Argimpasa - meilės ir grožio 
deivės Veneros analogai. Kadangi walis-karja turėjo tik pa- 
čius primityviausius židinius ir visiškai nesidomėjo meile 
ar grožiu, nenuostabu, kad jų apeigos buvo tokios prastos 
ir atsainios. 

Moterys man taip pat parodė, kaip jos atlieka dokmė-she- 
na, tai yra žvejoja perlus. Dėl storo riebalų sluoksnio jos galė- 
davo ištverti šaltame vandenyje, tačiau nepajėgdavo pasiner- 
ti po vandeniu be papildomo svorio. Tad visiškai nuogos ir 
nešinos iš vytelių pintu krepšiu jos įbrisdavo į upę pasiėmu- 
sios sunkų akmenį, kad galėtų nugrimzti iki dumblėto dug- 
no, į kurį įsirausia midijos. Panėrusios pajėgdavo išbūti po 

vandeniu kur kas ilgiau nei kuris kitas žmogus. Matyt, už tų 
į arbūzus panašių krūtų slypėjo galingi plaučiai, nes bet kuri 
moteris gebėdavo sulaikyti kvėpavimą tol, kol pririnkdavo 
kupiną krepšį melsvų geldelių. Išlipusios į krantą jos turėda- 
vo išgliaudyti šimtus midijų, kol rasdavo perlą. Man prireik- 
tų pusės dienos, kad išaižyčiau tokią daugybę geldelių, bet 
moterys, atverdamos moliuskus savo suragėjusiais nagais, tą 
darbą atlikdavo labai sparčiai. Tas geldeles, kuriose būdavo 
tik midijos, moterys vikriai mesdavo į šalį, o tokių galėdavo 
būti visas krepšys, ir taip jos prigliaudydavo keletą krepšių, 
kol rasdavo vienintelį vertą palikti perlą. 

Upės perlai ne tokie gražūs kaip jūros, ne tokie blizgūs ir 
jų sužvejojama labai mažai. Dauguma jų - netaisyklingos 
formos gumulėliai, vieni maži kaip žuvies akis, kiti - mano 
piršto galiuko dydžio. Abejoju, ar moterys, jei jos nebūtų 
walis-karja, kurių bijo Lvivo pirkliai, galėtų šiuos perlus 
parduoti už gerą kainą. 

Vieną popietę, kai stebėjau, kaip moterys žvejoja perlus, 
mano akį patraukė upės pakrantėje augantys augalai. Pasi- 
skolinau vieną midijoms rinkti skirtą krepšį ir priroviau jį 

— Tai bus prieskoniai maistui, kai ateis mano eilė gaminti. 

Kol buvau su walis-karja, jos nė karto nepuolė Lvivo ar ku- 
rios kitos gyvenvietės, todėl neturėjau galimybės įsitikinti, ar 
amazonės iš tiesų yra tokios siaubingos plėšikės, kokios vaiz- 
duojamos legendose ar minimos ganduose. Tačiau trečią rytą 
išvykau kartu su jomis į medžioklę. Visos tik pradėjo keltis, 
kai naktinė sargybinė Širina atjojo pranešti, kad miške matė 
dailų briedį. Motina Meilė išsiviepė kaip alkana drakonė ir 
paskelbė, kad į podėlį pasidėsime puikios briedienos. Rody- 
dama ranka ji paskyrė tuziną moterų vykti kartu su Širina 
nudobti briedžio - paskui pasvarsčiusi ištarė ir mano vardą. 

- Žiūrėk, netrukdyk medžioti, - perspėjo ji mane. — 
Tik stebėk ir mokykis. - Tada jai į galvą šovė dar viena 

mintis. - Aš vyksiu kartu. Bus gera proga išmėginti mūsų 
naująjį arklį. | 

Senė turėjo galvoje mano Veloksą, bet aš neprieštaravau. 
Įdomu, kad į tokį rimtą žygį moterys jojo balnotais arkliais. 
Jos uždėjo mano gerą romėnų armijos balną ant Velokso, 
o senus ir nutriušusius - ant varganų kuinų, kuriais turėjo 
joti jos pačios ir aš. Užkelti masyviąją motiną ant Velokso 
prireikė net keturių moterų - ir žirgas liūdnai atsiduso, kai 
jos tą padarė, - bet balne Modar Lubo laikėsi tvirtai, nes 
mes jojome atsargiai ir tyliai. 

Prijojome kalvelę, nuo kurios matėsi miško laukymė, ilga 
pelkėta žemuma, apaugusi aukšta žole. Čia Širina patyliu- 
kais davė ženklą, kad priartėjome prie tos vietos, kur ji matė 
briedį. Tad mes sustojome, o Motina Meilė savo didžiulėmis 
tarsi medžio šakos rankomis nurodinėjo medžiotojoms. Jos 
nujojo skirtingomis kryptimis, o mudvi su sene likome sė- 
dėti balnuose ir laukti. Walis-karja medžiojo kitaip nei bū- 
čiau daręs aš - jos nenulipo nuo arklių ir neprisėlino prie 
žvėries per strėlės šūvio atstumą. Kelios jų dideliu lanku 
aplenkė briedį, tada šuoliais puolė prie žvėries, nes išgirdau 
tolimą daugybės kanopų dunksėjimą. Netrukus bėgantis 
nuo šių raitelių briedis išniro iš miško laukymės gale. 

Tačiau pelkėtos žemumos viduryje didžiulis žvėris staiga 
sustojo. Nors nemačiau jokios paleistos strėlės, atrodė, kad 
briedis atsitrenkė į sieną, tada energingai pasimuistė, paskui 
sustingo vietoje ir, nors vis dar stovėjo ant kojų, ėmė kon- 
vulsiškai šokinėti į šalis ir sukiotis, tarsi kabliuką prarijusi 
žuvis. Likusios moterys, kol jų sesės vijosi žvėrį, pasislėpė 
tarp medžių abiejose laukymės pusėse, ir tik tada, kai briedis 
sustojo, pamačiau jas šuoliais išnyrančias iš miško. Nors apie 
walis-karja buvau ne itin geros nuomonės, jų gebėjimas val- 
dyti sliutrą padarė įspūdį. Pasislėpusios raitos, jos laidė šias 
virves su kilpa gale tyliai, beveik nematomai, ne mažiau kaip 
iš keturiasdešimties žingsnių atstumo ir į šuoliais lekiantį tai- 

kinį. Man tai atrodė neįmanoma, bet moterys tiksliai užmetė 
kilpą ant briedžio ragų - ir iš abiejų pusių, tad žvėris buvo 
priverstas sustoti ir energingai muistytis. 

Žinoma, net ir tokios stiprios moterys nebūtų pajėgusios 
ilgai išlaikyti įnirtusio besispardančio briedžio. Tačiau jos 
užkišo virvės galus už balno gugos, tad krūvį perėmė ar- 
kliai. Jie, matyt, buvo pripratę prie tokio darbo, nes atsilošė 
įtempdami virves ir mitriai keitė savo padėtį briedžiui muis- 
tantis. Nors arkliai buvo nedideli, jie laikė virves įtemptas ir 
neleido kilpoms nuslysti nuo ragų, tad laikė gyvulį vietoje. 
Kelios moterys, kurios nebuvo užmetusios savo virvių, pri- 
jojo arčiau grobio, nulipo nuo arklių ir šokinėdamos aplink 
besispardantį briedį kardais taikėsi perrėžti jam gerklę. Kai 
mudvi su Motina Meile prijojome arčiau, gyvulys jau buvo 
negyvas, jo milžiniškas kūnas gulėjo išsidriekęs ant žolės, o 
galva pasisukusi ant didelio minkšto snukio ir vieno rago. 

Motina savo dukrų nei pasveikino, nei joms padėkojo už 
sėkmingą medžioklę, tik dalijo nurodymus: 

- Tu, tu ir tu - nupjaukite galvą, kad galėtume ją paauko- 
ti Tabitei ir Argimpasai. Tu, tu ir tu - pradėkite doroti žvėrį. 
Tu, tu ir tu - pradėkite dirti odą. 

Nelaukdamas, kol man palieps, nušokau nuo arklio ir 
puoliau padėti. Moterys kardais nužudė žvėrį nedailiai; 
nuo jų skubotų kirčių briedžio gerklėje buvo atsivėrusi gili 
kraujuojanti žaizda, tarsi ją būtų išdraskę vilkai. Tačiau jų 
kirčiai bent jau buvo nukreipti tik į vieną vietą, todėl liku- 
si dailaus kailio dalis nebuvo sudarkyta. Kartu su sesėmis 
peiliais atsargiai nudyrėme odą ir baigėme darbą net anks- 
čiau nei kitos moterys spėjo nukapoti ir nupjauti galvą nuo 
stambaus kaklo. 

Iš žarnokų palikome tik kepenis; vien tik jos buvo pakan- 
kamai didelė našta vienai moteriai. Jei visą žvėrį padalytu- 
me tik į keturias dalis, nuo jų svorio arkliai klupinėtų. Todėl 
čia pat vietoje sukapojome jį į mažesnius gabalus ir paėmė- 

me tik geriausią mėsą, o likučius palikome miško maitė 

doms. Kai ankstyvą popietę galiausiai patraukėme namo, 
nugabenti laimikį deivėms prireikė dviejų moterų ir dviejų 
arklių: moterys laikė ragus už galų, o žvėries galva kadaravo 
tarp dviejų arklių. Kai moterys pavargo laikyti tokį svor|, 
jas pakeitė kitos. 

Atvykusios prie upės netoli nuo mūsų gyvenvietės, suti 
kome iš rytų atjojančią Gašangą. Ji sustabdė savo arklį gre 
ta Velokso mūsų virtinės priekyje ir kažką pasakė Motinai 
Meilei. Abi moterys prisiartino prie manęs. 

— Gašanga buvo pas kutrigurius, - paaiškino man mo 
tina, — ir pasakė, kad mums reikia paslaugos. Jie parinks 
tinkamą vyrą. Kartais tai užtrunka, nes tie gašlūs laukiniai 
triukšmingai varžosi dėl tokios garbės. Tačiau parinktas vy 
ras čia atvyks ryt ar poryt. 

Ne itin mandagiai sumurmėjau mamnun, kas skitų kalba 
reiškia thags izvis. 

— Liepiu tau, dokhtar* Veleda, - pridūrė senė, - pasistenk 
po šios paslaugos pastoti. Privalai atsidėkoti už mūsų sve 
tingumą įrodydama, kad esi vaisinga. 

Davusi šį nurodymą motina grįžo į virtinės priekį, o man 
nespėjus pašaipiai paklausti, ar įmanoma pastoti gavus įsa 
kymą, Gašanga, kuri vis dar buvo greta manęs, susimąsčiu 
si tarė: 

— Keista. Modar Lubo klysta. Paprastai šie vyrai iš tiesų 
ginčijasi, kas bus parinktas, bet triukšmingai varžosi dėl to, 
kurio neišrinks. Niekaip negaliu suprasti kodėl. 

Galėjau atsakyti, kad kutriguriai, nors ir laukiniai, turi 
sveiko proto, bet susilaikiau. 

— Dar keisčiau, - toliau stebėjosi Gašanga, - kad šįkart jic 
nerodė nenoro, nors aš atvirai pasakiau, kad esi naujokė, vi- 
siškai nestora, nemoteriškai minkšta, prakauli ir išblyškusi. 


*Dukterie. - Vert. past. 

Tikriausiai reikėjo pagirti tuos laukinius už gerą skonį, 
bet nieko nepasakiau, nes priekyje išgirdau garsius šūkalio- 
Jimus. Artėjome prie walis-karja gyvenvietės, ir mus puolė 
sveikinti kelios moterys, kurios buvo likusios stovykloje. 
Jos ne tik sveikino mus, sugrįžusias iš sėkmingos medžio- 
klės, nekantriuose šūksniuose išgirdau minint mano vardą. 

- Madar Khobi, greičiau!.. Khadar Veleda, ateik, pažiūrėk! 

Moterys buvo susijaudinusios, nes atvyko Genovefa. 


< 


— Ar tai tas vyras? - niūriai paklausė Motina Meilė, ir aš 
linktelėjau. 

- Jis jojo tiesiai po medžiu, kuriame buvau pasislėpusi, — 
paaiškino moteris išdidžiai parodydama savo grobį. - Man 
tereikėjo tik mesti tanabą. Ir jis buvo pakeitęs išvaizdą. Ant 
savo moteriškų drabužių buvo užsidėjęs net tai. 

— Šis daiktas priklauso man, - sumurmėjau, nes moteris 
laikė iškėlusi susuktą bronzinį krūtų laikiklį. 

Amazonė leido man jį paimti ir susijaudinusi pasakojo 
toliau: 

- Jis apsimetinėjo - pedar sukhtė! Kaip jis apsimetinėjo - 
tačiau manęs neapgavo nei jo žodžiai, nei pakeista išvaizda. 

Pažvelgiau į laukymės viduryje gulinčią aukštielninką 
Genovefą. Ji buvo be sąmonės, surišta virve, pro praplėštą 
tuniką matėsi nuoga krūtinė. Ši Genovefos kūno dalis atro- 
dė kaip sumedžioto briedžio - joje žiojėjo šiurpi žaizda, tik 
ji ne kraujavo, o rūko. Genovefa jau niekada nebebus tokia, 
kokia buvo. 

— Tada jis ėmė maldauti, - džiugiai pasakojo moteris, - 
nes aš nutariau patikrinti. Netikros kharbutė neišsilydė taip 
lengvai, kaip tikėjausi. Tačiau aš, kaip matote, atkakliai kai- 
tinau, ir jos galiausiai išsilydė. Be to, Madar Khobi, dabar 
mes turime dar vieną gerą arklį, kuriuo jis... 

Tačiau motina piktai ją pertraukė: 

— Tu viską padarei viena? 

Moters veidas apniuko, o jos sesės suskubo kaltindamos 
šaukti: 

— Taip, Modar Lubo! 

— Rošana viską padarė viena. Savanaudė kiaulė! 

— Ji mus pakvietė tik tada, kai vyras buvo suglebęs ir bv 
sąmonės! 

— Rošana tik norėjo, kad mes padėtume jį nešti! 

- Ji linksminosi viena! 

Motina Meilė rūsčiai pažvelgė į piktadarę ir suurzgė: 

— Tokiomis retomis linksmybėmis reikia džiaugtis tik 
tada, kai aš esu šalia ir liepiu tą daryti, jomis turi mėgautis 
visos. 

Moteris išsigando. 

— Tavęs čia nebuvo... o jis buvo. Be to, tu sakei... patik 
rink... 

- Buvai godi. Neištikima. Apgavai ne tik savo seses, bl 
ir mylinčią motiną. 

- Bet... bet... mes vis dar galime pasilinksminti, - inkštė 
Rošana. - Jis dar gyvas. - Drebančia ranka ji palietė surišti 
kūną. - Matote? Jis kvėpuoja. Jis dar atsipeikės ir vėl maldaus. 

Motina Meilė su neapykanta pažvelgė į belaisvį, tada su 
niurnėjo atsisukusi į mane: 

— Jis nelabai panašus į vyrą. 

— Tuo lengva įsitikinti, - atšoviau. 

Kadangi Motina Meilė buvo per daug ori ir per stora, 
kad pasilenktų, ji rankos mostu davė ženklą greta stovin 
čiai Širinai. Ši priklaupė ir ėmė grabalioti po Genovefos 
raitelio sijonu, bet trukdė virvės. Širina prapjovė audeklį 
ir praskyrė sijoną, tada, išvydusi vyrišką organą, kuris šiuo 
metu nebuvo agresyvus, bet neabejotinai vyriškas, loštelė 
jo atgal. Apsidžiaugiau, kad Genovefa surišta virvėmis: jos 
kojos buvo taip tvirtai suspaustos, kad niekas nepastebėjo, 
jog nėra sėklidžių. 

— Duok jį man, - suurzgė Motina Meilė. 

Širina nusišypsojo, apsilaižė ir išsitraukė peilį. Net su- 
rištas ir į aplinką visiškai nereaguojantis Genovefos kūnas 
ėmė raitytis iš skausmo. Toras jau niekada nebebus toks, 
koks buvo. Už mielos Svanildos nužudymą bent jau šitaip 
atkeršyta, taip pat ir už senąjį angliadegį bei niekšiškai už- 
pultą Maghibą. Širina padavė nupjautą organą motinai, 
kuri tik dirstelėjo į jį iš tolo ir numetė į laužą. 

— Mamnun, Madar Khobi, - padėkojau. - Aš atsikračiau 
Toro. 

— Toro? - susiraukusi paklausė senė. 

— Toks jo vardas. Vyras juo taip didžiavosi, kad liepė Lvi- 
vo lekarui jį išraižyti. Pažvelkite į jo nugarą. 

Motina Meilė vėl mostelėjo ranka. Gašanga padėjo Širi- 
nai apversti kūną, tada abi nupjovė tunikos likučius. Visos 
moterys išpūtė akis pamačiusios Toro kūjo formos randą. 

Susižavėjusi Motina Meilė sududeno: 

— Bakh! Bakh! Mano sostui jau seniai reikia naujo kailio. 
Šis jį puikiausiai papuoš. 

— Kodėl mums šios būtybės neišnaudoti prieš nužudant? — 
pasiūliau. - Dabar, kai jis jau nebe vyras, padarykime jį gen- 
ties vergu. Kai jį mirtinai nualinsite, tada galėsite nudirti odą. 

Senė su panieka prunkštelėjo: 

— Pirkliui pas mus beveik nėra darbų. 

— Atleiskite, kad kišuosi, bet jį galėtumėte puikiai panau- 
doti kaip virėją. 

— Ką? 

— Juk sakiau, kad jam labai patinka moteriški darbai. Jis net 
išmoko puikiai gaminti valgį. Motina Meile, patikėkite, val- 
gysite taip skaniai, kaip dar niekada nebuvote valgiusios, jei 
Toras likusį savo gyvenimą jums, tai yra mums, gamins valgį. 

Modar Lubo su pasibjaurėjimu pažvelgė į nelaimėlį. 

- Pirklys, vyras, transvestitas... ir virėjas! — Ji paspyrė 
Toro kūną ir paliepė Gašangai: - Pridegink jo žaizdą, kad 

užgytų. Tada nutempk šį... šį enarios, kad nematyčiau. Bu 
dėk prie jo ir pašauk mane, kai atsipeikės. - Tada ji atsigrųjė 
į mane ir piktai pareiškė: - Jei esi nepatenkinta mūsų maiy 
tu, Veleda, šįvakar pati gali gaminti valgį. 

— Mielai, - nuoširdžiai atsakiau, nes pats ketinau pasi 
siūlyti. - Ar norite, kad išvirčiau briedienos, Motina? Ticsų 
sakant, mėsą reikėtų maždaug savaitę brandinti pakabintų, 
kol ji taps... Liufs Guth! 

Šis šūksnis išsiveržė nevalingai, nes senė nusigręžė nuo 
manęs, išsitraukė už diržo užkištą peilį ir dūrė į pūpsan!į 
nuogą Rošanos pilvą. Moteris paskutinį kartą išplėtė akis ii 
krito aukštielninka sudrebindama žemę. 

— Už neklusnumą reikia bausti, - abejingai pareiškė Moti 
na Meilė, o kitos jos dukros net nešūktelėjo protestuodamos 
ar dejuodamos. - O dabar, Veleda, sumokėk duoklę. - Ji vėl 
įdelbė į mane savo drakonišką žvilgsnį. - Dėl to, kad čia atvy 
kai - ir atsikratei savojo Toro - netekome vienos savo seserų. 
Patariu pastoti, kai būsi aptarnauta, ir geriau, kad gimtų duk 
tė, kuri pakeistų mūsų seserį. 

Aš tik nebyliai linktelėjau. Dabar nebuvo tinkamas mc 
tas įžūliai atsikirsti, kad tokie dalykai nevyksta pagal pa 
liepimą. 

Motina Meilė dar nebuvo baigusi dalyti savo despotiškų 
įsakymų. Parodžiusi į vis dar trūkčiojantį Rošanos kūną, ji 
paliepė Širinai: 

— Nukirsk jai galvą ir pagarbiai padėk ant kipariso alto 
riaus kartu su briedžio galva. 

Širina nė nekrūptelėjusi puolė vykdyti paliepimą, o kitos 
moterys nė necyptelėjo. Tačiau Motinai Meilei, matyt, ne 
patiko mano veido išraiška, nes ji suurzgė: 

— Ar nori dėl ko nors pasiskųsti? 

— Ne, ne. Tik... maniau, kad deivei atnašaujamos aukos... 
kaip briedžio galva... yra nukertamos nuo laimikio, kurį pa- 
tiekiame į savo stalą. 

- Taip. Šįvakar valgysime Rošaną. Kaip tik ją tu ir paruo- 
ši vakarienei. 

Kad ir ką bylojo mano veidas, jis bent jau paskatino seną- 
ją drakonę teiktis paaiškinti: 

- Ja, mes suvalgome savo iškeliavusias seseris. Kada nors 
suvalgys mane... ir tave. Šitaip mes pasirūpiname, kad vi- 
soms, pasitraukusioms iš gyvenimo walis-karja, padedama 
iškeliauti į laimingą pomirtinį gyvenimą pas Tabitę ir Ar- 
gimpasą. Juk kuo greičiau išnyks sesės mirtingieji likučiai, 
tuo greičiau ji pateks į nemirtingųjų karalystę. O suvirškin- 
ta sesuo išnyksta kur kas greičiau nei palaidota, nes tada 
turi laukti, kol supus. Be to, šitaip užtikriname, kad bran- 
gios sesers kūno niekada joks vyras neiškas ir neišniekins. 

Ką gi, pagalvojau, manęs jau neturėtų stebinti walis-karja 
nuodėmingumas. Tačiau, tiesą sakant, jau ir anksčiau yra 
buvę antropofagijos atvejų. Prisiminiau, kaip senasis Virdas 
pasakojo, kad kai kurie skitai irgi taip pat elgėsi. Neabejo- 
ju, kad šių moterų pirmtakės to išmoko kaip tik Skitijoje. 
Be to, visi žino istoriją apie Achilą ir Pentesilėją: šis Trojos 
karo didvyris, įveikęs ir nužudęs amazonių karalienę, ją dar 
labiau išniekino atlikęs lytinį aktą su Pentesilėjos lavonu. 
Tačiau buvau linkęs įtarti, kad Pentesilėja net negyva gundė 
mylėtis labiau nei gyva Rošana. 

— Siūlau pradėti, Veleda, - kreipėsi į mane Motina Mei- 
lė. - Iš patirties žinau, kad tokį maistą pagaminti užtrunka 
ilgai. Pažvelk: vaikai jau dabar žiūri alkanomis akimis. Ši- 
rina, kai baigsi savo darbą, padėk Veledai sukapoti ir pasū- 
dyti mėsą. 

Išsamiai nepasakosiu, kaip buvo gaminamas valgis. Man 
bent jau nereikėjo nukirsti galvos. Tačiau kai išmečiau gel- 
tonus pilvo ir sėdmenų riebalus, mano pagalbininkė Širina 
apstulbo. 

- Veleda, tai skaniausia kūno dalis. Be to, šie riebalai kau- 
piasi mūsų pačių kūnuose. Rošana apsidžiaugtų sužinojusi, 

kad jos riebalai toliau gyvena sesių kūnuose. - Netrukus 
Širina ir vėl mane subarė: - Ne, ne, šių gabalėlių taip pat ne 
išmesk. Išvirti jie būna su malonumu kramtomi kąsneliai. 

Nesakysiu, kokie tai buvo gabalėliai. Man buvo leista iš 
mesti tik tokias nevalgomas kūno dalis kaip kojų nagai, pa 
žastų plaukai ir bjauresni viduriai. Tada Širina parodė man 
duobę, kurioje buvo laikomos negausios genties daržovės ir 
sudžiovinta hanafa. Į sukapotą ir supjaustytą mėsą pagardi 
nimui pridėjau laukinių svogūnų, upinės pipirnės ir lauro 
lapų. Žinoma, neketinau dalyvauti šioje siaubingoje puo 
toje - ne tik dėl to, kas per ją bus patiekta, bet ir todėl, kad, 
kai užkėlėme katilus ant laužų, o Širina paliko mane maišyti 
viralą, aš į jį pridėjau ir dar kai ko - į kunkuliuojančius kati 
lus sutrupinęs įbėriau sudžiovintų upės pakrantėje prirink 
tų augalų. Seniai žinojau, kad godai apsvaigina, o senasis 
Virdas kadaise sakė, jog nuo žilių arkliai pasiunta, tad ne 
pagailėjau nei vienų, nei kitų žolelių. Žmonėms, turintiems 
normalų skonio pojūtį, gal ir nedrįsčiau jų berti, nes žolelės 
karčios, bet šįkart nė kiek nesibaiminau, nes šios visaėdės 
tikrai nieko nepajus. Ir tikrai, jos visos iš nekantrumo lai- 
Žydamos lūpas sugužėjo į temstančią laukymę; jaunesnės 
mergaitės ir kūdikiai netvėrė iš džiaugsmo. Kelios moterys 
godžiai uosdamos iš katilų sklindančius kvapus šmaikštavo 
ir šaižiai juokėsi: jų sesė Rošana, dar visai neseniai pava 
dinta „kiaule“, dabar skleidė kvapą, labai panašų į verdamo 
šerno. 

Kai valgis buvo beveik išviręs, Gašanga nuėjo pranešti 
Motinai Meilei, kad naujasis vergas atgavo sąmonę, bet vis 
dar yra apsvaigęs ir tauškia nesąmones. Jis vis kartoja: 

— Tarp kojų... pažiūrėkite man tarp kojų... 

Kitaip nei Motina Meilė, aš supratau, ką Toras mėgina jai 
pasakyti. Senė tik nusijuokė variniu balsu ir pareiškė: 

— Gailisi savo švanco, ar ne? Verčiau laikyk jį surištą, Ga- 
šanga. Tačiau duokime jam maisto, kad greičiau pagytų. 

Ant platano lapo padėjau kelis Rošanos gabalėlius, kad 
juos nuneštų Iorui. 

Tada prikroviau kupinus lapus kitoms, kurios slinko vo- 
rele, tapinėjo ar buvo nešamos ant rankų palei katilus. Ka- 
dangi tai buvo ceremonijų vakaras, susirinko visos genties 
moterys, nė viena nebuvo išsiųsta į sargybą. Maniau, kad 
didelio Rošanos kūno pakaks bent dviem maždaug dvide- 
šimties moterų ir pusės tiek vaikų bei kūdikių vakarienėms. 
Tačiau klydau. Moterys kaip vilkai prarijo pirmąsias porci- 
jas ir puolė prašyti dar. Ištuštinau visus katilus, tada daviau 
gnaibyti švariai nuvirusius kaulus, o galiausiai išgramdžiau 
ir pateikiau sustingusius geltonų riebalų likučius. Godžiai 
rydamos nė viena jų nekreipė dėmesio, ar aš valgau, ar ne. 

Kai viskas buvo suvalgyta, moterys atsisėdusios ėmė rau- 
gėti, o kelios net pagyrė mano valgį. Tada Motina Meilė 
liepė man atnešti ir išbarstyti ant laužų to vakaro hanafos 
davinį, be to, atnešti daugiau nei įprastai, nes su mumis 
buvo ir sargybinės. Man dar buvo likę godų ir žilių, tad, no- 
rėdamas užsitikrinti, kad walis-karja daviau ne per menką 
šių žolelių dozę, įmaišiau jų į hanafos lapus. Tada tamsoje 
atsėdau ir stebėjau. Ilgai laukti neteko. 

Tos moterys, kurios paprastai jautriau reaguodavo į rū- 
kymą - tarp jų ir kūdikiai - pargriuvo ir ėmė knarkti vos 
kartą įtraukusios dūmų. Tos, kurios kitais vakarais triukš- 
mingai dainuodavo ar nerangiai šokdavo, vėl ėmė šokti 
ir dainuoti, bet jų dainos buvo garsesnės, o šokiai labiau 
pašėlę, kol galiausiai jos pradėjo stūgauti ir šokčioti beveik 
taip pat įnirtingai, kaip buvau matęs darant bakchantes. 
Moterys, kurios kitais vakarais tik sėdėdavo ir taukšdavo 
niekus, dabar kalbėjo pakeltais balsais - iš pradžių kauk- 
damos, paskui riaumodamos - ir jų pokalbis virto barniais 
putotomis lūpomis, kurie peraugo į kumščiavimąsi, imty- 
nes, draskymąsi ir plaukų rovimą. Motina Meilė iš pradžių 
mėgino numalšinti šias peštynes atlaidžiai bardama, bet 

netrukus ir pati įsivėlė į muštynes su penkiomis moterimis, 
kuriose ji spiegė ir spardėsi aršiau už kitas. Tai šen, tai ten 
kuri nors amazonė parkrisdavo ant žemės ir nesivarginda 
vo atsikelti, tik gulėdavo, kur nukrito, ir imdavo knarkti. 
Kitoms tiesiog atsibodo šokti ar peštis, tad jos pasitraukė į 
laukymės pakraštį, atsigulė ir užknarkė... 

Vyliausi, kad visos jos knarks gana ilgai, bet negaišavau, 
kad pamatyčiau. Jau dabar moterys nepajėgė matyti, ką aš 
darau, ir joms tai visai nerūpėjo. Jei godai ir žilės veikia taip, 
kaip tvirtinama, walis-karja ir rytoj visą dieną, jei ne dar il 
giau, bus išprotėjusios ir pakrikusios. Laimė, nebuvo nė vie: 
nos sargybinės, kuri galėtų mane pabėgantį sustabdyti ar su 
kelti aliarmą. Neskubėdamas nusimečiau Veledos apdarą ir 
apsivilkau Torno drabužius, kuriuos buvau paslėpęs, - ir labai 
apsidžiaugiau, nes naktys pasidarė per žvarbios vaikštinėti 
nuoga krūtine. Susikroviau ir susivyniojau į ryšulius visą savo 
mantą. Paėmiau Veloksą, kuris buvo pririštas kartu su kitais 
arkliais, ir jį pabalnojau, taip pat ryšuliams nešti paėmiau ir 
Toro arklį. Tada užlipau ant Velokso ir neskubėdamas išjojau. 

Ne, nenuėjau pakalbėti nei piktai pasidžiaugti, nei atsi- 
sveikinti su būtybe, kuri kažkada buvo Toras ir Genovefa. 
Teisybė, aš įsikišau užstodamas, kad jos nepapjautų ar gy- 
vai nenudirtų odos. Tačiau taip pasielgiau ne iš gailesčio, 
ne dėl sąžinės priekaištų ir ne iš atlaidumo ar dėl to, kas tas 
žmogus - tie žmonės - kadaise man buvo. Taip padariau 
suvokęs, kad piktadariui negali būti didesnės bausmės nei 
priversti jį visą gyvenimą vergauti šlykščioms walis-karja. 

Nespėliojau, kas dar gali nutikti Torui-Genovefai. Kai 
moterys atsipeikės, jos tikrai įtūš dėl to, ką aš padariau, ir 
galbūt savo pyktį išlies ant likusio belaisvio. Arba jei be- 
laisvis nebus išsyk sukapotas į gabalus, amazonės galiausiai 
pamatys, kas yra tarp jo kojų, tada neįmanoma atspėti, kaip 
jos pasielgs. Taip pat nežinia, kas bus tam kutrigurių gen- 
ties vyrui, kuris atvyks atlikti paslaugos... 

Net nemėginau spėlioti. Manęs tai visai nedomino. Nors 
buvau tik pusiau moteris, galėdavau tapti toks šaltas ir ne- 
pasiekiamas, kaip tikra moteris. Tad išjojau į naktį neat- 
sigręždamas, nedvejodamas ir nesirūpindamas dėl to, kas 
atsitiks bet kuriam, likusiam toje stovykloje. 

Į Lvivą negrįžau. Nors žinojau, kad Maghibo žaizdos dar 
negalėjo užgyti, neketinau ten laukti dykinėdamas. Prisi- 
miniau Dumblininko pranašystes, kad rugiai, jei jie ketina 
vykti į pietus ir susivienyti su Strabo prieš Teodoriką, tą pa- 
darys, kai derlius bus nuimtas, bet žiema dar neprasidėjusi. 
Šiuose šiauriniuose kraštuose žiema ateidavo greitai. 

Tad patraukiau tiesiai prie Buko upės, o tada keliavau į 
šiaurę. Maždaug šimtą penkiasdešimt romėnų mylių nera- 
dau jokių, net nedidelių kaimų, tik kartkartėmis prajoda- 
vau kelias trobeles ar upės pakrantėje stūksančius slovėnų 
medkirčių kluonus. Galiausiai iš žiemą vasarą žaliuojančių 
miškų išnirau į balingą laukymę, kokios man dar nebuvo 
tekę matyti. Šioje lygumoje po kojomis žliugsėjo molis, o 
virš galvos karojo pilki debesys, iš kurių dulksnojo šaltas 
lietus. Kelias čia vingiavo tarp balų ir durpynų. Supratau, 
kodėl migruojantys gotai čia nesustojo, o keliavo tolyn į 
pietus ieškodami geresnių žemių. 

Todėl nepaprastai apsidžiaugiau, kai pagaliau prijojau 
kaimą, nors beveik visi jo gyventojai buvo slovėnai, o vie- 
nintelis būstas keleiviams - kukli krėma. Čia kalbėjo tokia 
siaubinga slovėnų kalba, kokios man dar nebuvo tekę kur 
nors girdėti - kaimo pavadinimo Bšešč net nepajėgiau iš- 
tarti — bet ja kalbantys slovėnai, matyt, buvo civilizuotesni. 
Nors ir plačiais veidais, šie žmonės buvo aukštoki, šviesaus 

veido ir šviesiaplaukiai, gana švarūs ir vadino save polianais. 
Visi krėmos svečiai buvo upeiviai, kurie čia apsistodavo, kol 
iškraudavo ir pakraudavo jų laivus, nes Bšeščas įsikūręs toje 
Buko dalyje, kur prasideda laivyba. Kadangi keliaudamas 
per pelkynus mirtinai pavargau, noriai iškeičiau antrą arklį 
ir sumokėjau krovininės baržos savininkui už tai, kad mane 
ir Veloksą nugabentų arčiau Vendų įlankos. 

Didžiulis plokščias laivas, pakrautas vaško, kailių ir odų, 
kurį nešė srovė, be to, basliais arba irklais stūmė įgula, van- 
deniu judėjo kur kas sparčiau nei man būtų pavykę keliauti 
sausuma. Tik prabėgus kelioms dienoms, kai išplaukėme iš 
Bšeščo, nutariau paprašyti baržos šeimininko, kad papasa- 
kotų apie rugius, gyvenančius kitame jo maršruto gale. Ap- 
stulbau išgirdęs jo atsakymą: 

— Dabar, pana Tornai, dauguma jų čia negyvena. Tie šau- 
nūs kariai išsirengė į žygį ir šiuo metu turėtų būti gerokai 
piečiau nuo mūsų. 

— Ką? Išsirengė į Žygį“ 

— Tak, - atsakė jis, kas polanių dialektu reiškia „taip“. — 
Plaukiant į Bšeščą mus pralenkė karaliaus Fevos karių ko- 
lonos, kurios taip pat traukė į pietus. Ir raiti, ir pėsti kariai 
keliavo sparčiau už mus, nes barža plaukė prieš srovę. Be to, 
karaliaus karių manta buvo menka. 

- Ar jie keliauja susijungti su Strabo? 

— Kas tas Strabo? 

— Teodorikas Triarijus, - nekantriai paaiškinau. - Tai jis 
rengiasi kariauti su Teodoriku Amalingu. 

Baržos savininkas tik skėstelėjo rankomis; jis niekada 
nebuvo girdėjęs nei apie vieną, nei apie kitą Teodoriką. Ką 
gi, to reikėjo tikėtis. Šis vyras per savo gyvenimą tikriausiai 
yra nukeliavęs tūkstančius mylių, bet niekada nei per mylią 
nenutolęs nuo upės. 

— Pana Tornai, galiu pasakyti tik tiek, kad jie nukeliavo į 
pietus. Tak, jie atrodė išsirengę į karą. 

— Sakei, kad karių manta menka. Ką tai reiškia? 

— Keliose ankstesnėse kelionėse į upės aukštupį mes ga- 
benome ne prekes. Rugių karaliaus Fevos įsakymu pluk- 
dėme karinius išteklius — ne tik šia barža, bet ir daugeliu 
kitų, - kuriuos palikome skirtingose vietovėse palei Visvos 
ir Buko upes. Karalius pasirūpino, kad jo vyrai ir arkliai 
negabentų visos reikalingos mantos, bet vis tiek būtų tikri, 
kad ras maisto ir pašaro savo kelyje. 

Labai gerai suplanuota kampanija, pagalvojau, ir aš apie 
ją sužinojau tik dabar. Rugių armija tikriausiai pražygiavo 
pro mane tuo metu, kai buvau amazonių žemėse. Nors dėl to 
truputį krimtausi, nejaučiau poreikio šokti per bortą ar liepti 
išlaipinti mane krante. Nebuvo prasmės sekti paskui armiją 
ar mėginti ją aplenkti, kad perspėčiau Teodoriką. Jei net pa- 
prasti valtininkai žino apie šį žygį, karalius taip pat žinos. 

Kai prasidės karas, turiu būti su savo karaliumi, tad vy- 
liausi, kad kaip tik taip ir bus. Net narsiausi kariai neprade- 
da mūšio žiemą ar naktį, nes šaltis, ledas, sniegas ir tamsa 
trukdo judėti. Tad nors Strabo prieš žiemą telkia savo pa- 
jėgas ir galbūt jas strategiškai išdėsto, jis nepradės kariauti 
anksčiau nei ateis pavasaris. Vadinasi, iki to laiko spėsiu 
grįžti. Tačiau net ir kai grįšiu, būsiu tik dar vienas karys 
Teodoriko pajėgose, o likdamas čia galėčiau kur kas nau- 
dingiau pasitarnauti karaliui. Teodorikas yra pasakęs, kad 
būtų visai neblogai priešo užnugaryje turėti parmenio. 

Tad neišlipau iš baržos ir plaukdamas kamantinėjau sa- 
vininką bei įgulos narius, kad kiek įmanoma daugiau suži- 
nočiau apie rugius. Kadangi kelionė buvo labai ilga - apie 
šimtą trisdešimt romėnų mylių pasroviui Buko upe, kur ji 
įteka į kur kas didesnę Visvą, o iš ten iki jūros dar du šimtai 
penkiasdešimt mylių, turėjau pakankamai laiko sužinoti ir 
apmąstyti, ką išgirdau. 

Man papasakojo, kad rugiai - kažkaip su vandalais su- 
sijusi germanų tauta, kuri visada gyveno Sarmatijos van- 

denyno pakrantėje. Jie išpažino senąją religiją: šios šiaurės 
gyveno šiose žemėse palei jūrą kartu su slovėnų gentimis, 
kurios vadinasi kašubai ir vilzai. Šie slovėnai - kaimiečiai, 
dirbantys žemę, žvejojantys ir atliekantys kitus sunkius 
darbus, o rugiai yra jų valdovai, gyvenantys iš slovėnų dar 

bo ir lobstantys iš gintaro, kurį kaimiečiai randa pakrantėje. 
Daugelį šimtmečių rugiai buvo patenkinti savo maža kara 
lyste ir pusiau vergais. Tačiau dabar, pavėluotai sužinojus 
apie puikesnes valdas, kurias kitos germanų tautos atsirė 

žė pietuose - vizigotai Akvitanijoje, suevai Luzitanijoje, jų 
pusbroliai vandalai Libijoje - rugius apėmė pavydas, užval. 
dė ambicijos ir noras sekti šių tautų pavyzdžiu. 

— Todėl jie ir žygiuoja, - aiškino baržos šeimininkas, - 
patikrinti, ką gali išsikovoti pietuose. 

Žinojau, kad rugių tikslai nėra tokie neapibrėžti. Jie žy- 
giavo padėti Strabo užgrobti Moeziją, nes šis, be jokių 
abejonių, pažadėjo karaliui Fevai atrėžti jos dalį. Kadangi 
baržininkai man pasakė, kad rugiai sukaupė reikmenis ir 
maisto atsargas palei upes, galėjau spręsti, jog jų kariauna 
nemaža, galbūt aštuoni tūkstančiai raitelių ir pėstininkų. O 
kai baržos šeimininkas užsiminė, kad Fevos žmona Gisa yra 
iš amalų ostrogotų genties, pagalvojau ir apie kitus dalykus. 

Man atrodė keista, kad Strabo karo sąjungininkų ieško- 
jo ne tarp arti gyvenančių tautų, o kreipėsi į toli esančius 
rugius. Manau, dabar atspėjau priežastį. Ši karalienė Gisa 
tikriausiai yra iš tos pačios Amalingų giminės atšakos. Ma- 
tyt, Strabo emisarai maldavo karalienę prikalbinti savo vyrą 
dalyvauti sukilime. Taip pat spėjau, kad Strabo niekšiškai 
ir baisiai pamelavo šiai moteriai. Kadangi ji ir jos vyras 
karalius buvo labai toli nuo Moezijos, tai tikriausiai neži- 
nojo, kad Teodorikas Amalingas yra teisėtas ir visuotinai 
pripažintas šios provincijos valdovas, o įkyrusis Strabo — 
tik desperatiškas, visų atstumtas, bejėgis apsimetėlis. Todėl, 

norėdamas įgyti karalienės Gisos pritarimą savo tikslui ir 
pajungti karaliaus Fevos armiją šiam tikslui pasiekti, Strabo 
turėjo labai stipriai iškraipyti tikrąją padėtį. 

Teks pasistengti ištaisyti šiuos reikalus. 


Kaip ir Danuvijus, Visva, artėdama prie jūros, išsišakoja 
į mažesnių upelių ir upokšnių deltą. Čia matosi daugiausia 
kopos ir paplūdimiai, kuriuose būtų gana malonu, jei neū- 
žautų nuolatiniai žvarbūs šiaurės vėjai. Baržos savininkas 
plaukė pagrindine Visvos tėkme, kuri mus atnešė į rugių 
sostinę Pomorę, įsikūrusią kaip tik toje vietoje, kur upė įte- 
ka į Sarmatijos vandenyno Vendų įlanką. Pomorė vietine 
kalba reiškia „prie jūros“. 

Miestas buvo įsikūręs ir prie upės, ir prie jūros, o jo mo- 
lai driekėsi į šiuos abu šalto, pilko ir banguojančio vandens 
telkinius. Visi pakrančių pastatai buvo sumūryti iš akmenų, 
kad atlaikytų vėjo nešamus purslus ir smėlį. Nors jie puo- 
šė miestą, bet kartu teikė Pomorei grėsmingos tvirtovės iš- 
vaizdą. Mūsų barža prisišvartavo prie upės doko, nes, kaip 
paaiškino laivo savininkas, jūros pakrantės dokais naudo- 
jasi Pomorės žvejybos laivynas ir jūriniai krovininiai laivai. 

Prieš išvesdamas Veloksą iš baržos stabtelėjau paklausti: 

— Kada vėl plauksite į aukštupį? Galbūt, sutvarkęs Čia 
savo reikalus, galėčiau grįžti su jumis į pietus. 

— Galėsite tik tuo atveju, jei užtruksite čia visą Žiemą. 
Visva netrukus užšals ir ne mažiau kaip tris mėnesius bus 
užklota storu ledu. Nei aš, nei joks kitas savininkas iki pa- 
vasario neplukdys savo baržų. 

Nors ir vilkėjau kailinį apsiaustą, nusipurčiau pagalvojęs, 
kad gali tekti leisti žiemą šioje atšiaurioje pakrantėje. 

— Guth wiljis“, pavasarį būsiu toli nuo čia. O ko manęs 
klausia šie du nenuoramos? 


“Jei tokia bus Dievo valia. - Vert. past. 

Nė vienas iš daugybės dokuose triūsiančių žmonių ne 
kreipė dėmesio į mūsų atplaukusią baržą, išskyrus porų 
ginkluotų vyrų - per senų ir per daug nutukusių, kad galėtų 
būti kariai, - kurie įlipo į baržą ir įkyriai šūkaudami kažko 
klausinėjo. 

— Tai uosto pareigūnai, - paaiškino baržos savininkas. 
Jie tikrina mano krovinį. Tačiau taip pat nori sužinoti, kas 
jūs ir ko atvykote į Pomorę. 

Pasakiau tiesą, ar bent jau iš dalies: 

— Pranešk jiems, kad esu saio Tornas, karaliaus Teodori 
ko maršalas, - nenurodžiau, kurio Teodoriko, - ir čia atvy- 
kau padėkoti jų karalienei Gisai, kad pasiuntė rugių karius 
dalyvauti to karaliaus kare. 

Parodžiau dokumentą, kurį turėjau su savimi, būdamas 
tikras, kad šie menko rango pareigūnai nemoka skaityti, 
bet tikėdamasis, jog dokumentas padarys jiems įspūdį. Taip 
ir buvo; pareigūnai daugiau nešūkavo. Versdamas pareigū- 
nų žodžius baržos savininkas taip pat kalbėjo su manimi 
pagarbiau: 

— Jie sako, kad tokio aukšto rango asmuo neturėtų ap- 
sistoti paprastų valtininkų krčėmoje. Šie vyrai palydės jus į 
rūmus ir praneš apie jūsų atvykimą karalienei. 

Man būtų labiau patikę pačiam pasirūpinti nakvyne, bet 
negalėjau atsisakyti didikui priklausančio sutikimo. Tad 
leidausi palydimas per šaltas gatves į rūmus, kur uosto pa- 
reigūnai iškvietė liokajų, kad šis manimi pasirūpintų. Lei- 
dau liokajui iškviesti arklininką, kad šis nuvestų Veloksą 
į arklides, tada leidausi nuvedamas į nedidelį namą rūmų 
teritorijoje, kur keli kašubai tarnai pudingą primenančiais 
veidais puolė man padėti ir užsakė atnešti valgį. 

Namas buvo ne toks didingas kaip manasis Novoje, o 
tarnai prastesni už maniškius. Kai atnešė valgyti, paaiškė- 
jo, kad beveik visi patiekalai - įvairiai paruošta silkė. Tad 
apsidžiaugiau, kad neįsikūriau krėmoje, kur sąlygos turėjo 

būti dar prastesnės. Beje, turėjau progą įvertinti karalienę 
Gisą dar prieš su ja susitikdamas. Šeimininkė, suvokianti 
savo būsto trūkumus, turėtų stengtis juos kompensuoti ro- 
dydama daugiau įprasto mandagumo. Tačiau Gisa išdidžiai 
sutiko priimti mane tik kitos dienos pabaigoje. 

Mano spėjimas, kad karalienė apsimestinai pozuoja, pa- 
sitvirtino, kai galiausiai buvau pakviestas į pagrindinius rū- 
mus. Pastangos „sosto salę“ paversti didinga buvo truputį 
apgailėtinos, o karalienė kalbėjo senąja kalba bjauriu kai- 
mišku dialektu, jos drabužiai ir papuošalai buvo anaiptol ne 
prabangūs, bet ji priėmė mane, tarsi gyventų Purpuriniuo- 
se rūmuose ir būtų imperatorius Zenonas. Karalienė Gisa, 
matyt, buvo jauna, nes priėmime dalyvavo ir jos sūnus, o 
princui Fridui buvo ne daugiau kaip devyneri. Galbūt to- 
dėl, kad nebuvo graži - jos dantys kyšojo taip, kad karalienė 
beveik negalėjo sučiaupti lūpų, - Gisa elgėsi tarsi pagyve- 
nusi našlė, kurią erzina nesubrendęs jaunimas. 

— Kokie reikalai atvedė pas mus, maršale? 

Išsitraukiau savo pergamentą, bet karalienė tik numojo 
ranka, tarsi norėdama parodyti, kad raštas nevertas jos dė- 
mesio, bet iš tiesų išsidavė, kad nemoka skaityti. Tačiau ir 
toliau ji apie save pretenzingai kalbėjo daugiskaita. 

— Mes suprantame, kad atvykstate siųstas mūsų pusbro- 
lio Tiudareiko Triarijaus. Tikimės, kad jis neatsiuntė prašy- 
ti didesnės mūsų pagalbos. 

Man kilo pagunda sutriuškinti jos pasipūtimą ir pasaky- 
ti, kuriam Teodorikui iš tiesų atstovauju, ir paaiškinti, kad 
jos sukurstyti rugiai savo „pagalbą“ suteikė ne tam Teodo- 
rikui. Tačiau nespėjus man prasižioti karalienė dėstė toliau: 

— Mes išsiuntėme visus vyrus, vyresnius ir pajėgesnius 
nei mano brangus sūnus Fridas, žinoma, išskyrus slovėnus, 
nes šie niekšai yra niekam tikę kariai. - Berniukas paniuro; 
jis visai nesidžiaugė dėl šios privilegijos. - Mes taip pat ge- 
rokai ištuštinome savo iždą, kad aprengtume jūsų armiją. 

Todėl, maršale, jei atvykote maldauti vyrų ar pinigų arba 
materialių dalykų, jūsų audiencija baigta ir galite keliauti 
atgal. 

Nors dar nepratariau nė žodžio, karalienė atsistojo anl 
savo sosto pakylos, išdidžiai mane nužvelgė ir apkabino 
savo sūnų, tarsi saugodama, kad aš nesučiupčiau ir nenu 
tempčiau į karą. Atsispyriau pagundai pasakyti jai tiesą. Su 
pratau, kad nuogi faktai ir sveikas protas neįtikintų karalic 
nės Gisos pakeisti klaidingai demonstruojamą ištikimybę. 
Tokia moteris kaip ši neprisipažins suklydusi - ir juo labiau 
nesutiks ištaisyti savo klaidą - net jei dėl jos pasipūtėliško 
užsispyrimo žūtų karalius ir visi kariai, kuriems jis vado 
vauja. Todėl tik pataikaujamai paaiškinau: 

— Karaliene, neprašau jokių materialių dalykų. Mano 
svarbiausias tikslas - perduoti nuoširdžiausią Teodoriko 
padėką už tai, ką mums suteikėte. Teodorikas neabejoja, 
kad jūsų rugių armija padės jam įsitvirtinti kaip teisėtam 
ostrogotų valdovui visose mūsų dominijose. Kai tai įvyks, 
jums ir jūsų giminaičiams, nes tada visi Teodoriko pusbro: 
liai ir pusseserės bus pripažinti teisėtai valdančia Amalų gi- 
mine, bus dosniai atlyginta už pagalbą. 

Kaip ir tikėjausi, šie mano žodžiai truputį sušildė karalie- 
nę, ir ji vos pastebimai nusišypsojo parodydama savo dan- 
tis, tad kalbėjau toliau: | 

— Tikėdamasis laimingos karo pabaigos Teodorikas 
trokšta, kad pasaulis sužinotų apie garbingą Amalų giminę 
nuo seniausių iki dabartinių laikų. Jis nori pasirūpinti, kad 
Teodoriko ir jūsų šeima būtų pelnytai žavimasi, jų šaknys 
gerbiamos, o dorybės garsiai giriamos. Todėl karalius įpa- 
reigojo mane surinkti šiuos istorinius duomenis. 

- Verta pagyrimo užduotis, - pareiškė karalienė išsišiepda- 
ma plačiau ir atidengdama dantenas. - Mes jam pritariame. 

— Todėl, mano ponia, mano antrasis tikslas yra paprašyti 
jūsų leidimo susipažinti su pakrante ir jos istorija, nes sako- 

ma, kad kaip tik čia išsikėlė ankstyvieji gotai, kai iš šiaurės 
jie per jūrą atvyko į šį Europos žemyną. 

- Ja, taip sakoma. Taip pat, ja, jūs gaunate mūsų leidimą, 
saio Tornai. Ar galime jums kaip nors padėti? Gal parūpinti 
gerai nusimanantį gidą? 

— Būtų labai malonu, mano ponia. Pagalvojau... galbūt 
jaunasis princas Fridas galėtų būti mano gidu ir patarėju? 
Šitaip užtikrintume, kad jūsų Amalų giminės atšaka būtų 
deramai, išsamiai ir iškiliai atspindėta istorijoje. 

Paniuręs berniuko veidas staiga nušvito, paskui vėl ap- 
niuko, kai motina niekinamai sušnarpštė: 

— Vaikas daugiau žino apie savo tėvo protėvius rugius nei 
apie gotus. 

— Tada, mano ponia, spėju, kad jis moka ir germanų ru- 
gių kalbą. O šiuo senosios kalbos dialektu aš kalbu nelabai 
laisvai. 

- Ja, waila*, jis net kalba prasčiokiška slovėnų kašubų kal- 
ba, - nusijuokė karalienė, tarsi arklys iššiepdama dantis, 
kurios gerai nemoka net prasčiokai kašubai. 

— Na, štai! Jis man būtų neįkainojamas kaip vertėjas. — 
Regis, princą trikdė tai, kad kalbame apie jį trečiuoju asme- 
niu, todėl kreipiausi tiesiai į jį: - Ar suteiktumėte man šią 
paslaugą ir garbę, prince Fridai? 

Berniukas palaukė, kol motina nenoromis linktelės, tada 
droviai, bet patenkintas atsakė: 

— Taip, saio Tornai. 

Tad kitą dieną jaunasis Fridas su savininko pasididžiavimu 
aprodė man Pomorę, nors mieste ne kažin ką buvo galima 
pamatyti, nes jis tėra tik prekybos ir prekių, atgabenamų iš 
nežinia kur, plukdymo centras. Vienintelė Pomorės prekė — 
gintaras, tad Fridas man parodė įvairias šlifavimo dirbtuves, 
kuriose gintaras paverčiamas karoliais, sagtimis ir sagėmis. 


“Taip, žinoma. - Vert. past. 

Fridas buvo puikus gidas, draugiškas ir, kitaip nei mo 
tina, visai netuščiagarbis. Atitolęs nuo motinos jis tapo vi 
siškai kitu berniuku, sumaniu ir linksmu, bent jau kol kas 
nors neprimindavo karalienės. Kai paklausiau, ar ne dėl 
motinos jis nežygiuoja kartu su tėvu, berniukas vėl paniuro 
ir sumurmėjo: 

— Mama sako, kad esu per jaunas vykti į karą. 

— Motinos meilė, - sukuždėjau ir mane užplūdo prisimi 
nimai, dėl kurių nusišaipiau pats iš savęs. - Pažinojau įvairių 
motinų, Fridai, bet niekada neturėjau savo, todėl man galbūt 
netinka jas vertinti. Tačiau esu įsitikinęs, kad karas - tai tėvų 
ir sūnų, 0 ne motinų reikalas. 

— Vadinasi, ir jūs manote, kad esu per jaunas kariauti? 

— Kautis galbūt ir per jaunas, bet ne stebėti. Kada nors 
tapsi vyru, o kiekvienas vyras turėtų dalyvauti kare. Būtų 
labai blogai, jei karas kiltų tik vieną kartą per tavo gyveni 
mą, ir tu jį praleistum. Tačiau tau tik devyneri. Tikriausiai 
dar pasitaikys proga. Eridai, papasakok, kaip tu vyriškai 
linksminiesi? 

— Na... man leidžiama žaisti su kitais rūmų vaikais, jei jie 
gerbia mano rangą ir neperžengia savojo. Man leidžiama jo: 
dinėti, vienam, be tarnų, jei tik nelekiu šuoliais. Taip pat lei- 
džiama vaikštinėti paplūdimyje, vienam, ir rinkti kriaukles, 
jei nebrendu į vandenį. - Berniukas sugavo mano žvilgsnį 
ir išlemeno: - Turiu vertingą jūros kriauklių rinkinį. 

- Žinoma, - pritariau. 

Kurį laiką ėjome tylėdami, paskui vaikas paklausė: 

— Saio Tornai, o kaip linksminotės jūs, kai buvote mano 
amžiaus? 

— Tavo amžiaus... Leisk pagalvoti. Arklio neturėjau. Pa- 
plūdimio taip pat nebuvo. Dažniausiai tekdavo labai sun- 
kiai dirbti. Tačiau netoli buvo krioklys ir ola, o joje radau 
gilyn į tamsą besidriekiančius urvus ir kanalus, kuriuos, 
laikui bėgant, visus ištyrinėjau. Laipiojau į medžius, net į 

tuos, į kuriuos įlipti neįmanoma, vieno jų viršūnėje akis į 
akį susidūriau su erniu ir jį nužudžiau. 

Fridas nenuleido kupinų susižavėjimo, pavydo ir ilgesio 
akių nuo mano veido. 

— Koks laimingas berniukas jūs buvote, - sumurmėjo jis, — 
kad neturėjote motinos. 

Kadangi man rūpėjo užsitarnauti karalienės Gisos pasi- 
tikėjimą; pasistengiau, kad Fridas grįžtų į rūmus dar ne- 
sutemus. Nors buvo šalta, karalienė Gisa kartu su keliais 
rūmų sargybiniais laukė kieme - tokia pat sunerimusi kaip 
ir katė, kai kažkas liečia jos kačiukus. Ir kaip katė ji, matyt, 
pajuto palengvėjimą, kai sūnų saugiai grąžinau į guolį. To- 
dėl karalienė, kai paprašiau, ne itin bambėdama sutiko ir 
kitą dieną mudu su Fridu išleisti pasivaikščioti. Tai mane 
nudžiugino. Taip pat apsidžiaugiau supratęs, kad karalienė, 
sakydama, jog visi pajėgūs rugių kariai kartu su jos vyru 
išvyko į svetimą šalį, matyt, nemelavo, nes dabar pamačiau, 
kad visi rūmų sargybiniai, kaip ir uosto pareigūnai, kuriuos 
sutikau anksčiau, yra seni, stori ir visai negrėsmingi vyrai. 

Princas su karaliene nuėjo vakarieniauti, o aš patraukiau 
į svečių namus. Ten radau įvairiai pagamintos, bet tos pa- 
čios žuvies, šįsyk menkės. 

Kitomis dienomis mudu su Fridu, dabar raiti, iškeliavo- 
me toliau į Gintaro pakrantę. Fridas jojo tvirtu bėru kas- 
truotu arkliu, kuris nebuvo toks dailus kaip mano juodas 
Veloksas. Berniukas puikiai mokėjo joti, net ir šuoliais, ką 
aš jam leisdavau - ką ten leisdavau, ragindavau - jei aplink 
nebūdavo žmonių, kurie galėtų paskųsti rūmams. Princas 
jojo dar šauniau, kai padėjau jam pasidaryti tokią pačią 
kaip mano balnavirvę ir parodžiau, kaip ja naudotis. Kar- 
tais mudu jodavome palei pakrantę į rytus, kartais - į vaka- 
rus, tačiau kaskart nuo Pomorės nutoldavome tik per pusės 
dienos kelią. Vidurdienį pasukdavome atgal į miestą, kad 
princas laiku grįžtų į pilį vakarienės su savo motina. Tikė- 

jausi, kad jie valgo geriau nei aš, nes man vis dar duodavo 
pakaitomis arba silkės, arba menkės. Kaip svečias, vargu ai 
galėjau skųstis, bet man tai atrodė keista. 

Taip pat niekam negalėjau pasiskųsti, kad Gintaro pakran 
tė nėra tokia graži, kaip skamba jos pavadinimas. Kaip sakiau, 
paplūdimys yra smėlėtas ir bent jau vasarą jame gali būti ma 
lonu, jei ne nuolatinis šiaurės vėjas. Tačiau tai, kad paplūdi 
mys atsiveria į Sarmatijos vandenyno Vendų įlanką, - didelis 
trūkumas. Anksčiau man yra tekę žiūrėti į didelius sūraus 
vandens telkinius - Propončio ir Juodąją jūras - ir mane 
tas vaizdas žavėjo. Tačiau, manau, niekas negalėtų žavėtis 
Sarmatijos vandenynu. Nuo pat kranto iki horizonto jis yra 
monotoniškai niūriai pilkas, net pakrantėje nesimato baltų 
putų nėrinių. 

Mudviem su Fridu jodinėjant įlankos pakrante, dienos 
darėsi vis šaltesnės, vėjas atšiauresnis, o Gintaro pakrantė 
tapo neabejotinai bjauri. Tuojau už Pomorės dokų Visvos 
upė pasidengė ledu, nuo mūsų toliau į šiaurę pradėjo užšalti 
net vandenynas, o pilka jūra išskalaudavo į paplūdimį mur 
zinus ledo luitus. Tačiau mudu su jaunuoju princu džiaugė 
mės savo iškylomis - jis, be abejonės, dėl to, kad nors laiki 
nai ištrūkdavo iš motinos globos, o aš todėl, kad sužinojau 
naujų dalykų. Pavyzdžiui, Fridas parodė man smėlėtą pa 
krantę, kurią slovėnų valstiečiai vadino povno - „mėlynąja 
žeme“ (nors ji buvo labiau dulsvai žalia nei mėlyna). Joje 
dažniausiai randama gintaro luitų. Fridas puikiai versda 
vo, kai aš klausinėdavau pakrantės gyventojų ar praeivių, ir 
pats pateikdavo vertingos informacijos - pavyzdžiui, kodėl 
rūmuose man tiekiamas toks nuobodus maistas. 

— Iš visų druskingų jūrų, - aiškino princas, - Sarmatijos 
jūroje druskos yra mažiausiai. Čia taip pat nebūna potvy 
nių, kurie galėtų išvalyti vandenį, tad dėl jame plūduriuo 
jančių dalelių vanduo yra tirštas tarsi sriuba. Net vasarį 
jūros vanduo būna labai šaltas, o žiemą Sarmatiją užkloja 

toks storas ledas, kad armija gali juo nužygiuoti iki pat šiau- 
rėje esančios Gutalandijos. Žvejai tvirtina, kad kaip tik dėl 
šių priežasčių Sarmatijoje negali veistis austrės ar giliavan- 
denės žuvys. Todėl vienintelės vertos gaudyti ir valgyti yra 
silkės bei menkės. 

Vadinasi, tariau sau, jūra yra skurdi, o smėlėta žemė ne- 
derlinga. Dar kartą atsidūriau vietose, kur ankstyvieji gotai 
nenorėjo įsikurti — ir dėl svarių priežasčių. Įdomu, kodėl 
vėliau atvykusiems rugiams prireikė tiek daug laiko, kad 
Gintaro pakrantė įkyrėtų ir jie nuspręstų ieškoti geresnių 
galimybių pietuose? Tačiau viena Frido užuomina mane 
sudomino dar labiau. 

— Tu paminėjai Gutalandiją, - kreipiausi į berniuką. 

— Ja, tai didelė sala, gana toli į šiaurę nuo čia. Kaip tik iš 
jos labai senais laikais gotai, mano motinos protėviai, at- 
plaukė į šį krantą. O mano tėvo protėviai rugiai čia atplaukė 
iš vakaruose esančios salos, kuri vadinama Rugilandija. 

— Regis, esu girdėjęs apie Gutalandiją, - įsiterpiau, - jei 
mudu kalbame apie tą pačią salą. Tik aš ją girdėjau vadi- 
nant Skandza. 

— Ak, ten viską vadina Skandza. - Fridas ranka nubrėžė 
platų lanką per visą horizontą, nuo vakarų iki rytų. - Tai 
daniskų, sveary, feny ir litvanų - visų tautų, gyvenančių už 
šio vandenyno, žemės. Tačiau skirtingos Skandzos dalys va- 
dinamos skirtingai. Todėl rugių protėvių žemės vadinamos 
Rugilandija, o Gutalandija... | 

— Ar Gutalandijoje vis dar kas nors gyvena? - nekantriai 
pertraukiau vaiką. - Gal ten dar yra gotų palikuonių? Ar 
Pomorės laivai plaukia ten prekiauti? 

— Mūsų laivai ten nuplaukia, - netvirtai atsakė Fridas. — 
Tik, manau, prekyba yra menka. 

— Raskime laivo savininką ir pasikalbėkime. 

Taip ir padarėme. Laimė, savininkas buvo rugis, kuris 
pasivargino domėtis savo genties istorija. Nė vienas slovė- 

nas to nebūtų padaręs. Fridas išvertė man laivo savininko 
žodžius: 

— Yra įrodymų, jog kadaise, prieš daugelį šimtmečių, Gu 
talandija buvo prekybos ir laivybos centras. Net ir šiandien, 
kai ten vyksta pinigų mainai, dažnai gauname keistų seno 
vinių monetų - romėnų, graikų, net kretiečių. Tačiau kai 
išvyko gotai, ši veikla ir klestėjimas, matyt, baigėsi, nes nuo 
tada sala tapo nereikšminga. Dabar joje gyvena negausios 
svearų ūkininkų šeimos. Jie vargsta augindami miežius ir 
geltonus galvijus. Mes perkame miežius alui ir savitas tų 
galvijų odas. Pažįstu tik vieną ten vis dar gyvenančią gotę. 
Ji sena ir tikra beprotė. 

— Kad ir kaip būtų, - įsiterpiau, - norėčiau pranešti savo 
karaliui, kad mačiau tą kraštą. Ar nugabentumėte ten manc* 

— Šiuo metų laiku? Kai Sarmatija tuoj užšals? Ni. 

— Mano karalius pasirūpins, kad jums ir įgulai būtų dosniai 
sumokėta už visus galimus pavojus, - mėginau įtikinti. - O) 
mūsų karalius moka ne senovinėmis monetomis. 

- Jokio pavojaus nėra, - nekantriai atšovė savininkas, - tik 
baisūs nepatogumai ir tuščios pastangos. Tik kvailys gali ry 
tis kirsti apledėjusį Sarmatijos vandenyną siaučiant žiemos 
speigams, kad pamatytų niekam vertą salą. Ni, ni. Manęs ne 
nupirksite. 

— Tačiau jums galima įsakyti, - pareiškė Fridas, savo val 
dingumu nustebinęs ir mane, ir laivo savininką. - Aš, jūsų 
kronprincas, taip pat noriu ten vykti. Jūs mus nugabensite. 

Savininkas ginčijosi, šėlo, protestavo, bet negalėjo nepa 
klusti karališkajam įsakymui. Princas jam tiesiog paliepė 
būti pasirengusiam, kai mudu vėl pasirodysime, ir išvyko. 
Pakeliui į rūmus kreipiausi į berniuką: 

— Thags izvis, Eridai, už tai, kad įsikišai, kaip dera princui. 
Tačiau žinai, kad motina tau niekada neleis to padaryti. 

Vaikas šelmiškai pažvelgė į mane ir atsakė: 

— Pažiūrėsime. 

Visomis kalbomis, kurias mokėjo, - gotų, rugių germanų 
ir kašubų slovėnų - karalienė Gisa pareiškė: 

— Ne! Ni! Nye! Tikriausiai išsikraustei iš proto Fridai, kad 
drįsti prašytis išleidžiamas į kelionę jūra. 

— Laivo savininkas užtikrino, kad jokių pavojų nekils, 
mano ponia, - įsiterpiau. - Tik bus šalta. 

— Šaltis yra pakankamas pavojus. Vienintelis sosto pavel- 
dėtojas negali susirgti. 

— Jei berniuką susuptume į kailius... 

- Liaukitės, maršale, - piktai subarė mane karalienė. - Aš 
jau ir taip pasielgiau nemotiniškai leisdama jums tampyti 
sūnų po laukus nesveikame atvirame ore. Tačiau daugiau 
to nebus. 

—. Mano ponia, pažiūrėkite į vaikinuką, - maldavau. — 
Nuo tada, kai aš atvykau, jis atrodo rausvesnis ir stipresnis. 

- Liepiau jums nutilti. 

Aš negalėjau nepaklusti karalienei, bet Fridas galėjo 
aikštytis. 

— Mama, - tarė jis, - laivo savininkui aš pasakiau, kad 
keliausiu. Įsakiau jam mus nugabenti. Nejau galiu atšaukti 
karališką sprendimą ir įsakymą? 

Išgirdusi šiuos žodžius karalienė išblyško. Tada supratau, 
kodėl Fridas taip šelmiškai žiūrėjo į mane: berniukas sugal- 
vojo gudrybę, kuri gali padėti įveikti tokią moterį kaip ka- 
ralienė Gisa. Ji jau seniai primygtinai reikalavo, kad Fridas 
elgtųsi kaip dera jo „rangui“ - ir kad visi kiti jį gerbtų - tad 
dabar negalėjo leisti sūnui išsižadėti šių principų. Jei ji, rugių 
kronprinco motina, lieptų vaikui atsiimti savo žodžius, tai su- 
duotų skaudų smūgį jos tuštybei. Tad, nors pergalė ir nebuvo 
lengva, Fridas pasiekė savo. Gisa teatrališkai dejavo, pompas- 
tiškai šūkavo, skėsčiojo rankomis ir net truputį paverkė, bet 
galiausiai karališka puikybė įveikė motinišką rūpinimąsi. 

- Jūs esate už tai atsakingas! - suurzgė karalienė, kai ga- 
liausiai pasidavė. - Kol jūsų čia nebuvo, Fridas buvo nuo- 

lankus ir klusnus vaikas. Jūs sumenkinote vaiko pagarbij 
motinai. Ką gi, prižadu, kad tai bus paskutinis kartas, kai 
jūs bendraujate su princu. 

Ji triukšmingai iškvietė tarnus ir šaukdama ėmė įsakinėti, 
paknopstomis pulti pakuoti viską, ko princui gali prireikti 
kelionėje. Tada ji vėl iššiepė atsikišusius dantis. Tikėjausi, 
karalienė įsakys man rūpintis berniuko saugumu, bet ji pa 
reiškė: 

— Keturi patikimi mano rūmų sargybiniai vyks kartu. Jie 
turės ne tik žiūrėti, kad Fridui nieko bloga neatsitiktų. Jiems 
bus liepta pasirūpinti, kad judu niekada neliktumėte vieni ir 
jūs neapkrėstumėte vaiko savo maištingumu. Tačiau jei grį- 
žęs Fridas parodys nors menkiausius neklusnumo ženklus, iš 
čia iškeliausite kruvinai išplakta nugara. Ar supratote? 

Šis grasinimas ne itin mane išgąsdino, nes neketinau 
leistis nuplakamas. Tačiau turiu sąžiningai prisipažinti, 
kad tikrai to nusipelnysiu, nes ketinau nusidėti ne tik go- 
tiškiems giminystės įstatymams, bet ir visuotinoms sve- 
tingumo taisyklėms. 


12 


Laivo savininkas, vis dar nenusiteikęs keliauti, pasitiko mus 
niurzgėdamas ir atsikalbinėdamas. Manau, paskutinę minutę 
jis būtų sugalvojęs kokį nors pasiteisinimą nevykti - galbūt 
net būtų prakiurdęs savo laivą - tačiau su mumis į dokus at- 
vyko karalienė Gisa, ir visiems tuoj tapo taip nepakenčiama, 
kad Sarmatijos vandenynas ėmė atrodyti patrauklesnis už Po- 
morę. Tad laivo šeimininkas tik iškėlė rankas į viršų, paskirstė 
savo vyrus prie irklų, ir mes išplaukėme. 

Prekybinis laivas buvo platus, obuolio formos priekiu, 
labai panašus į tuos, kuriuos mačiau Propončio jūroje, tik 

didesnis. Jis turėjo du stiebus, tačiau burės, žinoma, tik 
trukdytų, nes mes plaukėme tiesiai prieš šiaurės vėją. Tad 
turėjome pasikliauti savo irklininkais. Jų buvo tik po vie- 
ną eilę abiejose laivo pusėse, todėl laivas judėjo taip lėtai, 
kad aš patikėjau, jog Sarmatijos vandenynas yra „tirštas it 
sriuba“, kaip sakė Fridas. Kelionė jūra beveik nesiskyrė nuo 
įprastos žvejybos beveik tokiuose pat niūriuose Brigantino 
vandenyse, tik dabar buvo labai šalta. 

Jaunasis Fridas žavėjosi savo pirmąja kelione jūra, o aš 
džiaugiausi dėl berniuko, prisiminęs, kaip pats su senuoju 
Virdu pirmą kartą plaukiau Renuso upe. Kai Gintaro pa- 
krantė dingo iš akiračio, laivo savininkas, atsidūręs atviroje 
jūroje, matyt, pajuto įkvėpimą; palengva jo atšiaurumas iš- 
nyko, ir vyras vėl tapo draugiškas. Jis, aš ir Fridas, kai atsi- 
bodo dykinėti denyje, - o tai atsitiko labai greitai - galėjome 
pasislėpti uždarose kajutėse laivo gale. Keturi karalienės 
Gisos sargybiniai jau ten glaudėsi, o laisvi nuo darbo įgu- 
los nariai, taip pat ir du vairininkai rado užuovėją po tentu. 
Tačiau plušantys prie irklų vyrai neturėjo jokios užuovėjos, 
todėl visai nesidžiaugė atsidūrę atviroje jūroje. Nors jų suo- 
lai buvo po viršutiniu deniu, taigi stogas saugojo nuo virš 
galvos siaučiančių vėjų, bet šie vyrai vis tiek turėjo kęsti pro 
irklams skirtas angas prasiskverbiantį žvarbų vėją ir šaltus 
jūros purslus. Nepajėgiau suprasti rugiškų žodžių, kuriuos 
su kiekvienu yriu skandavo irklininkų vadas, bet įtariau, 
kad tai buvo daugiaaukščiai keiksmai, siunčiami man su 
Eridu. 

Keliaujant vis toliau į šiaurę, oras ir mus supantis vaizdas 
keitėsi, bet tik į bloga. Stingdantis oras tapo šaltesnis, gelian- 
tis vėjas aštresnis, švininis dangus sunkesnis ir žemesnis. Jei 
Vendų įlankoje jūra buvo panaši į sriubą, tai atsidūrus Sar- 
matijos vandenyne ji tapo pliurza. Vanduo nuo ledo gabalė- 
lių tapo tirštesnis, ir irklininkų vado skandavimas vis labiau 
lėtėjo, nes vyrams darėsi sunkiau irtis per šią minkštą košę. 

Nors laivagalyje esantiems vairininkams pirmąsias kelias 
dienas darbo nebuvo daug, tereikėjo laikytis kurso į šiaurę, 
jų užduotis pamažu tapo vis sunkesnė. Dabar jie be paliovos 
turėjo manipuliuoti savo ilgais irklais kreipdami laivą tarp 
plūduriuojančių milžiniškų ledo luitų, kuriuos šie jūrininkai 
vadina torosais, - kelių sluoksnių pilko ledo sangrūdų, dy- 
džiu, o dažnai ir aukščiu prilygstančių mūsų laivui. 

Net ir Fridas, kuris iš pradžių labai džiaugėsi kelione, ga- 
liausiai pradėjo rodytis denyje tik kartą per dieną, iš ryto 
patikrindamas, ar jūros peizažas tapo nors kiek įdomesnis. 
Kadangi vaizdai nesikeisdavo, berniukas beveik visą lai- 
ką leisdavo apačioje kartu su manimi bei laivo savininku 
ir buvo mūsų vertėjas, kai mes šnekučiuodavomės gerda- 
mi alų. Keturi karalienės Gisos sargybiniai nedalyvaudavo 
šiuose pokalbiuose ir nė karto nemėgino įgyvendinti kara- 
lienės įsakymo neprileisti Frido prie manęs. Jei tie seni sto- 
ruliai būtų išdrįsę, aš juos būčiau išmetęs per bortą, ir jie, 
matyt, tą žinojo. Mudu su laivo savininku kalbėdavomės 
apie daugybę nereikšmingų dalykų, tačiau iš šių pokalbių 
man pavyko išrinkti trupinėlį vertingos informacijos mano 
istoriniams tyrinėjimams - sužinojau dar vieną ankstyvųjų 
gotų karalių vardą. 

— Karalius Berigas, - pasakojo man laivo savininkas, - 
vadovavo laivams, gabenusiems gotus iš Gutalandijos į že- 
myną. Senovinėse dainose pasakojama, kad laivų buvo trys, 
bet aš dėl to abejoju. Jei tie laivai nebuvo Nojaus arkos dy- 
džio, jų turėjo būti kur kas daugiau - visas laivynas. Kartais 
man kildavo klausimas: kas nutiko tiems laivams, kai go- 
tai išsikėlė į žemyną? Ar Berigas juos tiesiog paliko Vendų 
įlankos pakrantėje? O gal savininkai juos tuščius parplukdė 
atgal į Gutalandiją? Ak, visa tai buvo labai seniai. Šie laivai 
jau kažin kada supuvo. 

Galiausiai, nepamenu, kiek tada jau buvo prabėgę dienų, 
kai šaltis, nuobodulys, įkalinimas laive ir monotonija tapo 

nepakeliami, vieną popietę laivo savininkas nutraukė mūsų 
pokalbį. Nenuėjęs pasižvalgyti į denį, negavęs jokio ženklo, 
kurį aš būčiau pastebėjęs, jis staiga pareiškė: 

— Turėtume būti priartėję prie salos. Ar norite išeiti pa- 
sižiūrėti? 

Fridas nuskuodė į viršutinį denį, aš beveik taip pat ener- 
gingai nuskubėjau iš paskos - ir mudu pirmą kartą per šią 
kelionę pamatėme žemę. Šiaurės vakarų horizonte iš pilkos 
jūros miglos išniro Gutalandija. Norėčiau pasakyti, kad iš- 
vydome kerinčiai žavingą ir viliojančią žemę, kaip pasako- 
jimuose vaizduojamos laimingosios Avalonio salos. Tačiau 
ji labiau priminė kitą legendose minimą salą - Ultima Thu- 
le - tolimiausią vietą žemėje. Gutalandija buvo tik niūrus 
žemės lopinėlis niūriame Sarmatijos vandenyne, viena tų 
buveinių, kurias palikti gotai turėjo svarių priežasčių. 

Aš su berniuku spoksojau į jūrą. Tiksliau - kadangi jau 
daugelį dienų tarp nesuskaičiuojamos daugybės torosy sa- 
lelių beveik nematėme vandens - žvelgėme į plūduriuojan- 
čias ledų sangrūdas. Jei mūsų nebūtų perspėję, Gutalandiją 
būtume palaikę dar vienu milžinišku torosu. Iš tokio di- 
delio atstumo negalėjau įvertinti salos dydžio, bet ji buvo 
ilga, migloje driekėsi nuo vieno horizonto krašto iki kito. 
Sala taip pat buvo aukšta - tiesiai iš jūros į viršų kilo stačios 
uolos. Jos atrodė tarsi pilki akmeniniai stulpai, sugrūsti į 
vieną krūvą, bet taip pat matėsi ir pavienių kolonų, kyšan- 
čių iš vandens. Galėjai pagalvoti, kad tai dūlantys pasaulio 
pakraščio krantai. 

Laivo savininkas, be jokios abejonės, pamatė, kad mudu 
su Fridu nusivylėme sukorę tokį ilgą bei sunku kelią ir be- 
veik nieko neišvydome. Galbūt jis net truputį džiūgavo, nes 
kaip tik tai ir žadėjo. Tačiau vyras buvo mandagus ir mums 
neprikišo, tik pareiškė: 

— Neabejoju, kad norėsite iškelti koją savo protėvių gim- 
tinėje. Vienintelis padorus uostas yra tolimoje vakarinėje 

salos pakrantėje, bet šiuo metų laiku jį yra sukaustęs ledas, 
tad uosto pasiekti neįmanoma. Todėl atplukdžiau jus prie 
šios aukštos rytinės pakrantės, nes čia žinau vieną nedidelę 
pusmėnulio formos įlanką, kurioje pakankamai gilu, kad 
būtų galima švartuotis. Be to, čia gyvena toji senolė silpna 
protė gotė, apie kurią kalbėjau anksčiau. Galėsite su ja šnek 
telėti. Kas žino? Gal ji yra jūsų proprosenelė. 

Labai tuo abejojau, taip pat nesitikėjau, kad toji išprotė 
jusi senolė galėtų man papasakoti ką nors įdomaus. Tačiau 
savininkas kaip įmanydamas stengėsi padėti, todėl leidau 
jam nuplukdyti laivą į įlanką. Kad mūsų laivas prasibrau. 
tų pro plūduriuojančius, susiduriančius, traškančius toroso 
ledus, prireikė suderintų vairininkų, irklininkų vado ir pa- 
čių irklininkų, kuriems laivo savininkas nurodinėjo pasi. 
tikinčiai šūkaudamas, pastangų. Dar nesutemus jūrininkai 
įplukdė laivą į uoloje išgraužtą įlanką, kurioje virš menku- 
čio gargžduoto kranto šelfo stūksojo akmeninės kolonos, ir 
mes ten nakčiai nuleidome inkarą. 

Anksti rytą mudu su Fridu prižadino iš kažkur sklindan- 
tis laibas, bet nekantrus riksmas. Pamanę, kad tai laivo sar- 
gybinis skelbia pavojų, nuskubėjome į denį ir supratome, 
kad riksmas sklinda nuo kranto. Ten mažytė, neaiški žmo- 
gysta mojuodama rankomis ir kažką nerišliai šūkaudama 
strakaliojo ant gargžduoto žemės lopinėlio. Tad mudu priė- 
jome prie laivo savininko, kuris vadovavo keliems vyrams, 
per bortą nuleidžiantiems mažą odinę valtį. Tačiau šeimi- 
ninkas tą darė neskubėdamas ir atsainiai mums paaiškino: 

— Nėra ko baimintis. Tai tik senoji Hildra. Ji labai apsi- 
džiaugia, kai čia atplaukia bet koks laivas, nes visi savinin- 
kai jai atveža dovanų maisto. Manau, ji tik tuo maistu ir 
gyva, ir neįsivaizduoju, kaip jai pavyksta išgyventi nuo vie- 
no laivo apsilankymo iki kito. 

Laivo virėjas numetė į valtį didžiulį rūkytos kiaulienos 
gabalą ir odinį maišą alaus, tada šeimininkas nuplukdė 

mudu su Fridu į krantą. Iki jo buvo netoli, o vandenyje plū- 
duriavo tik kelios ledo lytys. Artėjant prie sausumos, pele- 
nų spalvos uolose pamačiau daugybę skylių ir urvų. Taip 
pat išvydau vargingą moters pastogę, kuri tebuvo iš jūros 
išplautų medgalių, netvarkingai sumestų ir uždengtų su- 
džiūvusiomis jūržolėmis, krūva. 

Kai išlipome į krantą, moteris šokuodama prisiartino 
prie mūsų. Ji vilkėjo pilkais labai plonos ir netvirtos odos 
skarmalais. Nesiliaudama šokinėti - jos glotnūs žili plaukai 
draikėsi, aštrūs keliai ir alkūnės pašėlusiai trūkčiojo - mo- 
teris kažką vapeno ir tampė už rankovių, kol mes vilkome 
valtį į sausumą. Supratau, kad ji kalba vienu iš senosios kal- 
bos dialektų, bet tik tiek. Senė vartojo daugybę žodžių, ku- 
riuos buvau radęs senoviniuose gotų manuskriptuose, bet 
niekada negirdėjau jų ištartų, o moteris bėrė juos glumina- 
mai greitai. Matyt, princo Frido jaunoms ausims buvo len- 
gviau sugaudyti šiuos žodžius, nes berniukas man išvertė: 

— Ji dėkoja už viską, ką atgabenome. 

Laivo savininkas iškėlė iš valties maistą, kurį buvo sukro- 
vęs virėjas, ir Hildra tebestrakaliodama prispaudė jį prie 
savo prakaulios krūtinės. Ji dar kažką suvapėjo, paskui apsi- 
gręžė ir nuskuodė prie savo lūšnelės uolos papėdėje, davusi 
mums ženklą sekti iš paskos. 

— Atsidėkodama ji nori mums parodyti kažką įdomaus, — 
paaiškino Fridas. 

Dirstelėjau į laivo savininką. Šis plačiai išsiviepė ir link- 
telėjo. 

— Eikite. Man ji tai jau yra rodžiusi daugybę kartų. Juk 
sakiau, kad senoji Hildra pamišusi. 

Mudu nusekėme paskui senolę, o kad patektume į jos lūš- 
nelę, turėjome atsistoti keturpėsti. Viduje buvo tikakmenimis 
apdėliotas rūkstantis žagarų lauželis ir gultas iš sudžiūvusių 
jūržolių bei nešvarių skudurų. Vieninteliame kambaryje mes 
keturiese vos tilpome, bet už jo buvo nenaudojama patalpa; 

dabar pamačiau, kad lūšnelė suręsta suremiant jūros išplautus 
medžius prie tamsaus urvo uoloje. 

Tačiau jei senė ir ketino mums kažką parodyti, pirmiausia 
ji užsiėmė kitais reikalais. Net nepašildžiusi virš laužo rūky 
tos kiaulienos gabalo, ėmė draskyti mėsą keliais sukirmiju. 
siais dantimis ir gurkšnoti alų iš odinio maišo. Hildra buvo 
tokia neįtikėtinai sena, susiraukšlėjusi, susivėlusi, patam 
sėjusio veido ir tokia bjauri, kad tikrai galėjo būti viena iš 
trijų furijų. Ji turėjo tik vieną akį, kitos vietoje žiojėjo skylė, 
o kramtant nosis beveik lietė smakrą. Vatulodama burnoje 
mėsą ji ir toliau vapėjo, bet dabar lėčiau tarė žodžius, tad ir 
aš supratau, ką ji sako. Išgirdau, kaip senolė aiškiai ir gana 
protingai pareiškė: 

— Laivo savininkas tikriausiai sakė, kad esu pamišusi. Visi 
taip sako. Tai dėl to, kad prisimenu labai senus įvykius, apie 
kuriuos kiti niekada nėra girdėję, todėl jie ir netiki. Ar tai 
reiškia, kad esu išprotėjusi? 

— Kokius įvykius jūs prisimenate, geroji Hildra? - manda- 
giai paklausiau. 

Įnirtingai kramtydama ji mostelėjo riebaluota ranka, tarsi 
norėdama parodyti, kad tų įvykių yra labai daug. Nurijusi 
kąsnį senolė pasakė: 

— Ak, tarp kitų dalykų... didžiules jūros pabaisas, kurios 
kadaise egzistavo... siaubingus krakenus, grindlus, fafniro 
drakonus... 

— Tai mitinės pabaisos, - tyliai paaiškino man laivo savi- 
ninkas, - jūrininkų prietarai. 

-Mitai? Ni allis! - pasipiktino Hildra. - Pasakysiu jums, kad 
seniau Sigurdas sugaudavo jų daugybę tinklais, kabliuku ar 
tiesiog aptikdavo paplūdimyje. - Su kilmingos damos išdidu- 
mu ji pirštu parodė į nešvarius skarmalus, kuriais vilkėjo. - Si- 
gurdas nužudė tas pabaisas, kad galėtų mane papuošti. 


odą. 


GARY JENNINGS 
44 


— Geroji Hildra, - tariau, - jūs esate gotė. Gal pamenate, 
kokie dar gotai kadaise gyveno Gutalandijoje? 

Senolė sušuko spjaudydamasi nesukramtytu maistu: 

— Silpnuoliai! Bailiai! Minkštakūniai! Jie nė iš tolo nepri- 
lygo Sigurdui! Gyvenimo sąlygos Gutalandijoje jiems buvo 
per daug atšiaurios, todėl pabėgo. Vieni kartu su Beova iš- 
keliavo į vakarus, bet dauguma su Berigu patraukė į pietus. 

Jau buvau apskaičiavęs, kad karalius Berigas turėjo gy- 
venti maždaug tuo pat metu kaip Kristus, tad jei senoji pa- 
geltusi Hildra tvirtina, kad jį prisimena, senolė yra arba be- 
protė, arba tikrai labai sena. Taikydamasis prie jos fantazijų 
paklausiau: 

— O kodėl jūs su jais neiškeliavote? 

— Kaip tai?! - Hildra nustebusi pažvelgė į mane savo viena 
apsiblaususia akimi. - Juk negalėjau palikti savojo Sigurdo! 

— Ar norite pasakyti, kad Sigurdas ir karalius Berigas gy- 
veno tuo pat metu? 

Senolė užvertė galvą tarsi būtų įsižeidusi ir garsiai pareiškė: 

— Sigurdas ir dabar gyvena! 

Laivo savininkas vėl plačiai išsišiepė ir papurtė galvą, tad 
aš apie tai daugiau neklausinėjau. 

— Geroji Hildra, gal prisimenate ir kitų tais laikais gyve- 
nusių žmonių vardus? Ne tik Sigurdą ir Berigą? 

— Ja. - Dabar ji įvertindama nužvelgė mane viena akimi 
ir prieš atsakydama dar kiek pažiaumojo burnoje kąsnį. Aš 
jai nieko nesakiau apie istoriją, tad senolė mane nustebino 
pareikšdama: - Jei nori sužinoti apie pradžių pradžią, pri- 
valai grįžti į... priešistorinius laikus... ankstesnius nei Sigur- 
do, Beovos ir Berigo... grįžti atgal tol, kol pasieksi laiko nak- 
tį. Ten nerasi nei gotų, nei kitų žmonių, tik ezirus - senųjų 
dievų šeimą - Votaną, Torą, Tivą ir kitus. 

Kai senolė nutilo atplėšti dar vieną gabalėlį mėsos, tariau 
norėdamas ją paraginti: 

— Ja, žinau šiuos vardus. 

Ji linktelėjo ir nurijo kąsnį. 

— Tada, kai buvo laiko naktis, ezirai vieną savo jaunesnių 
giminaičių įpareigojo tapti pirmųjų Žmonių tėvu. Jo var- 
das buvo Gautas, ir jis klusniai tapo Gautaru, daugiataučių 
žmonių tėvu. Per daugelį šimtmečių šios tautos pasivadino 
įvairiais vardais. Čia, šiaurėje, jos tapo svearais, rugiais, se- 
aksais, jutarais, daniskais... 

Kai Hildra nutilo gurkštelėti alaus, tariau: 

— Suprantu. Visos germanų tautos. Pietuose jos pasivadi- 
no alamaniais, frankais, burgundais, vandalais... 

- Atkreipk dėmesį! - pertraukė ji atgręždama į mane 
odinio alaus maišo kaklelį. - Iš visų šių tautų tik gotai per 
tuos šimtmečius išsaugojo savo tėvo vardą. Ja, jis truputį 
pakito — iš gautarų į gutanus ir galiausiai į gotus - bet mes 
vardą išsaugojome. 

Ką gi, tai buvo seniausios istorinės žinios, kurias man iki 
šiol pavyko išgirsti. Galbūt ir mane galima laikyti truputį 
pamišusiu, kad vertinga palaikiau informaciją, kurią patei- 
kė beprotė. Tačiau Hildra apie tai kalbėjo visai protingai, 
be to, ji atrodė ganėtinai sena, kad pati būtų gyvenusi, kaip 
senolė sakė, „pradžių pradžioje“. 

Vėl atsiplėšusi mėsos Hildra gyrė pilna burna: 

— Geras... skonis geras... - Tai, matyt, jai kažką priminė. 
Senutė skubiai nurijo kąsnį, kad man pasakytų: - Daugia- 
taučiai žodį „geras“ kildino iš mūsų tėvo vardo Gautas. 

Tada ji padėjo į šalį mėsą, odinį alaus maišą ir kreipėsi į 
mus: 

- Eime, ponai. Nuvesiu jus pas Sigurdą. 

Hildra paėmė iš laužo nuodėgulį, įpūtė ir nešina juo tarsi 
deglu nušlepsėjo į už mūsų esančio urvo angą. 

Truputį nuogąstaudamas Fridas paklausė laivo savi- 
ninko: 

— Sakote, esate matęs Sigurdą? 

Vyriškis vėl plačiai išsišiepė. 

— Mačiau. Ir mano tėvas. Tikriausiai ir mano senelis. Ei- 
kite, pažiūrėkite patys. Senoji Hildra tik išprotėjusi, bet ne- 
pavojinga. 

Kad patekčiau į urvą, turėjau susilenkti. Jis nebuvo labai 
gilus. Tolimajame jo gale senolė viena ranka laikė deglą, o 
kita nukrapštė drėgnas jūržoles atidengdama ilgą, blyškų 
daiktą, gulintį ant šiurkštaus akmeninio dugno. 

— Sigurdas, - parodė ji raukšlėtu pirštu. 

Prisiartinę mudu su Fridu pamatėme, kad tas daiktas — 
tai sarkofago dydžio ledo luitas. Ranka parodžiau senajai 
Hildrai, kad prikištų deglą arčiau, bet ši priešindamasi su- 
krenkštė. 

— Negaliu rizikuoti ir ištirpdyti ledą. Todėl jį laikau čia 
visus metus uždengtą žolėmis, tad ledas nė kiek neištirpsta. 

Kai akys apsiprato su silpna, mirkčiojančia deglo šviesa, 
pamatėme, kad ledo luitas - tai iš tiesų sarkofagas, ir supra- 
tome, jog senolė tikrai turi „Sigurdą“ - ar bent jau užšaldytą 
vyrą. Nors nelygus ledo paviršius neleido gerai įžiūrėti, vis 
dėlto pamatėme, kad Sigurdas yra aprengtas neapdorotos 
odos drabužiais ir gyvas buvo aukštas bei raumeningas. 
Prisimerkęs pamačiau, kad vyriškio oda lygi ir jauna, veš- 
lūs geltoni plaukai, o atmerktos, tarsi nustebusios akys ryš- 
kiai mėlynos. Veidas buvo kaimietiškas, truputį suglebęs ir 
kvailokas. Tačiau apskritai Sigurdas kadaise buvo dailus vy- 
rukas, ir toks liko. Tuo metu senoji Hildra be paliovos tarš- 
kėjo ir, kadangi dabar nieko nekramtė, jos kalba vėl tapo 
neaiški, tad man pavyko suprasti tik atskirus žodžius. 

— Prieš daugelį metų... žvarbią žiemos dieną Sigurdas... 
žvejų valtimi išplaukė... su Beova... Viglafu... Heigila. Si- 
gurdas išvirto per bortą... tarp torosy. Bičiuliai jį ištraukė... 
apdėjo ledais... atplukdė į krantą... nuo tada jis toks ir yra... 

— Kaip tragiška, - sušnibždėjo Fridas. - Ar jis - jūsų sū- 
nus? O gal vaikaitis? 

Ji atsakė suliedama žodžius, bet aiškiai pasipiktinusi: 

- Sigurdas... mano vyras! 

— Oi, vai, - užjaučiamai tariau: - Tai įvyko tikrai prieš 
daugelį metų. Nuoširdžiai užjaučiame dėl jūsų sielvartos, 
widuwo* Hildra. Ir žavimės, kad jūs taip pasiaukodama rū- 
pinatės Sigurdu. Tikriausiai jūs jį labai mylite. 

Tikėjausi, kad senolė sušniurkščios ar pasimaivys, ar su- 
reaguos, kaip ir dera našlei. Tačiau senoji Hildra, regis, su- 
sijaudino kur kas labiau. Ji pamojavo deglu, papurtė savo 
žuvies odos skarmalus ir suspiegė taip, kad nuaidėjo visas 
urvas, o išsigandęs Fridas susigūžė už akmens. Tačiau man 
pavyko suprasti piktus nelaimingos senolės žodžius. 

— Širdgėla?.. Meilė?.. Aš nekenčiu piktojo Sigurdo visa 
širdimi! Tik pažvelkite į jį, ponai! Pažiūrėkite į mano vyrą, 
tada į mane. Klausiu jūsų: kur teisybė? Kur teisybė? 


13 


Kai grįžome į laivą, savininkas draugiškai pasiūlė: 

— Kadangi atkeliavome taip toli, nėra reikalo skubėti at- 
gal. Galėsite išlipti į krantą tiek kartų, kiek panorėsite. 

— Saio Tornai, - viltingai kreipėsi į mane Fridas, - galėtu- 
me nusileisti nuo uolų ir paklaidžioti po salą. 

— Ne, - ryžtingai atkirtau. - Thags izvis, šeimininke, bet 
galite pakelti inkarą, kai tik būsite pasirengę. Nuplukdykite 
mus atgal į Pomorę. - Laivo savininkas ėmė šūkauti nuro- 
dymus, o aš kreipiausi į princą: - Tai yra mano paieškų pa- 
baiga. Gotų istorija negali būti senesnė nei tai, ką išgirdome 
iš senosios išprotėjusios Hildros. Man nereikia daugiau ap- 
žiūrinėti nei Gutalandijos, nei Skandzos, nei užšalusios to- 
limosios šiaurės. Vertinu tavo entuziazmą, jaunasis Fridai, 


“Našle. - Vert. past. 


GARY JENNINGS 
428 J 


bet keliauti pėsčiomis žiemą yra pakankamai sunku net ir 
ne tokiuose atgrasiuose kraštuose kaip šis. Nerizikuosiu 
tavo sveikata ir nenoriu, kad tavo motina karalienė lieptų 
išplakti mane rykštėmis į skutus. 

Įsivyravo tyla. Tai buvo kaip tik ta akimirka, kai aš nusi- 
dėjau ir giminystės, ir svetingumo taisyklėms. Kad ir kokie 
tolimi gotiškos giminystės ryšiai sieja mane su karaliene 
Gisa, ketinau juos išduoti. Kad ir kaip nenoromis ji mane 
sutiko, karalienė parodė svetingumą, o aš už tai ketinau jai 
atsilyginti išdavyste. Tačiau laukiau vildamasis, kad princas 
Eridas pats pasiūlys šią mintį, ir man nereikės būti išdaviku. 

Galiausiai vaikas paklausė: 

— Ką jūs dabar veiksite, saio Tornai? 

— Keliausiu į pietus, - nerūpestingai atsakiau, bet žodžius 
rinkau atsargiai, kad jie neskambėtų dviprasmiškai. - Pri- 
sijungsiu prie karaliaus Teodoriko. Tada kartu su juo - ir 
su tavo tėvu karaliumi - išvyksiu į mūšį, kai prasidės karas. 

— Kaip jūs keliausite į pietus? Visvos upė bus užšalusi dar 
du mėnesius. 

— Na, aš turiu gerą žirgą. Žiemą keliauti raitam nėra labai 
sunku. 

Berniukas nutilo. Aš vėl palaukiau. 

— Aš taip pat turiu gerą žirgą, - su viltimi tarė vaikas. 

Kurį laiką nieko neatsakiau, paskui griežtai paklausiau: 

— Ar pajėgtum nepaklusti savo motinos karalienės nuro- 
dymams? 

— Manau... jūs sakėte... kad karas yra ne motinų reikalas. 
Pasakysiu jai tiesiai į akis, tada... 

— Palauk, Fridai, patariu vengti priešiškumo. - Patariau 
elgtis slapukiškai iš praktinių paskatų, nes mačiau, kaip 
berniukas dreba prieš valdingą motiną. - Turime visko, ko 
reikia kelionei. Kai prisišvartuosime Pomorėje, tau tereikės 
įsakyti vienam savo sargybinių atvesti mūsų pabalnotus 
arklius, tarsi norėtum triumfuodamas įjoti į rūmus. Užsi- 

mesime savo mantas ant arklių ir... tiesiog iššuoliuosime iš 
miesto. 

- Vadinasi, aš keliausiu su jumis? - sušuko nušvitęs vaikas. 

— "Taip. Nekantrauju pristatyti tave tėvui karaliui. Jei 
mūsų kelyje nesulaikys. Tavo motina karalienė tikriausiai 
išsiųs mums pavymui savo sargybinius. 

— Ak! - niekinamai nusijuokė princas. - Mudu lengvai 
paspruksime nuo tų nerangių, bambančių, žaidžiančių kau- 
liukais senių nuo alaus išpampusiais pilvais! Ar ne, drauge 
Tornaiė 

— Taip, drauge Fridai, - atsakiau ir paplekšnojau jam per 
petį. 

Vaikas nusišypsojo dar plačiau ir parodė į dangų. 

— Matai? Geras ženklas. 

Pirmą kartą per visą mūsų kelionę švininiai debesys 
prasiskyrė atidengdami žydro dangaus lopinėlius, o saulės 
spinduliai nuauksino Gutalandijos uolas, denį, kuriame 
stovėjome, ir aplink mus plūduriuojančius ledo torosus. 
Įgula puolė skleisti bures ant dviejų aukštų stiebų, ir drobė 
suspindo aukso spalvomis, o laivas nėrė į priekį, tarsi ne- 
kantrautų ir džiaugtųsi, kad grįžta į pietus. 

Tačiau tą vakarą, kai Gutalandija vėl išnyko už hori- 
zonto, pasirodė kitas ženklas, kurį galėjau palaikyti bloga 
lemiančiu, jei nors kiek būčiau tikėjęs prietarais. Dabar 
jau ne purvinai pilkame, o vaiskiame mėlynai juodame 
danguje nebuvo nė debesėlio, ryškiai spindėjo žvaigždės. 
Išskleidęs visas bures laivas žvaliai plaukė pirmyn, paskui 
save palikdamas baltą, perlinį niūrių Sarmatijos vandenų 
purslų šleifą, laikydamasis kurso į pietus ir tik kartkartėmis 
pasukdamas tai dešinėn, tai kairėn, kad išvengtų didesnių 
ledų sangrūdų. Stovėjau laivagalyje žavėdamasis mikliais 
vairininkų judesiais ir džiaugiausi matydamas, kad šiauri- 
nė Fenikijos žvaigždė yra tiesiai už mūsų. Tačiau netrukus 
Fenikija išnyko. 

Labai palengva, bet didingai nuo zenito iki horizonto 
visomis kryptimis nusidriekė spindintys permatomų dra- 
perijų ir užuolaidų vyturai, nudažyti šaltai blyškia žalia, 
melsva ir violetine spalvomis. Jie tingiai ir svajingai plaz- 
deno danguje tarsi lengvo vėjelio - ne nuožmaus šiauri- 
nio vėjo, kuris vis dar kėlė audrą vandenyne - kedenamas 
plonytis audeklas. Reginys buvo neapsakomai gražus, bet 
man užgniaužė kvapą, nes, jei būčiau prietaringas ir tikė- 
čiau dievais, galėčiau pamanyti, kad jie visi mirė ir šios vai- 
duokliškos draperijos - tai jų įkapės. Laimė, nespėjęs ką 
nors kvaila padaryti ar pasakyti, pažvelgiau į vairininkus ir 
pamačiau, kad jie, kitaip nei aš, nėra sustingę iš nuostabos, 
tik linksmai žiūri į danguje vykstantį spektaklį ir, matyt, 
nerūpestingai jį aptarinėja. 

Nuėjau patikrinti, ar šis kosminis reiškinys neišgąsdino 
Frido, bet vaikas buvo toks pat linksmas, kaip ir vairinin- 
kai. Tiesą sakant, kai jam kažką sumurmėjau apie dangaus 
ženklus, berniukas suprato, jog slepiu savo nerimą. Fridas 
linksmai mane nuramino, tarsi aš būčiau vaikas, o jis - su- 
augęs: 

— Tornai, jei čia ženklas, jis ne kažin ką pranašauja, nes 
mūsų danguje jį galima dažnai išvysti, ypač žiemą. Mes, ru- 
giai, tai vadiname murgtanzen - linksmais šokiais. 

Iš vaiko žodžių nesupratau, kas yra tie linksmi šokiai ar 
kodėl jie vyksta, - ir niekas kitas negalėjo man paaiškinti — 
tačiau neturėjau pagrindo nerimauti dėl reiškinio, kuris yra 
toks nepavojingas, kad net vadinamas linksmu. Tad nusto- 
jau jaudintis ir nenuėjau gulti, kad visą naktį galėčiau žavė- 
tis šiuo spektakliu. Džiaugiausi šitaip pasielgęs, nes rytas vėl 
atginė žemai pakibusius pilkus debesis, ir aš daugiau nieka- 
da nemačiau murgtanzen. 


Kelionė namo nebuvo tokia nuobodi ir nepatogi, kaip 
išvykstant, nes, pučiant palankiam vėjui, joje sugaišome 

dukart trumpiau. Kai vieną rytą pamatėme Pomorę, o jū- 
rininkai nuleido bures ir laivas, lėtindamas greitį, įsliuogė 
į dokus, pamačiau, kaip viename jų kažkas energingai mo- 
juoja rankomis. Baiminausi, jog karalienė Gisa pasirūpino, 
kad ją iš anksto perspėtų apie mūsų atvykimą, ir dabar ji 
tykoja mūsų. Tačiau ten buvo ne karalienė, o mano bičiulis 
Maghibas. 

— Gali būti, kad pavyks truputį patobulinti mūsų planą ir 
užsitikrinti, jog saugiai paspruksime, - tariau princui Fridui. 

— Ką turi galvoje? 

— Kol kas nežinau. Tačiau pasikliauk manimi. Regis, lai- 
vo savininkas klauso tavo įsakymų. Liepk jam nesišvartuoti 
doke, tik laisvai pririšti laivą, o irklininkus laikyti pasiren- 
gusius plaukti. Tada, kaip ir buvome sutarę, liepk vienam 
sargybinių nuvykti pabalnoti mūsų arklių ir atvesti juos čia. 
Tačiau liepk, kad jis tai padarytų slapta ir rūmuose niekam 
nepasakytų, jog mes atplaukėme, nes tu nori motinai pa- 
teikti staigmeną. Kai sargybinis grįš su mūsų arkliais, aš ge- 
riau žinosiu, kokie gali būti mūsų kiti žingsniai. O kol kas 
palauk čia, laive. 

Fridas neklausinėdamas ėmė vykdyti mano nurodymus. 
Kai tik laivas palietė doko šoną, aš iššokau į krantą ir nubė- 
gau apkabinti džiugiai išsišiepusio armėno. Mudu paplekš- 
nojome vienas kitą per nugaras, tada aš tariau: 

— Džiaugiuosi tave matydamas, Makhibai. Tikiuosi, vi- 
siškai pasveikai? 

— Ja, frūuja. Gaila, kad nepasveikau anksčiau ir neatvy- 
kau čia greičiau, kad praneščiau, jog rugių armija pražy- 
giavo pro Lvivą netrukus po to, kai jūs išvykote. Tačiau jūs 
tikriausiai tą jau žinote. 

— Taip. Ar turi kokių nors kitų naujienų? Gal ką girdėjai 
iš Meiruso? Iš Teodoriko? 

— Ne, frūuja. Tik keliautojų pranešimus, kad ir Teodori- 
kas, ir Strabo telkia jėgas karui pavasarį. 


GARY JENNINGS 
430 


— Vargu ar tai naujiena. - Kalbėdamas nenuleidau akių 
nuo laivo ir dabar pamačiau, kaip vienas karalienės sargybi- 
nių išlipa į krantą ir krypuodamas nubėga rūmų link. - Na, o 
aš tau, Maghibai, turiu šiokių tokių naujienų. Už tavo sužalo- 
jimą atkeršyta, ir niekšingasis Toras daugiau nei tavęs, nei ko 
nors kito neužpuls. - Maghibas prapliupo armėniškai dėkoti, 
bet aš jį pertraukiau ir paklausiau: - Kaip tu sugalvojai šįryt 
pasitikti kaip tik šį laivą? 

— Mano ponia, karalienė Gisa, pasakė, kad jūs su jos sū- 
numi išplaukėte į kelionę ir kad šiuo metu jūroje tai yra vie- 
nintelis prekybinis laivas. Tad aš kasdien ateidavau į dokus. 

— Tau pasakė tavo ponia? - nustebau. 

- Kaip žinote, į Pomorę atvykau su frduja Meiruso laišku, 
liudijančiu, kad esu jo prekybos gintaru agentas. Man buvo 
patarta parodyti laišką karalienei. Ji čia tvarko visus pre- 
kybinius reikalus, kad ir kokie nereikšmingi jie būtų. Tad 
gavau audienciją pas karalienę ir jai papasakojau, kad esu 
pažįstamas su jumis, taip pat pasakiau, jog mačiau jos vyrą 
karalių, jojantį pro Lvivą savo kariuomenės priekyje. Ka- 
ralienė labai maloniai apgyvendino mane rūmuose, buvu- 
siuose jūsų apartamentuose. Aš vis dar ten įsikūręs ir tikrai 
mėgaujuosi prabanga, tik niekada nesikeičiantys žuvies pa- 
tiekalai pradeda... 

— Ei, Maghibai! - pertraukiau jį. - Aš leidau karalienei 
suprasti, kad atstovauju Teodorikui Strabo. Ar prasitarei, 
kad esu apsišaukėlis? 

— Ne, ne, frduja. Iš pradžių mano ponia Gisa padarė ke- 
lias pastabas, kurios mane nustebino. Tačiau netrukus su- 
pratau, ką jos reiškia, todėl netrukdžiau karalienei manyti, 
kad mudu - jūs ir aš - esame Strabo ir jo sąjungininko, ka- 
raliaus Fevos, pusėje. Niekas nežino, kad jūs - apsimetėlis. 

- Thags izvis, - su palengvėjimu padėkojau. 

Norėdamas atsidėkoti už Maghibo gerą darbą papasako- 
jau, ką sužinojau apie gintaro paieškas „mėlynojoje žemėje“ 

ir jo apdorojimą vietinėse šlifavimo dirbtuvėse, taip pat pa 
aiškinau, kur jas rasti, kad armėnas daugiau sužinotų apic 
savo naująjį verslą. Baigdamas pareiškiau: 

— Neabejoju, kad tau puikiai seksis prekiauti gintaru, 
turint galvoje tavo iniciatyvumą. Turiu pasakyti, kad tu ir 
tavo ponia labai greitai tapote artimi. 

Armėnas truputį pasipūtė. 

- Regis, ji man palanki. Manau, jai niekada neteko sutikti 
armėno, 0 gal net nėra apie juos girdėjusi, todėl nesupranta, 
kad tetzte armėnas nėra vertas garbingos moters dėmesio. 
Maghibas droviai nuleido akis ir ėmė šiūruoti kojomis. - Ji 
net susižavėjusi kalbėjo apie mano nosies ilgį. 

Nustebęs sumirksėjau ir sumurmėjau: 

— Na, na, na, - tai atvėrė man naujas galimybes. Galvo 
damas apie jas išsiblaškęs tariau: - Tikiuosi, tu taip pat pa 
gyrei jos ilgus dantis. 

— Ką? 

— Nieko, nekreipk dėmesio. Vadinasi, karalienė yra tau 
palanki? 

— Na... ji net paklausė, ar stebėdamas, kaip jos vyras joja 
per Lvivą, spėjau pamatyti jo nosį. Kokia ji maža. 

- Gudisks Himins, vyruti! - linksmai šūktelėjau ir dar kartį 
trinktelėjau jam per nugarą. - Tai ko gaišti laiką kalbėdamas 
čia su manimi? Eik ir pasinaudok savo privalumais. 

— Juk ji - karalienė, - suinkštė Maghibas, - o aš - tik 
armėnas. 

— Daugelis kilmingų damų slapta žavisi vargšais. Nebūk 
bailys, Makhibai. Eik. Suteik man progą didžiuotis tavimi. 

— Tačiau... tačiau... ar jums jau nereikia mano paslaugų? 

— Tu man tikrai pasitarnausi. Savo reikalus čia baigiau ir 
turiu skubėti pas Teodoriką. - Pamačiau grįžtantį sargybinį 
su mano Veloksu ir Frido žirgu, tad skubiai paaiškinau: - Dėl 
priežasčių, kurių tau nereikia žinoti, kartu pasiimu karalie- 
nės sūnų. Kai Gisa apie tai sužinos, ji įtūš, tačiau manydama, 

kad princą nuvesiu į Strabo ir Eevos stovyklą, ji truputį atlėgs. 
Tačiau vis tiek mudu su berniuku privalome įgyti kaip įma- 
noma didesnį laiko pranašumą. Tu man jį suteiksi - tu ir, taip 
sakant, tavo nosis - nukreipdamas karalienės Gisos dėmesį. 

— Ji supras, kad esu jūsų bendrininkas, frūuja! - apimtas 
nevilties sušuko Maghibas. - Karalienė lieps mane pakarti 
už mano... taip sakant... nosies. 

— Ne. Karalienė net nežinos, kad mudu su princu šian- 
dien buvome čia. Aš laivą išsiųsiu atgal į jūrą. - Per Maghi- 
bo petį pamačiau, kad Fridas iš laivo išlipo į krantą, o kitas 
sargybinis neša mūsų mantas, tad ėmiau kalbėti dar sku- 
biau: — Štai ką tu padarysi. Jau šiandien pasistenk laimėti 
karalienės palankumą ir patenkink jos smalsumą dėl tavo 
nosies. Padaryk taip, kad karalienė kaip įmanoma daugiau 
dienų ir naktų būtų apimta palaimos. Kai ji arba tu prisi- 
sotinsite, slapta paspruk į tą vietą, apie kurią aš tau jau pa- 
sakojau — į mėlynosios žemės paplūdimį - ir sukurk didelį 
laužą. Laivo savininkas lauks šio ženklo. Laivas grįš į Pomo- 
rę tarsi pirmą kartą. Tada karalienė Gisa sužinos, kad mu- 
dviejų su Fridu laive nėra. Tačiau mudu jau būsime seniai 
dingę, ir karalienei nė į galvą neateis susieti tave su mudvie- 
jų pabėgimu. Keliauk. Ir daryk, kaip aš pasakiau. 

Armėnas atrodė truputį priblokštas, bet linktelėjo patvir- 
tindamas, kad padarys, kaip liepta, paspaudė mano ranką ir 
skubiai nužingsniavo. Aš nuėjau prie Frido, kuris sargybi- 
niams nurodinėjo, kaip pritvirtinti mūsų mantas už balnų, 
ir tyliai jam pašnibždėjau: 

— Liepk visiems keturiems sargybiniams grįžti į laivą. — 
Fridas taip ir padarė, sargybiniai murmėjo, bet pakluso, tada 
aiškinau vaikui toliau: - Liepk laivo savininkui nuplaukti 
toliau nuo kranto, kad iš Pomorės jo nesimatytų. Laivas turi 
likti jūroje, kol paplūdimyje, kuriame tu man parodei mė- 
lyną žemę, bus uždegtas švyturio laužas. Tada, bet tik tada, 
savininkas ir sargybiniai galės parplaukti namo. 

Fridas susiraukė. 

— Tornai, kaip sakei, savininkas, regis, noriai klauso 
mano nurodymų. Tačiau ar galime tikėtis, kad jis klausys 
mano įsakymų, kai manęs nebus šalia? 

— Pasakyk jam, kad nori motinai iškrėsti piktą pokštą. 
Jaučiu, kad savininkas noriai tau padės. 

Fridas paskutinį kartą užlipo į laivą ir, trumpai pakalbė: 
jęs su savininku, grįžo linksmai linksėdamas galvą. 

— Tu ir vėl buvai teisus. Savininkas pasakė, kad mielai iš- 
krės piktą pokštą karalienei. Regis, jis jos ėmė nekęsti, nors 
buvo tik labai trumpai susidūręs. 

— Nesuprantu kodėl, - sausai atsakiau. Palaukiau, kad 
įsitikinčiau, jog irklininkai tikrai užgulė irklus ir laivas at- 
bulas išplaukia iš doko. Tada kreipiausi į berniuką: - Labai 
gerai. Lipk ant žirgo, Eridai. Tačiau jokime ne pašėlusiais 
šuoliais, kaip buvome numatę iš pradžių, o tyliai paspruki- 
me šoninėmis gatvelėmis. 

Buvau patenkintas, kad mums pavyko pasprukti nepa- 
stebėtiems, ir padėkojau deivei Fortūnai ar kuriai ten dar 
jėgai, atsiuntusiai mums į pagalbą Maghibą. Žinoma, ka- 
ralienė Gisa prapliups kaip Vezuvijus, bet mudu su jos sū- 
numi būsime jau toli, ir karalienė neturės ant ko išlieti savo 
pykčio. Juk laivo savininkas tik vykdė karališkuosius princo 
įsakymus, ir jis turės liudininkų, kurie tą patvirtins. Tas pal 
pasakytina ir apie keturis vargšus sargybinius. Maghibas 
nekaltai čia laukė manęs atvykstant - kartu su karaliene jos 
lovoje - tad vargu ar Gisa galės įtarti, kad armėnas prisidėjo 
prie mūsų klastos. Galbūt Maghibui net pavyks sušvelninti 
karalienės įsiūtį toliau naudojant jo, taip sakant, nosį (pa- 
galvojęs apie tai nusišypsojau). Nebent (nuo šios minties 
iškart nustojau šypsotis ir krūptelėjau) karalienė pultų kan- 
džiotis savo siaubingais dantimis. 

Tik kai pasiekėme išsibarsčiusius Pomorės priemiesčius, 
atsigręžiau į Fridą. 

— Nuo šiol ir nuo čia, vyruti, gali lėkti šuoliais, Pirmyn! 
Ir stipriai kulnais paraginau savo žirgą. 


Ilga kelionė sausuma man neatnešė jokių nuotykių, bet 
jaunajam princui kiekviena diena buvo svaigus nuotykis 
vien dėl to, kad viskas už Pomorės rūmų vaikui buvo nauja. 
Berniukui niekada nebuvo tekę raitam keltis per Upę, 0 mes 
jų kirtome daugybę, nei kopti į kalną, o mes įveikėme ne 
vieną. Jam nebuvo tekę medžioti, spęsti spąstus ir žvejoti, 
kad pasirūpintų maisto, bet aš jam parodžiau, kaip tai da- 
roma, ir vaikas greitai išmoko - berniukui net pavykdavo 
sliutru, kurį pasigaminau pas amazonės, pagautį smulkių 
žvėrelių. Nors amžiaus skirtumas tarp mūsų nebuvo dide- 
lis, vaidindamas patarėją jaučiausi kaip senasis Virdas, mo- 
kantis nepatyrusį jaunuolį, kurį vadino „padauža“ nes Fri- 
dą mokiau daugybės tų pačių gyvenimo miške gudrybių: 
kaip atpažinti valgomus net gilią žiemą augalus, kaip išvirti 
elnią jo paties odoje, kaip naudojantis saulės akmeniu ūka- 
notą dieną nepasiklysti... 

Saulės akmuo mums buvo neįkainojamas padedant ne- 
nukrypti nuo mano supratimu trumpiausio kelio į Romos 
provincijas, tai yra keliauti tiesiai į pietus. Žinoma, kart- 
kartėmis tekdavo nuklysti į šalį, kai apeiti kliūtis būdavo 
paprasčiau nei jas įveikti. Sąmoningai aplenkdavau visas 
gyvenvietes, pasitaikiusias mūsų kelyje, kad nereikėtų atsa- 
kinėti į klausimus, kuriuos galėtų užduoti miškų tankmėje 
gyvenantys žmonės. Tačiau tų gyvenviečių buvo vos kelios, 
o kai Visvos upė liko už mūsų, jų beveik neaptikdavome. 

Keliaudami tiesiai į pietus galiausiai atsidūrėme ciyilį- 
zuotose žemėse prie didžiojo Danuvijaus upės lanksto, Ga]. 
būt tiksliau reikėtų sakyti, prie civilizuotų žemių ribos, nes 
apie civilizaciją čia bylojo tik senovinio Akvinkumo miesto 
griuvėsiai, kuriuos jau buvau matęs anksčiau. Šiaip ar taip, 
dabar mes keliavome Valerijos provincija, ir Princas Fridas 

ja, kaip ir visomis kitomis kelionėje patirtomis naujovėmis, 
žavėjosi, nes vaikas pirmą kartą įkėlė koją į Romos imperiją. 
Pastebėjau, kad ledas upėje aižėja, o tai reiškė, kad pavasaris 
ne už kalnų, tad paspartinau mūsų kelionės tempą, ir mudu 
nuskubėjome palei Danuvijų pasroviui, tiesiai į pietus. 

Netrukus pasiekėme Panonijos laivyno bazę Mursoje. 
Kol Fridas vaikštinėjo išplėstomis akimis spoksodamas | 
pirmuosius jo gyvenime pamatytus romėnus, aš prisistačiau 
laivyno vadui ir parodžiau maršalo dokumentus, pasirašy 
tus vyriausiojo kariuomenės vado. Laivyno vadas kaipmai 
pareiškė esąs pasirengęs patenkinti bet kurį mano pageida 
vimą, tad aš jo pirmiausia paklausiau, kas girdėti apie karį 
ir kas vyksta Moezijoje Sekundoje. Vadas man atsakė, kad 
karas dar neprasidėjo, tad kol kas nieko nauja jis negaljs 
pranešti. Tada paprašiau jo, kad duotų rašalo ir pergamen 
tą, ir sėdau rašyti pranešimo. Paprašiau laivyno vado, kad 
šį pranešimą nusiųstų greičiausiu dromonu į Geležinius 
vartus, kur perduotų Moezijos laivynui ir lieptų greičiausiu 
to laivynu dromonu nugabenti pranešimą į Novą karaliui 
Teodorikui. 

Man su Fridu dar nespėjus pusiau gulomis įsitaisyti priv 
stalo (tai buvo pirmas kartas, kai mudu kartu civilizuotai 
valgėme patalpoje) vado trikliniume, pranešimas buvo iš 
siųstas karo laivu. Suprantama, savo pranešime Teodorikui 
netuščiažodžiavau apie atradimus ir nuotykius, kuriuos 
patyriau vykdydamas istorinių paieškų misiją. Tik glaustai 
paaiškinau, kaip rugių krašte vaidinau jo priešą. Trumpai 
tariant, mano pranešimo esmė buvo tokia: 

Neįsivelk į mūšį su Strabo ir jo sąjungininkais, iki aš al 
vyksiu, nes atgabensiu slaptą ginklą. 

Kai barža mane, Fridą ir mūsų žirgus nugabeno į Novą, 
ledo jau niekur nesimatė, o medžiai abiejuose upės krantuo- 
se buvo išsprogę. Kadangi Danuvijus, prieš atitekėdamas į 
miestą, kirto mano ūkio žemes, liepiau priplaukti prie kranto, 
įkurdinau princą savo kaimiškame name ir paaiškinau vaikui: 

— Jauskis čia patogiai, o aš vyksiu ieškoti tavo tėvo kara- 
liaus stovyklos. 

Lauko darbininkai džiaugsmingais šūksniais pasitiko 
mane, grįžusį iš tolimos kelionės, o tarnaitės aikčiojo mo- 
tiniškai džiaugdamosi, kad reikės rūpintis nauju jaunuoju 
frūuja. Eridas irgi smagiai šūkavo, nes mano namai buvo di- 
dingesni nei karališkieji rūmai, kuriuose berniukas užaugo. 
Pasirūpinau, kad jis įsikurtų savo patalpose, ir tada, net ne- 
gaišdamas laiko išsimaudyti ar pasikeisti drabužius, nujojau 
tiesiai į Teodoriko rūmus. 

Maniau, kad Teodorikas bus išvykęs su savo kariuomene, 
bet senasis liokajus Kostula, kuris mane sutiko labai šiltai, 
pranešė, jog karalius yra rūmuose, ir iškart palydėjo mane į 
privačią audienciją. Mano draugas atrodė kaip niekada ka- 
rališkai puikiai. Jis truputį priaugo svorio — raumenų, bet 
ne riebalų - barzda suvešėjo ir tapo prašmatni, o karalius 
dabar atrodė ryžtingesnis. Tačiau tai nesutrukdė mums 
nuoširdžiai apsikabinti, sveikinti vienas kitą ir patikinti, 
kad abu esame geros sveikatos. Paskui Teodorikas atstūmė 
mane per ištiestos rankos atstumą ir tarė: 

— Paklausiau tavo patarimo, saio Tornai. Kol kas nepra- 
dėjome nė vieno mūšio. Tačiau turiu prisipažinti, kad toks 
atidėliojimas mane suerzino. Man būtų labiau patikę užpul- 
ti priešą, kol šis nespėjo pasirinkti tinkamos vietos ir laiko. 

— Gali tą padaryti dabar, - atsakiau ir papasakojau, kokį 
slaptą ginklą atsigabenau ir ką patariu su juo veikti. - Ber- 
niukas mano, kad aš jį nuvesiu pas tėvą. Tam tikra prasme, 
kaip tik taip ir pasielgsiu. Tačiau suprantu, kad, įgyvendi- 
nus mano planą, gali apskritai nebūti jokių mūšių, kas tik- 
riausiai tave supykdys. Gerai pamenu, kaip sakei, kad tau 
patinka gyventi ne taikoje, o mith blotha*. 

Tai prisiminęs Teodorikas nusišypsojo, bet netrukus 
mane nustebino papurtydamas galvą. 

- Ja, kadaise su meile kalbėjau apie kraują, bet tada pats 
buvau karys, apsuptas karių. Tačiau juo ilgiau esu karalius, 
tuo labiau matau prasmę nenaikinti karių be reikalo. Juos 
tai gal ir suerzins, bet aš neatmesiu nė vienos gudrybės, 
galinčios atnešti mums greitą ir besąlygišką pergalę. Todėl, 
Tornai, nuoširdžiai tave sveikinu ir dėkoju, kad atgabenai 
mums ginklą, kuris gali tai užtikrinti. 

— Kur šiuo metu yra Strabo? - paklausiau. 

— Kitame Danuvijaus krante, už vienos dienos kelionės 
žirgu į šiaurę nuo čia, netoli Romulos kaimo. Mano žval- 
gai praneša, kad Strabo kaimui uždėjo duoklę maistu, o 
vandenį ima iš greta tekančio upelio. Kol tavęs nebuvo, jis 
pamažu kaupė pajėgas. Pasitelkė senus šalininkus, kurie 
buvo su juo likę arba grįžo, vis dar maištaujančius sarma- 
tus, kuriuos kažin kada nugalėjo, bei daugybę kitų tautų, 
mažų genčių ar net giminaičių, kuriuos prikalbino rizi- 
kuoti siekiant didybės. Tikriausiai žinai, kad didžiulė jo 
armija — tai rugiai ir trokštantis šlovės jų karalius Feva. — 
Teodorikas nusijuokė. - Kad ir kaip nenoriai, turiu pagirti 
savo pusbrolį Triarijų. Būdamas nukapotomis galūnėmis 
kaip kiaulė, jis gyvena atsiskyręs, bet kažkaip pajėgė su- 
gundyti savo padugnes pavaldinius, nors nė vienas jų nėra 
Strabo regėjęs. 


*Kraujyje. - Vert. past. 

— Matyt, jie nesuvokia, - įsiterpiau, - kad ši avantiūra pa- 
smerkta žlugti. Strabo pralaimės. Tu galėtum sutelkti prieš 
Strabo ne tik savo reguliariąją armiją, bet ir visus romėnų 
legionus iš prie upės įkurtų tvirtovių. 

- Žinoma. Be to, imperatorius Zenonas man pasiūlė tiek 
legionų iš Rytų imperijos, kiek panorėsiu. Tačiau aš neno- 
riu įsipareigoti Zenonui. Ja, mano pusbrolis puikiai žino, 
kad tai jo paskutinė galimybė. Kaip tik dėl to jis dar nepra- 
dėjo puolimo. Strabo tikisi, kad dar kartą būdamas tiesiog 
įkyruolis — ir šįkart keldamas didesnę grėsmę - jis pajėgs 
išmelžti koncesijų. Mažo žemės lopinėlio vis dar jam ištiki- 
miems ostrogotams. Mažos dominijos sau pačiam. Ir nieko 
sąjungininkams, kurie į jį deda tokias dideles viltis. Tačiau 
kai sąjungininkai įgyvendins Strabo tikslus, pusbrolis nelies 
ašarų, kad jiems teks nusivilti. 

Teodorikas vėl nusijuokė ir draugiškai patapšnojo man 
per nugarą. 

— Ką gi! Metas nuvilti juos visus! 

Jis nužingsniavo prie sosto salės durų ir davė nurodymus 
už jų laukiančiam pažui. 

Netrukus prie mūsų prisijungė vyriausieji karo vadai, kai 
kurių aš nepažinojau, ir Teodorikas ėmė žvaliai įsakinėti: 

— Pitziasai, pradėk kelti mūsų pagrindines pajėgas per 
Danuvijų. Iba, liepk savo centurionams išrikiuoti tuos ka- 
rius kovine tvarka prie Romulos per lanko strėlės atstumą. 
Priešas skubės dislokuoti savo karius, todėl tu, Herduikai, 
su paliaubų vėliava nuvyksi pas Strabo ir pasakysi, kad aš 
pageidauju su juo pasikalbėti prieš prasidedant mūšiui. Pa- 
tark jam kartu pasiimti ir karalių Fevą. Kai tai bus atlikta, 
aš ir mano maršalai Soasas ir Tornas jau būsime prie Ro- 
mulos. O dabar keliaukite ir vykdykite, kas įsakyta. Habdi 
ita swe! 

Karo vadai žvaliai atidavė pagarbą ir išvyko. Tada Teodo- 
rikas kreipėsi į mane: 

- Tornai, ilgiau tavęs nelaikysiu. Žinau, kad nekantrauji 
pasilepinti karštoje termoje ir apsivilkti švarius drabužius. 
Tačiau aš nenustygstu ir noriu išgirsti apie kitą, istorinį, 
žygį. Ateik šiandien pavakarieniauti, ir mudu galėsime pa- 
simėgaudami ilgai pasišnekučiuoti. Jei nori, gali atsivesti 
princą Fridą. 

— Ne, negluminkime berniuko. Jis mano, kad tarnauju 
Teodorikui Strabo. Vargu ar tau pavyktų apsimesti kitu Te- 
odoriku neperkreipiant akių obuolių. Fridas yra gana lai- 
mingas mano ūkyje, juo gerai rūpinamasi ir vaikas yra pa- 
tikimai saugomas. Jei leisi, aš laikysiu jį apgyvendinęs savo 
namuose, kol susiruošime joti į Romulą. 

Tad grįžau į savo kaimišką namą ir likusią dienos dalį 
lepinausi garų pirtyje, paskui apsirengiau puikiausiais 
Torno drabužiais. Pakeliui į rūmus užsukau į savo namą 
Novoje, kad patikrinčiau, ar jis nenuniokotas, ir padėčiau 
Veledos daiktus, kuriuos nešiojausi kartu keliaudamas per 
visą žemyną. 

Rūmų svetainėje prie gausiai nukrautų stalų ir gurkšno- 
jant puikų vyną papasakojau Teodorikui apie savo nuotykius 
kelionėje ir vykdant jo misiją. Papasakojau jam tiesą, kad ir 
kaip ji prieštarautų senovinėms dainoms bei kitoms labai 
branginamoms legendoms, mitams ir pramanams. Tačiau 
nenorėdamas išprovokuoti per daug klausimų gana miglotai 
paaiškinau, kodėl kažkoks Toras netikėtai atvyko iš vizigotų 
žemių ir prisijungė prie mano žygio. Taip pat miglotai numy- 
kiau apie aplinkybes, dėl kurių, kaip pasakiau, „tenka gedėti“ 
ir to Toro, ir mane lydėjusios Svanildos, kuri kadaise buvo 
rūmų cosmeta. Papasakojau apie kelionėje sutiktus žmones, 
nežinomas iki tol tautas, apie kurias išgirdau arba su kurio- 
mis bendravau, apie daugybę keistų papročių, apie kuriuos 
man papasakojo, arba kurių liudininku pats buvau. 

- Jei kalbame apie gotų istoriją, - dėsčiau, - regis, ji pra- 
sidėjo neatmenamais laikais, kai labai sena dievų, vadina- 

mų Ezirais, šeima įpareigojo vieną savo narį pradėti visų 
germanų tautų giminę. Šis šeimos narys buvo Gautas, ma- 
tyt, ne toks galingas kaip dievas, bet galingesnis už karalių. 
Iš daugybės tautų, kurios yra Gauto palikuonės, tik mes, 
gotai, išsaugojome jo vardą, nors visuose senosios kalbos 
dialektuose jis išliko kaip žodis, reiškiantis „geras“. 

— Tikrai, - sumurmėjo maloniai nustebęs Teodorikas. — 
Man niekada neatėjo į galvą pastebėti šį ryšį. 

— Pirmasis mirtingojo vardas, - pasakojau toliau, - kurį 
aptikau gotų istorijoje, yra karaliaus Berigo, vadovavusio 
laivams, atgabenusiems gotus per jūrą iš Gutalandijos į 
žemyną. Paskui, kai gotai nežinia kiek ilgai gyveno Vendų 
įlankoje, buvo karalius Filimeras, kuris pradėjo ilgą gotų 
kelionę per žemyną į pietus. Remdamasis savo asmenine 
patirtimi ir stebėjimais, galiu tau, Teodorikai, pasakyti vie- 
na. Mačiau salą, vadinamą Gutalandija, mačiau Gintaro pa- 
krantę ir visas kitas žemes, kuriose gotai buvo apsistoję arba 
kurias kirto. Ir štai ką pasakysiu: puikiai suprantu, kodėl 
jie išsikraustė iš tų vietų ar skubėjo kuo greičiau jas kirsti. 
Nuoširdžiai džiaugiuosi - tu turėtum taip pat džiaugtis — 
kad mūsų protėviai neliko nė viename tų kraštų, nes tada 
mudu būtume gimę tose niūriose dykynėse. Netgi džiau- 
giuosi, kad mūsų protėvius išvarė iš Danuvijaus žiočių, nors 
jiems, regis, šios žemės atrodė tinkamos gyventi. Tiesą sa- 
kant, Danuvijaus Žiotys taip patiko mūsų protėviams, kad 
jie tapo suglebę, pernelyg patenkinti ir flegmatiški. Man 
sakė, ir aš tuo tikiu, kad hunai padarė paslaugą išvarydami 
gotus iš žemių prie Juodosios jūros, kol šie dar nespėjo iš- 
nykti kaip senovės skitai arba, dar blogiau, išsigimti ir tapti 
bekraujų pirklių rase. 

— Sutinku, - pritarė Teodorikas ir sveikindamas mane 
pakėlė taurę, iš kurios gurkštelėjo nemažą gurkšnį vyno. 

- Jei grįžtume prie karalių sekos, - dėsčiau, - nelabai aiš- 
ku, kas ir kada buvo karaliumi po Filimero. - Kalbėdamas 

varčiau kelionės metu sukauptus užrašus, nes į rūmus atsi- 
nešiau pergamento skiaučių, vaško lentelių ir net platano 
lapų, ant kurių buvau pasižymėjęs savo pastabas. Man ka- 
ralių vardus sakė atvirkštine tvarka, nes traukdamas į šiaurę 
aš tarsi keliavau laike atgal. 

Karaliui perskaičiau daugybę vardų. Išgirdęs kelis jų, 
Teodorikas linktelėjo parodydamas, kad yra juos girdėjęs 
anksčiau, bet dažniausiai jis kilstelėdavo antakius, kas bylo- 
jo, kad karalius girdi juos pirmą kartą. 

— Kai kuriuos vardus, - aiškinau, - galima atpažinti kaip 
vizigotų arba gepidų. Pavyzdžiui, Buvęs Skurdžius Ufo tu- 
rėjo būti gepidas, o Atsparusis Magijai Hunuilas - gotas. 
Kiti karalių vardai akivaizdžiai ostrogotiški - pavyzdžiui, 
Laimingasis Amalas ir Kantrusis Ostrogota. Tačiau dauge- 
lio negalėjau patikimai atpažinti. Taip pat kol kas nepavyko 
išsiaiškinti, kuriuo istorijos momentu Amalingų giminė iš- 
sišakojo į tavo ir Strabo atšakas, beje, ir į arogantiškos bei 
per dideliais dantimis karalienės Gisos giminę. 

— Suprantu šiuos sunkumus, - pritarė Teodorikas. — Iš 
tiesų neįmanoma pagrįstai paaiškinti šių vardų ir išsiaiškin- 
ti, kada tie karaliai valdė, neišnagrinėjus palyginti nesenos 
istorijos. 

— Ja, - sutikau, - iki atkeliausime iki karaliaus Ermana- 
reiko, kuris buvo vadinamas gotų Aleksandru Didžiuoju. 
Jei Ermanareikas iš tiesų nusižudė apimtas nevilties, kad jį 
nugalėjo hunai, tai turėjo įvykti maždaug 375 krikščioniš- 
kaisiais metais. 

— Sakai, jį lygino su Aleksandru Didžiuoju? - susimąstęs 
paklausė Teodorikas. 

— Jis tikriausiai buvo didis, - atsakiau, - ir, kaip man pa. 
sakojo, ilgai gyveno. Tačiau jis negalėjo būti karaliumi tų 
gotų, kurie įsikūrė Danuvijaus žiotyse, nes jau šimtą metų 
prieš Ermanareikui pradedant valdyti gotai kėlė siaubą Juo: 
dosios jūros pakrantėje. Jie pasitelkdavo cimerų - dabar ši 

tauta vadinama alaniais - jūreivius, kurie plukdydavo gotus 
plėšikauti. Beje, tie piratai gotai į kiekvieną puolamą miestą 
nusiųsdavo nuostabiai trumpą perspėjimą: „Duoklė arba 
karas“. 

— Ak, man tai labai patinka! - sušuko Teodorikas. - To- 
kią žinią nesunku perduoti bet kuria kalba ir jos klaidingai 
suprasti neįmanoma. Tikiuosi, ir aš turėsiu galimybę ją per- 
duoti. Ačiū, Tornai, kad pasiūlei gerą mintį. 

— Džiaugiuosi, kad turėjau galimybę apie tai išgirsti, — 
atsakiau. - Kad ir kaip ten būtų, grįžkime prie istorijos... 
Po Ermanareiko valdė dar du karaliai, o tada į sostą atė- 
jo tavo prosenelis Videreikas, Vendų Užkariautojas. Nuo 
to momento karališkoji seka yra aiški. Po Videreiko valdė 
tavo senelis Vandalaras, Vandalų Užkariautojas. Po jų - du 
valdovai: tavo tėvas ir dėdė. - Vėl pradėjau sklaidyti savo 
užrašus. - Ką gi, kai tik turėsiu laiko, apmąstysiu viską, ką 
surinkau. Pasistengsiu parašyti nuoseklią istoriją ir tiksliai 
atsekti tavo giminystės liniją iki pat naujagimės dukters 
Tiudagotos, gotų atstovės. 

- Ji jau senokai ne naujagimė, - linksmai nusijuokė Teo- 
dorikas. - Gotų atstovė jau vaikšto ir ulba kaip paukštelis. 

— Tada privalau aprašyti jos giminės liniją, apie kurią 
mergaitė galėtų didžiuodamasi pasakoti kitiems. Beje, sa- 
kei, kad nori tokio genealoginio medžio, kuris leistų suda- 
ryti santuokas su garbingiausiais karališkaisiais dvarais. Jo 
šakas nubrėšiu taip, kad tavo dukterys taps tiesioginėmis 
Ermanareiko, kuris buvo prilygintas Aleksandrui Didžia- 
jam, palikuonėmis. 

— Ja, tai joms suteiktų geresnes galimybes ištekėti, - pri- 
tarė Teodorikas. Tada iškilmingai, kas jam nebuvo būdinga, 
pridūrė: - Tačiau prieš mirdamas tikiuosi ir pats užsitar- 
nauti kokią nors garbingą pravardę. Nenorėčiau būti tokiu 
nevykėliu garbingos šeimos palikuoniu, kuris pats nieko 
nepasiekė ir, išskyrus savo kilmę, negali niekuo pasigirti. 

Taip pat iškilmingai, nes, manau, tai buvau jau anksčiau 
nuspėjęs, pareiškiau: 

— Tu suteiksi garbę Ermanareikui, kad esi jo palikuonis. 
Kai ateis laikas, anapilyje Ermanareikas tikrai girsis, kad 
tarp jo palikuonių yra didysis Teodorikas. 

— Guth wiljis, habdi ita swe, - tarė mano karalius maloniai 
nusišypsodamas. - Tebūnie taip, jei tokia bus Dievo valia. 

Tada iškeliavau į savo ūkį laukti, kol Teodorikas iškvies 
mane ir Fridą pokalbiui su Strabo. Galėjau likti rūmuose, 
bet panorau miegoti po savo stogu — mat dėl vienos prie- 
žasties savo tyrinėjimų nelaikiau visiškai baigtais. Po tos 
nakties, kai pasprukau nuo walis-karja palikęs joms savo 
meilužio manamavio likučius, klausinėjau savęs vieno da- 
lyko. Ar po Toro ir Genovefos kada nors vėl pajusiu pasi- 
tenkinimą tik moters arba tik vyro glėbyje? Todėl jau patį 
pirmą vakarą namie ieškosiu atsakymo bent jau į dalį šio 
klausimo padedant vienai mano vergių. 

Man pasakė, kad šviesiaplaukė suevė Renata, kol manęs 
ilgai nebuvo namie, ištekėjo už jauno mano vergo, tad aš kil- 
niai susilaikiau nuo savininkiškų teisių į ją. Pasirinkau tam- 
siaplaukę alanę Narandžę, kurios vyras, malūno prievaizdas, 
visada didžiuodamasis ją skolindavo savo frūuja. Dideliam 
mano džiaugsmui ir nuoširdaus Narandžės paslaugumo dėka 
iš naujo supratau, kad vienoje lovoje ir vieną kartą nebūtinai 
reikia visos glamonių, apsikabinimų ir susijungimo įvairovės. 
Taip pat vėl sužinojau, kad meilužė gali teikti malonumą ir 
pati jį patirti. Nors fizinės tokių malonumų galimybės ribo- 
tos, jų įvairovė yra pakankama. Paskui, kitą vakarą, - kai bū- 
damas Veleda į savo namus Novoje atsivedžiau turguje sutik- 
tą jauną keliaujantį pirklį, - su dideliu pasitenkinimu atradau, 
kad tą patį galima pasakyti ir apie poravimąsi su meilužiu. 


Praėjus kelioms dienoms su šarvais ir ginkluotas sėdėjau 
savo Velokso balne prie Romulos kaimo ir Žvelgiau į siaurą, 

seklią upę. Princas Fridas, be šarvų ir be ginklų, sustabdė savo 
žirgą greta manęs, o už mūsų truputį atokiau laukė didžiulis 
Teodoriko karių būrys. Kitame upės krante lūkuriavo Strabo 
kariai. Jų, kaip ir mūsų, dėmesys buvo nukreiptas į nedidelę 
salelę upės viduryje, kur Strabo pasiūlė vadams susitikti ir pa- 
sitarti. Salelėje buvo aštuoni vyrai, bet matėsi tik septyni. 

Mums atstovavo karalius Teodorikas ir saio Soasas, ku- 
rie nujojo į salelę per seklų vandenį. Iš priešo pusės atjojo 
karalius Feva, o Strabo keturi vyrai atnešė užuolaidėlėmis 
dengtoje dėžėje ant strypų. Suprantama, kodėl šis į kiaulę 
panašus vyras reikalavo susitikti salelėje - kad būtų kuo to- 
liau ir nuo savo, ir nuo mūsų vyrų - nes galėjo parodyti tik 
galvą, kuri kyšojo pro užuolaidas, o tokia poza ne itin tiko 
armijos vadui. 

Pasilenkęs paklausiau Fridą: 

— Ar atpažįsti savo tėvą? 

- Ja, ja! - patvirtino berniukas džiaugsmingai siūbuoda- 
mas balne. 

- Nemojuok rankomis ir nešūkauk, - perspėjau. - Ne- 
trukus būsime pas tavo tėvą. O kol kas netriukšmaukime, 
kaip ir visi kiti. 

Berniukas klusniai nutilo, bet buvo truputį sutrikęs. Beje, 
šitaip jis jautėsi nuo pat tos dienos, kai atvykome į Novą, ir 
vaiką buvo galima suprasti. Nei aš, nei nė vienas mano tar- 
nas Fridui dar nepasakėme, kad esu Teodoriko pavaldinys, 
o berniukas yra jo įkaitas. Į Romulą keliavome į priekį pra- 
leidę Teodoriko centurijų kolonas, tad Fridas net nenutuo- 
kė, kad joja kartu su armija, kuri žygiuoja kovoti su jo tėvu. 
O dabar vaikas nežinojo nei salelėje vykstančio pokalbio 
aplinkybių, nei kam jo dalyviai atstovauja. 

Ir vienos, ir kitos rikiuote išsiskleidusių armijų vyrai 
buvo tylūs ir iš visų jėgų stengėsi sutramdyti žirgus, kad 
nežvengtų, o ginklai ir šarvai nežvangėtų. Mes girdėjome, 
apie ką kalba Teodorikas ir Strabo, nes pastarasis rėkė visu 

savo šiurkščiu balsu, kurį gerai prisiminiau. Matyt, jis no- 
rėjo pakelti savo karių dvasią ir nuliūdinti mūsiškius, nes 
maurodamas, kad visi girdėtų, mėtė kaltinimus Teodorikui. 

— Išdavike pusbroli! Ištvirkęs Amalingai! Tu kadaise 
išdidžius ostrogotus pavertei batlaižiais! Po tavo apdris- 
kusia vėliava jie tapo tik nevykėliais, pamėgdžiojančiais 
romėnus! Jie yra imperatoriaus Zenono palaižūnai, savo 
nepriklausomybę pardavę už kelis trupinėlius nuo impe- 
ratoriaus stalo! 

— Ar tas vyras, šaukiantis iš dėžės, - mano tėvo sąjungi- 
ninkas Triarijus? - palinkęs prie manęs pašnibždomis pa- 
klausė Fridas. 

Patvirtindamas linktelėjau, ir berniukas vėl nutilo. Dabar 
jis buvo ne toks suglumęs, bet ne itin džiaugėsi dėl karaliaus 
Fevos pasirinkto ginklo brolio. 

— Gentainiai! - stūgavo Strabo. - Kviečiu, raginu, įparei- 
goju! Prisijunkite prie manęs, kad nusimestumėte romėnų 
jungą! Nutraukime melagingą mūsų išdaviko pusbrolio ka- 
raliavimą! 

Teodorikas kantriai sėdėjo ant žirgo ir leido pro užuo- 
laidas kyšančiai galvai netrukdomai rėkauti, kad Strabo 
pamatytų, kokį menką poveikį jo pompastiška kalba daro 
gentainiams mūsų krante. Palengva panašaus į kiaulę žmo- 
gaus balsas ėmė kimti, bet jis vis dar šūkaliojo: 

— Broliai ostrogotai! Bičiuliai rugiai! Draugai ir sąjungi- 
ninkai! Sekite paskui mane į mūšį ir... 

Čia jį pertraukė Teodorikas, garsiai, kad visi girdėtų: 

— Slavdith, nithjis! Nutilk, pusbroli! Dabar mano eilė kal- 
bėti! - Tačiau jis kreipėsi ne į Strabo ir ne į laukiančias ar- 
mijas; Teodorikas atsigręžė į lydinčius neštuvus raitelius ir 
sušuko: —- Feva, ar tavo regėjimas aštrus? - Vyras susiūbavo 
balne, tarsi būtų nustebęs, bet linktelėjo šalmu uždengtą gal- 
vą. - Tada pažvelk ana ten! - paliepė Teodorikas parodyda- 
mas iškelta ranka. 

— Pasikelk balne, Fridai, - paliepiau berniukui, kai jo tė- 
vas atsigręžė į mus. 

Berniukas ne tik pakilo, bet ir visu ūgiu atsistojo balna- 
virvėse, kurias jam padėjau pasigaminti. Aiškiai matomas, 
jis ėmė linksmai mojuoti rankomis ir kiek tik leidžia vaikiš- 
ki plaučiai šaukti: 

— Hūils, Fadar!* 

Karaliaus Fevos žirgas, kuris atrodė toks pat apstulbęs kaip 
ir jo raitelis, žengė atatupstas. Salelėje esantys žmonės ėmė 
susijaudinę kažką aptarinėti, bet mes jų žodžių negirdėjome. 
Visi trys raiteliai - Teodorikas, Soasas ir Feva - be paliovos 
rodė tai į mane su Fridu, tai į Strabo, tai į jo karius. Feva raitas 
blaškėsi pirmyn atgal po salelę tai prijodamas prie Teodoriko 
su Soasu kažką jiems pasakyti išraiškingai gestikuliuodamas, 
tai grįždamas prie neštuvų, kur pasilenkęs tarėsi su Strabo. Į 
kiaulę panašus vyras taip pat būtų gestikuliavęs, jei būtų ga- 
lėjęs, nes neštuvai įnirtingai drebėjo nuo jo kūno. 

Ši sumaištis truko kurį laiką, bet galiausiai viskas nurimo, 
kai karalius Feva aiškiai pasiduodamas iškėlė rankas į viršų, 
pasitraukė iš pasitarimo, apgręžė žirgą ir taškydamas vandens 
purslus nujojo atgal. Jis prisiartino prie tolimame upės krante 
santūriai laukiančios savo karaliaus armijos kairiojo flango. 
Čia karalius vėl ėmė mojuoti rankomis ir šaukdamas įsaki- 
nėti, bet aš jo nurodymų negirdėjau. Tada didžioji armijos, 
kurią mačiau, dalis - matyt, Eevos rugiai - nuleido ginklus 
duodami paliaubų ženklą. Likusioje armijos dalyje tai sukėlė 
sumaištį. Kariai ėmė netvarkingai judėti, signalininkai mo- 
juoti vėliavomis, mano ausis pasiekė piktų barnių atgarsiai. 

Karių nuostabos net nebuvo galima lyginti su Strabo ap- 
ėmusiu įsiūčiu. Dabar jis taip trankėsi neštuvuose, kad šie 
pradėjo kratytis ant nešikų pečių, ir keturiems vyrams teko 
šokinėti, kad išsilaikytų ant kojų. Teodorikas su Feva sėdėjo 


*Sveikas, tėti! - Vert. past. 

savo balnuose ir šaltai stebėjo, kas vyksta. Išgirdau, kaip 
Strabo paskutinį kartą dusliai sumaurojo: 

— Parneškite mane atgal! 

Nešikai svirduliuodami apsigręžė ir per vandenį nunešė 
besikratančią dėžę į krantą. 

— Ar aš nepamatysiu karo? - nusivylęs paklausė Fridas. 

— Ne šiandien, - atsakiau jam nusišypsodamas. - Šį karą 
tu jau laimėjai. 

Tada įvyko paskutinis tos dienos reikšmingas įvykis, apie 
kurį istorikai savo knygose vis dar rašo su pagarbia baime. 
Strabo taip įnirtingai kratėsi savo dėžėje, kad nešikai nepa- 
jėgė jos užkelti ant kranto. Keli ietininkai iš priekinių gretų 
atbėgo padėti. Tada dėžė taip smarkiai pasipurtė, kad Strabo 
iš jos iškrito. Visi pamatė storą liemenį, aprengtą nukirpta 
tunika, iš kurios kyšojo barzdota galva ir keturi bejėgiškai 
maskatuojantys strampai. Tą akimirką šis žmogus tikrai at- 
rodė kaip paskersta kiaulė ant mėsininko prekystalio. 

Šiuolaikinėse istorijos knygose tik probėgšmais užsi- 
menama apie Tiudareiko Triarijaus, kurį vadino Strabo, 
valdymo tironiją ir žiaurumus. Tačiau visose jose pasako- 
jama, kaip Strabo galiausiai žuvo per gėdingą nelaimingą 
atsitikimą, nors buvo pergyvenęs daugybę savo priešų, 
likęs gyvas po daugybės mūšių ir net atsigavęs po to, kai 
jam buvo nukirstos galūnės, nors galėjo mirti. Krisdamas 
iš dėžės Strabo pasismeigė ant vieno kareivių, skubančių 
padėti, ieties smaigalio. Nuo netikėto smūgio karys su- 
svirduliavo, o jo bičiuliai sutrikę prišoko palaikyti ietį, 
kad ši neiškristų. Tad kai paskutinį kartą mačiau Strabo, 
jo nukirstomis galūnėmis kūnas sudrebėjo pasimovęs ant 
ieties, paskui buvo pervertas kiaurai ir sutryptas jam liku- 
sių ištikimų karių. 

Tą vakarą gurkšnodami vyną Teodoriko lauko palapinėje 
aš, Soasas ir karalius aptarinėjome dienos įvykius. 

Liūdnai papurtęs žilą galvą Soasas pareiškė: 

- Akivaizdu, kad Strabo sąmoningai nesiekė tokios negar- 
bingos mirties. Tačiau tikriausiai būtų jos ieškojęs, nes buvo 
dusyk pažemintas: kai buvo atsisakyta su juo kautis ir kai pa- 
grindinis sąjungininkas jį paliko matant kitiems kariams. 

- Ja, Strabo buvo sužlugdytas ir tai suprato, - pritarė Te- 
odorikas. - Tačiau aš vis tiek džiaugiuosi, kad pasaulis jo 
atsikratė. Jis buvo rūdys, graužusios mano apraudotos se- 
sers Amalamenos atminimą. Noriu tikėti, kad ji ir ta kita 
moteris, kuri taip kilniai pakeitė sesutę Strabo gniaužtuose, 
bei visos kitos to meto Strabo aukos yra patenkintos dėl to, 
kas šiam niekšui nutiko. 

— Neabejoju, kad jos džiaugiasi, - sumurmėjau, nes viena 
tų aukų buvau aš. j 

— Dabar, kai Strabo nebėra, - įsiterpė Soasas, - visą dieną 
nuo pat tos akimirkos, kai įvyko nelaimė, jo patys konserva- 
tyviausi, desperatiškiausi sekėjai ostrogotai po du ir po tris, o 
kartais pulkais kerta upę, kad prisijungtų prie mūsų pajėgų. 
Kiti Strabo sąjungininkai - scirų ir sarmatų tuntas - tiesiog 
kažkur dingo. 

— Turiu dar geresnę naujieną, - pasidžiaugė Teodori- 
kas. - Karalius Feva su savo kariais ne išžygiavo namo, o 
pasiūlė juos mano dispozicijai. 

- Nemanau, kad Feva nekantrautų grįžti pas karalienę 
Gisą, - kandžiai nusijuokiau. - Ir negaliu jo dėl to kaltinti. 
Beje, karalių Fevą kol kas mačiau tik iš tolo. Ar jo nosis ti- 
krai mažesnė už vidutinę? | 

Abu vyrai sumirksėję paklausė: 

— Ką? 

Tada Teodorikas atsakė: 

— Na, jis - rugis, todėl neturi impozantiškos romėniškos 
nosies. Tačiau kodėl klausi? 

Nusijuokiau ir papasakojau apie karalienės užsidegimą 
paflirtuoti su mano bendrakeleiviu Maghibu dėl jo ilgos 
armėniškos nosies. Taip pat pasakiau, kad karalienė mano, 

jog ilga nosis byloja apie įspūdingą vyrišką instrumentą ir 
gebėjimus. 

Abu vyrai ėmė juoktis kartu su manimi, o Teodorikas 
nusistebėjo: 

— Įdomu, kodėl šis senovinis mitas neišnyksta, nors labai 
dažnai paaiškėja, kad tai - klaida. 

Senasis Soasas pasikasė barzdą ir susimąstęs tarė: 

-Kita vertus, jei kalbame apie priešingą lytį, visada paste- 
bėdavau, kad moters burna patikimai parodo, kokie yra jos 
lytiniai organai. Didelė burna visada byloja apie talpią kun- 
te. Platesnė, laisvesnė ir drėgnesnė burna reiškia, kad toks 
pat yra ir apatinis plyšys. O moters su maža, suraukta, pa- 
našia į rožės pumpurą burna apatinė dalis būna tokia pati. 

Spoksojau į maršalą negalėdamas patikėti, kad jis kadaise 
buvo jaunas ir pažino daugybę moterų burnų. Tačiau Teo- 
dorikas tik linktelėjo ir rimtai patvirtino Soaso teiginį. 

- Ja, tai, kad du moters plyšiai atitinka vienas kitą, nėra 
apgaulė. Kaip tik todėl daugelyje Rytų šalių moterys ver- 
čiamos viešose vietose uždengti savo veidus paliekant tik 
atviras akis. Jų vyrai nenori, kad kiti godžiai, taip sakant, 
matuotų jų žmonas. 

Soasas linktelėjo ir giliamintiškai pridūrė: 

- Vyrai galbūt norėtų išsirinkti moterį su maža burna ži- 
nodami, kokia maloniai aptempta yra jos kunte, - tik visi jie 
žino, kad moterų su maža burna būdas dažnai būna bjau- 
rus. Vyrai privalo saugotis moterų su maža burna ir siauro- 
mis lūpomis. Jos dažniausiai būna tikri tironai. 

— Taip, teisybė, - sutiko Teodorikas. - Tačiau pasiren- 
kant moterį tik pasilinksminti geriausia vadovautis viena 
paprasta taisykle: ieškoti moters, turinčios Veneros apyka- 
klę. Kad ir koks nedailus būtų jos veidas, kūno sudėjimas ar 
bjaurus būdas - nesvarbu, kad kitą rytą norėsite kuo grei- 
čiau ja atsikratyti, - tokia moteris bus neprilygstamai puiki 
sugulovė vienai nakčiai. 

Supratau, kad Teodorikas su Soasu taip noriai aptarinė- 
ja šią lengvą temą todėl, jog džiaugiasi galėdami paplepėti 
apie kažką malonesnio nei sudėtingi valstybės valdymo, 
politikos ir strategijos klausimai. Tačiau aš priverčiau juos 
grįžti prie šių klausimų pareikšdamas: 

— Džiaugiuosi, kad karalius Feva tapo mūsų sąjunginin- 
ku, bet kartu esu truputį nustebęs. Tikėjausi, kad jis įsius už 
tai, jog sūnus buvo pagrobtas ir laikomas įkaitu. 

— Ne, - atsakė Teodorikas. - Tiesą sakant, jis net nu- 
džiugo netikėtai radęs savo mažąjį princą šiuose tolimuose 
kraštuose ir pamatęs, kad berniuku deramai rūpinamasi. 
Beje, Tornai, manau, jog viskas buvo taip, kaip tu spėjai. 
Tik atvykęs čia Feva suprato, kad Strabo yra apsimetėlis ir 
ketina tapti uzurpatoriumi. Maža to, Strabo galimybės juo 
tapti yra apgailėtinai menkos. | 

— Ką gi, - tarė Soasas surimtėdamas ir vėl tapdamas pa- 
mokslaujančiu senu maršalu. - Už tai, kad Feva paskolino 
savo armiją, Strabo jam neabejotinai pažadėjo pusę tavo, 
Teodorikai, karalystės. Ką tu jam pažadėjai už tai, kad pasi- 
naudosi ta pačia armija? Arba ko prašo Feva? 

— Visiškai nieko, - atsainiai atsakė Teodorikas, - tik pa- 
žado, kad jis ir jo vyrai gaus sąžiningą dalį to, ką pavyks 
užkariauti man vadovaujant. 

— Tačiau kur užkariauti? - paklausiau. - Ką? Iš ko? Stra- 
bo buvo tavo, Teodorikai, vienintelis varžovas-ir vienintelis 
įkyruolis, erzinantis imperatorių Zenoną. Nuvertus jį niekas 
negavo nei žemių, nei grobio, kurį būtų galima pasidalyti. 
Tiesa, ateityje tikriausiai teks malšinti nedidelius trokštan- 
čiųjų valdžios maištus, bet iš to tikriausiai bus dar menkesnė 
nauda. Aplink nėra nė vieno turtingo karaliaus ar tautos, su 
kuria karas galėtų būti pelningas, tad aš nematau... 

— Pamiršti, - pertraukė mane Teodorikas, - kad Zenoną 
jau kelerius metus erzina įsisenėjęs negalavimas. Tikiuosi, 
jis netrukus paprašys manęs padėti jį išgydyti. 

— Kas tai galėtų būti? 

— Na, jau, Tornai, - šelmiškai nusišaipė Teodorikas. — 
Tu pats kartą citavai velionio Strabo žodžius apie šį asme- 
nį. O tu, Soasai, buvai šio žmogaus draugijoje. 

Mudu su Soasu klausiamai susižvalgėme, o Teodorikas 
plačiai išsišiepė pamatęs, kad galiausiai supratome, apie 
ką jis kalba. 

— Audavakras, - ištariau pašnibždomis. 

— Odoacer Rex“, - tarė Soasas. 

Tada mudu kartu skardžiai ištarėme: 

— Roma. 


“Karalius Odoaceris. - Vert. past. 


Geografinių vardų rodyklė 


Pavadinimas „senąja“ kalba 


Akinkumas 
Bšešč 
Bukas 

Dravusas 
Durostorumas 
Gutalandija 
Hadrianopolis 
Hemuso kalnai 
Konstancijana 
Nova 
Noviodunumas 
Pautalija 
Pomorė 
Sarmatija 

Sarmatijos vandenynas 

Savusas 
Serdica 

Singidunumas 
Skandza 
Smirna 
Tirasas 

Vendų įlanka 

Visva 


Dabartinis 


Budapeštas 
Brestas 
Bugas 
Drava 
Silistra 
Škotija 
Edirnė 
Balkanų kalnai 
Konstanca 
Svištovas 
Tulcea 
Kiustendilas 
Gdanskas 
Ukraina 
Baltijos jūra 
Sava 
Sofija 
Belgradas 
Skandinavija 
Izmiras 
Dniestras 
Gdansko įlanka 
Vysla 

